
EDUCAŢIA ȘI 
ÎNVĂȚĂMÂNTUL 


Noi teme si atitudini culturale. * Contra sistemului 
educativ scolastic + Rabelais * Studiul Antichității — 
„Studia humanitatis“ e Pedagogia renascentistă 
italiană. Vergerio, Guarino, Vittorino da Feltre e 
Ideile pedagogice ale lui Erasm si influenta lui * 
Pedagogia Renaşterii în Franta. G. Budé, Petrus 
Ramus, Montaigne » Sistemul pedagogic al Refor- 
mei si Contrareformei * Scolile si universitățile e 
Bibliotecile * Funcţia culturală a tiparului * Con- 
cluzii 


Noi teme si atitudini culturale 


Cu privire la mentalitatea generală şi la spiritul culturii acestei 
epoci, atât de bogată în geniale inovații dar si în surprinzător de 
persistente elemente ale vechii culturi şi mentalități! s-a spus că 
Renașterea este marea epocă a ambiguitátilor si a contradictiilor; 
epocă în care tehnica este văzută ca „un factor decisiv de reformare 
și de transformare a lumii“; în care, „ieşit de sub tutela dogmatismu- 
lui, omul se minuneazá de noua sa putere“; o epocă definită de 
același G. Gusdorf ca „adolescența entuziastă a spiritului european“, 
ca „epoca de exaltare a omenirii, când totul pare posibil“2. În locul 
relativului dar prea îndelungatului imobilism ce caracteriza spiritul 
Evului Mediu supus atâtor restricții, dogmatisme, orizonturi limitate 
sau închise, acum noile cuceriri și progrese înregistrate în domeniul 
tehnologic sau în ordinea politico-socială (inclusiv cele care au dus 
la marile descoperiri geografice) au extins orizontul cunoașterii, au 
impulsionat iniţiativele, au transformat considerabil însuși spațiul 
mental. Dacă ne limităm doar la consecințele în planul culturii ale 
marilor. călătorii si. descoperiri geografice (în speţă a Americii), 
recunoaștem că „niciodată. o descoperire pur materială, lărgind 
orizontul, n-a produs o schimbare morală, mai extraordinară și mai 
durabilă“; iar pe planul cercetării științifice, „niciodată omul n-a 
1. Astfel, personalități. reprezentative ale noii epoci precum Copernic, Kepler, 

Campanella, Tycho Brahe sau Gerolamo Cardano credeau încă in iluzoriile 
determinisme ale astrologiei; un spirit atât de lucid ca: Jean Bodin credea ín 
vrăjitorie; marele medic Paracelsus. — într-o mistică ocultă; iar ilustrul chirurg al 
epocii, Ambroise Paré, in cele mai ridicole superstiții populare. Însuși Leonardo 
da Vinci avea momente în care se abandona tentatiilor unui ciudat vizionarism 
eschatologic, 

2. „Oamenii din 1541 nu spuneau niciodată: «imposibil». Ei nu ştiau să se îndoiască 
de posibilitatea unui fapt“ (L. Febvre). = „Una din trăsăturile cele mai curioase și 
mai caracteristice ale epocii era această absență completă în gândire a categoriei 
imposibilului. Totul este posibil, și din aceasta rezultă o credulitate fără margini și 
fără critică“ (A. Koyré). 

simţit o nevoie mai presantă de a observa natura şi de a multiplica 
mijloacele de a o interoga cu succes“ - constată Al. von Humboldt. 

Consecințele benefice, având un caracter general, n-au întârziat 
să se întrevadă (inclusiv în domeniul educaţiei și învățământului). 
„Problemele tradiţionale ale diverselor discipline căpătau, în contact 
cu o lume nouă, o semnificaţie diferită, și mereu alte întrebăn se 
puneau, la care nimeni nu se gândise vreodată“ (G. Gusdorf). 

Acum geografia, nu numai că se proiectează asupra teologiei si 
a metafizicii, dar deschide noi perspective în toate sectoarele 
cunoașterii!. Voluminoasa (de aproape 1.200 de pagini) Cosmo- 
grafie a lui Sebastian Münster (Basel, 1544) cunoaște, într-un singur 
secol, nu mai puţin de 46 de ediţii în 6 limbi. O dată cu ,,desco- 
perirea lumii“, a unor spații geografice noi, se descoperă acum Si 
realitáti umane nebánuite. Oamenii nou descoperiti din acele regiuni 
atát de indepártate, fabuloase, furnizeazá europenilor noi imagini ale 
insási conditiei umane. 

De altminteri, noile cuceriri si progrese în domeniul civilizației 
au operat si în planul conștiinței separări si distantári radicale de 
prejudecățile Evului Mediu. Astfel, prejudecata, mitul „originii no- 
biliare“, de pildă, nu mai acționează cu forța, cu autoritatea de 
odinioară. „Adevărata si desăvârșita noblete este cea care e în noi; 
nu cea moştenită, ci aceea pe care ne-am cucerit-o cu vegherea, cu 
truda, cu studiile noastre“ = scrie Poggio Bracciolini. — Demnitatea 
omului - proclamă cu solemnitate Pico della Mirandola — constă în 
faptul că „destinul său depinde de voința sa liberă“. Atât soarta 
individului, cât și mersul istoriei sunt opera omului, a societății 
umane, iar nu a divinității, a predestinării, a Providentei. Succesul 
omului în viaţă depinde de calitățile sale morale și intelectuale, de 
iniţiativa si activitatea sa susținută. Căci acum munca nu mai este 
considerată „un blestem“, ci o binecuvântare, care îi poate asigura 
omului succes si bogăție — ceea ce este un semn al răsplatei, al 
incuviintárii, al vrerii divine. Si nici visul gloriei, al. renumelui, al 
faimei, nu este un păcat, o condamnabilă vanitate a omului; dim- 
potrivă, acum a devenit dreptul, recunoașterea, „semnul tangibil al 
valorii sale sociale“ (L. Geymonat, R. Tisato). 


UR dt pill ata ZE RE i 

1. Totuşi, o anumită inerție intelectuală (sau, o inexplicabilă prejudecată, — căci de o 
lipsă de informare nu poate fi vorba) nu este total absentă. L. Febvre citează cazul 
lui Jacques Signot, a cărui Descriere a lumii, publicată in 1539 si reeditată de 
cinci ori în şase decenii, nici măcar nu menţionează continentul descoperit încă în 
urmă cu 47 de ani! Dar nu-l menţionează nici chiar ediția din 1599 a aceleiași 
lucrări, - deci la 107 ani de la descoperirea Americii! 

Mantegna: „Familia ducelui Gonzaga“ (Pal. Ducale, Mantova). 


Asemenea atitudini mental i 
e s-au concretizat în alegere 
pc fundam n entale $1 caracteristice noii epoci. T fant e 
» xi RE. cultura. Renașterii afirmă si elogiază valoarea indi- 
et ii pee indi ans Minn. spiritul de inițiativă al omului 
S sale intelectuale, creativitat iterat, 
: ; a ctuale, ea sa ca literat, 
ubi Metis Hager pr pat e aplicaţia sa spre concret şi renunțarea 
mplativă, — ca şi la alte valori pro 
rafie oprea unm ȘI la a promovate de lumea 
i personalității umane în integrali 
à | gralitatea sa, 
MSc tiam său ca cetățean, plenitudinea si armonia vieții sale 
pe care omul Renaşterii le găse i 
; udini : S ste e 
ilustrate în lumea antică greco-romană as i eh 
Antichitatea clasică, interes devenit un 
program educativ. 


T S A lb e n CN rezultă din aprecierea acordată lumii 
5 1 în totalitatea ei, considerată acum n 

a le, a: in| , CO u ca o ,,vale a 
a. lumea reală, imanentă, este acum privită ca 
Er xe > i oaia v o inepuizabilă sursă de plăceri si bucurii 
atenală urmează să fie cercetată acum » 

St, HIDE cu atentie 
deosebitá, pentru a fi dominatá $i folosită în avantajul omului De 


; de unde, interesul pentru 
amplu și cât mai complet 

N a 
aici, interesul particular al epocii pentru tehnică, pentru a permite 
omului să intervină în mersul forțelor naturale și să și le m : 
acest scop, nimic nu este mai important pentru actul științific 

ientel decât matematica. É 
wo o ta atitudini mentale noi vor aduce modificări si 
in raporturile dintre gándirea religioasá si gándirea laică E 
tistă. Spiritul religios nu este deloc absent total în - ini 
configuratá pe asemenea coordonate; dar este clar cá aspecte ES vs 
mentalități — valoarea absolută atribuită omului, perso : n 
umane, respingerea ascetismului, marea pretuire a culturii ani : ^ 
importanța acordată lumii terestre, liberei voințe a omului, E "a 
umane ca factor decisiv în mersul istoriei și pentru destinul individu- 
lui, — toate acestea vin în flagrantă contradicție cu doctrina Bisericii. 
În schimb, refuzând formalismul exterior impus, $i refugiindu-se în 
intimitatea conștiinței, spiritul noii epoci „deschide drumul unei 
religiozitáti pur naturale si raţionale“ (Idem) . 


Contra sistemului educativ scolastic. Rabelais 


Ca o consecintá si in strictá concordantá cu exigenţele forma- 
tive, cu necesităţile sociale și cu orizontul mental al noii Fe 
edagogii Renașterii vor refuza ferm sistemul educativ și de în- 
: à ieval? dagogie medievală era pe bază de 
vátámánt medieval". „Întreaga pedagogi ahida 
lectură de texte“ (M. D. Chenu). Procesul de predare cons 
lectura si comentarea, cu o minutiozitate exageratá a textelor pd 
autori a cáror auctoritas era sacrosanctá si intangibilă. Acest tip de 
lectio înlocuia, deci, studiul direct, liber al naturii, cu studiul cărților 
unor autori oficiali, consacraţi; obiectul studiului nu era experienţa 
directă, omul, lumea, realitatea vie, ci textele acestor autorități, - 
singurii autori care garantau autenticitatea „adevărurilor“, iar nu 
ratiunea liberá sau observatia directă. 


1. Alte teme frecvent tratate în contextul cultural al Renașterii (şi asupra elo dtu its 
reveni pe larg în capitolele următoare) sunt: critica (sau rac a 
perioadei anterioare, medievale; considerarea fiinţei umane în in a a 
armonioasă; echivalarea omului cu un microcosm și bee gm: on Mis 
macrocosmul; rolul si importanta formativá a studiului limbilor si antichitáti : 
clasice; studiul cártilor integrat cu vm en er merse ar Era SR 
1 zitia lui T. Campane al icá:, i 
RENATE ine furnici sau a unui fir de iarbă [...] decât din toate cărțile care 
s-au scris de la începutul veacurilor până azi“. 


2. Cf. Ist. culturii şi civilizaţiei, vol. 6, pp. | 10-162. 


ISTORIA CULTURII SI CIVILIZATIEI - XI 13 


Polemica umanistá contra sistemului medieval de educatie si 
învățământ atinge momentul culminant în paginile romanului lui 
Rabelais, Gargantua $i Pantagruel!. Autorul ridiculizează (I, 19 si 
urm.) cu o formidabilă vervă umoristică, cu un sarcasm şi o ironie 
nimicitoare moduł scolastic de predare al profesorilor de stil vechi, 
oratoria lor solemnă si vacuá, veneratia oarbă a ,Jautoritátior'*, 
aglomerarea de adverbe si adjective, savanteria citatelor alese 
anapoda, logica lor pedantá si haoticá, rationamentele specioase Si 
neconcludente ale disputelor, abuzul de silogisme si jargonul latini- 
zant prezumtios al magistrilor?. 

opoziție cu un asemenea sistem didactic-educativ, scrisoarea 
pe care Gargantua o adresează fiului său, recomandându-i să-și 
însușească o cultură enciclopedică, conţine un program. instructiv 
conform vederilor umaniștilor. Textul scrisorii este cât se poate de 
semnificativ pentru idealul de cultură la care aspira generația 
umanistilor Renașterii din secolul al XVI-lea: 


»-.. Cuget si vreau sd—nveti fără cusur limbile: mai întâi greaca 
[...], în al doilea rând latina si, pe urmă ebraica, pentru studiul 
sfântelor scrieri, cât și caldeeana $i araba, în vederea aceluiași 
scopos; si să-ţi formezi stilul, în ceea ce privește greaca după 
modelul lui Platon, iar latina, după al lui Cicero. Să nu existe istorie 
care să nu-ţi fie prezentă în minte, la care lucru o să te-ajute 
Cosmografia celor care au scris așa ceva. 

Pentru artele liberale; geometria, aritmetica si muzica, ţi-am 
stârnit oareșcare gust încă de pe când erai de-o şchioapă, în vârstă 
de cinci-șase ani; ínvatd-le si pe celelalte; astronomiei să-i știi 
toate legile; leapădă-mi-te de astrologia prezicătoare si de „arta“ 
lui Lullius, ca de niște înșelătorii şi degertáciuni ce sunt. 

Cát despre dreptul civil voiesc să cunoşti pe dinafară para- 
grafele frumoase si să le dezbaţi cu pricepere. 


1. Vd. Ovidiu Drimba, Rabelais, Ed. Saeculum I. O., 2003. 


2. Marele umanist spaniol Luis Vives, care studiase la Paris (în 1531, deci în timpul 
când și Rabelais asista la astfel de „spectacole“ didactice), face o scurtă dar foarte 
vie, precisă și pitorească descriere a acestor dispute: „Școlarii nu cunoșteau alte 
exerciţii decât disputa. Se disputa înainte de prânz, se disputa în timpul prânzului, 
se disputa după prânz, se disputa în public, în particular, în orice loc şi în orice 
timp. Nimenea nu se sinchisea de adevăr, nimenea nu căuta decât să apere ceea 
ce afirmase înainte. Cei care erau strânși cu ușa căutau să scape, 
incápátánándu-se, negând cu nerușinare ceea ce spuseseră înainte [...]. Strigau 
până răgușeau, se improscau unii pe alții cu grosolănii, cu amenințări, ajungeau 
chiar la lovituri de picior, la palme, la mușcături. Disputa degenera în încăierare, 
iar încăierarea în bătaie cruntă, cu multi răniți, ba chiar si cu morţi...“ 

În privința cunoașterii fenomenelor naturii voi să li te consacri 
cu sârguință: să nu se afle mare, râu sau iaz cărora să nu le cunoşti 
peștii; si toate păsările aerului, toți pomii, arbuștii şi tufele. pă- 
durilor, toate ierburile pământului, toate metalele ascunse în sânul 
adâncurilor, pietrele prețioase de la răsărit la miazăzi: nimica sd 
nu-ți rămână necunoscut. 

Pe urmă apleacă-te cu tragere de inimă asupra cărților medi- 
cilor greci, arabi si latini [...] și, prin repetate disecări anatomice, 
dobándeste-ti desăvârșită cunoaștere a celeilalte lumi, care este 
omul [...]. Cu alte cuvinte, să te văd ajuns o fântână adâncă de 
înțelepciune [...] si să deprinzi arta cavaleriei şi a armelor, ca să fii 
în stare să ne aperi casa și să-i ajuţi pe prietenii noștri în toate 
împrejurările, împotriva atacurilor răufăcătorilor...“ (II. 8). 


Este „prima schiță a unei educatii moderne, bazată pe obser- 
varea realităţii mai mult decât pe lectura cărţilor, - pe muncă, pe 
dezvoltarea armonioasă a facultăților cognitive si practice" (G. 
Geymonat, R. Tisato). Această atitudine intelectuală caracterizată 
printr-o enormă sete de cunoaștere este „prima afirmare a școlilor 
umaniste contra rezistenţei: doctorilor de la Sorbona“, si totodată „o 
elocventă exaltare a unei lumi noi, mai liberă si mai senină“ (E. 
Garin). — În acest sens, rândurile următoare ale operei lui Rabelais 
(IL, 8) se înscriu printre. cele mai entuziaste considerații asupra 
rezultatelor obținute prin noile principii și condiţii de studiu: 


„Acuma, toate disciplinele sunt puse iar la locul lor, limbile 
statornicite: greaca (fără de care e rușine pentru oricine să-şi zică 
savant), ebraica, latina, caldeeana; tipăriturile folosite azi, atâta de 
elegante si de corecte, care au fost ndscocite pe vremea mea prin 
har divin, cum, dimpotrivă, artileria prin diavoleascd înrâurire. 
Lumea toată e plină de oameni învăţaţi, de docti foarte, de biblioteci 
uriașe, încât pare-mi-se că nici pe vremea lui Platon, nici a lui 
Cicero, nici a lui Papinian nu exista atâta înlesnire la studiu câtă se 
vede acuma [...]. Văd că tâlharii, călăii, vánturd-tard şi rándasii de 
astăzi. sunt mai docti decât doctorii si predicatorii de pe vremea 
mea...“ (Trad. de Romulus Vulpescu) 


Surprinde în. acest program de educaţie integrală — cu. alte 
cuvinte, un program ce urmăreşte cultivarea tuturor facultăților 
creative ale copilului, dezvoltarea armonioasă a personalității 
umane, incluzând și jocul sau exerciţiile fizice, care să alterneze cu 
studiul — gustul lui Rabelais si in general al umanistilor pentru 
enciclopedismul acumulativ, pentru eruditia notionisticá. Acest po- 

Rabelais (şcoală franceză, c. 1535). 


TM i : i: 
i A i is Linens orgolioase si arogante, a unei 
ative si de substanţă a cunostintel esi 
Leni x e și de r unoștințelor, va fi sesizat de 
m ei A. căci Știința fără conștiință altceva nu insemneazd 
pă frig sufletului“ — avertizează Rabelais însusi 
re . LI B = g 
ka bei dream instructiv- educativ al Renașterii este 
d itatea umanistilor ca având o funcţie eliberatoare 
E: prejudecáti, de: ascetism si dogmatisme; exprimă un sens d 
"i iwi N bons n a personalității, o exortatie; un indin 
u, vizând nu atât acumularea e iv di i 
rii d iz xcesrvă de cunoștințe 
sei me rând şi în mod esenţial formarea unei structuri mentale 
ET ; EEA iti conștiinței istorice, descoperirea 
at de timpul în care a fost fo i 
i de nat rmulat, en 
pentru noile invenții și descoperiri, o nouă atitudine fată Mei 
in general, faţă de lucruri și de realități“ (Geymonat, Tisato) V 


Studiul Antichitátii — „Studia hümanitatis* 


= aie alea ur der n-a rămas necunoscută; nestudiată 

vati Mediu; si cu atâ pui i 

Ë ; : l liu; s atât mai puțin latina 

ie arta, ȘI studenților, a eruditilor și a Bisericii rii Dar 

caes m ă latină era lipsită de eleganța modelelor clasice, era o 
ptă, — în timp ce limba greacă era aproape total necu- 

noscută Occidentului până în secolul al XV-lea. Incât, acum limba 
clasicilor latini se impunea să fie studiată cu o riguroasă precizie și 
eleganță: acesta era idealul umaniștilor. i 
Cât despre studiul Antichității în general, în Evul Mediu acesta 
era întreprins întotdeauna în mod interesat: trebuia să servească 
credinţei creștine, să contribuie la explicarea Sf. Scripturi. Autorii 
antici erau folosiți si interpretati în acest scop, - care nu excludea 
nici scoaterea lor din contextul istoric, nici interpretarea lor defor- 
mată, intenţionat sau nu. Pentru oamenii Evului Mediu, Aristotel 
„demonstra“ că adevărul este unul singur: cel care vine să confirme 
adevărul credinței creştine; Vergiliu era un „precursor * al creştinis- 
mului, pentru că în egloga a IV-a Drevestise" venirea lui Hristos; în 
timp ce Arta iubirii a lui Ovidiu era citită chiar și în mănăstirile de 
călugărițe, — în timp ce călugărul Bertrand Ginesse copiază frivolele 
Leacuri contra dragostei ale aceluiasi poet (Remedia amoris) „întru 
mărirea si slava Fecioarei Maria“! - Așadar, Evul Mediu citea 
operele anticilor, „dar proiectându-le în oglinda deformantă a reve- 
latiei creştine: orice poezie devine semn si simbol al iubirii divine 
e pieds Renașterii, în schimb, îi citesc pe autorii antici cu o altă 
optică: din interesul și curiozitatea de a descoperi și altfel de oameni 
decât ei, de a cunoaște realităţile; gândirea, experienţele lor umane. 
Mai mult: pentru ca lumea, omenirea antică pe care o prezintă aceşti 
autori — mult deosebită, şi considerată superioară celei a noastre - să 
fie luată ca exemplu si să servească drept model contemporaneității, 
în vederea construirii unui nou ideal uman, $1 totodată a analizării 
critice, a reorganizării vieţii si societății prezentului. — Cunoaşterea 
si asimiliarea culturii antice avea, deci, agest rol formativ prin studiul 
disciplinelor literare (studia humanitatis) „care îl fac pe om, „mai 
uman“ (humaniores litterae); iar faptul cá în conştiinţa pedagogilor 
Renaşterii aceste discipline (azi le numim ,;umaniste") deţin o netă 
preeminentá asupra celor stiintifice (in primul rând a celor ce făceau 
obiectul ciclului superior de studii, al quadrivium-ului), arată, că 
acestora le revenea funcţia, obiectivul si meritul de a-l face pe om 
mai liber, mai uman (humanior), -mai, conştient de sine si de 
îndatoririle sale civice, - deci, mai capabil de un comportament 
asemănător oamenilor Antichității greco-romane, modelelor antice. 
Pe lângă funcţia de adjuvant al credinţei pe care i-o atribuise 
studiului Antichității; Evul Mediu mai era lipsit și de o perspectivă 
1." Care prin extensiune includea — pe lângă studiile filologice şi literare — si filosofia 
morală, dreptul și scrierile istorice ale anticilor. 

istorică în receptarea trecutului. „Dante însuși travesteste si adap- 
tează figurile antice, introducând personajele și faptele în lumea lui, 
într-un orizont și un cadru care n-are nimic a face cu lumea lor 
adevărată, modernizándu-le si plasându-le în mod anacronic în 
afara timpului lor** (E. Garin). Același lucru se întâmpla şi cu textele 
juridice antice şi în general cu lecţiile pe care le ţineau profesorii 
universităților medievale, — care „îi citeau și ei, bine înţeles, pe 
antici, dar în afara oricărei dimensiuni istorice şi a oricărei valori- 
ficări critice posibile“. — În schimb, oamenii Renașterii consideră 
Antichitatea în propria ei lumină, admiră trecutul pentru propriile lui 
valori; iar în acest trecut „descoperă omul ca individualitate concretă 
și determinabilă din punct de vedere istoric“. Faptul acesta le 
procură o înţelegere adecvată a societății umane si a dezvoltării sale 
într-un spaţiu si un timp determinate; cu alte cuvinte, „o conștiință 
istorică şi critică. Şi, în același timp, le procură ideea de unitate, de 
colaborare, de comunicare interumană, deasupra barierelor timpului 
și a diferentierii religioase în creștini si păgâni“ (Idem). 


Se conturează în felul acesta o nouă concepție despre cultură. 

Un celebru (în toată Europa) profesor al Sorbonei și al Univer- 
sitátii din Bologna, Filippo Beroaldo il Vecchio (m. 1505), definea 
cultura ca discurs, colocviu, limbaj; „adăugând că, deci, cultura 
înseamnă prietenie, adică o legătură între oameni, care nu cunoaște 
distante de timp si spaţiu. Numai studiile liberale, contribuind să 
descopere această „formă“ umană, alcătuiesc cu adevărat umani- 
tatea omului si îl învață pe fiecare să fie om“ (Jdem). 

Mai interesant, mai semnificativ e faptul că înseși persoane din 
înalta ierarhie ecleziastică au devenit adepti ai noii orientări cultu- 
rale. Marii papi ai Renașterii citesc si admiră autorii antici, recep- 
tándu-i în felul umanistilor timpului; sau, colectioneazá marmuri, 
bronzuri, ceramică, medalii antice. Iar unul din cei mai mari predi- 
catori ai secolului al XV-lea, Sf. Bernardino da Siena (m. 1444), 
scria: ,, Mare și nobilă bogăţie, studiul îți este folositor tie, familiei 
tale si oraşului tău; iar tu vei putea apărea în toate ținuturile din 
lume si în fata oricărui senior; si vei deveni om, sau vei fi un nimic 
Jără studiu“. Sf. Bernardino se referea desigur la studiul operelor 
care ne ajută să descoperim sensul omului si al vieții, ceea ce îi 
apropie pe oameni și ceea ce îi desparte; ceea ce „înseamnă să 
vorbeşti cu oamenii antici, să-i înţelegi si pe ei ca si pe nói, să iai 
cunoștință de normele lor de viaţă ca şi de ale noastre, de știința lor 
ca si de a noastră ''. Drept care, Sf. Bernardino îndeamnă: ;„Haide, 
pornește, citește cărțile lor, cele care îti plac mai mult: si vei sta de 

vorbă cu ei, iar ei vor sta de vorbă cu tine; tu îi vei auzi pe ei, iar ei 
te vor auzi pe tine“. 

Pentru italieni îndeosebi, cunoașterea aprofundată a civilizației, 
culturii, și în special a limbii latine, avea o importanță particulară; 
căci aceasta, le procura şi le întărea sentimentul originii lor latine, 
sentiment pe care isi fundamentau propria lor cultură. Íncát, pentru 
profesorii si educatorii umanisti italieni, educatia tinerilor prin inter- 
mediul limbii latine sia operelor clasicilor latini, a anticilor, devenea 
implicit şi un instrument de educaţie civică si patriotică. - Lorenzo 
Valla reamintea: „Limba Romei a fost cea care a educat neamurile 
și popoarele într-ale artelor liberale; ea a fost cea care le-a învățat 
cele mai bune legi și care a deschis drumul învățăturii și al tuturor 
ştiinţelor. Ea a fost cea care le-a eliberat de barbarie... 


Ideile pedagogice legate de studiul și de modelele umane ale 
Antichității au întâmpinat din partea unor exponenti de autoritate ai 
Bisericii și ai pedagogiei de factură scolastică o opoziţie, chiar foarte 
acerbă. Si chiar de la i inceputuri. 

Încă din ultimii ani ai secolului al XIV-lea, vicarul general al 
ordinului dominican, arhiepiscopul si cardinalul Giovanni Dominici 
(m. 1414), violent adversar al umanistilor, condamna în termenii cei 
mai aspri, atât reîntoarcerea la idealurile Antichității și la lectura 
poeţilor clasici, cât și la sistemul liberal de educaţie preconizat de 
umaniști. Tinerii — decreta Dominici — nu trebuie lăsaţi să vorbească 
liber: „Tăcerea e sfântă... Modestia umilă nu vorbește... Datoria 
discipolului este să asculte... Bătăile dese sunt folositoare... Și nu 
numai până la vârsta de trei, patru sau cinci ani, ci până când e 
nevoie, chiar până la 25 de ani... “ Părinţii pot să-şi bată copiii, fie 
că merită fie că nu. „În primul caz, copiii să fie multumiti că s-a 
făcut dreptate; în al doilea caz — pentru că s-au dovedit răbdători. 
Oricând bătaia e folositoare...“ 

Un secol mai târziu, şi Savonarola va combate insistent în- 
vátámántul bazat pe Studia humanitatis, in speță pe studiul poeziei 
clasicilor antici: „În versurile poeților păgâni se ascund grave 
îndemnuri giabalicáa: Poetii sunt niste mincinosi si altceva nu fac 
decât să născocească baliverne [...] si povești pline de lascivitdti, de 
iubiri prostești si márgave (stolti e turpi), — si în felul acesta îl supun 
cu totul pe om. diavolului... Savonarola. era ferm încredințat că 
firea. omului, coruptă si condamnată. fiind de urmările păcatului 
originar, trebuie pedepsită și îndreptată prin asceză și mortificare, — 
singurele mijloace ce pot învinge patimile din om, care de la natură 
este înclinat spre rău. 

Mantegna: „Ducele şi cardinalul Fr. Gonzaga“ 
(frescă, Pal. Ducale, Mantova). 

Dar vocile cardinalului Dominici si Savonarola, care parcă 
veneau din adâncurile cele mai întunecate ale Evului Mediu, nu vor 
avea ecoul scontat de ei, acum, în noua perioadă culturală care, şi sub 
raportul concepțiilor instructiv-educative, se arăta a fi ireversibilă. 


Pedagogia renascentistă italiană. 
Vergerio, Guarino, Vittorino da Feltre 


Sistemul umanist de educatie elaborat mai intái in Italia — si 
anume, la Florenţa, — era in relaţie directă cu viața social-politică 
din Toscana, cu lupta republicii florentine pentru libertate şi inde- 
pendentá dusă contra pretențiilor papalității si a ducatului Milanului; 
de aici, accentul pus de pedagogii umaniști pe idealul formării de 

om liber si de cetățean conştient de îndatoririle sale civice. - In plan 
cultural instructiv-educativ acest sistem se baza pe studia humanita- 
tis, adicá pe studiul operelor Antichitátii clasice, considerate ca 
mijloace ideale pentru formarea omului complet . Studiile literar- 
filosofice, abordate în ciclul trivium, erau completate cu elementele 
ciclului următor guadrivium — de aritmetică, geometrie, astronomie, 
si muzică. Se menținea, deci — cu unele inovaţii — cadrul general al 
predării celor șapte „arte liberale“; dar toate aceste materii erau 
tratate cu metode noi şi în spiritul larg umanist al Renașterii. 

În scrierile pedagogilor umaniști ai Renașterii intervin frecvent 
si alte teme de fundamentală importanţă. Astfel, față de sistemul 
educativ medieval caracterizat printr-o severitate excesivă $i 
printr-o totală lipsă de înţelegere a psihologiei copilului, noua 
pedagogie se pronunță împotriva violenței fizice, înlocuind-o cu o 
necesară, cu o indispensabilă relație de afecțiune reciprocă dintre 
elev si magistru. Acesta din urmă, apoi, are și datoria de a căuta să 
identifice datele individualitátii copilului, să îi cunoască trăsăturile 


de caracter, — pentru ca, adoptând metode educative adecvate, să-i 


poată orienta şi cultiva calitățile (si, fireşte, să-i corecteze defectele), 
spre a-i forma o personalitate armonioasă. ; mT— 

Pe de altă parte, educatorii umaniști urmăresc ca, stimulân lu-i 
pasiunea studiului, să-l elibereze pe copil de sclavia patimilor si de 
intunecimea irationalitátii; iar pe de altă parte, să aibă în vedere 
renumele pe care i-l asigură și bucuria pe care i-o procură studiul în 
sine, iar nu câștigurile materiale exagerat de insistent urmărite pe 
care i le garantează o profesiune lucrativă. „Căci după cum artele = 
ocupațiile, profesiunile) ignobile au drept scop câștigul și omen 
tot astfel virtutea si gloria rămân scopul adevărat al i studii ri 
liberale (studia humanitatis)", spune ilustrul pedagog Pier Paolo 
Vergerio. - Este un mod de a vedea care presupune o interpretare 
aristocratică a culturii; iar idealul pedagogic renascentist - un fel de 
aristocratism intelectual, propriu umanistilor epocii. l l 

Toti acești mari pedagogi au fost preocupați, așadar, şi au vorbit 
cu insistență despre rolul studiilor umaniste şi despre importanța lor 
în procesul de formare a personalității umane; a omului integral, bun 
cetățean si totodată om cultivat și om de gust, care stie să se bucure 
de viaţă si de frumos, care este animat de dorința de a cunoaște 
realitatea lucrurilor pentru a o putea domina și folosi. 


E sc in iti ice Ic 3, PH 
l. Vad. Ist: cult. $i civ., vol. 6, p. 130-148. 

Primul care a tratat in mod sistematic aceste probleme a fost 
Pier Paolo Vergerio (1370-1444)!. În programul său educativ el 
pornește de la necesitățile copilului, pentru a le putea astfel stimula 
sau corecta; căci educarea tineretului interesează nu numai familia, 
Ci şi societatea, — educaţia și cultura în general fiind indisolubil 
legate de viaţa întregii societăți. Iar cum în procesul educativ copilul 
poate fi mai bine influențat și convins de „exemplul dat de către un 
om viu și onest“ — afirmă Vergerio, = asemenea exemple el le va 
putea găsi doar studiind istoria antică, literatura clasică, filosofia 
morală, toate aceste fiind „arte numite liberale, ín înțelesul că 
studiul lor îi face pe oameni liberi“; cu alte cuvinte, îi eliberează de 
vicii și de prejudecăţi, de ignoranță, de dogmatisme şi de tot felul de 
alte constrângeri care sunt împotriva firii. 

Consideraţiile generale ale lui- Vergerio asupra condiţiilor. și 
metodelor studiului nu sunt de o prea mare originalitate, dar 
dovedesc bun simt, inteligență si autentică vocaţie de educator. 
Elevului trebuie „să îi limitezi o curiozitate prea capricioasă şi 
inconstantd; să procedezi cu răbdare și calm, gradual si sistematic, 
iar nu la întâmplare; sd îi ímparti timpul, programul,- în mod 
rațional, să îi odihnesti atenţia variind subiectele; să provoci con- 
versația și discuţia; sd îi stimulezi îndoiala critică; să nu-l laşi 

niciodată să accepte noțiuni neclare si insuficient dovedite“ (E. 
Garin). lar ca discipline, ca program concret instructiv, discipolul 
trebuie să înceapă a studia istoria si filosofia morală, precum și 
elocinta, arta de a vorbi frumos si convingător; căci magistrul trebuie 
să formeze în primul rând un cetățean, un om integrat în activitatea, 
în problemele, în viața societății. Bine înţeles că, în acest scop, 
studiul limbilor și literaturilor clasice au o importanță formativă 
fundamentală. Aceste studii vor fi completate cu cel al poeziei, 
muzicii si desenului; cu matematica, astronomia si științele naturii; 
în fine, cu dreptul, metafizica si teologia. — În toate aceste discipline 
elevul trebuie doar să fie orientat, pentru a se putea apoi ,, dedica în 
întregime aceleia pentru care simte că are mai multă chemare; cu 
toate că discipli-nele sunt în așa fel legate între ele, încât nu o poti 


învăța cu seriozitate pe una din ele fără ajutorul celeilalte“ — 
conclude Vergerio. 


l. A studiat artele, dreptul si medicina la Universitatea din Padova (iar limba greacă, 


cu renumitul profesor Manuel Chrisoloras). A fost profesor de logică și dialectică 
la Bologna, Florența, Padova si Roma. A participat la Conciliul de la Konstanz, 
unde a avut un rol important; după care, a făcut parte din suita împăratului 
Sigismund. Principala sa operă este tratatul De ingenuis moribus et liberalibus 
studiis adolescentiae (1402). 

Influențat de ideile lui Vergerio, contemporanul său Guarino 
da Verona (1374-1460), a fost cel care a alcătuit în detaliu un plan 
educativ. precis si complet (inspirându-se îndeosebi din Instituția 
oratoriei a lui Quintilian). 

Principiul său pedagogic prim prevedea că orice pregătire speci- 
fică, profesională, trebuie să se bazeze pe o formaţie umană comună 
tuturor elevilor săi. Traducător al lui Plutarh, Guarino a făcut din 
Vieţile paralele un fel de canon pedagogic-moral al școlii sale, — al 
acelui tip nou de colegiu-internat (contubernium) pe care el l-a 
structurat (imitat fiind apoi și de Vittorino da Feltre); o şcoală în care 
elevii urmau să înveţe „cu toată plăcerea “ si „în toată libertatea ai 
- copiii celor bogaţi la un loc cu copiii săraci, — aceştia din urmă 
fiind intretinuti prin contribuţia celor dintâi. 

Triplul curs gradual de studii — constituind cu adevărat modelul 
educaţiei umaniste — pe care Guarino l-a conceput în locul vechiului 
sistem medieval de trivium si quadrivium, începea cu un curs 
elementar, continua cu cel gramatical si se incheia cu cel de retoricá. 
Pe lángá scoala publicá pe care o conducea, administratia orasului 
său i-a dat autorizaţia să deschidă în propria-i casă o școală privată 
cu internat, în care un număr fix de 13 elevi, străini sau italieni din 
Verona, erau educati și instruiți contra plată. În această ambiantá de 
familie, Guarino era ajutat de soţie, apoi de fiii săi si de alți 
colaboratori aleşi dintre foştii săi elevi. Caracterul său senin, generos 
si traiul în comun, creau o atmosferă cordială, de amicitie, stimu- 
lànd elevilor pasiunea studiului, — care alterna cu plimbári in naturá, 
cu exercitii fizice si jocuri, cu înotul, călăria, vânătoarea şi dansul. 

Programa ciclului gramatical includea elemente de prozodie şi 
metrică, exerciţii orale, traduceri și memorizări de texte clasice, iar 
partea istorică — lecturi si comentarii de texte din lucrări de istorie si 
mitologie ale unor autori clasici. La cursul de retorică, autorii de 
bază studiati erau Cicero si Quintilian. Se studiau si texte filosofice, 
culminând cu texte de Platon si Aristotel. Discuţiile care aveau loc 
erau de un nivel apreciabil, academic. Magistrul Guarino ţinea de 
obicei două prelegeri: dimineaţa — lecturi comentate din autori latini, 
iar după amiaza, din autori greci, cărora le acorda o atenţie deosebită 


1. Guarino dei Guarini (n. la Verona) a studiat la Constantinopol timp de cinci ani 
limba greacă. Reîntors în Italia, a predat la Florenţa, apoi la Ferrara, unde a și 
deschis o renumită școală cu internat, devenită- şcoală publică iar apoi 
Universitate. Școala sa era frecventată de elevi din diferite regiuni ale Italiei, 
pecum si din Germania, Franţa, Anglia, Olanda, Polonia, Boemia, Dalmatia, s. a. 

Guarino da Verona (portret din epocă). 


(Guarino studiase cinci ani la Constantinopol limba greacă cu 
renumitul Manuel Chrisoloras). Manualele si ediţiile întocmite de 
magistru au fost retipárite si folosite. în școli până în secolul al 
XVII-lea, iar adepţii săi, dintre care multi au devenit magistri cu 
renume, au ráspándit in numeroase tári europene spiritul educatiei 
umaniste al școlii lui Guarino da Verona. 


O școală tot atât de renumită și în multe privinţe asemănătoare 
celei a lui Guarino a fondat, la Mantova, Vittorino da Feltre 
(1373-1446) considerat ca figura cea mai caracteristicá de educator 
din secolele Renasterii. Discipol al lui Vergerio si Guarino, era însă 
un caracter diferit. Nu avea familie, își afirma. cu intransigentá Si 
rigiditate convingerile religioase, nu renunta chiar la unele practici 
ascetice, iar în concepția si practica sa pedagogică nu făcea nici o 
concesie considerentelor moderne. Ín colegiul sáu de tip contu- 


l. Excelent latinist, a studiat, si matematicile şi filosofia, științele fizice si 


astronomia. A predat retorica la Universitatea din Padova. A condus o şcoală 
privată la Venetia. Invitat de ducele Gonzaga la Mantova, a deschis si aici o 
școală, la început destinată numai fiilor ducelui, în care a primit si alti discipoli 
italieni (printre care și Federico da Montefeltro, mai târziu duce de Urbino) ii 
stráini. Multi dintre aceștia au devenit șefi de state, înalți demnitari, conducători 
militari, episcopi si abati, umaniști si educatori. i 

bernium nu accepta decât elevi care se dovedeau înzestrați si 
modesti, nu pretindea taxe decât de la părinții bogaţi; taxe din care 
întreținea gratuit în şcoala sa câțiva elevi săraci si dotati, pe care îi 
educa si instruia cu aceeasi atentie ca pe fiii de principi. 

Ín scoala sa din Mantova (botezată Giocosa — „casa bucuriei, a 
jocului'^, cu un număr de elevi care ajunsese páná la 70, Vittorino 
isi adusese colaboratori, stipendiati de el, care predau limba greacá 
(cum erau renumitii elenisti Teodoro din Gaza si Giorgio din 
Trebizonda), dialectica, matematica, filosofia, precum si canto, 
muzica instrumentalá, desenul; studii care alternau cu jocuri, cu 
dansuri si cu exercitii fizice (alergări, lupte, innot, cálárie, s. a.). 

Disciplina gramaticii era studiatá pe bazá de texte originale (din 
Virgiliu si Cicero, Homer si Demostene). Urmau studiul matematicii 
si geometriei, astronomiei și muzicii. Se păstra, deci, schema gene- 
rală a sistemului £rivium-quadrivium, dar într-un spirit nou: studiul 
anticHor se efectua direct si numai pe textele originale, elevii erau 
trataţi cu înţelegere și afecţiune, studiau cu plăcere, li se cultiva în 
mod insistent simţul libertăţii si al egalităţii umane de esenţă, al 
demnităţii personale, al respectării drepturilor si îndatoririlor reci- 
proce, al realizárii unui echilibru interior si al respectului fatá de sine 
însuşi si faţă de alţii. — Ín acest fel educati, multi dintre elevii scolii lui 
Vittorino da Feltre au devenit remarcabili oameni de stat si con- 
ducători militari, episcopi și abati, umaniști si educatori la rândul lor. 


În liniile sale esenţiale, sistemul instructiv-educativ tipic renas- 
centist ilustrat de Vergerio, Guarino si Vittorino da Feltre era comun 
si altor renumiţi umaniști, — cu anumite idei sau accente în plus. 

Astfel, Leonardo Bruni insistă asupra capacității educativ-for- 
mative pe care ó au poezia si muzica (aceasta din urmá potoleste cu 
armonia ei avalansa pasiunilor tulburi); insistá asupra legáturii in- 
disolubile între expresie Si conţinut, materie si formă, cuvinte și 
lucruri; asupra compatibilitátii dintre cultura greco-romană si cresti- 
nism, - înșiși Părinţii Bisericii fiind cei care au studiat cu interes și 
au asimilat gândirea clasicilor antici (dar numai sub anumite aspecte 
ale ei — si deformánd-o). În sfârșit, de relevat este și faptul că nici în 
secolul său, nici în următoarele două secole, nici un alt pedagog nu va 
insista atât de mult ca Leonardo Bruni asupra importanţei pe care o are 
educaţia femeii (căreia însă îi este recomandat să neglijeze științele...). 

Gian Battista della Porta, profund convins de corespondența 
care există între „fizic si psihic!, pretinde că temperamentul si 


(nai Eb DD ni Lunar 
1... De altfel, si Vergerio sublinia legăturile inseparabile existente între suflet si trup, 
invocând argumentele „„fiziognomice“ atribuite lui Aristotel. 

tace colita n FP TERR, 


Vittorino da Feltre (portret din epocă). 


caracterul omului pot fi identificate după trăsăturile feței; încât 
educatorul, studiind pe această bază capacitățile înnăscute ale 'elevi- 
lui sáu, i le poate in mod mai eficient stimula sau indrepta! 

Educatia fizică era, de asemenea,. o preocupare constantă a 
pedagogilor Renașterii. L- B: Alberti, de pildă, plasa în centrul 
atenției educatorului studiul „literelor“ — incluzând aici textele lite- 
rare, istorice, Juridice și de filosofie morală; studiu în acelasi tim 
agreabil si util viitorului cetátean. Dar, asemenea celuilalt i ei 
umanist de dincolo de Alpi Fr. Rabelais, si Alberti recomanda 
alternarea studiului cu jocuri si exercitii fizice, pentru ca elevul „să 
poată fi la nevoie, folositor Patriei împotriva duşmanilor ei“ P 

Majoritatea pedagogilor umaniști ai Renașterii puneau, dedi un 
accent bine marcat pe ideea formárii de buni cetáteni Scop Clifula îi 
era supus în mod substanțial programul lor educativ. 

Pe lângă aceasta, însă, in Italia secolelor XV si XVI apar şi o 
mulțime de tratate având obiective diferite, distincte, restrdtisti cu 


l. |Constituindu-se íntr-o | discipliná | detaliat organizată, fiziognomonia va fi 


teoretizatá si popularizată-cu două secole mai târziu d 
si teolog protestant elveţian (m. 1801). ro SUIS i Simant 

caracter practic: despre educatia femeii, a cavalerului, a principelui, 
a omului de arme, a tânărului care se pregătește în vederea unei 
importante funcții publice sau ecleziastice ș. a. (Cele destinate 
educaţiei principelui sunt propriu-zis opere aparținând științei poli- 
ticii)!. — Printre acestea, un loc aparte îl ocupă celebra operá 
Curteanul (care va fi tradusá apoi in toate limbile europene) a 
contelui Baldassare Castiglione (1478-1529). 

Aici însă, spre deosebire de vederile marilor pedagogi ai epocii 
care prin opera instructiv-educativă urmăreau in mod explicit, cum 
spuneam, formarea unui cetățean demn al unei republici libere, 
Castiglione vizează doar educarea unui om de curte aflat în serviciul 
unui suveran, sau unui principe; cultivarea unor maniere distinse, 
acceptarea unor norme impuse de rigorile ambianţei aristocratice, 
comportamentul exterior adecvat cerut de eticheta curţii“. Instructi- 
unea, cultura, educaţia umanistă sunt reclamate și aici ca fiind 
necesare, desigur, însă doar ca niște obligaţii de eleganță con- 
venţională. - În prezența Curteanului lui Castiglione suntem departe 
de pasiunea pentru studiu, de preocupările morale, de îndatoririle 
civice, de conceptul de cultură ca factor formativ al unei person- 
alităţi cu adevărat libere, — cu alte cuvinte, de înseși ideile si 
idealurile marilor pedagogi umaniști” . 

Alti autori, celebri în epocă, reiau ideea (într-un mod mai direct 
şi radical decât o făcuse Castiglione) potrivit căreia, în viaţa de 


NN ON SI Urt 

1. Prototipul genului este Orologiul principilor al lui Antonio de Guevara 
(1480-1545), călugăr franciscan, inchizitor de Toledo, episcop de Cadix, cronicar 
spaniol la curtea lui Ferdinand Catolicul și apoi al lui Carol Quintul. Opera sa a 
avut un succes extraordinar, — într-un secol si jumătate cunoscând 33 de ediții 
spaniole și 58 în franceză, italiană, latină, germană, engleză, s. a. În româneşte a 
fost tradusă de cronicarul Nicolae Costin. 

2. Condițiile cerute curteanului desăvârşit de către autor sunt: să fie (preferabil) de 
origine nobilă, expert în mânuirea armelor și cultivat om de litere (dar fără să fie 
nici om de litere nici om de arme de profesie); să fie cunoscător în materie de 
pictură, desen, sculptură, muzică, să fie un bun cântăreţ și să cânte măcar la un 
instrument; să fie un elegant dansator, dar și expert în tot felul de sporturi și de 
jocuri de societate (călărie, scrimă, înot, sărituri, sah, s. a.); să fie un om de spirit 
şi să ştie a povesti cu talent anecdote, întreținând o conversaţie plăcută; să se 
distingă prin eleganța conduitei şi a manierelor; să se îmbrace cu gust, să-şi știe 
alege prietenii si să manifeste interes şi pentru filosofic (pentru filosofia platonică, 
fireşte). 

3. Desi, pe de altă parte, „nimeni dintre autorii de tratate din plină Renaștere nu 
percepe 'ca B. Castiglione motivul (deja esenţial la Vittorino da Feltre) al 
corespondenţei perfecte între comportamentul exterior și viața spirituală intimă“ 
(R. Tisato). 

fiecare zi și în contact continuu cu semenii noștri, nu este neapărat 
necesară o comportare morală sinceră, autentică, reală, cât o politeţe 
convențională, un comportament care să se distingă prin adoptarea 
unor convenţii sociale, maniere alese, respectându-se o anumită 
etichetă cerută de societate. Nu propriu-zis „virtutea“ este necesară 
în relațiile sociale, ci „aparențele“ unei conduite virtuoase: /e ap- 
parenze simili alla virtă — cum se exprima monseniorul Della Casa! 

Cartea sa intitulată Galatea, cod al manierelor elegante, formula o 
adevăată tehnică a comportamentului tânărului în Societàtea aleasá 

Acest manual, agrementat cu anecdote si cu observatii subtile, 
spirituale, impregnate de doctrină umanistă, a avut un succes um 
traordinar, tradus fiind in mai multe limbi?. 


Ideile pedagogice ale lui Erasm 


Pedagogia umanistă a Renașterii postulánd. importanţa funda- 

mentală a culturii clasice, care operează o regenerare radicală a 
spiritului, atinge un punct culminant cu Erasm. Acesta „prezintă 
studiile umaniste (humanae litterae) mai ales ca pe un mijloc de 
combatere a imoralitátii, abuzurilor Bisericii, argumentárii dog- 
matice a teologilor, a ignorantei cálugárilor, a intolerantei si impos- 
turii sub diferitele sale forme“ (Geymonat, Tisato). 
a Conceptiile pedagogice si.sociale ale lui Erasm au ca temelie 
increderea sa in natura funciarmente dreaptá si onestá a omului 
precum Și aspiratia sa spre simplitate si ratiune. Prin aceasta Erasm 
isi devansează considerabil epoca, - ideile sale asupra educaţiei 
anticipându-le pe cele ale secolului al XVIII-lea (Cf. J. Huizinga) 

i In primul rând, el insistă mereu asupra ideii ca mama să-și 
alăpteze singură copilul. Acesta trebuie să fie învăţat jucându-se cu 
ajutorul imaginilor care îi fac plăcere. Greşelile trebuie să ü fie 
îndreptate cu blándete si afectiune. Instructia copilului trebuie sá 
inceapá chiar din primii ani. (În această privință Erasm dă o 
importanță mult prea exagerată clasicismului: la vârsta de doi ani 
copilul trebuie învăţat să gângurească câteva cuvinte grecești şi 
latinesti...). — In problema relațiilor dintre sexe el se situează în mod 


1... Giovanni Della Casa (m. 1556), arhiepiscop de Benevento, nunțiu pontifical la 


Venetia, este şi autorul unor sonete erotice (şi chiar licentioase!). 


2.. O menţiune merită si De civil conversazione, operă de mare succes a venetianului 


Stefano Guazzo, care în scurt timp a cun itii i 
: e PER MON 
—— p oscut 13 ediţii în limba italiană, 4 în v 

deliberat de partea femeii. Idealul său matrimonial este eminamente 
social: de a face copii pentru Stat și pentru Hristos - în cultul iara 
să fie educati. Copilul trebuie să găsească, în familie numai exemp 
bune după care să se conducă. Erasm formulează și sfaturi zen | 
felul cum trebuie îngrijită casa, sau care sunt veşmintele ce pi im 
potrivite pentru copii. Intelege pericolul social generat de o ă 
incurabilă de care suferă unul din soți, ~ în care situație propune ca 
acea căsătorie să fie imediat anulată de papa. Nu acceptă teoria 
socială — atât de generalizată in timpul său - care imputá numai 
femeii intreaga culpá a adulterului si libertinajului; explicând si R 
între primitivii care trăiesc în starea sănătoasă de natură, se pe ep- 
seste adulterul bárbatilor, dar se iartá cel al femeilor... - Se observă, 
aici, cât de familiarizat este Erasm cu ideea virtuții înăscute şi 
fericirea insularilor care trăiesc într-o stare de sălbăticie: idee ce se 
va regăsi în curând în Eseurile lui Montaigne. 


Restaurarea studiilor umaniste este pentru Erasm unul din 
primele idealuri de urmat. Studiul limbilor greacă și latină este 
absolut indispensabil, pentru simplul motiv că toate lucrurile demne 
de a fi cunoscute se găsesc consemnate în aceste limbi — afirmă 
Erasm. Cât privește metoda de a aborda acest studiu, aceasta trebuie 
să se reducă la puţine noțiuni de gramatică; în schimb, să se arina 
pe exerciţii de conversație și discuţii, de memorizare de d e 
întregi sau de expresii docte și plăcute și, mai ales, pe o ia e 
intensă lectură a marilor autori . Totul — alternând cu exerciții fizice 
si jocuri. Elevii vor fi — după caz: penalizati cu pedepse uşoare E 
stimulati cu mici premii. Dintre elevii buni vor fi alesi cei care vor 

i nducá discutiile. l 
poc studiul ci oom constituie mijlocul cel mai adecvat 
pentru realizarea personalității umane în toată plenitudinea ei, în 
schimb acest studiu trebuie să evite neapărat pericolul rima si 
al imitatiei servile a unui autor antic. ,Cine pune totdeauna s pa 
piciorului pe urmele lăsate de un altul, acela nu poate merge bine; 
asa după cum nu înoată bine cel care nu are curajul sd se lipseascd 
de colacul de salvare“ - scrie Erasm în dialogul Ciceronianus, 

foarte semnificativá in acest sens. k 
gaen enorm de care se bucura Erasm in intreaga Europá 
este atestat si de influenta exercitatá de ideile sale pedagogice. 

i i f Herodot, Demostene si Lucian din Samosata 
" prandio idee poet. troia si Euripide; dintre autorii latini, pe Terentiu, 
Vergiliu si Horațiu; iar dintre prozatori, pe Caesar, Cicero și, eventual, 

Thomas Morus, de pildă, care propune și el aceleaşi obiecte şi 
metode de studiu, reia în Utopia sa ideea erasmiană de a-i privilegia 
pe cei deosebit de dotati și aplecati spre studiu, pe care Cetatea 
trebuie să îi scuteascá de orice alte sarcini cetățenești, pentru a-i lăsa 
să se dedice numai studiilor. — Spaniolul Luis Vives ( 1492-1540), 
în lucrările sale cu caracter: pedagogic! are în atenție cercetarea 
riguroasă prin mijloace empirice a datelor psihologice ale elevului, 
spre a-i putea identifica și dezvolta în mod cât mai eficient aptitu- 
dinile. Luis Vives relevă (asemenea lui Erasm, al cărui „discipol și 
fiu“ se proclama) conexiunea dintre cultură și religie (eruditio et 
pietas) precum si încrederea - atitudine caracteristic umanistă — în 
capacităţile intelectuale nelimitate ale omului. Unul din cei mai 
importanti pedagogi-umanisti ai Renașterii, Luis Vives a fost, ca 
educator, un precursor al lui Montaigne. 


În Anglia, influenţa lui Erasm si a lui Th. Morus, conjugată cu 
cea a pedagogiei umaniste italiene vizând formarea unui cetățean 
exemplar, s-a manifestat îndeosebi în cercul magiștrilor de la 
Oxford și Cambridge. Preocuparea comună a acestora era formarea 
în primul rând a unui om de acţiune și inițiativă, capabil de a 
exercita o funcţie de comandă în societate. — Th. Elyot (m. 1546), în 
lucrarea Conducătorul (1531), un tratat de pedagogie si de filosofie 
morală, enunță principiile necesare a sta la baza educaţiei tinerilor 
care urmează să deţină un rol de conducere în stat?; principii în care 
este evidentă influența moralei civice romane, și în care exemplele 
luate din Vieţile lui Plutarh sunt adaptate de Elyot la istoria Angliei. 

O personalitate de mare prestigiu în societatea engleză, remarca- 
bil umanist și entuziast elenist a fost Roger Ascham (m. 1568). 
Preceptor al viitoarei regine Elisabeta I și secretar pentru limba 
latină al Mariei Tudor, Acham este autorul a două opere pedagogice 
de mare succes. Prima, Taxophilus (1545), este o ciudată dar 
pasionată pledoarie pentru cultivarea de către tineri a tirului cu arcul, 
sport tradiţional englez, a cărui practică ar contribui în cea mai mare 
măsură - după părerea autorului — la regenerarea fizică si morală a 


Pc aia at Bă Sa S ME LIA a paz Srt 
l: În Institutio foeminae christianae, in De officio mariti, in De ratione studii 


puerilis (ambele din 1523) si îndeosebi în tratatul De disciplinis (1531). - Vd. 
infra, cap. Umanismul (secțiunea În Spania). 


2. Sistemul pedagogic al lui Elyot are în vedere formarea unor „funcționari publici 


legaţi de activitatea legislativă sau executivă; secretari regali, judecători ai curiei 
regale, judecători de pace, intendenti ai unui comitat, ambasadori, membri ai 
Parlamentului, funcţionari ai Trezoreriei, membrii ai Cancelariei, etc.“ — specifică 
autorul. 

poporului englez (!). A doua, intitulată The Schoolmaster („„Peda- 
gogul“, 1470) își propune formarea unui „cetățean onorabil (civil 
jentleman) în serviciul Principelui său și al Țării“. Ascham combate 
moda italiană dominantă în sânul aristocrației engleze a timpului; 
enunţă câteva reguli privind metodica învățământului limbii latine, 
asociindu-și preocupările de erudit latinist cu grija pentru conduita 
morală ce trebuie inoculată elevilor. 


Pedagogia Renașterii în Franța. 
G. Budé, Petrus Ramus, Montaigne 


Ín Franta, renumitul umanist Guillaume Budé (m. 1540), a 
cărui fundamentală operă Commentarii linguae graecae rămâne 
monumentul de mare prestigiu al eruditiei eleniste a Renașterii, 
sustine si el că baza educaţiei o constituie cunoașterea și asimilarea 
înțelepciunii Antichității: a literaturii, istoriografiei si politicii, a 
maximelor moraliștilor si sistemelor filosofilor. În sprijinul acestei 
idei — şi pentru a contracara încercările insistente ale Sorbonei de a 
împiedica difuzarea studiilor de filologie greacă și ebraică - regele 
Francisc I, răspunzând stăruitoarelor îndemnuri ale bibliotecarului 
său G. Budé, înființează în 1531 „Colegiul Lectorilor Regali“ (la 
început având trei lectori de greacă, doi de ebraică și unul pentru 
matematică), care va deveni - după Revoluţia Franceză - renumitul 
College de France. 

Dar pedagogul umanist francez care a trasat un plan de studii 
clar şi detaliat a fost Pierre de la Rammée (asasinat în noaptea Sf. 
Bartolomeu, 1572), mai cunoscut sub numele latinizat de Petrus 
Ramus. Filolog, matematician și filosof, profesor la Colegiul 
Franţei, a condus un timp Colegiul Presles (fondat în 1314). Progra- 
mul său instructiv-educativ era destul de încărcat, dar variat într-un 
mod inteligent, practic și atractiv. „În fiecare zi tânărul va asculta 
timp de două ore, una dimineaţa si una după-amiaza, un magistru 
care îi va preda lectia de greacă și de latină; celelalte ore ale zilei și 
le va ocupa meditând, învățând, exercitándu-se cu cele ascultate, 
acordând mai mult timp exercitiului decât lectiei. Dimineaţa, lecţia 
va dura o oră; în schimb vor fi dedicate două ore pentru a învăța, a 
pronunța corect si a memoriza, si alte două ore pentru a discuta, a 
imita si a face exerciţii; în felul acesta, cinci ore sunt întrebuințate 
pentru. a face utilă si fructuoasă o ord de lecţie şi-a o imprima 
temeinic în sufletul și memoria elevului. Cam în același fel va fi 
împărțit timpul si după-amiaza ". 

Castelul lui Montaigne (Stampá din sec. XIX). ` 


Repartizată pe ani de studiu, programa analitică stabilită de 
Ramus este, de asemenea, explicită: ;,/n primii trei ani îl vom retine 
pe copil — dacă nu știe încă deloc citi şi scrie — în stadiul gramatical 
atât al limbii latine cât și al celei greceşti. În primul an [...] îi vom 
preda puține reguli de sintaxă. Îl vom pune să citească Bucolicele 
lui Vergiliu si Batracomiomachia lui Homer, o comedie de T: erenfiu 
câteva fragmente mai ușoare din epistolele lui Cicero; Și vom folosi 
tot anul cu etimologia si învățarea diferitelor cuvinte, astfel încât în 
acest an copilul să învețe să scrie, să citească si să conjuge multe si 
diferite verbe latine si grecești “. În al doilea an, elevul va continua 
cu mai multá grijá studiul geometriei si al lexicului, lectura unor 
texte mai ample din Vergiliu si Cicero, Homer si Aristofan; iar în al 
treilea, va trece la studiul sintaxei. Poe 

O dată terminat studiul gramaticii, în al patrulea an va studia 
retorica, făcând exerciţii pe texte din aceiași autori. Al cincilea an va 
fi dedicat în întregime dialecticii; în al şaselea se vor studia , toate 
elementele de matematică, de aritmetică (fără a neglija subtilitățile 
algebrei) și de geometrie “, folosindu-se in acest scop textele lui 
Euclide, Apollonios și Arhimede. În al şaptelea an - fizica, pe baza 
textelor lui Aristotel și a textelor de optică ale lui Euclide. - 
ag lui Petrus Ramus urmărește, așadar, o formaţie echilibrată 
* erar- iier ȘI științifică, cu pronunțate tendințe. spre enci- 


„Pericolul alunecării într-un frecvent întâlnit enciclopedism 
noționistic (atât de evident, de pildă, în entuziasmul ingenuu al lui 

Rabelais) este semnalat de Michel de Montaigne (1533-92), în 
cele două eseuri dedicate în întregime problemelor pedagogice: 
Despre pedanterie si Despre educația copiilor. Dar Montaigne mai 
atinge si în numeroase alte rânduri chestiunile educative în Eseurile 
sale. 

Elevul trebuie să înceapă prin a învăţa din cărţile scriitorilor 
antici valoarea omului și importanța lumii; după care, pentru a-și 
consolida aceste cunoștințe, va intra imediat în contact cu lumea 
pentru a cunoaște direct oamenii și lucrurile. Pentru aceasta, un 
mijloc excelent îl constituie călătoriile — „pentru a cunoaște carac- 
terul si obiceiurile altor popoare, pentru a-și stimula și rafina 
propria sa minte în contact cu mintea altora “. — Un alt mijloc va fi 
studiul practic al limbilor străine (de notat că Montaigne nu se 
limitează la studiul limbilor clasice, greaca și latina). Studiul lim- 
bilor este considerat de Montaigne în perspectiva utilității practice, a 
stabilirii de contacte cu oamenii: „În ce mă privește, aș vrea mai 
întâi să cunosc limba mea şi apoi pe cea a vecinilor mei, cu care am 
o mai mare posibilitate de a conversa“; căci „fără îndoială că e un 
lucru mare şi frumos să cunoşti greaca și latina, > dar asta 
înseamnă o prea mare trudă“. — Aşadar,- în locul pedanteriei 
gramaticale a școlii umaniste, „degenerată într-o aridă preceptistică 
gramaticală și retorică“ (E. Garin), Montaigne subliniază importanța 
conversatiei vii, a formulării ideilor limpezi, a exprimării clare și a 
formării, și pe această cale, a unei personalități libere si puternice. 

Acumularea si etalarea pedantá de cunoștințe care de fapt rămân 
neasimilate, nu are deloc o acțiune benefică asupra sufletului; pentru 
că nu urmăreşte fortificarea capacității personale de judecată a 
copilului sau tânărului și nici cultivarea virtuţilor morale, — adică 
tocmai ceea ce trebuie să constituie adevăratul scop al procesului 
educativ. Pe de-asupra, studiul lucrurilor neasimilate este nociv si 
prin faptul cá tânărul își pierde în felul acesta capacitatea de a se 
comporta și de a vorbi în mod firesc, devenind în cele din urmă un 
pedant superficial și ridicol. 

În cealaltă lucrare, Despre educația copiilor, Montaigne an- 
ticipeazá câteva din principiile „școlii active“ moderne. În primul 
rând, el deploră faptul că metoda obișnuită de predare se bazează pe 
memorie, iar nu pe cultivarea capacităţii de judecată personală a 
copilului. El trebuie să citească, să mediteze, să confrunte, să 
selecteze în mod liber, potrivit judecății sale; nimic nu trebuie să îi 
fie predat, impus, în baza principiului „autorității“. Elevul trebuie 


ISTORIA CULTURII ȘI CIVILIZAȚIEI - XI 33 


învățat să cedeze în fata evidenţei rațiunii, a adevărului, de ori unde 
ar veni el. - Magistrul trebuie să înceapă prin a cunoaște înclinațiile 
capacitățile, posibilitățile elevului său, pentru a putea aplica apoi D 
metodă educativă adecvată, individualizată, potrivit caracterului, 
temperamentului și aptitudinilor fiecăruia. Textele marilor autori 
antici nu trebuie să rămână simple pretexte de aride exerciţii 
gramaticale, ci exemple vii, modele de gândire si de conduită 
umană; iar textele filosofice-să nu devină obiect de studiu plictisitor 
si steril al unor abstractiuni reci, ci ocazii de meditaţie asupra 
propriului comportament, un adevărat „cod de filosofie morală“, — 
această filosofie fiind singura care este utilă instrucției si educaţiei. 

€ De asemenea, elevul trebuie învățat respectul legilor, loialitatea 
față de autoritatea politică supremă a statului şi abtinerea de la 
ambițiile vane de a deţine înalte funcţii publice. Copilul trebuie 
obișnuit apoi să practice unele sporturi, ca scrima, călăria, tirul cu 
archebuza, si totodată trebuie obișnuit să suporte oboseala si intem- 
periile. Pe lângă lectura îndeosebi a cărţilor de istorie, care il pun pe 
tânăr în contact cu oamenii mari din trecut si îl ajută să îi cunoască 
mai bine pe contemporani, o importanță deosebită au conversațiile 
care ocazionează confruntările de opinii și dezvoltă judecata, deci 
personalitatea copilului. Cunoaşterea oamenilor si a lucrurilor are o 
importanță infinit mai mare — asigură Montaigne - decât cărţile si 
cuvintele memorizate sau rostite mecanic. În fine, nici o ocupaţie nu 
este mai instructivă pentru elev, pentru un tânăr decât aceea de a 
călători, de a străbate locuri si ţări străine, pentru a se informa direct 
asupra vieţii și obiceiurilor oamenilor, asupra felului lor de a gândi si 
a simți, confruntándu-si „propriul creier cu cel al altora“|. l 
Sistemele pedagogice ale Reformei si 

Contrareformei 


Mişcarea Reformei a atribuit educaţiei o importanţă capitală: 
e Educarea tinerilor este mai importantă decât cucerirea. Ti voiei “L 
scria Melanchton. “Spre: deosebire, însă, de sistemul pedagogic al 
umanistilor (îndeosebi italieni) marcat de un anumit aristocratism 


1... În opera sa de mare succes Les trois livres de la sagesse, autorul, Pierre Charon 


(m. 1603), discipolul fidel. al lui: Motaigne, reia denuntarea simplei “erudiții 
pedante constând din memorizarea mecanică; și, asemenea magistrului . sáu, 
subliniază rolul educativ al călătoriilor: „Nu există o şcoală mai bună pentru 
formarea vieții decât a vedea neîntrerupt diversitatea atâtor alte vieți“ — scrie 
Chaiion. i 

intelectual, de tendinţa de a forma o elită a societății, de a favoriza 
copiii privilegiați de o situație economică bună sau excelentă — 
singurii cărora le era asigurat un învățământ mediu de un înalt nivel, 
- pedagogii aparținând mișcării Reformei au integrat programa unei 
educatii. esențialmente umaniste cu preocuparea insistentá pentru 
crearea şi promovarea unei școli elementare și populare. 


Luther (gravură de Cranach). 


Faţă de această exigentá capitală, în primul rând statul trebuia 
să-și asume o totală responsabilitate. Luther! cere cu toată energia 
autorităţilor statale. să finanţeze „şcoala pentru -toți“ (cel puţin de 
grad elementar). Această școală — gratuită și obligatorie pentru toti — 
implica neapărat intervenţia statului (sau a unei autorități publice) 
care să o subventioneze. O asemenea școală apoi urma să aibă în 
vedere cultivarea limbii materne a elevilor, deci stimularea și culti- 
varea limbii naționale (pe lângă limbile clasice); şi aceasta, la scara 
unui învățământ general și obligator, constituia unul din principalele 
obiective (şi realizări) ale pedagogiei Reformei. 
Programul instructiv-educativ capătă acum o-pondere deosebită 
si dintr-un alt punct de vedere. Pentru Luther, instructia copiilor si 
tineretului este tot atât de importantă ca si însușirea, asimilarea 
doctrinei crestine, a ideilor religioase vehiculate prin pisică, Scopul 


1. Vad. Ist. Cult. și Civ., vol. 8, p. 30-36. 

ultim al educaţiei este esențialmente religios. Ca atare, educația și 
instructia copiilor este obligatorie pentru toti; iar familiile trebuie 
constrânse să-și trimită copiii la școală, la fel cum societatea își 
constrânge membrii să-și apere tara în caz de război. lar programa 
de învățământ, mediu si superior, trebuie-sá includă - in afara 
poeţilor, istoricilor si oratorilor antici — și texte ale Sf.: Scripturi în 
originalul lor grec și ebraic, alături de versiunile în limba latină; 
precum şi opere - în original — ale scriitorilor creştini vechi. 


Cel mai mare umanist reformat german, Philipp Melanchton 
(1497-1560), supranumit Praeceptor Germaniae, fondase o școală 
privată, care funcționa î în casa sa. În această şcoală (după modelul 
căreia au apărut apoi altele, chiar mai bine articulate), Melanchton, 
convins fiind că adevărata cauză a crizei culturii timpului este 
separarea (si opoziţia) dintre creștinism si. lumea greco-romană, 
îmbina fervoarea credinței religioase cu entuziasmul inspiraţiei 
umaniste. -Elevii săi studiau limbile şi literaturile clasice, istoria, 
geografia, matematica, dar căpătau și aprofundate noţiuni de religie. 
— Însă umanistul care, în Germania, a conceput o programá organicá 
de învățământ a fost prietenul sáu (si al lui Erasm) Johannes Sturm 
(1507-89). 

În gimnaziul sáu. din Strassburg, fondat in 1538, se ţineau 
cursuri de nivel mediu și cursuri publice (de teologie, drept, litere, 
uneori și de istorie si de științe). După treizeci de ani, gimnaziul s-a 
transformat în Academie, — care acorda titluri ce erau echivalate cu 
cele ale Universităţii Imperiului. La fel ca pentru Melanchton, și 
pentru Sturm scopul suprem al educaţiei era pietatea; dar o pietate 
născută dintr-o armonie perfectă între disciplinele umaniste (inclu- 
siv cele teologice) și cele științifice. Planul său de învățământ era 
riguros și precis. Prima etapă a studiior, ţinând de vârsta copilăriei, 
cuprindea lecţii obligatorii şi continue, întinzându-se pe o durată de 
nouă ani; a doua etapă, corespunzând vârstei adulte, aveau un 
caracter liber şi erau cursuri publice, necesitând o durată de cinci 
ani. Atent la ordonarea dificultăţilor progresive ale sintaxei (latine și 
greceşti) si a autorilor studiati! , gimnaziul lui Sturm din Strassburg a 
1. La Goldberg, un elev al lui Melanchton, Valentin Trotzendorf (m. 1556) a pus în 

practică o idee a lui Sturm: aceea de a crea o școală care, în formele sale 
exterioare, sá reproducá o micá republicá romaná: o scoalá condusá de un 
„dictator“, un senat cu 12 „senatori“, un „consul“ si doi „cenzori“ — elevii fiind 
împărțiți în şase clase, fiecare împărțită la rândul ei în „triburi“, și in care copiii să 
fie învăţaţi să se conducă singuri... - În 1526, Luther scria că trebuie să se 


găsească metode de învățământ ușor și blând, încât elevii să înveţe cu aceeași 
plăcere ca si cum s-ar juca cu mingea... 

stabilit programa de învățământ cea mai completă și mai armonioasă 
de pe teritoriul Germaniei. 


Un acord absolut posibil între principiile educației umaniste 
(pornind de la cultivarea autorilor antici, „păgâni'“) a fost afirmat și 
de către pedagogii din tabăra Contrareformei, care au acceptat și ei 
concluzia potrivit căreia “studiile clasice îl fac pe om să devină 
înțelept si moral, — deci să-l ajute si în conduita sa de bun creștin. Ca 
urmare, o. obligaţie specifică ce revine chiar sacerdotilor este aceea 
de a.se ocupa de educaţia si instructia copiilor (care însă se va 
rezuma in mare parte la catehizare). Cáci pedagogii Contrareformei 
concep cultura în funcție de educația moral-religioasă, iar nu ca un 
scop în sine. 

Rolul cel mai important în sistemul educaţiei și învățământului 
din cadrul Reformei l-a avut Ordinul lezuitilor. 

Pentru membrii „Companiei lui. lisus“, singura depozitară a 
adevărului absolut este Biserica. Mai precis: ierarhia bisericească, în 
frunte cu papa, căruia i se datorează obedintá absolută; fapt care 
echivalează cu însuși gradul de perfecțiune a conduite umane. Creat 
ca un ordin misionar, activitatea sa în acest sens este — in forma sa 
cea mai eficace — educaţia şi învățământul. Scopul prim: să creeze 
obisnuinta obedientei si supunerii față de autoritatea ierarhică a 
Bisericii. Nu „egalitarism democratic“, nu instrucțiune populară, nu 
„şcoală pentru toți“, ci formarea unor disciplinate cadre de con- 
ducere în diverse sectoare ale societății. Educaţia si instructia ele- 
mentară si populară nu intră în sfera atenţiei iezuiţilor; scopul lor 
este să creeze un tip nou de cultură modernă, pe care să o modeleze 
școlile medii. 

Caracterul militar al Ordinului iezuit se reflectă și în aplicația 
practică a principiilor sale de „educație totală“, prin internarea 
copilului într-un colegiu cu un stil de viață aspru. Separarea lui cât 
mai mult de familie, deci. Vacanţe frecvente, dar scurte. Aspectul 
cel mai caracteristic: o disciplină foarte severă. Și însoțită permanent 
de stimularea denuntárii cu orice ocazie a colegilor: delatiunea este 
apreciată, iar delatorul recompensat. 

Programa analitică a școlii iezuiţilor era structurată pe trei 
cursuri: unul umanistic, de cinci ani; al doilea, cu profil filosofic, cu 
o durată de doi ani; si cel teologic — de patru ani. În cadrul fiecăruia 
din acestei trei cursuri există o materie de bază, unică. În fiecare din 
cele cinci clase ale cursului umanistic — un singur profesor. Textele 

indicate pentru a fi studiate erau verificate cu maximă atenție, pentru 
a nu contraveni cumva moralei religioase catolice. - Elevul unui 
colegiu iezuit acumula o' mare cantitate de informaţii, care însă era 
triată” de profesori cu cea mai mare grijă; pentru ca, măcar în 
problemele fundamentale, toti elevii să gândească la fel. În acest 
scop, profesorul evita să aducă în dezbatere subiecte sau teme care 
să lase prea mult loc unor discuţii libere: fapt care, evident, nu era de 
natură să contribuie la dezvoltarea liberă a personalității elevului. 


Școlile si universităţile 


Practic, sistemul de învățământ în epoca Renașterii era departe 
de a fi unitar, același peste tot; varia de la o tară la alta, de la'o 
regiune la alta, de la un oras la altul. Dár tocmai această situație atât 
de diferită exprimă interesul si exigenţele: noii societăți, care in 
vederea instruirii tineretului se adresează acum, nü călugărilor sau 
preoților, ci unor gramatici; unor învățători laici. Scoala laică, cu 
plată, 'era adoptată de orașe, care căutau și angajau învățătorii. Se 
urmărea o educaţie practică: -după primul ciclu de studii (corespun- 
zánd aproximativ: școlii elementare de azi) in care se inváta scrisul 
cititul, socotitul si gramatica, urma ciclul al doilea, gimnaziul nostri, 
adică şcoala „„umanistă““, rezervată în principal lecturii si comesitării 
clasicilor. - Dar ceea ce'era într-adevăr practic, necesar unui băiat 
de prăvălie nu se învăța în „școala umanistă“, ci în „scoala abacu- 
lui“: primul manual de. aritmetică aplicată necesară. negustorilor 
Liber abaci a lui Leonardo Fibonacci (sec. XIII), mai rămăsese si 
acum manualul de bază. Deci se făcea, o distincţie netă între aceste 
două tipuri de şcoală: încă din secolul al XIV-lea, după ce învăţa să 
scrie $1 să citească, elevul care urma să se ocupe de comerț trecea la 
„şcoala abacului“. 

Tipul de școală mai obișnuit era şcoala privată: învățătorul trăia 
din veniturile pe care i le aducea școala lui, după ce, în prealabil, 
încheiase - în prezenţa unui notar — „contracte“, înțelegeri, cu 
părinţii copiilor în care se stabileau leafa şi darurile ce urma să le 
primească învățătorul cu diferite ocazii. Uneori se asociau doi 
învăţători, impártindu-si pe din două cheltuielile, sarcinile si atri- 
butille. - Dar in multe cazuri școala privată nu putea face față 
numeroaselor probleme materiale; și atunci orașul, „comuna“, tre- 
buia să-și asume grija unui învățământ public: să caute un învăţător 
(adeseori printr-un concurs), să-l angajeze cu contract în regulă — pe 
doi, trei sau cinci ani, — sá-i asigure locuința si localul școlii, să-i 

stabilească leafa, precum si cotele scolarilor de diferite alte obligații 
(de obicei cheltuielile școlii erau suportate din impozitul orășenesc 
pe vin), iar un funcționar urma să viziteze regulat școala si să 
raporteze primăriei asupra situației şi nevoilor şcolii. Erau şi cazuri 
când, pe lângă obligaţiile sale școlare obișnuite, în zilele de du- 
minicá si în sărbători invátátorul trebuia să țină, pentru oricine voia 
să-l audieze, lecţii: de retorică, sau să țină adevărate conferinţe 
publice (elementare, fireşte) despre autori clasici. ingo 3 

În unele orașe institutorii sau profesorii erau asociați in „colegii 
de magiștri“, corporaţii care funcționau după statute ce prevedeau 
condiţii precise si severe, îndeosebi privind taxele (si celelalte 
obligaţii), percepute de la părinţii elevilor. Nu numai „conducerea 
oraşelor, ci si corporatiile organizau școli pentru copiii membrilor 
lor. Şcolile orășenești care aveau mulţi elevi (ajungând chiar până la 
200) aveau institutori sau profesori asistați de „corepetitori (azi — 
„pedagogi“) care -supravegheau disciplina elevilor (eventual 
ajutându-i la învăţătură) (Dar și în familiile nobile, cu preceptori în 
casă pentru odraslele lor, aceştia puteau avea și un »corepetitor"). La 
Veneţia — dar desigur cá şi în alte orașe — unii profesori aveau în 
pensiune câțiva elevi, care frecventau eventual si şcolile altor pro- 
fesori din oras. 

În sec. XV nu exista încă tabla pe care învățătorul să deseneze 
literele; acesta se folosea de modele caligrafice scrise de máná (iar 
mai târziu, de tipar). Cele dintâi cărți de școală ţinând loc de 
abecedare erau cărți de rugăciuni; au urmat, mai târziu, gramaticile 
limbii latine, între care primul loc continua să-l dețină venerabilul 
Donatus". (De altfel, gramaticile medievale se bucurau de conside- 
ratie si în sec. XVI, — desi dispretuite și criticate de noile generații de 
umaniști, îndeosebi după apariția, în 1471, a lucrării de mare 
autoritate a lui L. Valla — Elegantiae latinae linguae). 

Disciplina în şcoală era asigurată cu bătaia, - metoda clasică, 
moștenită de la școala antică si cea medievală, în pofida protestelor 
pedagogilor umaniști împotriva pedepselor corporale brutale. În- 
vütütorii ţineau într-un catalog evidența progreselor elevilor lor. 
Scoala tinea tot anul, dar erau si suficiente zile de vacanţă: cu 
duminicile şi cu toate sărbătorile se ajungea la 96 de zile de vacanță 
pe an! — În şcolile publice din Venetia (Și, probabil, cu atât mai mult 


1. Numele sub care a rămas celebra gramantică latină a lui Elio Donatus (sec. IV), 
fundamentală în toată Europa pentru învățarea limbii latine de-a lungul întregului 
Ev Mediu (dar și mai târziu, în Renaștere). 

în alte orașe) fiii patricienilor învățau stând în aceleași bănci cu 
copiii din popor. Dar, în general, pedagogii Renaşterii neglijau o 
instruire mai avansată a acestora din urmă: considerau cá instructia 
lor se putea limita la scris-—citit. 


Situaţia școlii si principiile instructiv-educative ale pedagogiei 
Renașterii erau o consecință, un rezultat al vieţii practice a noii 
epoci, derivau din noile realități, relaţii și necesități social-eco- 
nomice ale timpului. Cunostintele elementare scris-citit-calculat 
erau indispensabile tuturor negustorilor si mestesugarilor (statutele 
mai multor bresle specificau că toti ucenicii sunt obligati să ştie să 
scrie și să citească); pe de altă parte aceștia țineau ca fiii lor să isi 
continue studiile, — fapt care le deschidea calea unor cariere mai 
rentabile si de prestigiu. — Instructia era concepută în primul rând 
sub raport strict profesional. De pildă, fiul unui negustor îşi încheia 
studiile cel mai târziu la vârsta de 20 de ani; după care, se dedica 
însușirii profesiunii tatălui său. Dar un tânăr orásean dintr-o familie 
săracă își întreruprea studiile după ce își insusise acel minimum de 
cunoştinţe — de scris-citit-socotit — pe care i le pretindea statutul 
corporației în care urma să devină ucenic. 

Cei bogaţi isi puteau angaja în casă un preceptor pentru copiii 
lor pentru a le asigura o pregătire elementară și medie; copiilor 
provedind din straturile mai largi si modeste ale populației, con- 
ducerea orașelor le asigura, într-o oarecare măsură, condiţiile de 
pregătire şcolară. — În primul rând, punând la dispoziție localul de 
școală si stipendiind institutorii sau profesorii. (La ţară, învățătorii 
acceptau adeseori retributii în natură: lemne de foc, articole de 
îmbrăcăminte-încăţăminte, de uz casnic, produse agricole si alimen- 
tare, s. a.). Dar costul ridicat al cărților si al rechizitelor incetinea 
ritmul învățăturii si limita varietatea subiectelor abordate. 

Oraşele Italiei se aflau — în ce priveşte numărul ştiutorilor de 
carte — pe primul loc în Europa; dar și nivelul cultural al populaţiei 
rurale din Italia Renașterii depășea nivelul celor din toate celelalte 
țări europene. In secolul al XV-lea, o asemenea școală în care erau 
instruiți si copii lipsiți de mijloace materiale era, cum am văzut, cea 
din Mantova, condusă de Vittorino da Feltre; la Ferrara, Guarino da 
Verona preda si el, gratuit, elevilor săraci, repetându-și lecţiile 
speciale în cursuri serale. Iar în secolul următor am arătat mai sus 
care a fost politica scolastică si aportul Reformei în instituirea unei 
„Școli pentru toți“ — bază si premisă a unui învățământ general, 
gratuit si obligatoriu. 

În secolul al XV-lea, când ideile pedagogice umaniste abia 
începeau să se afirme, în marea majoritate a școlilor continuau încă 
metodele de predare medievale. „„Accentul se punea pe învățământul 
mnemonic, bazat pe texte învechite, dintre care unele erau copiate şi 
recopiate fără nici o variaţie încă din secolele XII și XIII. Aceste 
cărți, mai ales gramaticile, latine, erau citite cu voce tare, frază de 
frază, de către elevi; forma versificată in care erau redactate venea în 
sprijinul acestei tendinţe spre o pregătire pur mnemonică“ (J. Hale). 
Importanța primă revenea limbii, latine ca subiect principal de 
studiu. 

Faptul cel mai important şi semnificativ a fost eliberarea în 
general a învățământului. de sub controlul Bisericii. „În oraşe, 
membrii consiliului orășenesc — în marea majoritate laici — erau cei 
care hotárau ín privinţa alegerii magiștrilor şi a conținutului în- 
vátámántului. Și în școlile rurale, cei care decideau erau tot membrii 
consiliului local, laici. În timp ce în toată Europa instructia era incá 
monopolul Bisericii, in Italia Renasterii cea mai mare parte a 
sistemului scolastic se náscuse.si.se dezvolta complet in afara 
Bisericii, în mod autonom, fără obligaţii impuse de organizația 
ecleziastică“ (J. Macek). - Urmările acestei eliberări, acestei laici- 
zări, au fost considerabile. Consolidarea orientării anticlericale a 
maselor, admiterea ca fetele să poată studia la fel ca băieții, sau atenția 
acordată, în programa şcolară si educației fizice a elevilor (L. B. Alberti 
recomanda ca fiecare oras să aibă arene sportive), au fost doar câteva 
din consecinţele acestui proces de laicizare a învăţământului. 


Şcolile laice ale Renaşterii (îndeosebi cele din Italia) au creat un 
tip nou de intelectuali: o intelectualitate laică, luând forma unui grup 
social independent, alcătuit din institutori, profesori, notari, juriști, 
contabili, funcţionari de bancă, negustori, diplomaţi, cancelari, ar- 
tisti, etc. Acest grup, care provenea mai ales din mijlocul straturilor 
populare rurale şi urbane medii, aspira spre un rol mai important în 
societatea epocii, căutând să se detaseze și uneori chiar să se situieze 
- într-un fel — de-asupra celorlalte categorii sociale, cu același aer 
de orgoliu si de superioritate pe care îl afisau adeseori umaniști, 

Noile școli si noile principii educaţionale, care le orientau si le 
defineau au avut în mod preponderent un caracter formativ — moral 
si intelectual-cultural — iar nu un caracter net specializat si tehnici- 
zat, cum era învățământul din universităţi; dar succesul. acestor școli 
gimnaziale; al. acestor colegii organizate. de pedagogii-umanisti, 
şi-au extins efectele și asupra celor de nivel universitar. „Școlile în 

Universitatea din Alcalá (unde a studiat Cervantes). 


care noile metode pedagogice si noile programe de invátámánt au 
fost legate de cancelarii si de curtile princiare mai degrabá decát de 
universități cu renume, unde. tradiţia universitară (cu pronunțat 
caracter medieval — n. n.) era mai puternică, umanismul s-a afirmat 
mai târziu şi mai greu. Cum nu Universitatea a dat viață umanismu- 
lui, nici doctrina umanismului nu şi-a găsit loc în Universitate; sau, 
l-a găsti târziu si a rămas slab, plăpând“ (E. Garin). 

În şcolile publice din Italia (și mai ales în cele private), începând 
chiar din primii ani ai secolului al XV-lea se experimentează noi 
metode de învățământ, bazate pe concepții noi și vizând obiective si 
idealuri noi. Aceste metode au fost apoi difuzate si în alte ţări, care 
nu puteau să nu aprecieze bogăţia, varietatea și inteligența acestora. 
— Evident că vechile forme în modul de predare şi de organizare a 
procesului de învățământ n-au dispărut nici rapid, nici total!. Dar in 


1. „Către 1580, în regulamentele colegiilor durata prevăzută a studiilor era de.15-16 
ani; disciplina era de o severitate excesivă, iar ziua de lucru varia între 8 și 13 ore; 
la care se adăugau lecturile morale din timpul meselor, slujbele religioase și 
examenele de conștiință; recreatii puține $i vacanțe scurte“. — Se perpetua 
sistemul medieval al „trivium “-ului; în clasele de gramatică elementele: erau 
învăţate pe de rost, elevii nu făceau altceva decât să le recite. Urmau plicticoasele 
„disputationes “, caietele cu maxime si alte citate copiate din textele autorilor 
antici; orarii excesive, studii prea abstracte; „elevii nu erau pregătiți pentru viață, 
magistrii nu se gândeau să formeze oameni“ (M. Weiler). 

noile școli, ceea ce vor urmări noile metode instructive și educative, 
şi ceea ce le va asigura succesul deplin, va fi „o orientare diferită a 
întregii culturi, precum si o nouă concepție despre viaţă si știință“ — 
în spiritul umanismului; și având „preocupări în mod prevalent - dar 
nu exclusiv — etico-politice" (Jdem). 


În învățământul superior, situația era diferită. 

Din punct de vedere organizatoric, toate universităţile se prezen- 
tau în același fel; atâta doar că, printr-o specializare intensivă, 
diplomele acordate de unele universități se bucurau de un recunos- 
cut prestigiu față de alte universități: cele din Bologna sau Ferrara — 
pentru facultăţile lor de jurisprudentá; cele din Pavia sau Montpellier 
- pentru şcolile lor de medicină; sau universitățile din Paris, Oxford 
ori Louvain — pentru diplomele în teologie pe care le acordau. - Si 
metodele de învățământ erau asemănătoare, dacă nu chiar identice. 
De obicei lecţia dura două ore; după care urmau discuţiile pe 
problemele tratate în lecţie, sau altele, adiacente. Lecţia și discuţiile 
ocupau aproape tot spaţiul întregii zile, — astfel încât studentului îi 
rămânea mult prea puţin timp pentru a citi si studia textele dezbătute 
la curs. 

„Spontanitatea în predarea lectiei era dezaprobată. Și aici, la fel 
ca în şcoli, accentul era pus pe memorie si pe dispută, mai mult 
decât pe originalitatea gândirii şi pe" dezvoltarea unor capacități 
critice“ (J. Hale). — Cu toate acestea, gânditori cu un profund spirit 
critic si un înalt grad de originalitate — ca Erasm, Th. Morus, 
Marsilio Ficino, Pico della Mirandola, Fr. Guicciardini sau Lefèvre 
d'Étaples — au fost produsul acestor universitáti, al acestui sistem de 
învățământ superior. 

Aristotel continuă să dețină un loc preponderent în programa 
tuturor universităţilor; varia însă metoda cu care era abordat studiul 
filosofiei lui. Astfel, la Universitatea din Paris, Aristotel se preda la 
toate facultățile, în spiritul și cu metodologia medievală; în schimb 
la alte universităţi — ca, de pildă, la Padova în primul rând - accentul 
se punea pe scrierile sale cu caracter științific. De asemenea, ,uni- 
versitátile italiene, spre deosebire de cele din nordul Alpilor, dădeau 
puţină importanță studiului teologiei, pe care îl lăsau pe seama 
institutelor ecleziastice.specializate. — Această diversitate de ton, de 
calitate. şi -de specializare făcea ca adeseori studentul, spre a-și 
asigura învățământul cel mai stimulator, să fie constrâns la călătorii 
lungi, — fapt care desigur că sporea greutăţile pentru studenții săraci“ 
(J. Hale). 

Umanismul însuşi s-a dezvoltat în parte în interiorul univer- 
sitátilor italiene, în parte independent de acestea. Încă înainte. de 
sfârșitul secolului al XV-lea, umanismul își elaborase un plan bine 
definit de reformă pedagogică. Acest plan avea la bază principii 
clare și obiective precise. Era, în primul rând, încrederea în posibili- 
tatea individului de a-și modela propriul caracter prin propria-i 
voință. Obiectivul fundamental în acest sens era realizarea unei 
armonii între inimă si minte, între credință și rațiune; de unde - 
critica sistematică a scolasticii și a metodelor ei. Scopul si deci 
importanța acordată- studiului nu era conceput în funcţie de o 
anumită profesiune (sarcină pe care și-o fixaseră si o urmăriseră în 
mod consecvent universitățile medievale), ci în scopul dezvoltării 
omului, a perfecționării sale continui. — În fine, un obiectiv constant 
urmărit era înlăturarea ideii că Dumnezeu și-ar fi dezvăluit natura şi 
şi-ar fi exprimat intenţiile numai prin intermediul profeților biblici; 
„Ci şi operele lui Platon, studiate cum se cuvine, puteau fi o călăuză 
spirituală, — așa după cum și operele lui Cicero puteau servi drept 
călăuză estetică“ (Idem). 


Bibliotecile 


Cele mai multe dintre marile biblioteci din Europa s-au format 
începând din secolul al XV-lea. Bineînţeles că majoritatea lor au 
luat ființă, ori s-au îmbogăţit într-un ritm mai rapid ca oriunde, în 
Italia. Persoanele culte, înalții magistrati, profesorii universităților 
sau oamenii Bisericii obișnuiau să-și lase pretioasele lor codice, prin 
testament, bibliotecilor mănăstirești sau altor biblioteci bisericeşti 
locale. 

Incepând din secolul al XV-lea însă apar noi biblioteci care nu 
mai sunt rezervate sau nu se adresează exclusiv oamenilor Bisericii 
si culturii religioase. Încă în secolul anterior, Petrarca voise să 
constituie nucleul unei biblioteci la care sá aibă acces orice persoană 
studioasă, cultă; și în acest scop, codicele pe care le poseda au fost 
așezate într-o încăpere a bazilicei S. Marco din Venetia. Tot acolo a 
fost depozitată şi pusă la dispoziţia publicului cultivat şi deosebit de 
pretioasa bibliotecă donată Republicii Serenissime de către patri- 
arhul Constantinopolului, ilustrul erudit cardinalul Bessarione (m. 
1472): circa 900 de foarte preţioase manuscrise grecești, care — 
mutate apoi în Palatul Ducal si, mai târziu, în palatul special 
construit de Jacopo Sansovino (,Libreria Sansoviniana") — vor 

constitui nucleul celebrei „Biblioteci Marciana“. După care, în sec. 
XV şi următorul, crește mereu numărul donatorilor care își dăruiesc 
cărțile în scopul explicit declarat de a fonda bilioteci publice. 

La Roma, faimoasa Biblioteca Vaticana! se poate spune cá este 
creatia primului mare papá al Renasterii, Niccoló V2. Erudit umanist 
si mare prieten al umanistilor (îi avea la curtea sa pe L. B. Alberti, L. 
Valla, Fr. Filelfo, Vespasiano da Bisticci — princeps omnium librari- 
orum, s. a.), papa a angajat numerosi copisti si librari, trimiși să 
caute si sá-i-aducá manuscrise cu precădere grecești si latinești de 
peste tot, din Italia, Germania, Anglia, Grecia: A proiectat con- 
strüctia unui “palat special pentru depozitarea codicelor si incu- 
nabulelor, — și a studiat modalitatea de organizare și funcționare a 
unui model de bibliotecă publică. Datorită lui Niccolo V, urmașilor 
săi şi importantelor donaţii si lăsăminte (ale card. Carafa, Fulvio 
Orsini, electorul palatin de Heidelberg, ducelui Fed. da Montefeltro, 
reginei Cristina a Suediei, papei Pius II, etc.) Biblioteca Vaticana a 
devenit un instrument deosebit de eficace în acțiunea de răspândire a 
umanismului. 


Prinții Renașterii manifestă și ei un deosebit interes față de carte, 
achizitionánd codice, incunabule, cărţile cele mai preţioase, fie 
dintr-o vanitate personală, fie din dorinţa sinceră de a le pune la 
dispoziția celor care se dedicau studiului. 

Astfel, la Ferrara familia princiară Este colectioneazá cu pasiune 
şi încontinuu codice cu splendide miniaturi și luxos legate; ducele 
Borso d'Este întreținea o întreagă armată de copisti, légátori, cali- 
grafi, pictori miniaturisti, argintari, bijutieri care montau în coperti 
pietre prețioase; iar spre sfârșitul secolului al XV-lea, Alfonso II 
d'Este dă dispoziţie bibliotecarului său să cumpere toate cărțile care 


1. Care isi are „preistoria“ sa: încă din primele secole ale Bisericii romane papii au 
constituit o arhivă și o bibliotecă, din care, la moartea (în 1303) a lui Bonifaciu 
VIII, rămăseseră circa 700 de volume, transportate de Urban V la Avignon, unde 
biblioteca a ajuns să numere 2.000 de volume, - toate însă abandonate la 
Avignon. „Jaful Romei“ (1527) a dus la pierderea altor peste 400 vol. - După 
care însă biblioteca a fost continuu îmbogăţită prin donaţii de o valoare 
inestimabilă. 

2. Niccoló V (1397-1455) a făcut o rapidă carieră ecleziastică gratie vastei sale 
culturi și abilități diplomatice; a reorganizat Statul Pontifical asigurându-i o 
strălucită prosperitate; Roma îi datorează magnifice construcții și inteligente 
planuri regulatoare urbanistice. La urcarea pe tronul pontifical a moștenit 350 de 
codice, la moartea sa lăsând 3.650 (dar - după Vespasiano da Bisticci — chiar 
5.000 de volume). - În 1965,Biblioteca Vaticana poseda peste 60.000 de codice 
si 7.000 de incunabule. 

Bosch: „Fiul rátácitor** (Uffizi). 


fuseseră tipărite până la acea dată; deci timp de aproape o jumătate 
de secol! 

La Pavia, marea bibliotecă a castelului Visconti, fondată în sec. 
XIV, a fost continuu îmbogăţită cu fonduri de carte din alte orașe, pe 
măsura expansiunii statului milanez; după care, și familia princiară 
care a urmat, Sforza, s-a preocupat de copierea a numeroase codici 
şi ornarea lor cu miniaturi; pentru ca în cele din urmă, prădată de 
Ludovic XII al Franţei, o mare parte a acestei biblioteci să fie 
integrată Bibliotecii Naţionale din Paris. 

Și la Modena, familia princiară Gonzaga a acordat o mare 
atenţie colectionárii de codici (in 1407, primul inventar al acestei 
biblioteci înregistra un număr de 400). De organizarea acestei 
frumoase biblioteci s-a ocupat Vittorino da Feltre, care, prin testa- 
ment, şi-a donat toate pretioasele sale cárti bibliotecii palatului 
Gonzaga. 

La Florenţa, Cosimo dei Medici a creat — cu fondul de carte 
lăsat prin testament de umanistul renumit Niccolo Niccoli — marea 
bibliotecă din incinta mănăstirii S. Marco, unde codicele erau puse 
la dispoziția oricărui studios. (Pentru siguranţă, fiecare codice era 
legat cu un lant de pupitrul pe care era așezat: obiceiul era general — 

si nu era ceva nou). - Dar Cosimo s-a îngrijit si de biblioteca 
familiei, din palatul Medici din Via Larga, imbogátánd-o mereu cu 
noi achizitii (al cáror program era intocmit de umanistul Tommaso 
Parentacelli - nimeni altul decât viitorul papá Niccolò V), - cu 
opere de teologie, filosofie, matematicá si de discipline umaniste 
(îndeosebi lucrări ale scriitorilor și istoricilor antici). — Si Piero, fiul 
lui Cosimo, și-a creat o bibliotecă privată (ale cărei volume erau 
legate în diferite culori, potrivit materiei tratate în fiecare volum). lar 
Lorenzo dei Medici, Magnificul, mereu în căutare de noi achiziții, 
l-a trimis de două ori în Orient pe renumitul umanist bizantin lannis 
Lascaris, să îi îmbogăţească biblioteca cu achiziții de noi codice; 
biblioteca privată, care număra peste o mie de volume - si pentru 
care l-a însărcinat pe Michelangelo să îi construiască un local 
potrivit în incinta mânăstirii San Lorenzo, din centrul Florenței. (Dar 
abia în 1571 renumita „Biblioteca Laurenziana“ își va putea 
prezenta într-o organizare definitivă, cele trei mii de prețioase 
codice). 

La Napoli, în marea bilbiotecă a regilor din dinastia de Aragon 
si întemeiată de Alfonso V, se întâlneau operele clasicilor antici 
alături de ale umanistilor, care le transcriau, le traduceau sau le 
comentau. - De altminteri, același fapt se putea remarca si în cazul 
marii biblioteci milaneze a familiilor Visconti si Sforza (care, la fel 
ca biblioteca regală din Napoli, a fost dispersată în alte ţări, în urma 
războaielor din Italia de la sfârşitul secolului al XV-lea). 

La Urbino, ducele Federico da Montefeltro a creat „cea mai 
frumoasă bibliotecă din epoca Renaşterii, în cel mai frumos palat al 
Renașterii“ (Fr. Cognasso). Inventarul ei din sec. XVI înregistra 792 
de codici, dintre care 606 latine, 93 grecești şi 98 ebraice. În plus, 
ducele comandase să i se copieze inventarele tuturor bibliotecilor 
importante din Italia, din dorința de a cunoaște fondul de cărți pe 
care acestea îl posedau si din ambiția de a le întrece... - Vorbind 
despre ducele Federico da Montefeltro, celebrul anticar și librar al 
Renașterii, Vespasiano da Bisticci, scria: „Numai el a avut dorința si 
ambiția să facă ceea ce nimeni n-a mai făcut, de o mie de ani si până 


acum: adică, să creeze cea mai frumoasă bibliotecă din câte s-au 


văzut din Antichitate până în ziua de azi. El nu precupetea nimic 
pentru a putea avea o carte de pret; cumpăra cărți scrise în toate 
limbile, iar pentru biblioteca sa lucrau 30 sau 40 de copisti. lar în 
biblioteca sa se găseau cărți scrise în greacă și multe în ebraică; şi 
erau cărți de medicină, de istorie, de filosofie, de teologie si de alte 

feluri; si toate cărţile erau scrise de mână“. = Și ilustrul princeps 
omnium librariorum adaugă că, după ce a cercetat cu atenţie 
cataloagele marilor biblioteci italiene, precum și catalogul bibliotecii 
Universității din Oxford, a remarcat că toate bibliotecile aveau 
același neajuns; și anume — că toate posedau mai multe exemplare 
din aceeași carte, dar nici o bibliotecă nu poseda operele complete 
ale ilio autor antic; nici una — în afară de biblioteca ducelui din 
Urbino!? — Când, în 1502, Cesare Borgia a ocupat Urbino, s-a grăbit 
să ducă în capitala sa, Cesena, întreaga bibliotecă a ducelui Federico 
da Montefeltro — care, în cele din urmă, a fost absorbită de Bi- 
blioteca Vaticana?. 


Dar şi în domeniul scrierii, al transcrierii codicelor antice, are 
loc acum o schimbare importantă. Umaniștii — în frunte cu Coluccio 
Salutati, Poggio Bracciolini“ , Niccolò Niccoli, — înlocuiseră grafia 
„gotică“ cu littera antiqua, "folosită de romani; literă mai uşor de 
citit, mai elegantă, si — cum remarca E. S. Piccolomini: „mai 
apropiată de caracterele grecești, din care îşi trage originea“. 

Pe lângă manuscrise grecești s si latine, nu numai unii umaniști, ci 
și papii înșiși colecționează si manuscrise ebraice”. În biblioteca sa 
din Avignon, papa Urban V avea nu mai puţin de 120. Bibliotecarii 
care aveau în sarcină marile biblioteci (ca Biblioteca Vaticana, S. 
Marco din Florenţa, bibliotecile din Pavia, Oxford, etc.) stabilesc 


l> Şi încheie Bisticci: „Una singură nu e tipărită, căci s-ar fi rusinat* (Non ve n e 


ignuno a stampa, che se ne sarebbe vergognato). 


2.'; Dar ducele înființase în biblioteca sa si o secție de manuscrise de scrieri ale unor 
autori moderni, adunând opere ale lui Dante, Petrarca, Boccaccio, si ale altor 25 
de umanisti. 


3. Dar biblioteci mari si exceptional de valoroase posedau nu numai principii 
Renasterii, ci si persoane de rafinatá culturá din rándurile profesorilor universitari 
si ai înaltei ierarhii ecleziastice. Sau chiar ale negustorimii. = În 1431, bogatul 
negustor si totodată pasionat bibliofil umanist, florentinul Palla Strozzi, care își 
procurâse de la Constantinopol textele fundamentale ale unor autori antici dintre 
cei mai mari,-avea — printre cele 400 de lucrări pe care le poseda - toate (sau 
aproape toate) operele cunoscute la acea dată ale lui Vergiliu, Horaţiu, Seneca, 
Tit-Liviu, Cicero, Terentiu, Lucanus, Quintilian s. a.; iar dintre greci = operele lui 
Hesiod, ale tragicilor, ale lui Teocrit, Xenofon, D&iectcud, Polibiu, Aristotel si 
Platon. 


4. Primul care s-a servit de grafia latinilor a fost Coluccio Salutati; iar Poggio 


Bracciolini o folosește începând din 1408, când transcrie epistola lui Cicero către 
Atticus. 


51-i Aproximativ 100 de manuscrise ebraice fuseseră colectionate și de Federico da 


Montefeltro; și cam tot atâtea și de către Pico- Della Mirandola (în timp ce 
Reuchlin se plângea că el nu posedă decât „doar“ treizeci!). 

acum norme de catalogare si de clasificare, punând în felul acesta 
bazele și stabilind principiile biblioteconomiei. 

Important de remarcat este și faptul că bibliotecile din marea 
epocă a studiilor umaniste au fost aproape în totalitate create de 
principi şi de persoane private; și că marile universități n-au partici- 
pat decât într-o. mică măsură la colectionarea de documente indis- 
pensabile pentru studiul istoriei Antichității: Centrul de cercetări s-a 
transferat acum din universitate în biblioteca personală a mecenatu- 
lui. „Această acțiune de lărgire, de extindere, şi această secularizare 
operată în sferele activităţii culturale, au fost ulterior accelerate de 
progresele tiparului“ (M. Gilmore). 

Într-adevăr: o statistică a bibliotecilor timpului - privind ritmul 
de creştere a numărului lor, profesiunea posesorilor lor, natura 
operelor aflate în aceste biblioteci — este deosebit de elocventă, de 
semnificativă pentru rolul instructiv-educativ pe care ele l-au avut, 
şi — în general — pentru tabloul cultural al epocii. 

Se cunoaşte o listă de 377 de biblioteci de la sfârșitul secolului 
al XV-lea si din secolul al XVI-lea. Dintre aceste 377 de biblioteci, 
105 aparțineau unor ecleziastici (cardinali, episcopi, canonici, abati, 
profesori universitari — de teologie, de filosofie, de drept canonic, - 
sau simpli preoţi). lar 272 de biblioteci aparțineau unor laici de 
diferite profesiuni — de la înalți magistrati ai orașelor ori statelor, 
până la negustori și meseriași: aceștia din urmă posedau nu mai 
puţin de 66 de biblioteci inventariate în această listă. (În timp ce 
numai 24 de biblioteci aparțineau unor nobili sau unor oameni de 
arme.) = Creşte continuu, în această perioadă, procentul laicilor 
posesori de biblioteci, în raport cu ecleziasticii: dintre bibliotecile 
inventariate în prima jumătate a secolului al XVI-lea, 109 
aparțineau laicilor, jurişti sau funcționari regali, și numai 29 
oamenilor Bisericii. — În fine: datorită tiparului, după 1550 sporește 
mereu și numărul volumelor unei biblioteci, - media lor depășind 
acum cifra de 500. Dar în afara aprovizionării acestor biblioteci, 
librarii difuzau lucrări modeste (însă într-un număr considerabil) 
unui public foarte larg — calendare, almanahuri, vieţi. ale sfinților, 
cărți de rugăciuni, romane populare, etc.! | 


„Dar ceea ce place mai mult în opera creatorilor de biblioteci 


1. Pentru acest public larg, în 1522 librarul parizian Jean Janot avea în depozit 
aproximativ: 50.000 de volume; opere de devoțiune și cărți populare. Un alt librar 
avea 102.285. de volume, de același: gen; iar un altul: Guillaume Godard, — 
271.936 de exemplare! (apud L: Febvre, H. J. Martin). 


ISTORIA CULTURII SI CIVILIZATIEI - XI 49 


Federico da Montefeltro 
(de Piero della Francesca, Uffizi). 


din sec. XV este cordialitatea cu care ei isi pun cártile la dispozitia 
celor studiosi'* — recunoaște același istoric Fr. Cognasso. 
Într-adevăr: obiceiul de a împrumuta cărți acasă era foarte 
răspândit. La Veneţia, de pildă, cardinalul Bessarione, când și-a 
donat oraşului biblioteca, stabilise că și codicele puteau fi împrumu- 
tate acasă studiosilor — dacă aceștia locuiau in oraș - în schimbul 
unui gaj, in bani sau în obiecte prețioase. (Un obicei care, de 
altminteri, s-a dovedit a nu fi prea fericit: numeroase codice. au 
dispărut din biblioteci; și nu totdeauna din simplă neglijenţă, ci de 
regulă din cea mai condamnabilă rea-vointá). — Si Biblioteca Vati- 
cana împrumuta codice acasă - până când papa Sixt V a interzis 
procedeul, sub extrem de severa sancțiune a excomunicării! - La 
Florenţa, familia Medici se arăta generoasă cu împrumutul de cărți; 
dar a stabilit o amendă foarte consistentă pentru cei ce întârziau cu 
restituirea; si i-a urmărit foarte hotărât — prin ambasadorii săi la 

Paris, Milano sau în alte oraşe — pe cei ce părăsiseră Toscana fără să 
înapoieze codicele împrumutate. 

Și familia Gonzaga la Mantova, şi familia Este la Ferrara 
aprobau împrumutul de codice cu prea mare generozitate (adeseori 
scump plătită!). — În schimb marea bibliotecă a palatului princiar din 
Pavia era mult mai ezitantă, mai difidentă şi mai scrupuloasă în 
această privinţă. Și ducele Francesco Sforza și fiul său Galeazzo au 
interzis împrumuturile de cărți — chiar şi membrilor familiei — pe 
termene prea lungi. (lar când Sigismundo Malatesta solicită să i se 
împrumute niște codice pentru a le copia, i se aprobă împrumutul 
doar a unui singur codice o dată; sau, dacă e vorba de un codice 
foarte prețios, — să i se împrumute doar câte o fascicolă...). 


Odată cu o asemenea dotare si organizare a bibliotecilor din 
timpul Renaşterii, în secolul al XV-lea a apărut la curțile princiare o 
nouă și importantă figură: cea a biliotecarului. 

Federico da Montefeltro, în dorința de a asigura condițiile cele 
mai bune unei functionári corespunzătoare a bibliotecii sale, a 
schițat tipul bibliotecarului desăvârșit. Acesta trebuie să fie o per- 
soană erudită, o fire plăcută, cu purtări alese și iscusit la vorbă; să 
ţină în ordine inventarul tuturor cărților, să le așeze în asa fel încât să 
poată fi găsite numaidecât, fie că sunt în latină, în greacă sau ori care 
altele. Trebuie să controleze mereu bunăstarea cărților, încăperea să 
nu aibă umezeală, să nu fie molii, să nu lase codicele în mâinile unui 
nepriceput si incult; în schimb este de datoria lui să arate persoanelor 
„de auctorita et de doctrina“ manuscrisele mai deosebite, să le 
explice frumuseţea scrierii si a miniaturilor; să aibă grijă ca, 
închizând cartea, să nu îndoiască foile pergamentului, să fie atent ca 
incuietorile copertilor să nu fie stricate; să nu permită să fie scoase 
codicele din bibliotecă decât cu permisiunea principelui, să țină 
strict în evidență cărțile împrumutate; iar persoanele ignorante, 
necultivate, să nu fie lăsate să le răsfoiască, ci doar să-şi arunce o 
privire... — „Astfel a trasat Federico tipul de bilbiotecar după care 
s-au modelat marii bibliotecari ai secolelor XVII și XVIII“ (Idem). 


Funcţia culturală a tiparului 


Marsilio Ficino, elogiind într-o scrisoare secolul al XV-lea ca 
pe o „epocă de aur“ a științei, considera -drept caracteristici ale 
Renașterii triumful filosofiei platonice, progresele astronomiei şi 

inventia tiparului. De la inceputurile sale aceastá inventie a intàmpi- 
nat opozitia aristocratilor bibliofili, cárora — persoane cu un rafinat 
gust artistic si pasionati admiratori ai cártilor-manuscrise frumos 
caligrafiate si ornate cu splendide miniaturi — tiparul li se părea prea 
cenușiu, monoton, respingător. Si orgoliul lor era atins când vedeau 
că, datorită tiparului, pretioasa si rarisima operă în manuscris aflată 
în posesia lor, acum devenea proprietatea a mii de persoane. + Dar 
tocmai eliberarea cártilor-manuscrise din captivitatea bibliotecii 
private, prețul modic și ritmul rapid în care se succedau edițiile cărții 
tipărite, o făceau accesibilă unei imense mulțimi de cititori, sublini- 
ind astfel incalculabila funcție culturală a tiparului. După 1550, 
cártile-manuscrise din biblioteci nu mai sunt consultate decât de 
eruditi. 

În general, guvernele încurajau activitatea tipografilor. În 1483, 
de pildă, regele Joao II al Portugaliei autorizează importul de cărți — 
„căci e bine pentru stat să aibă multe cărți care să circule în regatul 
nostru“. lar Ludovic XII al Franţei, într-o ordonanță din 1513, se 
referea la tipar ca la o „invenţie divină, mai mult decât umană“ (cf. 
J. Hale). 


În cei 45 de ani de activitate tipografică desfășurată in decursul 
secolului al XV-lea, cărțile tipărite în acest timp (așa-numitele 
„incunabule““) sunt în majoritate în limba latină: „circa 77% din 
total; apoi, 7% sunt în italiană, între 5%-6% în germană, între 
4%-5% în franceză și, ceva mai mult de 1% în flamandă“ (L. 
Febvre, H. J. Martin). Foarte numeroase sunt edițiile Bibliei tipărite 
în acest răstimp: un cercetător de recunoscută competență (W. A. 
Copinger) enumeră nu mai puţin de 124 de Biblii-incunabule!. De 
notat cá, pe lángá editiile latine (destinate ecleziasticilor si universi- 
tarilor) se publică in sec. XV și versiunile tradiționale in limbi 
nationale ale Bibliei complete: în limba germană (14), în italiană (4), 
si câte una în franceză, spaniolă, flamandă sau cehă. 

Într-un număr redus au apărut în acest secol al XV-lea ediţiile 
clasicilor medievali ai filosofiei. - Pietro Lombardo, Duns Scott, W. 
Ockham sau Toma din Aquino; în schimb, mult mai mare este 
numărul cărților de devoțiune si operelor mistice care au fost tipărite 
în acest secol - si în primul rând /mitaţia lui Hristos, care până la 
1l. Același cercetător citează nu mai puţin de 437 de ediţii ale Bibliei, câte au fost 

tipărite în cursul secolului al XVI-lea. 

sfârșitul secolului al XIX-lea a rămas cartea de devotiune cel mai 
des retipărită, după Biblie. Într-o epocă în care majoritatea citito- 
rilor făceau parte din rândurile ecleziasticilor, era firesc ca majori- 
tatea cártior tipărite (în sec. XV) să fie texte religioase. Din totalul 
incunabulelor, 45% erau texte religioase, ceva mai mult de 30% 
erau cărți cu caracter literar (de autori clasici, medievali si contem- 
porani), ceva mai mult de 10% erau opere juridice și circa 10% 
lucrări cu caracter științific. 

Dar fenomenul cultural nou şi foarte semnificativ pe care tiparul 
îl punea în evidență chiar de la începuturile sale era în primul rând 
interesul deosebit manifestat pentru Antichitatea clasică, în special 
pentru limba latină: dovadă faptul că în acest secol numărul edițiilor 
gramaticilor latine tipărite este de ordinul sutelor! - De asemenea, 
cu totul remarcabilă este situaţia clasicilor antici tipáriti in sec. XV — 
îndeosebi Cato (69 de ediţii în latină, 36 în germană-latină, 9 în 
italiană-latină, 2 în spaniolă-latină; plus altele numai în limbi 
nationale: 9 în franceză, 2 în germană, 1 în flamandă) — și fabulele 
lui Esop: 80 de ediţii în limba latină înainte de 1500, 15 în 
italiană-latină, 15 în germană, 7 în franceză, 3 în engleză, 2 în 
flamandă, 1 în cehă. - Si scriitorii clasici latini au fost larg difuzati 
de tipografiile din sec. XV - în primul rând Vergiliu şi Ovidiu, 
urmaţi de Juvenal (61 de ediţii identificate), Persius (33), Lucian 
(19), Plaut (13), Terentiu (66 de ediții), Salustiu (57), Tit-Liviu (23), 
Caesar (16), Vegetius (99 de editii!); iar dintre. filosofi, în special 
Seneca (71 de ediţii) si Cicero — 316 ediţii în numai 45 de ani! 

Tiparul secolului al XV-lea n-a neglijat nici textele in limbi 
naționale, rezervându-le 22% din întreaga sa producție. Majoritatea 
acestora erau, fireşte, traduceri din autori latini, cărți de devoțiune 
sau opere literare medievale scrise inițial în limba latină. Nu lipseau 
însă nici autorii italieni: Divina Comedie în 15 ediţii, Canzonierul lui 
Petrarca şi Decameronul - ambele în câte 11 ediții, plus 2 în 
germană și câte una în franceză și spaniolă. Tipografiile din Franţa 
difuzează Romanul Trandafirului (în 8 ediţii), apoi numeroase opere 
curtene si romane cavalerești; dar si versurile Christinei de Pisan, 
Alain Chartier, Testamentele lui Villon, sau Misterul Patimilor al lui 
Jean Michel. 


1. Mai mult decât opere de doctrină, se publică în secolele XV si XVI operele cu 
caracter mistic ale Sfinţilor Augustin, Bernardo, Bonaventura, Francisc. din 
Assisi, Caterina din Siena, - sau ale lui Gerson si Pierre d'Ailly. De semenea, 
vieti ale sfintilor, culegeri de predici, cárti de rugáciuni, indreptare de confesiuni, 
sau lucrári inchinate Fecioarei Maria. 

Botticelli: „Nașterea Venerei“ (detaliu). 


În ceea ce priveşte adoptarea limbilor naţionale, practica 
umanistilor varia. De pildă, Erasm scria numai în latină; Machiavelli 
- numai în italiană. Albrecht Dürer, scriindu-si tratatele în germană, 
reușea să își modeleze într-un mod adecvat limba maternă. Th. 
Morus își scrie Utopia în latină, — desi afirma că limba engleză „este 
destul de bogată ca să poată exprima gândirea cu privire la orice 
subiect despre care un om ar putea să vorbească cu altul“. Un mare 
umanist de profesie ca spaniolul Antonio de Nebrija își publică 
lucrările de mare erudiție în limba latină, firește, — dar totodată 
compune și o Gramatica castellana: prima gramatică din Europa a 
unei limbi moderne, nationale. lar umanistul german Felix Fabri 
pledeazá cu mult entuziasm pentru folosirea limbii germane, ea fiind 
„cea mai nobilă, mai ilustră, mai umană dintre toate limbile“; dar 
această pledoarie era formulată de Fabri în... limba latină! 

În fine: cam 10% din întreaga producţie tipografică a secolului 
al XV-lea (deci cam 3000 de ediții) a fost dedicată textelor stiinti- 
fice. Dar acestea sunt lucrări cu caracter enciclopedic ale unor autori 
bine-cunoscuti si de largă circulație încă în Evul Mediu - Vincent 

de Beauvais, Pietro Crescenzi, Albertus Magnus (apoi Aristotel, 
Euclide, Plinius, Ptolemeu, Avicena). Ín schimb, textul cel mai 
interesant si mai accesibil unui cerc larg de cititori, cuprinzând 
atâtea informaţii geografice: Milionul lui Marco Polo, nu trezește o 
deosebită curiozitate. Se publică însă în sec. XV multe lucrări de 
matematică, algebră, astronomie, de arhitectură (L. B. Alberti), de 
agricultură (Pietro Crescenzi) si de tehnică (Roberto Valturio — 
retipărit succesiv la Verona, Bologna și Veneţia ) 

Productia tipograficá a secolului al XV-lea! este cát se poate de 
elocventá si de semnificativá pentru cultura, pentru interesul, gus- 
turile si preferintele oamenilor incepánd chiar din primul secol al 
Renașterii. Se constată, de pildă, că dispar lucrări si genuri conside- 
rate acum a fi depășite — ca lucrările enciclopedice anterioare celei a 
lui Vincent de Beauvais sau tratatele teologice anterioare Sum- 
mae-lor secolului al XIII-lea, sau poeziile rimate ale literaturii 
goliardice. Se observă de asemenea că tipografii si librarii nu 
operează o selecţie critică judicioasă, lăsându-se conduși înainte de 
toate de criteriul comercial, orientându-se deci după preferințele si 
cererea publicului. Dar tocmai prin acest fapt, o analiză oricât de 
succintă a acestei producții devine cu atât mai instructivă pentru 
cunoașterea preocupărilor, gradului de cultură si mentalitátii epo- 
cii, a condiţiilor generale în care se desfășoară educația si în- 
tátámántul, a atmosferei intelectuale si in general a victi culturale a 
Renasterii. 


Situatia prezentatá mai sus este completatá in continuare de 
datele pe care ni le oferá productia tipograficá din urmátorul secol al 
Renasterii, al XVI-lea. 

Ritmul producției tipografice continuă să fie deosebit de rapid. 
Dacă până în 1500 numărul diverselor ediții (care au ajuns până la 
noi) se situează între 30-35.000 (ceea ce înseamnă 15-20 milioane 
de exemplare), în sec. XVI numai la Paris s-au publicat peste 
25.000 de ediţii; la Lyon, probabil 13.000; în Germania, circa 
45.000; la Veneţia, 15.000; în Anglia, circa 10.000; iar în Ţările de 
Jos, numai în prima jumătate a secolului s-au tipărit mai mult de 
4200 de ediţii (cf. L. Febvre, H. I. Martin). 

Procesul de laicizare progresivă a culturii continuă — în paralel 
(şi în conexiune) cu atenția crescândă acordată autorilor antici. Se 


p—————Á—— st 
1. În 1500 existau 73 de centre tipografice în Italia, 50 în Germania, 45 în Franța, 4 
în Anglia (cf. J. Hale). 

publicá si acum multe cárti cu caracter religios; dar procentual, 
numărul acestora este într-un categoric regres față de numărul 
crescând al autorilor antici. De pildă, la Strassburg - unul din 
centrele tipografice cele mai active din Europa, - în secolul al 
XV-lea mai mult de 50% din cărțile tipărite erau cărți religioase, 
față de numai 10% opere ale unor autori antici; în schimb în 
perioada 1500-1520, operele latine și grecești publicate (sau lucrări 
cu caracter profan ale umaniștilor timpului) erau în proporţie de 
33% față de 27% opere cu caracter religios. Această inversare a 
situației, demonstrând laicizarea progresivă a culturii, apare și mai 
clar dacă privim poti ția tipografiilor pariziene din prima jumătate 
a secolului al XVI-lea!. 

Creșterea atât de rapidă (de 8 ori în numai 50 de ani!) a 
numărului de opere ale autorilor antici arată progresul general în 
ordinea instrucției si educaţiei umaniste. Operele lui Vergiliu, de 
exemplu, în secolul al XVI-lea sunt tipărite în limba latină în 263 de 
ediții (la care se adaugă numeroasele traduceri în diferite limbi 
naționale). Sunt preferați poeţii elegiaci (Ovidiu, Catul, Tibul, Pro- 
pertiu), satirici (Horaţiu si îndeosebi Persius), si mai ales istoricii 
latini, de la Caesar, Tacitus si Tit-Liviu până la Salustiu, Suetoniu si 
Valerius Maximus. Totodatá, la numai zece ani de la inventia 
tiparului încep să se tipărească opere ale clasicilor greci în limba lor 
originală, în numeroase ediții apărute în Italia, Franța, Germania si 
chiar Spania; iar studiul limbii greceşti se organizează cu mult 
entuziasm în forma unui învățământ oficial la Oxford şi Louvain (în 
1517), la Alcală de Henares si Paris (în 1528, respectiv 1529), 
precum si în mai multe oraşe germane". 

La zece ani de la apariția primelor tipărituri în limba greacă, în 
1. Tată evoluţia producţiei de carte a tipografilor din Paris în acești ani (după L. 

Febvre si J. M. Martin): 


Producția totală Cărți religioase Autori latini, greci 
si opere ale umanistilor 


1501 88 53 23 
1515 198 105 57 
1525 116 56 37 
1528 269 93 134 - 
1549 332 56 204 


2. În Franţa, într-un singur an (1530) s-au tipărit opere a 40 de autori gréci in limba 
originală (față de 33 de ediții ale unor clasici latini); iar in 1549, s-au imprimat 33 
de opere în limba greacă (față de aprox. 40 în latină). 

1475 apare la Reggio Calabria prima carte tipărită în ebraică 
(precum şi, la Montalbân, prima operă imprimată în Spania). În 
secolul al XV-lea, tipografiile ebraice au imprimat circa 200 de 
opere; iar în secolul următor — aproximativ 4.000!1. În numai 32 de 
ani (1497-1529) se tipăresc gramatici ale limbii ebraice în 28 de 
ediţii, în Italia, Franţa, Germania, Spania și Portugalia (iar în Turcia, 
chiar din 1493). Pentru un umanist, ideal era să devină un homo 
trilinguis, cunoscător — alături de latină şi greacă — si al limbii 
ebraice, care acum la Paris se preda şi în cadrul Colegiului lectorilor 
regali. 

Un alt fapt important si semnificativ pentru atmosfera culturală 
renascentistă — si totodată un notabil instrument instructiv-educativ 
— este creșterea considerabilă a numărului de traduceri (mai ales 
după 1520). Graţie activităţii - mai ales în Franţa — a nenumáratilor 
traducători“, „limbile nationale, încă în plină evoluție, se îm- 
bogăţesc, se perfectioneazá si se rafineazá in contact cu limbile 
clasice“; un. fenomen pe care „suveranii îl încurajează si caută să 
dezvolte folosirea limbii nationale pentru a favoriza politica lor 
unificatoare“ (Idem). 

Autorii tradusi erau cei ale căror opere în original avuseseră mai 
mare succes. Vergiliu, de pildă, retipărit de 263 de ori în limba 
latină, în secolul al XVI-lea va fi tradus în italiană (în 72 de ediţii), 
franceză (27 de ediţii), engleză (11), germană (5), spaniolă (5), sau 
flamandă (2). Operele lui Ovidiu au cunoscut un număr de ediții în 
diferite limbi naționale cel puţin tot atât de mare ca al operelor lui 
Vergiliu. Numeroase au fost ediţiile traducerilor în diverse limbi ale 
istoricilor greci şi latini (Xenofon, Polibios sau Tucidide; Caesar, 
Tacitus, Josephus Flavius sau Valerius Maximus). „Antichitatea 
pusă atunci la dispoziția tuturor celor care știau citi a fost una din 
consecințele dezvoltării tiparului. Pentru cunoașterea operelor, tra- 
ducerile au avut uneori o importanță mai mare decât ediţiile în limba 
originală“ (Idem). 

De remarcat în această ordine de idei este și tipărirea și 


1. În primul rând, firește, texte tradiționale: Vechiul Testament e tipărit în acest secol 
de 4 ori în întregime și de 30 de ori în ediţii reduse (plus 15 volume de comentarii 
biblice); iar din Talmud se imprimă 23 de ediții ale unor tratate separate. La care 
se adaugă nenumărate cărți de rugăciuni, de comentarii ale ritualului, de 
calendare, texte liturgice, s. a. 

2. 'În fruntea cărora se numărau personalități de; talia unor Amyot, Mélin de 
Saint-Gelais, Clément Marot, De Baif, sau Etienne Dolet. 

Antonello da Messina ;,Portretul unui bărbat“ 
(National Gallery, Londra). 


ráspándirea traducerilor intr-o limbá moderná a operelor umanistilor 
timpului publicate 1 in limba latiná. Acesta a fost cazul Utopiei lui 
Thomas Morus! „al Glumelor lui Poggio Bracciolini, al operelor lui 
Petrarca si Sebastian Brant (Corabia nebunilor), al istoricilor Paolo 
Giovio sau Guicciardini, al lui Erasm? ȘI Rabelais”, Nenumărate, în 


l.: Apărută la Antwerpen (Anvers) în 1516, a fost retipărită de 11 ori în decursul 
secolului al XVI-lea, având si traduceri în zece ediții franceze, germane, engleze 
şi italiene. 

2. Între 1500-1525, Adagiile au fost retipărite în 72 tiraje (cunoscute); circa 50 de 
ediţii între 1525-1550, si. 40 între 1550-1560. - Colocviile au-avut (între 
1518-1526) aprox. 60 de ediții cunoscute, 70 între 1526-1550 şi 20 în jumătatea 
a doua a secolului. 


3.. A] cărui Prognostication a fost retipărit — într-un răstimp de numai zece ani 
(1533-1543) în 26 de ediții. 

fine, au fost operele altor faimoși autori italieni, traduse acum în 
diferite limbi europene, cunoscând imediat un mare succes. Același 
succes l-au avut spaniolii Antonio de Guevara, Diego de San Pedro, 
sau comedia lui Fernando de Rojas, Celestina — care, după 60 de 
ediţii spaniole, a fost tradusă în secolul al XVI-lea în franceză (12 
ediţii), italiană (11), germană, olandeză (câte 3 ediţii), engleză (2) si 
catalană (1). 


Concluzii 


Toate aceste cifre și statistici ar putea părea pur și simplu 
fastidioase, dacă n-ar fi, de fapt, foarte concludente și chiar indis- 
pensabile pentru a oferi o imagine cât mai adecvată si mai elocventă 
a însuşi cadrului de formare și dezvoltare a structurii mentale a 
oamenilor Renașterii, a ambianţei intelectuale a umanismului. 

Pentru înţelegerea mai precisă a realității intelectuale respective, 
autorii citati conclud că, deși tiparul — cea mai spectaculoasă in- 
ventie tehnică — a facilitat enorm activitatea studioșilor, totuși, in 
ansamblu, el „n-a contribuit la grăbirea adoptării unor teorii sau 
cunoștințe noi“. Dimpotrivă: cartea tipărită a făcut să se acorde mai 
mult credit autorităţii tradiției (în speţă a tradiției Antichității clasice) 
decât atât de importantelor descoperiri contemporane. Noile descop- 
eriri si explorări geografice, de exemplu, precum si marea lor 
importanță practică, au fost făcute cunoscute mult mai târziu (după 
1550), mult mai puţin și unui număr mult prea mic de persoane culte 
sau de mari negustori“. În Franța, cartea lui Marco Polo, de pildă, a 
fost publicată o singură dată de-a lungul întregului secol al XVI-lea 
(în 1556). 

În realitate, oamenii cultivați din secolul al XVI-lea se interesau 
mai mult de studiile juridice decât de științele naturale (și chiar decât 
de medicină). În Franţa — ca să luăm un exemplu — trei sferturi din 
numărul total al bibliotecilor posedau numeroase opere juridice (de 
drept civil, roman, canonic, consuetudinar) chiar dacă posesorii lor 
nu erau juriști. Si, mai mult decât de lucrări juridice, marea masă de 
cititori. era. interesată de cărţi. de istorie (mai ales de cele care se 
1. Sannazaro, Bembo, Machiavelli, Ariosto, Tasso, Marsilio Ficino; Leone Ebreo 

(Dialoghi d'amore) sau B. Castiglione (Il cortegiano). 


2. Dar dacă până in 1550 în Franţa se publică doar 83 de opere geografice, în 
schimb după această dată si până în 1600 numărul lor crește până la 330. (Cifră la 
care, în următorii numai opt ani, se mai adaugă alte 110 opere). 

Casa în care s-a născut Leonardo da Vinci (Vinci, Empoli). 


găseau în traduceri accesibile). În secolele XV şi XVI sunt traduse, 
tipărite (unele chiar în ediţii ilustrate) și aflate în numeroase bib- 
lioteci operele lui Herodot, Tucidide sau Plutarh, istoricii latini, 
Antichităţile ebraice ale lui Josephus Flavius, sau /storia ecleziastică 
a lui Eusebius. - În același timp, umanistii de mare prestigiu tin să îi 
imite pe istoricii antici, scriind opere de istorie în limba latină 
(Leonardo Bruni, Poggio Bracciolini, Pietro Bembo, Enea Silvio 
Piccolomini); în timp ce lucrările de istorie scrise în limbi naționale 
interesează un public tot mai larg de cititori, — nu numai de umaniști, 
ci şi de curteni, militari, juriști, negustori sau chiar simpli meșteșug- 
ari. 

Un public, în fine, pasionat totodată și de „istorie imaginară“: de 
romane medievale cavalerești (un număr de peste 80 de asemenea 
romane au fost retipărite până în 1550)!; de Romanul Trandafirului 
(tipărit de 14 ori în primele decenii ale sec. XVI), de Măgarul de aur 
al lui Apuleius, sau de Efiopicele lui Heliodor; sau, de romanele 
sentimentale inspirate de Fiammetta lui Boccaccio; în timp ce în 
Italia, romanele cavalerești franceze dau naştere unor extrem de 
populare epopei cavalerești - ca Orlando innamorato (Matteo M. 


1. Cel mai mare „succes de librărie“ al timpului l-a cunoscut romanul cavaleresc 
Amadis de Gaula (peste 60 de editii spaniole în decursul secolului al XVI-lea). 

Boiardo), Morgante Maggiore (L. Pulci), sau Orlando furioso (L. 
Ariosto). — Este foarte probabil ca si Utopia lui Th. Morus (ca să nu 
mai vorbim de romanul lui Rabelais) să își fi datorat enorma 
popularitate tocmai caracterului lor romanesc. 

În fine, autorii citați mai subliniază şi faptul că tiparul a avut și 
funcţia cultural-politică de a fi contribuit la progresul și la difuzarea 
largă a limbilor naţionale. În secolul al XVI-lea, limba latină începe 
să-și piardă terenul; înșiși umanistii — și încă dintre cei mai străluciți 
- nu ezită să scrie în limba lor naţională, pentru a-și asigura în felul 
acesta un public cát mai larg. „Este semnificativ faptul cá din 2.254 
de opere publicate la Anvers între 1500-1540, un număr de 787 sunt 
în flamandă, 148 în franceză, 88 în engleză si circa 20 în daneză, 
spaniolă sau italiană, — adică aproape [recte: mai mult de] jumătate“. 
Sau, faptul că, în Germania, limba germană face progrese datorită 
imprimării cărților scrise în limba germană ale lui Luther. „În 1519 
se tipăresc doar 40 de ediţii în germană; în 1521 numărul lor creşte 
la 211; în 1522, la 347; în 1525, la 398, — dintre care 198 de ediții 
ale unor scrieri ale lui Luther“ (L. Febvre, J. M. Martin). 


Perugino: „Maria Magdalena“ (Gal. Pitti). 


UMANISMUL 


Preliminarii * Exaltarea omului * Concepţia despre 
lume și viață * Cultul Antichității e Umanismul si 
religia * Istoriografia si politica ° Tradiţia istorică si 
limba națională e Umanismul si știința e Umanism 
si umaniști * Precursorii e Umaniștii italieni e 
Umanismul în alte țări. În F ranta ° În Germania * 
În Spania ° În Anglia * În Ţările Române * Erasm 
- simbolul umanismului 


Preliminarii 


Conceptul de „umanism“ este de o importanță primordială 
pentru definirea și înțelegerea întregii culturi a Renașterii. Termenul 
însă este ambiguu, pretându-se la interpretări diverse, restrictive sau 
extensive. În esență „umanismul“ denumeşte o anumită atitudine 
mentală, o anumită concepție despre om si societate, și o anumită 
viziune despre lume și viaţă, — asa cum acestea s-au exprimat ori 
manifestat la diferite societăţi în diferite perioade ale istoriei. Astfel, 
se poate vorbi (într-un sens extensiv) de un umanism antic clasic, 
sau de unul alexandrin, sau bizantin, sau medieval, sau de unul 
luminist, etc.; dar constituit ca un curent de gândire ai cărui expo- 
nenti dețin o poziție recunoscută si apreciată în societate, — si în 
forma sa plenară, substanțială, cu cele mai ample consecințe în mai 
multe domenii ale culturii, cu o mentalitate penetránd si influențând 
(adeseori profund) filosofia si arta, religia si istoriografia, literatura si 
gândirea politică, sistemul educational si învățământul, — în acest 
sens, umanismul renascentist, umanismul secolelor Renaşterii este 
cel mai autentic, integral si reprezentativ: este „umanismul“ prin 
antonomază. 

Influenţa umanismului filosofic asupra atâtor domenii ale cul- 
turii Renașterii a fost atât de profundă (dacă nu chiar decisivă) încât 
cei doi termeni - Umanism si Renaștere — sunt uneori intervertiti, 
folosiți azi unul în locul celuilalt. Confuzia stăruind încă, o clarifi- 
care se impune. | 

Renașterea este o perioadă istorică determinată, în care s-au 
produs evenimente de importanță majoră în domeniul civilizației, 
precum şi realizări de valoare. cu totul excepțională în domeniul 
culturii; domeniu conferind + într-o măsură mult mai spectaculoasă 
decât cel al civilizaţiei — prestigiu suprem acestei epoci; și procurând 
(nejustificat) un pretext de idealizare globală a întregii perioade 

istorice renascentiste!. — În câmpul culturii Renașterii, pe lângă 
concepția filosofică (despre om, societate, lume și viață, menţionată 
mai sus) si deci de caracter abstract, s-a afirmat si un curent concret 
de acţiune teoretică si practică, de gândire umanistă aplicată (asupra 
literaturii, artei, etc.); o mișcare culturală a unui mare grup de 
intelectuali care profesau, care cultivau (ca profesioniști ai acestor 
discipline) în principal domeniile filologiei, pedagogiei, filosofiei, 
politicii, literaturii, istoriografiei. Intelectuali care au primit denu- 
mirea de „umaniști“. — Așadar, se poate vorbi despre umanism 
într-o dublă acceptie: de concepție filosofică specifică, si de „o 
mișcare amplă de erudiție, cu manifestări în literatură, morală, 
istorie, filosofie, si cu destinaţii educative largi“ (FI. Neagoe). 


Termenul „umanism“ este de dată recentă?. A apărut în 1808, 
când însă a fost folosit (de F. J. Niethammer) într-o polemică pe 
temă pedagogică; dar cu sensul pe care îl are azi, cuvântul reapare 
abia după o jumătate de secol, la istoricul german Georg Voigt), 
care îl pune în legătură cu reînvierea culturii antice, cu readucerea î în 
actualitate a scriitorilor antici. — În Franţa, cuvântul „umanism“ a 
fost introdus către 1875; dar în 1878, Academia Franceză încă nu îl 
consacrase^. 

În schimb termenul „umanist“ este mult mai vechi; apare mai 
întâi în texte latine de la sfârșitul secolului al XV-lea; iar în textele 
italiene” este atestat în anul 1512. Dar cu un înţeles diferit decât cel 
1. Într-adevăr: „Dacă prin Renaștere se înţelege, nu o epocă, ci renașterea artelor, 

atunci esenţa umanismului este efectiv reprezentată prin Renaștere“ (S. Dresden); 

şi deci intervertirea, confuzia, e posibilă. 

2. După Edm. Faral, ar fi apărut în 1765, dar pentru a desemna (impropriu) „iubirea 
de omenire“. În timp ce termenul „umanist“ — atestát încă la începutul sec. XVI — 
desemna persoana „care are acces la o cultură superioară, cel ce se umanizează 
studiind omul prin intermediul textelor antice, modele de umanitate“ (H. de 
Lubac). 

3. G. Voigt îl foloseşte pentru prima dată in Wiederbelebung des Klassischen 
Altertums, oder das erste Jahrhundert des Humanismus, 1856. — Pentru Voigt (la 
fel ca pentru ilustrul sáu contemporan J. Burckhardt), caracteristicile esentiale ale 
Renaşterii si umanismului secolului al XV-lea sunt: „influența: culturii clasice; 
concepţii religioase mai libere și de-a dreptul indiferența față de chestiunile 
religioase; o morală mai liberă, sau chiar imoralitatea și un refuz complet al 
oricărei morale“ (S. Dresden). 

4. Cuvântul umanist însă, este atestat în lb. franceză încă din sec. XVI, de ex. la 
Montaigne în eseul Des Priéres (vd. Essais, I, 56). 


5. „Termenul umanist n-a fost cunoscut, sau cel puțin nu s-a răspândit pe scară 
' “largă înainte de aproximativ 1490(W. Ullmann).: 

Michelangelo: „Creaţia femeii“ (Capela Sixtină). 


care i se dă azi: cuvântul era luat din terminologia scolasticii (pe care 
însă umanistii — se stie - o combăteau cu atâta înverșunare), și indica 
nimic altceva decât o persoană care preda literatura clasică 
greco-latină. - Ambii termeni („„umanism“ si ,jumanisti^) derivau 
din cuvântul clasic , humanitas" — care exprima o idee scumpă 
Antichității: era cuvântul pe care Cicero îl folosea pentru a traduce 
termenul grecesc paideia — în sensul de educație, cultura individu- 
ală, procesul de formare a personalității umane. Aulus Gellius!, 
gramaticianul latin din secolul al II-lea, definea conceptul de hu- 
manitas în termenii următori: latinii „au numit humanitas aproxima- 
tiv ceea ce grecii numesc paideia, — si ceea ce noi înțelegem prin 
instrucție generală şi o formare [a personalității] cu ajutorul artelor 
liberale“. Ceea ce implica si o responsabilitate intelectuală — care „a 
fost rezervată, dintre toate ființele de pe pământ numai ființei 
omeneşti“. De aceea ea [responsabilitatea] a fost numită , humani- 
tas “. (Nopti attice, XVII, 13). 
În același sens, un urmasaist explica: ,,Fiecárei specii de vietui- 
1.. „Cei care arată pentru litere si arte o pasiune sinceră merită sd fie numiţi cei mai 
umani. dintre oameni“ (Aulus Gellius). - De unde, expresii ca: humaniores 
litterae, humaniores disciplinae, studia humaniora, humana studia, sau studia 
humanitatis. aceastá ultimá sintagmá s-ar datora lui Coluccio Salutati. Se 
regăseşte însă si la Traversari, Bruni, Guarino da Verona, ș. a. Petrarca spunea: 
honestissima litterarum studia. (Cf. A. de Lubac). 


2. Apud John A. Garraty, Peter Gay (vd. Bibliografia). 

toare din natură i-a fost hărăzit un dar particular. Cailor să galopeze, 
păsărilor să zboare. Numai omului i-a fost dăruită dorința de a sti, 
de a cunoaște. De pon ceea ce grecii numeau paideia, noi numim 
studia humanitatis! căci stápánirea stiintei si educatia intru virtute 
sunt însușiri particulare omului. De aceea stámosii nostri le-au dat 
numele de humanitas, adică îndemnul de a îndeplini activitățile 
specifice, proprii omului“. 

Prin urmare, umanistul era persoana care se ocupa cu studia 
humanitatis — cu „ştiinţele spiritului“ sau „științele umane“ (am 
spune azi), spre deosebire de „ştiinţele divine“, teologice. Umanistul 
era persoana care studia şi (uneori) preda „artele liberale“, îndeosebi 
„umanitățile““ — humaniora: termen preluat de Salutati de la Cicero, 
și care însuma studiul gramaticii, retoricii, poeziei, istoriei si eticii; 
discipline al căror profesionist era umanistul si care erau considerate 
indispensabile educației intelectuale — si, în general, formării com- 
plete și armonioase a personalității. - Era vorba deci de „un program 
pedagogic si cultural bazat pe studiul clasicilor greci si latini, si 
caracterizat de ideea de demnitate umană implicită. în cuvântul 
humanitas“ (Idemy.. 


Exaltarea omului 


Ideea primă, definitorie, ideea centrală a gândirii umanismului 
Renașterii este insistenta exaltare a omului, glorificarea. poziției sale 
preeminente în lume, afirmarea capacităţii sale creative aproape 
nelimitate si o apoteozare a demnității persoanei umane. 

Evul Mediu îşi dedicase toate argumentele si stáruintele 


1. Studia humanitatis îl fac pe om conştient de ceea ce trebuie să fie. „În felul 
acesta, cu ajutorul studiului se descoperă si se intuieste natura omului, esența 
umană“ (S. Dresden). 

2.. Alte definiții posibile nuanteazá și întregesc noțiunile. - Umanismul este un tip 
de gândire care ia omul drept centru de interes, odată cu tendinţa de glorificare a 
naturii umane. - Pentru Kristeller, umanismul este „o orientare culturală spre 
studiul limbilor, literaturilor, istoriei si filosofiei Antichității greco-latine; și spre 
o reînnoire a poeziei si prozei oratorice, istoriografiei si gândirii 
filosofico-morale, care se inspira, prin formă si esență, din modelele furnizate de 
autorii antici“. -Ét Gilson propune o definiție mai completă, integrând mai bine 
ideea prin care humaniores litterag îl umanizează pe cel care le practică: 
„Umanismul este laolaltă cultul Antichității greco-romane, sentimentul valorii și 
frumuseţii formei luate în sine și, în fine, este sentimentul valorii, demnității 
naturii și omului luaţi ca atare“. — Acceptii variate, uneori vagi, — „dar toate 
admițând gustul, consideratia, căutarea, apărarea a ceea ce este uman în om și, 
prin urmare, o anumită cultură în opoziţie cu barbaria“ (H. de Lubac): 

proslăvirii lui Dumnezeu si binecuvântării „lumii de dincolo“. Omul 
era considerat o ființă slabă, neputincioasă, victimă a consecinţelor 
păcatului originar; iar lumea pământească — un loc al suferinței, 
păcatelor și inspitelor diavolului. Cât priveşte posibilitățile acțiunii 
umane, acestea sunt limitate, actele omului sunt condiționate de 
grația divină, iar nu de voinţa sa liberă. 

Gândirea umanistă respinge această poziție a Bisericii si a 
scolasticii medievale. Pentru umaniștii Renașterii omul devine cen- 
trul Universului, punct principal al interesului, subiect constant de 
meditaţie si obiect de fermă admirație. Reabilitarea post-medievală 
a omului va implica şi glorificarea capacității sale creatoare, — în 
timp ce la unii umaniști elogiul omului se transformă de-a dreptul 
într-o apoteoză a omului. Scrie Nicolaus Cusanus: „Omul este un 
Dumnezeu, dar nu absolut, căci este om. Omul este un Dumnezeu 
uman“. lar Marsilio Ficino: „Cine oare va nega că omul are 
aproape același geniu ca autorul acestor ceruri, şi pe care într-un 
fel le-ar putea el însuși crea? Omul se străduiește să fie peste tot, 
asemenea lui Dumnezeu. Și, asemenea lui Dumnezeu, se stráduieste 
să fie veșnic“ (Theologia platonica). — În sfârşit, celălalt astru al 
umanismului, Pico della Mirandola, nu ezită să afirme că ,,deose- 
birea dintre Dumnezeu și om constă în faptul că Dumnezeu conţine 
în sine principiile tuturor lucrurilor, în timp ce omul este mediatorul 
tuturor lucrurilor. Cu alte cuvinte, la origine Dumnezeu l-a plasat pe 
om în centrul tuturor lucrurilor“ - explică G. Gusdorf gândirea lui 
Pico, concluzionând: „Umanismul renascentist rezidă deci pe un 
fond ontologic. Din ce în ce mai mult lumea depinde de om și se 
organizează în funcție de om, nu de Dumnezeu“. 

Motivatiile acestei exaltări a omului sunt multiple. Astfel, L. B. 
Alberti afirmă că, prin capacitățile sale creatoare, omul se apropie de 
chipul lui Dumnezeu: „Omul este aproape ca un Dumnezeu muritor 
dar fericit, care înțelege lucrurile şi înfăptuieşte slujindu-se de 
rațiune si de virtute“. Îndeosebi prin activitatea sa intelectuală omul 
poate întrece și domina natura. Lui Marsilio Ficino omul îi apare ca 
un rival al forțelor naturii; activitatea umană luptă cu natura ca o 
forță creatoare independentă. Pentru Gianozzo Manetti (autorul unei 
lucrări fundamentale pentru definirea umanismului: De dignitate et 
excellentia hominis) — operele omului sunt tot atâtea manifestări ale 
forţei sale creatoare si, mai ales, ale posibilităților sale inepuizabile. 
Umanitatea omului se desávárseste pe calea educaţiei si a instrucției. 
Boccaccio relatează că, după legendarul binefăcător al omenirii, 
Dumnezeu a mai creat un al doilea Prometeu: omul cult. 

După Pico della Mirandola, înalta demnitate a omului constă in 
faptul că el își creează singur propria-i personalitate, prin libera sa 
voinţă și prin propriile-i acțiuni; omul este creatorul său însuși, fără 
să fie îngrădit de vreo. limită sau o determinare fixă: ,, Tu, ffi vei 
hotărî singur natura prin propria-fi voință... Te-am pus în centrul 
lumii... Nu te-am făcut nici ceresc, nici pământesc, nici muritor, nici 
nemuritor, — pentru ca singur sd te ínfdfisezi în forma pe care tu 
însuţi o preferi, ca şi cum prin voia ta ai fi propriul tău sculptor  — i 
se adresează Creatorul primului om. 

Încrederea entuziastă în posibilitățile nelimitate. de dezvoltare 
ale omului şi de manifestare multilaterală a capacităților umane — în 
câmpul activităţii practice, al acumulării cunoștințelor, al creaţiei 
intelectuale si artistice — a condus în epoca Renașterii la constituirea 
idealului de uomo universale: concept care. exprima acest individu- 
alism ideal pe care J. Burckhardt il considera ca fiind motorul 
definitoriu al Renaşterii. — Acest fel de apoteozare.a capacităților si 
potenţialităților umane - apoteozare aproape echivalând cu o 
divinizare a omului — și-a găsit confirmarea concretă, practică. în 
cazul numeroaselor personalități, multilateral și excepțional dotate 
ale Renaşterii!. 

Individualismul umanistilor însă este departe de a se limita la un 
simplu egocentrism și cu atât mai puţin la forma egoismului. 
Dimpotrivă: viaţa este un prilej de bucurie infinită dacă activitatea 
omului este îndreptată spre binele public — spunea același Manetti. 
Căci idealul umanist nu este omul egocentric şi egoist, ci omul ca 
parte conștientă a societăţii, într-o bună măsură chiar ca o creaţie el 
însuşi a societăţii. „Omul s-a născut spre a fi folositor omului” 
proclamă Alberti. Şi, mai departe: „Cel care nu simte ceea ce simt și 
ceilalți nenumărați oameni, acela nu e om'?. 

Toti marii pedagogi ai umanimului care atribuie o importantá 
primordialá liberului arbitru insistá asupra unei vieti active; si 
exprimá convingerea fermá cá personalitatea umaná poate si trebuie 
1. Unul din multele exemple care ar putea fi date este L. B. Alberti, patricianul 

florentin cunoscut, mare arhitect in primul ránd, dar si poet, dramaturg, moralist, 
om de litere, matematician, arheolog si critic de artă; talentat cântăreț si organist, 
în tinerețe excelent alergător, luptător si cátárátor pe munte; om elegant, afabil si 
frumos la înfățișare, admirat de contemporani ca persoana rară a timpului său: un 
nou Socrate! 

2.. Căci - interpretează J. Macek individualismul umanismului renascentist, ducând 
mai departe si explicitând definiția lui Alberti — „a fi om înseamnă a fi preocupat 
de relațiile cu oamenii, a cunoaște sentimentele și ideile lor, a te identifica cu ei. 
Omul este om numai dacă își îndreaptă toate energiile proprii spre binele Patriei, 
al bunei stări a Comunei si a tuturor cetățenilor“. 

Rafael: „Fecioara cu sticletele“ (Uffizi). 


să se dezvolte în modul cel mai deplin numai în contextul familiei și 
al colectivităţi, — deci şi a responsabilități civice care îi revine. În 
acest sens, L. B. Alberti isi argumentează principiile educative în 
excelenta sa operă care a avut un larg ecou: Della famiglia; în timp 
ce alti mari umaniști, Coluccio Salutati, Leonarde Bruni sau Poggio 
Bracciolini, au strălucit si ca cetățeni responsabili, în funcția lor de 
cancelari ai Republicii florentine. 


Umanismul proclamă o exaltare a omului în integralitatea sa, 
spirituală și fizică. Atenţia acordată cultivării corpului, interesul 
pentru educaţia fizică, pentru sporturi și jocuri în aer liber, constituia 
un punct nou pe care îl aducea programul pedagogiei umaniste. Dar 
în primul rând individualismul Renașterii și-a găsit reflectarea cea 
mai explicită si mai splendidă în planul artei și literaturii. Valoarea 
pe care o atribuia umanismul corpului omenesc a dus la reabilitarea 
şi la reaparitia nudului în pictură si sculptură, după ce reprezentarea 
nudă a corpului omenesc în artă fusese neglijată de artisti (si chiar 
interzisă) timp de un mileniu. Act implicit de atașare fermă la 

valorile pământești, lumești, laice, reaparitia nudului în artă — studiat 
acum și reprezentat până la idolatrizare — este „descoperirea cea mai 
frapantă, cea mai sectaculoasă a Renașterii italiene“ (A. Tenenti). Și 
odată cu aceasta, în perioada de maturitate a Renaşterii figura umană 
idealizată a devenit subiectul principal al artei! . 

Elogiul personalității umane, întreținut de această esențială con- 
ceptie umanistă, s-a exprimat şi prin cultivarea insistentă a unor 
genuri de artă care acum se bucură de cea mai mare popularitate — 
ca statuia publică, bustul, medalia si portretul în pictură. — „Nimic 
mai semnificativ decât moda portretului“ — relevă G. Gusdorf. „În 
Evul Mediu, Ludovic IX, Filip cel Frumos, sau Frederic II, nu s-au 
îngrijit să-și fixeze imaginea“; în timp ce acum, „portretiștii italieni 
produc nenumărate opere destinate să asigure supraviețuirea marilor 
oameni ai politicii sau ai Bisericii, Clouet fixează figurile de la 
Curtea Franței, Holbein imortalizează trăsăturile lui Erasm, Thomas 
Morus, Henric VIII si ale curții acestuia, iar Cranach multiplică 
imaginile lui Luther. Această modă a portretului — contrapartida 
genului literar al biografiei — trebuie înțeleasă ca un semn al 
timpului. Individul se simte si se vrea purtător de valori“. — Însăși 
dorința vie de notorietate, setea de faimă, este un simptom evident al 
individualismului renascentist, manifestat și prin faptul că, spre 
deosebire de caracterul anonim al creaţiei artistice medievale, artiștii 
Renașterii își semnau tablourile (sau își puneau un semn de marcă 
pe statuile lor). 

Tot în această perioadă — si exprimând aceleași tendințe proprii 
individualismului pe care îl promova mentalitatea umanistă — apar si 
primele biografii (căci acum o persoană interesa publicul nu numai 
prin opera sa, ci si prin viaţa sa). Primul artist căruia i s-a dedicat o 
biografie scrisă de un contemporan al său a fost Brunelleschi. 

În Evul Mediu s-au scris multe biografii — de regi, de împărați, 
de mari nobili, de episcopi, de sfinți, — dar biografii care erau fie 
prevalent apologetice, fie partizane; sau, erau biografii în care 
faptele unor personaje din trecutul foarte îndepărtat erau prezentate 
ca nişte strălucite exemple de sfințenie, ori de alte virtuți, demne de 


1. De individualismul exaltat de umanismul renascentist tine și preocuparea de 
reprezentarea vestimentatiei cât mai bogată si mai strălucitoare — în artă ca si în 
viaţa cotidiană, - de expunerea unei profuziuni de podoabe şi bijuterii de către 
personajele zilei sau de persoanele portretizate de artiști; precum şi de frumusețea 
ostentativă adăugată de pictor frumuseții fizice, pentru a conferi modelului 
reprezentat un cât mai accentuat prestigiu, pentru a exhiba în fata lumii, în fata 
publicului, înalta conștiință de sine a personajului portretizat, precum si setea sa 
de glorie: o virtute constant omagiată de exponentii umanismului. 

G. Vasari: „B. Cellini“ — dintr-o frescă din Pal. Vecchio (Florenţa). 


urmat (cf. W. Ullmann). În biografiile scrise în Evul Mediu subiec- 
tul respectiv nu era tratat cu un simt critic, iar fondul de umanitate al 
respectivului personaj avea mult prea puţină importanţă. În noua eră 
însă, în primul rând Vieţile lui Plutarh — acum disponibile în 
traduceri latine — au fost cele care au stimulat puternic dezvoltarea 
genului biografiei. - De remarcat acum este si atenţia — caracteris- 
tică pentru noul gen literar — acordată detaliului uman, strict per- 
sonal. De asemenea, faptul că aceste biografii se ocupă și de 
personalități contemporane (sau aproape contemporane) — ca Dante 
sau Petrarca. Sau, faptul că sunt prezentate personalități din Antichi- 
tate, fără a fi descris totodată și cadrul istoric al epocii, — interesul 
mentinándu-se exclusiv asupra personajului evocat. 

Așadar, apar și biografii ale unor personaje din epocă. Cea mai 
faimoasă serie este Vite di uomini illustri de renumitul librar 
florentin Sebastiano da Bisticci (m. 1498), care include si primele 
biografii-portrete ale unor persoane modeste, de negustori sau 
mestesugari!. - Semnificativ pentru individualismul propriu uman- 
ismului este si multimea autobiografiilor Renasterii; specie in care 
predominá fie autoglorificarea, entuziasmul neretinut al autoru- 
lui-creator în fata propriilor realizări (ca la Benvenuto  Cellini:. La 
vita), = fie voluptatea intelectuală a autocunoasterii prin exercițiul 


I~ „Individualismul renascentist a promovat amintirea individului chiar dacă acesta 
era de condiții umile, cu condiția ca acesta să fi excelat prin anumite „virtuți“, 
prin anumite trăsături personale, fie din viața sa cotidiană, fie din opera sa 
artistică, din gândirea filosofică sau politică“ (J. Macek). 

introspectiei — ca in eseurile lui Montaigne. Prima autobiografie 
scrisá de un artist este cea a lui Ghiberti. (Geneza autobiografiei ca 
gen trebuie căutată în genul epistolar, în memorii și in jurnalul intim. 
- Primele notații având acest caracter pot fi considerate însemnările 
pe care şi le-a făcut Petrarca pe marginea manuscriselor sale; și care 
reflectă evidenta importanță pe care omul și-o atribuie siesi). 

Genul literar al autobiografiei, necunoscut ca atare în perioada 
precedentă, isi are originea — în modul cel mai evident — în 
Confesiunile Sf. Augustin. Dar spre deosebire de această celebră 
operă, in autobiografiile Renașterii lipsește semnificația morală 
subliniată, lipseşte sensul edificator al confesiunii, — concepută si ca 
o formă de penitentá; acum, autorul unei autobiografii, satisfăcut — 
chiar orgolios — de propria-i persoană, și totodată curios de a se 
cunoaște mai bine pe sine însuși, își propune o investigare a propriu- 
lui eu, a formării propriei sale personalități. — În fond, asemenea 
autoanalize — echivalánd cu autoportretele pictorului renascentist — se 
înscriu de asemenea în cadrul individualismului Renașterii. 

Observándu-si, studiindu-si mișcările interioare, rationale, mo- 
rale, pasionale, — atitudine ce constituie de altminteri insási materia, 
aproape exclusivá, a operei sale poetice, — Petrarca era convins cá el 
este cel dintâi autor al unei autobiografii: „Nimeni înaintea mea n-a 
făcut acest lucru“ — îi mărturiseşte el într-o scrisoare lui Boccaccio. 
- Noutatea era aceasta: Petrarca nu urmărea altceva decât să se caute 
mereu pe el însuşi (exact ceea ce va întreprinde si Montaigne, cu 
două secole mai târziu); să se descopere pe sine — si, pe acest temei, 
să-și fundamenteze o înțelepciune, să-și creeze o filosofie de viață 
proprie. — De remarcat că, tot în această perioadă și sub impulsul 
aceloraşi tendințe individualiste, isi fac apariția si alte specii literare: 
memoriile (cu caracter marcat personal, subiectiv) și jurnalul intim. 

Echivalentul gestului literar autobiografic, corespondentul in 
pictură și sculptură al autobiografiei este autoportretul. Exemplele 
sunt, fireşte, numeroase. Mai neobișnuit este faptul că, sub imperiul 
ineluctabilului individualism, pictorii ţin să-și. eternizeze chipul 
uneori. introducându-l chiar într-o scenă sacră — ca, printre multi 
alţii, si Botticelli in Adorația Magilor (National Gallery, Washing- 
ton); sau, în autoportrete separate — ca Diirer în mai multele sale 
autoportrete: tot atâtea ambitioase autoinvestigatii pictural-psiho- 
T. Opere literare care să includă si referințe autobiografice n-au lipsit total în Evul 

Mediu. Cel mai bun, cel mai cunoscut exemplu în acest sens este celebra Historia 


calamitatum mearum, a lui Pierre Abélard. Dar genul literar ca atare, era 
necunoscut. 

Giovanni Bellini: ,,Dogele Leonardo Loredan“ (National Gallery, Londra). 


logice. Dar nu numai pictorii, ci si sculptorii tin acum sá-si facá 
autoportretul: Ghiberti intr-un minuscul bust (cap) plasat intr-un 
colt din basoreliefurile de pe Poarta Paradisului din Florenţa; sau — 
un exemplu mai cunoscut — autoportretul lui Michelangelo în figura 
personajului Nicodim din grupul Pietà, din S. Maria del Fiore, din 
același oras!. 


Concepţia despre lume si viaţă 


Umanismul a lărgit orizontul cunoaşterii și a redescoperit viața; 
sau, mai bine zis: importanța vieții. 

In perspectiva umanismului lumea pământească nu este — ca în 
viziunea Evului Mediu - locul de expiatie a „păcatului originar“, ci 
o sursă posibilă de plăceri și bucurii; nici viața aceasta să nu fie 
socotită o simplă etapă de suferințe, care trebuie parcursă până 
1. ,Constiinta propriei individualitáti începe în Renaștere“ — observă H. Hauser. 

„Forţa personalității, energia intelectuală și spontaneitatea individului constituie 
marea experiență a Renasterii'* (În timp ce în Evul Mediu lipsește aspirația la 
originalitate). 

ajungem la „adevărata viață“, cea de dincolo; și nici munca - un 
blestem prin care Dumnezeu i-a pedepsit încă pe primi oameni 
alungaţi din Paradis, ci un izvor de libertate, de bogăţie și de multe 
alte satisfacţii. „Însuși conceptul de timp începe să intre pentru 
prima dată în viața omului în timpul Renașterii“ (J. Macek), asociat 
fiind cu activitatea, cu munca liberă pe care umanistii — pentru prima 
dată — o exaltau. „Cine stie să nu piardă timpul stie să facă aproape 
orice; si cine ştie să-și folosească bine timpul, acela va stăpâni 
orice doreşte“ — scria L. B. Alberti. 

Omul Renașterii pune accentul pe atitudinea activă față de 
existență. Dacă viaţa aceasta trebuie trăită pentru bucuriile pe care ni 
le poate oferi, atunci ea trebuie îmbunătățită prin activitate, — 
printr-o activitate diversă. Datoria omului este să acționeze spre a-și 
ameliora viaţa. Viaţa activă — corespunzând activităţii civice, poli- 
tice, mondene, — este considerată de umaniști superioară (si de 
preferat) vieţii contemplative consacrată doar interesului pentru 
realitățile supranaturale, supraterestre. Același L. B. Alberti, pentru 
care „omul s-a născut spre a fi folositor omului, afirma că fiecare 
cetățean este obligat în primul rând față de Dumnezeu, si nu- 
maidecât în al doilea rând față de patrie. 

Umanistii sunt fermi în a proclama deci superioritatea vieţii 
active asupra celei contemplative. Petrarca, în De vita solitaria, 
exalta solitudinea contemplativă doar în momentele dedicate studiu- 
lui: exalta nu solitudinea ascetului, ci pe cea a omului studios. În 
rest, oamenii urmează să se dedice vieții active în măsura în care o 
cer natura umană, interesele familiei, ale prietenilor, ale con- 
cetăţenilor si ale patriei. Si fără să uite, totodată, că cea mai înaltă 
chemare a lor este cunoaşterea adevărului. — Viaţa activă şi cea 
contemplativă, aşadar, nu trebuie să se excludă reciproc; dimpotrivă: 
idealul unei vieți fericite este îmbinarea lorl. 

Concepţia aceasta, eminamente laică, despre viaţă și fericire, 
include - pe lângă practica pietátii (pentru cá umaniștii nu sunt 
contra religiei) — si virtutea: concept-pilon al umanismului. Virtù: 
concept original, complex, organic articulat, propriu umanismului 
Renașterii. Virtù înseamnă pentru umaniști umanitate- activă, com- 
bativitate dar și prudenţă — si un subtil calcul al uzilului; înseamnă 
moralitate, forță. și bărbăție; înseamnă inteligență si înțelepciune 
(care este inteligență aplicată, practică). „Omul virtuos“ este omul 
întreprinzător, înţelept şi curajos. 

1. Idealul vieții active în serviciul comunității, a vieții sociale, a cetății, și-a proiectat 
soluțiile, posibilele aplicaţii practice, în construcții imaginare ideale: în utopiile 

Renașterii (Morus, Bacon, Campanella, Rabelais, s. a.). 

Filippino Lippi: „Apariția Fecioarei“ (detaliu). 


Dar concepția umanistă despre lume si viaţă include (pe lângă 
cultivarea virtuții) și dorința, aspiraţia spre bunuri fizice, materiale şi 
spirituale superioare care acum sunt considerate adevărate valori: 
bogăția, plăcerile, sănătatea, cultivarea spiritului și a frumosului. — 
Cel mai bun exemplu care arată cât de amplă, de liberă şi de 
cuprinzătoare a devenit viziunea umanistă asupra lumii şi a naturii 
umane este valoarea pozitivă care îi este atribuită acum bogăției. 

Pornind de la atitudinea Sfintei Scripturi care era atât de con- 
trară bogăției, de la idealurile formulate de cultura monastică, 
precum şi de la învățătura filosofilor stoici (pentru care fericirea vine 
din virtute, iar lipsa bunurilor pământești nu pot tulbura liniștea 
adevăratului înțelept), - oamenii Evului Mediu admirau sărăcia (cel 
puţin în teorie) mai mult decât bogăția, pe care o considerau un 
obstacol în calea mântuitii. — Petrarca însă respinge idealul ascetic al 
sărăciei, propunând calea de mijloc și amintind că „nici Cicero nu 
s-a declarat contrar bogăției ca atare, ci doar folosirii greșite a 
bogăției“. După Petrarca, umaniștii florentini şi venețieni privesc 
problema. bogăției cu ochi de cetățeni, şi afirmă că bogăţia a 
constituit temelia măreției orașelor lor, că bogăţia este o condiţie 

necesară a fericirii, si cá ea ajută si la dezvoltarea vieții morale. — 
Leonardo Bruni subliniază valoarea bogăției, care este pentru cetate 
ceea ce e sângele pentru om. - Poggio Bracciolini îi condamnă pe 
„acei necioplifi, ipocriti si paraziți“, care „fără a munci si a trudi, 
sub cuvântul religiei predică altora sărăcia și dispretuirea bunurilor 
materiale“. — Bogăția este semnul tangibil al aprobării divine, 
argumentează Coluccio Salutati. — lar L. B. Alberti asigură că 
sărăcia este rău văzută, este neplăcută și zeilor și oamenilor... 

Același L. B. Alberti în admirabila sa carte Despre familie 
afirmă că „tot ceea ce poate spori posibilitățile unui om de a fi 
folositor familiei și orașului său este un bine. lar bogățiile au, cu 
siguranță, această calitate. Ele asigură unei vieţi de familie condiții 
onorabile, ele sunt indispensabile pentru a apăra orașul si a-l 
infrumuseta cu edificii publice, cu fântâni si statui. Ele îi permit 
omului să-și exercite mai bine virtuțile, cum ar fi bunăvoința si 
caritatea. Ele promovează fericirea. Căci după cum este absurd să 
sustii că poti fi fericit fiind bolnav sau diform, tot asa de absurd este 
să crezi că poti fi fericit fiind sărac. Bogátiile aduc unui spirit nobil 
libertate interioară si seninătate. Ca atare, dorința de a fi bogat si 
dorința de a fi bun nu sunt incompabitile m cu alta. Adevárata 
fericire constá in a poseda si bogátie si virtute“! 


În polemica dusă de umaniști contra stoicilor, aceştia din urmă 
erau considerati „filosofi aspri si inumani“ — în primul rând pentru 
rigoarea ascetică a doctrinei lor. Or, pentru umaniști, eroarea funda- 
mentală a ascetismului constă în a nu considera că virtutea umană 
este virtutea omului întreg, suflet și trup, în eterna lor armonie. 
Meritul lui Epicur este de a fi înțeles că plăcerile nu sunt numai 
ingáduite, ci şi întru totul indrepátátite. - Umanistul Franceso Filelfo 
spune, simplu: „Nu înțeleg cum poate fi uitat trupul, din moment ce 
omul nu este numai suflet?“ 

În 1440, marele umanist Lorenzo Valla publică De voluptate - 
„Despre plăcere ; una din cărțile cele mai reprezentative ale umanis- 
mului Renasterii?. Ín acest dialog, unul din interlocutori, un epicu- 
rean, ia apárarea naturii, a plácerii si a trupului omenesc. Natura e un 
bun în sine, a ceda impulsurilor firești este un lucru plăcut, a urma 
natura este însăși calea spre virtute. De aceea, cei care condamnă 
plăcerile, condamnă însăşi natura. Omis voluptas bona est, — şi prin 


1. Apud J. Garraty, Peter Gay, Storia del mondo, vol. II, p. HI, 40. 


2. Opera lui L. Valla a provocat un mare scandal: pentru cá, exaltárid epicureismul, 
autorul proclama dreptul omului la plácere: aceasta fiind insá un instinct natural, 
iată cá acum era considerată a fi de origine... divină! 

urmare n-ar trebui să sufocám înclinațiile spontane care ne procură 
plăcere. — Interlocutorul creştin îl critică însă pe epicurean pentru că 
vorbește de „natură“ î în loc de Dumnezeu - şi propune o plăcere 
creștină a sufletului în pow unei voluptas a trupului (Jdem). Dar alti 
umanisti vor contopi argumentele celor doi interlocutori din dialogul 
lui Valla, pentru a crea astfel un atrăgător si influent „epicureism 
creştin“, — care își va găsi expresia (poate cea mai potrivită) in 
elogiul pe care îl va aduce plăcerii Th. Morus in Utopia sa: 

„Natura ne poruncește să ducem o viață voioasd, adică să 
facem din plăcere chipul cel mai înalt al tuturor faptelor noastre... 
Să te lipsesti de plăcerile vieții este o faptă de om peste măsură de 
smintit.. Toate faptele noastre si chiar virtuțile noastre însele 
názuiesc spre plăcere ca spre cea mai înaltă culme si fericire a vieţii 
noastre“. — Dar umanistul Morus distinge între plăcerile inferioare, 
ordinare („o necurmată mâncare, băutură, scárpinare si frecare le 
socotesc plăcerile cele mai josnice între toate “; chiar şi vânătoarea — 
„cea mai josnică ramură a meseriei de casap; patima aceasta este 
pornirea unui suflet crud“) — si plăcerile spiritului: „Fericirea nu stă 
în orice plăcere, ci numai în cele cuviincioase... — virtutea. fiind 
singura măsură a fericirii *; „Plăcerile spiritului le socotesc a fi cele 
dintâi si mai de pret între toate“ — conclude Morus (Utopia, cartea 
II, „„Călătoriile“*). 


Epicureismul umanistilor Renasterii isi are insá si reversul sáu. 

Gândirea umanistă a restaurat autonomia spirituală a omului si 
încrederea în viață. Oamenii descoperă acum bucuria de a exista, de 
a cugeta, de a crede: ei trăiesc o progresivă descoperire a propriei 
umanitáti. Ei cred cá au racordat definitiv idealitatea cu experienţa, 
umanul cu divinul, pământescul cu eternul. — „Dar această prea 
puternică sete de cultură și această aviditate intelectuală generează, 
inevitabil, frica, gândurile, obsesia fugacitátii si a provizorietății... 
Lumea culturii devine acum un refugiu. Frumuseţea estetică - o 
evadare din viaţa reală, o nostalgică dorință, o fugă din- schim- 
bătoarea și iluzoria experiență... Umanismul a descoperit melancolia 
culturii... Nu mai e vorba de pesimismul medieval în fața răului și a 
păcatului, ci de o dureroasă conștiință a insuficientei vieții față de 
dorința omului... Toată poezia secolului al XV-lea, cea mai auten- 
tică, este marcată de această elegie... Umanistii ne-au învăţat dure- 
roasa fericire a culturii“ (S. Battaglia). 

Cultul Antichității 


Această concepţie de viață — laică prin excelență - a fost nu 
numai rezultatul, efectul, ci totodată si cauza pasiunii manifestate de 
umaniști pentru clasicismul antic. În căutarea unor modele de viaţă, 
a unor exemple umane superioare, deosebite, care să corespundă 
viziunii lor, idealului lor de conduită si de caracter, umanistii s-au 
adresat Antichității pentru că era singura lume în care erau convinși 
că pot găsi aceste modele. 

Ceea ce nu însemna însă o renunțare la propria identitate. 
Practic, cultul Antichității se traducea nu numai prin studiul clasi- 
cilor antici, ci si prin imitatia lor. Dar imitatia nu trebuia să se reducă 
la o copie, la un plagiat. Cel care imită opera unui clasic — 
precizează Petrarca într-o cunoscută scrisoare adresată lui Boccac- 
cio — „trebuie să caute să fie asemănător [cu modelul]; iar asemă- 
narea nu trebuie să fie cea dintre original şi copie, care cu cât e mai 
asemănătoare cu atât e mai lăudată, ci ca cea între tată si fiu“. Si 
Petrarca reamintește sfatul lui Horaţiu: „În creația operelor tale 
trebuie sd imiți albinele, care nu transportă florile asa cum le 
găsesc, ci din interiorul lor extrag cu o minunată iscusintd ceara si 
mierea“. 


În perioada anterioară (până în sec. XV) literatura greco-ro- 
mană era cercetată în scopuri didactice: fie ca un instrument servind 
la învăţarea limbii respective, fie că autorii antici erau invocati spre a 
ilustra un anumit punct din doctrina creştină, fie că textele literare 
serveau drept modele în redactarea scrisorilor sau documentelor 
oficiale. Prevala caracterul „decorativ“, de prestigiu, pe care îl 
conferea limba textului; în schimb conținutul scrierilor antice inte- 
resa prea puțin (sau deloc). Acum însă, aceeași literatură este citită, 
interpretată și apreciată într-o viziune cu totul diferită — si mult mai 
profundă. Scopul era acum cunoașterea efectivă, reală, concretă, a 
psihologiei și ideilor, a gusturilor şi idealurilor, a modului de a gândi 
și de a simţi al oamenilor Antichității, — a circumstanțelor adevărate, 
precise, în care s-au desfășurat activităţile lor, a Ata familiale, 
sociale, politice a cetăţeanului; cu alte cuvinte, să cunoască fizi- 
onomia umană a acelei societăţi si a membrilor ei. — În felul acesta, 
operele autorilor antici deveneau nu numai surse „informative“, ci si 
adevărate instrumente pedagogice, educative, formative — sub raport 
politic si cetátenesc, intelectual și spiritual, moral si estetic — ale 
oamenilor Renasterii. 

Lorenzo dei Medici. (Anonim, sec. XV, Museo Mediceo, Florenta). 


Or, dintre toti autorii antici, nici unul nu prezenta in ansamblul 
operei sale o sintezá a omului antic — sub toate aspectele persona- 
litátii sale - ca Cicero. Era autorul care — neglijat, aproape necunos- 
cut Evului Mediu - fácuse cunoscutá contemporanilor filosofia 
greacá, in spetá platonicá; iar acum era autorul cel mai studiat si mai 
bine înţeles, omul politic, cetățeanul si scriitorul de o mare eleganță 
a stilului. Prima perioadă a umanismului italian a fost ciceroniană 
prin excelență, datorită personalităţii celui care evoca, precum ni- 
meni altul, lumea antică. — Leonardo Bruni era îndreptățit să afirme: 
„Am impresia că vremurile lui Cicero si Demostene îmi sunt cu mult 
mai familiare decât ultimii sasezeci de ani“. Prin apelul continuu la 
Cicero si la autorii latini umanismul exalta fraternitatea întru spirit, 
faptul care creează o „patrie a culturii“: „Între noi există o înrudire 
mai puternică decât legătura de sânge" :— îi scrie Pico della 
Mirandola unui alt erudit umanist, Ermolao Barbaro. 

Iar cum adevărata legătură între oameni o constituie limba; si 
cum fără ajutorul limbajului nu este cu putință a cunoaște si intelge 
societatea, umanitatea şi istoria (iar fără cultivarea limbilor clasice 
nu se putea cunoaște si intelge lumea antică), rezultă că limba latină 
trebuia studiată cu riguroasă precizie. „Limba. latină este o operă 
mai glorioasă şi mai minunată decât însăși răspândirea Imperiului 

roman. În limba latină stăruie un adevărat semn al voinţei divine, 
din moment ce s-a păstrat timp de atâtea secole și printre străini, 
barbari şi duşmani“ — cum își exprima în astfel de termeni entuzias- 
mul Lorenzo Valla, renumitul autor al nu mai puţin renumitei 
Elegantiarum latinae linguae; autor care, în acelaşi entuziast limbaj 
exaltă si literatura latină: „Religia noastră este eternă — si de 
asemenea eternă rămâne si literatura latină “. — Cultivarea limbii 
latine avusese o importanță primordială în tot decursul Evului 
Mediu, când latina scolastică, şcolară, devenise o limbă vie, mereu 
vorbită si scrisă, limba școlilor, a universității, a Bisericii și a 
administraţiei; ceea ce explică si cultivarea ei fără prea mari pretenții 
de corectitudine, distincție si eleganţă a exprimării, spontaneitatea sa 
creatoare, capacitatea sa de adaptare imediată la structura mentală, la 
gândirea contemporană. — „Cu umaniștii, dimpotrivă: latina își 
regăsește corectitudinea morfologică și sintactică, forma sa literară, 
resursele sale estetice. Dar asta, printr-o imitație aristocratică ce taie 
definitiv vorbirea de viaţă, inclusiv de viața gândirii. Latina 
umaniștilor este o limbă moartă“ (M. D. Chenu)!. — Mai exact: nu 
este latina „barbară“ a Evului Mediu, dar nici latina clasică a lui 
Cicero, ci „o limbă artificială care preferă cuvintele rare si con- 
structiile gramaticale artificiale“. (Drept care poezia și proza bele- 
tristică scrisă în această limbă, a umanistilor Renașterii, are o valoare 
literară redusă). 

Pentru. interesul deosebit arătat (încă din sec. XIV, de către 
Petrarca si Coluccio Salutati) cultivării atente și pasionate a limbii 
latine, umanismul în prima sa fază a fost numit „filologic“. — Este 
adevărat cá în epoca apariţiei Elegantelor limbii latine disciplina 
filologică propriu-zisă era cultivată cu o venerație aproape religio- 
asă. Dar umanistilor (precizează G. Gusdorf) filologia le apare ca o 
disciplină de sinteză, care implică cunoștințe enciclopedice: „„filolo- 
gia este o ştiinţă interdisciplinará care înglobează nu numai 
gramatica, ci si istoria oamenilor si a instituţiilor, studiul civilizației 
sub aspectele sale cele mai diverse, religia și filosofia, precum și 
arhitectura, sculptura, lucrările publice sau sistemul monetar“. În 
acest sens, „filologia umanistilor este descoperirea si explorarea unei 
noi lumi deschise cunoașterii“. 


1. - Pentru umaniști, care se-exprimau în limba latină, „preocuparea dominantă a fost 
stilul, Se poate chiar afirma că a fost preocuparea lor unică. Ei nu se îngrijesc de 
ceea ce au de spus, ci de felul de a spune. Rezultă din asta că opera lor se reduce 
la simple exercitii de compoziţie latină“ (Ph. Monnier). — Consideratia aceasta 
(evident exagerată) nu este valabilă îndeosebi pentru scrierile în limba latină a 

^: adeváratilor, distinșilor reprezentați ai umanismului. 

Așadar, nu o preocupare lingvistică exclusivă, preponderentă, 
limitată, ci un viu interes, multilateral, de ordin istoric si cultural 
(privind istoria, oamenii, cultura si mentalitatea Antichității) este 
ceea ce explică intensa si pasionata căutare de manuscrise, de codice 
conținând scrieri ale autorilor antici. lar rezultatele fructuoase nu 
făceau decât să le sporească zelul. Astfel, chiar la începuturile 
mișcării umaniste Petrarca descoperă opere uitate ale lui Varro, 
Plinius cel Bătrân, Titus Livius, epistole si două discursuri de 
Cicero, — totodată copiind si toate comediile lui Terentiu. Nicolaus 
Cusanus, Ambrogio Traversari, Lorenzo Valla, Angelo Decembrio, 
Giorgio Merula, Angelo Poliziano și mulți alți renumiți umaniști 
explorează sistematic bibliotecile mânăstirilor din centrul și nordul 
Italiei, din Elveția, Franța, Germania, Spania. În fruntea lor, cel mai 
tenace si mai norocos, Poggio Bracciolini, descoperă opere funda- 
mentale ale Antichității latine, timp de o mie de ani pierdute și uitate 
= Instituția oratoriei a lui Quintilian, Despre natura lucrurilor, 
marele poem filosofic al lui Lucrețiu, Argonauticele lui Valerius 
Flaccus, Istoriile lui Ammianus Marcellinus, Economia rurală a lui 
Columella, si multe alte lucrári ale unor autori páná atunci putin sau 
deloc cunoscuti. 


Pe lângă studiul intens si într-un spirit nou al limbii si culturii 
latine, asistám acum si la renasterea studiului limbii si culturii 
grecești — precum si al limbii ebraice; studii impulsionate de aceeaşi 
dorință, caracteristică epocii, de a cunoaște lumea antică și de a găsi 
aici modele de umanitate. 

Cu totul sporadic în Evul Mediul, studiul limbii grecești în 
Occident este atestat încă din sec. XIII, — când episcopul de Lincoln, 
Robert Grosseteste traduce din greacă, iar discipolul său, Roger 
Bacon, scrie o gramatică a limbii greceşti (și „sugerează să fie 
trimiși tineri în Italia, cu subsidii speciale, pentru a studia si a se 
perfecționa în limba greacă“ —- E. Garin). 

După 1440 însă, cu ocazia conciliului din Basel (apoi din 
Ferrara) convocat în scopul unificării Bisericilor Apuseană si 
Răsăriteană (1437), erudiţii greci veniţi în Italia (și stabilindu-se 
aici) propagă limba si cultura greacă într-o dimensiune istorică si o 
apreciere critică. 

1.» Dar limba greacă n-a rămas total necunoscută în Occident; „Mai ales în Italia, în 
posesiunile bizantine din Veneţia și Ravenna, în mânăstirile baziliane din Sud, în 
regiunea Otranto, în Sicilia, cunoașterea limbii grecești s-a menținut, s-au adunat 
codice, s-au tradus texte importante“ (E. Garin). 

Înainte de această dată, Manuel Chrysoloras vine în 1396 de la 
Constantinopol la Venetia (trimis de împăratul Bizanțului pentru a 
obține ajutor contra turcilor) și se stabilește la Florența, unde predă 
greaca (avându-i discipoli pe Leonardo Bruni, Guarino da Verona, 
Filelfo, Poggio Bracciolini), traduce Republica lui Platon și redac- 
tează prima gramatică a limbii grecești. — După el, in 1444 vine si se 
stabileşte în Italia Theodor Gaza, care predă greaca la Ferrara (1447) 
si filosofia la Roma, traducând în limba latină multe opere de 
Aristotel, Teofrast, Dion din Halicarnas, etc. (iar din latină în greacă 
- De senectute si Somnium Scipionis de Cicero), totodată redactánd 
si o gramatică greacă (1495). - Johannes Argyropoulos vine in 1439 
pentru a participa la Conciliul din Florenta; dupá care se stabileste 
aici si apoi la Roma, la Universitatea Sapienza, avându-i discipoli 
pe Angelo Poliziano, Donato Acciaiuoli, Cristoforo Landino, pe 
Reuchlin, — si traducánd aici opere de Aristotel în limba latină. - 
Demetrios Chalkondylas se transferá in 1447 din Atena la Roma, 
predă greaca la Perugia si Padova, la Florenţa si Milano; îngrijește 
ediții princeps (Homer, Isocrate, Suida), compune o gramatică 
greacă și întreţine corespondență cu cei mai mari umaniști ai vremii. 
- Giorgios din Trapezunt (Trebizonda, m. 1484), profesor de greacá 
la Vicenza si Mantova, numit la Roma, Secretar Apostolic, traduce 
multe opere grecești (de- Platon, Aristotel, Ptolemeu, s. a.) — 
Prezenta, activitatea si influenta altor mari personalitáti — traducátori 
si profesori de limba greacă - care s-au stabilit in Italia, ca filosoful 
Gemistos Plethon sau cardinalul Bessarione, au dat o mare strălucire 
culturii ümaniste prin difuzarea în Occident a limbii și culturii antice 
grecești]. 

Cu acești greci au colaborat eruditi italieni buni cunoscători ai 
limbii grecești. L. Bruni traduce din Aristotel si Platon (Phaidon, 
Fedru, Gorgias, Criton, Apologia lui Socrate). L. Valla îl traduce pe 
Tucidide; Poggio Bracciolini pe Diodor din Sicilia; Guarino. da 
Verona pe Strabon, s. a. Altii, ca Giovanni Aurispa, descoperá (sau 
achizitioneazá) codice continánd opere ale lui Eschil, Sofocle, Pla- 


1. Cardinalul Bessarione (1403-72), marele militant pentru unificarea bisericilor 
Răsăriteană și Apuseană, mare admirator și propagator al lui Platon în Italia (și 
care va lăsa Republicii Venețiene vasta sa bibliotecă = peste 800 de codice 
greceşti — devenită nucleul viitoarei biblioteci Marciana), a fost şi marele 
protector al unui alt ilustru elenist stabilit în Italia: Johannes Lascaris 
(1445-1534), în serviciul lui Lorenzo dei Medici, Carol VIII al Franţei, Ludovic 
XII şi papei Leon X, - si care trimis de fam. Medici in Orient, s-a întors cu peste 
200 de pretioase manuscrise grecesti. (Lascaris a publicat o Antologia greacd, 
apoi operele ale lui Apollonios, Callimachos, Lucian, Sofocle, Euripide). 

ton, Xenofon, Plutarh, Strabon, Dio Cassius, Lucian din Samosata, 
etc.; dintr-o primá cálátorie in Orient isi procurá opere ale tragicilor 
greci, precum si de Homer, Tucidide, Diogene Laertiu; iar din a 
doua, se intoarce cu o adeváratá bibliotecá: nu mai putin de 238 de 
volume (dintre care, opere de Aristofan, Aristotel, Demostene, 
Teofrast, Dioscoride, s. a.). 

Intensa operá de cáutare si de traducere a operelor grecesti a fost 
încurajată îndeosebi de papa Niccolò V, — care spunea că a traduce o 
operă din grecește valorează cât salvarea unui suflet din Purgator! 
Papa își propunea „să cucerească la latinitate întreaga Grecie“; să 
întocmească un inventar al tuturor marilor opere ale gândirii grecești 
(cf. Toffanin)!. - Operația urmărea si un alt scop, care se înscria pe 
linia metodei de lucru proprie umanistilor: de a purifica gándirea 
greacá trecutá prin traducerile arabe care o alteraserá, de a elimina 
impuritátile unor interpretári sau echivalente lexicale eronate prin 
recurgerea la izvoare, prin cercetarea directá a originalului. 


În fine, extinderea considerabilă a orizontului cultural în sec. 
XV prin includerea intensivă a limbii și culturii grecești, a inclus în 
raza sa de acțiune si studiul limbii ebraice. 

Izolarea şi ignorarea culturii ebraice în mijlocul comunității 
europene s-a menţinut până în perioada de început a Renaşterii. 
Centre de învățământ a limbii ebraice existau în mai multe mari 
orașe europene - Frankfurt, Toledo, Praga, etc. — fără însă ca 
învățații creștini să fie tentati să studieze ebraica, — până in preajma 
Reformei (care, de altminteri, și insista asupra cercetării directe, la 
sursă, a textelor Sf. Scripturi, a Bibliei in general). Marele centru 
medieval de studii ebraice a fost Spania. De aici difuzându-se în 
restul Europei Occidentale, mistica ebraică, Talmudul si Cabala au 
început să exercite o oarecare influență asupra gândirii creștine încă 
din a doua jumătate a secolului al XV-lea. 

În acest timp, în Italia, în Biblioteca Vaticana sunt colectionate 
vechi manuscrise ebraice. Se dedică si studiilor ebraice — în paralel 
cu cele greceşti — umanisti renumiți, ca Giannozzo Manetti sau ca 
eruditul călugăr generalul ordinului camaldolez Ambrogio Traver- 
sari. Dar nici unul dintre ebraiștii Renașterii nu l-au egalat în 
erudiție si influență pe celebrul Pico della Mirandola, datorită căruia 


1. Avântul pe care l-a luat în această perioadă interesul particular și studiul umanist 


al anticilor greci se reflectă — semnificativ — si în inventarul marilor biblioteci. De 
exemplu: în prima jumătate a sec. XV, biblioteca papei Eugenio V conţinea 340 
de codici, din care doar 3 în Ib. greacă; dar la moartea papei Niccoló V (1455), 
Biblioteca Vaticana poseda 1200 de volume, din care o treime în Ib. greacă. 


84 OVIDIU DRIMBA 


gândirea ebraică și în special doctrina Cabalei au pătruns larg în 
lumea invátatilor creştini din Occident. — Cel mai strălucit ebraist 
creștin al acestei generaţii a fost elevul său Johann Reuchlin, autorul 
unei remarcabile lucrări asupra Cabalei (1494) si a primei gramatici 
creștino-—ebraice tipărită (1506). Prin aceste opere, umanistul Reuch- 
lin a fost recunoscut ca autoritatea maximă în Europa în materie de 
literatură ebraică. 

La fel ca renașterea studiului limbii grecești, și cultura ebraică 
studiată acum cu atâta interes de eruditii umaniști a avut o influență 
notabilă asupra studiului critic al textelor biblice. „Istoria 
creștinătății a fost deci văzută într-o perspectivă mai vastă... În 
același timp, s-a dat un nou impuls unei teorii a religiei naturale. 
Ficino, Pico, Reuchlin, s. a., erau convinși că în spatele aparentei 
diversitáti [a religiilor] stă unitatea. Asimilarea culturilor greacă si 
ebraică putea atunci cu timpul contribui la purificarea creştinătăţii. 
În felul acesta, cultura putea fi utilă Bisericii“ (Myron Gilmore). 


Umanismul și religia 


Este total eronată “prejudecata potrivit căreia umanismul 
Renașterii și religia creştină ar fi două noțiuni care se exclud 
reciproc; ideea cá doctrina Bisericii si gândirea anticilor (îndeosebi 
Platon si Cicero) nu ar fi compatibile una cu cealaltă; si că, în fine, 
umanistii ar fi, dacă nu chiar opozanți, în orice caz indiferenți în 
materie de religie. 

În realitate, asemenea contradicții sau incompatibilități sunt doar 
aparente. Fapt pe care îl recunosteau, mai întâi, umanistii înșiși. În 
Despre ignoranta mea și a multor altora, Petrarca declara: „Cât 
priveşte pe Platon, nu există nici o îndoială că, după cum re- 
cunoaște si Sf. Augustin, dacă el ar fi trăit în acea vreme (pe timpul 
lui Hristos - n. n.), sau dacă în timpul vieții ar fi putut prevedea 
viitorul, ar fi devenit și el creștin“. 

Sentimentul religios nu trebuie confundat cu atitudinea față de 
instituția Bisericii si a oamenilor ei. Fr. Guicciardini si N. Machia- 
velli disting clar între religia creştină și Biserica romană, între 
sentimentul religios, criza morală si funesta acțiune politică. Toti 
marii umaniști condamnă ignoranta, corupția, lenevia si ipocrizia 
clerului și în special a călugărilor. Coluccio Salutati îi condamnă pe 
predicatori, Leonardo Bruni invectivează aviditatea călugărilor, 
Poggio Bracciolini ironizeeazá avaritia lor, iar Lorenzo Valla critică 

decăderea lor morală. Dar ar fi greşit să se creadă că persoanele 
cultivate ar fi admis ideea că un bun creştin nu poate fi și un 
umanist, sau că un umanist n-ar putea fi bun creştin. Desigur că în 
rândurile umanistilor — precum si ale acelor pictori ori sculptori care 
recurgeau la obisnuitul procedeu al alegoriei — se aflau si multi 
dintre cei a căror venerație a Antichității le creau o aură de „păgâni- 
zanti^; o anumită distincție intelectuală de epicureisti în care se 
complăceau. Dar asemenea cazuri sporadice literare de neopá- 
gânism (si cu atât mai puţin eventualele cazuri de ateism sau de 
panteism) au rămas fără urmări notabile. 

În schimb, cei mai de seamă umaniști recunoșteau importanța 
culturală, spirituală și morală deosebită a Părinților Bisericii si îi 
tratau cu cel mai mare respect. Petrarca îl venera pe Sf. Augustin; 
Salutati avea în biblioteca sa multe scrieri ale Părinților Bisericii; 
Enea Silvio Piccolomini recomanda insistent să fie studiati si apro- 
fundati; Guarino Guarini îi invoca mereu în activitatea sa peda- 
gogicá. De asemenea binecunoscută este si înalta consideraţie pe 
care le-o pástrau si ceilalti mari umanisti - de la Lorenzo Valla, 
Erasm sau Thomas Morus, páná la Poggio Bracciolini, Marsilio 
Ficino sau Pico della Mirandola. 

Nu infirmá cele spuse mai sus nici predilectia Renasterii pentru 
evocarea unor zeitáti sau. personaje istorice ori mitologice antice, 
pentru cá acestea apáreau in literaturá, picturá sau sculpturá doar ca 


Benedetto da Maiano: „S. Maria delle Grazie“ (Arezzo). 

prestigioase motive decorative. Dar ceea ce este mai important de 
subliniat este faptul că nici exaltarea individualismului, a condiției 
umane, a demnităţii omului — conceptul central al ideologiei umani- 
ste — nu presupune, nu implică eo ipso o incompatibilitate cu 
doctrina Bisericii. 

Pentru a corecta o asemenea opinie eronată H. de Lubac 
amintește câteva fapte elocvente. Astfel, chiar papa Innocenzo III, 
autorul acelui tratat De miseria humanae conditionis (1195) — mereu 
invocat pentru a ilustra mentalitatea Bisericii de denigrare și umilire 
a ființei umane - avea intenţia să scrie un alt tratat, cu un subiect 
opus: De dignitate humanae naturae. Nici alti mari gânditori, chiar 
ai Evului Mediu, nu credeau cá, fiind exaltat omul, ar fi fost negată 
mizeria vieţii, sau cá prin aceasta ar fi diminuată cinstirea, măreția 
divinității. Petrarca va scrie si un mic tratat De dignitate hominis, dar 
si unul despre dispretuirea lumii — De contemptu mundi. Erasm, a 
cărui întreagă operă se va constitui într-un adevărat imn adus 
omului, intelectului, spiritului uman, va fi și autorul unui De con- 
temptu mundi. Tratatului lui Giannozzo Maneti De dignitate et 
excellentia hominis, Bracciolini ii va ráspunde cu unul contrar: De 
miseria conditionis humanae. Cât despre autorul acelui adevărat 
„manifest“ al umanismului: De dignitate hominis, acesta nu numai 
că nu are nici un moment sentimentul că s-ar opune poziției 
Bisericii, dar se știe că Pico della Mirandola era o persoană de o 
profundă si exemplară religiozitate, că a dus o viaţă ascetică si cá a 
fost chiar captivat de misticul Savonarola. — Așadar: „Dispreţuirea 
lumii nu înseamnă si dispretuirea omului“ — conchide H. de Lubac. 
„Se poate preamări natura umană, si în același timp dispretui iluziile, 
desertáciunea lumii“. 


Redresarea, revigorarea sentimentului religios care a avut loc 
acum în paralel cu progresele umanismului, s-a datorat într-o foarte 
largă măsură spiritului și influenţei Fraților vieții comune, acestei 
comunități de laici evlavioşi născută în Olanda către sfârșitul sec. 
XIV. - Paradoxal de-a dreptul este faptul (observa A. Chastel) că 
această mișcare ce urmărea remedierea prin cultură a profundei 
ignorante a clerului, acest curent de spiritualitate cunoscut sub 
numele Devotio moderna, această mişcare care a dat cea mai celebră 
(până azi) carte de pietate, Imitația lui Hristos, este aceeași care va 
da, câteva decenii mai târziu, pe cei mai celebri umaniști — ca 
Rudolf Agricola, Nicolaus Cusanus sau Erasm din Rotterdam. 

Tizian: „La bella“ (Gall. Pitti). 


Filosofia Renașterii avea (fapt insuficient relevat) drept comple- 
ment o profundă religiozitate. Dar o religiozitate de tip diferit. O 
religiozitate care, înainte de toate, nu își ascundea aversiunea cate- 
gorică pentru scolastică. Teologiei scolastice, atât de discreditată din 
ce în ce mai mult, umaniștii Renașterii îi opun o pietate simplă, pură, 
umilă, personală, emotivă, orientată direct de textul — abordat direct 
— al Sf. Scripturi, iar nu de speculaţiile vacue si falsificatoare ale 
scolasticii; o pietate care urmărește doar iubirea sinceră, profundă si 
umilă de Dumnezeu, si o comportare pe deplin morală în viață. lar 
studiul teologic, bazându-se esențialmente pe textul Sf. Scripturi, 
presupune neapărat si un sens istoric clar, o metodă de critică a 
textului, precum și cunoașterea limbilor vechi, în special greacă și 
ebraică: atribuţii ce revin, prin definiţie, umanistilor. 

În această ordine de idei, ideea unei pretinse opoziții (sau măcar 
a unei atitudini de indiferență) față de religie pe care s-ar putea 
crede că ar fi reprezentat-o umanismul, este infirmată și de înseși 
contribuţiile substanţiale, benefice, pe care le-au adus studiile filo- 
logice si istorice umaniste, teologiei Renașterii. În acest domeniu 
Lorenzo Valla inaugurează un drum nou de cercetare cu ale sale 

note la Vechiul Testament; în timp ce Manetti face o nouă traducere 
a Vechiului Testament din greceste in latineste, precum și a 
Psalmilor din ebraică in latină. — Nu trebuie uitat nici faptul cá „o 
mare parte a literaturii patristice grecești a fost tradusă pentru prima 
dată de umaniști și de teologii de formație umanistă din secolele XV 
și XVI“ - reamintește Kristeller; încheind cu concluzia: „practic, toti 
umaniștii Renașterii au fost umaniști creştini“. 

Nu există, prin urmare, o adevărată opoziție între Biserică și 
mișcarea umanistă. Ceea ce urmăresc umaniștii nu este respingerea 
religiei, ci o purificare a credinţei si a vieții spirituale si morale; o 
religie care să însemne o experiență interioară si să fie expresia unei 
fraternitáti umane; o tendință de a identifica religia cu o etică a 
cunoașterii, a justiției si a caritátii; o conciliere între credință si 
rațiune, între doctrina Bisericii şi gândirea antică greco-latină; o 
încercare de a uni religia cu filosofia, — mergând până la a invoca un 
filosof păgân alături de sfinții creștini: Sancte Socrate, ora pro 
nobis! — exclama la un moment dat Erasm, „sanctificând“ astfel un 
filosof păgân... | 

Acordul dintre creștinism și filosofia antică păgână nu li se pare 
umanistilor a fi un fapt paradoxal si antitetic. Platon era asimilat de 
ei, într-un anumit sens, cu Moise: „Ceea ce unul avea de spus cu 
multă dreptate despre om şi lume, era conţinut în cuvintele celuilalt“ 
(S. Dresden). În De pace. fidei, Nicolaus Cusanus caută să ii 
convingă pe reprezentanţii diferitelor religii să ajungă la o concluzie 
comună: și anume cá, în realitate, ei profesează cu toţii o singură 
religie. — În mod implicit sau explicit, Ficino; Pico si majoritatea 
marilor umaniști se exprimă în același sens, folosindu-se de aceiași 
termeni, care apar frecvent în scrierile lor: „pace“, „concordie“, „a 
armoniza“, „a combina“, „a pune de acord“. Aceleași adevăruri 
le-au fost revelate și lui Orfeu ca și lui Platon, lui Moise ca și lui 
lisus Hristos. Toti teologii si filosofii din vechime au afirmat — în 
formulări diferite - aceleași adevăruri. — Or, practic, o asemenea 
concordie li se părea umanistilor perfect posibilă; iar sarcina de a o 
realiza, îi revenea filosofiei, — pentru ca în felul acesta să se ajungă 
la o docta religio. 


Dar ce era această docta religio? — Era un tip de religiozitate 
erudită, filosofică, apanaj al intelectualitátii; o religie a evlaviei, a 
smereniei, a cucerniciei, — dar în același timp o docta pietas, în 
sensul (primordial și definitoriu) de a urmări realizarea unei armonii 


ISTORIA CULTURII ȘI CIVILIZAȚIEI - XI 89 


între creștinism și cultura clasică, realizarea unei concilieri a entuzi- 
asmului pentru Antichitate cu credința fermă în valorile creştine. Era 
un tip de religiozitate de orientare prevalent etică, inspirându-se în 
mod . fundamental. din textul Bibliei si din scrierile Părinților 
Bisericii. Cel care introdusese sintagma docta pietas fusese chiar 
părintele umanismului, Francesco Petrarca; cel care admitea că 
oamenii simpli, ignoranti, lipsiți de cultură, pot atinge prin pietatea 
lor chiar un grad de sfințenie; dar că faţă de aceștia, „pietatea doctă“ 
este mai nobilă si, intelectualmente, superioară. O găsești atestată si 
la Cicero - afirmă Petrarca, — o găsești exprimată în termeni „nu pur 
și simplu filosofici, ci aproape în termeni catolici, încât fi se pare că 
auzi vorbind nu un filosof păgân, ci un apostol creștin“. 

Prin recurgerea la docta pietas ca tip particular de religiozitate, 
„Programul umanismului se baza pe convingerea despre importanța 
facultăților raționale ale omului si exalta rolul unei aristocrații 
intelectuale. Punea accentul mai mult asupra firii omenești decât 
asupra gratiei divine; asupra eticii mai mult decât asupra teologiei, si 
asupra acțiunii mai mult decât asupra contemplaţiei“ (M. P. Gil- 
more). 

Pentru umanismul crestin, deci, intre teologie si filosofie nu se 
poate stabili, in fond, nici o deosebire clară, fermă, transantá. Marii 
filosofi au fost si vestitorii unor adeváruri religioase esentiale; asa 
dupá cum orice teolog de mare valoare a fost si un profund filosof. 
De aceea, între filosofia lui Platon si doctrina creștină, catolică, nu 
există o antiteză de principii, si cu atât mai puţin o opoziţie 
ireductibilá. După cum există o teologie creștină, tot astfel se poate 
vorbi si despre o Teologie platonică — după cum îşi intitulează 
opera, exact în acești termeni, Marsilio Ficino - filosoful proeminent 
al Renașterii pentru care crestinul nu poate înțelege temeinic doc- 
trina creștină decât prin intermediul gândirii lui Platon. Depășind 
mult, incomensurabil, concepția scolasticismului medieval potrivit 
căruia filosofia era „slujnica“, ancilla theologiae, Ficino de-a drep- 
tul identifică filosofia cu religia. Pentru umanismul creştin filosofia 
si religia confluiază una într-alta, - ba chiar se identifică una cu 
cealaltă; și imbinándu-se, ele realizează acea ideală docta pietas. 
Filosofia se identifică cu credința, iar credința se identifică cu 
filosofia. — „În felul acesta filosofia devine un exercițiu pios, un 
exercițiu religios; devine ceea ce a fost numită pia philosophia — o 
filosofie a pietátii. La rândul său, religia are întotdeauna la bază o 
urzeală filosofică; ea va fi deci docta pietas“ (S. Dresden). 

Istoriografia și politica 


În istoriografia Renașterii ideologia umanistă și-a găsit reflec- 
tarea exemplară. Concepţia istoricilor cu privire la domeniul lor de 
cercetare se definește începând chiar cu problema omului, a naturii 
umane, — care pentru ei este, esențialmente, aceeași, neschimbată 
de-a lungul secolelor. Însăși istoria, cu relatarea nesfârșitelor și de o 
infinită varietate a vicisitudinilor trecutului, ne permite să ne con- 
vingem de imuabilitatea naturii umane. — Cu precizarea (imediat 
necesară) că istoricii renascentisti nu vor fi tentaţi — ca literatii si 
filosofii moralisti — de o atitudine si un îndemn la o iluzorie exaltare 
a omului, a condiției umane, a posibilității unei dezvoltări „libere“ a 
personalităţii sale: o tentatie idealizatoare, ingenvă, utopic-opti- 
mistă, însă căreia filosofii-umanisti i-au cedat cele mai adeseori. 

Guicciardini însuși — care, spre deosebire de Machiavelli, nu 
crede atât în „imuabilitatea“ firii omeneşti, cât în „diversitatea 
cauzelor“, în „varietatea circumstanțelor“ și în „firea diferită a 
oamenilor“, - Guicciardini însuşi refuză orice idealizare, orice iluzie 
şi abstracție filosofică în legătură cu societatea umană în compor- 
tarea sa civică. În viziunea lui Machiavelli, oamenii sunt „ingraţi, 
nestatornici, mincinosi, fátarnici si prefácuti, lacomi de câştig“. — 
Dimpotrivă: „umanismul erasmian preia ca moștenire viziunea opti- 
mistă cu privire la posibilitățile omului [..] Erasm își păstrează 
speranța într-o ordine umană, într-o valoare nouă nu inferioară 
lumii antice“ (E. Garin). În aceasta, Erasm se apropie de Th. Morus 
- care, în Utopia sa, vedea realizabil idealul de libertate si justiție, 
opunându-se astfel realismului rece al lui Guicciardini și mai ales 
pesimismului lui Machiavelli. În Institutio principis christiani - un 
tratat despre educatie dedicat viitorului impárat Carol Quintul - 
imaginea idealá a monarhului este (prin mijloacele pe care acesta le 
adoptă) departe de imaginea propusă de autorul Principelui: nu a 
unui tiran calculat și rece, ci a unui principe cu adevărat creștin. 
„Adevăratul rege se lasă inspirat de înțelepciune, de rațiune, de 
bunăvoință, si nu se gândește decât la binele statului“ — scrie Erasm. 
Este aci o poziţie, nu inspirată de modele din Antichitatea romană 
păgână, ci formulată la umbra unui umanism creștin. 

Opera lui Erasm exprimă un alt mod de viziune umanistă, și 
anume viziunea comună si lui Platon, — pe care autorul îl citează 
într-o scrisoare: „În nici o altă chestiune Platon nu se angajează 

———————————————————— 


Fr. Guicciardini (de Giul. Bugiardini, 1534). 


mai mult ca în cea care privește formarea păzitorilor Republicii 
sale; el vrea ca aceștia să exceleze faţă de alții nu prin bogății, ci 
prin înțelepciune, si spune că statele nu vor fi niciodată fericite până 
când filosofii nu vor deveni conducători, sau până când conducăto- 
rii nu vor imbrátisa filosofia; iar prin aceasta trebuie sd se înțeleagă 
[...] filosofia care eliberează sufletul de părerile greşite ale vulgului, 
precum și de poziţiile corupte, — și care arată felul de a guverna 
bine, după un etern model divin “. 


În felul acesta, caracterul filosofic în spirit umanist al conside- 
rațiilor pe care istoricii Renașterii le formulează privind oamenii şi 
evenimentele trecutului, deschide calea unei noi discipline: ştiinţa 
politicii. l 

Una din trăsăturile dominante ce caracterizează istoriografia 
epocii îl constituie faptul că, în majoritatea cazurilor, istoricul este 
direct implicat în evenimentele, în acțiunile pe care el, ca istoric, este 
chemat să le expună și să le judece. Majoritatea istoricilor sunt 
oameni politici — ambasadori, cancelari ai republicilor, ai oraşelor- 
state, guvernatori, căpetenii ale orașelor sau măcar ale unor corpo- 
ratii, - care narează, apreciazá, judecá fapte, oameni si situatii la care 
ei insisi au luat parte; de unde, numeroasele „memorii“ — care însă, 
prin chiar caracterul lor subiectiv, viciază în mod inevitabil seni- 
nátatea, impartialitatea judecății, necesara obiectivitate a autorului 

lor. Cu toată această parte de subiectivitate în relatarea și aprecierea 
faptelor (si oamenilor), prin însăși intenția sa opera istorică trebuie 
să rămână magistra vitae. Opera istorică este investită cu un marcat 
caracter pedagogic. l 

Istoria este, în concepția umanistilor, prin excelență magistra 
virtutis. Şi de-a lungul întregului curent umanist renascentist, vir- 
tutea desemna umanitatea activă, inteleaptá, prudentá, prevăzătoare 
- şi calculată în vederea realizării utilului. Omul virtuos era, pentru 
umaniști, omul întreprinzător, curajos, viteaz; Machiavelli îi in- 
cludea în această categorie si pe vicleni, violenti, scelerati, - cu 
condiţia să fie dofati cu o inteligență limpede şi concret aplicată spre 
atingerea scopului. Pentru istoricii, oamenii politici şi pentru 
umaniştii Renaşterii conceptul de virtù traducea ideea de morali- 
tate, de forță, de inteligetá, de înțelepciune — inteligență practică, 
aplicată asupra unui scop moral. 

În felul acesta istoria devenea „demonstrația zeloasă si clară a 
științei morale“ — cum o definea Carlo Sigonio?. Istoricii scot in 
evidență fapte din care moralistii extrag învățături: dacă istoricii 
n-ar atesta valabilitatea preceptelor morale enunțate prin chiar 
realitatea faptelor expuse, preceptele ar rămâne simple apeluri inu- 
tile; prin opera istoricilor însă, enunturile etice devin exemple 
eficiente, călăuze operative, orientări practice folositoare, vitale. - 
Pentru Sperone Speroni?, istoria este naratia unor fapte deosebite 
prezentate ca tot atátea adeváruri pe care istoricul, servindu-se si de 
ajutorul retoricii, le face să devină eficace în practica vieții cotidiene 
a omului; pe de altă parte, istoria, prin prezentarea unor personalități 
şi naratia evenimentelor trecutului, ne arată si ne convinge că natura 
umană este imuabilă, că de-a lungul vremurilor, firea omului 
rămâne aceeași. 


O altă trăsătură umanistă, definitorie pentru noua istoriografie, 
este aceea care o delimitează net, tranșant, de istoriografia me- 
dievală. HR 

Ín Evul Mediu istoricii erau de regulá oameni ai Bisericii; ca 
atare, ei prezentau lucrurile potrivit unei ordini de valori crestine. 


1.  Vd. supra, cap. „Concepţia despre lume și viață“. 

2. Umanist, istoric, jurist și filolog (1520-84). Ca istoric s-a remarcat prin folosirea 
judicioasă a surselor şi documentelor. Op. pr. De regno Italiae, 570-1200. 

3. Umanist (1500-88), elevul lui Pomponazzi, a predat la Universitatea din Padova; 
mare faimă a avut ca filosof şi orator. A compus dialoguri filosofice (Della 
retorica, Della cura familiare, Dell 'amore, ş.a. A scris sonete etc. 

„Renașterea nu suprimă această formă de istoriografie, — care va mai 
găsi un reprezentant ilustru în persoana lui Bossuet, la sfârşitul 
secolului al XVII-lea. Premisa creștină rămâne — dar presiunea ei se 
face simțită mai puțin. Multi dintre noii istorici nu mai sunt teologi. 
Teologia nu îi mai interesează. Si când teologia va reveni, într-un 
mod ofensiv, sub impulsul Reformei, noua istorie religioasă va avea 
un caracter polemic“ (G. Gusdorf). - Fapt care, prin înfruntarea 
taberelor adverse, va favoriza avântul spiritului critic. 

Dar fapt mai semnificativ încă este abandonarea de către isto- 
ricii umaniști a obiceiului (ferm și constant) al istoriografiei me- 
dievale de a căuta cauze supranaturale în explicarea evenimentelor, 
de a vedea în toate evenimentele o intervenție a Providentei. la 
schimb, pentru istoricii umanisti istoria nu mai este realizarea unui 
plan al Providentei divine, ci „pur si simplu expunerea unor ac- 
tivități umane, inspirate de motive umane“; nu va mai fi o relatare a 
marii opere a divinității efectuate prin intermediul oamenilor, „ci 
devine relatarea obiectivă si explicatia umană a faptelor umane“ 
(idem) — si o analiză cát mai atentă si aprofundată a caracterului ȘI 
intereselor indivizilor. 

În felul acesta, în locul unei expuneri a unui pretins plan 
providential, istoriografia umanistă va căuta să comunice oamenilor 
învățăminte de prudență si să le inculce îndemnuri la o viață 
virtuoasă. Istoria rămâne magistra vitae; pentru Coluccio Salutati ea 
este educatoarea omenirii, sursă obiectivă de cunoștințe concrete și 
un eficient factor formativ al caracterului individual și civic. Primul 
istoric — în sensul modern al cuvântului — Leonardo Bruni, discipolul 
și amicul lui Salutati, a fost si un om cu o vastă experiență politică. 


Istoriografia modernă s-a născut în Italia Renașterii în cadrul 
umanismului, adică a mișcării de restaurare culturală inspirată de 
orizontul culturii antice. Orizont în care marii magistri ai isto- 
riografiei greco-romane cărora istoricii umanisti li se vor adresa ca 
unor dascáli, si care va duce inevitabil la o desacralizare, la o 
laicizare radicală a acestei discipline. Istoriografia umanistă se 
modela pe tipare antice , la care făcea mereu referințe, cu ambiția 
(aproape) de a le egala. 


1. Gilmore îl menționează pe umanistul și istoricul Bernardo di Giovanni Rucellai 


(m. 1514) care îl luase ca model pe Caesar scriind De bello pisano; şi mai ales De 
bello italico (lucrare istorică dedicată invaziei lui Carol VIII în Italia), pe care 
Erasm nu ezita să o socotească demnă de a fi comparată cu opera lui Salustiu... 

Eruditia umanistilor în materie de civilizaţie antică (greco-ro- 
mană, dar şi ebraică) contribuie la a le procura o nouă înțelegere a 
istoriei. „Dezvoltarea sensului perspectivei în ce priveşte trecutul, 
capacitatea de a se plasa în timp pentru a considera fiecare epocă ca 
un tot în sine, conștiința distanței istorice, toate acestea au fost 
esențialmente contribuția- gândirii umaniste“: (M. P. Gilmore). 
Oamenii Evului Mediu nu aveau simțul realității timpului; reprezen- 
tările biblice (din sculpturile domurilor sau din miniaturile manu- 
scriselor) precum si cele ce-evocau lumea Antichității greco-ro- 
mane, păreau naratiuni ale unor fapte care au avut loc ieri si care 
s-au petrecut în locuri din apropiere. Un sens al distanţei în timp și 
spațiu, un simt al perspectivei istorice se afirmă numai în gândirea 
istorică umanistă din sec. XVI. Până atunci, chiar si în sec. XV, 
reprezentarea trecutului era ambiguă, mixtă, contradictorie: minunile 
din tradiţia creştină, scenele biblice sau cele din viața grecilor antici 
erau plasate într-un cadru de viaţă contemporană, cu arhitecturi, cu 
tipuri, costume, obiecte, activități actuale. Acum însă, alături de 
asemenea reprezentări anacronice ale trecutului, apar din ce în ce 
mai multe ,,naratiuni personale si directe de episoade si de experi- 
ente! contemporane [...] Asemenea naratiuni, laice, circumscrise la 
durata vieţii unui individ [...] ofereau celor ce se interesau de un 
trecut mai îndepărtat ocazia si exemplul pentru o tratare mai indi- 
vidualistă si mai realistă“ (Jdem). 

Caracteristic apoi pentru istoriografia umanistă a Renaşterii este 
„accentul pus pe valoarea pedagogică a istoriei si pe convingerea cá 
povestirea trecutului era în realitate o filosofie care instruia prin 
intermediul și puterea exemplului. În multe dintre istoriile umaniste 
cele mai tipice, figurile principale erau descrise ca personificări ale 
unor virtuţi, sau vicii abstracte și tradiționale; şi acestei tendinţe, 
numai secolul al XVI-lea i-a substituit modul mai realist de a vedea 
lucrurile din timpul lui Machiavelli si Guicciardini. Intervenţia 
divină şi miracolele de orice fel erau încă îngăduite, dar acum era 
posibil să se urmărească firul acțiunii politice pe baza unor motivări 
umane“ (Idem). 

Opere de felul acesta erau destinate, în mod necesar, să pro- 
voace, să pună aceste întrebări: în ce măsură omul își controlează 
propria-i istorie, si ce aspecte ale trecutului puteau fi cuprinse în 
termenii unei interpretări laice a comportamentului uman? Și, prin 
1. De tipul memoriilor lui Commynes, sau al însemnărilor zilnice ale unor cronicari 


ai contemporaneitátii — ca Giov Burcardo (m. 1506), Stefano Infessura (m. 1500), 
sau autorul unei opere monumentale, venetianul Marin Sanudo (1466-1536). 

Michelangelo: „Sibila“ (Capela Sixtină, Roma). 


urmare, ce anume ne poate învăța istoria? Această întrebare îi 
preocupa pe Machiavelli si Guicciardini în operele lor istorice — si 
adeseori întrebarea primea un răspuns pesimist. Totuși, cu timpul 
aceste istorii au fost scrise cu convingerea că ar fi putut să fie 
folositoare oamenilor. — „Dacă până si pesimistul Machiavelli putea 
admite că studiul trecutului îi face pe oameni capabili să se 
pregătească din timp pentru viitor, speranțele celor ce studiau trecu- 
tul îndepărtat, clasic și creștin, erau încă si mai mari. Atât Antichi- 
tatea cât și primele timpuri ale creștinismului erau văzute acum ca 
niște epoci îndepărtate, dar ele puteau fi cunoscute printr-o adecvată 
aplicare a tehnicilor istorice; iar fructul unei asemenea cunoașteri ar 
fi restaurarea pietátii si a culturii, care erau rădăcinile civilizaţiei 
occidentale“ (Idem). 


Studiul Antichității și concepția despre istorie ca important 
factor educativ le deschidea istoricilor umaniști — personalități cu 
îndelungată practică în viața politică — si alte posibilități de interpre- 
tare sau sugestii de rezolvare a unor probleme politice, - fie 

probleme practice, fie chestiuni de teorie a statului. Astfel, adepții 
unei concepții mai inflexibile și rigide privind autoritatea guvernării 
se puteau sprijini pe preceptele dreptului roman; alături de aceștia 
erau cei care dădeau importanță educației morale a individului mai 
degrabă decât bazei legale a statului. — În rândurile acestora din 
urmă se situa în primul rând Erasm, cu Institutio principis christiani, 
tratatul de educaţie morală și politică destinat, dedicat viitorului 
împărat Carol Quintul?, în care se exprima optimista convingere 
despre rezultatele optime ce s-ar putea obține pe calea educației : 

Istoricii umanisti si oamenii politici care formulau o teorie a 
statului — în fruntea acestora situându-se Machiavelli — făceau 
referinţe la situaţiile și evenimentele din istoria romană, pe care — 
prin analogie - le vedeau aplicabile si la situații contemporane. Th. 
Morus propunea şi el un ideal politic pe care îl credea necesar și 
posibil. Amândoi procedau la o analiză realistă (mecanismele statu- 
lui erau mai corect şi mai minuţios analizate de Morus decât o făcea 
Machiavelli), dar Machiavelli rămânea un pesimist, pe când Morus, 
optimist, isi afirma speranțele. 


Trăsăturile (în materie de politică) comune tuturor umaniștilor 
din secolele XV si XVI - chiar si a celor care nu au scris, ca cei de 
mai sus, tratate propriu-zis de filosofie politică — sunt: pacifismul, 
spiritul ecumenic (şi uneori cosmopolitismul), iubirea de popor și 
voinţa de echilibru și armonie între puteri. Și chiar când aceşti 
umaniști se aflau în serviciul unor suverani (ca Morus în serviciul lui 
Henric VIII, Budé în cel al lui Francisc I, Erasm într-al lui Carol V), 
ei erau incapabili sá facá sá treacá interesele materiale si temporale 
ale cauzei politice pe care o serveau, înaintea intereselor morale si 
permanente ale umanității. zi l 

Unii scriau scrisori patetice, şi foarte rezonabile; sau, își dedicau 
operele unuia sau altui suveran, pentru a încerca în felul acesta să 
exercite o acțiune salutară asupra deciziilor lor politice. - Asa 


1. Vd. Teoria statului, etc. (Machiavelli, Erasm, Th. Morus, J. Bodin) - în Zst. 
culturii si civilizaţiei, vol. 9, p. 215-234. 

2. Dealtfel, nu numai Carol Quintul, ci si Francisc I si Henric VIII al Angliei aveau 
în rândurile preceptorilor, consilierilor si prietenilor lor reprezentanți ai noului 
curent umanist dintre cei mai proeminenți ai timpului. 

3. „Mulți umaniști au scris opere de acest gen la comanda guvernantilor 
contemporani, dar cu tot caracterul lor edificator, povátuitor, aceste tratate erau 
din ce în ce mai puţin realiste si exercitau foarte puţină influență asupra 
activităţilor regale de guvernare“ (M. P. Gilmore). 

4. Cf J.C. Margolin, în Encyclopaedia Universalis, corpus 11, Paris, 1992. 

acționează Erasm în 1522-1523, când pacea europeană era ame- 
nintatá, adresându-se celor patru puteri - Henric VIII, Francisc I, 
Carol V, Ferdinand de Habsburg. - În soluţiile pe care le propun, 
umaniștii sunt reformatori (ca Erasm în Elogiul nebuniei, Th. Morus 
in Utopia, sau Rabelais in Gargantua) si mult mai puţin şi mai rar 
revoluționari; căci violenta îi ingrozeste, iar atitudinea lor contest- 
atară nu merge până la a face fabula rasa de realităţile existente. 
Structural, ei nu pot fi revoluționari. — „Sensul istoriei si al con- 
tinuitátii destinului omenirii îi face să prefere o reformă interioară, în 
locul unei răsturnări brutale a instituţiilor sociale. Căci ei rămân 
convinși de triumful necesar al spiritului“ (Idem). 


Tradiţia istorică și limba naţională 


Distantarea în timp, perspectiva istorică conjugată cu ambițiile 
marilor familii princiare sau nobiliare au dus la comemorarea şi 
glorificarea originilor acestor familii, urcând în timp până la niște 
strămoși fictivi, mai mult sau mai puţin mitici din Antichitatea 
clasică. Astfel, familiile princiare vor fi pompos elogiate de poeții 
lor de curte, preamărite în pseudo-epopei, care încercau să imite 
modelele clasice, dar care în realitate eiiminau total din conţinutul 
lor elementele istorice reale, inlocuindu-le cu adulatia grandiloc- 
ventá si de-a dreptul bufă în producţii care, in fond, deveneau astfel 
involuntare parodii: „Sforziada“, „Borsiada“, „Lorenziada“, „Bor- 
giada“, „Trivulziada“. Acestor familii li se atribuiau strămoși iluştri, 
figuri istorice sau legendare - și referintele istorice devin evocări pur 
apologetice. — În Italia, unde aventurierul politic Cola di Rienzo (m. 
1354), evocat cu atâta elan de Petrarca, încercase recent o resurectie 
integrală a gloriei romane, istoricul și umanistul Flavio Biondo 
compileazá o Italia illustrata, o entuziastă relatare istorico-geograficá 
a Peninsulei și totodată o retorică proslăvire a trecutului ei latin. 

Acestei opere, renumitul umanist german Conrad Celtis îi va 
răspunde cu o similară pseudo-epopee Germania illustrata, — si care 
altui umanist, lui Seb. Münster, îi va da ideea să scrie o Germaniae 
descriptio (1530). — Asistăm apoi la o adevărată resurectie a cro- 
nicilor fanteziste medievale care atribuiau diferiților , intemeietori'* 
de familii nobile o ascendență troiană! În Franţa, va face carieră 
mitul lui Francus, fiul troianului Hector si fondator eponim al 
monarhiei nationale; Jean Lemaire des Belges scrie Antiquités de 
Troyé (la care va recurge ca la un model ilustrul Ronsard, pentru 

a-și scrie cunoscuta epopee Franciada), precum si /llustrations de 
la Gaule. — În această ordine de idei, a evocării strămoşilor galli, 
umanistul neoplatonician si medicul Symphorien Champier (m. 
1540) glorifică măreția druizilor. 

Numeroşi eruditi studiază cu pasiune antichitátile nationale si își 
descriu, în tonuri si culori calde, tara. Toti acești scriitori — într-un 
poem, într-o operă teatrală sau într-un discurs — procedează la 
comparații si confruntări toate în evident avantaj pentru națiunea lor, 
fără să evite nici să ridiculizeze sau să își defăimeze vecinul. Nu mai 
puţin Shakespeare însuși: care în piesele sale nu ezită să îi numească 
pe francezi, scoțieni sau gallezi — trădători, proști si imbecili; pe 
Ioana d'Arc - femeie cu moravuri ușoare, etc. - Umanistii nationa- 
lişti (în fond, naționalismul exagerat este o formă de individualism 
exacerbat al unei națiuni) vor să-şi aibă fiecare poemul lor epic 
national; și astfel Trissino va scrie Jfalia liberată de goți (1547) 
Lope de Vega - Dragontea (1598), Ronsard - La Franciade (1572), 
iar in Anglia, Spenser - Regina zánelor (1596). 

Umanismul german de asemenea își exaltă cu insistență traditi- 
ile naționale. Punctul de plecare este Germania lui Tacitus, ampla 
relatare în care germanii descoperă o reală glorificare a virtuților 
strămoşilor şi a viteazului Arminius. În 1509, un entuziast umanist 
(al cărui nume latinizat este Aesticampianus) tine la Leipzig un curs 
despre această operă a lui Tacitus - si datorită ecoului acestui curs 
Arminius a devenit numaidecât erou național. Cam la aceeaşi dată 
(în 1507) renumitul umanist Conrad Pickel (cunoscut sub numele 
grecizat Celtis) publică, în latina medievală, un poem în care exaltă 
personalitatea împăratului german Frederic I Barbarossa (sec. XII); 
după care scrie Theodoriceis, o mică epopee dedicată regelui ostro- 
got Theoderic din Ravenna. lar pamfletarul cunoscut umanist Ulrich 
von Hutten, evocându-l pe Arminius, se arată mândru de contempo- 
ranii săi, care „nu sunt întru nimic inferiori gloriei vechilor ger- 
mani". 


„Naționalismul istoric“ își găsește pandantul într-un ,,nationa- 
lism. cultural", manifestat de către umanistii italieni în domeniul 
limbii. 

Cu toată admiraţia (chiar veneratia) arătată limbii latine — iar 
mai târziu limbii grecești si chiar ebraice, — umanistii vor cultiva (in 
paralel cu latina — asa cum procedase si Dante) si limba poporului 
lor, a ,vulgului*!, Colaborarea dintre aceste douá lumi culturale, a 


1. Delalat. vulgus — „popor“. Iar limba italiană va fi numită, simplu: il volgare. 

Fr. Filelfo (gravură din epocă). 


intelectualilor umaniști și a mulțimii care nu cunoștea latina, era de 
altminteri nu numai compatibilă, ci și utilă, chiar necesară. Limba 
italiană era folosită — când nu trata subiecte distractive, comice sau 
fantastice — ca mijloc de instruire. Era legată de cultura tehnică — 
mai ales odată cu tratatele despre artă, precum Comentariile lui Ghi- 
berti, Despre pictură tratatul lui L. B. Alberti, Die vier Biicher ale 
lui A. Dürer, apoi manualele franceze sau germane despre perspec- 
tivă, sau scrierile italiene despre pictură. 

Adeseoii limba italiană (il volgare) servea pentru a preda un 
învățământ moral - fie în tratatele despre viața familială și despre 
viaţa civică (în lucrările binecunoscute cu aceste titluri de referință 
ale lui Alberti, Palmieri, Piccolomini - în Italia; sau Elyot si Ascham 
- in Anglia); fie in manualele de alese maniere (precum Curteanul 
lui B. Castiglione, Galateo al lui Della Casa - si în relativ nu- 
meroasele lor traduceri si imitații în toate limbile); fie, în sfârșit, in 
renumitele opere de filosofie politică (ale lui John Fortescue, Anto- 
nio de Guevara, Machiavelli si Guicciardini). 

În fiecare ţară scriitorii exaltă acum virtuțile limbii lor nationale: 
Valdés - limba spaniolă; Speroni - cea italiană; iar Du Bellay - în 
faimoasa sa Apărare si ilustrare a limbii franceze. - Poliziano, 
poetul umanist care compune in trei limbi, intr-o celebrá scrisoare 
despre poeţii toscani notează că limba comună, italiana, si-a căpătat 
demnitatea din studiile lingvistice ale lui Bembo si din discuţiile 
asupra limbii care au urmat; încât aceasta i-a permis cultivarea de 

către unii scriitori a unor genuri literare nobile interzise până atunci 
limbii toscane, de la epistolă la epopeea doctă de tip virgilian 
(exemplul dat de Poliziano este poetul Trissino). În același timp, un 
gen considerat depășit și inferior — ca romnul cavaleresc — capătă cu 
Boiardo, cu Pulci, cu Ariosto, o demnitate literară nebănuită grație 
formei elegante si inspirației care îi dă viață. 

(Montaigne atacă dintr-un alt unghi — mai concret si mai practic 
— chestiunea folosirii mai stăruitoare a limbii „vulgare“, nationale. 
Studiul limbilor latină și greacă îi cere omului o prea mare trudă 
pentru a si le însuși într-un mod corespunzător. Mult mai necesară și 
mai de folos - spune Montaigne - este o bună cunoaștere a limbii 
noastre naționale, vii, precum și a limbilor naționale ale vecinilor noștri 
cu care avem mai multe probabilitáti de a ne întreține, de a conversa). 

O astfel de nouá situatie, o asemenea rásturnare a lucrurilor, de 
subevaluare (în definitiv) a limbilor clasice era — sub un anumit 
aspect - un gest antiumanist; iar însemnătatea lui va deveni mai 
evidentă când Alessandro Piccolomini? va îndrăzni să scrie (către 
1550) că într-o traducere italiană a textelor clasice nu se pierde 
nimic. Această reevaluare, în orice caz, n-ar fi fost posibilă fără 
acțiunea mișcării umaniste. Tot prin umaniști, tot cu concursul lor 
literatura în limba vulgară s-a înstăpânit încet-încet pe idei și genuri 
care înainte fuseseră exclusiv ale umanismului și ale limbii latine. 
Iar folosirea limbii vulgare însăși si pledoaria susținută în favoarea 
ei, dovedeşte înc-odată marele prestigiu al umanismului; şi în- 
seamnă încă un merit cultural, încă o realizare inestimabilă a acestei 
mișcări care, aparent — dar numai aparent — se izola într-un superb 
orgoliu intelectual. 


Umanismul Renașterii si stiinta 


Se afirmá adeseori cá umanismul Renasterii a fost un curent 
care a constituit si a promovat într-o bună măsură o direcţie 


1. L. B. Alberti, care nu a fost un „fetișist“ al clasicismului antic, „a fost cel mai 
mare scriitor al umanismului care a recunoscut importanța limbii materne — si el 
însuși, prin numeroasele sale opere, a creat proza doctrinară italiană a secolului al 
XV-lea. Alberti a intuit faptul că limba italiană, perfecționată prin studiul 
clasicitátii, putea deveni cel mai excelent instrument de formare, de educație 
civilă și umană“ (E. Saitta). 

2. Alessandro Piccolomini (1508-78), scriitor toscan, arhiepiscop, profesor de 
filosofie morală la Padova și Roma; autor a numeroase opere filosofice si 
ştiinţifice, traduceri din Ovidiu, Virgiliu, Xenofon, Aristotel; autor a trei comedii 
şi a circa 100 de sonete. 

antistiintificá. Un curent care, prin chiar înalta prețuire si prin 
interesul său manifestat în mod preponderent (dacă nu chiar exclu- 
siv) pentru disciplinele umaniste (pentru filologie, literatură, istorie, 
științe juridice, politică, filosofia morală, gândirea platonică), pre- 
cum si prin ortodoxia sa, prin respectul față de religie — care, prin 
intermediul instituției Bisericii, supraveghea atent, autoritar şi impla- 
cabil orice afirmații „eretice“ ale oamenilor de știință, — a constituit 
de-a dreptul o piedică în calea cercetării și progresului ştiinţei, un 
obstacol în drumul dezvoltării gândirii științifice. — Ceea ce este 
inexact. 

Este adevărat cá „umaniștii erau mai atrași de operele de retorică 
și de mistică ale Antichității, decât de operele ştiinţifice; cu alte 
cuvinte, de lucrări care nu violentau concepțiile creștine și doctrinele 
estetice. Lui Cicero, lui Platon, autorilor neoplatonici si Cabalei, li 
se acorda o atenţie şi o primire mai entuziastă decât oamenilor de 
ştiinţă, lui Aristarcos, Arhimede si Hipparchos“. În general vorbind, 
„umanismul încuraja mai mult spiritul mistic și estetic decât spiritul 
științific si rationalis" (R. Barnes). = Ceea ce, totuşi, nu excludea 
aprecierile admirative, clare și ferme, ale multora dintre umaniști 
arătate ştiinţei. 

Mai aproape de adevăr ar fi să se spună cá umanistii, nu numai 
că n-au disprețuit sau desconsiderat științele matematice ori ştiinţele 
naturii — și nici tehnica, — ci dimpotrivă: în mod direct sau indirect, 
intenționat sau nu, conștient sau nu, ei au contribuit la impulsionarea 
cercetărilor în câmpul științelor pozitive și, deci, la progresul aces- 
tora. Este adevărat că domeniul lor prin excelență era cel al disci- 
plinelor umaniste și în primul rând (îndeosebi în Quattrocento), cel 
al filologiei. Dar nu trebuie să se uite că ei au fost aceia care au 
realizat, pentru prima dată și mai ales cu o remarcabilă acuratețe 
filologică, traduceri în limba latină - însoțite de foarte utile, ample si 
docte comentarii — ale operelor marilor oameni de ştiinţă greci; 
opere care până atunci fuseseră fie total (ori parţial) necunoscute, fie 
alterate ca sens după ce trecuseră prin filiera traducătorilor arabi; 
traduceri care acum, în epoca Renașterii, erau introduse într-un larg 
circuit public. 

Traducerile umaniştilor erau efectuate urmând criteriile unei 
riguroase metode filologice a colationárii și criticii textelor. Astfel, 
în 1426, renumitul pedagog și umanist Guarino Guarini descoperă 
cele 8 cărți ale operei De medicina, ale renumitului autor antic 
Cornelius Celsus (sec. I d. Chr.), — care n-a fost medic, ci un mare 
traducător în latină a textelor medicale greceşti de autoritate. Lu- 

crarea sa este o istorie a artei medicale, descriind metodele terapeu- 
tice și de diagnostic, maladiile generale și afecțiunile diferitelor 
organe, canoane chirurgicale și o listă de medicamente. Sunt traduse 
din nou, de astă dată direct din original (iar nu din versiunile arabe), 
sunt editate în text si comentate lucrările Corpus-ului hipocratic si 
cele ale lui Galenos (acestuia din urmă dedicându-i-se umanistul 
Symphorien Champier!, precum si celebrul scriitor, medic si uma- 
nist Rabelais). 

Contributii importante au adus umanistii, in mod indirect, pro- 
gresului si altor domenii ale științei; ca, de pildă, botanicii si 
farmacologiei, popularizând - prin ediţii, studii si comentarii —- 
scrierile lui Dioscoride si Plinius cel Bătrân. - În domeniul 
matematicii, faptul cel mai semnificativ l-a constituit prezenţa si 
înaltele aprecieri de care s-a bucurat în mediile umaniste Arhimede. 
Încă de la începutul secolului al XV-lea lucrările lui Arhimede erau 
citite în original; pentru ca, pe la mijlocul secolului, umaniștii italieni 
să le traducă în limba latină. Dintre aceste lucrări, se va publica (în 
1543, la Veneţia) versiunea latină De inventibus acquae, îngrijită de 
Niccolò Tartaglia — care mai tradusese în latină și Elementele lui 
Euclide. De altminteri, preocupările umaniste, de filologie clasică 
greco-latină, ale celebrului matematician N. Tartaglia nu trebuie să 
ne surprindă: în secolul al XVI-lea, un om de știință se impunea, în 
societatea aleasă, în cercurile intelectuale, înainte de toate în cali- 
tatea sa de umanist. Arhitectul reputat L. B. Alberti era și un ilustru 
umanist, dar și un renumit matematician; scria tratate de artă, dar 
făcea si importante experiențe de optică. Renumiti oameni de știință 
— care aveau si o remarcabilă pregătire de umaniști — ca astronomii 
matematicieni Georg Peurbach, sau ca Johann Miller (Regiomon- 
tanus) în Germania, au predat discipline umaniste, iar nu matematica 
sau astronomia. 

Mentalitatea, poziția de principiu și activitatea practică a medi- 
ilor umaniste nu exclude, ci chiar exprimă adeseori o apreciere clară, 
explicită a activităţilor manuale, o „reevaluare a artelor mecanice, a 
mașinilor, a activităţilor artizanale, a agriculturii, a navigaţiei“ — 
subliniază E. Garin; amintind că, în 1531, un umanist de autoritate 
ca spaniolul Luis Vives scrie De causis corruptarum artium, în Care 
observă cá eruditii, doctii ar trebui să frecventeze atelierele meste- 
1. Symphorien Champier (1471-1540), medic și istoric, cel mai fidel discipol al 

teoriilor platonice în Franţa, la a căror difuzare a contribuit prin diferite tratate, — 

dintre acestea cel mai cunoscut fiind Nef des Dames, în care expune teoriile 
platonice despre iubire, cu exemple luate din Decameronul lui Boccaccio. 

Paolo Uccello: „Prezentarea la templu“ (Prato, Catedrala). 


sugarilor; căci cunoașterea naturii nu este rezervată doar filosofilor, 
ci adeseori „o cunosc mai bine țăranii si meșteșugarii decât atâția 
filozofi“. 

„Or, tocmai aceasta începe să se încerce acum, în Renaștere: o 
mediere între rațiune si experienţă. Circulaţia de idei între tehnicieni, 
artiști și oamenii de ştiinţă este continuă“ (Idem). Convergenta dintre 
ei este aproape permanentă. Pegagogul umanist Guarino Guarini 
lega totdeauna studiile literare, umaniste în general, cu studiile 
științifice. Între artiști, umaniști și oameni de știință (îndeosebi cei 
din domeniul matematicilor și geometriei) convergenta de interese si 
de preocupări era si mai strânsă. Umanistul și istoricul venețian 
Daniele Barbaro comentează celebra operă strict științifică Despre 
arhitectură a lui Vitruviu si colaborează cu marele arhitect Palladio: 
„se serveşte de tratatul despre proporţii şi de compasul lui Diirer, de 
Arte de navegar a lui Pedro de Medina, si de Compositio horolo- 
giorum a lui Sebastian Münster. La fel ca mai tárziu Galilei, Daniele 
Barbaro frecventează Arsenalul din Venetia si îi consultă pe cei ce 
lucrau acolo“ (Idem); în timp ce Georg Bauer (Agricola), cel mai 
1. -Iar celebrul anatomist Andrea Vesalius, in prefata operei sale capitale De humani 

corporis fabrica, deplânge și critică detașarea, separarea dintre anatomistul 
practician și teoreticianul care se rezumă doar la descrieri și comentarii de 
anatomie, între operator și medicul ,,care repetă de la catedră, ca o cioară, ceea 
ce a citit din cărțile altora, iar nu ceea ce a învățat el direct“, din propria sa 
practică, scrie Vesalius. 


104 OVIDIU DRIMBA 


mare specialist al secolului în tehnica mineritului, se bucura de o 
mare stimă și preţuire din partea unor umaniști de mărimea lui 
Melanchton si Erasm din Rotterdam. Cel mai strălucit exemplu de 
„convergenţă a tehnicii cu arta, a reflectiei științifice cu formulările 
filosofice“ l-a constituit, precum se stie, Leonardo da Vinci. 


Această convergenţă între umanism și știință, a celor care 
cultivau, pe de o parte, disciplinele sau domeniile umaniste şi, pe de 
altă parte, științele fizico-matematice sau ale naturii, a fost alimen- 
tată, stimulată, întreținută, posibilă și datorită gustului binecunoscut 
al umanistilor pentru ocultism, pentru „ştiinţele“ oculte, pentru 
ermetism, magie, Cabală, astrologie, alchimie și pentru religiile 
misterelor. Superstitiile astrologice, atât de vii în Antichitate si în 
Evul Mediu, mai exercită si acum o fascinatie notabilă asupra 
spiritelor dintre cele mai alese, ca Marsilio Ficino sau Pietro Pom- 
ponazzi, Copernic sau Giordano Bruno. E interesant să observăm 
cá, mai mult decât o riguroasă operă de ştiinţă, De revolutionibus 
orbium caelestium a lui Copernic ne apare, chiar de la început ca un 
ecou al unui cult, al unei mistici solare care era atât de răspândită în 
secolul al XV-lea si atât de scumpă filosofilor şcolii lui Marsilio 
Ficino; o carte în care, mai mult decât niște calcule şi observaţii 
riguroase, ne surprinde tocmai un ciudat dar evident reflex al unui 
cult solar. De asemenea, impregnată de elemente magice este, în 
bună parte, si opera lui Giordano Bruno, care „întârzie mult pe 
pozitii dragi platonismului, adoptá teme magice, crede in armonia 
universală si în sufletul lumii“ (Idem). 

Aceste ,,pseudo-stiinte", — cum vor fi numite mai târziu, — în 
secolul al XVI-lea erau considerate aproape unanim drept niște 
discipline strâns înrudite (dacă nu chiar confundându-se) cu cer- 
cetarea științifică. Sintagma „magie naturală“ traduce convingerea 
cercetătorului că, în natură, operează cauze „magice“, cauze oculte, 
care pot fi dezvăluite printr-o cercetare ageră, pătrunzătoare . 

Așadar, tema abordată concomitent si de umaniști si de cei ce 
cultivau aceste discipline ermetice, aceste științe oculte, era investi- 


1. [n acest înţeles, ZI senso delle cose e la magia, opera celebrului filosof Tommaso 
Campanella, prezintă un interes si o semnificaţie cu totul speciale. „Mag“ era 
numit acum cercetătorul care, acționând într-un mod mai mult sau mai puţin 
secret asupra puterilor ascunse, asupra forțelor oculte ale naturii, reușește să 
provoace fenomene (fizice sau psihice) noi, neobișnuite, să obțină astfel rezultate 
deosebite. În epoca Renașterii, principalele tendinţe ale culturii erau umanismul 
(filologic, istoric, filosofic, etc.), dar și naturalismul, interesul marcat pentru 
studiul naturii. 

garea fenomenelor naturale, era studiul naturii. Prin însăși exaltarea 
personalității umane active — principiu fundamental, definitoriu al 
umanismului, — a capacității sale de a acţiona asupra naturii, 
dominánd-o si exploatând-o, umanismul conţinea încrederea, în- 
demnul, stimulentii puternici pentru o reconsiderare globală a naturii 
și pentru o potentare a cercetărilor cu caracter științific (şi chiar 
tehnic). Pe primul plan rămânea, evident, investigarea naturii 
umane. Cunoscuta frază a lui Petrarca — „mă întreb la ce foloseşte 
să cunoşti natura sălbăticiunilor si a păsărilor si a peştilor şi a 
serpilor, şi în Schimb să nu-ti pese să cunoşti natura omului? “ — a 
fost în mod greșit interpretată în sensul de neglijare, de desconside- 
rare a cercetării științifice. Iată însă că, de fapt, umanistii manifestau 
un interes indubitabil față de disciplinele pe care noi le numim 
»pseudo-stiintifice", dar care în realitate intrau, în acea epocă în 
zona cercetării științifice. 

Pe de altă parte, oamenii de știință fac acum apel şi la unele 
metode de cercetare ale umaniștilor, iar umanigtii își dau larg 
concursul la satisfacerea interesului și nevoilor științifice ale 
oamenilor de ştiinţă. Preocupările se interferează, interesele se inter- 
sectează. Astfel, astronomului Regiomontanus i se datorează o 
traducere latină, riguros filologică, a A/magestei, celebrului tratat de 
astronomie al lui Ptolemeu (sec. II), precum şi o expunere a 
sistemului ptolemeic bazată pe o aprofundată cunoaştere a textelor 
grecești respective. Iar la ilustrul umanist Lorenzo Valla, studiile 
umaniste se îmbină strâns cu interesele sale ştiinţifice; de unde a 
rezultat acea operă cu caracter enciclopedic, în două volume, De 
expetendis et fugiendis rebus, în care sunt adunate scrieri științifice 
necunoscute până la acea dată, ale unor autori greci și latini, ca 
Hipocrate din Kios, Aristarc din Samos, Heron, Arhimede, Boetiu, 
$. a. Să mai adăugăm că, atât Regiomontanus cât si Lorenzo Valla, 
dar și mulți alți umaniști, au manifestat un interes susținut pentru 
matematică. 


În această nouă optică, în această viziune umanistă, în care viața 
pământească este apreciată ca o valoare proprie, ca o valoare în sine, 
„omul si natura vor constitui principalele centre de interes. De aici, 
cele două tendințe principale ale culturii Renașterii: umanismul și 
naturalismul. Dacă omul, conceput ca o ființă integrală — corp si 
suflet — și-a dobândit demnitatea, atunci si natura — lumea lui reală — 
este demnă să fie cunoscută și admirată“. Dar natura — sursa puterii 
vitale a omului - „nu era doar obiect de cercetare, ci totodată si de 

contemplare și de admiraţie; nu era doar gândită, ca știința me- 
canicistă, ci și trăită, simțită; nu era percepută doar cu mintea, ci si 
cu inima“ (Simion Ghiţă). 

Pentru înțelegerea raporturilor dintre poziția umanistilor si cea a 
oamenilor de știință, precizarea aceasta este esenţială. Pentru că în 
felul acesta se explică si faptul potrivit căruia, în viziunea 
umaniștilor, „natura era antropomorfizată și adesea sacralizată“ — 
cum observa același S. Ghiţă. Procesul de antropomorfizare ia 
forme diferite: fie că în această viziune natura este populată de 
făpturi umane luate din folclor sau din mitologie; fie că natura este 
luată — de către artisti și scriitori — ca un „cadru“, investit cu sensuri 
alegorice, în care se introduc ființe umane; fie, în sfârșit, că asupra 
naturii sunt proiectate sentimente omenești — în primul rând cele ale 
însuși autorului — printr-un proces subiectiv de intropatrie. 

Dar autorul citat mai sus notează și un alt aspect al antropomor- 
fizării naturii: acela potrivit căruia se consideră că la baza tuturor 
fiinţelor și lucrurilor ar circula un curent — de aceeași natură ca cel 
existent în relaţiile dintre oameni — de simpatie; sau, dimpotrivă, un 
curent de antipatie; un sentiment fie de acceptare, fie de refuz, de 
atracţie sau de respingere. „Pe ideea simpatiei si antipatiei ca forte 
dominante, precum si pe analogie dintre microcosm si macrocosm 
se întemeia magia, astrologia, alchimia si alte ştiinţe oculte, care 
erau un fel de științe aplicate ale filosofiei naturii“. În funcţie de 
acest flux de relaţii si în virtutea lor, printr-o acţiune de atracție sau 
de respingere se exercită și jocul complex de influenţe oculte; joc în 
care intră astrele, pietrele preţioase (cu respectivele lor , virtuti"), 
precum si diferitele părți (sau organe) ale corpului omenesc . 


În fine, un alt canal prin care s-a realizat o apropiere, o 
convergenţă între umanism și cercetarea științifică, — şi chiar o certă 
influenţă a umanismului asupra progresului științelor (fizico-mate- 
matice, biologice si al ştiinţelor naturii) a fost canalul platonismului. 

Precum se ştie, platonismul a fost curentul filozofic dominant în 
Italia secolelor XV şi XVI; ţară din care prestigiul acestui curent a 
iradiat în Occident. Aproape toti umanistii Renașterii au fost admira- 
tori si adepti ai platonismului, — pe care seniorul Florenței, Lorenzo 
1. În acest sens, caracteristică pentru ambianța umanistă și interesul, atracţia și 

relaţiile ei cu aceste ,pseudo-stiinte^ este faimoasa școală de, medici-magi, 

dominată de marile figuri de filosofi naturalisti - Cornelius Agrippa von 
Nettesheim, Girolamo Cardano şi Theophrastus Bombastus von Hohenheim 
(Paracelsus). - Vd. infra, cap. Pseudo-stiinfele Renașterii. 

Casa lui Petrarca din Arquà. 


Magnifico, intenționa să-l proclame drept filosofia oficială a repu- 
blicii florentine. Cealaltă direcție filosofică de mare prestigiu era 
aristotelismul (în forma averroismului medieval), continuat în pe- 
rioada Renașterii de școala aristotelică din Padova. — Dar „platonis- 
mul, deși era infinit mai vag, mai literar, mai inconsistent din punct 
de vedere logic decât aristotelismul — și, prin urmare, mult mai 
departe de mentalitatea științifică, — totuși a fost mult mai fecund 
pentru dezvoltarea științei moderne decât gândirea peripateticie- 
nilor“ (Giulio Preti). 

Această influență platonică s-a exercitat în cultura timpului în 
două feluri. 

In primul rând, prin faptul că Platon si gânditorii neoplatonicieni 
nu prezentau doctrine științifice, nici consistente nici angrenate 
într-un sistem — cum era cazul lui Aristotel; acesta, prin chiar 
greutatea autorității sale care impunea și pretindea să fie riguros 
respectată, îi limita sau îi împiedica pe adepții săi să-și afirme o 
independență de gândire; în timp ce, dimpotrivă, platonicienii 
Renașterii, cărora nu li se impunea autoritar și dogmatic un anumit 
sistem sau o doctrină științifică, aveau o libertate deplină să aleagă, 
să urmeze un drum nou și fecund de gândire științifică. 

În al doilea rând, platonismul se dovedea fecund pentru cer- 
cetarea științifică prin faptul cá Platon (si neoplatonicienii alexan- 
drini sau medievali) le punea la dispoziție adepților săi o anumită 

filosofie a naturii, un fel de „metafizică naturalistă“. Potrivit acestei 
filosofii (explică G. Preti), natura este guvernată din sfera ideilor, 
imuabile şi eterne; sferă ce constituie cugetarea sau logosul divin. 
De aceea, universul fizic, cu tot caracterul său irațional si haotic, 
ascultă însă de o lege, de un ritm care introduce în el ordine și 
armonie; totuşi, acest caracter legic rămâne transcendent naturii 
înseşi. Aceasta înseamnă, că omul trebuie să descopere aceste legi 
prin ipoteza, prin supoziţia născândă a cercetării empirice: caracterul 
legic al naturii este secret, este ocult, nu este dat omului, si numai 
experiența, numai cercetarea empirică i-l poate revela. 

Așadar, platonismul coincidea cu acea concepție fundamentală a 
umanismului privind centralitatea omului în natură și capacitatea sa 
de a imita — prin ingeniozitatea sa si prin tenacitatea operei sale de 
investigaţie a naturii — atotputernicia divină. „Dumnezeu face totul 
prin înțelepciunea sa. Asemenea Lui, si noi vom putea face tot: 
nimic nu ne va rezista, nici magia nici farmecele“ — spunea Paracel- 
sus. Iată deci în ce fel, prin intermediul si cu ajutorul gândirii 
platonice, curentul umanismului a acționat asupra științei; mai puțin 
în domeniul științelor naturii — în care prevala tradiţia aristotelică — si 
mai mult în medicină, — ştiinţă sensibil influenţată de teoriile 
astrologice şi ale alchimiei. 

Principala influență însă a platonismului — arată Kristeller (pe 
care îl urmăm în cele ce urmează) — s-a făcut simțită în științele 
matematice (apreciate şi cultivate și de Platon şi de urmașii săi). În 
acest domeniu al științei cercetătorii recurg acum atât la simbolismul 
numerelor — adoptat atât de pitagoreici cât si de platonicieni, — cát si 
la certitudinea (de origine platonicá) a conceptelor si propozitiilor 
matematice. Asemenea convingeri au fost impártásite si de Nicolaus 
Cusanus; precum si de Kepler, a cárui cosmologie (incluzánd 
conceptia matematicá despre Univers, notiunea de armonie cosmicá, 
credinta in simbolismul numerelor si in astrologie) isi avea rádácina 
în platonismul cultivat și propagat de umanistii Renașterii . 

Toate aceste fapte dovedesc că, — pe căi diverse, în forme 
diferite si într-o măsură mai mare sau mai mică, — între umanismul 
Renaşterii şi gândirea științifică a timpului au existat raporturi 
1. Aceeaşi aversiune faţă de tradiţia aristotelică si aceleași idei de sorginte platonică 

(certitudinea cunoașterii matematice, pretenţia ca natura să fie înțeleasă în 

termeni matematici, ideea conform căreia primele principii sunt cunoscute și 

produse de mintea omenească în mod spontan) le regăsim și în gândirea lui 

Galileo Galilei. Iar mai târziu, în următoarele două secole tradiția platonică va 

continua să influențeze (în oarecare măsură) și gândirea lui Descartes sau 

Spinoza, Leibniz sau Kant, Goethe sau Berkeley (Jdem). 


d 

suficient de strânse pentru ca și anumite influențe să fie evidente și 
să se extindă și în alte domenii. Îndeosebi în a doua jumătate a 
secolului al XV-lea „întâlnim un număr tot mai mare de juriști, 
medici, matematicieni, filosofi și teologi de profesie care cultivă 
studiile umaniste“ — remarcă același Kristeller; care adaugă că, în 
respectivele domenii, această influență umanistă s-a făcut simțită și 
prin eleganța atent studiată a utilizării limbii latine; si prin folosirea 
tot mai frecventă a izvoarelor clasice; și prin o cunoaștere mai 
adecvată a istoriei si a metodelor ei critice; si uneori prin importanța 
dată unor probleme noi — cu acea libertate în abordarea lor, caracte- 
ristică spiritului pasionat, renovator si inovator, al umanismului. 


Umanism și umaniști 


În ansamblul literaturii umanismului nu poate fi identificată o 
doctrină filosofică anumită, care să fie comună tuturor umanistilor, — 
în afară de ideea exaltării omului, a demnității, a capacităților sale 
creatoare; si de ataşamentul devotat față de disciplinele umaniste, 
prin intermediul si gratie cărora ei erau convinși că putea fi reînviată 
încrederea în valoarea omului, a vieții terestre si a lumii materiale, 
precum și spiritul civic și funcția educativă a studiului Antichității. 

In studia humanitatis — disciplinele umaniste cu pietate cultivate 
acum - se trece mai ușor (dacă nu chiar se omit) peste domeniile 
ştiinţelor pozitive sau ale naturii". În schimb umanistii au dezvoltat 
tehnicile criticii filologice și istorice, studiul lor concentrându-se 
asupra Antichității greco-latine; au studiat ortografia, retorica si 
gramatica limbii latine (mai târziu, și a limbilor grecești și ebraice), 
istoria antică și mitologia, arheologia, epigrafia, numismatica, 
umaniștii Renașterii au scris tratate si dialoguri în care abordează 
chestiuni de morală (in principal) — apoi probleme pedagogice, 
politice, chiar religioase; dar care „par a fi cam diletante (opinează, 
nu fără oarecare exagerare, istoricul culturii P. O. Kristeller), care 
par a fi lipsite de originalitate, coherentá, metodă, substanță...“ 

Dacă într-adevăr s-ar putea spune, eventual, cá umanistii au 
fost diletanti în materie de jurisprudentá sau de teologie, în schimb 
este recunoscut faptul că au fost specialisti necontestati în alte 
domenii — în gramatică, retorică, poezie si istorie, si in general în 
studiul autorilor greci si latini. „Dar — conchide autorul citat — în 


- l.. Care de altminteri, ca domenii precis circumscrise si cu o riguroasă metodologie 


a cercetării, se vor constitui și consolida abia în sec. XVII. (Vd. Supra, cap. 
Umanismul şi ştiinţa). 

afară de morală n-au adus contribuţii directe în alte ramuri ale 
filosofiei sau ştiinţei“. 

În ce priveşte profesiunile pe care le-au practicat, categoria 
umanistilor — categorie socială nouă și distinctă în societatea 
Renașterii, provenind în general din rândurile burgheziei — era 
constituită în marea ei majoritate din secretari (ai regilor, împăraților 
sau principilor, ai municipalității, ai Curiei papale sau ai inaltilor 
prelați), din preceptori în marile familii (sau și mai modeste), din 
pedagogi, educatori, profesori în şcoli medii și universități. Cultura 
şi prestanta lor ca „oameni de lume“ , buni oratori, versati în retorică, 
îi indicau si pentru diferite misiuni diplomatice. În centrele 
tipografice-editoriale prezenţa lor era indispensabilă, ca traducători, 
redactori, corectori, etc. Eruditia lor clasică făcea să fie solicitati în 
diverse posturi importante de conducere în administraţie. Prestigiul 
de care se bucurau îl datorau în primul rând faimei lor de oameni de 
cultură; motiv pentru care si suveranii căutau să și-i ataşeze la 
curțile lor; mai ales când acești umanisti-poeti îi mai și flatau 
inchinándu-le opere sau dedicándu-le panegirice encomiastice. — Pe 
de altá parte, si suveranii insisi aveau uneori ambitia sá le urmeze 
exemplul si preocupárile umaniste, ca Lorenzo Magnificul, Federico 
da Montefeltro si multi altii. 

În felul acesta umanistii — constienti si orgoliosi de faptul că ei 
inaugureazá o erá nouá in culturá, in care spiritul este cultivat si 
eliberat de constrângeri si dogme medievale — căutau să formeze o 
castă privilegiată, să se distingă vizibil de alții, să dispretuiascá 
contactul cu „vulgul“, să se izoleze de marele public, să se constituie 
într-o elită a societății, a culturii, într-o aristocrație a spiritului. — 
Această atitudine dusă de unii până la o dezagreabilă aroganță, îi 
făcea prea puţin simpatici; mai ales când, în calitatea lor de curteni 
servili adulatori, nu excludeau nici santajul!'; sau când îşi creau si 
reputaţia de irascibili, intratabili, vanitosi, intoleranti, capabili de 
reactii imprevizibile, vehemente, dezlántuindu-se in invective cu 
violente de limbaj surprinzátoare; ca cele cu care (si exemplul acesta 
era dat de un faimos umanist!) Poggio Bracciolini il gratifica pe ilus- 
trul sáu confrate Lorenzo Valla — la rândul sáu un polemist foarte 


1. Umanistul Fr. Filelfo (1398-1481), care a studiat la Constantinopol cu 
Chrysoloras si a profesat la Universitátile din Bologna, Florenta si Pavia, poet de 
curte în serviciul familiei ducale Sforza, — în epopeea sa pompos-encomiasticá 
Sforziada („„Sphortias*) introduce episoade cu personaje cărora le dedică elogii 


bombastice, — - pe care apoi le schimbă în injurii si invective fiindcă respectivele - 


personaje nu îi plătiseră în prealabil sumele cerute... (În felul acesta Filelfo se 
arată a fi un precursor al celebrului pamfletar santajist Pietro Aretino). 

violent — cu epitete ca ,,sarlatan, fanatic si nebun“, „maniac“, „„de o 
támpenie înnăscută, „de o demenţă congenitală“ 


Petrarca (tablou de Joost van Wassenhove, sec. XV). 


Să nu se generalizeze, însă. Căci diferit era caracterul (Si 
temperamentul) fiecăruia, luat în parte. După cum, ca autori, diferite 
erau, firește, și domeniile lor de predilecție. 

Îndeosebi istoria s-a bucurat (după filologie) de favoarea multor 
umaniști; care însă, în scrierile lor istorice referitoare la evenimen- 
tele contemporane, nu au formulat interpretări corecte. „Tot imitân- 
du-i pe Tit-Liviu, pe Sallustiu sau pe Suetoniu, ei alterează fizi- 
onomia epocii pe care pretind să o facă cunoscută si comit adevărate 
anacronisme““ (H. Hauvette). Pretiozitatea simulatá si afectarea reto- 
ricá domină adeseori tonul acestor scrieri, — precum si scrisorile lor, 
sau amplele poeme epice, epopeile lor encomiastice. În schimb, în 
genul poeziei ușoare apar si calitățile personale ale autorilor, fie in 
versurile care păstrează un ton familiar, fie în cele cu caracter 

epigramatic (în maniera lui Horaţiu sau Juvenal), fie în elegiile 
erotice în stilul lui Ovidiu, Catul sau Propertiu. 

Doi sunt poeții umaniști italieni de limbă latină care merită a fi 
menţionaţi. Primul - un clasic al poeziei italiene din epoca 
Renașterii este Angelo Poliziano (1454-94); care ca umanist începe 
- încă de la vârsta de 15 ani — să traducă Iliada în versuri latine, — 
totodată scriind si o culegere de Elegii în limba latină si una de 
Epigrame, în greacă. — Al doilea, Gioviano Pontano (1426-1503), în 
ale cărui versuri (toate în limba latină) predomină iubirea, dar fără o 
pasiune puternică sau o profunzime de gândire. 

Alti umaniști s-au afirmat cu succes în proza beletristică. Pog- 
gio Bracciolini este autorul celei mai de succes opere narative în 
limba latină din perioada Renaşterii: Facetiae (anecdote, snoave, 
vorbe de duh). - Un mare succes de public a avut Istoria celor doi 
îndrăgostiți, de Enea Silvio Piccolomini: un succes cu atât mai 
remarcabil cu cât această scurtă povestire-nuvelá tipic umanistă ca 
factură (De duobus amantibus historia) conţine pagini crude despre 
plăcerile adulterului, pagini ulterior dezavuate si sever condamnate 
de autorul lor însuși, devenit între timp papa Pius II... - Comun 
acestor doi autori umaniști este intenția de a încerca si a adapta 
limba latină — rezervată de obicei subiectelor grave, solemne, ,,no- 
bile“ — la zugrăvirea unor moravuri contemporane vulgare, chiar 
licentioase, si la transcrierea în această limbă, a vorbirii vulgare 
obișnuite, a cuvintelor si expresiilor de pe stradă. — In general, 
compoziţiile scurte în limba latină, în proză ca si în poezie, per- 
miteau folosirea unor elemente din mitologie, sau imagini con- 
ventional-idilice, sau ecouri curente din viața reală; or, aceste 
aspecte se vor regăsi și în literatura italiană a timpului. 

Poezia lirică în limba latină — desi artificioasá, de o eleganță 
aristocratică factice, sensibil nefirească - isi va menţine un timp 
prestigiul, cultivată fiind ocazional chiar de scriitori de talia unor P. 
Bembo, B. Castiglione sau L. Ariosto; după care însă, va rămâne un 
prezumtios exercițiu de versificare, un divertisment pentru eruditi. În 
schimb în proză, limba latină va supraviețui până la o dată relativ 
recentă, ca o limbă savantă, distinsă, de prestigiu. 


Precursorii 


Cum umanismul Renașterii este — ca amploare și importanță, ca 
semnificaţie si influență exercitată — un fenomen esențialmente și 
(aproape) exclusiv italian, iradiind apoi şi în celelalte țări europene, 
schiţele de profil ce urmează ale celor mai de seamă umaniști italieni 

vor fi în măsură să ilustreze — în mod concret, sugestiv, diferențiat, 
pe domenii și cu modalitățile specifice proprii ale fiecăruia — temele 
abordate, si ideile vehiculate de marea mișcare intelectual-culturalá 
a umanismului. 

Marele precursor al umanismului este considerat, unanim, 
Francesco Petrarca! (precedat, totuși, în acest rol, de A. Mussato). 
În biografia sa se întâlnesc elemente ce vor fi definitorii pentru 
umaniștii următoarelor două secole; așa după cum preocupările, 
ideile, gusturile proprii umanismului le regăsim în scrierile sale în 
limba latină. Căci toată opera lui Petrarca este (în afară de Can- 
zoniere şi Trionfi) în limba latină: dovadă peremptorie a cultului 
pentru literele clasice si prin care Petrarca va deveni principalul 
promotor al culturii umaniste. Entuziasmul, elogiul politic adus 
Antichității se exprimă și în admiraţia și prietenia sa pentru Cola di 
Rienzo - „tribunul poporului“ în care vedea pe restauratorul posibil 
nu numai al libertăţii si grandoarei republicane romane - pentru ca 
în felul acesta ,, misera Italia “ să devină „Sacra Italia“ — ci si al 
renașterii spirituale al unei noi culturi, libere și eliberatoare. - Scopul 
în care își scrie opera de la Care aștepta consacrarea și gloria 
posterității, poemul amplu Africa, în hexametri latini, era o elogiere 
a triumfului civilizației romane. Poemul - ale cărui surse sunt 
îndeosebi Cicero si Tit-Liviu, si în care Scipio este văzut drept 
continuatorul, hotărâtor pentru destinele Romei, al lui Enea, - 
ilustrează momentul în care Dumnezeu decide destinele omenirii 
prin victoria Romei asupra Cartaginei, a civilizației asupra barbariei. 

Semnificativ pentru profilul său intelectual umanist este și restul 
operei sale poetice în limba latină. Bucolicon Carmen, culegerea de 


1. Născut la Arezzo (la 1304, m. 1374) într-o familie florentină de notari, care apoi 
s-a transferat la Avignon pe lângă curtea papală. A studiat dreptul la Montpellier 
şi Bologna, dedicându-se însă exclusiv studiilor umaniste, - de la 22. de ani 
intrând în cariera ecleziastică si asigurándu-si astfel existența. S-a bucurat de 
protecția puternicei familii Colonna, devenind secretarul cardinalului Giovanni, 
fapt care i-a permis să intreprindă numeroase călătorii (în Italia, Belgia, Franţa, 
Germania) pentru a face cercetări fructuoase în arhive și biblioteci, și a întreține 
legături cu diversi eruditi. A îndeplinit diferite misiuni oficiale, ca secretar sau 
Orator" (ambasador) al papei pe lângă Curtea din Napoli, sau al ducelui 
Milanului, Galeazzo Visconti, pe lângă împăratul Carol IV. Evenimente 
personale mai semnificative din viaţa sa au fost: dragostea sa de o viaţă pentru 
Laura, întâlnirea și prietenia cu Cola di Rienzo, încoronarea ca poet pe colina 
Capitoliului (1341), perioada fertilă de liniste și creație pe valea provensală 
Vaucluse, marea prietenie cu Boccaccio, si rezidența sa ani mai indelungati la 
Roma (4 ani), la Milano (9 ani), Venetia (5 ani), Mantova, Parma, Padova si in 
special Arquà. 

12 egloge în formă de dialoguri dintre poet si un păstor, tratează, 
într-un cadru alegoric, subiecte în legătură cu viața politică contem- 
porană, cu morala sau cu viața sa personală, intimă. lar Epistolae 
metricae, cele 67 de epistole in hexametri de tip horatian, contin 
informatii interesante asupra vietii poetului sau a evenimentelor timpu- 
lui, dezvoltând teme literare, filosofice, polemice sau ocazionale. 

Deosebit de semnificativă pentru caracterul umanistului, una din 
cele mai frumoase pagini pe care ni le-a lăsat umanismul italian, 
este scrisoarea prin care Petrarca îi cere lui Giovanni Anchiseo să-i 
caute câteva cărți: 

„Dar pentru ca tu să nu mă crezi în afara oricărui defect 
omenesc, află că sunt stăpânit de o patimd insaţiabilă, pe care până 
azi nu am putut, nici nu am vrut sd o înfrânez, fiind convins cá 
dorința de lucruri cinstite nu poate fi necinstită. Vrei să știi despre 
ce fel de viciu e vorba? Nu mă satur niciodată de cărți! Și totuși, am 
mai multe decât îmi trebuie. Dar cu cărţile se întâmplă întocmai ca 
si cu alte lucruri: dorința de a-ți procura bani te împinge la 
avaritie... O carte ne stimulează dorința unei alte cărți... Si tu, dacă 
cu adevărat ţii la mine, dă cuiva din prietenii tdi culti această 
însărcinare: să meargă în întreaga Toscana, să scotocească prin 
dulapurile preotilor si ale altor oameni studiosi să vadă dacă găsesc 
ceva care să-mi potolească setea, — sau să mi-o mărească... Si 
pentru ca sd pui si mai mult suflet, află că am adresat aceeași 
rugăminte altor prieteni din Anglia, Franța și Spania... “". 

Fiecare (sau aproape) dintre scrisorile latine — de astă dată în 
proză -— ale lui Petrarca revelează și anticipează teme, idei, atitudini 
proprii umanismului secolului al XV-lea. Esenţială în aceste scrisori 
este intenția autorului ca și prin corespondenţa sa să contribuie, 
într-un fel sau altul, la restaurarea valorilor Antichității. — De viris 
illustribus (operă neterminată), o serie de 24 de biografii ale unor 
personalități din istoria romană, văzute ca tot atâtea modele de 
virtute, urmărește un scop evident de edificare morală; gen de scrieri 
care va fi mult cultivat de umanistii următoarelor două secole. (Iar 
faptul că Petrarca aduce în discuţie verosimilitatea celor scrise de 
autorii antici în legătură cu aceste personalități indică intenţia 
autorului de a proceda la o critică istorică). — Aceeași vastă erudiție 
istorică și aceeași intenție educativă se întâlneşte si în Faptele 
memorabile (Rerum memorandorum) — un veritabil tratat de morală 
în care exemplele de virtuţi sunt ilustrate cu citate din autori antici, 
cu anecdote, cu scurte legende și povestiri. 


“1. Din Fr. Petrarca, Scrieri alese. În româneşte de G. Lăzărescu, Ed. Univers, 1982. 

Boccaccio (gravură de Fr. Bolt, după Tizian). 


Un caracter general filosofic (dar mentinándu-se în limitele 
moralei practice, individuale sau sociale) îl au celelalte opere latine 
în proză. Despre viața în singurătate (De vita solitaria) elogiază 
retragerea din grijile vieţii zilnice agitate de ambiţii si pasiuni într-o 
viaţă retrasă care îi rezervă omului bucuriile: spectacolului naturii, 
ale meditatiei religioase, ale creaţiilor spiritului, studiului dezintere- 
sat al filosofiei și poeziei!. - O meditaţie (inspirată din Sf. Augustin) 
asupra unei asemănătoare stări de spirit personale este cea intitulată 
„Viaţa liniștită a călugărilor“ (De otio religiosorum). — În „conflictul 
său tainic cu sine însuși“ Petrarca isi mărturiseşte crizele de consti- 
intá, aceleași care au generat si poezia sa, într-un dialog imaginar cu 
Sf. Augustin (intitulat De secreto conflictu curarum mearum). - Un 
tratat de morală redactat nu într-o formă sistematică, ci ca niște 
meditații dialogate (interlocutorii fiind virtuţi şi sentimente personi- 
1. Consacrándu-se meditatiei solitare „omul comunică cu sine însuși, cu universul, 

cu lumea, cu natura, într-o perpetuă conștiință a binelui, frumosului și divinului. 

Este idealul cel mai pur petrarchesc; și este și poziția cea mai explicită a 

civilizației umaniste care inițial tindea să se despartă de lumea contemporană și să 

se transfere în meditaţia asupra trecutului, în colocvii tácute si pure cu spiritele 

- antice si cu vocile naturii. Si nu e atât o violentă îndepărtare de realitate si 
experiență, cât o superioară si o mai pașnică viziune despre sine și despre destinul 
uman“ (S. Battaglia). : 

ficate în dialog cu Rațiunea) si cu sfaturi de a evita fie ispitele, fie 
deceptiile soartei, are titlul De remediis utriusque fortunae; prin 
care, arătând inconsistenta atât a plăcerilor cát si a durerilor, caută 
să-l prevină si să-l întărească pe cititor împotriva ispitelor sau 
deziluziilor pe care i le rezervă soarta. — Celebra operă polemică 
„Despre ignoranta mea si a multor altora“ (De sui ipsius et mul- 
torum ignorantia) concentreazá ironii, atacuri, digresiuni, invective, 
aluzii personale, din care se degajá conceptia lui Petrarca despre 
culturá ca mediu si indemn primordial de cáutare cát mai intensá a 
Binelui!. - La fel de vehementá ca ton este şi „Invectiva contra 
medicului“ (Contra medicum quendam invectivarum), în care 
Petrarca îl sfătuiește pe papa Clement VI să se păzească de medici, 
pentru care trupul omenesc nu este decát o ocazie de a face pe el 
experiente, medicina nefiind decát o artá mecanicá demná de dis- 
pretuit, pentru cá trateazá numai corpul, neglijánd total spiritul?. 
Totuși, din întregul ansamblu al operei în limba latină a lui 
Petrarca, partea cea mai de pret o formează foarte bogatul sáu 
epistolar, prin interesul său documentar, autobiografic sau asupra 
mediului intelectual al timpului. Multe scrisori fiind refăcute 
(autorul păstra copia scrisorilor trimise), acestea sunt lipsite de 
spontaneitate, de tonul imediat comunicativ. În prima din cele cinci 
categorii în care el le-a împărțit (intitulată Familiarum rerum) 
Petrarca a selectat 350 de epistole adresate unor persoane intime, 
reale sau fictive, prieteni sau doar celebrități din Antichitate; alte 125 
au fost scrise spre bătrâneţe (Seniles); alte 17, întrucât ating subiecte 


politice sau religioase, sunt date de autor sub titlul Sine nomine . 


(pentru a-i proteja pe adresanti contra unor eventuale neplăceri); a 
patra categorie (Variae), circa 70 de scrisori nerevázute, neretusate 
de autor, sunt adresate unor persoane reale; in fine, o Epistola ad 
posteros, o schiță autobiografică, rămasă neterminată. 


Scrie Fr. de Sanctis despre marele precursor al umanismului: 
„A făcut călătorii lungi și obositoare ca să descopere operele lui 


1. Folosind un limbaj de o vehementá pe care nici umanistii de mai târziu nu o vor 
evita, opera cuprinde și violente atacuri la adresa lui Aristotel și a „acelui câine 
turbat de Averroes, care cu o furie divoleascd, cu lătrături nelegiuite și cu 
blesteme adunate de peste tot, insultă si ponegrește sfântul nume al lui Hristos și 
credința catolică“. 

2. ,Fd-fi meseria ta, mecanică, dacă izbutești să o faci" — se adresează el 
medicului; ;, îngrijește trupurile dacă pofi, iar dacă nu, ucide-le si pune să fi se 
plătească pentru: crima ta... Dar cum: pofi îndrăzni un asemenea sacrilegiu 
nemaiauzit de a subordona retorica medicinei, pe stăpână slujnicei, o artă 
mecanică unei arte liberale?“ 

Varro, istoriile lui Plinius, a doua decadă a lui Tit-Liviu; a găsit 
epistolele lui Cicero și două dintre discursurile acestuia. Datorăm 
indemnurilor si generozitátii sale cea dintâi traducere din Homer si a 
cátorva scrieri ale lui Platon. Descoperitor neobosit de codice, 
Petrarca corecta, adnota, copia; l-a copiat pe Terentiu in intregime 
[.] Voia o restaurare a Antichității. Și-a încheiat viața scriind 
epistole adresate lui Cicero, lui Seneca, lui Quintilian, lui Tit-Liviu, 
lui Horaţiu, lui Vergiliu, alături de care trăia tot timpul în spirit“. 

Nu cunoștea bine limba greacă și nici „n-a fost niciodată prea 
familiarizat cu operele sau cu filosofia lui Platon, dar a fost primul 
erudit occidental care poseda un manuscris grec din Platon, care îi 
fusese trimis de un coleg bizantin, — și în atacul său contra autorității 
absolute de care se bucura Aristotel,.el a fost printre filosofii 
timpului cel care măcar s-a folosit de numele lui Platon“ (P. O. 
Kirsteller); si prin aceasta, preanuntánd predilectia umanismului 
pentru doctrinele platonice. Spre deosebire de contemporanul sáu 
Dante!, admirator al lui Aristotel, Petrarca prefera învățătura lui 
Platon și Cicero, care însemna o reformă morală, o reînnoire 
spirituală a omului și societății, în sensul ideilor: și aspirațiilor 
secolului următor. În același înțeles si în același spirit Petrarca, 
dezvoltând pe larg tema vieţii active, revendică pentru aceasta un loc 
egal cu cel al virtuții contemplative. Individualismul chiar exacerbat 
= notă distinctivă a umanismului — se exprimă la Petrarca si în 
dorinţa sa aprinsă de faimă, de celebritate?. — Tot în spiritul umanis- 
mului Quattrocentist (sec. XV), si preanuntánd noul tip de religiozi- 
tate al acestuia, este caracteristicul sáu „umanism creştin“? " 
„Petrarca recomanda, mergând pe urmele lui Lactantiu și al Sf. 
Augustin, sá fie legate laolaltá studia humanitatis cu studia divinita- 
tis, spre a se construi în felul acesta o pia philosophia" (E. Garin). 

În schimb, Petrarca loveşte cu dispreţ în stiintele naturii când 
acestea sunt cultivate în detrimentul cunoașterii omului: „La ce 
poate sluji cunoașterea fiarelor și a păsărilor și a peștilor si a 
serpilor, dacă nu cunoaștem si nici nu ne pasă să cunoaștem natura 
omului, dacă nu ştim de ce ne-am născut, de unde venim si încotro 
ne ducem?“ Pentru Petrarca, noua filosofie, care va fi cultivată în 


1. La moartea lui Dante, Petrarca avea 17 ani (iar Boccaccio, 8 ani). 

2. „Eu nu mă gândesc să devin zeu pentru a câştiga vesnicia si a imbrátisa Cerul și 
Pământul. Mie îmi este de-ajuns gloria omenească: la aceasta râvnesc şi, muritor 
cum sunt, nu doresc decât lucruri muritoare“. 

3. „„A-l cunoaște pe Dumnezeu este fără îndoială adevărata si suprema filosofie“ — 
scrie Petrarca (vd. supra, cap. Umanismul și religia). 

următoarele secole ale umanismului, înseamnă primordiala necesi- 
tate de a te regăsi pe tine însuţi, de a-ţi scruta si analiza propria viață 
interioară, de a redescoperi în tine propria umanitate, pentru ca în 
felul- acesta oamenii să se regăsească între ei, într-o adevărată 
solidaritate umană!. „Ceterorum hominum charitas, iubirea de 
aproapele - iată care este pentru Petrarca stimulentul și scopul aces- 
tor studia humanitatis (Idem). 

Giovanni Boccaccio’, ca latinist nu era. la înălțimea lui 

Petrarca; în schimb avea asupra acestuia avantajul că îl putea citi pe 

Homer în original. „Este orgoliul meu — scrie el, — este gloria mea 

faptul de a mă fi servit, primul între toscani, de poezii scrise în limba 

greacă... Eu am fost, fără nici o îndoială, cel dintâi care am adus în 

Etruria (= Toscana, n. n.), pe cheltuiala mea, operele lui Homer si 

cele ale altor câțiva greci. Pe lângă aceasta, eu am fost cel care s-a 

îndeletnicit cu lectura publică a poemelor lui Homer". 

Într-adevăr, Boccaccio învățase limba greacă de la un calabrez 
pe care l-a găzduit in casa sa timp de trei ani (si care aici a făcut si 
prima traducere în latină — o traducere foarte slabă de altfel — a 
Iliadei și Odiseei). Dar înainte încă, la vârsta de 23 de ani, în mediul 
de studiu napolitan isi începe cariera de poet și narator în limba 
„vulgară“ (cu un voluminos roman - Filocolo), ceea ce îl va situa pe 
loc de frunte în literatura italiană a timpului. Aceasta însă nu i-a 
întrerupt preocupările intense de studiu a lumii antice si redactarea 
unor opere în limba latină, care s-au bucurat de un îndelungat 
succes public. 

Prima dintre acestea (scrisă între 22-27 de ani) - De caribus 
virorum illustrium — este o compilație de „păţanii“ ale unor per- 
sonaje celebre (de la Adam până la unii contemporani), biografii 
1. La Petrarca, dragostea de patrie și iubirea de aproapele sunt strâns legate între ele. 

De aceea, „descoperirea propriului său suflet a însemnat totodată și cucerirea unei 
legături mai solide cu oamenii. În numele acestei legături el a vibrat cu un intens 
entuziasm patriotic la apelul lansat la Roma de Cola di Rienzo pentru o renovatio 
a «Sfintei Italii»'* (dem). 

2. Viaţa lui Boccaccio (1313-1375) a fost mai modestă si mai puţin agitată decât a 
contemporanilor săi Dante și Petrarca. Născut la Certaldo (Toscana), fiul natural 
al unui agent bancar, refuză să urmeze profesiunea tatălui său. Trimis la Napoli 
de tatăl său la vârsta de 17 ani, studiază cu asiduitate clasicii latini sub îndrumarea 
strálucitilor eruditii de la Curtea napolitană. Reîntors la Florența, îndeplinește 
diferite misiuni oficiale ca trimis al municipalității la Avignon, Roma, Prato, pe 
lângă Ludovic de Bavaria, etc. Consacrându-se studiului și scrisului, casa lui din 
Certaldo (intrat în ordinile minore, a primit beneficii ecleziastice) a devenit un 
cunoscut loc de întâlnire al umanistilor. 

anecdotice în genul celor ale lui Suetoniu, dar narate de Boccaccio 
în scop moral-didactic, spre a ilustra nestatornicia soartei si întâm- 
plárile nefericite cauzate de pácatul orgoliului. - De claris mulieris, 
un pandant într-un fel al operei anterioare, este de asemenea o 
lucrare în același timp prin excelență narativă, dar si de eruditie; o 
vastă compilație enciclopedică aducând în scenă 104 figuri de femei 
celebre pentru virtuțile sau, dimpotrivă, pentru viciile lor, începând 
cu Eva şi terminând cu regina Giovanna a Neapolului, contempo- 
rana lui Boccaccio. Pentru nota lor de frivolitate — dar si de adevăr 
omenesc, în genul Decameronului, — aceste scurte biografii au 
cunoscut o mare răspândire. — ambele opere se recunoaște 
imediat modelul și influența marelui său prieten, Petrarca; la fel ca 
în Bucolicum Carmen, culegerea de 16 egloge pastorale cu caracter 
alegoric și având o mare varietate de subiecte, de la cele de natură 
intim-personală la cele din viața Curţii napolitane. 

Pe lângă cele 24 de epistole rămase de la Boccaccio (scrisori 
care își păstrează un cert interes cu privire la ideile sale politice) și în 
afară de De montibus, silvis, frontibus, lacubus, fluminibus — un fel 
de manual sau dictionar geografic si istoric, schematic dar a cárui 
originalitate constă în faptul cá reprezintă prima încercare de 
dicţionar geografic conceput ca sursă filologică pentru lectura clasi- 
cilor, — opera cea mai importantă a lui Boccaccio ca precursor al 
curentului umanist este eruditul tratat (în 16 cărți) de mitologie 
greco-romană tratând despre nașterea zeilor păgâni: De genealogiis 
deorum gentilium. În acest vast repertoriu autorul fixează cu exacti- 
tate (şi cu toată rigoarea filologică posibilă la acea dată) conţinutul 
miturilor clasice, antice, confruntându-le cu repertoriile medievale 
şi încercând să le. dea o interpretare critică. Pentru el „mitul este o 
fabulă poetică, în dosul căreia se ascunde un adevăr spiritual, moral 
sau religios... Fabula este în același timp vălul și simbolul unui 
adevăr profund“ (Laffont Bompiani). — Opera s-a bucurat de un 
succes exceptional, timp de trei secole. 


Umanistii italieni 


Primul si cel mai inzestrat discipol si continuator al umanistului 
Petrarca a fost Coluccio Salutati (1331-1406). A studiat dreptul cu 
renumitii juriști, magistri ai Universității din Bologna, exercitând 
apoi timp de 15 ani profesiunea de notar. Dupá care, a indeplinit 
funcția de cancelar al comunelor (orașe) Todi si Lucca; pentru ca, la 

vârsta de 44 de ani, să fie numit cancelarul Senioriei Florenței, — 
funcţie căreia i se va devota mai bine de 30 de ani. 

În ansamblul lor, operele lui Salutati — tratând despre viaţa laică 
si religioasă (De saeculo et. religione),. despre destin (De fate, 
fortuna -et casu), sau despre rolul educativ-formativ pe care, spre 
deosebire de ştiinţele naturale, îl au doctrinele morale (De nobilitate 
legum et medicinae), — urmăresc să demonstreze că studiile uma- 
niste, studia humanitatis, au nu numai rolul de a instrui intelectul, ci 
şi de a educa voinţa si de a stimula simțul responsabilitátii morale, 
pentru ca în orice împrejurare omul să aleagă calea binelui, — atât în 
viaţa sa privată, cât si în viața publică („Cele două lucruri mai de 
pret care există pe pământ sunt patria și prietenia“ — scrie. el). Căci 
la Salutati, viața personală, de studiu si meditație, si apelul de 
participare la viaţa politică apar strâns legate între ele: omul învăţat, 
omul înţelept nu este omul solitar, ci acela care trăieşte în mijlocul 
tumultului vieţii. De unde - lauda vieţii active: o atitudine atât de 
caracteristică mentalitátii umaniste. „Să nu crezi că fugind de lume 
și inchizándu-te într-o mânăstire urmezi calea desdvársirii* — scrie 
Salutati într-o epistolă. „Fugind de lume poti să te prdbusesti din 
înălțimile cerului pe pământ; în timp ce eu, rămânând în mijlocul 
treburilor pământești, îmi voi putea înălța inima de la pământ spre 
cer. Îngrijindu-te de toate cele trebuincioase, fiind de folos altora, 
îngrijindu-te de familie, de copii, de rude, de prieteni, de patrie, 
care cuprinde tot, nu pofi să nu-ţi înalți inima către cer si sd nu fii 
plăcut lui Dumnezeu“. 

O viaţă pasivă, trăită doar in contemplatie si meditație, nu o 
pretinde nici chiar religia, care, în realitate, înseamnă acțiune, 
muncă, luptă: „Religia este drumul aspru și greu al virtuţii... Este 
chinuitorul drum al luptei, care duce spre portul salvator al păcii şi 
liniştei... este drumul aspru si greu care duce, printre stâncile 
acestei lumi, la plăcuta odihnă a cerului“ (De saeculo et religione). 
- Primatul voinței, al vieții active, al conexiunii dintre Studia 
humanitatis şi viaţa civilă, dintre Studia humanitatis și Studia 
divinitatis; reflectiile asupra condiției umane, asupra destinului si 
conduitei sale private si sociale, constituie premisele umanismului 
lui Salutati. 

În „înțelesurile alegorice ale muncilor lui Hercule“ (De sensibus 
allegoricis fabularum Herculis) — în care autorul continuă ultimele 
două cărți din Genealogia zeilor păgâni a lui Petrarca — eroul 
mitologic devine simbolul stoic al vieții active si al luptei contra 
pasiunilor oarbe. În sprijinul acestei lupte vine și poezia, în speță 

Pico della Mirandola (anonim, sec. XV, Uffizi). 


poezia clasicilor antici, căreia îi revelează adevărul profund al vieţii 
interioare și al personalității morale. Dar cunoașterea acelui îndepăr- 
tat trecut și a operelor autorilor antici nu înseamnă doar o anacronică 
reînviere a trecutului, ci mai cu seamă o reînnoire spirituală a 
individului si a societăţii; este tocmai ceea ce vor urmări și marii 
umaniști care vor urma. Pentru Salutati poezia înseamnă umanul și 
divinul, toate filosofiile și toate științele, — pe care însă le și 
depăşeşte, poezia fiind divinatoare, spirituală si alegorizantá. Poeţii 
trebuie considerati si ei profeti, pentru cá si ei evocă trecutul si 
prezic viitorul. 

Salutati este cel care introduce în sfera de idei, de probleme si de 
discuţii a umanismului, teoria statului si a guvernării, dovedind o 
bine articulată gândire politică. Într-un tratat asupra tiraniei, scris 
sub formă epistolară: De tyranno, Salutati procedează la o analiză 
critică si istorică a problemei, a aspectelor sale juridice si sociale, 
anticipând în felul acesta Principele lui Machiavelli. (Un guvern 
este legitim dacă este o emanatie a voinței populare; legitimitatea 
unei guvernări pretinde în principal justiție și respectul legilor; dacă 
principele guvernează împotriva dreptății și justiţiei el cade în 
tiranie; tiranicidul este legitim când suveranul este nedrept, tiran și 
urât de popor; dar când poporul îl iubește pe suveranul tiran, 
tiranicidul nu mai este legitim — si, in acest caz, poporul nu este 
demn de libertate). - Teoria politică a lui Coluccio Salutati este de 

inspirație democratică și fondată pe o bună cunoaștere atât a dreptu- 
lui roman, cât si a normelor juridico-politice din timpul său. 

Dar opera cea mai importantă a lui Salutati ca umanist este 
Epistolarul sáu. Corespondenta sa atât cea oficială cât si cea privată 
explică s si justificá renumele de care cancelarul florentin s-a bucurat 
atát in Italia cát si in alte țări; scrisorile sale (s-au păstrat 325) sunt 
adresate unor corespondenţi din Italia! , Franţa, Germania, Spania, — 
spre a le stimula interesul pentru studiul Antichității, a le cere sau a 
le da informaţii, ori a le cere să îi trimită manuscrisele operelor unor 
scriitori clasici greci sau latini. Inspirat de cel al lui Petrarca, 
Epistolarul lui Salutati, care se extinde pe o arie internațională — 
constituind deci, într-un fel, un adevărat „cerc internațional de 
studii“, de cultură — este un document de un interes deosebit privind 
ambianța intelectuală din timpul zorilor umanismului?. Dar în 
primul rând pune în evidență aportul personal al lui Coluccio Salu- 
tati la procesul de constituire a curentului umanismului. ,,Exhumarea 
«clasicilor», căutarea și descoperirea de vechi codice, cercetarea 
operată asupra textelor, descoperirea lecturii corecte, discuţiile asu- 
pra variantelor textului, metoda exegezei, valorile morale ale lecturii 
şi interpretării, sunt cheile inteligenței umaniste pe care Salutati a 
perfectionat-o si a transmis-o secolului al XV-lea“ (S. Battaglia). 


Toscanul? născut la Arezzo, Leonardo Bruni (1370-1444) 
este, in ordine cronologicá, primul istoric dintre marii umanisti. A 
fácut studii de jurisprudentá, a studiat limba si literatura greacá cu 
marele Chrysoloras, a fost discipolul preferat al lui Salutati care — 
mai în vârstă cu aproape 40 de ani —- l-a onorat cu prietenia sa. A 
fost numit de papa Inocenţiu III secretar apostolic, în care calitate a 
participat la Conciliul din Konstanz. Și-a scris meseriile (Commen- 
tarii), relatând evenimentele la care a participat”. De o importanță 


1. Printre acești corespondenți sunt și personalități ca papii Bonifaciu IX, sau 
Inocenţiu VII; mari seniori ca Francesco Gonzaga sau Carlo Malatesta; umaniști 
ilustri ca Boccaccio, Fr. Landini, Filippo Villani, Luigi di Marsigli, etc. 

2. Într-un mic tratat (Lucula Noctis), scris în ultimul an al vieţii, „Salutati repetă, in 
mod subliniat, îndatorirea intelectualului de a se angaja într-o activitate educativă 
laică, emancipatá din punct de vedere rational şi îndreptată în întregime spre o 
învățătură de mare toleranță mentală“ (S. Battaglia). ' 

3. După Dante, nu numai marii artisti si scriitori au fost (în majoritate) toscani, ci si 
mari umaniști italieni — Petrarca, Boccaccio, Salutati, Bruni, Poggio Bracciolini, 
ș.a. 

4. „Commentarii rerum suo tempore gestarum este poate evenimentul cel mai 
important al istoriografiei din Quattrocento" (Idem). 

Tizian: „Venus si Amor“ (Uffizi). 


primordială este „Istoria Florenței“ - până in 1402 (Historiarum 
florentini populi), oraş care l-a onorat acordându-i cetăţenia de 
onoare, considerându-l ilustrul Tit-Liviu al său. Ca erudit elenist, 
Bruni a tradus mult din Platon (Faidon, Gorgias, Apologia, Criton şi 
o parte din Banchet) precum si din Aristotel (Etica Nicomahică, 
Economia, Politica). 

Temperament calm, paşnic, moderat, echilibrat, lipsit de turbu- 
lenta sensibilitate și agresivitate proprie multor umaniști, Bruni era 
convins că scopul unei educatii umaniste este formarea unui om 
complet si unui caracter integru. „Întreaga sa viaţă a meditat asupra 
destinului istoric al marelui său oraș toscan, inspirându-se din 
doctrinele etico-politice ale tradiției clasice si căutând să concilieze 
libertatea statului republican cu structura unui „polis“ aristocratic“ 
(Idem). I s-a reproșat, de către Machiavelli, că in storia Florenței ar 
fi omis evenimentele interne ale orașului; „dar Bruni nu se limitează 
doar la acţiunile militare si la politica externá a Florentei, ci exa- 
minează și evoluţia constituției si organizării interne, cu o metodă si 
cu o facultate de sinteză cu totul remarcabile“; încât se poate spune 
că această operă „pune capăt glorioasei epoci a cronicilor, și ina- 
ugurează era istoriilor“ (Lafont Bompiani) - Nu e mai puţin 
adevărat cá în operă prevalează decorul stilistic! si clasicizant. 
„Paginile lui, la fel ca cele ale altor umaniști naratori de istorie 
politică, aspiră a fi monumente de retorică, mai degrabă decât ca un 

document critic. Va trebui să îi așteptăm pe Machiavelli și Guic- 
ciardini pentru a vedea restaurată critica istorică în poziție de 
cercetare dialectică de conflicte reale“ (S. Bataglia). 

O semnificaţie a parte au cele două Dialoguri (indicate de 
critică: Dialogus I si Dialogus II); în care Bruni - la o dată când o 
aripá dreaptá a umanismului clasicizant se pronunța, foarte energic, 
pentru o adoptare radicală a limbii latine, a introducerii nediscrimi- 
nate și pletorice de cuvinte docte luate direct din opere latine, în 
detrimentul termenilor existenţi în toscană și deci a unei literaturi în 
limba „vulgară“, în italiană, — Bruni ia apărarea (in Dialogus IT) a 
marilor creatori anteriori ai marilor opere literare în limba națională. 
Atitudinea moderată, intervenţia rațională a unei personalități de 
reputaţia lui Leonardo Bruni, temperând rigorismul umanistilor 
intransigenti, a făcut posibilă afirmarea atât de strălucită — chiar în 
rândurile unor umaniști de talia unor Poliziano, Alberti, L. Pulci sau 
Sannazaro - a limbii „vulgare“; si prin aceasta, apariția unor 
adevărate capodopere ale literaturii italiene. 


Discipol si protejat al lui Coluccio Salutati, prieten si admirator 
al lui Leonardo Bruni, Poggio Bracciolini (1380-1459) — a cărui 
vastă operă este în întregime în limba latină — este un temperament 
şi un caracter diferit radical de al acestora. Se diferențiază de aceștia 
şi prin multitudinea genurilor abordate - de la filologie și lingvistică 
la pamflete și invectivă, de la dialog și epistolografie la anecdotă și 
comentariul umoristic. „Nu există un accent caracteristic al umanis- 
mului care să nu se regăsească în Poggio“ — observă E. Garin. Cel 
mai plin de umor dintre umaniști a fost și cel mai pasionat căutător si 
mai norocos descoperitor de o mulțime de codice conținând texte 
clasice necunoscute încă. Deși intrat în lumea ecleziastică (în or- 
dinele minore) era și cel mai decis adversar al oricărui fel de asceză; 
dimpotrivă, înzestrat cu o sensibilitate de o rară prospetiune si 
spontaneitate în fata oricăror forme ale vieții, era un epicureu 
integral, o fire foarte sociabilă, optimistă, permanent atras de farme- 
cele sexului frumos (s-a căsătorit la 56 de ani cu o tânără de 18, care 
apoi i-a dat 6 copii...). 

Remarcat si foarte apreciat de Salutati (pentru care, la 20 de ani, 
transcrie un codice), este numit în cadrul administrației pontificale, 
unde se ocupă de căutarea si copierea de codice antice. În 1414 papa 
Giovanni XXIII îl ia ca secretar al său la Conciliul din Konstanz, 
unde Poggio își formează mentalitatea de intelectual cosmopolit: 

Poggio Bracciolini (portret de Luciano Veneto). 


călătorește mereu explorând bibliotecile mânăstirilor și episcopiilor 
din Italia, Elveţia, Germania, Franţa, Anglia, mereu în neobosită 
căutare de codice necunoscute ale autorilor latini; şi descoperirile 
sale — comparabile doar cu cele ale lui Aurispa! in domeniul 
literaturii grecești — sunt de-a dreptul senzationale: operele capitale 
ale lui Quintilian (/nstitufia oratoriei), Cicero peste 20 de discursuri, 
Lucrețiu (Despre natura lucrurilor), Vitruviu (Despre arhitectură), 
Columella (Despre agricultură), douăsprezece comedii necunoscute 
ale lui Plaut, etc.? - După o perioadă de 5 ani petrecută in Anglia 
(ca secretar al episcopului de Wincester), dezamágit de mediul si de 


l. Giovanni Aurispa (1369-1459) a studiat limba si literatura greacă la 
Constantinopol; după care, a desfășurat o prestigioasă activitate didactică la 
Venetia, Verona, Ferrara, Milano, Florenţa si mai ales la Bologna. A descoperit 
numeroase codice conținând manuscrise ale celor mai importante opere ale lui 
Eschil, Sofocle, Platon, Xenofon, Plutarh, Diodor, și o culegere de panegiriști 
latini. 

2. Pe lângă aceste descoperiri, renumitul librar contemporan și biograf Vespasiano 
da Bisticci mai enumeră numeroase altele care i-au sporit faima lui Poggio — 

. Valerius Flaccus (Argonauticon), Aulus Gellius (Noctium Aticarum), Statius 
(Silvae), Frontinus (De acquis), Eusebius (De temporibus); la care se mai adaugá 
Lactantiu (De utroque homine), Vegetius (Epitoma rei militaris), diverse texte de 
Cassiodor, Tertulian, Ammianus Marcellinus, etc 

sărăcia bibliotecilor, se reîntoarce la Roma, reluándu-si postul de 
secretar al papei, — si unde îl pasionează acum cercetările de 
arheologie romană, colectionánd cu aviditate statui antice si epi- 
grafe; domeniu in care, cu rigoarea filologului competent, corec- 
tează si erorile de interpretare ale altora (ca, de pildă, afirmaţia lui 
Petrarca, potrivit căruia piramida lui Cestius ar fi mormântul lui 
Remus!) 

Mediul Curiei pontificale îi este propice și pentru a-și continua 
căutările de codice necunoscute, a traduce în latină câteva opere 
fundamentale ale unor autori grecil, a-și scrie dialogurile, polemi- 
cile, pamfletele sau operele morale; dar si pentru a colectiona și a 
consemna în scris anecdotele debitate și savurate în acest mediu — 
faimoasele Facetiae. — La vârsta de 73 de ani este numit cancelar al 
Florenței, calitate în care va rămâne șase ani (până la sfârșitul vieții), 
timp în care va scrie Historiae populi florentini, continuând Istoria 
lui Bruni, dar luându-și ca model pe Salustiu (istorie care, prin sti- 
lul sáu vivace, incisiv, de efect, amator de anecdote si amănunte 
surprinzătoare, era mai potrivit caracterului și temperamentului 
său). 


Pe lângă câteva scurte tratate de morală în care preferă forma 
dialogului (De nobilitate, sau De infelicitate principum — despre 
ingratul destin al principilor si despre corupția de la curtea lor; sau 
De varietate fortunae — în care reia tema naturii distrugătoare a 
timpului, tratată si de autorii antici Lucrețiu, Horaţiu, Vergiliu, 
Cicero, Propertiu, Seneca, s. a.), majoritatea operelor lui Poggio, 
prin faptul cá fac incontinuu referintá la mediul si la viata contempo- 
raná, au un permanent caracter satiric, polemic. Ín acestea, Poggio 
nu evită nici invectiva violentă — fie ca atac la persoană (de pildă: nu 
mai puţin de cinci discursuri - Orationes — contra lui Lorenzo Valla, 
la care acesta si ráspunde de trei ori); fie invective cu adresá 
generalá: contra mincinosilor si impostorilor (De miseria humanae 
conditionis), contra ordinelor călugărilor cerșetori, franciscani si 
dominicani De hypocritas? ; contra denuntátorilor de profesie (/nvec- 
tio in delatores), a magistratilor (/nvectiva in fidei violatores), contra 


1. Cyropedia lui Xenofon, Istoriile lui Diodor din Sicilia, sau Asinus, dialogul lui 
Lucian din Samosata. 

2. „aceşti necioplifi si ipocrifi paraziți, care umblă tot timpul vânând o mâncare 
bună, fără să lucreze nimic si fără să se ostenească deloc, sub pretextul religiei, 
predicánd doar altora sărăcia și dispretuirea bunurilor pământești“. 

preoților si a înaltei ierarhii ecleziastice (/n proelatos)!. - În mâna 
lui Poggio, invectiva devine = prin vigoare. și agresivitate, prin 
îndrăzneala polemică și stilul îngrijit - un adevărat gen literar. „Era 
foarte vehement în invectivele lui, încât nu exista nimeni care să nu 
se teamă de el“ — atestă Bisticci: 

Dacă nota comună acestor scrieri. este violența limbajului 
(căreia, de altfel, i s-a răspuns pe același ton nu numai de către 
preopinenti, ci si de personalități cu o ţinută de o distincție impeca- 
bilă, ca Poliziano sau Erasm), în schimb paginile de admirabilă 
proză - pagini dintre cele mai frumoase în limba latină pe care ni 
le-au lăsat umanistii italieni — sunt (pe lângă Facetiae) cele cuprinse 
în corespondența sa, foarte vastă, tratând subiectele cele mai di- 
verse: . „Scrisorile lui Poggio sunt poate cele mai fascinante din 
secolul său, cu siguranță cele mai răspândite de-a lungul secolelor“ 
(E. Garin). 

Între acestea, mereu citate şi foarte caracteristice pentru profilul 
moral al autorului sunt scrisorile adresate prietenilor săi Niccold 
Niccoli şi L. Bruni. În descrierea lui Poggio, spirituală si de o 
elegantă ironie agrementatá cu fugare aluzii mitologice, lumea 
multicoloră a staţiunii balneare la mare modă Baden trăieşte (tabloul 
este foarte viu, savuros, realist) o viață euforică de libertate, de 
aventuri, de plăceri, încât scrisoarea pare a fi - cum o considera E. 
Garin: „un fel de manifest întru lauda vieţii, a amorului liber, a 
bucuriei, a plăcerii, a veseliei“. — Iată câteva fragmente, unice în 
genul lor si, în orice caz, cât se poate de semnificative pentru acest 
aspect esențial al bucuriei, al filosofiei de viață a umanismului 
renascentist: 

„E amuzant Să vezi bătrâne zaharisite si în același timp Să vezi 
si fete tinere intrând goale în apă de față cu bărbaţii, arătându-și 


1. De altfel atitudinea anticlericalá, cvasigenerală, era comună umanismului laic 
exprimată în cunoscute texte polemice, precum cele ale lui Bruni (Oratio 
adversus hypocrisim), C. Salutati (De saeculo et religione), L. Valla (De 
professione religiosorum), — sau în disputa lui Fr. Filelfo contra Sf. Bernardino di 

iena! 

2. Angelo Poliziano despre Poggio: „Cea mai mare calitate a sa este de a vorbi de 
rău pe toată lumea “. lar Erasm: ,,Poggio Bracciolini este un om rău (rabula — 
„dulău “), un orator prost și ignorant, până acolo încât să nu fie demn a fi citit 
(Chiar dacă i-ar lipsi vulgaritatea), si atât de vulgar (reiiciendas) încât nu se 
poate să nu íi fie antipatic și nesuferit oricărui om cumsecade (tam esset a bonis 
viris)“. 

3. Singurul dintre umaniști, Poggio a scris si Modus epistolandi — un interesant 
manual de epistolografie. 

vederii toate părțile corpului; de multe ori te pufnesgte râsul privind 
acest spectacol nemaipomenit care mă făcea să mă gâdnesc la 
jocurile florale din Antichitate, și în sinea mea admiram simplitatea 
acestor oameni cărora nu le păsa și nu vedeau nimic rău ín 
lucrurile astea... În unele băi, bărbaţii stau împreună cu femeile, fie 
că sunt rude fie că-sunt numai prieteni; în fiecare zi intră în baie de 
trei sau de patru ori, petrecándu-si aici cea mai mare parte a 
timpului, cu cântece, petreceri, dansuri, si e un lucru foarte frumos 
să vezi fete de măritat splendide si la chip si înfățișare, asemenea 
unor zeițe... si care în joaca lor îşi descoperă părțile cele mai 
ascunse ale trupului. Și să vezi cum îşi aruncă una alteia coroane de 
flori în felurite culori, cu care îşi împodobesc capul în timp ce se 
îmbăiază... , - Nu scapă de ironiile umanistului nici oamenii 
Bisericii; „Aici se află și fecioare vestale, sau mai bine zis florale; 
aici abaţi, călugări, frati, preoți, petrec într-un desfráu mai mare ca 
deobicei, uneori făcând baie la un loc cu femeile, fără să se 
sinchiseascd cátusi de puțin de condiţia lor de oameni ai Bisericii. 
Toti au în minte un singur lucru: sd fugă de tristețe, să caute 
bucuriile, să nu se gândească la nimic altceva decât să trăiască 
liniștiți şi să se bucure de plăcerile vieții “. 

Nu este, în această vivace descriere o condamnare (improbabilă) 
a frivolitátii si (eventual) a imoralititii, ci stăruie aici și umbra unei 
meditații epicureice, hedoniste asupra condiției umane, a unei lumi 
ahtiate doar de bogăţie: „Cât invidiez această pace și cât detest 
perversitatea sufletului nostru care ne face să ne gândim doar la 
câștig, la plăceri, — şi scotocim cerul si pământul și marea pentru a 
scoate din ele numai câștig si nu suntem niciodată mulțumiți de cát 
câştigăm... Aceia însă se mulțumesc cu puțin, trăiesc de la o zi la 
alta; toate zilele lor sunt zile de sărbătoare; nu doresc zile de 
bogății, care nu vor veni niciodată; se bucură fiecare după posi- 
bilitátile sale şi nu se tem de viitor...“ 

Cealaltă scrisoare (adresată lui Bruni) are un caracter diametral 
opus. Este o excepţională, emoţionantă descriere a procesului care a 
avut loc la Konstanz, si care a dus la arderea pe rug - la fel ca Jan 
Hus - a celuilalt condamnat de Conciliu pentru erezie, Ieronim din 
Praga. În această scrisoare — un implacabil rechizitoriu contra 
corupției, gravei vinovátii și cruzimii clerului - Poggio își exprimă 
simpatia și admiraţia pentru vasta cultură a lui Ieronim și îndeosebi 
pentru sublimul curaj cu care a înfruntat cu atâta stoicism moartea; 
un document care a circulat apoi în toată Europa ca un act de 
acuzare contra intolerantei religioase si a persecutárii. ereticilor, 

impresionant prin tonul sáu patetic! = Si ca un revers al intolerantei 
religioase, vehementa lui Poggio invectivează din nou d pare în 
special a acelorași oameni ai Bisericii. ~ ` 

Umanismul lui Bracciolini rezidă pe o SCHSIDINIBie realista ce'ar 


putea fi apropiată de cea a lui Boccaccio. În micile sale tratate de 


moralá, “ideile si lecţia morală capătă concretete prin evocarea 
realistă a persoanelor, faptelor, situațiilor adevărate ale vieții con- 
temporane. Sunt calități cu totul remarcabile de narator atestate de 
Facetiae, operă elaborată de-a lungul a 20 de ani, o culegere de 273 
de scurte istorioare, anecdote, momente, glume (echivalentul nai 
potrivit al titlului ar fi „Vorbe de duh”). în fond, cartea este un fel de 
jurnal în care autorul, criticând instituţii, tipuri și moravuri, consem- 
nează glumele în majoritate picante, multe triviale, culege din sălile 
şi culoarele Vaticanului, colportate de chiar funcționarii pontificali, 
colegi de serviciu ai lui Poggio, care se amuzau cu asemenea glume, 
Sarcasme și ironii, pe seama preoților, cardinalilor si chiar a papei. 
(În mediul umanistilor se preferau și astfel de momente licentioase). 
Toate aceste Verbe de duh“ sunt redactate într-un stil concis, cu 
vervă si un umor irezistibil. Lipsite de orice intenție didactic-morali- 
Zatoare, singurul scop urmărit este acela de a distra. Violent atacată 
de Biserică pentru caracterul său indecent, chiar obscen (opus 
turpissimum, spurcitiarum Opus), cartea s-a bucurat — chiar de la 
apariție si continuând in secolele următoare — de un excepţional 
succes european. 


În. prima; jumătate a secolului -al XV-lea, eso: Valla 
(1407-57) se afirmă ca cel mai original, mai personal gânditor dintre 
umaniști. „Descendent dintr-o familie care numărase mai “mulţi 
membri cu înalte fne la curtea pontificalá, Valla își propune ca 


L „O. om demn íntre oameni de veşnică amintire! Firește că nu înțeleg să-l laud 
pentru ceea ce a putut să gândească împotriva Bisericii, dar il admir pentru 
marea ştiinţă si elocință lui... Om deosebit peste côt se poate spune! l-am văzut 

"Ceu ochii mei sfârşitul, i-am urmărit toate mișcările, gesturile, acțiunile, 
comportarea. Dacă s-a comportat ca un eretic, în schimb a murit ca un filosof!“ 

21. Și să nu-mi vorbeşti de anumiți măscărici füfarnici, neciopliti si bădărani, 
care umblă tot timpul după mâncare si băutură fără să muncească, să trudească, 
să asude, — doar. cu scuza religiei, predicând altora sărăcia si disprefuirea 
bunurilor lumești, în timp ce ei câștigă minunat! Nu cu. aceste larve de oameni 
care trăiesc pe spinarea noastră fără sd facă nimic vom întemeia noi orașele “, 
etc. (De avatiția). 

3. în următoarele trei decenii (1470-1498), opera a fost reeditată nu numai în Italia 

(a Roma, Venetia, pad ci şi la Nürnberg, Louvain, Lyon, Paris, ON 
Anvers, Basel, Leipzig, etc 

prin. opera sa-de-gramatician si filolog să contribuie la-.,;a- reda 
credinţei creştine: greutatea; prestigiul înţelepciunii antice, de-a reda 
puritatea lor originară cărților biblice corupte de copistii infideli, 
incorecti sau. ignoranti, si. de. a arăta invátatilor calea. creştinismului 
adevărat“ (Giulio. Vallese). În cartea. sa. de. tinereţe „Despre plăcere 
(în original: De voluptate ac-de vero.bono, scrisă la.24.de ani),.,,o 
adevărată, profesiune de. credinţă a unui spiritualist creştin“ — cum.a 
fost numită, — el compară creştinismul cu.stoicismul şi cu. epicureis- 
mul, concluzia sa fiind că „adevăratul bine, așa cum. îl. înțelege 
creștinismul este departe de a avea răceala abstractă și contra 
naturii a gândirii stoice, si tine seama de slăbiciunea omenească, nu 
în sens epicurean, ci orientat spre fericirea veşnică 

După ce, predă un timp, retorica la Universitatea din Paris şi în 
așteptarea (care s-a dovedit zadarnică), de a fi numit. secretar apos- 
tolic, se transferă la Milano (unde începe uriașa muncă de colatio- 
nare a textului grec al Bibliei cu textul latin al Vulgatei), apoi la 
Florenţa, si în fine la Napoli, unde va rămâne, zece, ani, bu- 
curándu-se de protecţia şi prietenia regelui Alfonso de Aragon, care 
l-a numit secretar al său. La Napoli, Valla întreprinde traducerea din 
greacă în latină a J/iadei şi a Fabulelor lui Esop, precum şi re- 
dactarea unor opere originale importante; Dispuíationes dialecticae, 
Despre . liberul arbitru, Istoria domniei lui Ferdinand de Aragon 
(compusă în calitate de jstoriograful curţii regale), precum si cele 
douá mari lucrári care, in mod special, i-au asigurat celebritatea: 
Elegantele limbii latine şi Donaţia lui Constatin. — La vârsta de 41 
de ani, în “sfârşit, papa Nicolae 'V l-a numit „scriitor apostolic“, 
Valla instalându-se la Roma până la sfârşitul vieții: 

Aici, Lorenzo 'Valla deschide o şcoală de 'oratorie (la Universi- 
tatea din Roma va ţine și un curs de retoricá-elocintà), printre 
discipolii săi numărându-se Pomponio Leto si Platina. Din însărci- 
narea papei traduce 7storiile lui Herodot si Războiul peloponeziac al 
lui Tucidide; compune un manual practic de epistolografie (Confi- 
ciendis epistolis) şi termină. colationarea Bibliei. În fine, următorul 

papá: Calixt IH. îl numește. în. importanta ; demnitate de „secretar 
apostolic, precum şi canonic la diferite, biserici din Roma (în care 
calitate rostește și câteva foarte importante predici, despre taina Sf. 
Euharistii, despre Sf. Toma din Aquino, s: a.). Ca o încoronare a 
activității sale filologice, la Universitatea din Roma ţine un curs de 
retorică, în deschiderea căruia face un elogiu limbii latine, for- 
mulând expresia unei vii gratitudini adresate Bisericii, care care adòp- 
tând această nobilă limbă, a salvat moştenirea romanităţii în H prófi 
tul învățăturii creştine“. 

Lorenzo Valla (gravură din epocă). 


Esenţa gândirii lui Valla este concentrată în scrierea Despre 
plăcere (titlu la care mai târziu, în completare a adăugat: și despre 
adevăratul bine). Aici, luând în discuţie poziția doctrinei creştine — 
care accepta stoicismul, dar respingea epicureismul (deci si hedonis- 
mul) —'el repune; in. valoare; etica epicurianá a plăcerii, și utilului, 
repropunând. deci o-altă conştiinţă, a conduitei umane şi-a. fericirii 
interioare]. Şi anume; Valla, respingând orice. fel. de asceză — fie 
creștină, fie stoică, — exaltă, plăcerea, voluptas, care .este. supremul 
bine, si care nu inseamná altceva decát apelul la natură, la a respecta 
si urma natura, realitatea şi esenţa, factura psihică şi morală a 
omului, — natura care nu trebuie. nici sufocată. nici mutilată. Prin 
această polemică antistoicá (şi totodată antimonastică) Valla reven- 
dică unitatea si integralitatea fiinţei umane, pledând „pentru valorifi- 
carea deplină, totală a. vieții. pământeşti, in toate aspectele. sale, 
împotriva oricărei negatii ascetice“ (E. Garin)". 
riposta gi „cea 


mai explicită dovadă a liberalitátii intelectuale restaurate de umanismul secolului 
al XV-lea în contact cu gândirea clasică“, 


2. „Semnificativă este si. De confesione Li A ei în „care Valla „afirmă ck 
argumentele in favoarea credinței pot fi sustinute foarte bine . si. de „către 

înțelepciunea profană, și că men waei nu sunt. mai putini demni - gratie decât 
^^ bunii călugări“ (G. Vallese): 

Două alte lucrări importante întregesc profilul intelectual (si 
moral) al lui Lorenzo Valla. Prima, este tratatul (în formă de dialog) 
De libero arbitrio, în care umanistul epicurean (dar totodată si 
eruditul ferm ancorat în doctrina creștină) trebuie să găsească o 
poziție conciliantă între predestinarea providentialá și demnitatea 
umană a liberului arbitru. Si o găseşte: denuntánd orgoliul omului de 
a încerca să pătrundă misterul universului si voința lui Dumnezeu; în 
schimb, numai activitatea, caritatea și credința ne ajută să suportăm 
neliniștile și încercările dramatice ale vieţii. — În al doilea tratat: 
Dialecticae disputationes, reluând polemica lui Petrarca împotriva 
aristotelismului averroist şi a dogmatismului formal al scolasticii 
medievale - totodată reafirmándu-si fidelitatea fati de învățătura 
creştină si credința că adevărata virtute este caritatea, — Valla 
deplasează accentul din domeniul moralei în cel al logicii, studiind 
insuficientele silogismului si in general formele eronate — pe care de 
obicei le acceptăm necritic — ale unor gânditori scolastici. 


În istoria umanismului (şi în general a culturii Renașterii) 
Lorenzo Valla este cunoscut îndeosebi prin De falso credita et 
ementita Constantini donatione, — magistrala demonstratie (cu argu- 
mentele irefutabile ale filologiei) a falsului istoric care a instaurat 
tradiția potrivit căreia împăratul Constantin 'cel Mare, vindecat de 
lepră și botezat de papa Silvestru, i-ar fi donat acestuia și suc- 
cesorilor sái, puterea politică asupra Romei. Prin această scriere 
polemică — ce capătă deci o valoare de critică istorică, prin urmare o 
lucrare și de domeniul istoriografiei — Valla nega valoarea juridică a 
puterii temporale, politice, pe care Biserica și-o revendica în detri- 
mentul statelor laice, dovedind că această pretenţie este întemeiată 
pe o eroare de interpretare (sau pe o pură născocire) făcută cu rea 
intenție, bazată fund de fapt pe aviditatea de putere și de glorie a 
Bisericii Catolice. În mod implicit, Valla adresa astfel si un apel 
papalității de a reveni la puritatea și spiritualitatea evanghelică. 

Cealaltă operă capitală a lui Valla: Eleganrele limbii latine, 
operă reprezentativă si pentru înalta valoare acordată de umaniști 
filologiei, pornește de la intenția autorului de a determina calitățile 
limbii latine ca factor de expresie a unei civilizații exemplare, căreia 
- respectándu-i-se vechile reguli de stil — trebuie sá i se restituie 
antica puritate creată prin contribuția marilor clasici. Cum „întreaga 
viață spirituală a oamenilor își are rădăcina si temelia în studia 
humanitatis*, pentru Valla "filologia este „calea de înțelegere a 
gândirii“; în istoria unui cuvânt „regăsindu-se istoria unei instituţii, a 
unei conceptu, a unui obicei, a unei forme de. viaţă [...]. Filologia 

înțeleasă: într-un mod atât de amplu, ca studiu de: conștiință si 
educaţie a omului integral, se convertește în istorie, — pe care Valla o 
înțelege ca sinteza tuturor disciplinelor umane“ (E. Garin): 


Cranach: „Judita“ (detaliu; Kunsthistorisches Museum, Viena). 


Cu Flavio Biondo (1392-1463) ne găsim în prezența unui 
renumit umanist filolog, istoric (şi arheolog), mult respectat și prețuit 
de contemporani (dar si de Machiavelli). În înalta sa Calitate de 
secretar apostolic a îndeplinit diferite misiuni diplomatice trimis de 
papa Eugen IV. După o polemică (pe o temă de filologie de viu 
interes științific) cu Leonardo Bruni — al cărei punct de plecare l-a 
constituit epistola sa De verbis Romanae locutionis. — si după 
elaborarea capitalei sale opere istorice Historiarum ab inclinatione 
Romanorum decades, Flavio Biondo isi dá demisia din înalta-i 
funcție pentru a putea călători şi a se dedica preocupărilor ar- 
heologice, lucrării sale enciclopedice vaste Jtalia illustrata și 
celeilalte, Roma triumfans; Şi într-adevăr: crearea disciplinei ar- 
heologiei' clasice = din plin valorificată abia în sec. XVIII de 
Winckelmann — se datorează lui FI. Biondo (si, în general, interesul 
de mai târziu al umanistilor pentru studiul relicvelor trecutului, în 
cea mai mare parte lui i se datorează). 

Istoria decadenţei romanilor “este o- incursiune în istoria me- 
dievală şi contemporană autorului a Italiei; cercetare a Evului Mediu 
pe care umanismul fie că îl subevalua, fie că de-a dreptul îl ignora. 
În această intreprindere a sa, Fl. Biondo „nu numai că reuşeşte să 
sudeze Antichitatea cu timpurile actuale — ceea ce de altminteri era 
si visul umanismului — ci si să reconsidere, să reevalueze funcția 
determinantă: pe care a avut-o Evul Mediu în structura modernă“ (S. 
Battaglia); el a arătat importanța consecințelor invaziilor barbare, si 
a comparat caracteristicile epocii lui cu cele ale Antichității. Con- 
tributia sa este de o originalitate incontestabilă. — Sub raportul 
conceptiei istorice, este evidentá influenta asupra sa a lui Titus- 
Livius; la care Fl. Biondo adaugá o vointá de precizie si claritate: 
calități de stil proprii si istoricului latin. „Este primul istoric care 
dateazá inceputul civilizatiei moderne de la ocuparea Romei de cátre 
Alaric (in 410), recunoscánd adeváratele origini ale Europei si ale 
Italiei în această mare perioadă“ — adaugă autorul citat mai sus; pre- 
cizând si faptul că însuși conceptul de ,,decadenta", concept care va fi 

atát de fecund în studiile moderne (să-i amintim doar pe cei trei „mari“ 
- Montesquieu, Gibbon si D. Cantemir — vorbind despre „măreția“ si 
„decadenţa“ unor mari imperii) i i se datoreazá lui Flavio Biondo. 

Nu mai putin importantá pentru istoria umanismului este con- 
tributia sa in domeniul filologiei clasice. 

În scrisoarea amintită mai sus autorul solicita părerea lui L. Bruni 
privind raportul dintre limba latină și limba „vulgară“, italiană. 
Problema abordată (la discutarea căreia a intervenit si Poggio Brac- 
ciolini) privea coexistenta în Roma republicană a două graiuri si ce 
anume le diferentiau: o limbă ;clasică“ și una „vulgară sau popu- 
lară; aceasta din urmă stând si la originea diferitelor idiomuri — sau 
„limbi romanice*: — din Europa Occidentală (si la care = fapt notabil — 
Poggio adăuga și limba română), Fl. Biondo susținea că la Roma (si 
în provinciile ei) exista o limbă unitară, variind totuşi. după mediile 
sociale cu un grad de cultură mult diferit de la unul la altul; italiana, 
limba „vulgară, fiind deci o. continuare a limbii latine clasice. L. 
Bruni, in schimb, postula existența in Antichitate. a două. limbi 
distincte: cea oficială si cea. a plebei, — atât de deosebite una de alta 
încât poporul simplu nu. putea intelege operele. literare. — „Cert este 
că disputa dintre FI. Biondo .si. L.. Bruni punea problema. limbii 
vulgare și a. originilor. sale pe baze. științifice și-o fundamenta, cu o 
conștiință moderná, pe. evoluţia sa. istorică si; geografică. În. această 
polemică umanistă recunoaștem problema premisei majore pe care 
filologia romanică continuă și azi să o studieze“ (Jdem). 

Giov. Pontano (basorelief din epocă). 


... Umanistul care s-a remarcat în mod deosebit prin încercarea sa 
de a opera o reunire, o. sudură între limba latină si limba „vulgară“, 
între autorii clasici. si cei moderni, a fost Cristoforo Landino 
(1421-92). În acest sens, in cursurile sale de la Universitâtea din 
Florenţa - unde deţinea catedra de poezie și de retorică — explica 
concomitent operele lui Vergiliu si Dante, ale lui Horaţiu si Petrarca: 
pe cei moderni socotindu-i egali — dacă nu chiar superiori = celor 
antici. De asemenea, asupra acestora a scris comentarii si în latină si 
în italiană. De un interes cu totul deosebit s-a bucurat ~ pentru 
originala sa interpretare filosofică si alegorică — comentarul sáu la 
Divina Comedie (comentar. care a. apárut ilustrat de. Sandro Bot- 
ticelli).- A- tradus monumentala- Istorie: naturală a “lui: Plinius cel 
Bătrân. În tinerețe (la 19 ani) a compus, în limba latină, versuri de 
dragoste în stilul elegant al lui Propertiu; culegerea respectivă - 
dedicată lui L. Bruni și intitulată Xandra, după numele muzei care 
l-a inspirat, include si diverse descrieri si consideratii despre 
umanistii florentini. De asemenea, epistolele sale isi pástreazá im- 
portanta lor, atât documentară cát si stilistică, 

Dar locul-de prim-plan deținut în cadrul umanismului Quatro- 
centist, Landino îl datorează acelor Disputationes camaldulenses, — 
relatările unor conversații în contradictoriu, pe jumătate reale pe 
jumătate i imaginare — care ar fi avut loc în timpul unui sejur de patru 
zile în liniştea celebrei mânăstiri toscane. Camaldoli, între, Laurenţiu 
Magnificul si Giuliano dei Medici, Cristoforo Landino, Marsilio 


136 'OVIDIU DRIMBA 


Ficino, L. B. Alberti, şi alții. Opera — care atestă entuziasta adeziune 
a lui Landino la doctrina platonică-creștină a lui Ficino — prezintă în 
primul. rând un interes documentar, prin informaţiile pe care le 
. furnizează cu privire la răspândirea ideilor lui Platon si Aristotel în 
mediul florentin; prin faptul că aduce în dezbatere principiile 
filosofice ale Evului Mediu, de la Sf. Augustin la Toma din Aquino; 
totodată cu precizări privind rolul lui M. Ficino! în această ambianţă 
intelectuală și la acea dată (către 1475). — În această lucrare — ca de 
altminteri în întreaga sa operă — Landino încearcă „să concilieze an- 
ticul. cu modernul, visul unei poni creştine cu dorința senină: a 
lumii antice“ (/dem). 


O activitate foarte bogată, desfășurată pe mai multe planuri o 
înscrie reprezentantul cel mai important al umanismului napolitan, 
Giovanni Pontano (1426-1503). Refugiat din Umbria sa natală la 
curtea lui Alfonso I de Aragon, unde a obținut o slujbă, și-a continuat 
aici studiile. În administraţia publică si în cadrul secretariatului Curtii 
regale a desfășurat. 0, bogată. și. „susținută. activitate politică si 
diplomatică; iar ca „prim-ministru““, a dominat cu. autoritate politica 
regatului, fiind un elocvent exemplu de felul în care studiile sale clasice 
(a fost foarte apreciat în acest sens de magistrul său, cunoscutul umanist 
Panormita)” au contribuit la „perfecta sa educație civică. 


l...Dar în, același timp Landino a; condus și cancelaria rei florentine, in 
sectorul redactárii corespondentei oficiale, diplomatice. 


2... „În prima zi, Lorenzo apără (împotriva lui Alberti) teza conform căreia idealul 

omului intelept ar fi să. îmbine viața activă cu viaţa contemplativă, pentru a 

călăuzi oamenii și a aduce în felul acesta o contribuție umanității. În ziua a doua, 

se angajează o discuţie între Alberti și Ficino, pentru a se lămuri dacă răul există 

sau nu, şi în ce constă; dacă binele suprem se identifică'cu Dumnezeu, și în ce fel 

se poate ajunge prin inteligență să fie atinsă fericirea spirituală. În ziua a treia şi a 

patra Alberti expune într-un mod alegoric acțiunea din Eneida, prezentându-l pe 

Enea ca pe, simbolul omului. care, după ce a rătăcit. mult timp, reuşeşte să se 
salveze“ (Laffont-Bompiani). 

3. Pseudonimul lui Antonio Beccadelli (1394-1471), reputat umanist, sicilian de 
orgine, și-a făcut însă studiile juridice la Florența, Siena si Pavia, unde a si fost 
numit poet de curte de Filippo Visconti. La Napoli, în serviciul lui Alfonso T de 

"Aragon, îndeplinește diferite misiuni diplomatice, fondând și Academia 
Antoniană (devenită apoi, datorită lui Pontano, care o. va dezvolta, Academia 

. Pontaniană. -De „mult. succes.-s-au.bucurat anecdotele. lui despre Curtea lui 
Alfonso; dar Panormita devenise celebru încă din 1425, când publicase culegerea 

^ de epigrame erotice Hermaphroditus, — carte pentru care impáratul Sigismund 
— Á— dar care va fi RET VOT Conciliul dit Kohstanz și arsá 


án piátà. 

/Vasta sa operă = în întregime în limba latină = jrinküdeiĝ în primul 

rând o serie de dialoguri, în majoritate cu-continut moral!, şi toate 

vizând cultivarea. virtuţilor - sociale. În: dialogul Desire soartă, 
Pontano admite vechea teorie despre fatalitate-considerată rezultatul 
unei influențe astrale; încât concepția sa deterministă suprimá total 
ideea liberului arbitru. În același timp însă, caută să demonstreze că 
ideea sa despre fatalitate este compatibilă cu teoria creștină despre 
Providentá; căci dacă Dumnezeu atribuie aștrilor o anumită putere, 
El exercită, printr-un control permanent, o influență directă asupra 
omului. (Este aici acea tendință, caracteristică mentalitátii epocii, de 
a concilia poziția Bisericii cu gândirea laică, liberă, a științei). — 
Tema raportului dintre știința astrologică și liberul arbitru este 
discutată şi în dialogul filosofic Aegidius, autorul ajungând la același 
compromis: astrologia nu se opune liberului arbitru, căci, în ultimă 
instanță, Providența este cea care conduce lumea; iar influența sa 
benefică este perceptibilă si în doctrina anticilor, luminați. si de 
natură și (indirect) de Dumnezeu. 

Un caracter diferit au operele. lui Péntáno 1 in care predomină 
elementul narativ, apropiindu-le de literatura beletristicá. De ser- 
mone, de pildă, este o culegere de anecdote si vorbe: de duh, 
asemănătoare Facetiae lui Bracciolini (dar fără caracterul licentios 
al acelora). — Actius încearcă să delimiteze, să definească poezia în 
raport cu istoria, apropiind-o de aceasta ca educatoare si formatoare 
a virtuților civice. — Asinus este un dialog alegoric, cu personaje! și 
multe scene comice desfășurate în jurul unui măgar pe care și l-a 
cumpărat autorul: este o satiră eminamente politică îndreptată îm- 
potriva moravurilor şi a unor personaje de la curtea Neapolului. — 
Antonius este-un; dialog în- care e schițat-un -amplu-tablou satiric. al 
vieții literare (dar și-populare)-napolitane: un personaj care a cáláto- 
rit prin toată Italia povestește întâmplări, snoave, anecdote, întâlnind 
peste tot corupție; ignoranță, vanitate si superstiție, — dar autorul 
încercând să se.consoleze: lucrurile nu merg mai bine nici în Franţa, 
nici în Spania. — În toate aceste dialoguri discuţiile pe diferite teme si 
probleme alternează cu scene de moravuri, descrierile cedează locul 
satirei şi amărăciunea înlocuiește tonul. naraţiunii. vesele; încât, în 
final, dialogul lasă o impresie de tristeţe. 

Pontano à avut însă si intense preocupări științifice. A lucrat, 
până la vârsta bátránetii, la o vastă enciclopedie astronomică în 14 
cărţi, intitulată De rebus coelestibus. A scris si un poem pe temă de 
1.-De goin, De ferite De fortuna, De liberalitate, De beneficientia, De 

astronomie intitulat Urania“ (precum. si o “scurtă lucrare “despre 
meteori = Meteorum liber), afirmându-și credința ín influențele 
aștrilor. = Dar Pontano a fost și un poet talentat: opera sa capitală — 
totodată și una din cele mai frumoase cărţi din întreaga literatură a 
umanistilor — este culegerea de 34 de elegii De amore coniugali. 
Cartea se constituie într-un adevárat imn închinat căsătoriei, iubirii 
conjugale, soției, mamei, copiilor; bucuriei vieții de familie, tan- 
dreţei materne; totul într-o “suită continuă de momente și scene 
respirând liniștea, pacea și fericirea domestică... 


Seria de portrete de umaniști schitate mai sus este în măsură să 
scoată în evidenţă; varietatea de aspecte;-de teme, de probleme, de 
soluţii. propuse; de |. exponenti principali. ai curentului. Desigur că 
acestora li s-ar mai putea adáuga multi alţii .— dintre. care. nu... pot 
lipsi Matteo Palmieri sau Enea Silvio Piccolomini. Aşa după Cum se 
cer menţionate (și subliniate) și preocupările umaniste şi sprijinul dat 
umanistilor de: unii. papi, cardinali sau principi laici (în. rândul 
acestora din urmă plasându-se pe primele locuri Lorenzo dei Medici 
si Federico da Montefeltro). 

: Mateo Palmieri (1406-75), literat si om politic, a fost magistrat 
supremi (; gonfaloniere di. giustizia“) al Florenței, și ambasador pe 
lángá-Alfonso-I; pâpii- Paolo II şi Sixt: V:s Ca umanist s-a:remarcat 
prin atitudinea (proprie de altminteri si-lui LB: Alberti) de: con- 
ciliere si:armonizare, pe de o parte a vieţii active:cu tendința spre 
studiu, meditaţie ş şi contemplarea abstractiunilor filosofico-metafizi- 
ce; pe de altă parte, a cultului Antichității cu aprecierea valorilor 
culturii contemporane. Ca literat, a scris numai în limba „vulgară“. 
Tratatul său Despre viață civilă — un dialog având ca temă modul de 
educaţie civică a omului în diferitele perioade ale vieţii sale — 
exprimă un entuziast simt al vieţii publice și solidarității politice 
(nici o activitatea a oamenilor mi poate fi mai salutard — ottima + 
decât grija de a sta mereu în slujba patriei”), iar poemul filosofic 
Citiă di vita = o încercare de a acorda neoplatonismul cu scolastica — 
urmează îndeaproape modelul Divinei Comedii chiar și ca structură 
(trei cantice, o sută de cânturi, în strofe-terţine) 


1... Filippo Bonaccorsi, Antonio Bonfini, Giov. Maria Angiolello, Fr. .della-Valle, 
Antonio Passerno, Paolo Jovio (care a. vorbit de romanitatca originei si limbii 
noastre), etc 

2. Dintre perionalitigie mai reprezentantive ale umanismului - in primul ránd fünd, 
firește, Marsilio Ficino si Pico della Mirandola — isi vor gási locul in sectiunea 
rezervată Filosofiei pe (din vol. următor). — Într-un fel: sau altul; într-o 

Enea Silvio Piccolomini (1405-64) este -celebrul-umanist vii- 
torul Pius II cu un caracter atât de contradictoriu, un temperament 
aventuros si o biografie (aproape) romanescă — și care, cu nota ei 
insolită, aduce o patá de culoare în peisajul umanismului. 


L. B. Alberti (portret din epocă). 


Descendent dintr-o familie aristocratică (dar scăpătată — din 
cauza unor anumite vicisitudini politice), a studiat dreptul la Siena 
ducând o viață de boem ~ dar si de pasiune pentru poezie şi studiile 
clasice. Ca secretar al cardinalului Oliviero Carafa (apoi si în 
serviciul altor cardinali) ia parte la Conciliul din Basel, unde se 
pronunță în favoarea unei reforme a Bisericii române, câștigă o 
oarecare notorietate în cadrul Conciliului, fiind numit chiar secretar 


al lucrărilor acestui înalt for ecleziastic, apoi secretar papal și legat al 


zale iba: aie idu: ibuni banane tratatistica -umanistilor are; evident, si 
substantiale implicatii filosofice (si nu numai de filosofie moralà). Faţă de ceilalți 
umaniști italieni, Ficino și Pico își păstrează această esenţială particularitate: de a 
fi imprimat o orientare decisivă și în anumite direcții, clare, ale gândirii filosofice. 

Conciliului pe lângă Dieta imperială din Frankfurt, — oraș unde este 
si încoronat cu mare solemnitate ca poet. | 

Ca cei mai multi dintre umaniști, era dominat de un marcat simt 
epicureic-al-vietii. (La. Strassburg avea si un copil din flori cu. o 
oarecare Elisabeta). În această perioadă de viatá mai liberă, scrie 
câteva opuscule-comentarii asupra lucrărilor Conciliului; dar si — tot 
în limba latină — o culegere de poezii erotice, o comedie obscenă 
(Chrysis) şi un roman de dragoste: „Istoria a doi îndrăgostiți“ (De 
duobus amantibus historia), care s-a bucurat, fireşte, de un mare 
succes. - Trece în serviciul lui Frederic III ca secretar al Cancelariei 
Imperiale, apoi ca ambasador pe lângă Curia pontificală. La 40 de 
ani intră în viaţa propriu-zis ecleziastică si, de la rangul de simplu 
preot, în zece ani ajunge legat pontifical în statele germane, cardinal, 
- si peste doi ani este ales papă sub numele de Pius H}. În timpul 
pontificatului său (de 6 ani) a dus o politică de consolidare politică și 
spirituală a Bisericii romane, a militat împotriva rasismului și a 
sclavagismului, precum și pentru organizarea unei cruciade contra 
turcilor (program al cărui eșec i-a grăbit moartea). - A fost un 
ambițios si generos protector al culturii si artelor, — dar a si 
condamnat manifestările umanistilor care nu erau în concordanță cu 
linia morală impusă de Biserică. s 

În vasta sa operă — în întregime în limba latină — se înscriu 
lucrările cu caracter istoric (pe lângă amintitele Comentarii asupra 
Conciliului din Basel, în trei volume) — o Istorie a Boemiei şi o 
Istorie a domniei împăratului Frederic IIT, o erudită Cosmografie; o 
serie de portrete istorice (De viris aetate sua claris), apoi foarte 
interesante Comentarii asupra faptelor contemporane; precum și 
numeroasele scrisori, 414 în total, = unele. având. dimensiunile si 
caracterul unor adevărate tratate, sistematice (cum este cea „Despre 
educaţia -copiilor'“ :— De-Jiberarum  educatione);. scrisori cu totul 
remarcabile „mai. întâi. prin -interesul. lor. documentar, recreánd în- 
treaga. viață a sec. XV, de. la marile evenimente istorice. si politice, 
până la amănuntele de viaţă cotidiană; (O menţiune specială merită 
epistola Despre mizeriile vieții de la curtea pontificală; sau. epistola 
adresată sultanului Mahomed II, în care papa Pius II încearcă să-l 
convertească la creştinism, pentru ca. după aceea sultanul. să devină 
un apărător al Bisericii catolice!!). A | 

fine, dupá elegiile sale de dragoste, spiritul structural laic al 

lui E. S: Piccolomini se desfășoară în deplină libertate în Povestea 


1: La alegerea lui ca papă, cardinalul Bessarione s-a opus, candidatul fiind de 
formaţie culturală exclusiv „păgână“ — laică. 

celor doi amanti, Euryal şi Lucrezia. Cartea — pe care, după-ce a 
ajuns papă, autorul firește cá a dezavuat-o şi a condamnat-o chiar — 
este un adevărat model-de- nuvelă, de narațiune tipic umanistă: 
subiectul, personajele, cadrul în care se desfășoară acțiunea sunt 
luate din viața contemporană, eroii schimbă între ei scrisori redactate 
într-un - stil -care amintește stilul epistolar al lui Ovidiu. Gustul 
autorului pentru momente licentioase este evident (punctul culmi- 
nant al foarte senzualei părți întâia a cărții este scena adulterului); si, 
cu toate cá personajele sunt slab schitate iar finalul nu se justifică din 
punct de vedere al adevărului psihologic, totuși cartea își păstrează 
în mod cert interesul literar, prin abundentele aluzii clasiciste si prin 
frecventele digresiuni, în care se revarsă în mod firesc, fără nicio 
ostentatie, eruditia umanistului. 


Mai mult. decât un 'distins umanist, Leon Battista. Alberti 
(1404-71) este pe drept cuvânt considerat personalitatea cea mai 
perfectă, multilaterală și pe deplin realizată a secolului al XV- lea, 
aparținând în egală măsură literaturii si istoriei artei; dar totodată si 
om de știință (a inventat și diferite mașini și instrumente), pedagog, 
pictor, sculptor. și: arhitect. Prin multitudinea şi nivelul. înalt -al 
preocupărilor L.B. Alberti l-a precedat în modul cel mai strălucit pe 
Leonardo da. Vinci. În persoana sa fuziona tendința spre studiu: cu 
dorința de acțiune; vocaţia și demnitatea omului el-o vedea ca o 
sinteză a meditatiei cu acțiunea, exprimată printr-o căutare a echili- 
brului-interior, considerat virtutea; Ccea:mai intimă a omului. 

"n A stuidiat: greaca. și dreptul canonic la: Venetia; Padova-şi 
Bologna. Scrie-egloge şi poezii de dragoste, la 22 de ani publică (in 
latină) comedia Philodoxus; scrie-primele Jntercoenales — dialoguri 
pe teme de morală, -— dobă mici tratate: în italiană (și unul in latină) 
pe tenia iubirii, imitând Arta iubirii a lui Ovidiu, si; un altul în latină 
despre situația precară a oamenilor de; litere..din timpul său (De 
commodis '+et--incommodis litterarum). Între: 24 şi. 28 de ani 
călătoreşte mult; mai ales prin Germania si Burgundia, însoțind un 
cardinal si ca'secretar al cancelarului pontifical, stabilindu-se apoi la 
Roma unde; pasionându-se de: arhitectură, cercetează si; desenează 
monumentele -ântice (şi totodată scrie tratatul: Despre; familie). La 
Florenţa - unde se: refugiază Curia. papală — se dedică picturii si 
sculpturii, + întreţine strânse legături cu mari . artiști - (Donatello, 
Masaccio, Brunelleschi, Luca della Robbia) și — pentru a stimula 
creaţia în „vulgară“ — organizează un concurs de poezie în italiană 
(limbă pe care în special umanistii de la Curia papală o dispretuiau) 

pe tema adevăratei prietenii. Dialogurile, însă, pe teme politice și 
sociale le scrie fie în latină fie în italiană. Papa Niccolo V, distins 
umanist si prieten al său, îi acordă un beneficiu ecleziastic, încre- 
dintándu-i sarcina restaurării monumentelor Romei (printre altele, si 
a bazilicii S. Pietro). 

De asemenea, compune Ludi matematici, în care descrie diferite 
instrumente pe care le-a imaginat, numindu-le „jucării“; va com- 
pune și tratatele Despre Pictură şi Despre Sculptură; dar capodo- 
pera sa în domeniul artei este De re aedificatoria, marele său tratat 
de arhitectură, scris după modelul cunoscutei opere a lui Vitruviu 
(căreia însă opera lui Alberti îi este superioară), care se adresează nu 
atât tehnicienilor, constructorilor sau arhitecților, cât cititorilor cu 
preocupări umanistel. Ultimii ani ai vieţii i-a dedicat studiului 
ştiinţelor și filosofiei. 

Ceea ce caracterizează în primul rând scrierile lui L. B. Alberti 
este faptul cá el nu s-a limitat la cultul autorilor antici si cu atât mai 
puţin la imitarea lor: gândirea sa este liberă, echilibrată, deschisă la 
problemele și nevoile 'contemporaneității; n-a fost un fetisist al 
clasicismului, ci a fost cel mai mare scriitor al umanismului care a 
recunoscut importanța" literară a limbii “sale materne, folosind-o 
strălucit el însuși și creând în felul acesta proza doctrinară italiană a 
secolului al “XV-lea; el a intuit faptul “că „limba italiană, “per- 
fectionatá prin studiul clasicitdtii, va putea deveni instrumentul cel 
mai desăvârșit de educaţie civilă si umană“. 

În operă sa, un loc semnificativ” îl ocupă tratatele dedicate 
temelor politico-sociale: Momus sau De Principe (ambele în latină 
= la fel ca De profugiis) şi, în italiană, De Iciarchia — „iciarch“ fiind 
numele dat de greci celui care exercită puterea supremă, principele; 
dar care, spre deosebire de modul de a vedea vehement de realist al 
lui Machiavelli, pentru Alberti nu va fi niciodată un tiran, ci doar un 
principe luminat şi prieten al supușilor săi, — relația dintre suveran și 
supuși fiind cea dintre'părinte si familia sa: Omul s-a născut spre a 
fi folositor omului“ = este concluzia umanistului Alberti; „și folositor 
patriei, binelui public si tuturor cetățenilor“. += Dialogul Theogenius, 
tot în italiană, dezvoltă de asemenea teme de interes politic Si 
pedagogic (despre republică, despre viaţa 'civilă, despre soartă, — 
acest din urmă subiect fiind cel care “îi pasiona cel mai mult pe 
— în timp ce; în latină, , ("pageetitnan coriviviale* ; con- 


edil mai importante: ale lui Alberti -ca arhitect: Templul, ;Malatestian din 
Rimini, bazilica S. Andrea din Mantova, fatada bisericii S. Maria Novella din 
Florenta s.a. v l 

versatii în timpul unui banchet (ntercoenales) sunt dispute în formă 
de dialoguri care abordează temele cele mai variate: - despre destin, 
religie, sărăcie, răbdare, fericire, s. am. d. — „Alberti personifică 
spiritul filosofului: care nu are 'sisteme de formulat, ci aduce: în 
observarea vieții și realității o înțelepciune desăvârșită, între ires- 
ponsabilă și ironică, ce însă mai suferă fascinația lumii și à atâtor 
tentaţii -pe; care le oferă. viața, — si pe care. poate totuși să le 
potolească cu o:discretá doză de scepticism“ (S. Battaglia) |. 

În fine, tratatul în formă de dialoguri Despre familie este opera 
cea mai importantă a umanistului L. B. Alberti și totodată capodo- 
pera prozei literare italiene a secolului al XV-lea. Apar aici ="şi 
aceasta este o noutate în proza umanismului = personaje reale în loc 
de personaje; alegorice. Acțiunea este plasată la Padova, unde, pe 
patul morţii; un:párinte aflat in surghiun (Chiar personajul al:cárui fiu 
natural era Alberti) conversează cu rudele despre viață in legătură-cu 
familia, cu fiii, cu gospodária, cu afacerile, cu averea, cu educația î în 
general a omului: o lungă conversație din care - amintind ecouri din 
scrierile lui Cicero, Quintilian şi Xenofon — se degajă o lecţie calmă 
de înțelepciune stoică. În acest tratat — în care discursul este centrat 
pe relația dintre părinți și copii (si în general, dintre bătrâni și tineri) 
= se arată că munca bine organizată în cadrul familiei (si care 
garantează totodată și prosperitatea oraşelor) este adevărată virtute; 
virtute care, în plenitudinea' valorii sale etice si politice, înseamnă 
„buna şi sfânta disciplină a vieții“. ' 


UMANISMUL ÎN ALTE ȚĂRI 
În Franța 


În“ Franţa umanisiul ia caracterul unui curént emiünamente 
filologic. Centrul studiilor filologice, susţinut şi de o intensă activi- 
tate tipografică, este Parisul. Teologul Și eruditul latinist Guillaume 
Fichet (1433—80); rectorul Universității din Paris, aduce de-la Mainz 
(orașul lui Gutenberg) trei. meşteri' tipografi, instalánd: —-chiar in 
incinta Sorbonei = primul atelier de tipografie, tipărind, pentru uzul 
studenților, lucrări de retorică și modele de stil epistolar. 

Un discipol al lui "Fichet, Robert Gaguin, publică tot aici un 


tratat de versificatie „latină, după -ce, doi. profesori. veniti. din. Italia 


l. ,Reapare în dosul acestei sensibilititi zâmbetul uşor acru al lii Luciaf din 
‘Samosata: meat vadit G ADMI putinii tite ERVE 
inclusiv Erasm“ (Idem). 

incepuserá sá comenteze opere ale scriitorilor antici la Facultatea de 
Arte (= litere) a Universităţii — în a cărei programă de învățământ 
studiul poeziei și oratoriei grecești și latine nu își găsise loc până 
acum, = cu convingerea, declarată, că aceste materii contribuie, în 
mai mare măsură -decât: metafizica și logica formală, la: cultivarea 
spiritului și chiar la educarea moravurilor: motiv pentru care și sunt 
considerate și denumite disciplinae humaniores. — Din Italia vine si 
stimulentul pentru studierea limbii și literaturii grecești, predate aici 
de-eruditi fie greci (ca Janis Lascaris, sosit de 'la Veneţia), fie 
francezi — ca Fr. Tissárd, care studiase în Italia iar acum preda 
_ greaca si care publică ó serie de lucrări în limba greacă, gramatici și 

tratate de morală, o gramatică greacă, un dicționar, 2 cânturi din 
Iliada; iar în 1528 — șapte tragedii de Sofocle; sau ca Gerolamo 
Aleandro!,un ipn stabilit la vinim care preda: timba; si literatura 
greacă. 

„Cu Lefèvre — umanismul francez capátá noi dimensi- 
uni. Profesor de filosofie, a studiat si a predat limba greacá (dar a 
studiat si ebraica), editànd si ‘comentând Logica, Etica şi Politica lui 
Aristotel, autor pe care l-a explicat î în lumina realitátilor istorice ale 
Antichității eline”. —. În timpul şederii în Italia i-a cunoscut pe 
Marsilio Ficino si Pico della Mirandola, pasionánd-se şi de filosofia 
lui Platon; în timp ce Aristotel i-a inspirat o nouă şi fecundă metodă 
pe care a aplicat-o şi la studiul şi comentariile Noului T. estament, pe 
care l-a tradus în limba franceză (La Sainte Bible en français). — 
Interpretarea raţională--a- textului l-a condus la concluzia cá nici 
postul, nici celibatul preoților, nici liturghia ţinută în limba latină, 
nici majoritatea sacramentelor nu sunt conforme doctrinei. apos- 


1. Gerolamo Aleandro (1480-1542) predase înainte greaca la Venetia, unde activa 
și marele său prieten Aldo Manuzio, celebrul tipograf. Politician rafinat, fusese 
trimis în misiune la Dieta din Worms, unde obținuse condamnarea lui Luther. 
Numit nunțiu papal la curtea lui Francisc I, fusese făcut prizonier împreră cu 

' acesta în 1525. Devenit cardinal în 1538, fusese mare propagandist al Conciliului 
din Trento. A lăsat o faimoasă bibliotecă cu manuscrise latine și grecești. 


2. Jacques Lefévre d'Étaples (1450-1537), teolog şi moralist. Sub influența 
"spiritului: umanist italian a devenit principalul: inspirator al „„pre-reformei'* 
franceze - anterioară celei a lui Calvin si fără să aibă agresivitatea lui Luther. A 
- fost vicar general al episcopiei de Meaux. Urmărit de Parlament pentru idele sale 
considerate eretice, se refugiază la Strassburg, stabilindu-se în cele din urmă la 
“curtea ' Margaretei de” seg care era favorabilă -noilor idei cu' caracter 
„+ protestant, |. ... 
3 În-1512 editează şi noises (în latină) diim Sf. Pavel, traduce rivongictile 
(1523), iar in 1530, Biblia (cf. G. Lanson). 

Guillaume Budé (portret de Clouet). 


tolilor —- spre a cărei simplitate si puritate îndemna acest erudit 
umanist, precursor al reformatorului Calvin. 


Orientarea în principal filologică se afirmă strălucit prin con- 
tributiile majore ale unor renumite personalități: Budé, Amybt, 
Dolet, Robert si Henri Estienne. 

Guillaume Budé (1467—1540) este cel care, cu prestigiul sáu, a 
impus studiul limbii grecești si cultura umanistă în general în 
mediile intelectuale ale marii burghezii franceze — magistrati, juriști, 
înalți demnitari. După ce şi-a aprofundat cunoştinţele de limbă 
greacă cu J. Lascaris, a tradus în latină tratate de Plutarh de morală, a 
publicat două culegeri de adnotatii la Pandecte, precum si un foarte 
interesant studiu (De asse). despre, monezi si sistemul de măsuri si 
greutăți din Antichitate, confruntând informaţiile antice cu. datele 
respective moderne. Interesul eruditului Budé se extindea de la le- 
gislatie, numismatică si filologie la matematică, pedagogie, filosofie 
şi economie politică. Prieten cu Erasm si Th. Morus, cu Rabelais si 
Et. Dolet, a întreținut cu ei o corespondenţă în latină și greacă, fapt 
care l-a stimulat să scrie diferite disertatii pe teme preponderent 
filologice. De philologia, scrisă sub forma unui dialog între autor și 
regele Francisc I, este o apologie a umanismului. În cel mai autentic 
spirit umanist, el plasează literatura (antică) deasupra oricărei alte 
manifestări a spiritului. Autorul consideră filologia nu o simplă 


1. Aplicând metoda criticii filologice si istorice la studiul dreptului roman, Budé a 


provocat o adevărată revoluţie în domeniul studiilor juridice ale epocii. 

disciplină ştiinţifică rezervată studiului limbii (şi implicit literaturii) 
ci un instrument de cultură generală — întrucât își extinde sfera de 
interes şi cercetare și asupra altor aspecte ale vieții antice — capabil 
să îi facă pe oameni mai generosi, mai cultivați si deci mai fericiți. 

În acest sens, Commentarii linguae graecae, opera sa capitală, 
interpretează și comentează cu subtilitate un număr considerabil de 
cuvinte grecești apropiindu-le de echivalentele lor latine și în relație 
cu doctrinele juridice, aducând în felul acesta o importantă con- 
tributie la istoria doctrinelor si a studiului de drept comparat 
greco-latin. - Pe lângă importante funcţii politice și diplomatice 
Budé le-a îndeplinit si pe cele de secretar si de bibliotecar regal. 
Prestigiului si marii sale influenţe asupra lui Francisc I se datorează 
fondarea Colegiului Franţei. 


Jacques Amyot (1513-93), preceptor al viitorilor regi Charles 
IX si Henri III, însărcinat de Francisc I cu diferite misiuni 
diplomatice, abate apoi episcop de Auxerre, profesor al Universității 
din Bourges, a studiat în Italia operele lui Plutarh în diferitele 
variante găsite aici. Traducerile sale ale unor antici greci l-au 
promovat în rândurile creatorilor prozei clasice franceze. A tradus 7 
cărţi din Biblioteca istorică a lui Diodor din Sicilia, romanele Dafnis 
și Chloe (de Longos) si Theagene și Hariclea (de Heliodor), si în 
special Vieţile paralele ale lui Plutarh, care: s-au bucurat de un 
exceptional suces. (Traducerea sa din Plutarh a fost in mod constant 
utilizată şi de Montaigne în Eseuri). 


O importanţă cu totul deosebită în istoria umanismului francez 
(și european) a avut-o celebra și numeroasa familie (cinci generații!) 
de tipografi si eruditi latinisti Estienne. Mai importanti exponenti ai 
familiei sunt Robert (1503-59) si Henri (1531-98). 

Robert Estienne a publicat numeroase Biblii precum si editii de 
autori antici, texte revizuite de el, în ebraică, greacă si latină. 
Dicţionarul francez-latin si Tezaurul limbii latine sunt operele sale 
originale capitale care i-au justificat titlul de „părinte al lexicografiei 
franceze“. — Fiul sáu Henri Estienne, elenist pasionat, in Italia a 
căutat prin biblioteci manuscrise grecești, publicând prima ediție 
Anacreon, urmată de traducerea latină. A fondat la Geneva o 
tipografie unde a publicat Apologia pentru Herodot, Epigrame 
grecești si. o 'lucrare polemică: Dialogues du nouveau langage 
francais italianisé, in care denuntá invazia de italianisme ce corup 
limba franceză, — continuând să ia apărarea folosirii limbii franceze 
într-o altă foarte semnificativă operă cu. caracter polemic, despre 

Amyot (portret de L. Gaultier). 


superioritatea limbii franceze. (De la préécellence du langage 
francais). 

Opera sa capitală, celebrul dicționar Thesaurus linguae graecae, 
reprezintă si o reacție contra italianismului invadator si, în același 
timp, o apologie a capacităţii limbii lui Homer de a exprima cele 
mai subtile nuanţe ale sensibilităţii și gândirii, oferind tuturor lim- 
bilor bazele raționale și modelul perfect de comunicare a sentimen- 
telor, ideilor si pasiunilor popoarelor; o gigantică operă de erudiție, 
un repertoriu imens de înaltă valoare științifică, în care abundă 
citatele si referintele din autorii greci. — De la préécellence... este o 
entuziastă pledoarie pentru limba franceză, considerată de autor 
întru nimic inferioară celei grecești; operă în care enumeră calitățile 


ego. 45 


derivatiilor, — un „patriotism lingvistic“ nu lipsit de exagerare!. - Ín 
Apologia pentru Herodot, autorul antic este prezentat ca un model 
de gândire, de stil, de impasibilá obiectivitate, de profundă interpre- 
tare a acţiunilor umane („lucrare depășind limitele strictei cercetări 
filologice, pentru a intra în domeniul luptei de idei“ (Jdem). 


1. Într-un alt tratat: Despre conformitatea limbii franceze cu cea greacă, H. 
Estienne ţine să ilustreze afinitátile lingvistice: respective si să demonstreze că 
limba franceză este regina limbilor moderne, și că „nici un alt popor nu este atât 
de capabil ca francezii să înțeleagă valoarea morală și frumuseţea literaturii 
grecești antice“. 

Filologul și tipograful Etienne Dolet (1509-46), personalitate 
impresionantă prin viața, opera şi mai ales tragicul său sfârșit de 
adevărat martir al atitudinilor sale de umanist, — a trăit 4 ani în 
mediul intelectual padovan si venețian, continuându-și studiile ju- 
ridice la Toulouse; oraș din care a fost expulzat pentru atacurile sale 
la adresa Parlamentului cu ocazia unui edict dat contra asociațiilor 
studențești. La Lyon — unde ia apărarea muncitorilor în grevă — isi 
publică importanta lucrare Commentarii linguae latinae (două vo- 
lume in-folio), urmată de Formulae latinarum locutionum si de alte 
lucrări (pamflete, broşuri populare, satire, almanahuri, — editând si 
Gargantua de Rabelais). 

Studiul Antichității i-a dezvoltat spiritul liberei gândiri; drept 
care Dolet se lansează în lupta de idei a timpului, în favoarea 
Reformei (a publicat şi numeroase opere calviniste și eretice). 
Fiindcă publicase traducerea în limba franceză a Noului Testament, 
a Epistolelor, a Evangheliilor şi a Psalmilor, este acuzat de erezie si 
ateism, și condamnat la moarte de tribunalul ecleziastic din Lyon, 
dar este grațiat datorită intervenţiei lui Francisc I. Doi ani mai târziu 
este denunţat Inchiziției de teologii Sorbonei fiindcă introdusese în 
Franţa cărți protestante tipărite la Geneva si pentru că publicase un 
dialog atribuit lui Platon, în care se nega imortalitatea sufletului; este 
condamnat, spânzurat şi cadavrul ars pe rug. 


Mișcarea umanismului francez a găsit în Francisc I pe marele 
său admirator si generos protector. Chiar din primii săi ani de 
domnie — si urmărind prin aceasta ridicarea nivelului cultural al 
nobilimii franceze — regele dă dispoziția să se tipărească în primul 
rând traducerile (din Xenofon, Tucidide, Diodor din Sicilia, oa ca 
şi Appian) pe care Claude de Seyssel le lăsase în manuscris!. La 
indicatiile lui se realizeazá si o traducere a lui Homer; in timp ce 
Amyot începe să traducă pe Plutarh, un alt elenist traduce Diodor, 
etc. 

La îndemnul bibliotecarului regal Amyot se caută și se achizi- 
tioneazá manuscrise ale operelor antice grecești. În 1530 regele 


1. Arhiepiscop, om politic si foarte erudit umanist, Claude de Seyssel (1450-1520) 
deținuse înalte funcții la curtea ducală de Savoya, - în timp ce Ludovic XII îi 
încredințează delicate misiuni diplomatice îndeosebi in Anglia, țară al cărei ajutor 
îl obţine în lupta Franţei contra lui Filip cel Frumos și împăratului Maximilian; 
misiuni pe care le continuă cu succes și după ce este numit episcop de Marsilia. 
După ce devine episcop de Torino se retrage din viața politică, ocupându-sc 
numai de traducerile si lucrările sale literare, juridice si politice. 

fondează - la sugestia aceluiași Amyot — Colegiul Regelui, la care 
predau și doi lectori, de greacă şi de ebraică; pe care însă Universi- 
tatea invită Facultatea de Teologie să îi denunțe Parlamentului sub 
acuza de erezie (dar regele îi scoate de sub urmărire). În 1534, 
pentru a sublinia scopul pur filologic al noii instituții — care va 
deveni astfel Colegiul celor trei limbi — se creează si o catedră de 
elocintá latină. Zece ani mai târziu, numărul profesorilor ajunge la 
șapte, crescând în continuare!. Lectorii constituiau o mică corpo- 
ratie, dispunánd de anumite drepturi si privilegii. Era pentru prima 
dată că învățământul limbilor antice era un învățământ liber, pur 
laic, emancipat de sub tutela teologilor. 

Mișcarea umanistă s-a răspândit în toate centrele intelectuale 
din Franța - între care se distinge în mod deosebit Lyonul, desi 
orașul nu avea o universitate; dar Lyonul a devenit, datorită situației 
sale economice extrem de prospere, legăturilor comerciale foarte 
intense cu Italia si unei excepționale activități tipografice, pe primul 
loc în Europa (cu peste o sută de tipografii), adevărata capitală a 
culturii umaniste din Franţa. Prin Lyon pătrunde acum, masiv, din 
Italia moda petrarchismului în poezie. și, în filosofie, a neoplatonis- 
mului florentin, — popularizat aici si gratie traducerii franceze (din 
1537) a Curteanului lui Baldassare Castiglione, — un distins cerc 
intelectual platonizant se constituise și la Curtea reginei Navarrei, 
Margareta, sora lui Francisc I, (şi cea mai cultă femeie a Franței 
timpului). Dar şi alte curente de idei inspirate de cultura Antichității 
(ca de pildă, epicureismul odelor horatiene ilustrat de poezia lui 
Ronsard, sau cel al romanului lui Rabelais - un umanist cu totul 
remarcabil el însuși) au alimentat creativitatea umanismului francez. 


In Germania 


Umanismul italian s-a răspândit repede în Germania, mai întâi 
în mediile curților imperiale ale lui Carol I din Praga si Viena, unde 
nu numai moda petrarchismului este prezentá, ci unde se cultivá si o 
poezie umanistá in limba latiná. Durata mult prelungitá a Conciliilor 
ecumenice din Konstanz (1414-18) si mai ales din Basel (1413-39) 
au ocazionat contacte fertile între clericii si savanții- italieni si 
germani. Se traduc in germaná opere ale umanistilor italieni 
(Petrarca, Boccaccio, Poggio Bracciolini, Enea Silvio Piccolomini) 
și se constituie centre umaniste în jurul unor personalități de pres- 


1. În timpul Revoluţiei Franceze, Colegiul Regal devine Colegiu Naţional; sub 


Napoleon - Colegiul Imperial, și în fine Colegiul Franței. 

Pirckheimer (portret de A. Dürer). 


tigiul. Se scrie si o literatură in limba latină, dar fără a lăsa nume sau 
opere notabile. În schimb este stimulată producţia în limba natio- 
nală, — traduceri sau opere originale. 

Sfera tematică a umanismului german - mult mai restrânsă 
decât a celui italian — se referă îndeosebi la domeniile filologiei, 
pedagogiei si moralei (unde critica moravurilor și instituțiilor capătă 
tonuri vehemente, satirice şi polemice). Reforma a alimentat litera- 
tura polemică religioasă și, prin Luther, a încurajat creația în limba 
poporului, nu în limba latină; deși Luther însuși avea o bună 
formaţie filologicá umanistă (a tradus Vechiul T. estament după 
versiunea greacă a lui Erasm, Noul Testament dupá cea în limba 
greacă a lui Reuchlin, iar în limba germană a tradus direct din limba 
greacă Fabulele lui Esop). - De altfel, fanatismul lui Luther nu era 
de natură să favorizeze progresul umanismului literar; dimpotrivă, 
mișcarea si spiritul Reformei a »us capăt culturii laice, care punea 
accentul pe libertatea inițiativei si studiul anticilor. Încât Erasm a 
putut spune că „domnia luteranismului înseamnă moartea culturii. 


Principalii 'exponenti ai umanismului german + Celtis, Melanch- 
ton, Reuchlin, Ulrich von Hutten - ilustreazá tendintele mentionate 
mai sus. : 


1. La Augsburg (cu Peutinger), la Strassburg (cu Wimpfeling), la Tubingen (cu H. 
Bebel), la Nürnberg (cu Celtis şi Pirckheimer), la Erfurt (cu Cortus Rubeanus), la 
Viena (cu Regiomontanus), etc. 

Conrad Celtis (pseudonimul lui Konrad ‘Bickel, 1459-1508), 
mare animator și promotor al studiilor umaniste, admirator pasionat 
al filosofiei platonice, călătorește in Italia (doi ani) pentru a-l 
cunoaște pe Marsilio Ficino; după modelul „academiilor“ italiene 
fondează la Heidelberg și Viena asemenea cenacluri umaniste, 
cărora le vor urma altele la Nürnberg, Augsburg si Lübeck. Fost 
profesor al Universitátilor din Ingolstadt, Viena si Heidelberg, se 
consacră căutării de texte vechi, descoperind astfel si publicând 
piesele in limba latină ale celebrei călugărițe din sec. IX, 
Hroswitha!, el însuși fiind autorul unor comedii alegorice. El este 
cel dintâi în Germania care comentează şi publică (în 1500) Germa- 
nia lui Tacitus: fapt semnificativ, care va imprima o notă nationa- 
listă marcată umanismului german. 


Melanchton (gravură de H. Aldegrever). 


Celtis este autorul unui volum de poezii în limba latină: Amores, 
în care se inspiră, ca formă, din Horaţiu și Ovidiu, dar in care își 
transpune propriile sale aventuri erotice, precum și amintiri din 
regiunile germanice in care a trăit; o poezie fără o profunzime a 
sentimentului, dar foarte atent elaborată ca stil, cu-un viu-sentiment 
al naturii si un pasionat patriotism. O poezie care i-a adus distincția 
de a fi laureat de împăratul Frederic III, — primul poet german-onorat 
cu această distincție. Proiectează (după modelul lui Flavio Biondo 
cu a sa Italia illustrata) să evoce într-o Germania illustrata peisaje 
$i orase, obiceiuri si evenimente istorice, personaje si frumuseti 


1. Vd. Zst. cult. si civ., vol. 8, pp. 204-5, 213. 

artistice ale patriei sale; în care scop solicită și obține materiale de la 
persoane din diferite regiuni ale ţării. Vasta sa corespondenţă — din 
care s-au păstrat 250 de scrisori — reflectă curiozitatea sa intelectuală 
multilaterală, activitatea sa impetuoasă si marea sa popularitate în 
epocă. 


Philipp Melanchton (pe numele său adevărat Schwarzerd, 
1497-1560), cel mai cunoscut apărător al Reformei! și cel care a 
reorganizat în patria sa studiile umaniste (merit care i-a adus titlul 
onorific de Praeceptor Germaniae). Asemenea lui Erasm, a militat 
pentru o reformă internă a Bisericii si pentru o revigorare a vieții 
creştine prin adoptarea unor principii umaniste. Dotat cu o rară 
precocitate, Magister artium la vârsta de 17 ani, a ţinut cursuri 
despre Aristotel, comentándu-i Etica (proiectând şi o ediție com- 
pletă a operelor Stagiritului) si despre alti clasici. La 21 de ani a 
compus o gramatică a limbii grecești; autor al câtorva opere 
teologice, profesor la Universitatea din Wittenberg, s-a dedicat 
studiului Sf Scripturi, comentariilor marilor autori latini (Cicero, 
Caesar, Plinius, Vergiliu, Ovidiu, Plaut, etc.) și traducerilor clasicilor 
greci (Homer, Hesiod, marii tragici, Lucian, Tucidide, Plutarh). A 
scris primul tratat de psihologie apărut în Germania; Elemente de 
retorică si — opera sa principală - Compendiu de filosofie morală, 
care timp de două secole a servit drept manual de morală în școlile 
germane?. Prin această operă — baza eticii rationale a Reformei și 
trăsătura de unire a moralei cu teologia“. - Melanchton este primul 
teoretician — din tabăra protestantă — al conceptului de drept natural. 


Johann Reuchlin (1455-1522), este fondatorul filologiei 
ebraice în Germania. Profesor de greacă la vârsta de 22 de ani, după 
studii filologice și juridice la Basel și la diferite universități franceze 
(Paris, Orléans, Poitiers) exercită concomitent profesiunea de avocat 
şi cea de profesor de greacă. În decursul unei călătorii la Roma şi 
Florenţa leagă prietenie cu Ficino si Pico; primul, stimulându-i 
1. Ela fost cel care a formulat - la vârsta de 24 de ani — prima expunere sistematică 

a ideilor Reformei, atenuînd însă (după exemplul lui Erasm) doctrina luterană 
privind predestinarea si liberul arbitru. 

2. „Această morală este o reînnoire, prin Părinţii Bisericii şi Cicero, a gândirii lui 
Aristotel si a stoicilor. Temelia sa este „lumina naturală“ a raţiunii, dată, de 
Dumnezeu fiecărui om pentru ca să deosebească imediat şi peste tot Binele. Dar 
întrucât lumina naturală este tulburată de păcat, Dumnezeu a trebuit să o 
reanimeze prin promulgarea Decalogului, care nu e altceva decât expresia legii 
naturale“ (Dict. des oeuvres, IV, 116). : 

interesul pentru neoplatonism, al doilea pentru Cabală. La Heidel- 
berg este numit consilier al principelui elector si preceptor al fiilor 
acestuia. La Stuttgart este judecător federal al statelor suabe; după 
care se consacră exclusiv studiilor, predând limba și literatura greacă 
la universitățile din Ingolstadt si Tübingen. La Heidelberg, prin 
lucrárile sale pune bazele studiilor de ebraisticá, publicánd tratatul 
de gramatică si lexicografie De rudimentis linguae hebraicae. După 
care, se consacră studiilor'talmudice, angajându-se și într-o dispută 
publică antiebraică: fapt care îi atrage acuza de erezie din partea 
dominicanilor din Köln’. 


Ulrich von Hutten (xilogravurá din 1521). 


Autor al unor comedii în limba latină (o farsă: opera principală a 
teatrului umanist din Germania), a scris si o satiră anticlericalá care a 
avut un viu ecou public. Dar Reuchlin deţine un loc important, 
semnificativ în istoria umanismului cu referință la domeniul ebrais- 
ticii prin cele două tratate: De arte Cabalistica şi De verbo mirifico. 
In primul, autorul consideră Cabala, doctrina ezoterică privind 


I. Pentru a se apăra, Reuchlin scrie Oglinda ochilor si Clarorum virorum epistolae, 


în care își raliază opiniile unor distinști intelectuali contemporani la ideile sale, 
împotriva arderii cărților ebraice. 

Universul, ca o „filosofie simbolică“, sistematizatá de Pitagora şi 
pitagoricieni, dar căreia el îi dă o interpretare creștină, capabilă a 
descifra simbolurile conținute în Sf Scriptură. Doctrinele cabalistice 
expuse aici (despre Dumnezeu, om, suflet, destin, etc.) sunt cele 
relevate si de Pico: della Mirandola, pentru care Reuchlin are un 
sentiment de adevărată venerație: = Al doilea tratat (violent atacat de 
Tribunalul Inchiziției, la fel ca primul), Despre cuvântul minunat, 
expune doctrina cabalistică sub forma unui dialog între un călugăr 
creștin, un erudit evreu și un filosof grec epicurean, care analizează 
sensurile tetragramei YAHW, mirificul cuvânt ebraic Yahvé (Ie- 
hova, Dumnezeu). Concluzia dialogului este că „unde se reunesc 
doi sau trei oameni în numele lui Hristos, El este în mijlocul lor“. 


Ulrich von Hutten (1488-1523), unul din primii umaniști 
germani, fire neliniștită și înclinată spre aventură, a dus o viață de 
student studios dar şi de soldat mercenar (în serviciul Veneţiei), a 
călătorit de două ori în Italia, a făcut studii întrerupte și nesistematice 
în diferite oraşe germane si italiene, a fost armat cavaler și încoronat 
poet de împăratul Maximilian I, a aderat la Reforma luterană în care 
vedea o posibilă reformă generală a Imperiului. Publică o serie de 
opuscule politice si de pamflete anticatolice si antifeudale. Atacă, în 
epigrame scrise în limba latină, pe războinicul papă Iuliu II, iar prin 
publicarea Donafiei lui Constantin a lui L. Valla, tine să denunțe 
pretenţiile de putere politică a papalității. A încercat să organizeze 
(împreună cu Franz von Sickingen) o revoltă a cavalerilor imperiali 
împreună cu burghezii orășeni si cu țăranii împotriva principilor şi 
episcopilor (mișcare dezaprobată de Luther, de care von Hutten se si 
desparte); dupá ce revolta esueazá, se refugiazá in Elveţia, unde află 


protecția reformatorului Zwingli (după ce fusese abandonat si de. 


Erasm) si unde moare, la numai 35 de ani. 

Pe làngá versuri ín limba latiná scrie si cáteva dialoguri (in 
dialogul intitulat Arminius exaltă celebrul erou germanic elogiat de 
Tacitus: prin invocatia viteazului erou von Hutten urmărește să 
dinamizeze conștiința națională a poporului german pentru a se 
opune venalității Curiei și pretențiilor papale); dialoguri pe care 
autorul ține să le traducă el însuși in limba germană, pentru a putea 
fi citite de oricine: momentul este semnificativ pentru umanistul 
militant care era convins că Reforma religioasă implica și scopuri 
nationale, patriotice. — Aceasta explică si rolul de prim ordin pe care 
l-a avut von Hutten în elaborarea celebrelor Scrisori ale oamenilor 
obscuri, violent act de acuzare și de condamnare a mentalități 

medievale, operă atât de: caracteristică a umanismului -german!. 
Astfel, prin Ulrich von. Hutten se afirmă pregnant un umanism cu 


„trăsături clar originale: influenţat si stimulat de cel italian, dar in 


acelasi timp militant pe plan politic si atasat de trecutul si de vechile 
tradiții germanice. (Vd. infra, cap. „Lit. germană a Renașterii“). 


' În Spania 


Se pune uneori la îndoială (cu totul eronat) existența unui 
adevărat curent umanist spaniol; sau — „mai degrabă se pare că 
umanismul a rămas superficial si exterior“ (Guido Mancini). Fapt 
este cá în Spania, unde efortul de reformă a Bisericii si de consoli- 
dare a catolicismului se traduce - în plan cultural-academic — prin 
fondarea Universităţii numită „umanistă“ din Alcalá de Henares 
(contrapusă celei traditionaliste si scolastice din Salamanca), studiile 
umaniste nuse situau în centrul atenției, preocuparea fundamentală 
rămânea învățământul teologic, sub atenta supraveghere a Inchizi- 
tiei, cu promovarea prevalentă și fermă a culturii religioase si cu 
răspândirea rapidă a literaturii ascetice. Neoplatonismul însuși - una 
din coordonatele definitorii ale umanismului, - în Spania a fost 
folosit spre susținerea misticismului, încât în cele din urmă a fost 
aproape asimilat de noua scolastică. 

schimb, umanismul filologic — și îndeosebi umanismul peda- 
gogic — s-au impus cu autoritate și într-un mod absolut remarcabil. 

Primul gramatician nu numai al Spaniei „ci al întregii Europe în 
epoca modernă“ (Em. Diez-Echarri) Antonio de Nebrija (1441- 
1522), care după ce şi-a desăvârșit studiile umaniste la Bologna 
(timp de opt ani), a fost profesor la Universitatea din Salamanca, 
apoi la cea din Alcalá, a fost umanistul care a impus societăţii 
cultivate spaniole interesul şi admirația pentru lumea si studiul 
Antichității, prin lucrările sale filologice: Introducere în gramatica 
latină, urmată de Dicţionar. latin-spaniol si spaniol-latin, de 


1. Faimoasa satiră, operă anonimă în 2 vol. (1515, 1517) intitulată Epistolae 


obscurorum virorum a fost ocazionată de acţiunea evreului convertit J. 
Pfeferkorn care pleda pentru convertirea forțată a evreilor si confiscarea tuturor 
cărților ebraice.. Majoritatea umanistilor germani, în frunte cu ilustrul ebraist 
Reuchlin „s-au opus acestei măsuri de o intolerantá inchizitorialá tipică 
obscurantismului medieval. Un grup de umaniști au publicat această culegere de 
scrisori fictive, într-o latină barbară si un stil caricatural, de crasă si ridicolă 
ignoranță filosofico-teologalá, cu o diabolicá vervă satirică si umoristică, - un 
feroce pamflet cu care adversarii umanismului erau desfiintati; un tablou crud dar 
pitoresc al mizeriei intelectuale si spirituale al taberei teologilor scolatici, fanatici. 

comentarii ale unor autori antici, si de studii de limba greacă si de 
limba ebraică. Opera sa capitală în acest domeniu este Institutiones 
latinae (în cinci cărţi), pe care, ulterior, a tradus-o el însuşi în 
spaniolă. 

Dar preocupările sale s-au extins și asupra altor domenii: juridic 
(Lexico iuris civilis), arheologic (Antigiiedades de España), peda- 
gogic (De liberis educandis libellus). — Pe lângă aceste contribuții 
privind Antichitatea clasică, Nebrija a rămas în cultura lumii iberice 
și ca autorul primelor lucrări privind limba spaniolă: Gramatica 
castellana, 1492 (urmată apoi de Orthografia castellana) „afirmă 
explicit demnitatea limbii castiliene care este situată — după ce va fi 
regularizată prin opera studiosilor - pe acelasi plan cu limbile 
clasice“ (A. Varraro, C. Samona). 


Din seria celorlalți umaniști spanioli care s-au ilustrat în câmpul 
filologiei trebuie menţionat mai întâi Fr. Sanchez de las Brozas 
(1523-1601), autor — pe lângă a numeroase tratate de retorică, 
dialectică, geografie, de traduceri din Horaţiu și Ovidiu - al unei 
importante opere: De causis linguae latinae, care în secolele XVI si 
XVII a avut o enormá influentá chiar si in afara Spaniei. (M. Y. 
Pelayo îl numește „părintele gramaticii. generale şi al filosofiei 
limbajului“). - Benito Arias Montano (1527-98), umanist de o 
erudiție enciclopedică, poet de limbă latină in hexametri de o 
perfectă eleganță clasică, autor al unor tratate filosofice şi teologice, 
dar care s-a distins îndeosebi ca ebraist (a tradus din ebraică în latină 
Itinerarul lui Beniamin de Tudela). - Nobilul Diego Hurtado de 
Mendoza (1502-75), însărcinat cu misiuni diplomatice in Por- 
tugalia, Flandra, Anglia, Italia (unde a legat prietenii cu Pietro 
Aretino, Bembo, Sansovino și Tizian, iar la Roma s-a perfecţionat 
în studiile sale juridice, filologice si umaniste), admirat pentru 
cultura sa latină, greacă, ebraică și arabă, mare colecționar de cărţi si 
manuscrise antice, poet de influență petrarchistă cu accente de 
delicată melancolie, — este si autorul unor traduceri de multă precizie 
si rigoare științifică (Mecanica lui Aristotel) si al unor importante 
lucrări istorice ca Austriada si în primul rând Guerra de Granada, 
operă importantă pentru impartialitatea în relatarea evenimentelor, 
curiozitatea multilaterală, acuitatea cercetării. cauzelor sociale și 
spirituale ale evenimentelor, eleganța si vivacitatea stilului. 

Dar monumentul umanismului filologic spaniol îl reprezintă 

Luis Vives (portret, c. 1535). 


faimoasa și impresionanta Biblie poligloti!; prima lucrare tipárità 
de acest gen din lume, redactatá intre anii 1502-1517 la Universi- 
tatea din Alcalá cu colaborarea celor mai ilustri eruditi spanioli, sub 
conducerea arhiepiscopului de Toledo, cardinalul Jiménez de Cis- 
neros (m. 1517), Inchizitor general, regent al regatului si fondator al 
Universității din Alcalá. Opera cuprinde 6 mari volume in-folio. 
Primele 4 sunt rezervate Vechiului Testament, cuprinzând texte în 
limbile greacă, latină, ebraică si (un volum) caldaică; vol. V - Noul 
Testament (texte în greacă și latină); iar vol. VI conținând un 
vocabular ebraic-caldaic, un indice onomastic si o gramatică a 
limbii ebraice. 


Desi Erasm n-a simtit o atractie deosebitá pentru ambianta 
socială si intelectuală din Spania (nu a răspuns invitatiei cardinalului 
Cisneros de a colabora la Biblia poliglotă si nici Carol Quintul nu 
l-a putut determina să-l însoțească atunci când împăratul şi-a 
transferat curtea la Madrid), în schimb opera sa a cunoscut în Spania 
o largă difuziune si o mare influență. Erasm însuși recunoaște într-o 
scrisoare: ,,Datorez Spaniei mai mult decât alor mei sau decât 
oricărei alte naţiuni“. 


1. Sau Biblia Complutense de la Complutum, denumirea antică a orașului Alcalá. — 


Universitatea locală, fondată de Cisneros în 1498, a fost transferată în 1836 la 
Madrid - devenind Universitatea Complutense. 

Operele sale — adeseori provocând și aprinse polemici, nu doar 
entuziaste adeziuni — erau traduse în limba spaniolă de obicei nu 
tocmai fidel ci cu unele intenționate omisiuni și atenuări a tonului 
(mai ales când Erasm îi ataca — în foarte popularele sale Dialoguri 
pe călugări, clerul în general și situația Bisericii), întrucât reformato- 
rii catolici spanioli nu voiau să depășească limitele ortodoxiei. — Cei 
mai importanţi reprezentanţi ai erasmismului spaniol sunt frații 
Vergara!,, fratii Valdés? si, in mod cu totul deosebit Luis Vives per- 
sonalitatea cea mai proeminentá a umanismului spaniol si unul 
dintre cei mai mari umanisti europeni. 

Luis Vives (1492-1540) a tráit aproape toatá viata in afara 
Spaniei: profesor la Paris si Louvain (unde a legat o stránsá prietenie 
cu Erasm), la Bruges si Oxford; iar la Londra, ca lector al Ecaterinei 
de Aragón, soția lui Henric VIII. Autor foarte prolific, a scris 
numeroase opere filosofice (în număr de 12), pedagogice (20), alte 
subiecte (peste 12), — între care Exercitatio linguae latine a avut 50 
de ediţii (în numai 7 decenii ale sec. XVI), iar Introductio ad 
Sapientiam, peste 30 de ediţii în aceeași perioadă”. 

De disciplinis („Despre instrucţiune“) este prezentată de autor 
sub forma a trei opere organic legate între ele: De corruptibus 
artibus („Despre corupţia artelor“ - a disciplinelor predate în 
şcoală), în 7 cărţi; De tratendis disciplinis sive de doctrina christiana 
(„Despre învățământ sau educația creștină“, in 5 cărți); De aria 
(în 8 cărţi — tratând in special despre logică şi metafizică). — 
această mare operă Vives atacă toate defectele ŞI re a 
1.. Dintre care Fr. de Vergara (m. 1545), profesor de greacă la Univ. din Alcalá si 

autor al primei gramatici a limbii grecesti (De graecae linguae gramatica, 1537); 

a fost foarte láudat de Erasm ca elenist. 


2. Alonso de Valdes (m. 1532), nobil in suita lui Carol I (ca secretar pentru 
corespondența diplomatică) a trăit mult timp la Viena si în Italia. Dialogurile lui 
(De las cosas ocuridas en Roma, De mercurio y Caron) iau apărarea politicii lui 
Carol V şi proiectează ideile lui Erasm privind reforma morală a societății 
creștine, atacând aspru viciile si predicând intimitatea vieţii religioase. — Juan de 
Valdes (m. 1541) se transferă în Italia de teama Inchiziției. Opera lui reflectă o 
religiozitate rafinată şi cerebrală (O sută zece considerații divine). Alfabetul 
creștin este un dialog între două persoane reprezentând sentimentul si, respectiv, 
gândirea lucidă. Dialogul despre limbă reia teoriile lui Erasm despre limbaj. 


3. Remarcabile între toate — pe teme diferite: Comentarii la  Suetoniu, 
Introductiones in latinam grammaticam, Dictionarium Latinum — Hispanicum et 
Hispanicum- Latinum, Gramatica sobre la lingua castellana; şi in mod cu totul 
deosebit: De disciplinis, De anima et vita si De institutione foeminae christianae 
asupra cărora ne oprim = si pentru care Vd. Lafont-Bompiani, Dict. des oeuvres, 
vol. I si III. 

obișnuite privind învățământul: morga științifică, spiritul utilitar, 
absenţa oricărei critici sănătoase, recursul abuziv la „magister dixit‘ 
şi, mai ales, ignorarea unei concepții judicioase si a unei adevărate 
metode de predare. Autorul aduce reprosuri dar si sfaturi originale 
(privind. învățământul lingvistic, al istoriei, arheologiei, științelor 
naturale, geografiei, etc. — atribuind si cuvenita importanță educaţiei 
fizice), putând fi considerat ca pedagog, pe drept cuvânt precursorul 
lui Montaigne. 

De anima et vita (,,Despre suflet si viaţă“), tratat de psihologie 
empirică, în trei cărți, — „în care studiul simțurilor, al activităților 
care se raportează la inteligență și raționament, la sentimente și 
pasiuni, este condus în strânsă legătură cu studiul fiziologiei şi 
paralel cu examinarea problemelor filosofice și morale care depind 
de fiziologie“ (Jdem). Sarcina atribuită de autor psihologiei este de a 
studia empiric faptele şi procesele psihice pornind de la ideea de 
viață (vegetativá — la unele ființe; la altele, legate de senzații, 
inteligență și rațiune — la om). Vives studiază aceste aspecte si 
probleme refuzând schemele medievale: „Nu ne interesează ce este 
sufletul — scrie el — ci care sunt actele prin care el se manifestă; si, 
care este acțiunea și influența sa în formarea obiceiurilor omului, — 
pentru ca, după ce am alungat viciul, să urmăm virtutea“. Sunt 
studiate aici operațiunile inteligenței, voinţei, memoriei, raţiunii; 
precum si — partea cea mai imporantă — sentimentele si pasiunile. 
„Intreaga operă este impregnantă de o concepție biologică despre 
psihologie, recunoscându-se că psihicul si fiziologicul, sensibilul si 
rationalul, sunt solidare între ele“ (Idem). — Datorită acestei opere 
Vives este considerat precursorul antropologiei secolului XVII si 
părintele psihologiei moderne. 

Asemenea lui Erasm, Vives este partizanul ferm al educaţiei 
femeii; el a scris mai multe tratate în acest sens, — în fruntea lor 
situându-se De institutione faeminae christianae, tratatul pedagogic 
tradus în aproape toate limbile europene. Opera contine felurite 
îndrumări, “sfaturi, îndemnuri, recomandări (privind alegerea 
prietenilor, grija menajului, refuzul dansului, învățământul limbii 
latine, al studiilor istorice, etc.), sistuupuk educativ recomandat fiind 
impregnat de spiritul doctrinelor catolice}. — Opera aceasta anunţă o 
metodă educațională net psihologică — şi care va fi metoda peda- 
gogiei moderne. 


1. Surprinde aici însă contrastul frapant între realismul crud al limbajului în materie 
sexuală și austerul ascetism mistic și iubirea de Dumnezeu. 

În Anglia 


Caracteristica generală a umanismului englez este legată de 
constituţia morală a națiunilor nordice, de acea sobră pietate creștină 
care va face ca în Anglia — în mod deosebit ~ motivele religioase, 
etice și civice, să predomine mai mult ca în Italia si să le regăsim în 
stare mai pură decât în umanismul toscan. Aproape toti englezii care 
se duceau la studii în Italia sau care intretineau relații cu umanistii 
italieni erau oameni ai Bisericii, — cărora însă viguroasa renaștere a 
clasicismului antic nu le-a alterat într-un mod fundamental obiceiu- 
rile religioase şi concepția de viață; orice formă de neopăgânism 
înflorea în Italia — în literatură și artă, de pildă, — aceşti distinși 
intelectuali englezi (ca Grocyn, Colet, Linacre, Latimer, s. a.), nici 
n-o căutau nici n-o acceptau (cf. Douglas Bush). Toţi aceşti ex- 
celenti latinisti si elenisti urmăreau ca prin eruditia lor filologică să 
ajungă la interpretarea cea mai corectă a Noului Testament, precum 
si la înlăturarea versiunilor greșite și a comentariilor medievale 
incorecte ale marilor opere științifice din Antichitate. 

În fine, în cadrul umanismului englez o importanță deosebită 
capătă platonismul, cultivat aici cu strălucire (de personalității ca 
Erasm, J. Colet, Th. Morus, Th. Elyot). O importanţă, o funcţie si o 
semnificaţie particulare; întrucât „Într-o Anglie rigid puritană, pla- 
tonismul a adus o pietate creştină si o ardoare idealistă care i-a 
inspirat. nu doar pe gânditorii in materie de religie, ci si pe poeti ca 
Spenser, sau, Milton; si care, într-o epocă de conflicte sectare, 
pledează pentru toleranță şi caritate“ (Jdem). — În acest sens, 
reprezentativă este personalitatea lui John Colet (1467-1519) care, 
inspirat de ideile lui Savonarola, Marsilio Ficino si Pico della 
Mirandola, precum si de Erasm si Guillaume Budé - cu care 
întreținea relaţii strânse — pune bazele unui învățământ secundar 
bazat pe studiul aprofundat al limbilor greacă și latină în scopul unei 
aprofundări a textului Noului Testament. 


Dar Antichitatea clasică a inspirat în primul rând o strălucită 
serie de umaniști laici, autori ai unor opere ilustrând. domeniile 
filologiei, moralei, gândirii politice sau pedagogice. = Astfel, Sir 
Thomas Elyot (m. 1546) este autorul binecunoscutului tratat de 
filosofie morală și de pedagogie intitulat Guvernatorul care abundă 
in reminiscente literare latine și grecești și abordează personajele din 
istoria Angliei în maniera lui Plutarh. - Elocinta elegantă, tonul 
riguros, argumentatia severă proprie operelor clasicilor antici se 
regăsesc la eminentul elenist de la Universitatea din Cambridge, Sir 

Jean Clouet: „Portretul delfinului Francisc“ (Antwerpen Museum). 


John Cheke (m. 1557), în lucrarea sa care condamnă spiritul răscoa- 
lelor populare The heart of Sedition. — În schimb Sir Thomas Wilson 
(, 1581), supranumit „Quintilian al Angliei“, in Arta retoricii se 
ocupă doar de chestiuni de stil, ironizând abuzul de arhaisme sau de 
barbarisme ale contemporanilor, ori limbajul afectat al poeților de curte. 

Personalitatea de mare prestigiu în epocă a fost Roger Ascham 
(1515-68). Erudit profesor latinist si elenist, preceptor al viitoarei 
regine Elisabeta I, secretar al Mariei Tudor si al lui Eduard VII, 
trimis în ambasadă pe lângă Carol Quintul, călătorind mult pe 
Continent, ca umanist Asham şi-a câștigat o mare popularitate 
datorită celor două opere (în limba engleză) dedicate educaţiei 
tineretului. Zoxophilus este un tratat în formă de dialog asupra 
folosirii arcului, a utilității fizice şi influenţei morale a acestei arme 
tradiționale engleze, ca -exercițiu contribuind să asigure sănătatea 
fizică şi morală a tineretului englez. (De altfel, după cum s-a 
remarcat, patriotismul este o notă caracteristică a umanismului 
englez). Cealaltă operă, Pedagogull, dedicată instruirii tineretului, 


1... Pentru Th. Elyot si R. Ascham, vd. supra, cap. ,;Educatia...'*, Erasm si influența 


lui. 


162 OVIDIU DRIMBA 


insistă asupra învățământului limbii latine si a beneficiului educativ 
pe care îl aduc marii scriitori greci și latini. (Ceea ce, pe de altă 
parte, nu-l împiedică pe autor să denunțe cu hotărâre corupția 
Romei papale si invazia modei italianismului în Anglia). 

Marele reprezentant al umanismului englez rămâne Th. Morus 
(1478- -1535), iar Utopia sa, marea contribuție a Angliei la gândirea 
politică și socială a umanismului european!. Jurisconsult celebru, 
om de afaceri bogat și un financiar abil, mare om politic, ambasador 
pe lângă curțile Franţei şi Imperiului, cancelar al Regatului, a fost în 
cele din urmă întemnițat si decapitat pentru vina de a se fi opus 
divorțului lui Henric VIII de prima sa soţie Caterina de Aragon, si 
de a fi refuzat să depună jurământul de recunoaștere a regelui ca șef 
suprem al Bisericii. Temperament optimist, om de lume jovial, 
umanist foarte erudit, mare om de stat, cu o bogată cultură clasică, 
Morus dorea, nu o ruptură, nu o schismă, ci o reformă a Bisericii, — 
la fel ca Erasm, de care era legat printr-o strânsă prietenie. Scriitor 
talentat, autor de versuri în limba engleză si în limba latină, a tradus 
câteva dialoguri de Lucian, a scris pamflete antiluterane (Dialoge 
against Lutheranism and Tyndale). Proza lui în limba engleză 
abundă de pasaje pline de umor, de expresii populare și cu savoarea 
turnurilor familiare. În închisoare a compus (sub formă de dialog) o 
meditație impresionantă - prin stoicismul său senin de esență 
socratică — asupra consolării în suferință: Dyaloge of comfort 
against Tribulation. 


În Ţările Române 


În Ţările Române apariția si afirmarea unui curent umanist de 
gândire se situează (cu excepţia unor cazuri sporadice) mai târziu 
decât în Occident: în secolul al XVII-lea și continuând să se afirme 
si în secolul următor. Ceea ce nu înseamnă însă deloc că înainte de 
această dată ar fi stăruit aici o situație de izolare culturală față de 
Occident, o ignorare totală a valorilor umaniste care se afirmaseră în 
Apus. Cauza acestei situaţii de întârziere culturală este legată de 
târzia apariție a oraşelor, a formării unei clase burgheze, a persis- 
tentei unor structuri feudale încă puternice. O altă cauză consta în 


1. . Vd. Ist. cult. si civ., vol. 9, pp. 225-228 şi vol. 10, p. 347. 


2. Fenomenul este de altfel propriu istoriei generale a umanismului european. „În al 
XVII-lea secol, umanismul din Occident cunoștea o mare translatio spre Orient. 
În spaţiu — până in Ucraina, Rusia, Balcani si Orientul Apropiat; si în timp, până 

` în secolul al XVIII-lea“ (V. Cândea). 

presiunea unui mediu de cultură bizantină de la noi, care permitea 
împrumuturi din Occident — în artă, în literatură, în obiceiurile de la 
curte, s. a. — dar numai cu condiţia respectării stricte a tradiției și fără 
abateri pe plan doctrinar. — În schimb în Transilvania, dezvoltarea 
orașelor si a mediului cultural, religia clasei dominante, catolicismul, 
precum si contactele mai intense, pe de o parte cu lumea italiană — ai 
cărei exponenti erau prezenți, cu funcții la curțile episcopale ca- 
tolice, — iar pe de altă parte cu cea germană (prin intermediul 
sașilor), au favorizat receptarea curentului umanist începând chiar 
din secolul al XV-lea. 

Primul în ordine cronologică și cel mai important centru uma- 


nist din Transilvania a fost cel din Oradea; unde, începând chiar din 


secolul al XIV-lea, scaunul episcopal catolic era ocupat de un 
episcop italian de origine. Numai în prima jumătate a secolului al 
XV-lea s-au succedat aici nu mai puţin de cinci episcopi italieni, 
care au menținut tot timpul contactele cu mediile intelectuale din 
patria lor de origine, au adus la curtea lor artisti si eruditi umaniști 
italieni, implantând și continuând aici tradițiile italiene ale umanis- 
mului - ca, de exemplu, episcopii Andrea Scolari si succesorul sáu 
Giovanni de Dominici! . În acest timp, multi canonici din Oradea + 
cel puțin 18 — studiază la universităţile din Padova, Bologna, 
Ferrara, Roma, Perugia și Napoli. - Tot în secolul al XV-lea și 
urmând exemplul predecesorilor săi, episcopul Ioan Vitéz” creează 
la curtea sa un strălucit centru umanist, în care se puteau întâlni 
numerosi poeti, literati, istorici, oameni de ştiinţă transilvăneni, 
francezi, italieni sau polonezi; înființează o bogată și reputată bi- 
bliotecă, precum si un observator astronomic unde activau renumitii 
astronomi Johann Müller (Regiomontanus) si Georg Peurbach, 
autorul „tabelelor orădene“ (tabulae voradiensis), in care stabilește 
meridianul zero la Oradea?. 

După înfrângerea de la Mohàcs (1526), centrul culturii umaniste 
transilvănene devine Alba Iulia, unde activează eruditi care își 
făcuseră studiile, ca bursieri, la universitățile din Padova. Odată cu 
l. Acesta din urmă întreținea relații strânse cu renumiți umaniști italieni — ca 

Ambrogio Traversari, Pier Paolo Vergerio, Fr. Barbaro, sau Giorgio da 

Trebisonda; in timp ce la Budapesta se afla, in mare cinste, Giovanni Conversino 

da Ravenna, prietenul lui Petrarca si profesorul lui Guarino Guarini si Vittorino 

da Feltre. 
2.. Fostul preceptor al lui Matei Corvinul, prieten si corespondent al lui E. S. 

Piccolomini, cu care lucrase impreuná la Cancelaria imperialá din Viena. 

3. În timp ce poeții umaniști italieni Pietro Lantero, Marzio Galeotti si Gaspare 
Tribaccio îi dedicau lucrările lor. Din acest cerc făcea parte si Janus Panonius, cel 
mai renumit poet umanist transilvănean de limbă latină. 

i iii 
consolidarea puterii politice a principatului Transilvaniei centrul 
umanismului devine Clujul, unde principele Stefan Băthory înfi- 
inteazá o universitate catolică cu trei secții — teologie, drept, filo- 
sofie, — în cadrul căreia predau umaniștii Gaspar Heltai, italianul 
Grigorio Biandrata și germanul Johann Sommer. 

Un rol asemănător în răspândirea umanismului în Transilvania + 
de astă dată cultivat nu de mediile catolice, ci de cele reformate, 
luterane, — l-au avut școlile sașilor, în frunte cu vestitul gimnaziu din 
Brașov, condus de renumitul umanist Johannes Honterus!, — urmat 
de școlile din Sibiu, Orăștie, Bistriţa si Medias. - Honterus (1498- 
1549) a înfiinţat si o tipografie în care s-au tipărit 37 de cărți — texte 
de Aristotel, Platon, Cicero, Seneca (precum şi opere ale lui 
Luther), - în limbile latină, greacă și germană. În opera sa Rudi- 
menta cosmographica (tipărită în 1530 la Cracovia) Honterus a 
introdus, în studiul geografici, si noțiuni de matematică și astronomie. 


Cel mai mare umanist transilvănean a fost Nicolaus Olahus 
(1493-1568). 

Român de origine? — se trăgea din familia domnitoare în Tara 
Românească - era înrudit si cu Huniadestii (bunica lui era fiica lui 
Ioan Huniade si sora lui Matei Corvinul). După studiile făcute la 
școala capitulară din Oradea — cu limba de predare latina şi pro- 
grama de învățământ copiată după cele din Occident, și cu profesori 
provenind din universităţile din Padova, Leipzig si Viena — ajunge 
paj la curtea regelui Ladislav, apoi secretar episcopal şi canonic de 
Pecs (ulterior, de Strigoniu). Secretar regal, o urmează pe regină la 
Viena, Linz, Innsbruck și în Ţările de Jos, mai multi ani. Bun 
cunoscátor al limbii latine (si, fireste, maghiare), avea cunostinte si 
de germană, franceză, română și turcă. În timpul șederii in Ţările de 
Jos întreţine o intensă corespondenţă cu Erasm (29 de scrisori ne 
sunt cunoscute, dintre care 13 sunt scrisorile trimise de Erasm), care 
îi adresează cuvinte deosebit de cordiale”, si în memoria căruia va 
compune cinci epitafuri si versuri latine si grecești. După reîntoar- 
cerea în Transilvania, Olahus organizează învățământul de toate 
1. Vad. Ist. cult. și civ., vol. 10, pp. 102-106. 

2. Într-o scrisoare adresată lui Erasm, Olahus își aminteşte de „tatăl meu care s-a 
născut din sângele lui Vlad Dracula, voievodul Ţării Românești". 


3. „Nu pot să-ţi cer nimic altceva decât să continui a fi Olahus, căci în acest nume 
sunt cuprinse toate binefacerile prieteniei“; „admir cu bucurie acest nume al tău, 
umanissime Olahus; numele tău îl voi înscrie printre cei mai de seamă prieteni ai 
mei“; „Chipul lui Olahus s-a întipărit atât de adânc în sufletul meu, încât nu mai 
poate fi scos sau șters de acolo“; „În scrisoarea ta am sărutat acest suflet al tău 
cum nu se poate mai sincer“. 

Nicolaus Olahus (gravură, 1560). 


gradele, îndeosebi învățământul superior, pentru care se alcătuiesc 
manuale după indicaţiile lui. Totodată înființează o tipografie în 
Tyrnavia; iar ca episcop de Strigoniu, îl incoroneazá pe Maximilian 
II ca rege al Ungariei. 

Opera poetică a lui Olahus (în care - după prof. Bezdechi - 
predomină trei teme: iubirea de frate, dragostea de ţară si devo- 
tamentul faţă de prieteni) însumează câteva zeci de Carmina, în 
genuri diferite, care poartă amprenta influenței lui Ovidiu; versuri 
apreciate de contemporani ca elegantissima carmina, scrise de un 
poeta ornatissimus. — Pe lângă aceste versuri şi numeroase epistole 
trimise (s-au păstrat 631), Olahus este si autorul a două lucrări 
istorice: Attila — o descriere a celor trei expediţii ale conducătorului 
hun; si Hungaria - o amplă monografie istorică, geografică, 
economică si etnografică. În aceasta din urmă, aproape jumătate din 
numărul capitolelor (8 din 19) se ocupă de toate teritoriile locuite de 
români, — „totodată afirmându-și si orginea valahă“ (I. S. Firu)?. 

1. La care se adaugă o cronică contemporană - Compendiarum suae. aetatis 
chronicon. 


2: »Tara de peste Carpaţi (Tara Românească - n. n.) a străbunilor, dintr-o vestită / 
viță viata-mi dădu; fost-am doar oaspe aici“ (in Transilvania - n. n.) - În 
original: Maiorum genuit me Transalpinia tellus, Stemate praeclaro, ast hic velut 
hospes eram. 

În Moldova, în scurta sa domnie de numai doi ani (1561-63), 
Iacob Eraclide Despot a întemeiat o „Schola latina“ la Cotnari, — 
orașul cu cel mai mare număr de locuitori după Suceava; a pus 
bazele unei biblioteci umaniste de curte (în genul celei din Buda a 
lui Matei Corvinul, sau a celei din Viena a împăratului Maximilian), 
dotánd-o cu o clădire specială; si a proiectat înființarea unei aca- 
demii după modelul celor din Italia timpului (prin urmare, con- 
cepută ca un cerc de învăţaţi, o reuniune de eruditi, de oameni de 
litere și filosofi. 

Om de arme, aventurier, dar și persoană instruită, cultivată 
(cunoştea latina, italiana, franceza și spaniola), animat de asemenea 
remarcabile ambiţii, culturale și politice — visa unirea Moldovei cu 
Tara Românească, — în proclamația pe care o dă la ocuparea tronului 
(textul păstrat este în limba italiană) Despot enunță, pentru prima 
dată, ideea originii noastre latine: „Voi coboráfi din vitejii romani, 
care au făcut să tremure lumea *“. 

„Schola latina“ de la Cotnari — școală elementară plus școală 
secundară teoretică, gimnaziu (cu limba de predare latina, evident) — 
era în același timp colegiu cu internat, în care copiii, în număr de 
150-200 (fii de mici boieri si de răzeși) erau instruiți, educati, hrániti 
și îmbrăcaţi pe cheltuiala vistieriei personale a Domnitorului. La 
această școală, pus sub conducerea tánárului umanist Johann Som- 
mer (1542-74) , Despot invitase si alti savanţi renumiţi — ca Gaspar 
Peucer, ginerele lui Melanchton si rector al Universitátii din Witten- 
berg; sau ca Georg Ioachim Rheticus, profesor de matematicá si 
astronomie la Universitatea din Cracovia (si inainte, la Nürnberg, 
Leipzig, Wittenberg si Praga) — care insá, datá fiind precaritatea 
situaţiei Domnului moldovean, n-au răspuns invitatiei. — Gimna- 
ziul-colegiu din Cotnari a continuat să funcționeze mai bine de un 
secol, ca școală catolică de gramatică. 

Aşadar, în concepția întemeietorului ei, Școala de la Cotnari — 
elementară și secundară — pregătea calea spre un învățământ supe- 
rior, având clădire proprie, profesori calificaţi, internat și burse 
pentru copiii „aduși din diferite părți ale țării“. Dar școala constituia 
doar un punct dintr-un program cultural mai vast, care cuprindea și 


1. - Venit din Germania, la vârsta de numai 20 de ani, Sommer va fi directorul 
colegiului din Cotnari; apoi, doi ani director și profesor de latină și greacă al școlii 
fondate la Brașov de Honterus; alți doi ani director al gimnaziului unitarian din 
Cluj, precum si rector al gimnaziului săsesc din Bistriţa. A scris Viaţa lui Jacob 
Heraclide, Despotul Moldovei, dedicánd protectorului sáu si 15 encomiastice 
elogii, în limba latină. 

Johannes Honterus (gravură, c. 1548). 


o bibliotecă umanistă de curte, si o academie. Prin relațiile personale 
ale lui Despot cu Melanchton si cu alti remarcabili eruditi germani, 
în Moldova s-au stabilit primele contacte cu umanismul german: 
ceea ce, în mod firesc, ar fi condus Școala din Cotnari la pro- 
movarea și difuzarea protestantismului în Moldova; fapt care ex- 
plică si reacția boierilor si a clerului ortodox care a dus în cele din 
urmă la finalul tragic al lui Despot. A fost o reacție îndreptată nu 
împotriva culturii antice si a umanismului, ci contra protestantismu- 
lui. Încât, pe bună dreptate se poate afirma că „pentru secolul al 
XVI-lea Cotnarii, și implicit Moldova, au reprezentat punctul cel 
mai avansat al umanismului din Sud-Estul Europei“ (St. 
Bârsănescu). f 


(O personalitate legată într-o mică măsură de perioada începu- 
turilor umanismului românesc, dar o figură de Renaştere cu o 
frumoasă cultură literară și cu o viață aventuroasă încheiată tragic — 
domn al Ţării Românești între anii 1583-85, peregrinând pe la 
curţile princiare din Italia și Franţa, întemnițat și ucis la Istanbul, — 
este Petru Cercel; despre care secretarul şi biograful său Franco 
Sivori afirma că ajunsese să cunoască 12 limbi; și care este autorul 
unui lung imn, de 27 de tertine, în limba italiană, închinat Creatoru- 
lui — scris „în parte sub influenţa evidentă a lui Ariosto'91. 


1. Din Orlando furioso, cântul XVII. - Cf. Gh. Mihăilă; și tradus de Al. Ciorănescu 


in Lit. română veche, vol. I, 1969, p. 293-295. 

În spiritul umanismului occidental (deşi o relație directă cu 
acesta nu se poate susține), Matei Basarab va fonda la Târgoviște o 
Schola graeca; iar Vasile Lupu, un colegiu asemănător la lași 
(„Academia Vasilianá"). 

În Tara Românească, reverberatiile caracterelor definitorii ale 
umanismului renascentist occidental se întâlnesc la Udriste Nás- 
turel (1596-1657). Tipul eruditului, pasionat om de bibliotecă!, 
cumnat și consilier intim al domnului Matei Basarab, trimis în 
ambasadă în Polonia, la Viena, în Transilvania, cunoscător a lim- 
bilor clasice, cititor de opere antice şi occidentale, obișnuit cu 
motivele literaturii scumpe umanistilor vremii lui, Năsturel era si un 
foarte bun cunoscător al limbii slavone, pe care o considera „capa- 
bilă să vehiculeze valorile Antichității clasice“. Ca atare, urmărind 
„să promoveze un umanism românesc in limba slavonă“, traduce 
celebra scriere Imitatio Christi în slavonă? Si „scrie un concentrat 
dar substantial 7ratat despre dărnicie, întemeiat nu cum ne-am 
aștepta, pe texte biblice, ci dimpotrivă, pe autoritatea autorilor antici. 
Aristofan, Simonide din Keos, Homer, Aristotel, Strabon, Theognis 
din Megara, Suetoniu, Platon sau Plutarh, sunt citați direct sau prin 
aluzie... Acest mic tratat este considerat prima operă umanistă din 
literatura română“ (C. Cândea)”. 


Mai semnificative pentru a ilustra similitudinile sau reverberati- 
ile umanismului occidental la noi, si în acelaşi timp mai bine 
cunoscute sunt contribuţiile originale la Istoria umanismului 
românesc ale lui Gr. Ureche: afirmaţiile lui privind originea noastră 
latină, a unităţii tuturor românilor din Moldova, Transilvania și Tara 
Românească; sau a legăturilor strânse existente între limba română 
si limba latină”. — Sau, ale lui Miron Costin (fost elev al colegiului 
iezuit din Bar - Polonia, - unde și-a însușit o cultură de tip 
occidental) cu privire la latinitatea românilor, la unitatea lor din orice 


1. „Are o bibliotecă personală cu raritáti — prima bibliotecă personală a unui cărturar 
român despre care ne-au rămas mărturii, — și în care se găseau, pe lângă tipărituri 
ucrainiene și ruseşti, scrieri occidentale“ (G. Ivașcu). 

2... În schimb traduce în româneşte Învățăturile lui Neagoe Basarab, Viaţa lui Nifon, 
sau romanul faimos în toată Europa medievală: Varlaam și loasaf. 

3. „Ciudat este cá, in opusculul sáu, Udriste Năsturel folosește un autor ca Lucian, 
deși acesta a satirizat corosiv nu numai mitologia greco-romană, ci si 
creștinismul“ (Gh. Cazan, Zst. filos. mod. și contemp., 1984, p. 79. 

4. În sfârșit, „Ureche insistă asupra conceptului de „glorie“, concept scump 
umanistilor, când evocă biruintele moldovenești asupra otomanilor (V. Cândea). 

Iacob Eraclide Despot (după o monedă emisă de el, în 1563). 


zone geografice s-ar afla, si la originea latină a limbii române. - 
Sau, ale Spătarului, ale poliglotului Nicolae Milescu, primul tiomo 
universale din cultura română, a cărui operă umanistă se concre- 
tizează în traducerea în limba română a Vechiului Testament, tra- 
ducere efectuată după versiuni latine și grecești, si folosind normele 
filologice ale criticii de texte; precum și prin traducerea unui text 
filosofic în românește, celebrul Tratat despre rațiunea dominantă! , 
care pledează pentru superioritatea rațiunii asupra pasiunilor, — text 
nerecunoscut de Biserică, dar mult apreciat de Erasm?. — Sau, afir- 
maţiile Stolnicului Const. Cantacuzino, strălucitul fost student al 
Univesitátii din Padova, care insistă de asemenea asupra originii 
latine a românilor, a vechimii instituțiilor lor si asupra unității 
românilor din cele trei mari regiuni. - Sau, în fine, ale lui D. 
Cantemir, care „în Divanul, prima sa operă, citează cu dezinvoltură 
autori creștini, greci, latini sau persani“; iar în Hronic, „desfășoară o 
caldă pledoarie pentru latinitatea poporului român“ (Idem). 


Sintetizând contribuţiile umanismului românesc şi subliniin- 
du-le (când este cazul) originalitatea, istoricul V. Cândea îl apropie 


l. „Scriere atribuită fals scriitorului evreu Josephus Flavius, mai degrabă datorată 


unui cărturar din epoca elenistică [...], text apocrif prelucrat de Erasm din 
Rotterdam în 1517 si tradus apoi în cehă, franceză, germană, spaniolă, italiană, 
olandeză şi engleză“ (Idem). 


2. ,.. care l-a parafrazat si comentat. Filosofia cuprinsă în această scriere este 
influențată de doctrina stoică“ (I. S. Firu). 

de umanismul florentin si venețian, considerându-l un umanism 
eminamente civic, preocupat a fi larg difuzat în masele populare!. 

Prima si fundamentala idee vehiculatá este constiinta originii 
noastre latine, a unităţii de limbă si tradiţii a poporului român. Apoi: 
„ideea capacității limbii populare de a exprima adevăruri înalte sau 
de a servi în creaţiile literare“. — În continuare, „întâlnim motivul 
atât de tipic umanist al înnobilării (omului — n. n.) prin virtuți și 
cultură“. — Totodată „apare în umanismul românesc și o valorificare 
a raţiunii, care duce la o nouă viziune asupra omului rațional“ în 
concepţiile acestuia despre viață si comportare. Ca o „consecință a 
antropocentrismului şi a dominației rațiunii, spiritul critic se va 
afirma în cugetare si în scris“. — În fine, nu lipseşte — atât umanistilor 
nostri cât și celor occidentali + conceptul de „glorie“; cu deosebirea 
că, în cazul umanismului românesc, „nu este o insistență asupra 
gloriei în sine, ci, din nou, o aplicare a unui concept umanist la un 
imperativ politic românesc al secolului al XVII-lea - lupta pentru 
libertate. În acelaşi scop, sunt mereu mai frecvent afirmate „ideea 
de patrie şi datoria sacrificiului pentru neatârnarea ei". 

Alti istorici relevă, nuanteazá sau adaugă noi trăsături caracteris- 
tice umanismului românesc. 

Astfel, N. Iorga subliniază caracterul său militant și sentimentul 
de mândrie naţională pe care îl insuflă poporului nostru prin faptul 
că sustine ideea unităţii si umanităţii sale. — P. P. Panaitescu relevă si 
alte aspecte general umaniste: cunoașterea. limbilor si literaturilor 
clasice, o concepţie umanistă a istoriei, cultul civilizației, note de 
umanism creștin, rationalism, aristotelism. — Tudor Vianu consideră 
că „umanismul românesc al secolelor 17 si 18 este un curent istoric, 
expresia aspiratiei poporului român la libertatea națională si so- 
cială“. — Iar Mihai Berza nota, printre caracteristicile umanismului 
românesc (retine V. Cândea) „o conștiință vie a valorilor Antichității 
clasice... o trezire a spiritului critic... o mai largă curiozitate intelectuală 
legată de un sentiment nou al valorilor umane, convingerea potrivit 
căreia cultura, dezvoltând capacitățile spirituale și morale, îl înnobilează 
pe om... ideea unei misiuni speciale a cărturarului, care face din umanist 
un militant pentru ridicarea poporului său“. — În timp ce, în concluzie, 
Al. Duţu rezumă, concis: „Aspectele specifice ale umanismului 
românesc sunt patriotismul, toleranța și înțelepciunea morală“. 


1. P. P. Panaitescu remarcă lipsa — față de umanismul occidental - a „indi- 
vidualismului manifestat prin scriitorii culti^ fapt datorat spiritului 
Contrareformei, specific şcolii iezuite în care s-au format umanistii români; si 
care ar fi o negatie a adevăratului spirit umanist, a libertății spiritului critic. 

Erasm din Rotterdam - simbolul umanismului 


Personalitatea emblematică a curentului umanist, protagonistul 
culturii epocii lui, unanim recunoscut ca atare în întreaga Europa a 
fost Erasm. Niciodată un om nu s-a bucurat de o autoritate morală și 
intelectuală suverană - nici chiar Voltaire în secolul său - ca Erasm. 
Marii monarhi ai timpului l-au respectat, i-au căutat prietenia, 


Erasm (portret de Holbein). Paris, Louvre. 


încercând să-l atragă la curtea lor. Împăratul Carol Quintul și 1-a 
dorit consilier si i-a acordat o pensie; Francisc I l-a chemat la 
conducerea Colegiului Franţei, suprema instituție științifică a ţării; 
Henric VIII al Angliei l-a solicitat să colaboreze cu el la polemica 
cu Luther. Papa Paul al III-lea i-a oferit pălăria de cardinal; din 
Basel, unde se stabilise mai mult timp, Erasm a purtat o corespon- 
dentá susținută si cu Leon al X-lea, cu Adrian al VI-lea, cu Clement 
al VII-lea — după ce Iuliu al II-lea îi acordase dispensa de a putea 
părăsi mânăstirea; apoi cu regele Ferdinand al Austriei și cu Sigis- 
mund, regele Poloniei. 

Olandez de origine, n-a avut însă niciodată sentimentul că 
aparține unei anumite națiuni, sau că vreuna ar fi superioară alteia. 

Și-a petrecut viața într-o continuă peregrinare — în Flandra, in 
Anglia, în Franța, în Italia, in Germania, în Elveţia, — fără intenţia de 
a se stabili definitiv în vreuna din aceste țări; dar în toate, 
simțindu-se acasă. A refuzat totdeauna solicitările și onorurile înal- 
telor demnități ce i-au fost oferite de papi și monarhi — căci deviza 
lui era: Nulli concedo - „nu vreau să aparțin nimănui“. Si 
într-adevăr: motivul fundamental și constant al operei și al întregii 
sale vieți a fost dorința de a-și menţine deplina libertate a spiritului, 
a gândirii și a acțiunii. 

Prima capodoperă a lui Erasm este însăşi spectaculoasa - în plan 
intelectual — si superba sa biografie. 

Georg Geertsz pe numele său adevărat, s-a născut în 1466 la 
Rotterdam ca fiu nelegitim — inso epocă în care acest lucru n-avea 
nimic dezonorant — al unui preot! ; fapt care îl lipsea — prin normele 
canonice în vigoare — de posibilitatea de a obține vreun beneficiu 
ecleziastic fără o dispensă specialá?. La vârsta de 9 ani este trimis la 
renumita școală din Deventer a comunității religioase „Fraţii Vieții 
Comune“, a cărei doctrină va marca decisiv formația sa spirituală. 
Rămas orfan de ambii părinţi la 14 ani, tutorii săi îl trimit la un 
seminar, apoi la mânăstirea augustiniană din Steyn (în Flandra), 
unde la 21 de ani va face votul monahal, iar peste cinci ani va fi 
hirotonit preot. Obține o bursă si autorizaţia de a-și continua studiile 
teologice la Paris (dar numai un an), unde dă meditații într-o 
pensiune de studenți nobili englezi și germani. La 30 de ani 
semnează pentru prima oară — după obiceiul umanistilor timpului 
care își latinizau numele sau își inventau nume noi în forme latine 
sau grecești — „Desiderius Erasmus Rotterdamus*. 

După care, începe o lungă serie de călătorii și sejururi în diferite 
țări: în Anglia - ca oaspete al Universităţii din Oxford și al celei din 
Cambridge (unde un timp a si predat greaca) si ca invitat foarte des, 
de-a lungul anilor, al prietenului său Thomas Morus"; trei ani în 
Italia — unde, in 1506, isi va da doctoratul în teologie la Universi- 
tatea din Torino; în Elveţia, în Burgundia (unde, în 1515, este numit 
Consilier al Curţii) și în diferite orașe din Germania (cu o şedere de 


1. În lumea catolică celibatul ecleziasticilor fusese impus încă de Conciliul din 
Lateran (1139); dar în secolul XV şi începutul sec. XVI, căsătoria preoților mai 
era încă un fapt destul de frecvent — și chiar nesanctionat de Biserică. 

2. Pe care însă, mai târziu, papa Leon X i-o va acorda (odată cu permisul de a putea 

părăsi mănăstirea). 

În 1512 primește un beneficiu ecleziastic în Aldington (Kent) din partea 

arhiepiscopului de Canterbury. 


(9 

6 ani la Freiburg). În cursul acestor călătorii face cunoștință și leagă 
prietenii cu mulți erudiţi ; studiază continuu, perfectionándu-se în 
limba greacă și își publică operele?; în cele din urmă, în 1521 se 
stabilește în Elveţia, la Basel, unde în 1536 moare, cu faima de cel 
mai mare intelectual al vremii, lăsând o moştenire de o mie de 
ducati si o colecție de opere de artă. 


Adevărat simbol al independenţei intelectuale, personalitatea lui 
Erasm este definită în primul rând de inflexibila-i dorință de 
libertate de gândire si de acțiune. 

Ambitios, voluntar, plin de încredere în sine, era si un om 
sociabil, de foarte agreabilă companie. Spirit funciarmente liber, 
toată viața s-a ţinut departe de învățământ (cu rarisime excepții și de 
foarte scurtă durată) şi de orice funcții publice, — si totdeauna a fost 
lipsit de o situaţie stabilă sau de o funcție satisfăcătoare. Fire delicată 
şi de o sănătate precară, era extrem de ponderat în toate. A urât 
profund fanatismul și intoleranta, pe orice teren s-ar fi manifestat, — 
şi mai mult decât orice a detestat războiul. Nu suporta și n-a 
respectat niciodată disciplina monahală (a obținut de la doi papi 
dispensa de a purta veşmântul clerical). A fost un spirit rebel, nu 
revoluționar: şi-a dobândit întotdeauna independenţa nu prin ieșiri 
violente, ci prin abile. subterfugii. Nu era deloc o fire vehementă si 
nici patetică. Era un temperament moderat, calculat, prevázátor — 
prudenta era virtutea lui dominantă, — dar totdeauna era dispus spre 
ironie. Profesa o morală uşoară, fără rigiditate, de un egoism 
epicurean. - Unul din dialogurile sale mai semnificative pentru 
propriul sáu caracter este cel intitulat Antibarbari —- vehement 
împotriva inculturii, prostiei şi îngâmfării. Avea o permanentă aver- 
siune pentru tot ce e confuz și complicat. Telul său intelectual 
suprem era o unire a oamenilor întru spirit. Neobosit si iremediabil 
călător, a fost cel mai voiajat umanist dintre toti eruditii timpului. În 
decursul şederii în Anglia i-a plăcut să se îmbrace foarte îngrijit, să 
călărească si să vâneze. Lipsit de iluzii si de pasiuni, era o persoană 
rece, cu un acut simt al corectitudinii si al dreptății. În materie de 
literatură si de artă — de pictură, de sculptură, de arhitectură sau de 
muzică - era total ignorant (afirmă St. Zweig). Când aborda o 


1. Cu Morus, Colet, Grecyn, Linacre, J. Fischer (decapitat în 1535 din ordinul lui 
Henric VIII) - in Anglia; cu eruditul tipograf, care i-a publicat multe opere J. 
Froben - în Germania; iar in Italia, cu J. Lascaris, Girolamus Aleandro, îndeosebi 
Aldo Manuzio si multi alții. 

2. În 1515, Holbein îi ilustrează Elogiul nebuniei cu zeci de excelente desene. 

problemă, mai degrabă îi clarifica termenii, stimula cercetarea ei, 
decât să o rezolve. Nu era un spirit profund, aplicat spre adâncirea 
chestiunilor pe care le ataca, dar totdeauna cugeta just și limpede. 
Adâncimea nu-l atrăgea — si nici nu cunoștea îndoieli dramatice, 
crize morale, seisme- sufletești. „Cele mai mari exigente ale lui 
Erasm sunt simplitatea, naturaletea, puritatea si rațiunea; calități, 
care — nu mai puţin în concepțiile sale etice si estetice — se afirmă în 
poziţia sa intelectuală“ (Johan Huizinga). Îi era teribil de frică de 
boală si de moarte. Avea în schimb un adevărat si înalt cult al 
prieteniei — si în toată opera sa a pledat pentru concordie, pace si 
toleranță. 


De fapt, paginile care i-au asigurat faima posterității sunt puţine 
— în raport cu imensitatea operei — chiar si considerate dincolo de 
cercul restrâns al eruditilor. 

La Freiburg im Breisgau, umanistul-filolog a îngrijit și tipărit 
opere ale lui Demostene, Cicero, Xenofon, Ptolemeu, Terentiu, 
Lucian din Samosata, — precum și ale Sf. Grigorie de Nazianz si Sf. 
Vasile cel Mare, apoi două lucrări despre Sf. Irineu si Sf. Ambrozie. 
În 1516 publică prima ediţie în limba greacă a Noului Testament, 
insotind-o de o elegantă versiune în limba latină, cu comentarii si 
parafraze. - După care va urma manualul de comportare 
crestineascá Enchiridion militis christiani si — a doua sa, ca impor- 
tantá, operá teologicá dupá Novum Instrumentum (titlul versiunii 
sale a Noului Testament) — De libero arbitrio diatribe. 

Concepţia lui Erasm rezultând din scrierile sale teologice isi 
pástreazá nota de clará originalitate. 

Umanistul „credea in indisolubilitatea comunității creștine 
europene. Deși interpretarea pe care o dădea el creștinismului avea 
un caracter laic, el credea în unitatea creştinismului ca un fapt 
fundamental" (M. Gilmore). La fel ca pentru alti renumiți reforma- 
tori - Reuchlin, Lefévre, Morus, - esential pentru el era ca Reforma 
să aibă loc în cadrul unei structuri creştine organizate a Bisericii. 
Erasm pleda pentru o schimbare, o reînnoire din interior a crestinis- 
mului, fără o acțiune revoluționară asemenea celei voite de Roforma 
lui Luther. Manualul soldatului creștin (,„Enchiridion...“) este în 
mod cert opera în care ideile religioase ale lui Erasm sunt mai 
limpede expuse. Autorul îşi propune să compună un ghid al vieţii 
creştine: „Am încercat să formulez un fel de artă a pietății; aşa cum 
alții au scris tratate despre anumite științe“. Crestinismul — explică 

Erasm (desen de A. Dürer, 1526). 


el — este esențialmente interioritate, nu constă în observarea riturilor 
- inutile și dăunătoare — si a ceremoniilor, ca în iudaism. Inutile sunt 
- în marea lor majoritate — şi comentariile adăugate. ulterior Sf. 
Scripturi. Rázboiul crestinului este lupta omului interior, spiritual, 
contra pasiunilor, in dispretul bunurilor materiale, dar in contem- 
plarea bunurilor nepieritoare. Inspirándu-se din Părinţii Bisericii 
(Origen în special), încearcă o nouă interpretare a Sf. Scripturi, 
subliniind valoarea propedeutică a culturii clasice, superioritatea 
unei culturi luminate asupra unei credințe ignorante, conformitatea 
idealului creștin cu rațiunea. Adevărata perfecțiune creştină este 
perfecțiunea. interioară a credinţei, stăpânirea de sine şi iubirea de 
aproapele . 

De fapt, cu tot tonul laic accentuat al cărții şi polemica sa contra 
1. Umanistul mai era convins si de faptul cá bonae litterae — critica filologicá, de 


fapt, — putea fi utilá in aceastá imperioasá necesitate de asanare a vietii religioase 
$i a riturilor ei. 

vieţii monastice, autorul nu ieșea din cadrul strict al Bisericii 
catolice, deși cerea o serioasă și urgentă reformă a acesteia. 


Prima operă care i-a adus autorului său o reputaţie europeană — 
şi în care înțelepciunea clasică păgână și cea creștină se suprapun în 
modul cel mai abil, a fost Adagio (1500), o culegere de maxime, 
sentințe, proverbe (care de la un număr de 800 în prima ediție, au 
ajuns la 3200), adunate din scrierile anticilor, texte bazate pe 
observarea realității și considerate a fi primele eseuri din literatura 
europeană. 

Cartea debutează cu disertatia autorului asupra locului pe care îl 
ocupă acest gen în literaturile greacă, latină și ebraică, importanța si 
funcţia sa. Eruditia autorului este uimitoare. Pentru fiecare din miile 
de sentințe sau proverbe Erasm indică forma originală în limba 
respectivă, autorii şi operele din care au fost extrase, interpretarea, 
sensurile diferite şi excepţiile lor; totul fiind ordonat, clasificat pe 
argumente, pentru a facilita găsirea lor. Lucrarea a rămas, timp de 
secole, o mină inepuizabilă de informaţii si operă exemplară de 
consultatie pentru eruditi și scriitori. 

Ín cele 85 de Colocvii scrise de Erasm in perioada cánd a predat 
la Paris si Cambridge cu intentia de a oferi studentilor sái un fel de 
manual de conversatie (1522), autorul utilizeazá forma dialogului 
pentru a da subiectelor aduse in discutie mai multá vivacitate. Unele 
evocá conversatii erudite, discutii savante, altele fapte si evenimente 
contemporane, chiar familiare, moravuri ale timpului din medii 
diferite, îndeosebi bisericești si mánástiresti (sau atacă obiceiuri și 
tradiții, precum căsătoria, viața soldaţilor, a călugărilor, diferite 
superstiții, cultul sfinților, etc.), abundând în aluzii la contempora- 
neitate și, mai frecvente, la lumea oamenilor Bisericii. (De notat că, 
din aceste Colocvii, 32 de propoziţii au fost condamnate de teologii 
Sorbonei). Ca formă, aceste Colloquia familiaria seamănă mult cu 
Elogiul nebuniei. — „Uriaşii literaturii Renașterii, Rabelais, Shake- 
speare, Cervantes, arată în forme diverse ceea ce ei datorează 
Colocviilor lui Erasm“ (M. Gilmore). 

Ín De libero arbitrio (1524) Erasm ia atitudine contra lui Luther 


1. Erasm consideră proverbul ca gen o rămășiță, o relicvă, o scânteie din vechea 
înțelepciune a filosofilor antici, și care s-a salvat rezistând timpului datorită 
scurtimii, formei neaşteptate, surprinzătoare și tonului sáu insolit, vesel, glumet, - 
elementele sale formale fiind metafora, alegoria, hiperbola, sensul figurat, 
metonimia, jocul de cuvinte. — Extraordinara popularitate a Adagiilor lui Erasm 
se explica si prin snobismul și lenea cititorilor, care se vedeau scutiți a mai 
recurge la lectura textului clasicilor... 

care negase total liberul arbitru afirmând că păcatul originar l-a 
făcut pe om incapabil de fapte bune prin propria lui voință fără 
ajutorul decisiv al Gratiei divine. Dimpotrivă — răspunde Erasm: fără 
libertatea de a putea alege si a decide nu există viață morală, — asa 
după cum fără ajutorul Gratiei divine nu poate exista viață creștină. 
Pentru Erasm libertatea de a alege între bine și rău este condiția sine 
qua non a responsabilitátii umane. Păcatul originar n-a distrus la om 
aptitudinea sa de a alege binele; iar dacă i-a redus această putință, 
botezul este cel care o revigorează. Dar liberul arbitru implică în 
mod direct și imediat responsabilitatea morală — conchide Erasm, cu 
acea exemplară independență de spirit care a făcut Biserica să îi 
condamne, timp de secole, operele. 

Pacifismul este unul din principalele laitmotive ale operei lui 
Erasm. 

Dintre numeroasele lucrári ale sale, tratate sau scrisori, consa- 
crate — partial sau exclusiv - problemei războiului si pácii!, mai 
importante sunt Querela pacis si Dulce bellum inexpertis. Ín prima 
(;Jeluirea Pácii^) vorbeşte Pacea personificatá (asemenea Nebuniei 
din Laus stultitiae), pe un ton —- relativ si partial — calm, rational, 
demonstrativ, in care cauzele si efectele rázboiului sunt aproape 
metodic expuse, examinate si condamnate; în a doua (,Rázboiul 
place neincercatilor'* sau, titlul s-ar traduce mai clar: „Pentru cei 
care nu l-au încercat, războiul este plăcut“) tonul cu care este 
denuntatá și condamnată oroarea războiului, groaza, revolta si dis- 
perarea în fata spectacolului războiului? si rechizitoriul contra 
ororilor luptelor capătă accente de un patos impresionant. 


În 1511, la Londra, oaspete al marelui său prieten Th. Morus, 
Erasm, scrie — în doar șapte zile („Și numai ca să-mi ușurez 
sufletul“) — o- adevărată si veselă „glumă“ (si pe care nici nu o 
socotea „demnă de a fi publicată“), — o fantezie de o' vivacitate 
diabolică, pe care o intitulează „Elogiul nebuniei“ (Laus stultitiae, 
sau Moriae Encomium); un fel de disertaţie al cărei unic obiectiv — 


1. Iorgu Stoian, editorul (traducător și prefatator) a patru dintre acestea, principale, 
citează doar 14 (în Erasmus, Despre război și pace, Buc. 1960). - Erasm propune 
și un Tribunal internațional care să arbitreze conflictele ivite între națiuni. 

2. "Vd. paragrafele V si VI („„Atâtea rele poartă această tragedie încât sufletul 
omenesc fuge îngrozit până şi de amintirea ei “; ,,pentru om, nici o fiară nu este 
mai periculoasă decât omul), etc.; dar și XVII („„Războiul = cea mai mare 
nenorocire“), XXV („Războiul este împotriva firii), sau XXIX („Războaiele 
dintre creștini sunt mai crude decât cele dintre păgâni ”). 

declară autorul — este să îndemne la virtute. Dar cartea este, firește, 
altceva și mai mult decât un tratat de morală: este o bufonă trecere în 
revistă — cu o irepresibilă vervă ironică, satirică, umoristică — a unei 
serii de categorii umane și unei lungi game de vicii ale societății 
timpului, îndeosebi ale oamenilor Bisericii și lumii negustorilor. 
„Este singura carte a lui Erasm (alături de Colocvii — cu care 
împărtășește acelaşi aer de familie), care se citeşte cu interes pentru 
valoarea sa intrinsecă“; celelalte, se citesc pentru a cunoaşte per- 
sonajul, problemele, epoca; dar „Elogiul nebuniei este destinată 
imortalitátii'* (J. Huizinga)!. „—Am căutat mai degrabă a má desfăta 
si înveseli decât să Jignesc pe cineva“; o carte în care „m-am legat 
mai mult de cusururile vrednice de râs decât de năravurile ruşi- 
noase““ — declară autorul în dedicatia cărţii către Th. Morus. 

Cartea este o ciudată născocire, o fantezie nostimă, în care totul 
e simbol; o carte care abundă în citate si reminiscente din Cicero, 
Horaţiu, Ovidiu și Aristofan. Nebunia, personificată, vorbește tot 
timpul numai ea, si isi apără reputația afirmând că ea este foarte 
folositoare omului. Examinând toate variatele grade ale compor- 
tamentului nerational al oamenilor (în speță, al contemporanilor 
autorului) care se lasă dominați de propriile lor slăbiciuni (,,s/ujnicile 
mele“ — le numește Nebunia), pasiuni, patimi si incoerente. Nebunia 
scoate în evidență câtă greutate, ce pondere are rolul său în treburile 
omeneşti”. Nebunia este universală si congenitală omului. - Pe de 
altă parte, lumea este considerată teatrul nebuniei în general; „iar 
Nebunia, elementul indispensabil care face posibilă viaţa în socie- 
tate“ (Jdem). „Eu si numai eu, prin influențe divine, revărs veselia 
asupra zeilor și oamenilor“ — declară Nebunia; „fără mine lumea 
n-ar putea trăi nici un moment. Fără mine n-ar mai exista nici un 
fel de societate, și nici relații umane plăcute și trainice“. Nebunia 
este aici însăși înţelepciunea vieții, însăși esența societății omenești. 
-Şi din nou: „Sub aspectul său de orgoliu, de vanitate, de sete de 


1. Este un fel de „carte tipică a secolului“ — epocă în care cu numai câțiva ani înainte 
apăruse Corabia nebunilor lui Sebastian Brant; iar peste mai puţin de un secol va 
apărea „nebunia înțeleaptă“ a lui Don Quijote; si a lui Hamlet care — asemenea 
intenţiei lui Erasm din Elogiul nebuniei — urmărind să îl descopere. pe ucigașul 
părintelui său (şi să îl lase să se trădeze singur) rostește: „Comedia, iată cursa în 
care voi prinde conștiința regelui! “. 

2. Slujnicile mele — vorbeşte Nebunia — sunt Aroganta, Lingusirea, Uitarea, Lenea, 
Desfătarea, Sminteala și zeița Plácerilor. lar între aceste zeițe - bărbaţii: Lacomul 
şi Somnorosul. „Cu ajutorul acestor slugi credincioase eu supun împărăției mele 
tot ceea ce există în univers; prin aceste slugi ale mele eu îi conduc pe cei care 
conduc lumea“. 

glorie, Nebunia este motorul a tot ce în lume pare a fi mare și elevat. 
Statul și toate funcțiile lui onorifice, patriotismul și mândria natio- 
nală, pompa ceremoniilor și prejudecățile de castă: toate sunt ne- 
bunii! Și culmea nebuniei — războiul“ (Jdem). 

In această subtilă dialectică a absurdului, Nebunia se laudă că ea 
este veritabilul resort al tuturor acțiunilor umane; și în pornirea ei de 
satirizare feroce, nu numai a unor moravuri ale oamenilor, ci si ale 
unor instituții — în primul rând Biserica si monahismul - Nebunia 
este cea care rostește ceea ce e mai primejdios de spus. Dar Erasm 
este un adevărat monument de prudență: pentru a nu fi atacat de 
oamenii Bisericii, el și-a dedicat Elogiul nebuniei chiar... papei Iuliu 
al II-lea! N-a vrut să-şi ia nici o răspundere pentru nici o afirmaţie, 
o judecată, o critică, un atac pamfletar: Nebunia este cea care afirmă 
totul! — Si iată cu câtă inteligență, cu ce acrobație dialectică de-a 
lungul întregii opere se împletesc strâns aceste două teme: pe de o 
parte — nebunia salutară, folositoare, si care este adevărata intelep- 
ciune; pe de altă parte — presupusa, falsa înțelepciune, care in 
realitate e pură nebunie! — Și jocul de oglinzi (în același timp și joc 
de artificii) continuă: Înţelepciunea este pentru Nebunie ceea ce este 
rațiunea vieţii însăşi pentru sentimente; iar în lume există mai multă 
emoție și sentimente decât rațiune. Izvorul vieții însăşi este nebunia, 
iubirea însăși este nebunie, — căci există oare o mai mare nebunie 
(conchide Erasm) ca procreatia? 

Dar Erasm încorporează în imperiul Nebuniei si o serie de 
valoroase calități si valori sociale: bunăvoința, prietenia, predispo- 
zitia spre înțelegere si armonie. - Nebunia e veselie si dezinvoltură: 
este condiția indispesabilă de a fi fericit; căci omul înzestrat numai 
cu rațiune si lipsit de pasiuni, este ca o statuie de piatră, privat de 
orice sentimente umane, — este o fantasmă, este un monstru. 

Nimeni n-a ironizat atât de corosiv credinţele timpului său ca 
Erasm în Elogiul nebuniei — si ca Hyeronimus Bosch în opera sa 
fantastică și feroce. — Dar din această diversitate caleidoscopică de 
poziţii, de teme, de contradicții, din acest permanent imbroglio si 
continuu qui-pro-quo, — ,nu se stie niciodatá cine are de fapt 
cuvântul? Erasm, cu toată seriozitatea lui, sau Nebunia - căreia 
trebuie să i se ierte insolenta? — Dar tocmai prin această ambiguitate 
Erasm își creează o poziție inatacabilă: cine ia în serios niște cuvinte 
ale unui nebun?“ (Idem). — Elogiul nebuniei este o satiră a prostiei 
umane, a vanitátii, ignoranței și violenței; a superstitiilor, a 
minunilor, a cultului (interesat!) al sfintilor. 


180 OVIDIU DRIMBA 


Dar opera își depăşeşte sensul satiric. Erasm nu pierde niciodată 
tonul intenționat lejer și deliberat comic; de aceea, nici nu putea și 
nici nu poate fi acuzat că ar cădea într-o simplă, stupidă și brutală 
profanare. „Căci spiritul. lui Erasm reușește să fie cu adevărat 
profund când i l-a iluminat umorul“. Nici chiar când afirmă - 
textual — că însăși religia creştină este înrudită într-un fel cu 
nebunia. — Oare n-a spus însuşi Sf. Apostol Pavel în Scrisoarea I 
către Corinteni (L 25), că „Nebunia lui Dumnezeu este mai 
înțeleaptă decât înțelepciunea oamenilor și slăbiciunea lui Dum- 
nezeu mai puternică decât tăria lor ''? 


Rafael: „Coborârea în mormânt“ (Gall. Borghese, Roma). 


ŞTIINŢA 


,Pseudostiintele^ * Astrologia. Alchimia. Magia * 
Marii „magi“ * Stiinta Renașterii * Matematica ° 
Astronomia * Fizica * Chimia * Geologia * Mine- 
ralogia * Geografia * Zoologia * Botanica eœ 
Anatomia * Medicina 


„Pseudoștiințele““ Renașterii 


Elementul fundamental al renașterii științei în sec. XVI - 
într-un ritm atât de rapid - l-a constituit în primul rând studiul 
sistematic al științei antice grecești și romane. Dar n-a fost singurul. 
„Un alt element a fost interesul crescând pentru un grup de cercetări 
pe care noi le numim „antiștiințifice“, în timp ce în sec. XVI acestea 
erau considerate de toti ca fiind strâns înrudite cu cercetarea stiinti- 
fică: astrologia, alchimia și magia“ (L. Geymonat, R. Tisato). 

Trebuie neapărat să se ţină seama de acest fapt pentru a înțelege 
cu adevărat caracterul științei din timpul Renașterii, si să nu fim 
surprinși că un mare om de știință — de pildă Cardano - a fost 
totodată un remarcabil matematician, medic și... mag! Că Francis 
Bacon datora învățăturilor magico-alchimiste ideea sa despre știință 
ca o forță care operează ascultând limbajul naturii pentru a-i porunci 
si a o transforma într-o serviabilă slugă. Că Joh. Kepler - care 
întocmea horoscoape - vedea sferele cereşti rotindu-se sub co- 
manda spiritelor. Că Tommaso Campanella dedică o profundă și 
admirativă cercetare științelor oculte. Că însuși Pico della Mirandola 
(uimitorul erudit — cum îl defineau contemporanii: „care știe tot — şi 
încă ceva în plus“) va sta sub influența ermetismului Renașterii (și 
a Cabalei) când plănuia să scrie o carte despre natura secretă a 
miturilor păgâne. Că „Universul infinit al lui Giordano Bruno, era 
populat de stele și planete care, ca niște fiinţe viu animate, se mișcă 
în spațiu după propria lor voință“ (Kinsman). Că însuși Leibniz va 
merge pe urmele lui Bruno și ale secretelor cabalistice pentru a găsi 
cheia logică ce deschide orice taină... - Ca să nu.mai vorbim de 
marii magi, totodată filosofi, umaniști și oameni de știință, 
matematicieni, medici, naturalisti - ca Paracelsus, G. B. Della Porta, 
1. Doctrină ocultă foarte prosperă in secolele XV-XVI, - „ermetismul poate fi 


definit ca un corp de credințe filosofice, de speculații şi practici ezoterice, 
posedând un mare conținut de magie, astrologie și alchimie“ (dem). 

Agrippa von Nettesheim, etc.; care, cu toţii pe linia lui Campanella, 
tindeau să reducă magia la rangul de știință. 

Într-adevăr: Tommaso Campanella - una din minţile cele mai 
luminate, lucide, geniale ale Renașterii, — într-o lucrare fundamen- 
tală De sensu reruml, explicând (si totodată elogiind) sensul pe care 
oamenii Renașterii îl dădeau magiei, scria: „Tot ceea ce fac oamenii 
de ştiinţă imitând natura si ajutánd—o cu arta? necunoscută nu 
numai prostimii, ci comunității oamenilor de carte, apare ca o 
operă magică. Aga încât nu numai sus-zisele. științe, ci toate 
celelalte, servesc magiei. Magie a fost pentru Archita să facă un 
porumbel care să zboare ca porumbeii adevăraţi, si pentru acela 
care, în vremea lui Ferdinand, împăratul din Germania, a făcut un 
vultur artificial si o muscd ce putea zbura; dar atâta timp cát nu se 
înțelege arta”, totdeauna i se spune magie; iar după aceea, este 
știință obișnuită. — Invenţia prafului de pușcă si a tiparului au fost 
un lucru magic, — la fel si magnetul; dar azi, când toți cunosc arta, 
acestea sunt ceva obișnuit. La fel se întâmplă cu ceasornicele și cu 
artele mecanice: la fel îşi pierd cinstirea pe care le-o arăta gloata. 
Dar lucrurile fizice, si astrologice, si religioase, foarte rar sunt 
înțelese; dar din. acestea, anticii au scos si au făcut arta 
(magiam)" 

Toate cele de mai sus nu fac decát sá confirme faptul cá 
adevărata știință — în înţelesul modern al cuvântului — încă nu se 
născuse. Cu toate acestea, critica actuală tinde să acorde o valoare 
într-un anumit sens pozitivă si astrologiei, alchimiei. și magiei, 
recunoscând că aceste „pseudoştiinţe““ au îndeplinit o funcţie foarte 
importantă in laboriosul proces care a pregătit revoluția științifică. 


Astrologia. Alchimia. Magia 


Cultura umanistă a Renașterii a însemnat nu doar o nouă viziune 
a lumii și vieții, nu doar o reînnoire a considerării naturii umane, a 
lumii omului, ci și a universului, a lumii naturii; „apare acum nu 
doar un interes nou pentru structurile particulare ale lumii fizice și 
pentru dispozitivele tehnice care vizează să le domine, ci:se dezvoltă 
1. Vd. ed. italiană: 7] senso delle cose e la magia, Genova, 1987, + Citatul care 
urmează la pag: 241-242. Despre astrologie, IV, 19. 
2. n lat. magia - în înțelesul de îndeletnicire care cere îndemânare si anumite 
cunostinte. 
3.. Archita din Taranto (sec. V în. Hr.), celebru filosof pitagoreic, om de ştiinţă si 
mare strateg. Geniului sáu îi sunt atribuite o mulțime de invenţii, masinárii si 
cercetári (mai ales in domeniile matematicii si acusticii). 

Trithemius (gravură franceză, sec. XVIII). 


şi un nou mod de a considera natura în globalitatea sa“ (L. Gey- 
monat); un mod nu teologic, religios, mistic, ci un mod laic si 
concret, real si empiric. 

Acestei viziuni și tendințe i se alătură - la „magi“ si la oamenii de 
ştiinţă — o perspectivă animistá, care vede lumea ca fiind populată de 
spirite, de genii și demoni; o lume pe care omul speră să o poată 
cunoaște si domina prin practici oculte. = Aceste noi concepții 
despre realitatea naturii se vor asocia cu motive ezoterice tradition- 
ale. „Un exemplu tipic în acest sens este astrologia, care se prezintă 
-„în unele cazuri - ca embrionul unei descrieri matematice a 
fenomenelor cereşti; în altele — ca un instrument de profeție si de 
intervenţie în cursul evenimentelor“ (Jdem). 

orice caz, — prestigiul si răspândirea astrologiei în rândurile 
oamenilor culti este enormă; iar tendințele naturaliste (si panteiste) 
se unesc, fuzionează cu tradițiile arabe privind influenţa stelelor. 

Astrologia! s-a bucurat de o mare favoare în sec. XVI îndeosebi 
în Italia (și în Franţa); curțile regale și senioriale aveau astrologii lor 
oficiali“ pe care îi consultau ţinând. riguros seama de. răspunsurile 
lor; în timp ce fondatorii astronomiei Renașterii (Cardano, Tycho, 
Kepler) manifestau un interes deosebit pentru astrologie. 


1. Vd. Ist. culturii şi civilizaţiei, vol. 6, p. 305-308. 


2. Astrologi celebri ai Renașterii au fost Regiomontanus (la Padova și Roma), 
Marsilio Ficino (la curtea familie Medici), Ambrogio Varese da Rosate (la 
Milano), Nostradamus (la curtea Caterinei dei Medici), etc. = În zilele noastre 
continuă încercările de a face din astrologie o știință experimentală pe bază de 
observaţii conduse cu metode științifice. 

În Italia, astrologia era admisă de aristotelicienii din Padova, dar 
era privită cu o evidentă suspiciune de platonicieni: Pico della 
Mirandola o combate vehement (în lucrarea sa polemică /n astrolo- 
giam!). Primii, n-aveau ce obiecta contra principiului fundamental 
al astrologiei, contra tezei „interconexiunii generale a fenomenelor“; 
în cadrul cărei teze adepții școlii padovane, aristotelice, erau dispuși 
să admită si existența unor bine-determinate influenţe ale astrilor 
asupra întâmplărilor din lumea noastră (şi îndeosebi asupra vieţii 
omului). În schimb, membrii Academiei Platonice refuzau să o 
accepte: Pico, de exemplu, „refuza să o admită, nu pentru inaccepta- 
bilitatea ştiinţifică a unor asemenea influențe, ci numai pentru că el 
considera că astrologia ar comporta o prea gravă limitare a libertății 
omului“ (Idem). 

O situaţie asemănătoare deținea și alchimia. 

Aceleași cauze oculte care stau la baza influențelor aștrilor 
studiate de astrologie determină și influențele dintre elemente. Asu- 
pra acestora acționează principiul „simpatiei“ (respectiv antipatiei), 
- în raporturile dintre ele unele se atrag, altele se resping. — 
Deosebirea este că aceste influențe reciproce între elemente au o 
caracteristică specifică ce lipsește cercetărilor astrologice: astrologia 
nu poate interveni în mod operativ asupra mișcărilor corpurilor 
cereşti pentru a produce sau, dimpotrivă, a împiedica cutare sau 
cutare combinaţie astrală. În schimb alchimistul poate face mai 
mult: poate căuta să izoleze anumite elemente, pentru a le combina 
apoi sau a le recombina cu altele, în scopul de a crea noi corpuri, 
compuse. 

Urmare a acestei deosebiri dintre caracterul si practicile celor 
două ştiinţe este cá unii oameni ai Renașterii acceptă alchimia, dar 
resping astrologia. Și invers: alţii sunt adepții astrologiei, dar sunt 
sceptici în privinţa alchimiei. 


Spre deosebire de astrologie și de alchimie, magia nu este o 
disciplină clar circumscrisá. „Magul“ este persoana care reușește să 
provoace evenimente neobișnuite acționând (într-un mod mai mult 
sau mai puţin misterios) asupra forțelor oculte, ascunse ale naturii. În 
vederea unei asemenea acţiuni magul se poate servi, eventual, și de 


l-2; Noi atribuim prea mult Cerului“ — scrie Pico. ,,Nu există pe pământ nimic mai 
mare decât omul, si nimic mai mare în om decât mintea și sufletul... Lucrurile 
pământeşti nu sunt atât de mari încât să nu poată avea o altă cauză decât Cerul“. 

unele procedee ale alchimiei. Cu astfel de acţiuni sau de formule 
rostite de el, magul crede că poate supune sau răsturna legile naturii, 
ori poate provoca fenomene extraordinare, miraculoase. „Ceea ce 
este comun astrologiei si magiei este faptul că ambele sunt fondate 
pe ideea de conexiune și de simpatie universală“ (E. Garin). 

In secolele Renaşterii lumea credea că natura este pătrunsă de 
„Spirite““, de forte oculte asemănătoare sufletului omenesc. „Magia 
naturală“ — spre deosebire de magia inferioară, vulgară, cea a 
vrăjitorilor, dominantă în Evul Mediu — admitea si ea existența unor 
fenomene. stranii, dar le considera efecte ale unor forțe oculte 
naturale, nu supranaturale. Marea magie a Renașterii avea, prin 
urmare, un alt caracter şi o altă atitudine. Esenţial de subliniat este 
faptul că interesul magului pentru asemenea fenomene „stranii“ era 
un interes autentic ştiinţific si deci legitim: era dorința de a observa 
natura în toate aspectele sale, chiar ascunse, aspecte cărora magul 
încerca să le dea o explicaţie „naturală“, fără a recurge la datele 
„ştiinţei oficiale“ a epocii —-care nu era capabilă să dea o explicaţie 
unor astfel de fenomene „stranii“ (cum erau de pildă unele iluzii 
optice, sau efecte magnetice, sau marile catastrofe naturale, sau 
marile epidemii, sau unele fenomene cereşti). Iar tentatia și tendința 
de „a conexa fenomenele între ele, intra suficient de bine în cadrul 
unei cercetări, dacă nu științifice, măcar ipotetico-stiintifice (iar 
ipotezele formulate de magii astrologi sau alchimiști apăreau, în acel 
secol, ca fiind perfect plauzibile“ (Geymonat, Tisot). 

Apoi: „magul nu “se mulțumea să contemple în mod pasiv 
fenomenele naturii, ci voia să le si modifice. Disciplina sa deci, 
magia, nu era o disciplină pur speculativă; magul voia să fie activă, 
operativă, capabilă să sporească în concret puterea omului“. El 
observa cu răbdare, încerca autentice experiențe (conduse, evident, 
fără o „metodă științifică““), si se forța să formuleze o explicație, să 
dea o interpretare rezultatelor descoperirilor sale. — Oricum: ceea ce 
putem constata și admite din cele spuse mai sus este faptul că în 
acea epocă cercetarea se desfășura într-adevăr în acest fel; si că, de 
bine de rău, ea a constituit terenul fertil, humus-ul în care a germinat 
$i din care s-a născut observaţia științifică autentică. „Pentru a studia 
cu seriozitate știința secolului al XVI-lea, trebuie să se țină seama si 
de factorii irationali, nestiintifici, prezenţi în ea“ (Jdem). 

Marii „magi“ ai Renașterii 


Cei mai reputați, mai celebri „magi“ ai sec. XVI confirmă și 
ilustrează acest aspect atât de caracteristic al gândirii științifice 
renascentiste. 

Umanistul, teologul si poligraful Johannes Trithemius (pe 
numele adevărat J. Heidenberg din Trittenheim, 1462-1516) a fost 
inițiat, ca student la Heidelberg, în artele oculte. La 20 de ani a intrat 
în mânăstire, iar doi ani mai târziu devine abatele mânăstirii din 
Sponheim, — instruind aici călugării în pregătirea pergamentelor și 
scriere caligrafică ornată cu miniaturi. A înzestrat mânăstirea cu o 
bibliotecă de peste 2000 de volume - lucru nemaiauzit în acea epocă 
= la care veneau să studieze învăţaţi din Franţa, Italia și Germania. 

Trithemius se bucura de mare faimă pentru eruditia sa vastă; 
regi şi prinți îi trimiteau emisari omagiindu-l și însuși împăratul 
Maximilian îl consulta în chestiuni politice. — Lucrările sale sunt în 
majoritate teologice, tratate ecleziastice; dar a scris şi opere cu 
caracter istoriografic, precum 'și opere de magie, — atras fiind 
îndeosebi de alchimie, afirmând în cărțile sale cá transmutatia este 
indubitabilă, că este posibil să se obțină piatra filosofală, pe care o 
definea spiritus mundi devenit vizibil. Întrucât sufletul lumii este 
însăși respiraţia divină, piatra filosofală ar fi, într-un fel, conden- 
sarea acesteia; în felul acesta putem înțelege faptul că Dumnezeu 
pătrunde toate lucrurile. — În lucrarea Șapte cauze secunde el afirmă 
că acestea sunt cei șapte îngeri supremi, puși în legătură cu cele 
şapte planete. Dumnezeu este cauza primă, iar cauzele secunde sunt 
miniștrii săi, însărcinați cu guvernarea lumii. 

Dându-și seama că ideile sale sunt în contradicție cu doctrina 
Bisericii, din prudenţă el a inventat o serie de metode convenționale 
de a-şi exprima cugetarea, termeni artificiali, imagini biblice, vo- 
cabular ezoteric: (de pildă, el afirmă că piatra filosofală se va obține 
când Focul lui Dumnezeu, leul, si Lumina Divină, adică Hristos, se 
vor întâlni într-o conjunctie mistică). — Trithemius a exercitat o 
mare influenţă asupra „magilor“ Renașterii (îndeosebi asupra lui 
Paracelsus si Agrippa von Nettesheim) — dar si ulterior, când îi vor fi 
publicate Opera historica (1601) si Opera spiritualis (1604). 


Dintre exponentii mai renumiti ai gándirii oculte a epocii figura 
cea mai proeminentá a fost Cornelius Agrippa von Nettesheim 

Afinitáti oculte între lumea animală si vegetală. 
(Din G. B. della Porta: „Phytognomica“, Napoli, 1588). 


(1486-1535), medicul şi faimosul cabalist!, a cărui viață furtunoasă, 
de continue aventuri, l-a purtat dintr-o ţară în alta, de la cele mai 
înalte onoruri la închisoare, de la liniştea studiului la câmpul de 
bătălie, de la o situație materială strălucită ajungând să moară în 
mizerie. A întreținut: corespondență cu mari umaniști ai timpului 
(între care Melanchton si Erasm), — prin eruditia lui devenind cunos- 
cut si în Răsăritul Europei, admirat și onorat de împăratul Germaniei 
şi de regii Franței, Angliei, Spaniei... l 
Trimis (pe când era foarte tânăr) la Paris cu o misiune pe care 
i-o incredintase împăratul Maximilian, a cunoscut aici câțiva stu- 
denti din familii nobile; împreună cu ei a fondat o societate secretă 
care își propunea o reformă mistică a lumii. Trecând apoi (și 
suspectat continuu de erezie) din Franţa în Ţările de Jos, din Anglia 
în Germania, Agrippa a ţinut lecţii în diverse cercuri universitare, 
comentând cunoscutul tratat de cabalistică al lui Reuchlin. În 1515 
1. Cabala este un curent mistic al ebraismului, doctrină ezoterică despre Dumnezeu 
şi Univers. Un amestec de elemente foarte diverse (gnozá, pitagoreism, 
neoplatonism, etc.), care creationismului comun ebraismului (si creștinismului) îi 
substituie doctrina emanationistá a iradiatiilor luminii divine (cartea canonică este 
Zohar). Printre adeptii Cabalei se mai numárá Filon, Avicenna, Paracelsus, 
Reuchlin, Pico della Mirandola, s. a. 

coboară în Italia cu armatele imperiale, este făcut cavaler pe câmpul 
de bătălie, cardinalul de Santa-Croce îl trimite ca reprezentant al său 
la Conciliul din Pisa. - De la cariera militară si cea ecleziastică se 
reîntoarce la cariera academică. La Torino si Pavia tine cu mare 
succes un curs despre Hermes Trismegistul!. La Metz e numit 
avocat, judecător sindic si „orator“ (procuror) al orașului. După care, 
tine cursuri la Köln, Geneva, Friburg - unde practică si medicina, 
obtinánd de la Francisc I o pensie si fiind numit medicul personal al 
ducesei Luiza de Savoia, mama regelui. Suspectat de erezie, este 
alungat din Franta. Devine pentru un timp istoriograful lui Carol 
Quintul. Apoi, este invitat de patru protectori ilustri — de regele 
Angliei Henric VIII, de cancelarul imperial german, de un marchiz 
italian si de guvernatorul Tárilor de Jos, Margareta de Austria 
(căreia îi dedicase două cărți: Nobilitatea neamului feminin si 
Superioritatea femeilor) . 

În acest timp publică faimoasa sa operă Despre deșertăciunea 
artelor si ştiinţelor, în care declară zadarnice, toate acțiunile si toată 
gândirea omului. Cartea a dezlántuit furia dușmanilor săi. Inutilá a 
fost apărarea pe care i-au luat-o doi renumiţi cardinali: Agrippa își 
pierde pensia de istoriograf imperial și este întemnițat pentru datorii 
în închisoarea din Bruxelles. Eliberat după un an, își publică marea 
operă Occulta philosophia (scrisă în tinereţe), lucrare impregnată de 
optimista credinţă (retractándu-si cele scrise in opera anterioară) cá 
înțelepciunea omenească este în stare să facă minuni. — Refugi- 
indu-se din nou din Germania, moare în sărăcie la Grenoble, în 
vârstă de numai 49 de ani. 


Filosofia ocultă a lui Agrippa a exercitat o mare influență asupra 
magiei occidentale. 

„Magia este pentru Agrippa o puternică si misterioasă faculate 
ce procură profunda "cunoaștere a lucrurilor celor mai secrete și 
studiază natura acestora, forța, calitatea, substanța si efectele, pre- 
cum si afinitátile si antagonismele. Este o ştiinţă filosofică ce 


1. Zeul grec Hermes a fost asociat cu zeul egiptean Thot (Trismegistul — „de trei ori 
mare*) - la care se referă grupul de 18 texte (compuse în Egipt, se pare, în 
primele secole ale erei noastre), predominant de idei platonice și stoice, 
amestecată cu elemente egiptene și semite. Lui Hermes Trismegistul i s-au 
atribuit un mare număr de cărți mistico-filosofice, de magie si alchimie - texte 
„hermetice“, foarte răspândite si de foarte mare succes în Evul Mediu si 
Renaștere. 


2. Vad. Zst. cult. și civ., vol. 10, pag. 157. ' 

reuneste in sine fizica, matematica si teologia: fizica este terestrá si 
ne invatá esenta lucrurilor; matematica este cereascá si demon- 
streazá dimensiunile acestora si calculeazá miscárile astrilor; teolo- 
gia se ocupá de arhetipul lumii si ne duce la cunoasterea lui 
Dumnezeu, a îngerior, a diavolilor, a inteligenței, a sufletului și a 
cugetării. 

,,Magul, în analiza pe care o face naturii, își va spori intelepciu- 
nea în mod gradat; de la neinsufletirea pietrelor se va ridica la esenţa 
stelelor, și de la acestea va trece la sublim. Cele patru elemente, 
focul, apa, pământul, aerul, sunt aici amestecate și impure; dar în 
stele sunt în stare pură; în al treilea loc sunt elemente compuse care 
sunt schimbătoare și constituie vehicolul oricărei transformări. Este 
în felul acesta reafirmată opinia neo-platonicienilor potrivit căreia 
elementele s-ar regăsi pe pământ, în întregul univers, în spirite, în 
îngeri și chiar în Dumnezeu. 

„De la elemente, lucrurile capătă virtuțile naturale, dar nu pe 
cele oculte, care sunt transmise în lucruri pe cale supranaturală de 
către sufletul lumii, prin mijlocirea ideilor“ (Kurt Seligmann). 

Și așa mai departe. 

Stintele matematice îi sunt indispensabile magului, dat fiind că 
virtuțile naturale sunt guvernate de numere, greutăți și măsuri; și de 
asemenea lumina, mișcarea și însăși armonia lumii își trag originea 
din matematică... Numerii ascund virtutea unor puteri miraculoase 
asupra sferei terestre și cereşti... Religia, împlinirea și desăvârșirea, 
cheia magiei și călăuza ce duce spre demnitatea omului „este lucrul 
cel mai misterios si asupra căruia trebuie să păstrăm tăcerea... — 
Toate aceste idei, fapte și adevăruri, expuse în acest limbaj specific, 
ezoteric, servește spre a-l instrui pe mag asupra modului de a opera 
într-un chip supranatual; căci — cu propriile cuvinte ale lui Agrippa: 
„CU toate că omul nu e un animal nemuritor asemenea universului, 
totuși el este raţional; si inteligenţa sa, cu imaginația sa, cu sufletul 
său, poate opera transformarea întregii lumi“. 


„Magul“ Renașterii prin excelență, medic, astrolog, teolog, al- 
chimist, mistic si mag (prin antonomază), a cărui faimă l-a pre- 
schimbat într-o figură legendară, a fost Paracelsus — pe numele 
adevărat Philippus Aureolus Theophilus Bombast von Hohenheim 
(1493-1541)! 


1. Vd.4st. cult. si civ., vol. 10, pag. 161. 

Născut la Einsiedeln (în Elveţia) a fost mai întâi elevul propriu- 
lui său părinte, care era un pasionat adept al alchimistilor mistici. 
Discipol al abatelui-mag Trithemius, a trecut apoi în laboratorul 
vestitului alchimist Sigmund Fugger; după care, venit in Italia, 
frecventează Universitatea din Ferrara: Cutreierá mai multe ţări din 
Europa, nordul Africii și Orientul Apropiat, studiind cu viu interes 
tradițiile locale si riturile secrete, superstitiile și medicamentele 
populare. La 33 de ani este chemat să predea la Universitatea din 
Basel, exprimându-se în limba germană, nu în latină, cum se 
obișnuia. Cursurile sale au însemnat un adevărat și agresiv manifest 
al noii medicine; pe care Paracelsus — temperament bătăios, violent, 
=- o inaugura atacând cu vehementá pe reputatii mari medici ai 
trecutului Galenos, Avicenna, Rhazi, arzándu-le ín public cártile. 
Constráns să abandoneze învățământul, isi reia viața de medic 
nomad, peregrinările din oraș în oraș, adeseori urmărit și persecutat. 
A murit — se pare că asasinat — la vârsta de 48 de ani. 

Fondatorul, părintele medicinei ermetice, Paracelsus accepta ca 
supremă autoritate natura; pentru că natura — spre deosebire de om — 
nu comite erori, si participă întru totul la macchina mundi, construită 
după un plan divin. Primul medic al omului este Dumnezeu, autorul 
sănătăţii, întrucât corpul nu. este altceva -decât casa- sufletului. 
Medicina deci trebuie să se adreseze, simultan, corpului și sufletului, 
căutând armonizarea lor, — căci adevărata sănătate înseamnă acordul 
intern care uneşte în mod armonios în om elementul pământesc cu 
cel divin. Cuvântul „religie“ derivă din cuvântul latin religare, adică 
reunire din nou, — și acest scop îl urmărește procesul terapeutic care 
are la baza sa religia: să restabilească armonia dintre natură și 
propriul eu. De aceea, medicul trebuie să știe astrologie și să fie 
versat în armonia sferelor și a efectelor acestei armonii. 

Si argumentatia genialului: mag se desfásoará, in continuare! , 
într-o magnificá suită logică: 

„În momentul Creaţiei, Dumnezeu a dat diferite: calități  lu- 
crurilor, care le îngăduie să trăiască independent: de aceea nu e bine 
să cauţi în fiecare clipă intervenţia divină, căci omul are propria sa 
capacitate de a se ajuta singur, asemenea stelelor.care se mișcă din 
propria lor inițiativă. Corpurile. cerești îl influențează pe om, si 
sunt lácasurile divinitátilor greco-romane, care emit o lumină pieri- 
toare, căci în univers totul e pieritor. Numai Dumnezeu emite ; O 
lumină divină nemuritoare, care se adresează, este îndreptată spre 


1. Vd. K. Seligman, op. cit., p. 312. 

ceea ce e nemuritor in om... — Astrologul cerceteazá lumina muri- 
toare a stelelor, din a cărei contemplatie își trage el știința; omul este 
plăsmuit din pulberea aștrilor, frații săi mai mari, din care izvorăște 
rațiunea, arta, știința, toate entități mortale... 

„Omul este receptiv la lumina stelelor, și e un lucru în același 
timp bun și muritor faptul că el se simte atras de strălucirea lor, care 
exista și înainte de Hristos, și încă durează, și devine tot mai 
puternică... Dar din nefericire omul este orb față de natura Mântui- 
torului și față de dubla lumină ce străluceşte în el, și când se 
desprinde de aceasta omul cade bolnav, căci trupul e închis în fata 
curentului care îl însuflețeşte... Foarte puţini sunt cei ce își ridică 
privirea către cerul înstelat din care curge ca un fluviu o strălucire 
veșnică ce călăuzește omenirea înspre noi științe si noi arte. Planeta 
Venus, de pildă, dăruiește oamenilor muzica, și dacă muzicienii s-ar 
inspira din lumina sa ar compune lucrări mai frumoase și mai cereşti 
decât melodiile din trecut, care si azi sunt repetate mecanic“. ; 

Un asemenea limbaj, asemenea imagini rostite de un medic - în 
limba germană, si nu în latină — nu puteau plăcea unor colegi care, 
sclavi ai traditionalei medicine galenice, vedeau in Paracelsus un 
medic vagabond apelând la semne și talismane magice, obiecte ale 
unei cât se poate de clare erezii, — si care nu voiau să accepte 
explicațiile sale potrivit cărora în lumea fizică, în care toate lucrurile 
sunt într-o relaţie reciprocă, semnul unei anumite planete imprimat 
pe un talisman era înzestrat cu forțe astrale; că metalul ales pentru 
medalia magică corespundea și depindea de aceeași planetă, și deci 
îi sporea puterea; și că semnele astrologice sunt embleme simbolice 
puse de stele pe trupurile pământeşti... Mai mult: Paracelsus afirma, 
de. pildă, existența reală a unor creaturi mitologice, ca fauni si 
nereide, — si mai susținea cá este cu putință crearea unui om 
artificial, al unui homunculus... 

Terapeutica medicului Paracelsus era fundamentată pe o pre- 
tinsă corespondenţă între lumea exterioară (macrocosm), și diferite 
părţi ale organismului uman: inima corespundea Soarelui, creierul — 
Lunii, etc. Asemenea alchimistilor, Paracelsus afirma că elementele 
primordiale ale corpului uman sunt trei — mercurul, sarea și sulful; si 
că boala este cauzată de dezacordul dintre aceste elemente, sau de 
predominarea unuia din ele asupra celorlalte două. Mai interesant 
este că, în pofida propriilor evidente erori, este atestat faptul că 
Paracelsus a efectuat, cu metodele sale. fanteziste, vindecări de-a 
dreptul miraculoase. Ca. mag, el. pretindea că a experimentat cu 

succes faimosul elixir care procura omului o primăvară veşnică; sau, 
că el însuși a „fabricat“ un homunculus... 


Deasupra tuturor acestor fantasmagorii, Paracelsus a transmis 
adevăratei științe medicale unele realizări si idei valide. 

Cu caracterul său dificil, irascibil, grosolan, arogant, dispretuind 
orice compromis, magul a perseverat pe drumul cercetării, a căutării 
prin orice, mijloace a unor noi soluţii si refuzului oricăror 
prejudecăţi. Multe din metodele oamenilor de la țară i se păreau 
preferabile..complicatelor si. costisitoarelor doctorii ale celorlalți 
medici. Prescripţiile sale. erau simple, și aduceau bolnavilor în- 
credere si optimism; căci - spunea el - frica de boală e mai 
periculoasă decât boala însăși. Paracelsus a pus la baza medicinei si 
astrologia si alchimia, susținând că totdeauna cauzele bolilor (si 
relativele lor leacuri) trebuie căutate în forțele paturi şi în influenţa 
aştrilor care acţionează asupra corpului omenesc?. — Studiile sale de 
alchimie, cultivate de el din fragedă tinereţe, l-au condus la ideea de 
a folosi minerale ca medicamente - si în felul acesta el a pus bazele 
chimiei farmaceutice. Ca medic, el a tratat, cu foarte bune rezultate 
sifilisul, cu mercur, recomandând si guaiaco". 

Ca mistic si ca mag, s-a interesat mult si de divinatie; susținând 
că profeția cere multă imaginaţie si încredere în natură, asa după 
cum şi medicina face uz de imaginația concentrată intens asupra 
naturii plantelor şi a vindecării: căci cel ce imaginează obligă 
ierburile să își dezvăluie natura lor secretă. — Scrie Paracelsus: 

„Imaginaţia este asemenea soarelui, a cărui lumină nu este 
tangibild, si cu toate acestea poate incendia o casă. Imaginaţia 
călăuzește viața omului, care dacă se gândește la foc arde ca focul, 
dacă se gândește la război prilejuiește într-adevăr război: totul este 
să imaginezi cu putere ceea ce dorești să se întâmple“ 


Cel mai mare dintre toti prezicătorii si astrologii secolului, o 
persoană de o excepțională erudiție si generozitate Nostradamus 
1. În scrierile sale de chirurgie enumeră țările si regiunile pe care le-a cutreierat — si 
adaugă: „Peste tot, m-am informat și am cules experiența adevăratei arte 
medicale nu numai de la medici, ci si de la bárbieri, de la tot felul de muieri, de la 
vrăjitori, de la alchimisti, de la călugări, de la bieti nenorociti si de la nobili, de la 
cei inteligenţi ca si de la cei săraci la minte“. 

2. Operele sale medicale: Das Buch Paragranum. Volumen Paragranum, Opus 
Paramiarum. 

3. Arbore din America Centralá, al cárui trinchi e un drog, folosit azi in mediciná 
pentru decoctii si siropuri; rásina are remarcabile proprietáti terapeutice. 

Nostradamus (gravurá francezá, sec. XVII). 


(Michel de Nostre-Dame, 1503-1566), s-a născut într-o familie de 
evrei convertiti la Saint Rémy, in Franta. Dupá ce a studiat filosofia 
şi medicina la Montpellier şi-a exercitat profesiunea cu mult curaj si 
abnegatie in timpul marilor epidemii; dar atrágándu-si gelozia 
colegilor s-a retras dedicându-se cercetărilor privind medicamen- 
tele si publicând rețetare cu atribuţii de virtuti secrete (lucrarea 
Singuliéres recettes pour la santé du corps humain). După ce 
practică medicina voiajând în mai multe orașe din sudul Franţei se 
stabilește într-un orășel din Provence, unde începe să profetizeze. 
Mai întâi publică mici almanahuri în care îşi comunică pronos- 
ticurile redactate în formă de catrene, primite cu aviditate de masa 
credulilor contemporani, producând o profundă impresie si 
aducându-i imediat o mare faimă. l 
Succesul l-a încurajat pe medicul-mag să-şi aplice arta la 
marile evenimente istorice viitoare, câștigându-și în curând admi- 
ratia si încrederea reginei (Caterina dei Medici, pasionată de științele 
oculte și de magie întreținea la curtea sa câțiva astrologi și ghicitori). 

La curtea regală, Nostradamus, copleșit cu onoruri de principi si 
regi, continuă să-și formuleze prezicerile în catrene grupate câte o 
sută la un loc (centurii). Prima culegere, de 7 centurii, i-o dedică 
regelui Henri IL, — a cărui moarte (într-un turnir) i-o prevesteste, 
creándu-si astfel un prestigiu imens!. 

„În producţia sa astrologică nu este ușor să distingi care este 
limita între convingere si șarlatanie“ (Enc. Motta) — Fapt este cá 
multe dintre previziunile lui Nostradamus au fost confirmate de 
evenimentele ulterioare?. 


O personalitate excepţională a științelor oculte din sec. XVI, cu 
un, profil intelectual si moral net distinct de al celorlalti magi 
contemporani, si care a visat „să stabilească un sistem al lumii în 
care omul să se adapteze armonios, pe baza credinței magice că 
individul este replica fiecărui lucru existent“ (Seligmann), — a fost 
orientalistul și misticul Guillaume Postel (1510-1581). 

A înfruntat adversitátile încă de copil: la vârsta de opt ani a 
rămas orfan de ambii părinți, morti în timpul unei epidemii, iar la 13 
ani a fost învățător. Din modestele sale economii a intrat într-un 
colegiu din Paris, unde a învăţat singur greaca si ebraica, uimindu-i 
pe contemporani. Ambasadorul francez la Constantinopol l-a luat 
cu el (Postel avea 25 de ani) spre a-l ajuta cu cunoștințele sale de 
limbi orientale (cu această ocazie a călătorit mult şi a învăţat greaca 
modernă, armeana şi o limbă slavă). Reîntors la Paris, a acceptat o 
catedră de matematică si limbi orientale oferită de Francisc I, 
(numărând-o printre marii săi admiratori si pe Margareta de 
Navarra, sora regelui), — în prelegerile sale combătând si rationalis- 
mul ateist. 

Acum, acest arhitect al unei lumi ideale își începe cariera de 
reformator. Îşi părăsește postul și începe să călătorească prin mai 
multe țări europene, cu speranța cá va putea modela societatea 
într-o formă nouă. Scrie mai multe opere, în limba latină, în diferite 
domenii — inclusiv al științelor oculte. În repetate rânduri respinge 
ispititoarele oferte ale potentatilor, — deși nevoile l-au forțat să-și 
vândă până și extraordinara colecție de cărți vechi arabe si ebraice, 
1. Reputația cu totul deosebită a lui Nostradamus s-a menţinut si după moartea sa. 


A compune catrene și centurii în maniera sa a devenit, în sec. XVII, un distins 
„Joc de spirit“, joc de societate. 

2. Nostradamus a fost și cel dintâi autor care a publicat almanahuri conținând 
previziuni meteorologice. — O altă lucrare a sa în domeniul medicinei este 
Paraphrase de Galen. În astrologie - Les prophéties. 


ISTORIA CULTURII SI CIVILIZAȚIEI - XI 197 


Guillaume Postel (gravură, 1635). 


aduse din Orient. Predică fuziunea religiilor creștină, ebraică si 
mahomedană într-un singură — sub autoritatea papei, firește — si 
unirea tuturor țărilor sub hegemonia regelui Franţei. Asemenea 
planuri utopice au fost tratate cu indulgență si de împăratul german 
(care îl trimite la Viena ca să supravegheze tipărirea cărților în limba 
arabă), si de adversarii săi, care vedeau în autorul lor, nu un 
revoluționar periculos, ci un naiv si inofensiv visător. — Postel 
pretindea că primise aceste. idei (si altele încă) printr-o revelație 
divină, căci el citea pe bolta cerească voința lui Dumnezeu, trasând 
între stele linii care formau în felul acesta litere ale vechiului alfabet 
ebraic şi cuvinte care exprimau legi eterne... 

Postel voia de asemenea să purifice și să perfecționeze credința 
creştină, manifestând un interes particular față de sexul. feminin; 
drept care el considera că sufletul omenesc este divizat într-o parte 
masculină si una feminină, animus si anima, care îşi au lăcaşul lor 
separat, în creier, respectiv. în inimă. Hristos, a răscumpărat, a 
mântuit numai partea masculină a sufletului; partea feminină, care 
este inferioară, isi așteaptă încă mântuirea, care va veni de la ajutorul 
unei femei, care va regenera întreaga omenire. 

Căzând în dizgratia lui Francisc I, Postel pleacă la Roma, unde 
este hirotonit preot. Aici îl vizitează pe Igantiu de Loyola, fondatorul 
Companiei lui lisus; intră în rândul ordinului iezuit, din care, după 
mai puţin de un an, este exclus, - Ignatiu de Loyola nefiind de acord 
cu planurile sale de reformă si cu faptul că el studia cărți in limbi 
orientale. Excluderea fu urmată de arest — si Postel ar fi rămas toată 
viaţa în închisorile Inchiziției dacă la Roma nu ar fi izbucnit o 
răscoală: porţile închisorilor s-au deschis — şi Postel a fugit, 
reluându-și, un timp, peregrinările. Reîntors la Paris, obține un post 
de profesor de limbi orientale, — aulele Universității fiind neincá- 
pătoare pentru mulțimea venită să-l asculte. 

În ultimii ani ai vieţii se retrase într-o mânăstire, unde își 
continuă nestingherit studiile, primindu-si aici și prietenii si nu- 
merosii admiratori — ai marii sale eruditii, dar și ai ideilor sale 
extravagante. 


Personalitatea reprezentativă — în Italia — a „magiei naturale“, 
unul din marii „magi“ ai științei Renașterii, figură tipică a Cinque- 
cento-ului italian, a fost napolitanul Giambattista Della Porta 
(1538-1615). 

Geniu profund, precoce și versatil, s-a dedicat încă din adoles- 
centá științelor naturale (si literaturii), ajungând în curând să posede 
o cultură enciclopedică impresionantă. La vârsta de 6 ani scrie o 
compoziție surprinzătoare în latină și italiană; iar la 15 ani — primele 
4 cărți din lucrarea (care va deveni opera sa capitală în domeniul 
ştiinţelor) Magia naturalis sive de miraculis rerum naturalium libri 
IV (1558). În aceşti ani ai tinereții călătoreşte mult (împreună cu 
fratele sáu), în Italia, în Franţa, în Spania, atrágándu-si admirația si 
prietenia celor mai luminate minți din aceste ţări, vizitându-i pe 
renumitii eruditi ai timpului si intretinándu-se cu ei în conversații 
docte. La înapoiere, fondează la Napoli — in 1560, deci la vârsta de 
19 ani — Accademia dei Segreti della natura pe care însă papa Paolo 
V, suspectánd-o de serioase deviatii de la dogmele Bisericii, dá 
dispozitia sá fie inchisá si il cheamá pe Porta la Roma sá dea 
explicații. 

La Napoli, se ocupă intens de ştiinţele oculte — cu precădere de 
alchimie si fiziognomonie -, dar si de geometrie, arhitectură, 
hidraulică, optică, stiintele naturale — si literatură (a scris 3 tragedii si 


1. Vad. st. cult. si civ., vol. 10, pag. 151. 

Om cu caractere bovine (din „Physiognomonia“, Rouen, 1650). 


nu mai putin de 29 de comedii’). A descoperit camera obscură (și 
prevázánd-o cu lentile, este considerat „părintele fotografiei'*); şi-a 
revendicat — nu fără oarecare temei - prioritatea pentru invenţia 
telescopului; a inventat si descris si alte instrumente de optică 
(oftalmologia modernă îi. este debitoare pentru studiul ochiului 
omenesc); a colectionat exemplare rare aparținând regnurilor ani- 
male, vegetale, cultivând și plante exotice în grădina sa: călătorii 
străini obișnuiau să se oprească la Napoli să viziteze muzeul său 
privat — unul dintre primele de acest gen — si grădina sa botanică. 
Porta a adus, fără îndoială, contribuții notabile în știință (a scris 
o carte de hidraulică, un tratat de arhitectură, un volum despre 
Elemente curbilinii, ete)’, dar terenul sáu de electiune este cel al 
observaţiilor si interpretărilor cu caracter ocult, —. astrologic, de 
alchimie” sau de magie. Observaţii si interpretări nu lipsite de 
originalitate. De pildă, în domeniul astrologiei, Porta afirmă că 
înclinațiile și constituția omului nu derivă din stele, ci din umorile 
1. Piesele sale de teatru au fost reprezentate -cu succes. (Astrologul a fost 
reprezentată și la Londra, în 1773). Dintre cele 29 de comedii s-au păstrat 14 (La 
fantesca, La furiosa, I fratelli rivali, L'astrologo, etc); sunt comedii în genul 
celor scrise de umanistii contemporani autorului, — dar -cu situații și caractere 


recreate de fantezia sa, si cu dialoguri vioaie; Cu totul remarcabilă este opera sa 
teoretică De arte componendi comoedias. 


2. Derefractione optices, De aeris trasmutationibus — un tratat de meteorologie, De 
furtivis litterarum notis — un curios tratat de scriere secretă cu cifre, etc. 

omului. Si cum se produc aceste umori? Ele sunt cauzate, determi- 
nate de modul de viață, de ocupația și de alimentația omului? În fine, 
„Porta ia apărarea liberului arbitru si sustine ideea de perfectibilitate, 
de la starea cea mai modestă până la cea mai înaltă, — căci autorul 
cunoaște multe persoane de origine umilă care au ajuns pe culmea 
înțelepciunii si a onorurilor““ (Seligmann). 


Imaginea sa despre lume este esențialmente magică. Sistemul 
său este o metafizică magico-spiritualistă care îl face să observe 
existența unei constante analogii între plante, animale și oameni. 
Asemănarea între umori se regăsește si în organisme care în apa- 
rentá sunt independente; plante si animale care sunt asemănătoare ca 
formă au şi însușiri asemănătoare; omul a cărui figură seamănă cu a 
unui animal are unele caractere asemănătoare cu ale acestuia. — 
Sprijinindu-se şi pe scrierile autorilor antici (Plinius cel Bătrân în 
primul rând), Porta introduce în sistemul său ideea că unii oameni se 
atrag, alţii se resping între ei, — că întreaga creatiune ar fi fondată pe 
aceste două principii, a simpatiei și antipatiei, care unesc și echili- 
brează toate lucrurile. 

În lucrarea sa capitală Magia naturală (care în ediţia din 1589 
este amplificată la 20 de cărți) Porta introduce și un tratat despre 
magnetism, observaţiile sale personale asupra camerei obscure, 
altele privind procedeul distilatiei, focuri de artificii, gastronomia, 
vânătoarea, pescuitul, s. a. — În exercițiul profesiunii sale de medic 
Porta a avut nenumărate ocazii să studieze caracterul pacienților în 
legătură determinantă cu aspectul lor fizic și îndeosebi cu trăsăturile 
feței, şi să-și publice analizele în interesantele sale lucrări care 
alcătuiesc un sugestiv și convingător sistem: Physiognomia humana, 
Cheirphysiognomia şi Physiognomica, -— semnificative şi- valide 
contribuţii ocultiste ale ilustrului mag napolitan?. 

1. ,Ansamblul unei constelatii, dupá cum spun astrologii, este ca un tablou care isi 
datorează forţa diferitelor sale culori, si cá aspectul ceresc în momentul nasterii 
individului ar conditiona obisnuintele, comportamentul și predispoziția sa către 
anumite boli. Dar aceste lucruri, dimpotrivă, nu depind de planete; noi afirmăm 
că ele sunt cauzate de umori“ 


2. „Forma omului este un dar al cerului, dar nu al cerului planetelor, ci al lui 
Dumnezeu creatorul, care modelează și îl dăruiește pe individ cu acest caracter al 
său. Chipul și firea omului pot să fie frumoase, splendide, maiestuoase, căci sunt 
plăsmuite după chipul și asemănarea paradisului, a îngerilor si în fine al lui 
Dumnezeu însuși, în care se însumează întreaga frumuseţe, strălucire și măreție“. 

3. Alte lucrări ale lui G. Della Porta: Villae — o enciclopedie a vieții de la țară; De 
rifractione optices parte, Pneumaticorum, Caelestis physiognomiae, — cărţi de 
matematică, fizică si astrologie; De distilatione — conţinând elemente de chimie. 

Portretele de mai sus - în care am schițat aportul si configurația 
mentală, complexă si contradictorie, a „magului“ — permit o con- 
vingătoare concluzie, în concret, asupra acestui întins sector al 
„pseudo-științelor““ si, în general, asupra gândirii științifice a 
Renaşterii. 

O încercare de reevaluare a acestor preocupări, discipline, științe 
oculte, ,,pseudostiinte", se justifică, în scopul de a evita în continuare 
eroarea comună de a aplica unei perioade din trecut criterii de 
apreciere (si de valorificare) extrinseci ei. Fiecare perioadă de 
cultură (şi fiecare sector al său) se cere a fi raportat la sistemul de 
valori propriu epocii respective. Pentru a înțelege (cum arătam la 
începutul capitolului) caracterul real al științei Renașterii, reamin- 
team atitudinea unora din cei mai proeminenți filosofi și oameni de 
știință ai epocii față de științele oculte, de „pseudoștiințe““; pe care, 
dintre marii umaniști, numai Erasm le dezavua. Dar celelalte minţi 
mai luminate ale secolului al XVI-lea nu le-au disprețuit. Însuşi 
Pico della Mirandola (oricât de virulent ataca, în tezele sale, magia si 
doctrina secretă a Cabalei) practica el însuși profetizarea viitorului 
prin intermediul viselor, al spiritelor, al miracolelor, chiar și al 
zborului păsărilor si cercetării intestinelor animalelor sacrificate... 

timpul Renașterii, ,,pseudostiintele" se bucurau de o mare 
popularitate si de un real prestigiu chiar si în mediile sociale cele 
mai cultivate. Doar matematica era știința cea mai puţin contaminată 
de infiltratiile științelor oculte. 


Știința Renașterii 


Umanismul conţinea, în însăși doctrina. sa, stimuli puternici fie 
pentru, o reconsiderare globală a naturii, fie pentru o potentare a 
cercetărilor specifice cu caracter ştiinţific si tehnic. Este adevărat cá 
umanistii prețuiau mai mult sfera filosofică, istorică şi literară decât 
cea științifică. „Dar chiar faptul că ei consideră natura ca fiind 
expresia. directă a ființei divine (concepţie care se afirmă, în modul 
cel mai decis, cu neoplatonismul) indică o deschidere din ce în ce 
mai mare spre problemele naturii, și în consecință arată drumul 
cercetării științifice. ca fiind o activitate intelectuală de o demnitate 
indiscutabilă“ (L. Geymonat). 

Stiinta Renasterii datoreazá mult Evului Mediu. Ín primul ránd 
îi datorează arsenalul său intelectual, sistemul universitar moștenit, 

obiceiul studenţilor de a cutreiera Europa pentru a asculta dascăli 
iluștri. Dar acum era nevoie de transformări, - de o poziţie şi o 
retributie decentă a profesorilor, de crearea unor catedre noi, de 
astronomie şi de matematică în primul rând. De abia în secolul al 
XVII-lea (şi nici atunci în toată Europa) ştiinţa va abandona siste- 
mul universitar moştenit din Evul Mediu. — Pe de altă parte, invenția 
tiparului n-a avut un rol notabil în apariția noului spirit ştiinţific, 
renascentist, in curs de formare; căci de sub teascurile tipografiilor 
vor ieşi în primul rând tot marile opere ale științei medievale, — 
Canonul lui Avicenna, Sphaera lui Sacrobosco, Anatomia lui 
Mondino dei Luzzi, s. a. 

Se opereazá insá acum o schimbare de mentalitate. Influenta 
rationalismului aristotelic s-a prelungit (prin Pomponazzi si Scoala 
din Padova) de-a lungul intregului secol al XVI-lea; dar dupá ce 
Ockham a pornit (incá din sec. XIV) sá opuná rationalismului 
aristotelic ideea cunoaşterii intuitive si. experimentale, observarea 
lucrurilor şi a faptului individual, acum încep să se contureze 
„progresele unei noi viziuni individualiste a lumii. Omul se simte 
din ce în ce mai puţin membru inseparabil al unei comunități și din 
ce in ce mai mult un individ, aflat singur fatá-n față cu Dumnezeu si 
cu natura... Experiența personală a credinţei, meditaţia personală 
asupra textelor, au acum o importanță mult mai mare decât puterile 
raţiunii naturale... Reflectia abstractă asupra genurilor și speciilor nu 
are nici o însemnătate în fața experienței imediate și individuale a 
lucrurilor“ (F. Roger)!. 

Profilul si situatia omului de stiintá insusi sunt, in aceastá epocá, 
altele. „Marii învățați ai Renașterii ne apar ca personalități mai 
puternice, mai hotărâte, mergând uneori până la extravagantá". Nu 
sunt în stare să se fixeze într-un loc, sunt instabili — și în sens 
propriu si în sens figurat, — întrucâtva aventurieri prin vocaţie, 
egocentrici, irascibili, dispretuitori, vanitosi, mândri, arțăgoși. Si 
mereu - cum e și firesc — în căutare de situații sigure si favorabile, si 
chiar de protectori. Ceea ce acum este mai ușor - căci în toată 
Europa se înmulțesc universitățile (care își deschid porțile unor 
discipline şi metode noi); centrele vieţii intelectuale “sunt deschise 
spiritului noilor vremi, - în timp ce regilor, prinților si inaltilor 
prelati le place să se înconjoare nu numai de literati si artiști, ci și de 
savanţi si eruditi; iar ambiția si orgoliul amfitrionilor (sau poate 


1. inst. generală a stünfei, vol. Il (sub red. R- Taton), Bucureşti, 1971; p. 13-20. 


ISTORIA CULTURII SI CIVILIZATIEI - XI 203 


Campanella (portret de Piotti Pirola). 


sincera plácere si gustul lor instruit) ii indeamná sá finanteze 
tipărirea unor cărți luxoase, să procure invátatilor instrumentele de 
cercetare, să înființeze biblioteci, cât mai bogate. „Omul de ştiinţă 
din secolul al XVI-lea nu se poate plânge că este necunoscut sau 
disprețuit“. Dar el preferă să-și urmeze calea proprie. „Mai mult ca 
oricând, aventura cunoașterii este o aventură solitară... Marele sa- 
vant al Renașterii este un om singuratic“ (Idem). 


Matematica 


În sec. XV, nu numai studiile umaniste se bucură de redesco- 
perirea marilor valori ale Antichității, ci si științele — în special 
matematica. Multe texte antice pierdute în timpul Evului Mediu au 
fost acum descoperite, traduse, publicate, mai ales după invenţia 
tiparului. - Dar, pe lângă științele Antichității, și neoplatonismul 
umanistilor timpului va aduce cu sine - îndreptându-l spre 
matematică — un profund interes intelectual, mai ales pentru aspec- 
tele teoretice si de-a dreptul speculative ale matematicii. 

(Exemplul cel mai concludent îl oferă- Nicolaus -Cusanus 
(1401-64) care, în scrierea sa de matematică mai importantă: De 

quadratura circuli, consideră cá — din punctul de vedere riguros al 
egalității — soluția problemei este imposibilă). 

Reluarea studiilor de matematică si astronomie în Europa este 
legată de numele și contribuțiile lui Georg Peurbach (1423-61) și 
Johann Müller din Königsberg (1436-76) — cu numele latinizat: 
Regiomontanus. 

Primul, astronom al regelui Ungariei, a fost apoi profesor la 
Universitatea din Viena (unde preda astronomia, calculul și... litera- 
tura clasicá!), este autorul unui manual de aritmetică: Algorithmus, 
care s-a bucurat de o mare popularitate în Europa și în sec. XVI ca 
manual de calcul în universități. - Mult mai important însă este 
Tractatus super propositiones Ptolemaei de sinubus et chordis, — 
unul dintre primele tratate de trigonometrie din Europa, având în anexă 
si un tabel de sinusuri de o precizie nemaicunoscută până atunci“. 

Regiomontanus a fost student al lui Peurbach la Univ. din 
Viena, care i-a încredințat traducerea A/magestei lui Ptolemeu, 
începută de el. În Italia, şi-a terminat opera sa capitală Despre 
triunghi, primul tratat adevărat de trigonometrie scris de un savant 
european (încă cu evidente influențe grecești si arabe, dar asimilate 
într-un mod original). După ce un timp ocupă postul oferit de Matei 
Corvinul, de conservator al colecţiilor sale, se transferă la Niirnberg, 
unde i se pune la dispoziție un observator astronomic, un atelier 
pentru fabricarea instrumentelor respective si o tipografie. — Opera 
sa ştiinţifică este foarte bogată dar mai puţin originală decât s-a 
crezut. Programul său de editare (pe care l-a si realizat) cuprinde 
lucrările lui Ptolemeu, majoritatea operelor de matematică si me- 
canică din Antichitate, mai multe tratate medievale, operele lui 
Peurbach și propriile sale lucrări - în primul rând De triangulis 
omnimodis, tratat consacrat trigonometriei plane și sferice. De 
menționat si lucrarea sa Introducere ín Elmentele lui Euclid. 


1. Desi n-a făcut nici o descoperire ştiinţifică (cunoscut fiind mai mult ca filosof), — 
dar afirmând că numai matematica permite spiritului uman să atingă certitudinea, 
- Cusanus a exercitat o oarecare influență asupra lui Leonardo da Vinci, 
Giordano Bruno, Copernic. și Kepler. „Afirmația sa cu privire la valoarea 
absolută a principiului continuității şi identificarea formală a cercului cu un 
poligon cu un număr infinit de laturi, stau la baza lucrării lui Kepler: Stereometria 
doliorum, Care a fost punctul de plecare al geometriei indivizibilelor din secolul al 
XVII-lea“ (Evandro Agazzi — în Scienza e techica, vol. I, Mandadori, Milano, 
1977). 

2. „Peurbach a inventat de asemenea un instrument de observație astronomic: 
quadratum geometricum, al cărui principiu se bazează pe folosirea tabelului de 
sinusuri“ (Jdem). 


ISTORIA CULTURII ȘI CIVILIZAȚIEI - XI 205 


În afară de această matematică „speculativă“, mai supravie- 
tuieste, în secolul al XV-lea, si un alt fel de matematică, elementară 
şi atentă la problemele concrete, orientată spre soluționarea proble- 
melor aritmetice puse de comerţ, de activitatea bancară și contabilă . 
- În Germania apar si publicaţii de tip algebric care utilizează o 
incipientă simbolizare. 

Într-un tratat din 1489 (de G. Widmann) apare pentru prima 
dată folosirea semnelor plus si minus, pentru a indica adunarea si 
scăderea. 

Și artele figurative (pictura în primul rând) prin problema 
perspectivei au influențat direct dezvoltarea matematicii. „Artiştii nu 
se mai mulțumesc cu perspectiva intuitivă (care, totuși, îi fusese 
suficientă lui Giotto); ci îşi pun probleme teoretice care își găsesc 
răspuns în construirea unei adevărate ştiinţe a perspectivei“, fondată 
pe riguroase baze geometrice. — Tratatul despre pictură al lui L. B. 
Alberti (1436) pune bazele acestei noi științe; în timp ce într-un alt 
tratat: De re aedificatoria (scris în 1445, dar publicat în 1485) 
Alberti va introduce mai multe considerații matematice. — Primul 
adevărat tratat despre perspectivă va fi De prospectiva pingendi, 
compus de Piero della Francesca în 1470-80. (Pe urmele acestei 
strălucite tradiții va merge mai târziu A. Düter cu tratatul sáu despre 
picturá, din 1525). 


Celebrul matematician al secolului este Luca Pacioli 
(1445-1514), călugăr franciscan, care a predat (compunând si mai 
multe tratate) matematica la Perugia și în diferite alte orașe din 
Italia. Marea sa lucrare, opera care se situează deasupra tuturora, ca 
ò sinteză a studiilor matematice ale întregului secol si un indiciu 
prevestitor pentru dezvoltarea viitoare a matematicii, este Summa de 
arithmetica^, — o adevărată enciclopedie matematică în care sunt 
adunate cunoștințele de aritmetică și de geometrie ale tim E uaa: și în 
care se tratează aprofundat despre ecuaţiile de gradul trei”. Tot aici 


1. Aritmetica practică este ilustrată de așa-numita Aritmeticd din Treviso (1478) 
care se referă la operaţii privind diferite probleme comerciale. - O aritmetică 
analogă apare si la Bamberg (1483); în timp ce în Franța N. Chuquet publică 
tratatul 7riparty en la science des nombres, — prima operă de matematică scrisă in 
limba franceză. 

2. Titlul complet: Summa de arithmetica geometria prosportioni et pro- 
portionalita, publicată în 1494, la Veneţia. Lucrarea, în 2 volume, are 600 de 
pagini. 

3. Gloria de a rezolva ecuaţiile de gradul 3 si 4 îi va reveni celebrei școli din 
Bologna. 

se găsesc atât rezultate teoretice cât si aplicaţii practice ale 
matematicii contemporane (de ex. — de contabilitate în partidă dublă, 
metode pentru a. calcula dobânda, un tabel de monede și măsuri 
folosite în Italia, etc.). De asemenea, şi primele exemple de calculul 
probabilităților; precum. și primul exemplu de logaritm neperian, 
calculat înaintea lui Napier. - Consideratiile riguros stiintifice din 
lucrările lui Pacioli! vor fi amestecate însă si cu difuze digresiuni, in 
termeni grandilocventi, cu caracter filosofico-mistic, privind natura 
si proprietăţile diferitelor numere, — ca în tratatul de geometrie 
Divina proportione (publicat în 1509), cu desene de Leonardo da 
Vinci, prietenul autorului. 


Cea mai mare cucerire a matematicii secolului al XVI-lea, 
primul progres decisiv al ştiinţei acestei epoci față de matematica 
clasică și pragul pe care nu l-au putut trece nici grecii antici nici 
arabii a fost descoperirea soluţiei ecuaţiilor generale de gradele trei 
si patru”. 

În 1535, Nicola Tartaglia (1506-57) găsește soluţia ecuațiilor 
de gradul 3 pe care o comunică - la cererea acestuia — lui Gerolamo 
Cardano (1501-76), care o publică, abuziv (în opera sa Ars magna, 
1545), şi deci căruia îi va fi atribuită, pe nedrept, descoperirea”. 
Contribuţia celor doi la dezvoltarea matematicii Renaşterii se cere în 
mod deosebit subliniată. 

Tartaglia — care a predat matematica la Verona, Brescia și 
Venetia - a publicat, mai întâi, Quesiti et inventioni diverse — în care 
ia atitudine față de grava incorectitudine a lui Cardano (polemica a 
avut cel puţin meritul de a răspândi interesul pentru noile teorii 
algebrice, contribuind mult la dezvoltarea acestora); Nova Scientia — 
în care este schitatá pentru prima dată o teorie geometrică asupra 
mișcării proiectilelor; General trattato di numeri et misure — un curs 


1. Alte opere: Libellus corporum regularium. De viribus quantitatis (dar si altele, 
privind de pildă jocul de sah si alte jocuri matematice). 

2. Descoperirea (către 1515) formulei pentru rezolvarea ecuațiilor de gradul 3 se 
datorează matematicianului bolognez S. Dal Ferro (1465-1526); descoperire 
ținută însă secret, pentru ca autorul să beneficieze de acele „provocări“ publice, 
întreceri foarte frecvente în epocă, de care depindea prestigiul matematicienilor și 
protecţia principilor sau republicilor pentru obținerea unei catedre universitare. 

3. „Din acest moment, disciplina-ghid in matematica de tip academic încetează de a 
mai fi geometria si începe domnia algebrei“. După mai puţin de un secol de la 
apariția operei Ars Magna a lui Cardano va apărea Geometria lui Descartes, „în 
care este teoretizată acea aplicație a limbajului algebric la noua geometrie care 
este geometria analitică“ (Jdem). 

Cardano (gravură din epocă). 


complet de matematică pură si aplicată, în care sunt adunate tot felul 
de observaţii şi reguli (de aritmetică, de algebră, de matematică, de 
geometrie, de fizica), printre care se găseşte şi schița triunghiului 
aritmetic al lui Pascal!. (Lui Tartaglia i se datorează şi prima tra- 
ducere italiană a Elementelor lui Euclide şi De insidentibus acquae, 
de Arhimede). 

Gerolamo Cardano, (1501-1576), personaj bizar, vanitos, ver- 
satil, indubitabil om de știință de o mare valoare, dar care — spre a-și 
spori faima —- recurgea si la mistificări de caracter magic. A studiat 
gramatica si aritmetica, dialectica si astrologia, la Milano, Pavia si 
Padova — unde si-a luat doctoratul în medicină şi unde a fost şi 
rectorul Universității. A predat aritmetica, geometria şi astronomia 
în şcolile palatine. A practicat însă și medicina şi chirurgia, 
atribuindu-si şi cazuri de vindecári miraculoase, care i-au procurat 
o largă notorietate în toată Europa, onoruri și daruri din partea 
multor principi. 

l Operele sale (toate în limba latină) tratează aprofundat subiecte 
din toate disciplinele pe care le-a studiat și predat: Ars Magna = în 
care și-a inclus cercetările de algebră; Opus novum de prupor- 
tionibus, Regula Aliza, De natura, De subtilitate, s. a. — „De 
menţionat, in domeniul științelor fizice aplicate, suspensiunea inelu- 
lui care îi poartă numele, cercetările pentru determinarea raporturilor 


1. „Numele lui Tartaglia este foarte cunoscut si pentru aşa-numitul“ triunghi al lui 


Tartaglia ,,, in care sunt expuși coeficienții numerici ai desfășurării potentei unui 
binom“ (Enc. Motta). 

de densitate a unor corpuri în baza diferitei lor refractii, si observati- 


ile asupra imposibilității mișcării continui — moto perpetuo" (Motta). 


Leonardo da Vinci, (1452-1519), tipul desăvârșit de savant al 
acestei epoci, s-a ocupat de toate domeniile științei. N-a fost un 
produs al învățământului universitar, dar a întreținut permanent 
relaţii cu numerosi oameni de ştiinţă; i-a citit cel puţin pe Euclide, 
Aristotel, Arhimede si toti autorii medievali care s-au ocupat de 
mecanică; iar ideile lui Nicolaus Cusanus au avut asupra sa o 
influență incontestabilă. Cunostintele matematice și le-a datorat în 
cea mai mare parte prietenului său Luca Pacioli; ceea ce l-a făcut să 
se lanseze cu entuziasm în abordarea celor trei probleme care îi 
preocupau pe matematicienii vremii: problema cvadraturii cercului, 
a duplicatiei cubului si a trisectiei unghiului. Manifestând un viu 
interes pentru lunula lui Hipocrat, s-a pasionat de teoria lunulelor — 
figuri formate din trei arcuri de cerc secante — și le-a determinat 
suprafața. — Apoi s-a lansat în studiul mișcării unei greutăți pe un 
plan înclinat. A construit un instrument ciudat, un fel de compas cu 
mai multe picioare, care i-a permis să.rezolve (aproximativ, firește) 
problema lui Alhazen. - Un exemplu concludent al atitudinii sale 
pragmatice (care îl caracteriza) ni-l oferă studiile sale referitoare la 
construcţia — respectiv înscrierea într-un cerc - a poligoanelor 
regulate şi la cvadratura cercului. Dar „cea mai frumoasă descop- 
erire a lui a fost aceea a centrului de greutate al piramidei“ (Agazzi). 

Leonardo nu s-a interesat niciodată de algebră. „Poate că i s-a 
părut prea dificilă sau prea abstractă. În schimb el este un geometru 
înnăscut, şi darul său extraordinar de a vedea în spaţiu a compensat 
la el lipsa de cunoștințe teoretice“ (/dem). -Reflecțiile sale asupra 
conceptelor fundamentale ale geometriei prezintă, fără îndoială, un 
real interes. - Dar Leonardo este mai ales un mecanician. Cercetáto- 
rii operei sale mereu citează această atât de frumos, formulată 
observaţie: „Dacă ar fi sd îi credem pe aristotelicieni, este mecanică 
acea știință care se naşte din experienţă, iar științifică este ştiinţa 
care se naște şi se termină în: spirit... Dar mie mi se pare că acele 
ştiinţe sunt vane şi pline de erori care nu sunt născute din experi- 
ență, mama. oricărei. certitudini, si care nu se termină. printr-o 
experiență. definită... Știința, mecanicii. este, dintre. toate, cea mai 
nobilă si mai folositoare... Mecanica este. paradisul științelor 
matematice". 

Opera algebrică a școlii italiene — cea mai prestigioasă școală în 
epocă - îl include si pe inginerul și matematicianul Raffaelo 
Bombelli (c. 1530—c. 1572). De numele lui este legată publicarea 
celor trei cărți de algebră analitică: A/gebra (1572), — text funda- 
mental pentru această disciplină, până la Leibniz — „în care se 
urmărește dezlegarea matematicii de predominarea geometriei, si 
aritmetizarea acesteia după exemplul lui Diofantes!. La el, uzul 
abrevierilor introduse în limbajul matematic este atât de vast si de 
sistematic până la a-l face exemplul cel mai perfect de „algebră 
sincopată“. În al doilea rând, Bombelli? reușește să legitimeze 
folosirea numerelor complexe în ecuaţiile de gradele 3 si 4“ (Idem). 

„Meritele principale ale operei lui Bombelli constau: în sistema- 
tizarea logică a teoriei numerelor; în introducerea calculului numere- 
lor imaginare, şi în rezolvarea unor importante probleme relative la 
ecuaţii. În operele lui Bombelli se notează, în germen, elemente care 
vor fi dezvoltate de Descartes; el este primul care ştie să treacă cu 
uşurinţă de la algebra geometrică la geometria analitică“ (Motta). 


Matematician, astronom și om de stat, unul din cei mai mari 
oameni de știință ai epocii, Fracois Viète (1540-1603) a fost, fără 
îndoială, cel mai mare matematician francez din sec. XVI. - N-a 
fost un „profesionist“ al ştiinţei, ci = asemenea lui Pascal = un 
„amator“, genial. A practicat avocatura, a fost membru al Parlamen- 
tului și consilier privat al regelui Henric IV. S-a bucurat de-o mare 
reputaţie datorită cunoștințelor sale juridice si abilității sale de a 
descifra criptogramele secrete ale cancelariilor străine. Dar si ca 
ilustru matematician. l 

Viète a fost printre primii matematicieni care a conceput impor- 
tanta calculului algebric sau literal, in. contrapunere cu calculul 
numeric: în „Introducere în arta analitică“ (In artem -analyticem 
Isagoge, 1591), progresul decisiv, de caracter notational, se exprimă 
prin folosirea literelor in locul cifrelor (vocalele pentru necunoscute, 
consoanele pentru mărimile cunoscute) pentru a reprezenta can- 


1: Matematician grec din secl III d. Ch., considerat precursorul calculului algebric. 
Meritul lui Bombelli, care i-a tradus A/gebra, este de a-l fi popularizat in 
Occident. r 

2. ' În Algebra sa, Bombelli-reia descoperirile predecsorilor săi; insistând într-un 
mod cu totul remarcabil asupra cazurilor în care ecuaţia de gradul 3 are rădăcini 
meris (P. Humbert, - în M. Dumas, Hist de là: science, ed. Pléiade, Paris, 


210 OVIDIU DRIMBA 


titátile: si a indica coeficienții ecuatiior algebrice! — Cât despre 
geometrie, Viéte a ştiut găsi prin calcule expresiile necunoscutelor si 
a învățat felul de-a le construi: prin aceasta, el a dat trigonometriei 
forma sa definitivă. El a întrezărit importanţa triunghiurilor polare 
pentru studiul trigonometriei sferice. 


În timp ce asistăm la marile progrese ale algebrei și la inventarea 
logaritmilor, o altă ştiinţă se perfectioneazá acum: mecanica. Primul 
mare nume care se evidențiază în acest domeniu este matemati- 
cianul și inginerul olandez Simon Stevin (1548-1620). 

Profesor de matematică la Haga și intendentul armatelor din 
Ţările de Jos, el a cultivat aproape toate ramurile ştiinţei. A calculat 
tabele de dobânzi — primele care au văzut lumina tiparului (Tafelen 
van interest). A scris o operă de geometrie, alta de aritmetică; s-a 
ocupat de perspectivă, geometrie, algebră, trigonometrie sferică și 
cosmografie; şi, fără să neglijeze aplicaţiile practice, s-a ocupat de 
navigaţie, de fortificaţii, de ecluze, de contabilitate în partidă dublă; 
a construit mori de apă, un vehicol de teren cu pânze si diferite 
aparate mecanice de uz casnic. Probleme geometrice, însă, este o 
lucrare pur teoretică, în care a inclus si un foarte avansat studiu al 
poliedrelor regulate şi semiregulate care se pot înscrie într-o sferă. 
Culegerea Operele matematice este o sistematizare și o simplificare 
a aritmeticii și algebrei; în care Stevin „introduce două inovaţii de 
importanță capitală: folosirea sistematică a fracţiilor zecimale și o 
nouă concepţie asupra numărului, care permite să se facă algebra 
autonomă faţă de geometrie si, în același timp, să se strângă 
legăturile care unesc aceste științe“. (M. Koyré). 

Numele lui Stevin ca mecanician?, „este legat de o fundamen- 
talá problemă de statică: căutarea condiţiilor de echilibru a două 
greutăți pe două planuri înclinate adiacente. În hidrostatică a stabilit 
legea (care îi poartă numele) potrivit căreia presiunea pe fundul unui 
vas este independentă de forma recipientului. Stevin a propus și a- 
l. ,O idee genială care duce la noțiunea de formulă generală, permiţând, o dată 


pentru totdeauna, rezolvarea tuturor problemelor de același tip“ (P. Humbert). - 
Alte opere: Supplementum geometriae. De numerosa potestatum resolutione, s. a. 


2.. Operele sale, toate in limba flamandá, au fost traduse ulterior in latină si în alte 
limbi. 

3. În domeniul mecanicii (ca si în hidrostaticá), Stevin este discipolul lui Arhimede; 
în problema planului - înclinat dă o soluție satisfăcătoare. bazată. pe. ideea 
imposibilității mișcării perpetue. Trecând de la statică la hidrostatică, el expune - 
cel dintâi — principiul egalității de presiune, dovedindu-se a fi „inventatorul 
adevăratelor baze ale hidrostaticii“ (P. Duhem). 

doptarea unui sistem zecimal pentru măsurile de greutate, lungime și 
suprafață“ (Motta). - Dar Stevin este un mare algebrist. În acest 
domeniu, cel mai mare merit al său este reducerea și unificarea 
regulilor de rezolvare a ecuațiilor algebrice. „Cu Stevin, algebra 
Renașterii atinge punctul extem și final al dezvoltării sale“ (A. 
Koyré). 


Astronomia 


În timp ce în secolul al XV-lea asistăm (îndeosebi în țările din 
nordul Europei) la renașterea unui foarte viu si fecund interes pentru 
astronomie, fie teoretică fie experimentală, oamenii de știință 
europeni vor recepta un impuls venit din Orient. Acum când 
astronomia arabă e în declin, în orașul Samarkand (Uzbekistan) 
activează un imens si exceptional utilat observator astronomic; aici, 
cu ajutorul unui gigantic cvadrant (cu raza de 40 m) au fost alcătuite 


Copernic (gravură de J. Palck, sec. XVI). 


tabele astronomice si un catalog cuprinzând 1018 stele. — Faptul 
acesta se cere înregistrat cu atât mai mult cu cât operele astro- 
nomilor din Samarkand au fost foarte cunoscute în Europa, exer- 
citând o notabilă influență mai ales asupra. studiilor efectuate la 

Universitátile din Padova, Bologna si la cele din Germania (cf. Fed. 
Canobbio-Codelli)!. 

În astronomia Renașterii (mai precis: în istoria gândirii cos- 
mologice), un loc de primă importanţă îl ocupă filosoful german 
Nicolaus Cusanus (1401-64). In celebra sa operă filosofică (dar 
conținând si idei deosebit de interesante privind astronomia — desi 
lipsite de o bază experimentală) intitulată De docta ignorantia‘, 
autorul respinge vechea concepţie despre „sferele cerești“ care 
încercuiesc lumea determinându-i ființa si structura, — precum și 
existența unui centru al lumii ocupat de Pământ: lumea este nelimi- 
tată si cu o întindere nedefinită — „al cărui centru se află pretutin- 
deni, iar circumferința nicăieri“. Peste tot sunt locuitori în univers, 
chiar mai desávársiti decât oamenii. În univers nu există nici „sus“, 
nici „Jos“ (noțiuni prin excelență relative); nu există o regiune 
„sublunară“ si una „cerească“. Soarele este mai mare decât Pămân- 
tul, iar acesta, mai mare decât Luna. Universul este unic, animat 
pretutindeni de mișcare si viață; iar Pământul este „o stea nobilă, 
care se mișcă“ — şi, care, asemenea stelelor, posedă o lumină proprie 
și o mișcare proprie. (lar „mișcarea însăşi nu este în nici un caz 
absolută — si nu este percepută decât în raport cu un lucru imobil“ — 
(dem). 

Cosmologia lui Cusanus n-a avut — cu excepţia lui Leonardo da 
Vinci — nici un ecou în secolul al XV-lea’. 


Leonardo da Vinci n-a fost astronom, dar observațiile şi ideile 
sale în domeniu merită neapărat menţionate. 

Astfel, el a fost primul (probabil) care și-a dat seama că lumina 
cenușie a Lunii este o reflectare a luminii pământești. — El a făcut si 


1. În Scienza e tecnica, p. 63-92. 


2. În care, alături de o cosmologie teoretică de un real interes pentru știință, se 
găsesc și concepții mistice si speculații metafizice. (Despre De docta ignoratia se 
va vorbi pe larg în cap. „Filosofia Renașterii“, din următorul volum al prezentei 
lucrări). 

3. În acest secol este de semnalat și marele efort al matematicienilor si astronomilor 
Peurbach (autorul lucrărilor Theoricae novae planetarum si Tabulae ecclipsium) 
şi Regiomontanus, de a restabili contactul cu știința greacă si cu cea arabă, prin 
traducerea A/magestei lui Ptolemeu (precum si Epitomele lui Peurbach, - 
demonstrații privind teoriile planetelor, completând lucrarea 7heoricae...) - Să 
amintim şi sistemul sferelor omocentrice al lui Gerolamo Fracastoro 
(1478-1553), care „se inspiră din necesitatea de a reprezenta mișcările planetare 
fără a folosi excentricile și epiciclurile, ci numai mișcările circulare în jurul 
aceluiași centru — sfere omocentrice“ (Jdem). 

Sfera lui Copernic. 


o descoperire foarte importantă, „prin care l-a anticipat pe Kepler, ȘI 
anume: el a constatat caracterul subiectiv al haloului care înconjoară 
stelele fixe si, prin urmare, al dimensiunilor lor observabile“. — Este 
puţin probabil ca Leonardo să se fi ridicat până la o concepție 
heliocentrică a universului. „Este însă clar că, urmándu-1 pe Nico- 
laus Cusanus, el a renunţat la imaginea geocentrică și, printr-o dublă 
mișcare a gândirii, asimilând luna cu Pământul şi Pământul cu Luna, 

a tras concluzia asupra caracterului terestru al primei si asupra 

naturii astrale a Pământului“ (A. Koyré). — Într-adevăr: Leonardo 

afirmă că Luna este alcătuită din aceleași elemente ca și Pământul 

(pământ, aer, apă și foc); că — spune el: „Pământul este aproape 

asemănător cu Luna"; şi că „Pământul nu se află în mijlocul 

cercului Soarelui, nici în mijlocul lumii, ci în mijlocul elementelor 
sale (ale lumii) care îl însoțesc si care sunt unite cu el. 

1. Pentru aceeași perioadă merită menţionat si P. Dal Pozzo Toscanelli 
(1397-1482), astrolog, astronom, matematician, medic şi geograf (care, într-o 
scrisoare din 1474, cunoscută și de Columb, indica cea mai scurtă cale peste 
Atlantic pentru a ajunge în Indii). Ca matematician, i-a dat sfaturi utile lui 
Brunelleschi pentru construirea enormei cupole a domului din Florența. Ca 
astronom, a făcut observaţii precise asupra cometei Halley, descriindu-i 
succesivele poziţii în raport cu stelele fixe. lar ca astrolog, era consultat cu 
regularitate de Signoria Florenței în privința oportunității unor decizii importante 
în treburile de stat. 

Noua astronomie se naște o dată cu polonezul Copemic (Kop- 
ernik, latinizat Nicolaus Coppernicus, 1473-1543), a cărui operă 
va constitui punctul de plecare al „revoluţiei științifice“ pornită în 
sec. XVII. Născut la Torun (în Prusia, Pomerania - azi Polonia), a 
studiat la Universitatea din Cracovia - la acea dată cea mai mare din 
Răsăritul Europei; apoi 8 ani în Italia la Bologna (unde face studii de 
drept, astronomie, medicină, filosofie, învățând si limba greacă), la 
Roma, iar mai târziu la Padova și Ferrara, pentru a-și continua 
studiile de medicină si de drept (obținând titlul de doctor juris 
canonici). La 30 de ani se reîntoarce în patrie, practicând medicina, 
dar dedicându-se în principal studiului astronomiei (precum şi 
„astrologiei judiciare“ — cu alte cuvinte, întocmind horoscoape!). 
Redactează și difuzează printre prieteni Commentariolus , — o ex- 
punere schematică, scurtă dar foarte clară, a principiilor noii astro- 
nomii. După care își redactează capodopera — una din marile cărți 
ale omenirii — De revolutionibus orbium coelestium, dedicând-o 
(prevăzător) papei Paolo Ir. 

Profunda sa eruditie de umanist complet l-a pus in contact cu 
marii învăţaţi ai Antichității. În Arenaria lui Arhimede, Copernic a 
găsit teoria care, susținută apoi de Aristarc din Samos, nu ezita să 
afirme că Pământul și planetele se învârt în jurul Soarelui imobil. 
Anticii greci l-au sprijinit astfel in polemica sa împotriva astrologiei 
şi cosmologiei tradiționale. - Pentru Copernic „Pământul nu este, 
calitativ, opozabil planetelor: el este una dintre planete, și ceea ce 
este valabil pentru ele este valabil și pentru Pământ“. Pământul are o 
formă sferică — cea mai perfectă formă geometrică spre care tind 
toate corpurile naturale; și care nu este numai forma cea mai aptă 
pentru mișcare, „ci este o cauză suficientă a mișcării, generând în 
mod firesc cea mai perfectă și mai naturală dintre mișcări, adică 
mișcarea circulară“ (A. Koyre). 

1. Titlul complet De hypothesibus motuum: coelestium a se constitutis 

Commentariolus. 


2. Dar pe care, cu toate acestea, Biserica catolică a pus-o la Index (1615). - Primele 
reacţii ale Bisericii Catolice n-au fost ostile noii teorii; în schimb atacurile cele 
mai violente au venit din partea protestantă (Luther și Melanchton). 

3. „Copernic consideră principiul mișcării circulare universale ca fiind temelia 
întregii mecanici cerești: această mișcare este pentru el singurul mijloc de a pune 
în mișcare machina mundi. Un corp rotund — planetă sau glob — plasat în spațiu, 
se va invárti în jurul propriei sale axe, fără a avea nevoie de vreun motor pentru a 
se menţine în mișcare“ (Idem). 

Pământul se mişcă, dar Soarele este imobil. Dacă însă Copernic 
situează Soarele în centrul universului, el nu îl situează în centrul 
mișcărilor cereşti. „De aceea, desi lumea lui Copernic este heliocen- 
trică, astronomia sa nu este direct heliocentrică... Soarele joacă un 
rol foarte modest. Funcţia sa principală este cu totul alta: el își 
revarsă razele asupra universului, îi dă lumina“ (/dem). 

Sistemul său heliocentric! este în totală antiteză cu sistemul 
geocentric al lui Ptolemeu? — si, în concluzie, ar putea fi enunțat în 
următoarele puncte: 

1. - Orbitele și sferele corpurilor cereşti nu au un centru unic; 

2. - Pământul nu este centrul universului, ci centrul orbital al 
Lunei; 

3. - Toate planetele urmeazá orbite care se centreazá pe Soare; 
acesta deci trebuie considerat centrul lumii; 

4. — Distanţa între Pământ si Soare este neînsemnată în com- 
paratie cu distanţa dintre Pământ si stelele fixe; 

5. — Mişcarea sferei cerești este doar aparentă, si ea derivă din 
mişcarea reală de rotaţie efectuată de Pământ în 24 de ore în jurul 
propriei axe; 

6. — Pământul şi Luna, precum si alte planete, se învârt în jurul 
Soarelui, iar mișcarea pe care acesta o face este un simplu efect al 
mișcărilor reale ale Pământului; 

8. - Mișcarea Pământului si a planetelor explică succesiunea 
anotimpurilor și alte particularități pe care noi le constatăm în 
parcursul planetelor (cf. Enc. Motta). 


Călugărul dominican Giordano Bruno (1548-1600), martirul 
ştiinţei ars pe rug ca eretic, n-a fost nici astronom, nici fizician, nici 
matematician; dar în epoca sa, toate aceste domenii erau intim 
asociate cu gândirea astronomică și istoria cosmologiei. Or, pentru 
Bruno, universul finit - conform viziunii medievale — devine un 
„univers. infinit“, populat de o infinitate de lumi asemănătoare 
lumii noastre. 

În Cena de le ceneri (Ospátul din postul Paştilor“) el expune si 


1. O expunere a gândirii copernicane - si totodată o pledoarie în favoarea sa - a 
dat-o Giordano Bruno, în lucrarea sa Cena de le ceneri (vd. infra). 

2. „Copernic nu este un «modern». Universul sáu nu este spațiul infinit al fizicii 
clasice, ci este limitat la fel ca cel aristotelic... este totuși finit, cuprins în sfera 
stelelor fixe si limitat de această sferă“ (A. Koyré). 

elogiază astronomia copernicaná!, pe care însă, prin radicalismul 
său, o depășește. Spre deosebire de Cusanus (din care însă gândirea 
lui Bruno se trage în linie dreaptă) si de Copernic — pentru care 
lumea nu este infinită, ci doar „nedeterminată“ („sus“ si „Jos“ sunt 
noţiuni relative; iar „centrul lumii“ este o notiune fără sens), pentru 
Bruno universul este infinit (in infinitatea. universului ex- 
primându-se însăși desăvârşirea și măreţia împărăției lui Dum- 
nezeu). Pământul este asimilat planetelor; iar Soarele îşi pierde rolul 


Giordano Bruno 


şi locul privilegiat; este doar o stea printre alte stele nenumărate, 
care sunt niște sori asemănători Soarelui nostru. — Situat în centrul 
orbitelor planetare, Soarele nostru nu este decât unul din numărul 
infinit de sori răspândiți în oceanul eteric al cerului. - Nu există un 
nucleu central al lumii, nici o periferie cerească, și deci nici o 
opoziție între Cer si Pământ: totul se reduce la unitatea naturii în 
care toate lucrurile se contopesc, şi la infinitatea universului. 

Cu asemenea idei pentru care a plătit cu viața, Giordano Bruno a 
spulberat total cosmosul medieval, pregătind terenul „științei noi“ — 
a lui Galieli, Descartes și Newton. 

1. Totuși, „în descrierea sistemului heliocentric copernican nu se poate constata cu 
adevărat o anticipare a tezei lui Bruno despre infinitatea universului si infinitatea 
lumilor“ (A. Koyré). 

Tycho Brahe (portret din epocá). 


Prestigiosul astronom danez Tycho Brahe (1546-1601), fonda- 
torul astronomiei moderne de observaţie, reprezintă opoziția față de 
sistemul copernican. 

Descinzând dintr-o familie aristocratică, a studiat — de la vârsta 
de 13 ani! - la Universitata din Copenhaga (apoi la Leipzig, Rostock 
și Basel). La 17 ani a făcut prima sa observație astronomică 
importantă privind conjunctia planetelor Saturn si Jupiter, con- 
statând cu această ocazie că tabelele de care dispunea astronomia 
timpului său sunt flagrant inexacte. Tycho își începe activitatea 
științifică prin a-și construi aparate de observaţie — când regele 
Danemarcei îi dăruiește insula Hveen (în apropiere de Copenhaga) 
cu toate veniturile ce i le aducea insula, plus alte fiefuri, o pensie si 
acoperirea tuturor cheltuielilor pentru construirea unui. mare obser- 
vator (numit de el Uraniburg), un laborator de chimie și toate 
instrumentele necesare (perfecționate de el),  — un ansamblu im- 
presionant de sfere armilare, cvadranti, sextanti, un teodolit pe un 
suport sferic, un mare cvadrant mural fix (cu raza de 6,25 m), etc. — 
Dupá 20 de ani de activitate aici, la moartea regelui protector 
fiindu-i suprimate subventiile si beneficiile, se retrage, mai întâi în 
Germania (unde își tipărește magnifica Astronomiae instauratae 


: mechanica, 1598), apoi la Praga, unde Rudolf II, împăratul Boemiei, 


îi oferă tot sprijinul - si unde Tycho își aduce ca ajutor pe tânărul 
Kepler care, după moartea sa, îi va continua opera. 
În observatorul său Uraniburg — primul observator astronomic 

modern — poi la Praga, Tycho a efectuat studii asupra refracției 
atmosferice!, asupra mişcării Lunei, asupra planetelor, notând po- 
zitia lor cu o surprinzátoare precizie pentru vremea sa, intocmind un 
catalog, cu pozitia a circa o mie de stele, dintre care 788, in mod 
special?. A observat variația $ şi inegalitatea anuală a mişcării Lunei și 
valoarea egală a precesiunii. Dar, mai ales, Tycho a elaborat un 
sistem planetar având în centru Pământul imobil, înconjurat de 
orbitele Lunei și Soarelui, — și cu planetele rotind în jurul Soarelui: 
un sistem care, din punctul de vedere al calculelor, este absolut 
echivalent cu cel copernican. 

În 1572, Tycho a observat cel mai extraordinar fenomen ceresc 
din acei ani: apariţia neaşteptată (fapt ce contrazicea formal axioma 
imuabilitátii cerului!) a unei noi stele, a unei nova? în constelația 
Casiopeea - si publică prima sa carte: De nova stella, în care descrie 
cu o uimitoare precizie diversele faze ale strălucirii respectivei stele, 
stabilindu-i și absenţa paralaxei. — Un alt fapt care i-a sporit enorm 
prestigiul si popularitatea a fost cu ocazia apariției marii comete din 
1577, + prima cometă care a fost observată serios 5 descrisá 
sistematic de oamenii de stiintá, in primul ránd de Brahe^; observatii 
care i-au permis astronomului danez sá stabileascá faptul cá orbita 
cometei este la o distantá de cel putin sase ori distanta Lunei. - Ín 
felul acesta, si dupá primele concluzii pe care le-a tras si din aparitia 
novei din 1572, Tycho ,,a dat lovitura de gratie definitivă concepției 
aristotelice despre dihotomia, împărţirea în lumea sublunară incon- 
stantă, schimbătoare si lumea cerească, imuabilă“ (Jdem). 


Continuatorul lui Copernic si Tycho Brahe, și totodată cel care 
încheie seria marilor astronomi ai secolului al XVI-lea” este ger- 
manul Johann Kepler (1571-1630). Profesor de matematică în 
orașul Graz, unde se dedică astrologiei (devenind, mai întâi, un 
1.. „Introducerea corectiilor privind refracția si paralaxa Soarelui îi permit lui Brahe 
să depăşească — pentru prima oară în Europa — precizia atinsă de observatorul din 
Samarkand“ (F. Canobbio-Codelli). 

2. „Catalogul“ său de stele va constitui o parte din tabelele pe care Kepler avea să le 
editeze în 1627, sub numele de Tabulae Rudolphinae. 

3. Denumire dată în astronomie stelei a cărei strălucire apare si dispare temporar. 

4. Tycho îşi publică  relativele observaţii în opera sa De „mundi aetherei 
recentioribus phaenomenis. 


5. Galileo Galilei, contemporan cu Descartes - aparţine altei epoci din istoria 
ştiinţei. (Discursul asupra metodei apare în 1637, — în timp ce Discorsi... intorno 
a due nouve scienze şi Dialogo sopra i due massimi sistemi del mondo apar în 
1638, respectiv în 1632). 

Kepler (portret din epocă). 


renumit astrolog) și astronomiei. Chemat de Tycho la Praga, va fi 
numit aici „matematician imperial“ şi succesorul marelui astronom 
danez. După care, Kepler se întoarce la Linz. 

Kepler este un adevărat reformator al astronomiei. Ca astro- 
nom, a fost un convins adept al lui Copernic (fără a accepta însă 
unele idei ale acestuia). Numele său este legat, în primul rând, de 
faimoasele trei legi relative la mișcarea planetelor — si anume: 

- Orbitele planetelor sunt elipse, în care soarele ocupă unul 
din focare; 

2. - Raza vector heliocentrică a planetei descrie în jurul Soarelui 
arii proporționale cu unitatea de timp; 

3. — Pătratele timpilor revoluțiilor planetare în jurul Soarelui 
sunt proporţionale cu cuburile axelor mari ale orbitelor”. 

(Pe baza celei de a treia legi, Newton, după o jumătate de secol, 
va găsi elemente pentru enuntarea legii gravitaţiei universale.) 

1. S-a ocupat și de optică (în lucrări remarcabile, ca Astronomiae pars optica, sau în 
Dioptricae. 


2... Sau, într-o formulare puţin diferită: 2. — Ariile descrise de raza vector ce unește 
Soarele cu o planetă sunt proporţionale cu timpii necesari pentru a le parcurge. 3. 
- Pătratul duratelor de revoluţie a diferitelor planete este proportional cu cubul 
semi-axelor majore ale orbitelor acestora (Enc. Motta.). 

În prima sa operă Mysterium cosmographicum (1596) Kepler își 
expune concepția despre existența unui raport între cele 5 poliedre 
regulate și orbitele celor 5 planete cunoscute la acea dată. Pe lângă o 
mulțime de idei absolut fanteziste, el exprimă însă aici și foarte 
judicioase aprecieri privind noile teorii ale lui Copernic și Galilei. (O 
parte a lucrării este rezervată relației între durata revoluției 
planetelor şi lungimea orbitei acestora). 

Cele mai importante opere ale sale sunt: Noua astronomie, 
Armonia lumii, Epitona astronomiei copernicane şi Tabelele Rudol- 


fine. 

Cu ajutorul legilor pe care le-a formulat, Kepler a putut calcula 
cu exactitate orbita planetei Marte (arătând că aceasta nu poate fi 
circulară) și a celorlalte planete; Marte fiind planeta cea mai 
potrivită pentru a determina mișcarea corpurilor sistemului solar și a 
altor planete. În Ars nova, (opera sa principală) marele astronom 
întrezărește legea gravitației universale. El vrea să stabilească o 
legătură între gravitația terestră și forța de atracție exercitată de 
Soare asupra altor planete. Trebuie să existe — explică el - o forță 
necunoscută, alta decât atracţia terestră, care face ca două corpuri 
învecinate — si aflate în afara forței de atracţie a unui al treilea corp 
de aceeași natură — să se atragă în proporţie directă cu masa lor. 
Această forță de tip magnetic este cea care — emanată din Soare — 
guvernează mișcarea planetelor’. 

În Epitome astronomiae copernicanae, Kepler extinde și asupra 
altor planete, Lunei si sateliților lui Jupiter, primele două legi 
formulate de el în Astronomia nova. 

Tabulae Rudophinae sunt primele tabele cereşti bazate pe noua 
ipoteză heliocentrică cu privire la mișcarea eliptică. (Cu ajutorul 
acestor tabele a fost posibil să se calculeze — timp de mai bine de o 
jumătate de secol — poziția unei planete, cu cea mai mare precizie la 
acea dată). - Prin Tabelele Rudolphine (si gratie noilor instrumente 
astronomice pe care el însuși le-a perfecționat), Kepler a deschis — 
împreună cu Copernic, Galilei si Newton - calea noii astronomii, 
care va face rapide și importante progrese. 


1. „Faţă de Copernic, care referise mișcările planetare la centrul orbitei terestre (ce 
nu coincide cu Soarele), Kepler realizează astfel un progres fundamental. Soarele, 
care ocupă unul din centrele orbitelor eliptice ale planetelor, nu este numai 
referirea geometrică a acestora (şi la Ptolemeu era evidentă dependența 
geometrică a mișcărilor planetelor de aceea a Soarelui), ci este mai ales cauza 
fizică a acestora“ (F. Canobbio Codelli). 

Fizica 

În afară de cunoașterea mai largă a textelor invátatilor antici, 
progresele în fizică, în secolul al XV-lea, sunt mai mult decât 
modeste. Cu toate acestea, interesul umanistilor — care în primul 
rând se îndrepta spre filosofie, litere, istorie — se extinde încet-încet 
ŞI asupra operelor științifice]. - În sec. XV, un singur nume ilustru 
(mai mult ca filosof, însă) aduce o contribuţie în domeniul cercetării 
ştiinţifice, dar nu deosebită, — Nicolaus Cusanus?. 

În schimb secolul al XVI-lea impune atenţiei contribuţiile a trei 
mari nume. Primul fiind Leonardo da Vinci. 

Geniul său incomparabil şi-a. extins curiozitatea si în domeniul 
fizicii. Deosebit de interesante sunt observaţiile sale asupra mişcării; 
tot atâtea preludii la principiul inertiei: cele referitoare la problema 
planului înclinat (şi care l-au condus la reprezentarea paralelogra- 
mului forțelor), la vasele comunicante, la camera obscură, etc.; sau 
descoperirea sa privind analogia între fenomenul luminii si fenome- 
nele ondulatorii”. 

Leonardo n-a scris nici o lucrare de teorie. În mecanică, aportul 
său constă în analiza unor cazuri concrete si în relativele desene. 
Inginerul Leonardo înțelege perfect funcţionarea mașinilor simple; 
în special párghia si balanţa devin pentru el modele rationale prin 
care exemplificá toate problemele de echilibru. — Partea cea mai 
importantă însă și mai originală a contribuţiei sale în domeniul fizicii 
o constituie dinamica. Leonardo a studiat acceleraţia căderii corpu- 
rilor grele și rezistența aerului față de acestea. „S-a apropiat de 
descoperirea egalității între acţiune și reacțiune, principiu pe care l-a 
formulat cu claritate... În mecanica secolului al XVI-lea, nu există 
nimic care să se poată compara cu aceste analize ale lui Leonardo“ 
(dem). 


l. O dovadă foarte semnificativă in acest sens este De expetendis et fugiendis rebus 


opus, a marelui umanist L. Valla, — o culegere cu caracter enciclopedic a 
lucrárilor unor oameni de stiintá greci (Hipocrate din Kios, Aristarc din Samos, 
Heron, Arhimede, s. a.), páná atunci necunoscuti. 


2. Sever critic al explicatiei dată de Aristotel mișcării, într-un dialog (De ludo 


globi), Cusanus emite ideea caracterului natural al mișcării de rotaţie a oricărei 
sfere perfecte în jurul propriului său centru. lar în De statius experimentis, 
formulează observaţii referitoare la determinarea greutăţii unor produse ale 
naturii și la folosirea cântarului. 


3. „Se citează, întotdeauna cu admiraţie, sentintele lui relative la preponderența 


absolută a experienţei (al cărei discipol se proclamă) faţă de speculatia pură si de 
cunoașterea livrescá, — si pe care el o consideră totuși temelia ce servește la 
construirea teoriei care rezultă din ea si o înlocuieşte“ (A. Koyré). 

Începând din secolul al XVI-lea se face simțită influența deter- 
minantă a matematicii în fizica teoretică. Aceasta se observă în mod 
special în cercetările de mecanică (dinamică și optică) ale lui N. 
Tartaglia, si îndeosebi în balistică, știință al cis fondator este 
considerat a fi el (vezi opera sa Nova scientia) — În Quesiti et 
inventioni diverse, el aduce un nou studiu despre balistică — dar cu o 
modificare: constând „în afirmarea caracterului curbiliniu al traiec- 
toriei mișcării violente in afară de cea verticală“ (dem). 

Ca fondator al balisticii Tartaglia este primul care supune unei 
tratări teoretice, cu caracter matematico-geometric, o „artă“, o 
tehnică rămasă până atunci pur empirică. — „Fapt nou: mișcarea este 
studiată de el în caracteristicile sale cinematice, iar nu ca până la 
această dată (cum se întâmpla la Aristotel) în presupusa sa natură 
metafizică“ (Geymonat, Tisato). 


Al treilea mare nume al fizicii secolului al XVI-lea este mate- 
maticianul olandez Simon Stevin. 

Statica sa (în flamandă - cu un titlu mai lung) se imparte în 
două părţi, dintre care prima studiază proprietăţile echilibrului 
greutăților, iar a doua cuprinde cercetări asupra centrelor de greutate 
ale figurilor plane, cât si al corpurilor solide. Stevin s-a ocupat de 
problema planului înclinat, încercând să o rezolve pornind de la 
ideea imposibilității mișcării perpetue, idee pe care o transformă 
într-un principiu fundamental al fizicii. 

Stevin este considerat al doilea creator al staticii (după 
Arhimede). Dar contribuţiile sale în hidrostatică (domeniu în care, 
de la Arhimede până la el, nu s-a mai realizat nici un progres) sunt 
mai importante. Prin observaţiile și rationamentele sale originale, el 
demonstrează că presiunea apei pe fundul unui vas nu depinde nici 
de forma acestuia, nici de volumul apei pe care vasul îl contine, ci 
numai de înălțimea lui. Urmează de aici faimosul „paradox hidro- 
static“, potrivit căruia un fluid poate să exercite asupra fundului 
vasului care îl conţine o presiune mai mare decât jumătatea lichidu- 
lui. - La acest studiu al presiunii, Stevin adaugă studiul presiunii 
exercitate de lichid asupra pereților vasului care îl conţine. În studiul 
lui Stevin de hidrostatică metodele sale sunt, in mod evident, 
inspirate de Arhimede; dar meritul său constă în faptul de a le fi 
aplicat într-un domeniu în care, pînă la el, nu s-a gândit nimeni să le 
aplice. 


1. Pentru Tartaglia și Stevin, vd. supra, cap. Matematica. 

Giorgione: Furtuna (Veneţia, Gall. dell” Accademia). 


Chimia 

Ca ştiinţă — în sensul modern al cuvântului - în secolul al 
XV-lea chimia n-a făcut progrese spectaculoase. Cu câteva ex- 
ceptii. Prima fiind nasterea chimiei medicale Gatrochimia)!. Încolo, 
mulți medici folosesc nu numai acqua ardens (alcoolul, rebotezat 
acqua vitae) pentru proprietățile sale, ci si alti produşi (organici si 
anorganici) ai alchimiei in acelaşi scop, în diferite boli (desi adeseori 
remediile lor erau mai nefaste decât boala însăși!) . 

O neașteptată reacție a alchimiei are loc în sec. XV P. Folosirea 


l. Și aceasta după mai multe prohibiții și sechestre. Din cauza mirosului de sulf 
degajat de vrăjitori în timpul şedinţelor de invocare a Diavolului, Henric VIII al 
Angliei interzice practicile alchimiste (1404); iar Marele Consiliu al Veneţiei, în 
1418. 

2. Se citează în această ordine. de idei, și numele. lui . Michele . Savonarola 
(1384-1468), bunicul reformatorului Savonarola, — care folosea în terapeutica sa 
remedii chimice si făcea studii asupra evaporării apelor minerale, studii pe care le 
descrie într-o carte de terapia hidropiziei. 

3. Vd. supra, cap. Astrologia, alchimia, magia, si cap. Magii Renașterii. 

semnelor alchimice — care datează numai din sec. XV — a fost larg 
răspândită, în mod curent, de alchimistii din sec. XVI. (Alchimia 
cuprindea, de fapt, ansamblul operaţiunilor cunoscute de chimie. 
Numai începând din sec. XVI distincția clară între cei doi termeni se 
generalizează). — Procesul de elaborare a acestei științe, chimia, a 
fost lent. Este de remarcat că nu alchimiștii doctrinari au pus bazele 
chimiei, ci practicienii. Procesul a pornit de la meșteșugari, de la 
„artele aplicate“, = de la fabricarea vopselelor si a altor produse 
folosite în pictură, de la prelucrarea metalelor de către orfevri, de la 
auritură și imitarea culorii aurului, etc. În felul acesta au fost 
descoperite emailurile, sticla, fermentarea vinului, extragerea uleiu- 
rilor vegetale, distilarea esentelor aromatice si a alcoolului, s. a. m. 
d. O lungă tradiţie artizanală, așadar, a furnizat cunoștințe chimice 
de oarecare importanţă. 


Și în acest domeniu se notează o contribuţie a lui Leonardo da 
Vinci, dar de astă dată de o importanță mai redusă. 

Chimia nu i-a reţinut aproape deloc curiozitatea. Leonardo n-a 
notat nimic nici despre pregătirea culorilor nici despre compoziția 
lor. Şi nici n-a căutat la antici informaţii de această natură. S-a 
mulțumit cu ceea ce a aflat în atelierul lui Verrocchio. În schimb a 
lăsat câteva rețete (de ex. de prepararea acidului nitric), a încercat 
câteva analize (de pildă a cuprului din pirite) şi s-a ocupat de 
procedeul distilatiei, imaginând și un model de alambic, refrigerat 
eficient cu apă. 


În sec. XVI se afirmă chimia tehnică: punct de plecare al 
chimiei industriale. Într-o operă de cel mai mare interes privind 
acest subiect — De la pirotechnia (1540), de V. Biringuccio — sunt 
tratate” metalele cunoscute la acea dată, metalurgia si aliajele lor; 
apoi semimetalele (arsenicul, antimoniul), diverse produse chimice 
si materiale folosite pentru bombe, petarde, etc. . — Alte lucrări de 
chimie tehnică tratează despre coloranți pentru diferite fibre, textile, 
mordanti, s. a.; sau rețete pentru diferite tipuri de ceramică, în- 
deosebi emailuri colorate”. 

1. Biringuccio este printre primii care observă că plumbul, în timpul calcinării la 
aer, isi sporeşte greutate (cu 8-10%); dar cauza o atribuie unei creșteri de 
densitate, datorită eliminării „părții de apă și aer“ din porozitátile lui. 

2. Respectiv: Plichto de l'arte dei tentori (G. Ventura Rosetti) si Li tre libri dell arte 
del vasaio (C. Piccolopasso). 

Ghirlandaio» Lorenzo Magnificul între doi umaniști (S. Trinità, Florența). 


O operă de mare succes în epocă este cea datorată lui G. Bauer 
(zis Agricola), intitulată De re metallica, în care autorul — considerat 
„părintele mineralogiei^ — vorbește despre petrol (petroleum) si 
despre acidul succinic (sal succini), obținut din ambră `. l 


; În fine: marele nume al chimiei Renașterii și fondatorul iatro- 
chimiei este Paracelsus^. — „Apariţia chimiei medicale, a iatro- 
chimiei, a smuls chimia din mâinile alchimistilor pentru a o trece 
medicilor. În felul acesta ea a conferit chimiei de laborător o utilitate 
practică pe care nu o cunoscuse până atunci“ (A. Daumas). 

Paracelsus nu este atât un teoretician al chimiei și nici un 
experimentator foarte abil, cât mai ales cel care atrage atenţia 
medicilor asupra necesității de a utiliza chimia pentru prepararea 
medicamentelor. „Este important și faptul că el caută să separe 
chintesenfa, adicá principiul activ al medicamentelor; ceea ce com: 


|... Pentru Biringuccio, Georg Bauer, Piccolopasso, $.a., vd. vol. 9 al prezentei lucrări 
cap. Tehnologia Renașterii. 
2. Vd.supra, cap. Astrologia, alchimia, magia, si cap. Magii Renașterii. 

portă anumite procese de purificare, cărora el le atribuie mare 
importanță“ (Aldo Guadiano). - Ca medic, marile sale merite sunt 
incontestabile; cele de chimist însă — mai puţin. 

În poziţia de alchimist, Paracelsus respinge ideea celor patru 
elemente de bază =- pământ, foc, aer, apă, — pentru că aceasta făcea 
parte din învățătura scolastică. „El a refuzat să le considere elemente 
incoruptibile, dar a păstrat la baza doctrinei sale patru principii 
îndepărtate (vechile calități elementare: rece, uscat, cald, umed), 
care par însă acum a fi un compromis între aceste calități si cele 
patru elemente. (pámánt-apá-aer-foc). — Alături de calitățile ele- 
mentare Paracelsus acordă un loc particular unui număr de cinci 
principii apropiate: mercur, sulf, sare, flegmă (mucozitate expec- 
torată) si reziduul distilárii^ (A. Daumas). Teoria materiei este 
completată cu noțiunea de chintesență, sau al cincilea element, care 
rezultă din îmbinarea celor patru calități elementare. „Chintesenţa — 
spune Paracelsus - este o substanță care poate rezulta din toate 
lucrurile pe care le produce natura și care au în sine viață“. — 
Vorbind apoi de chintesenta fiecărui metal: „Esenţa aurului tine de 
natura umedă a apei; esența plumbului fine de pământul rece și 
uscat; esența argintului viu fine de calitățile aerului“ — s. a. m. d. 

În concluzie: în calitatea sa de alchimist, „aportul lui Paracelsus 
nu e mare. Noţiunile pe care le-a sistematizat se întâlnesc în scrierile 
anterioare epocii lui... Succesul ideilor sale nu se datorează claritátii 
învățăturii sale, ci mai ales personalităţii autorului'* (Idem)! . 


Geologia 


În secolele Renașterii ştiinţele Pământului nu şi-au precizat încă 
fiecare. obiectul sáu si încă nu şi-au găsit metodele adecvate de 
cercetare. În timpul acesta mai persistă încă prejudecăţi şi convingeri 
medievale. În geologie şi mineralogie, de pildă, ideile fanteziste se 
succed în cascadă. Dar tocmai caracterul confuz și adeseori fantas- 
magoric al acestora este semnificativ pentru mentalitatea epocii și 
pentru situația gândirii științifice însăşi. 

În această situație, progresele nu vor putea fi decât (relativ) 
timide. Mai întâi în domeniul geologiei. 

1, Eforturile alchimiștilor au dus la descoperiri importante — a acidului sulfuric, a 
acidului clorhidric, a sărurilor alcaline, a alcoolului, a amoniacului, contribuind 
deci substanțial la fondarea chimiei și farmacologici moderne. Dar în primul rând 
alchimia a continuat să se menţină în stima si consideratia Renașterii pentru cá 
reprezenta o încercare de gândire liberă pe baza observaţiei şi experienţei. 

Bernard Palissy (pictură, sec. XVI). 


Nimeni nu se mai îndoia acum de sfericitatea Pământului; dar 
constituția fizică a globului, structura și natura fenomenelor pe care 
le prezintă, rămân obiectul unor vii discuţii. Mai întâi, problema 
structurii Pământului. Teoria anticilor despre „focul central“ al 
Pământului, este reluată acum pentru a putea da o explicaţie feno- 
menului vulcanilor și al cutremurelor. Pentru matematicianul Car- 
dano, masa globului este lichidă, iar continentele plutesc la suprafața 
apei. Opinia lui Scaligero! este categoric opusă: masa globului este 
solidă; iar Leonardo da Vinci, la fel ca G. Bauer (Agricola) va 
împărtăși această opinie. Părerile sunt împărțite; unii admit existența 
unei mase considerabile de ape subterane; alții, existența în inte- 
riorul Pământului solid a unor imense caverne pline cu apă, cu 
flăcări sau cu vânturi violente, — a căror activitate este atestată de 
fenomene de la suprafață, de cutremure și de erupțiile vulcanilor (cf. 
P. Delaunay, F. Roger). 

Relativ la aceeași problemă a structurii Pământului, o teorie care 
în sec. XVI s-a bucurat de o largă favoare este cea a „vegetației 
pietrelor“, potrivit căreia acestea cresc asemenea plantelor. (Teorie 
1. Giulio Cesare Scaligero (1484-1558), filolog, medic și naturalist italian (în 1525 

transferat definitiv în Franţa), teoretician literar (Poétique), pamfletar violent 
(contra lui Erasm si Cardano), si autorul unor opere notabile ştiinţifice 
(comentarii si studii) dedicate lui Hippocrat, Teofrast si Aristotel. 

pentru prima dată clar formulată de Georg Bauer în De ortu et 
causis subterraneorum, 1544). — Această teorie este strâns legată de 
cea privind formarea filoanelor metalifere, pe care medicul și natu- 
ralistul saxon Ulrich von Calw o enunță în 1505, în Bergbüchlein, — 
cel mai vechi tratat cunoscut de exploatare minieră. Conform acestui 
autor, minereurile de argint, cupru, staniu, fier, mercur, aur și plumb, 
sunt produse de exalatiile minerale, compuse de umiditate, sulf si 
mercur, care urcă din profunzimile globului pământesc prin 
crăpăturile căruia ele se transformă în minerale sub influența astrilor. 
Unele directii de filoane si-au gásit un loc propice mineralizárii, 
pentru cá - scrie Ulrich - ,influenta cerului era aici mai prielnic 
primită“. 

Problema ce părea a fi mai importantă si care a fost mai 
controversată privea relieful Pământului si cauzele care l-au generat. 
S-ar părea că toată lumea ar fi admis că acest relief datează — 
neschimbat - de la facerea lumii. Cu toate acestea obiecțiile n-au 
lipsit. Ideea cea mai originală și mai viu susținută afirma existența 
unor fenomene geologice modificatoare, provocate de atracția 
aștrilor. Forma reliefului Pământului — se spunea - nu este imuabilă; 
dovada şi totodată efectele instabilității sale sunt cutremurele si 
modificările determinate -de activitatea vulcanilor. Ca explicație 
cauzală, unii reiau teoria lui Aristotel (care atribuia această instabili- 
tate vânturilor subterane, comprimate în cavernele subpământene), — 
în timp ce alţii invocă acțiunea focului, a focurilor din interiorul 
globului. 

Teoria care predomina însă în acest timp era cea care deriva 
dintr-o concepţie „neptuniană“: relieful Pământului este încontinuu 
modificat datorită acțiunii apei. Leonardo da Vinci afirma că munții 
- „oasele Pământului“, cum le spune el, — au suferit un îndelungat 
proces de eroziune. lar Agricola - textual: „Dealurile și munţii sunt 
generafi de două forțe: puterea apei și puterea vânturilor'*; la care 
„trebuie să adăugăm focul din interiorul Pământului“. Dar „aceste 
schimbări sunt, desigur, anterioare memoriei omenirii“. — Descri- 
erea pe care o dă Agricola diverselor forme de eroziune (ploi, 
îngheţ, ape curgătoare) este destul de precisă; ideea va fi reluată şi 
mult dezvolată de Leonardo, care examinează condiţiile în care apa 
curgătoare transportă și depune aluviunile. 

A treia problemă viu dezbătută era cea a fosilelor. 

Existenţa fosilelor marine în straturile Pământului era atribuită 
de Aristotel influenței astrilor. Teoria era acceptată de unii și în 

această epocă. Alţii însă — cei convinși că fosilele sunt compuse din 
aceeași substanță cu straturile în care se află — preferă teoria 
„vegetației pietrelor“, potrivit căreia fosilele cresc, asemenea plan- 
telor. Cei care nu admit însă această teorie, consideră că fosilele au 
fost transportate sub formă de „semințe“, din fundul mării până pe 
culmile dealurilor sau munţilor, fie de vânt fie prin canale subte- 
rane. — Unii rămân la părerea invátatilor greci antici: fosilele sunt 
resturi de vietáti marine; alții admit altă ipoteză: fosilele sunt niște 
„jocuri ale naturii“, simple capricii ale materiei, formaţii pur miner- 
ale care imită animalele vii. Pe de altă parte, teologii atribuiau 
originea fosilelor unei mistice „forțe plăsmuitoare“ — vis plastica. = 
Însă majoritatea savanților Renașterii acceptă, fără îndoială, ipoteza 
originii animale a fosilelor. 

Dar cum au ajuns aceste vietáti marine pe uscat, în locurile unde 
se află acum? Aduse de apele Potopului — răspund bunii creștini, 
care nu pot contrazice Biblia. - Leonardo da Vinci este primul care 
combate această aberaţie: scoicile (spune el), trăind în apa de mare, 
au fost treptat acoperite de aluviunile aduse de apele curgătoare!. „și 
acum — continuă Leonardo - aceste funduri de mare au atins un 
nivel atât de înalt încât au devenit dealuri sau munţi“. Si se întreabă: 
„De ce oasele unor pesti, coralul, scoicile, melcii de mare si alte 
cochilii se găsesc pe culmi de munți întocmai la fel ca în adâncul 
mării?“ 

Dar aceste concluzii ale lui Leonardo - care, după cum se ştie, 
n-a publicat nimic în timpul vieții — n-au avut nici o influență î în 


epocă?. 


În fine, mai trebuie amintită o altă problemă dezbătută de 
geologia Renașterii: cea a fântânilor şi a apelor curgătoare. 

Se admitea în general cá apa tásneste spontan din adâncul 
Pământului şi că termină prin a se întoarce tot acolo... S-au exprimat 


însă în sec. XVI și alte opinii. Astfel: pentru Cardano apa este 


l. Este de reţinut intuiţia remarcabilă a renumitului ceramist și naturalist francez 
Bernard Palissy (c. 1510 - c. 1590), care în cartea sa Discours admirables de la 
nature des eaux et fontaines, nu ezitá sá recunoascá, printre fosile, un mare numár 
de specii dispárute: o explicatie atát de generalá n-a avut curajul sá propuná nici 
naturalistul elvețian Conrad Gesner (1516-65) în celebra sa descriere atât de 
atentă a fosilelor, însoțită de gravuri, din celebra sa lucrare De rerum fossilium, 
lapidum et gemarum (1565). 


2. La aceeași concluzie ajunge, în 1517, și medicul și fizicianul G. Fracastoro 


(1483-1553), î în De origine marina. lar Cardano semnalează în 1552 că marea a 
acoperit odinioară munții, - așa precum o dovedesc și fosilele. 

rezulatul unor transformări subterane a aerului, din care rezultă 
ploaia şi zăpada. Scaligero însă „oferă o tot atât de originală 
explicaţie fizică: presată în peșterile subpámántene de greutatea 
solului şi a stâncilor, apa tásneste la suprafață fie direct în interiorul 
mărilor, fie formând izvoare, lacuri și fântâni, dintre care unele se 
află pe culmile munţilor“ (P. Delaunay, F. Roger)!. 


Mineralogia 


Oamenii de știință ai secolului al XVI-lea nu sunt încă bine 
fixaţi (si de acord între ei) asupra limitelor dintre cele trei regnuri ale 
raturii. Uneori chiar erudiții înscriu în regnul mineral, de pildă, 

produsele unor secretii organice (perlele), unele depuneri patologice 
organice (bezoarul) și chiar animale, necunoscute (ca fosilele); unii 
consideră coralul — o piatră; alții — o plantă solidificată, s. a. m. d. Si 
nomenclatura contribuie la asemenea confuzii, prin etimologiile pe 
care le propune; confuzii care, de altminteri, s-au amestecat si în 
lapidariile medievale. 

După problema clarificării și proprietăţii noţiunilor, rămâne, și 
problema clasificării elementelor. Fosilele — se presupune de către 
unii că ar fi de origine terestră, nu marină; metalele fuzibile, se 
consideră de către alții, a fi de origine acvatică. — Obiecte, nu doar 
de studiu, ci și de discuţii și controverse sunt și pământurile și rocile 
masive, vâna subterană si filoanele minerale, sărurile şi gemele, cu 
virtuțile lor oculte. — Si clasificarea este confuză. Paracelsus împarte 
metalele în două clase: perfecte (aurul, argintul) și imperfecte (fierul, 
cuprul, plumbul, staniul, — la care Palissy adaugă antimoniul)". Alţii 
însă ripostează spunând că nu există metale „perfecte“ și „imper- 
fecte“: fiecare metal, realizându-și forma proprie, este în sine 
perfect şi nimeni nu are puterea să-l modifice. 

În ce priveşte originea, geneza metalelor, unii mai acceptă încă 
explicația lui Aristotel: metalele s-au. format în pământ, datorită 


l. Să mai amintim că apele termale au avut un mare rol în terapeutica secolului al 
XVI-lea. Observațiile (și teoriile) privind natura și compoziția apelor minerale 
sunt numeroase în această epocă. Aceste ape binefăcătoare au fost catalogate încă 
din sec. XV, de medicul Michele Savonarola (în De omnibus mundi balneis, 
1493). În sec. XVI au apărut numeroase lucrări dedicate acestui subiect. 


2. „Acestea din urmă, potrivit spuselor alchimistilor, sunt stricate de un amestec de 
sulf și argint viu, în proporţii variabile, după specie; și, în consecință, pentru a le 
aduce la perfecțiune trebuie eliminat din ele sulful“ (Jdem). 

Ghirlandaio: „Viziunea Sf. Fina“ (San Gimignano, Collegiata). 


exalatiilor, uscate sau umede, sub influența Lunei și a luminii 
Cerului. Alţii atribuie cauza formării metalelor frigului sau căldurii 
ce degajă vapori metalici specifici care se condensează în crăpăturile 
Pământului unde, sub acţiunea frigului (sau căldurii) și a timpului 
îndelungat, se purifică în fine și se concentrează sub formă de metal. 


Precursorul mineralogiei moderne este considerat medicul si 
naturalistul olandez Anselm Boetius van Boodt (1550-1632), 
autorul interesantei lucrări Gemmarum et lapidum historia — prima 
operă metodică, imprimată, de mineralogie; si care, timp de un 
secol, a fost singurul tratat clasic despre geneza și proprietățile 
pietrelor prețioase. 

Încercând o clasificare a acestora, Boodt stabileşte cinci grade 
pe scara duritátilor lor; afirmă valoarea experienţei si neagă virtuțile 
lor curative; explică transparenţa pietrelor preţioase prin omogeni- 
tatea lor si prin procentul de sare pe care piatra o contine. Autorul 
descrie, detaliat, nu mai puţin de 647 de substanțe minerale (cate- 
gorie în care încadrează însă si fosilele) - Din punct de vedere 
riguros științific valorea tratatului lui Boodt este inferioară celui al 
marelui savant arab din sec. X, al-Biruni. 


1. Traducerea franceză foarte răspândită în tot Occidentul, poartă titlul: Le Parfait 


Joaillier " „„Giuvaiergiul desăvârşit“. (Gema. este numele generic pentru orice 
piatră prețioasă în stare de cristal pur). 

Geografia 


Începând din secolul al XV-lea, geografia beneficiază de un viu 
interes — mult sporit apoi în secolul următor - din partea eruditilor 
Renașterii si a publicului în general. Prima cauză - deci si explicatia 
acestei popularități — au constituit-o, desigur, marile călătorii si 
descoperiri geografice, datorită cărora și volumul cunoștințelor geo- 
grafice creşte rapid. Se înregistrează acum primele observaţii 
oceanografice în ocean deschis. Columb notează existența decli- 
natiei magnetice si își dă seama de furtunile magnetice. Vasco da 
Gama cunoaște si studiază curenţii produși de bătaia vântului. 
Magellan rezolvă, în mod practic si definitiv, chestiunea formei 
Pământului. - A doua cauză este datorată umanistilor, entuziasmați 
de Geografia lui Ptolemeu, redescoperită acum și tradusă în limba 
latină. (Ceea ce le este comun geografilor din epoca Renașterii este 
faptul cá, mai mult sau mai puţin, toti sunt continuatori — și totodată 
demolatori — ai lui Ptolemeu) . 

Geografii din sec. XVI continuă să se pasioneze în primul rând 
pentru geografia cosmograficá (si matematică), la fel ca şi pentru 
cartografie. În: același timp însă, „ei acordă geografiei generale, 
fizice si umane, mult mai mare interes decât. predecesorii lor. 
Teoreticieni mai mult decât imaginativi, ei s-au preocupat relativ 
puţin de geografia descriptivă“ (G. Piccoli). x l 

Cei mai renumiți geografi ai Renașterii sunt, cu toții, germani. 

Sebastian Münster (1489-1552), matematician, umanist, cos- 
mograf şi orientalist, a fost profesor de limbi orientale la Univer- 
sit&tile din Heidelberg si Basel, — dar de fapt și-a continuat aici 
cercetările în domeniul astronomic-cosmografic, | precum . și 
pregătirea si construcția instrumentelor astronomice şi geodezice. 
Opere sa majoră Cosmographia aduce o descriere riguroasă a 
cunoștințelor geografice ale timpului? - Martin Waldseemüller 
(1480-1521), geograf și cartograf elvețian, — în opera sa Car- 
tographiae introductio, Lumea Nouă este indicată cu numele 
1. „Ei au început, într-adevăr, prin a se sprijini pe Ptolemeu pentru a da o 

interpretare geografică a lumii; după care, când și-au dat seama că afirmațiile lui 

cadrau din ce în ce mai puţin cu datele noi, ei le-au înlocuit - foarte. încet, de 
altfel, si nu fără reticente, — cu alte afirmaţii, mai pozitive“ (Antoine Bonifacio). 
2. Alte opere: Germaniae descriptio, Mappa Europae, Novus Orbis, Horolo- 
giographia. 
3. Remarcabila Cosmographia introductio cum quibusdam geometriae et astroni- 
miae pricinipiis. 

Americi Terra vel America, întrucât autorul atribuia lui Vespucci 
descoperirea noului continent’. 

Cel mai important geograf al Renașterii este matematicianul 
Georg Kremer (1512-94) — mai cunoscut cu numele de Mercator, 
- reformatorul cartografiei, pe care o practică folosind procedee 
matematice (în locul celor empirice, în uz în timpul său). În serviciul 
lui Carol Quintul, a construit globuri terestre. Lui i se datorează și 
proiecția cilindrică hexagonală (procedeu cunoscut sub denumirea 
„proiecția Mercator“), folosită si în hărțile maritime (el a publicat si 
prima hartă hidrografică de acest gen). —- Opera sa de cartograf 
reprezintă o sinteză a contribuţiilor epocii Renașterii în materie. A 
tipărit o hartă a Palestinei, apoi una a Flandrei, alta a Insulelor 
Britanice. În 1569 a publicat marele mapamond, în care a introdus 
noul său procedeu. În 1585 apare primul mare atlas din lume, cu 
titlul 47/as. - Din ambițiosul său plan de a da o sinteză enciclopedică 
a originii, organizării si funcționării Cosmosului, Mercator n-a 
reușit să realizeze decât Chronologia a mundi exordio, hărțile si 
textele Geografiei lui Ptolemeu, si Atlas sive Cosmographiae medi- 
tationis. 

Trebuie amintit, în fine, si numele umanistului si anticarului 
Conrad Peutinger (1465-1547), devenit celebru pentru a fi primit 
în dar de la umanistul vienez Conrad Celtis (si de a o fi publicat) 
copia — din 1264 - a unei hărți din sec: III (găsită la Worms) a 
drumurilor romane din timpul Imperiului. Harta — rámasá pentru 
posteritate cu numele Tabula Peutingeriana — desenează schematic 
(pe un pergament de 6,80 m. pe 0,50 m) conturul coastelor maritime 
$i drumurile, indicate în mile romane (iar pentru Gallia si Persia, în 
másurile de lungime locale). 


Zoologia 


Desi în general îl urmează pe Aristotel, zoologii Renașterii nu se 
pot încă debarasa total de mentalitatea si legendele animaliere 
medievale; poziţia critică în această privință este deocamdată timidă, 
- şi oamenii (adeseori chiar oamenii de știință) se mai conformează 
Sf. Scripturi, care vorbeşte de licomn, bazilic, hidre, grifoni, harpii... 


1. Pentru a-și repara greșeala de a fi atribuit lui Vespucci descoperirea Americii, 
autorul a scris ulterior pe hărțile sale cá noul continent a fost descoperit de 
Columb. Zadarnic însă: numele America a rămas să fie legat de Vespucci. 

Aristotel (al cărui catalog nu cuprinde decât 500 -de tipuri de 
animale) este la fiecare pas prezent în marile compilaţii din sec. XVI 
— dintre care cele trei mai mari sunt: De diferentiis animalium 
(1552) de Ed. Watton; Historia animalium, 10 vol. in-fol., 4500 
pagini, de Conrad Gesner; si reprezentativa, marea enciclopedie 
(însumând toate cunoștințele timpului în materie de zoologie, bo- 
tanică şi mineralogie), în: 13 vol. in-fol: - și totalizând 7000 de 
pagini (fabulele si anecdotele incluse amplifică mereu textul) — a lui 
Ulysse Aldrovandi!. 

Semnificativ pentru stiinta timpului este si sistemul dupá care 
Aldrovandi clasificá animalele. Prima parte a lucrárii cuprinde 
animalele cu sânge roșu (azi spunem nevertebrate) împărțite în 5 
clase: patrupede vivipare, patrupede ovipare, păsări, pești si cetacee, 
serpi si dragoni. Partea a doua cuprinde celelalte 5 clase: animalele 
cu corpul moale, crustacee, testacee, insecte, zoofite. — Calului îi 
sunt rezervate nu mai puțin de 294 pagini (tot ce se poate imagina 
relativ la cal). — Opera abundă în clasificări eronate, unele de-a 
dreptul fanteziste: autorul clasifică liliecii printre păsări, deşi re- 
cunoaşte cá sunt vietáti vivipare; mamiferele marine, cetaceele, sunt 
clasificate printre pesti; elefantul este clasat între solipede - ca 
măgarul, calul, zebra, — deși are copită cu cinci degete, etc.; descrie 
(si reprezintă) si ființe fabuloase — grifoni, harpii, balauri. — În total, 
enorma lucrare a lui Aldrovandi „este o mărturie a aceluiași nivel de 
cunoștințe (si de ignoranță) ca si cel al operelor predecesorilor săi... 
Progresul e inexistent. Naturalistul continuă să se lase înșelat de 
asemănările grosiere“ (E. Guyénot, F. Théodorides)^. = Aldrovandi 
se mândrea — cu propriile-i cuvinte — că „n-a scris niciodată un 
lucru pe care să nu-l atingă cu mâinile lui si, fără să-i facă 
anatomia“: o declaraţie importantă pentru că denotă exigenta, cu 
totul nouă în timpul său, de a cunoaște formele naturii prin obser- 
varea directă; deși în realitate se vede că n-a simţit totdeauna 


1. Ulysse Aldrovandi (1522-1605), a studiat dreptul la Bologna- şi medicina la 
Universitatea din Padova, unde a preluat catedra de botanică. Este fondatorul 
grădinii botanice și al marelui muzeu de istorie naturală, îndeosebi de botanică, 
dar si de zoologie și mineralogie. A alcătuit un ierbar în 16 vol. cuprinzând 4000 
de specii: botanice. Din activitatea sa medicală remarcabilă este Antidotarii 
Bononieusis epitome, care a servit ca prototip pentru toate farmacopeele. 
Lucrarea sa de mineralogie Musaeum metallicum a făcut mult timp autoritate. 


2. Următoarea (si ultima în epocă) mare enciclopedie zoologică, Historia naturalis, 
de John Johnston (1603-75) apare însă în secolul următor. 

Pierre Belon: Studiu de anatomie comparată om-pasăre 
(din Histoire de la nature des oyseaux, Paris, 1555). 


necesitatea experienței. Dar opera sa a făcut senzație la timpul său. 
Și într-adevăr: -ea reprezintă cel mai mare efort de clasificare 
zoologică, mineralogică si botanică, realizată după Aristotel si până 
în zilele noastre. 

Confuziile asemenea celor din încercările de clasificare de mai 
sus se datorează în principal faptului că se bazează pe criteriul 
analogiilor. La analogii se asociază și criterii de ordin funcțional (de 
ex. animalele se împart în înotătoare, târâtoare, alergătoare, 
zburătoare), sau ecologice: faună acvatică, subterană, de uscat, 
aeriană; în rândul peștilor este încadrat tot ce vietuieste în apă — 
ființe numite generic: Acquatilia (crustacee, moluște, viermi, crabi, 
broaște, cetacee, foci, castori, hipopotami). Un cunoscut savant 
introduce printre zburătoare cocoșul, coțofana, viespea, albina, 
musca; iar Belon și Aldrovandi încadrează liliacul printre păsările 
răpitoare „care zboară noaptea“... 


Mai importantă însă decât asemenea încercări timide (şi - 
spunem azi: naive) de a opera clasificări zoologice, este urma lăsată 

în istoria științei de opera de observaţie directă. În acest sens, marile 
figuri ale zoologiei Renașterii sunt P. Belon si K. Gesner!. 

Pierre Belon (1517-64), medic, naturalist, in serviciul unor 
inalte personaje ale regatului, a vizitat aproape toate tárile Orientului 
Apropiat, descriindu-le cu acuratețe si vivacitate, — operele sale 
fiind astfel primite cu entuziasm. Belon a contribuit considerabil la 
progresele ştiinţelor naturale în timpul său. S-a dedicat si studiului 
ihtiologiei; îndeosebi însă a publicat Istoria naturală a păsărilor, in 
care demonstrează corespondenţa unor organe si omologia existentă 
între scheletul omului și cel al păsărilor, făcând astfel primul pas 
spre o viziune modernă a anatomiei comparate. - Belon a fost și 
primul care a făcut distincția dintre două specii marine — delfinul 
comun și marsuinul. S-a ocupat si de botanică - de pildă, de 
aclimatizarea plantelor, creând si o plantație în acest scop (denumită 
Arboretum). 

Konrad von Gesner (1516-63), umanist, medic si naturalist 
elvețian, s-a inițiat în științele medicale la Zürich, la Universitatea 
din Strassburg a studiat ebraica, iar în Franța, alte limbi orientale, 
însușindu-și o cultură enciclopedică, îndeosebi în domeniul ști- 
intelor naturale. În zoologie, a schițat o împărțire a animalelor în 
genuri și familii; iar în terenul botanicii, a clasat vegetalele după 
organele de reproducție și a descris un mare număr de plante noi. 
Principalele sale opere: Historiae animalium în 10 vol, în care 
animalele sunt grupate după clasificatia aristotelică, — și opera sa 
botanică, lucrări enciclopedice în care Gesner a adunat întreaga 
ştiinţă antică în materie și toate noile achiziţii în câmpul zoologiei, 
botanicii și mineralogiei, sunt o inepuizabilă mină de informaţii, 
impunándu-l pe autor printre cei mai străluciți naturalisti ai 
Renasterii. 


Să subliniem, în sfârșit, ca un fapt elocvent in consonantá cu 
spiritul umanist și estetic al epocii: arta a sprijinit considerabil 
popularizarea științei. Desenele de mână - Leonardo da Vinci si 
Albrecht Diirer sunt cele mai strălucite exemple și în acest sens, — 
gravurile răspândite prin foi volante, albumele, culegerile de planșe 
1. Trebuie menționați și ceilalți renumiți naturalisti, zoologi, ambii cei mai mari 

ichtiologi ai secolului: francezul Guillaume Rondelet (1507-66), medic și 
naturalist, profesor la Universitatea din Montpellier (De piscibus marinis 
universae acquilium historiae) si napolitanul Ippolito Salviani (1504-72), 
medicul personal al papei Iuliu III, autorul lucrării de mare autoritate in epocă 
(dar si mai târziu) — Acquatilium animalium historia. 

L. Fuchs: Doi botanisti desenánd o plantă 
(din De historia stirpium, Basel, 1542). 


executate in acest scop sunt insá adeseori incorect executate, sunt si 
tendentioase, greșite, având o inegală valoare informativ-stüntificá . 


Botanica 


Botanica aceleiași perioade s-a bucurat de o favoare conside- 
rabilă. Încă din sec. XV faptul e atestat de însăși apariția unei 
mulţimi de atlase botanice numite (impropriu) „ierbare“2. Cu toate 
că sunt doar niște compilații de uz practic — simple instrumente 
pentru a identifica plantele medicinale — aceste pseudo-,.ierbare“, in 
fond, aveau un mare succes, datorită, desigur, și faptului că erau 
bogat ilustrate, — cu toate că ilustrațiile erau in mare parte fanteziste, 
simple ornamente fără o valoare instructiv-documentará. De fapt, 
era vorba și în acest domeniu (în spiritul umanist al epocii) de o 
revenire la anticii greco-latini: 

1. Din domeniul literaturii Renașterii franceze: un prețios si un adevărat compendiu 
al cunoştinţelor zoologice din Franța timpului ne transmite Rabelais menţionând 
animale si păsări încă necunoscute în tara sa: elefantul, pantera, tigrul, linxul, 
gazela, maimuța, girafa, papagalul; sau altele, rarisime, întâlnite doar în micile 
grădini zoologice ale unor mari bogătași, sau în menajeria castelului regal din 
Fontainebleau - ca rinocerul, cameleonul, pelicanul, renul, strutul (Gargantua și 
Pantagruel, cartea L, cap. 30-31). 

2. Herbarium Apulei, Roma. 1481; Herbarius zu Deutsch, 1485; Ortus sanitatis, 
1491; Arbolayre, Paris, 1495. 

autoritățile si călăuzele erau acum Teofrast, Pliniu, Galenos si mai 
ales Dioscoride. 

Odată cu începutul secolului al XVI-lea majoritatea botanistilor 
sunt preocupaţi, în primul rând, să recunoască plantele menţionate 
de aceştia și să le claseze; pe lângă aceasta, — să identifice în diferite 
regiuni ale Europei plante care pot furniza substanţe întrebuințate în 
terapeutică (de notat că aproape toti botanistii sunt medici); să 
prospecteze direct şi personal natura, să culeagă plante și să le 
claseze în ierbare, pe care să le ilustreze apoi cât mai fidel, mai 
precis și mai frumos (exemple celebre, și în domeniul botanicii, sunt 
desenele lui Leonardo si A. Diirer). În ierbarele publicate acum se 
introduc şi glosare. L. Fuchs, profesor la Universitatea din Tiibin- 
gen, descrie si figurează (desenánd personal, după natură) un număr 
de 500 de plante din sudul Germaniei. Impresionantă, în mod 
deosebit, este opera lui Aldrovandi (citat in cap. precedent), ierbarul 
in 16 vol., cu 4000 de specii botanice. 

Íncercárile de clasificare a plantelor a impus atentiei si numele 
altor botanisti (R. Dudoens, Hier. Bock, J. Lóbel). Nu poate fi omisă 
cantitatea enormă de material adus în studiu de frații J. Bauhin — 
Historia plantarum, ilustratá cu 3426 de figuri si descriind nu mai 
puţin de 5226 de plante; si Gaspard Bauhin, care in Phytopinax 
(1596) citeazá 2700 de specii de plante cu varietátile lor; si in special 
Pinax theatri botanici, în care autorul „desemnează fiecare plantă 
printr-un substantiv latin care corespunde la ceea ce va fi denumit 
cu 70 de ani mai târziu gen, urmat de două-trei adjective indicând 
specia“ (A. Davy, J. Leroy). 

În schimb, de o anatomie si fiziologie vegetale, încă nu se poate 
vorbi. 

Cu toate acestea, marele Andrea Cesalpino (1519-1603), pro- 
fesor al Universitátilor din Pisa și Roma, a marcat o importantă dată 
în istoria disciplinei, căutând să sesizeze elementele esenţiale ale 
plantelor, luând ca punct de plecare concepţiile lui Aristotel. Fai- 
moasa sa operă De plantis (1583) a făcut epocă. Este un tratat de 
botanică generală in care sunt schițate anatomia, morfologia si 
fiziologia vegetale. Pentru prima dată în istoria botanicii se propune 
aici un sistem bazat pe analiza tuturor părților plantelor, — în special 
floarea, fructul si mai ales sămânţa. — ,,Cesalpino caută să găsească 
în plante părțile fundamentale ale organizării animale, a căror copie 
simplificată este, pentru el, planta“. În clasificarea lui, cu totul 
superficială, „Cesalpino a greșit; dar a avut aici vederi sintetice, 

Andrea Cesalpino (portret din epocă). 


dintre care unele i-au influenţat pe urmaşii săi, în special pe Linné* 
(M. Cautlery). 

schimb, Paracelsus - extravagant ca aproape întotdeauna — 
dezvoltă și aici o ciudată teorie a signaturii plantelor: după el, există 
analogii între aspectul organelor diferitelor plante și bolile pe care 
acestea le pot remedia. De pildă: rostopasca (Chelidonium), cu:sucul 
— „sângele“ — ei galben, vindecă gălbinarea; liliacul, care are frunza 
în formă de inimă, vindecă bolile de inimă; Pulmonaria molissima 
(mierea ursului) se recomandă în bolile pulmonare...)!. 

Ín incheiere: este clar cá botanica Renasterii a fácut importante 
progrese. Ceea ce se datorează, fără îndoială, și interesului de ordin 
medical arătat studiului plantelor. Foarte multe lucrări de fitoterapie? 
sunt lucrări extrem de populare; fapt. care a stimulat si cultivarea 
sistematică și intensă a plantelor medicinale în grădinile mânăstirilor 


1. Numeroasele tratate ale signaturilor (= însemnare, marcare, asemănare, 
corespondenţă) s-au bucurat de o excepţională popularitate în Renaștere. Cel care 
a contribuit într-o- mare. măsură la propagarea acestei teorii — cu caracter 
magico-astrologic — a fost G. B. Della Porta (vd. supra, cap. „Magii Renasterii'*), 
„Care, în lucrarea sa Phytognomonica (1588) a cercetat asemănările întâmplătaore 
ale unor frunze cu Luna, ale unor rădăcini cu părul de om, ori ale unor flori cu 
insecte sau cu fluturi“ (A. Davy). - Teoria signaturilor era aplicată de magii 
Renaşterii și la semnalarea, explicarea și interpretarea asemănărilor dintre 
trăsăturile feței unor oameni si figurile, expresia unor animale. 

2. Printre cele mai faimoase. asemenea lucrări sunt de menționat: Botanologicon 
(1534) şi Dispensatorium pharmacorum (1546). 

(precum și ale universităților, — pentru a servi studenţilor ca material 
de studiu, demonstrativ si experimental). — Tot în acest secol al 
XVI-lea sunt create si primele grădini botanice (la Pisa - prima — în 
1543; şi, succesiv, la Padova, Leyden, Leipzig, Paris, Montpellier, 
etc.). 


Anatomia 


Interzisă de Biserică în timpul Evului Mediu, disectia a fost 
practicată pentru prima dată în învățământ în sec. XIV, la Bologna, 
de Mondino dei Luzzi; dar nu dintr-un interes științific specific, ci 
numai didactic: medicul profesor nu căuta să descopere structuri 
încă necunoscute ale corpului omenesc, ci doar să confirme, să 
demonstreze, să vizualizeze afirmaţiile lui Galenos (care însă nu 
disecase nicioadă cadavre umane). Din curiozitate științifică dise- 
case şi Leonardo (cum afirma el) peste 30 de corpuri omenești. În 
învățământ însă, descrierile si desenele anatomice folosite prezentau 
doar cele spuse de marele medic latin. Abia în 1502, medicul J. 
Zerbis cere oamenilor de știință (în Liber anathomiae corporis 
humani) să nu se încreadă în textele de anatomie, ci să observe 
natural. - Apelul lui Zerbis însă va mai aștepta o jumătate de veac 
până să-i răspundă Vesalius, părintele anatomiei?. 

Andries van Wesel (cu numele latinizat Vesalius, - 1516-64), 
medic și anatomist flamand, s-a născut la Bruxelles. A studiat 
medicina la Louvain, Paris, și Padova, unde s-a laureat și a predat 
anatomia. După ce în 1538 a publicat 6 Tabulae anatomicae, peste 
cinci ani termină monumentala sa operă De humani corporis fabrica 
libri septem. Lucrarea a declanșat o furtună în lumea științifică, 
trezind şi suspiciunea Bisericii. Din prudenţă, autorul se refugiază în 
Spania, devenind medicul personal al lui Carol Quintul, apoi al lui 
Filip al II-lea, - pe care îi însoțește în campaniile lor militare, 
câștigând astfel și cunoștințe chirurgicale. Moare în timp ce se 
întorcea dintr-o călătorie în Tara Sfântă. 


1. Într-adevăr, la facultățile de medicină din Bologna și Padova s-au mai efectuat 
câteva observaţii și disectii, după natură, a unor organe (apendicele vernicular, 
timusul, sinusul sfenoid, timpanul, cartilajele aritenoide, ş.a. - dar parțial, 
sporadic, nesisternatic și aproape întâmplător. 

2... Se afirmă că şi anatomistul parisian Ch. Estienne (1504-64) ar fi publicat — în 
același timp cu Vesalius, — un tratat de anatomie. — „Mai târziu, Estienne 
protestează împotriva învățământului medical din Paris, preconizând studiul 
botanic în natură, practica disecţiei cadavrelor si a ceca ce constituie azi 
învățământul clinic“ (M. Caullery). 

Vesalius proclamă -— drept unică autoritate — disectia. Refuză să 
admită că ficatul are 5 lobi, criticând și alte opnii ale lui Galenos. 
Convins că întreaga anatomie trebuie reconsiderată, scrie noul atlas 
De humani, corporis fabrica, un. volum de aproape 700 de pagini 
in-folio, cu circa 300 de ilustrații. — Cărţile I si II sunt dedicate 
osteologiei si miologiei (si in care cu totul original sunt reprezentate 
sfenoidul, carpul si sternul). În cărțile III si IV sunt descrise venele, 
arterele si nervii (dar cu multe greșeli); de notat sunt însă reflectiile 
sale generale asupra nervilor. Cártile V si VI sunt rezervate viscere- 
lor, abdomenului si organelor toracice. (Corecte sunt aici descrierile 
intestinelor si veziculei, dar mediocru sunt prezentate ficatul, splina, 
rinichii si organele genitale). Foarte importante sunt cercetările lui 
Vesalius asupra inimii, — autorul apropiindu-se foarte mult de 
recunoașterea naturii musculare a inimii şi funcţiilor ei motrice; 
totodată constatând si izocronismul sistolei si al pulsului. În fine, în 
cartea VII, Vesalius descrie anatomia creierului și dă câteva indicaţii 
asupra vivisectiei. 

Cu toată precizia acestor observaţii și descrieri, se pare însă că 
„Vesalius nu s-a eliberat niciodată pe de-a-ntregul de anatomia 
zoologică“ (M. D. Grmek). Cert este cá în peste 20 de puncte - 
recunoaște același autor — el se îndepărtează de concepțiile galenice. 
În plus, Vesalius a revoluţionat și tehnica disectiei, în același timp 
ameliorând şi terminologia anatomică. 


Medicina 


În drumul ei spre progres, medicina Renașterii întâmpină serioa- 
se piedici si frâne. Astfel — persistă (chiar și dincolo de limitele 
maselor ignorante) sacro-patogenia propagată de Vechiul Testa- 
ment: boala este o pedeapsă a Cerului - si tot de acolo se poate 
aștepta si vindecarea. Si aştrii revarsă asupra lumii si oamenilor 
periodicele lor influxuri malefice; în timp ce pe pământ, vrăjitorii — 
emisarii Diavolului — își răspândesc vrájile lor nefaste. „Când ciuma 
bântuie Geneva, Calvin a ars pe rug 14 nenorociti, acuzați de a o fi 
provocat prin vrăjile lor“ (P. Delaunay, M. Grmek). Și aceasta, în 
plină, în splendida Renaștere! 

Din aceleaşi zone ocultiste acționează și alte frâne. Mai întâi, 
astrologia — cu toată atracția și fascinația misterului pe care o 
1. În parte desenate de Vesalius; partea mai grea însă o încredințează -unor 

profesioniști (se pare că pictori din atelierul lui Tizian). 

exercită. „Dacă tradiția populară stabilește după fazele Lunii și după 
anotimp datele favorabile pentru luarea sângelui, pentru purgatie, 
pentru tăierea abceselor, pentru baie, pentru tunderea părului și a 
bărbii, — cei care practicau medicina nu contraziceau aceste 
prejudecăţi“ (Idem).. Asemenea explicații si interpretări erau 
curente: „La individ, fiecare viscer reacționează la mișcările cores- 
pondentului său sideral. Inima este dirijată de Soare, creierul de 
cursul Lunii; Saturn fiind rece, îi domină pe melancolici; si fiind 
uscat, îi domină si pe avari; Luna, astru umed, comandă fiziologia 
feminină; Venus îi incită pe cei influenţaţi de ea la desfrâu, iar Marte 
- la curaj“ (Idem). — În unele condiţii nu este nici o surpriză că în 
sec. XVI şi chiromantia atinge apogeul; cá se acorda o mare 
importanță fiziognomoniei si habitusului general al corpului; cá 
semnele imprimate pe figura individului domină nu numai prezentul 
ci îi prezic şi destinul; că mimica si comportarea exterioară oferă 
date pozitive observaţiei medicale. — Toate aceste observaţii și altele 
încă vor fi reînviate în plin secol al XVI-lea de ilustrul, incontestabil 
marele om de ştiinţă Gerolamo Cardano în Metoposcopia sa?. 

În fine, a treia frână a constituit-o ereditatea ştiinţifică galeno- 
arabă, care alcătuia partea principală a corpus-ului medicinii renas- 
centiste” si care se cerea acum revizuită. 


În facultate, pregătirea studentului în medicină avea un caracter 
teoretic; profesorul citea, comenta și discuta de la catedră un text de 
Hipocrat, Galenos sau alți calsici. Numai la Padova se practica 


1. “Într-o lucrare de erudite: De peste compendium (1563), renumitul savant, 
matematician și remarcabil om de litere Jacques Peletier (1517-82) atribuia 
epidemia de ciumă unei conjunctii între Saturn si Jupiter; iar un alt cunoscut 
învăţat, Jean de l'Espinel afirma că brusca creştere a mortalității în diferite regiuni 
a fost provocată de apariția cometei din 1553... 


2. Între cele 222 de opere ale lui Cardano - în mare majoritate lucrări de medicină - 
capodopera sa este, fără îndoială, De varietate rerum, vastă enciclopedie 
ştiinţifică in 17 cărţi, de o excepţională bogăție si varietate: poate cea mai 
reprezentativă lucrare de acest gen a Renașterii, prin versatilitatea strălucită a 
autorului, prin caracterul ei surprinzător și contradictoriu, dar și un document 
extrem de interesant, instructiv, important: amestec de ciudate fantezii și foarte 
riguroase observaţii științifice, de reluări ale unor tradiții fabuloase, dar și de 
cercetări și rezultate personale cvasi-experimentale. 

3. Reprezentatá de lucrări de autoritate, ca Onomasticon medicinae (Otto Brunfels, 
1534); sau de Dictionarium medicum (Ch. Estienne, 1546); sau de numeroasele 
traduceri ale operelor lui Hipocrate, nu numai în limba latină, ci si în limbi 
curente (în germană, castiliană, italiană, franceză). 

Amboise Paré (portret din epocă). 


învățământul clinic /a patul bolnavului. În toate celelalte cazuri, cel 
ce termina facultatea trebuia să facă practica atașându-se pe lângă 
un medic. La început se examina constituția generală a corpului, 
starea tegumentelor și a mucoaselor. Prin palpare se aprecia starea 
rigidă sau febrilá. Se controla ritmul, amplitudinea si frecvența 
pulsului. Nu se practica auscultatia. Se practica însă examenul 
umorilor; al sângelui, sputei, vărsăturilor, urinei - pentru ca din toate 
acestea să se ajungă la deductii corecte, ingenioase, sau de multe ori 
hazardate. 

Un prim rezultat — evident și, incontestabil, deosebit de valoros 
— al medicinii renascentiste a fost încercarea (in cea mai mare parte 
reuşită) de disociere a entității „febre“ (categorie în care, încă din 
Antichitate, se încadrau, nediferentiat, tot felul de maladii). — Se face 
ordine în haosul „febrelor eruptive“, stabilindu-li-se diagnosticul 
diferenţial. În felul acesta, o serie întreagă de boli contagioase capătă 
acum o individualitate clinică, așteptând ziua când - peste trei-patru 
secole - vor fi confirmate pe plan bacteriologic (cf. Pierre Theil); si 
anume: holera, tifosul exantematic, pesta, tusea convulsivă, difteria, 
rabia, scarlatina, influența (aceasta din urmă atribuită „influenței“ 
unor conjunctii astrale). 

Un alt fapt remarcabil din acest timp este Phpáitia $ si ráspándirea 
sifilisului! — boala reprezentativă a sec. XVP, de care este legat si 
numele unei cu totul remarcabile personalități a medicinei Renaș-terii: 
astronomul, medicul veronez Gerolamo Fracastoro (1478— 1553). 

Născut într-o familie de medici iluştri, înzestrat cu o memorie 
prodigioasă, a studiat filosofia, astronomia și medicina la Universi- 
tatea din Padova (avându-l ca prieten şi coleg de studii pe Copernic, 
iar profesor — pe celebrul filosof si om de ştiinţă Pietro: Pom- 
ponazzi) la care a si predat Logica. Foarte apreciat ca medic, 
chemat in consult in toatá Italia, a fost medicul curant al papei Paolo 
III (care l-a numit medicul oficial al Conciliului din Trento). Dotat 
cu o culturá enciclopedicá si considerat primul mare patologist, 
pentru observatiile sale clinice corecte si, in special, privind maladi- 
ile epidemice. Într- un poem didactic în hexametri Syphilis sive 
morbus gallicus, (1530), descrie — în maniera alegorico-mitologi- 
zantá si pe gustul umanist al epocii — originea”, şi remediile bolii. 
Autorul dovedeşte o aproape perfectă cunoaștere a simptomelor și 
evoluţiei sifilisului, şi un simţ al observaţiei dus până la realismul cel 
mai precis . 


1. Cunoscut mai întâi sub denumirea „boala din Napoli“; apoi, după ce armatele lui 
Carol al VIII-lea o duc în Franța (de unde se va răspândi în restul Europei) - 
„boala franceză“. 


2. Primul text care face aluzie la sifilis este un scurt poem de 124 versuri (De scorra 
pestilentiali, 1496), datorat unui profesor al Facultății de Drept din Strassburg, M. 
Seb. Brandt. Al doilea este tot un poem, scris între 1496-1506, de Joseph 
Griimbeck, secretar al împăratului Maximilian al Austriei (care a scris și un tratat 
despre „boala franceză“, originea si tratamentul ei). — Prima afirmație cá ar putea 
fi de origine din America apare într-un tratat al unui medic din Sevilla, R. Diaz 
de l'Isla (1504). Dar încă în 1497, Fr. Lopez de Villalobos — în 17 strofe de câte 
19 versuri — descrie perfect, într-un pur spirit medical, tot ce se stia în epocă 

„ despre sifilis. 

3. Imaginatá de autor: păstorul Syphilus este pedepsit pentru infidelitatea lui de 
către Apollo cu această oribilă boală ulceroasă; dar cu ajutorul zeului, oamenii 
reuşesc să găsească remediul bolii într-un arbore: guaiacul; în timp ce o nimfă î îi 
sfătuieşte să folosească și mercurul ca medicament eficace. Poemul, într-un stil 
de o puritate clasică, este agrementat cu numeroase episoade mitologice. 


4. Dar cel mai bun tratat medical al Renașterii asupra sifilisului este De luis 
- venereae curatione perfectissima, (1555) a lui J. Fernel - „cu care sifilisul intră în 
perioada clinică“ (P. Theil). - Sá mai remarcăm că primul autor francez care se 
ocupá de aceastá boalá este Jacques de Béthencourt (1527); cá si J de Vigo (n. 
1460), medicul papei Iuliu II, o descrisese foarte bine in Practica in arte 
chirurgica; şi că bine-cunoscutul umanist Ulrich von Hutten: - care fusese el 
însuși lovit de această teribilă boală — o descrie într-o carte de mare succes: De 
guaiaci medicina et morbo gallico (1519). 


ISTORIA CULTURII ȘI CIVILIZAŢIEI - XI 245 


Miguel Servet (portret din epocă). 


Fracastoro este printre primii (dacă nu chiar primul) care a 
conceput, în mod clar, noțiunea de „contagiune“ (și aceasta, într-o 
epocă în care microbii nu erau cunoscuți încă): este una din cele mai 
importante, mai mari achiziții ale medicinii Renașterii. 

În acest sens, operele principale din punct de vedere ştiinţific ale 
lui Fracastoro sunt De sympathia et antipathia Verum si Decon- 
tagione et contagionis morbis (1546). Ín cea de a doua, autorul 
sustine pentru prima oară existența unui „contagium vivum'* — cauza 
maladiilor infecțioase” cum sunt sifilisul, tuberculoza sau tifosul. 
Maladia - în concepția lui Fracastoro — este transmisă cu ajutorul 
unor ipotetice „seminaria“ (azi le numim ,,microbi'^ ce tin de natura 
vie și pe care le cunoaștem sub numele de „germeni“ ai bolilor 


infecțioase. Autorul ajunge chiar la noțiunea modernă de „afinitate 


A 


biologică“ în infecție. Contagiunea este de trei feluri: transmiterea 
de la om la om (de ex. în ftizie sau în lepră); transmitere indirectă, 
prin intermediul unor obiecte capabile să transmită germenii bolii 
(„seminaria contagionis'^); şi transmiterea la distanță fără intervenţia 
unui contact uman, nici schimb de obiecte (în pestă, în variolă. - 


1. Si Hipocrate si al Rhazi, celebrul medic arab din sec. X, au avut o vagă intuiție a 


fenomenului contagiunii cánd sfátuiau ca hainele celor bolnavi de variolá sá fie 
arse; dar era necesar geniul clinic al lui Fracastoro pentru a înțelege intutiv 
realitatea intimá a acestui fenomen. 


2. Ce sunt aceste seminaria? Tot ce poate spune Fracastoro e cá este vorba de 


particulae vero minimae et insensibiles'. 

În felul acesta autorul a pus bazele unui sistem care va avea cele mai 
importante repercusiuni în viitor: Fracastoro este precursorul epide- 
miologiei raționale, având o îndepărtată viziune a teoriilor lui Pas- 
teur (Delaunay, Grmek). 

* 


În acest timp, când lumea capătă — pentru prima oară în mod 
limpede - conștiința de contagiune, sporește grija de profilaxie. 
Peste tot (mai ales în Italia) se iau măsuri de igienă colectivă. Se 
construiesc spitale rezervate „franțuziților““ — lueticilor. Prostituatele 
sunt obligate să se prezinte la poliţie, pentru a dovedi că nu sunt 
bolnave. La Roma e interzis bărbierilor să folosească pentru clienţii 
sănătoși uneltele cu care i-au servit pe bolnavi. Anatomistul Fallope 
propune folosirea prezervativelor. Pentru tratamentul sifilisului se 
foloseşte mercurul și guaiacul (coaja lemnului adus din America)!. 

Si in domeniul farmacologiei secolul al XVI-lea inregistreazá o 
dată revoluţionară: apariţia iatrochimiei. Paracelsus face propagandă 
în favoarea chimiatriei si a metaloterapiei (... dar și a „aurului 
potabil*, elixirul alchimiștilor!). Paracelsus are marele merit că „a 
încercat să substituie empirismului polifarmaceutic produse chimice 
definite și preparate pe o bază chimică... a încercat să restabilcacă 
echilibrul chimic al corpului uman lichidánd depozitările nocive“ 
JE miste Grmek)?. Dar produsele farmaceutice sunt foarte vari- 

, fiind provenite in continuare din regnul vegetal (inclusiv 
velie vegetale si alte leacuri aduse din Lumea Nouá sau din 
alte colonii) si mineral: concretiuni (de tipul perlelor) sau pietre 
prețioase pulverizate — smarald, hiacint, safir, jasp, amestecate cu 


1... Această medicatie „hydrargică“ era foarte bine cunoscută de arabi care de mult 
tratau afecțiunile de piele cu mercur; așa cá se folosea „unguentul sarazin“, pilule 
de mercur, fumigatii, lotiuni cu sublimat de mercur. Guaiacul nu prezenta riscul 
de intoxicație, ca mercurul; se administra sub forma de decocti luate zilnic, timp 
de 40 de zile. 


2. Totuşi, farmaciile mai foloseau încă o cantitate de ingrediente neverosimile = 
excremente de lup sau de câine hrănit cu oase, „piatra broaștei“ (excrescentá din 
capul unei broaște râioase), deşeuri organice (praf de mumie, de craniu uman), 
diverse mixturi farmaceutice - ca faimoasa feriaca, preparată după rețeta lui 
Galenos (din cel puțin 74 de ingrediente, printre care si carne de viperă; cf. P. 
Theil). 

3. Între retetarele mai cunoscute ale secolului se numără și faimosul tratat De 
compositione medicamentorum (apărut in 1530); dar continuă să își menţină 
vechiul prestigiu si nu mai puțin faimosul Antidotarium al lui Nicolaus 
Salernitanus (1471). 

William Harvey (portret de Cornelius Janson). 


praf de fildeş. Alchimia a marcat în acest timp o realizare neprețuită: 
alcoolul. 

Chirurgia a făcut, în această perioadă, remarcabile progrese în 
Italia. „Dar marele innoitor al chirurgiei este Ambroise Paré... el a 
pledat pentru înlocuirea fierului roşu în hemostaza operatorie pentru 
ligatura vasculară... a inaugurat procedeele de dezarticulare a cotului 
Și, în caz de gangrenă a membrelor, a practicat cu regularitate 
amputarea până la părțile sănătoase; a respins obiceiul barbar de a 
cauteriza plăgile pricinuite de archebuză cu ulei fierbinte sau cu 
fierul roşu“ (dem)! - În Franţa, casta medicilor i își păstrează dreptul 
de control si de instruire a chirurgilor; membrii breslei chirurgilor 
trebuiau să-și facă ucenicia, nu în spitale, ci cutreierând tara. 

Alte trei evenimente, trei rezultate foarte importante ale 
medicinii Renașterii trebuie neapărat consemnate: 

— descoperirea circulației pulmonare a sângelui de către 
Miguel Servet (151 1-53); 


1. A. Paré (1570-90), medicul oficial al regilor Franţei, a scris „pere importante 


privind fiziologia și terapeutica. 


2. Teolog și medic, Servet a prezentat un plan de reformă "o — sadicului 
Calvin, care l-a denunțat însă Inchiziției si Servet a fost ars pe rug. - Ca medic (a 
studiat dreptul la Toulouse, iar medicina la Lyon si Paris), a fost partizanul 
astrologiei judiciare (care se ocupá cu intocmirea horoscoapelor). 

— apariţia anatomiei patologice, — după ce s-a demonstrat că 
disectia unui cadavru serveşte și la precizarea cauzei morții; 

— și, îndeosebi, nașterea psihiatriei, — datorită profesorului de 
medicină din Basel, Felix Plater (1536-1614), care în De partium 
corporis humani structura et usu (1583) descrie pentru prima dată 
un număr de sindroame psihiatrice, între care şi melancolia ipohon- 
drică; iar în Praxaeos medici tractus (1602) încearcă o clasificare 
sistematică a maladiilor (mai ales a celor mintale sau nervoase) pe 
care le împarte în 4 clase; și, în concluzie se pronunță ferm 
împotriva pedepselor aplicate bolnavilor respectivi. 


În fine - si situația medicilor este acum mai bine definită. 
Medicul care se dedică activităţii didactice este răsplătit cu un 
beneficiu clerical care îi asigură existența. Dar calitatea de medic- 
cleric comporta totodată obligații și restricții. În primul rând medicul 
cleric trebuia să se abţină de la orice intervenţie chirurgicală (Ecc/e- 
sia abhorret sanguine). Medicii profesori trebuiseră până acum să 
renunțe la căsătorie — dar reforma din 1452 îi va absolvi de această 
obligaţie. „încet-încet, corpul medical se emancipeazá de sub tutela 
Bisericii. După 1500, la facultatea de medicină din Paris, din 21 de 
medici doar 3 erau clerici“ (ldem). 


Ghirlandaio: „Bătrânul și nepotul“ (Paris, Louvre). 

Literatura italiană 


Prerenasterea. Petrarca 


Cu atmosfera lor de tensiune creată de elementele de viață ale 
lumii noi, infruntándu-le si combătându-le pe cele ale lumii în 
declin, epocile de tranziție sunt favorabile apariției marilor genii, din 
toate domeniile, inclusiv cel literar. În acelaşi timp este de reținut 
caracterul complex pe care-l păstrează personalitatea si creaţia 
acestor scriitori de tranziţie. 

Este și cazul lui Francesco Petrarca (1304-1374), a cărui 
operă se resimte încă de unele reminiscente medievale, dar care în 
esenţa sa este o operă de inspirație clasică si necrestiná. Caracter 
instabil si impresionabil, adesea inconsecvent si contradictoriu, 
Petrarca trăiește toată frământarea epocilor de tranziţie, toate con- 
trastele vieții sociale ale epocii si incertitudinile spirituale ale vremii. 
Dar, în substanță, opera sa este aceea a unui om nou. 

Născut la Arezzo într-o veche familie toscană, Petrarca face 
primele studii în Franța, la Avignon (unde tatăl său s-a refugiat din 
cauza evenimentelor tulburi din Florenţa), apoi studii juridice la 
Bologna. Dar preferă cariera ecleziastică - numai pentru că îi 
asigura posibilitatea unei vieți dedicate studiului; în timp ce sub 
protecţia și fiind în serviciul unui cardinal, al unor episcopi şi în 
primul rând al papei - toti incredintándu-i diferite misiuni oficiale — 
face repetate călătorii si chiar sejururi mai lungi în Italia, Franţa si 
Germania. — Dar întotdeauna a preferat viaţa solitară la ţară, nu din 
mizantropie, ci pentru liniştea studiului Antichității si a creaţiei 
poetice proprii. Întreaga sa viață a fost trăită într-o activitate extrem 
de intensă. Sub acest raport, marile evenimente ale vieţii sale 
spirituale au fost amintirea (toată viața) a dragostei pentru Laura, 
cordiala prietenie a lui Boccaccio și încoronarea solemnă ca poet pe 
colina Capitoliului: la 37 de ani, Petrarca este unanim respectat si 
admirat ca un mare poet si un ilustru erudit umanist. 

Cunoscut ca omul cel mai erudit al vremii, Petrarca are pasiunea 
cărţilor, a manuscriselor cuprinzând operele anticilor. Cel dintâi 
umanist, Petrarca este întemeietorul filologiei clasice; cunoaşte ca 
nimeni altul Antichitatea, se adânceşte în ea, o este ca pe o 
realitate a lui. Scrie multe opere în limba latină! (printre care si 
poemul Africa, in care celebreazá pe Scipio si máretia Romei), are o 
vie conștiință a latinitátii, detestă luptele feudale dintre partidele 
guelfilor si ghibelinilor. Visează pacea si unitatea Italiei, pe care însă 
nu o aşteaptă, ca Dante, de la împăratul german, ci de la poporul 
italian, moștenitorul legitim al tradițiilor márete romane; poezia 
Italia mea, foarte caracteristică pentru ideile politice ale oamenilor 
luminati ai Renașterii — într-un timp când tara fragmentată era 
sfâșiată de luptele dintre guelfi şi ghibelini - impresioneazá prin 
căldura accentelor patriotice: 


„Italia mea, nu sunt în stare prin cuvinte 

Să-ţi lecuiesc atâtea răni mortale 

Câte le văd adesea pe trupul tău frumos; 

Dar as dori să fie oftatul mei fierbinte 

Cum îl vor Tibrul, Arnul unduios 

Și Padul pe al cărui țărm stau acum cu jale... 

.. Nu-i oare-aceasta glia pe care-ntái călcai? 
Nu-i oare-acesta cuibul meu fierbinte, 

De unde-atát de dulce luai hrană si lumină? “ 


Dar Petrarca mai scrie și în limba „vulgară“, italiană, poezii pe 
care le consideră „bagatele“, adunate în Canzonierul său, cuprin- 
zând vreo 30 de canzone şi peste 300 de sonete. Este aici povestea 
iubirii lui pentru Laura?. Petrarca însă nu spiritualizează iubirea, nu 
o transformă într-un simbol al virtuții, ca poeții „dulcelui stil nou“ 
sau ca trubadurii, ci o simte ca pe o forță copleșitoare, pe Laura o 
iubește pentru frumusețea ei fizică, această frumuseţe e cea pe care 
el o celebrează; pentru prima dată în poezia universală lirica erotică 
serveşte ca justificare si glorificare a pasiunilor pământești. În felul 
acesta lirica erotică a lui Petrarca contribuie la consolidarea con- 
ceptiei umaniste, prin individualismul pe care îl promovează. Căci 


1l. Bucolicum carmen, Rerum memorandum, De viris illustribus, De. otio 
religiosarum, De vita solitaria, De sui ipsius et multorum ignorantia, etc. 


2. Partea a doua a Canzonierului (dupá sonetul 266 — din totalul de 366 de poeme 
ale culegerii) este cea mai umană, cea mai îndurerată, dedicată morţii Laurei. - 
continua alternanță de speranțe si iluzii vane, poezia lui Petrarca exprimă 
neliniștea unei continui căutări a fericirii. 


ISTORIA CULTURII ȘI CIVILIZAȚIEI - XI 233 
i N 


Petrarca (miniatură din sec. XIV). 


în centrul acestei poezii se plasează poetul, cu toate stările sale 
sufleteşti, cu pasiunile, îndoielile, speranțele, contradicţiile, regretele 
sale. Poetul își cultivă în mod conștient eul, se observă şi se 
analizează tot timpul, cu insistenţă, — uneori prin confesiune directă, 
alteori prin intermediul imaginilor, ca în acest sonet: 


„Pe-o mare aspră, iarna, în bezna nopții reci, 
Porni greoaia-mi luntre, ducând cu ea uitarea. 
La cârmă sta de veghe, scrutând departe zarea, 
Stăpânul meu si totuși vrdjmasul meu de veci. 


Pe vâsle-atârnă gândul trufaş şi vinovat, 
Dispreţuind si moartea, si aspra vijelie. 
Un vânt etern si jilav vântreala o sfásie, 
Un vânt ca o nădejde, un dor si un oftat. 


Slăbite și udate-s fránghiile vántrelii 
De ploaia multor lacrimi, de pâcla îndoielii: 
Greșeala, neștiința mă-ncolăcesc, fránghii... 


Lumina celor două dulci semne stă să cadă 
şi-n valuri dibăcia, priceperea pieri, 
Că nu mai am nădejde să mai ajung în radă! “ 


Petrarca plasează iubirea în cadrul naturii. Această admiraţie a 
naturii este un sentiment nou în poezie: pentru prima dată, de la 

antici încoace, apare în poezie un univers fizic larg constituit. Natura 
devine un martor, un confident al poetului, care găseşte înțelegere și 
consolare în mijlocul ei: 


„Nu-s adieri. În ceruri şi pe pământ e pace. 
Dorm fiarele în codru și păsări dorm în ele; 
Încet îşi mână noaptea aprinsul car de stele 
Si-n albia ei marea fără de valuri zace. 

Eu însă stau de veghe pe gânduri, ard și plâng. 
Dar dacă frámántarea-mi de fiecare zi 

O ascunsei de oameni — cred astăzi c-au aflat-o 
Și văi, si munți, si codri, şi ape, și câmpii... 

Semnificativ apoi pentru Petrarca si pentru literatura mare a 
Renaşterii este grupul de sonete împotriva Romei papale, în versuri 
dintre cele mai violente: 

„Izvor de suferinţe și furiei cuibar; 

Tu, şcoală de păcate și hram de erezie; 
Romă cândva, azi falsă şi rea Babilonie, 
Iscând atâta plánset, si geamát, și amar; 
Ín tine, iad scárbavnic si cruntd inchisoare, 
Binele moare, răul se umflă si plodeste... 


Ezitările între credința religioasă ce mai persistă la el uneori şi 
dorinţa de glorie ce se înscrie în formula individualismului propriu 
Renasterii (si Petrarca a avut parte din plin de glorie in timpul vietii) 
constituie insusi motivul operei sale. Constiinta pozitiei sale ezitante, 
este aceea care dá si nota elegiacá predominantá a întregii sale 
poezii. Este nota de melancolie, sentimentul singurătăţii interioare, 
obsesia gândului că totul e desertáciune în lipsa Laurei, dorința de a 
se izola în natură, dorința de a se mărturisi — caractere ce se rezolvă 
în dezolanta viziune a morții iubitei. ! 

Dar dorința realizării desăvârșite formale si eruditia sa îl fac să 
cadă uneori în artificii de stil — dintre care „petrarchiștii“, epigonii 
săi din Italia sau din alte ţări, vor cultiva în special din abundență 
procedeul antitezei: 


„Înalță-mă în ceruri, m-aruncád-n hăuri reci; 
Să fiu pe culmi de munte și-n văi adânci să fiu; 
Cu spiritul în lanţuri sau liberat si viu; 
Dă-mi glorie eternă sau uită—-mă în veci! “ 
(Traduceri de Lascăr Sebastian) 

Petrarca este primul poet modern care abandonează abstractiile 
unui ideal mistic, urmărind să introducă în poezia sa realitatea 
umană, morală și fizică, si căutând să se realizeze numai „pe sine“. 
De la Petrarca încolo, stilul individual va rămâne un bun definitiv 
câștigat pentru poezia europeană. Poetul care a dus sonetul la o 
formă ce n-a fost depășită niciodată, dându-i un conţinut de sinceri- 
tate umană caldă si de apreciere a „„pământescului“, a creat 
trăsăturile clasice ale liricii individualiste. 


Boccaccio 


În mai mare măsură decât Petrarca, un om al noii ere este 
Giovanni Boccaccio (1313-1375). Fiul unui agent de bancă 
florentin și destinat de tatăl său aceleiași profesiuni, este trimis (la 
vârsta de 12 ani) în acest scop la Napoli, unde rămâne 6 ani; dar 
inapt pentru comerţ, se consacră total literelor, fiind primit în cercul 
eruditilor curţii de Anjou, beneficiind din partea acestora de inițierea 
și îndrumarea în studiile antice (Boccaccio a fost printre primii în 
Italia care s-a dedicat și studiului limbii greceşti). Reîntors. la 
Florenţa, este însărcinat de. Signorie cu diferite misiuni oficiale în 
mai multe orașe italiene si pe lângă curtea papală din Avignon - 
precum si cu lectura publică și comentatá a Divinei Comedii (după 
care, va scrie si prima biografie a lui Dante). Marele eveniment 
spiritual al vieţii sale a fost prietenia intimă cu Petrarca, — cei doi 
rămânând până la moarte „un singur suflet în două trupuri“ (cum se 
exprima Poetul într-o scrisoare). Casa lui natală din Certaldo unde 
s-a retras şi unde își primea foarte des prietenii, a devenit, după 
1360, unul din primele centre ale umanismului, curent pe cale de 
constituire. — Petrarca decedând în 1374, Boccaccio nu i-a mai 
supraviețuit decât un an. 

Boccaccio este reprezentantul noii culturi. Erudit cunoscător al 
literaturii clasice, umanist renumit, Boccaccio utilizează si motive, 
teme, subiecte luate din moștenirea literară medievală, adaptándu-le 
însă concepțiilor, tendințelor actuale ale epocii lui. În felul acesta, el 
poate fi considerat fondatorul prozei Renașterii. 

După câteva romane cu caracter idilic si cu reminiscente ale- 
gorice și mitologice!, in care se găsesc însă si multe imagini, scene, 
personaje luate din realitátile sociale ale vremii, Boccaccio scrie 
l. Ameto, Vânătoarea Dianei, Nimfele din Fiesole (poeme idilice-mitologice), 

Fiammetta (roman ín parte autobiografic), Filocolo, Filostrato (inspirate din 
romane medievale), De genealogiis deorum (tratat de mitologie de o exceptionalá 
erudiție), De claribus mulieribus, De casibus virorum (compilații biografice), De 
montibus, silvis, etc. (prima incercare de dictionar geografic). 

capodopera sa - Decameronul: Inspirându-se și dintr-o culegere de 
nuvele italiene Boccaccio nu ţine să inventeze subiectele, dar el 
observă si notează. fidel moravurile contemporane, localizează 
povestirea în cadrul ei natural și atent descris, și își înzestrează 
personajele cu o etică pur laică: plăcerea este primul ideal pe care il 
vizează aceatá lume. Boccaccio, creatorul adevărat al speciei „nu- 
velă“ — in forma ei artistică — militează imptriva intolerantei religioa- 
se, caracteristică lumii medievale şi dezvoltă satira în primul rând 
contra clerului și călugărilor. 

Cele o sută de povestiri ale Decameronului sunt tot atâtea ilustrări 
epice ale unei abundente varietăți de idei, — fără însă ca prin aceasta să 
apară în povestire o scindare între ideea de bază și forma anecdotică 
prin care este exprimată ideea. Arta autorului înlătură complet eventu- 
ala impresie de naraţiune cu scop ostentativ moralizator. 

În timpul epidemiei de ciumă din 1348, zece tineri din Florența 
— șapte tineri și trei tinere — se retrag la ţară; $i pentru a-și trece 
timpul, în cele 10 zile fiecare va povesti câte 10 povestiri. Cele în 
total 100 de povestiri sunt foarte diferite prin caracterul și prin 
subiectul lor; şi fiecare din cei 10 povestitori este un temperament 
diferit, fiecare din ei simbolizează o anumită stare sufletească; iar 
povestirile pe care unul din ei le debitează au o idee, o temă comună 
şi aceeași tonalitate afectivă. — Materia este compozitá la extrem, 
povestirile îl conduc pe cititor de la aspectele cele mai urâte ale 
realității (Ziua T) până la viaţa distinsă de la curte și la elogierea celor 
mai înalte virtuți (Ziua X); povestirile care au creat Decameronului 
reputația cea mai scandaloasă fiind cele debitate în zilele IIT si VII. — 
În mijlocul acestor atât de numeroase aventuri apar marile figuri ale 
vremii - regi, prinți, nobili, scriitori, pictori, poeti; în timp ce în jurul 
lor se agită toată lumea celor oropsiti şi umili, cu toată simplitatea si 
umanitatea lor profundă. Şi totul raportat la cronica cotidiană a 
Comunelor italiene a timpului: acesta este fundalul care conferă 
operei lui Boccaccio și o neîntrecută semnificaţie și valoare docu- 
mentară. 


Toate defectele si viciile contemporane sunt ridiculizate aici — 
misticismul, aroganta, credulitatea, naivitatea, corupția, avaritia, 
ingámfarea, vanitatea etc.; si sunt satirizate, de asemenea, categoriile 
sociale cărora le sunt proprii, - în primul rând lumea monahală si 
1... Această mare varietate de teme, de idei, de tonalitate, de atmosferă, de stil, a 

provocat de-a lungul timpului cele mai diverse interpretări privind caracterul și 

sensul profund al Decameronului. 

Boccaccio (de Andrea del Castagno). 


ecleziastică. În general, lumea Decameronului este o lume populată 
de preoți, călugări, țărani, mestesugari, negustori, mici burghezi, 
alături de personaje feminine din mediile respective. 

O asemenea literatură distractivá exista si înainte; povestirile si 
cântecele licentioase erau un gen literar viu, mult apreciat în toate 
mediile. Boccaccio a adunat în mare parte această materie, informă, 
grosolană (probabil că nici unul din subiectele celor o sută de 
povestiri n-a fost inventat de Boccaccio), dându-i însă o culoare 
precisă, un sens critic clar şi forma armonioasă a artei superioare. 

Așadar, valoarea si popularitatea Decameronului se datorează în 
primul rând faptului că opera este expresia sentimentului popular. 

Acest sentiment exprimat de Boccaccio traduce în primul rând 
atitudinea unui scepticism- religios. Este apoi atitudina de. abando- 
nare a vechilor. poziții specific medievale, de misticism, asceză, 
umilință și stare contemplativă, preferându-se în schimb modul de 
trăire activă, printre plăcerile vieții, modul de acceptare a lumii 
materiale, a naturii, de înclinație spre natural si instinctul plin al vieții. 

Două aspecte se descifrează clar în nuvelele Decameronului, 
completându-i peisajul ideologic. Întâi, o apoteoză a inteligenţei 
umane, a abilității, a ingeniozititii — care se face recunoscută si 
respectată si de puternicii seniori, chiar când ea este demonstrată de 
cel mai modest om din popor. Apoi aspectul unei mândrii burgheze, 

care se afirmă hotărât și se proclamă acum ca având drepturi egale 
cu cele ale clasei aristocratice. Sunt aspecte care se integrează în 
concepţia clasei căreia îi aparţine și autorul Decameronului. 

Comicul lui Boccaccio rezidă în primul rând în contrastul dintre 
ingeniozitate, pe de o parte, şi, pe de altă parte, credulitatea, 
ignoranta, naivitatea, aroganta celor ironizati de marele scriitor. 
Situatiile comice sunt scoase cu predilecție din această opoziție. Mai 
multă savoare are comicul lui Boccaccio în situaţiile când înșelătorii 
sunt inselati la rândul lor. Alteori, comicul reiese dintr-un cuvânt, 
dintr-o replică sau dintr-o farsă ce iluminează întreaga situaţie, 
ocazionând în mod umoristic deznodământul situației. 

Decameronul este oglinda vieţii italiene din epoca lui Boccaccio 
şi constituie un important document asupra unor concrete stări de 
lucruri şi asupra clasei burgheze în varietatea sa. Decameronul 
prezintă si reminiscente ale mentalitátii medievale, dar net precum- 
pánitoare in operá rámán elementele renascentiste — si acestea se 
afirmá in modul cel mai clar si hotárát. La baza operei stá noua 
atitudine a omului Renasterii: locul misticismului il ia instinctul de 
viatá, eliberatá de sub constrángerile tuturor formelor vietii me- 
dievale. De aici - printre altele — si nota marcatá de senzualitate 
prezentá in multe povestiri ale Decameronului. 

Senzualitatea lui Boccaccio ajunge uneori la forme ce ar putea 
párea la prima vedere triviale. Important de subliniat insá este faptul 
cá senzualitatea lui Boccacio nu se naste dintr-un libertinaj, din 
atitudinea unui om corupt, vulgar, ci dintr-un pasionat instinct al 
eliberárii, vietii, care va deveni caracteristic Renasterii. La Boccac- 
cio, „inspirația amoroasă nu înseamnă complacerea în motivul 
obscen; aproape niciodată nu găsim aici gustul pentru brutalitatea 
senzuală, ci interesul său uman de a reda jocul instinctelor și al 
sentimentelor. Chiar în nuvelele cele mai îndrăznețe, interesul său 
nu e îndreptat spre materia licentioasá, ci spre un rafinat și malitios 
joc al inteligenței“ (Sapegno). Să menționăm, de asemenea, si 
numeroasele nuvele în care iubirea e descrisă ca o pasiune nobilă și 
în care figurile de femei îndrăgostite sunt prezentate cu cea mai 
profundă admirație (ziua X). 

Acesta este adevăratul sens al Decameronului: în locul modului 
de insistentă contemplare a morţii, mod atât de difuzat în literatura 
Evului Mediu, Boccaccio introduce bogatul și puternicul spectacol 
al vieţii; iar în locul acelei atitudini de misticism anihilant pe care îl 
cultiva Biserica, Boccaccio afirmă atitudinea unui optimism si a 
unui realism robust, atitudine caracteristică noii mentalități. 

Boccaccio redă viaţa eliberată de constrângerile moralei as- 
cetice, studiază pasiunile omeneşti nu numai în forma lor spirituali- 
zată, ci şi în cea instinctuală, punându-le cu predilecție in contrast 
cu convențiile unei societăți fie ipocrite, fie naive, în orice caz 
dezumanizate de rigorile medievale. Astfel, Decameronul devine 
expresia unei ample, puternice, variate, plastice, pitoreşti, spirituale, 
dar și incisiv de satirice răzvrătiri împotriva tradiţiilor anacronicel. 


Machiavelli 
Într-o Italie fragmentată în. numeroase mici state aflate. în 


continui lupte, devastată de invaziile trupelor străine ca şi de ale 
mercenarilor din interior, aservită intereselor Bisericii sau ale no- 


Machiavelli (portret de Bronzino). 


bilimii, dar si frământată de acţiunile si interesele burgheziei 
orăşeneşti, apare, în pragul secolului al XVI-lea, puternica person- 
alitate a scriitorului, istoricului și omului de stat florentin Niccolò 
Machiavelli (1469-1527). 

Autor al celebrei comedii Mărrăguna, care satirizează corupția 
și diferitele manifestări amorale, ignorante și naive, precum și autor 


1. Decameronul a rămas o operă puţin gustată de oamenii de litere ai timpului - 


pentru cá opera nu se insera în curentul culturii umaniste, clasice, „distinse“; dar 
ca a rămas cartea de căpătâi a societăţii burgheze din secolele XIV si XV. . 

al Istoriei Florenței, Machiavelli a fost intens preocupat de soarta 
Italiei. Adrept al ideii unui stat unitar și centralizat, admirator al 
regimului monarhic național francez, el scrie (în 1513) principala sa 
operă politică, Principele (publicată în 153 pi: 

După ce în primele 14 capitole (din totatlul de 26) analizează 
diferite tipuri de principate europene, aspecte și nevoi proprii ale 
unui anumit stat (iar în ultimele 3 discută problemele Italiei timpu- 
lui, pledând în continuare si pentru înființarea unei armate nationa- 
le), în nucleul operei — capitoelele 15-24 - Machiavelli își expune 
cunoscuta-i doctrină politică, schitánd imaginea ideală a unui prin- 
cipe absolut de care Italia vremii ar fi avut nevoie. 

Scriitorul umanist recunoaşte (aducând la tot pasul exemple din 
istoria romanilor) avantajele unui regim republican, dar crede că 
într-o epocă de decadentá ca cea din Italia, singura salvare este 
monarhia absolută, pe care ar fi putut-o realiza la acea dată Cesare 
Borgia. Machiavelli este un adversar vehement al lumii feudale. 
Nobilii sunt „niște creaturi odioase, dușmani blestemaţi ai oricărei 
ordini civile“, iar Biserica, propagând normele creștine de conduită, 
susține în fond morala feudală. Statul naţional însă, statul laic și 
burghez, trebuie să proclame morala concretizată în dictonul latin: 
„Suprema lege este salvarea țării“, căci responsabilitatea morală nu 
rezidă în mijloace, ci în scopul urmărit. 

Spirit pozitiv si rationalist, purtător de cuvânt al unei societăți 
realiste, practice şi totodată egoiste până la cinism, Machiavelli cere 
monarhului absolut să întrunească anumite însuşiri absolut necesare: 
să aibă calități reale, cu toate că și aparențele sunt suficiente unui 
conducător absolut; să nu inspire neapărat ură, deși e mai bine să fie 
temut decât iubit; poate să fie blând, dar e mai recomandabil să fie 
energic până la a fi nemilos; să fie hotărât și curajos, intrebuintánd 
chiar viclenia si violenta. Într-un cuvânt, în urmărirea scopului 
politic suprem - realizarea statului national, unitar, laic — principele 
trebuia să conducă cu o mână de fier, fără a ceda deloc în faţa 
vreunor scrupule morale ori religioase. 

În același timp, Machiavelli, — „primul iacobin italian“, cum îl 
califica Antonio Gramsci - nu neglijează nici importanța maselor 
populare rurale, cu sprijinul cărora s-ar fi putut realiza armata si deci 
apăra statul national. În felul acesta, entuziastul și totodată lucidul 
patriot Machiavelli, ideolog al unei clase în plină ascensiune, a 
reflectat în opera sa procesul naşterii conștiinței naționale în Italia. 


1. Vad. şi Zst. culturii și civ., vol. 9, p. 215-222. 

Drama pastorală. Comedia 


In ce privește mișcarea teatrală Italia a fost la. începutul 
Renașterii - nu numai prima, ci și singura ţară europeană care avea 
un teatru cult de prestigiu si o viață teatrală amplu organizată. 

Mai întâi, se reia teatrul antic. În cercurile restrânse ale intelectu- 
alitátii culte se reprezintă pe scenă = în limba latină si chiar în greacă 
- tragediile lui Seneca, Sofocle, Euripide sau comediile lui Plaut si 
Terentiu. Apoi dramaturgii antici sunt tradusi, prelucrati, imitati. 
N-a rámas nimic important din aceste imitatii anemice, decát 
studierea structurii dramatice clasice, a principiilor si regulilor de 
compoziție, invátáminte care vor fructifica mai târziul. 


Deocamdată însă, contactul cu operele anticilor a determinat 
apariția unui gen dramatic care timp de două secole se va bucura de 
un succes extraordinar în mediul aristocratic. Este vorba de drama 
pastorală, inspirată din idilele lui Theocrit si din eglogele lui Vir- 
giliu. Drama pastorală reprezintă pe scenă o poveste duioasă de 
dragoste, plasată într-un idilic cadru de natură. Personajele erau 
păstori melancolici, pástorite gratioase, nimfe seducătoare, fauni 
răutăcioși, satiri  senzuali şi, bineînţeles, năstrușnicul zeu Amor. 
Cadrul, personajele, subiectul, situaţiile, sentimentele, totul era con- 
ventional, exterior, idealizat, fals. Dar rafinatul public aristocrat 
savura cu deliciu situaţiile erotice, aluziile picante, reminiscentele 
mitologice și lirismul decorativ al dramei pastorale. Timp de 
aproape două sute de ani scenele europene de pe lângă diferite Curti 
au fost invadate de astfel de nimfe şi păstori. 

În Italia, în numai un secol și jumătate au apărut peste 300 de 
asemenea drame pastorale. Din toate acestea posteritatea n-a reținut 
decât una singură, dar o capodoperă, datorată unui. poet genial: 
Aminta lui Torquato Tasso. 

Subiectul este, firește, convențional. Păstorul Aminta e în- 
drăgostit de nimfa Silvia, care însă nu răspunde sentimentelor lui, 
până când acesta, disperat, încearcă să se sinucidă. Scapă însă cu 
viaţa si, in fata acestei dovezi, mândra nimfă cedează. Piesa este 
lipsită de calități propriu-zis dramatice. În schimb suavele si melan- 
colicele versuri ale lui Tasso creează o atmosferă de farmec în care 


1. De amintit - în genul pieselor care imită tragedia antică - Torrismondo, de T. 


Tasso. Dar în primul rând Sofonisba lui Trissino, prima tragedie din literaturile 
moderne compusă conform regulilor antice, şi care a fost imitată de Corneille 
Voltaire si Alfieri. i 

poetul isi proiectează idealul vieţii simple, frumoase, sincere si 
generoase, cu totul opusá egoismului si ipocriziei curtilor senioriale 
din Italia. „„Veacul de aur“ visat de poet exprimă în astfel de versuri 
idealul unei vieţi de liniște și simplitate, dar nu lipsită deloc de 
plăceri: 

„O, mândrul veac de aur, 

Numit astfel, nu pentru că-n adâncuri 

De albii curgea lapte, iar în crânguri 

Mierea curgea, și huma-al său tezaur 

De pârg îl dăruia cu din belşug, 

Nesfârtecându-se tăiș de plug! 

Nu pentru că năpârci, aspizi, balauri 

Nu picurau venin, ori fiindcă norii 

Nu-nvăluiau pámántu-n sure suluri, 

Și nu pentru că nu purtau corăbii, 

La alt liman negoț si vârf de săbii; 

Ci pentru că acel boz al minciunii, 

Cărui , Virtute “ i-au fost spus nebunii, 

Nu era dreptei firi atotstăpân, 

Nici nu pándea, când umbrele íngán', 

Iubiri se-nládntuind sub luciul lunii, 

Pe pajiști cu crini galbeni și petunii. 

Nu se ştia de asprele lui legi, 

De straşnica-i osándd; - 

Acele inimi slobode si-ntregi 

Nu ascultau decât povata blândă 

A dreptei firi și sfatu-i înțelept, 

Ce glăsuia că: tot ce te încântă 

E-ngăduit şi drept. “ 

(trad. Romulus Vulpescu) 


* 


Marele titlu de glorie însă al teatrului italian din epoca 
Renașterii este comedia. 

Tema acestei comedii este aproape întotdeauna dragostea unor 
tineri în conflict cu rezistența ostilă a bătrânior. Ca formă, este în 
principal o comedie de situaţii, deși nu sunt excluse nici schitarea 
unor caractere, nici satira unor moravuri. Primele comedii originale 
si de valoare ale teatrului italian sunt opera cunoscutului poet 
Ludovico Ariosto!. Dar capodopera genului, care si azi, dupá trei 


1.- Cassaria, Lena, Il Negromante, I Suppositi. - Mare succes a cunoscut Calandria, 
de Bibbiena: (B. Dovizi), - mai ales pentru scenele sale aproape obscene. 
Remarcabile sunt comediile lui P. Aretino — Curtezana si Ipocritul. 

Pietro Bembo 
(portret atribuit 
lui Tizian). 


sute de ani, se joacă pe scenele teatrelor din toate țările este 
Mătrăguna lui Niccolò Machiavelli!. 

In aparență piesa este o comedie de situații, — și totodată de 
caractere, — aproape o farsă. Găsim în Mătrăguna acea intrigă 
complicată și uneori neverosimilă, preferată de autorii de comedii ai 
secolului al XVI-lea. Dar ceea ce face din Mărrăguna o capodoperă 
sunt caracterele personajelor smulse din societatea Florenței epocii 
şi profundul adevăr cu care sunt zugrăvite moravurile acestei so- 
cietáti. Lascivitatea subiectului — pe care papa Pius X și cardinalii săi 
o apreciau sincer — nu micșorează virulenta satirei implicate. 


Bătrânul Meser Nicia, căsătorit cu tânăra și frumoasa Lucrezia, îşi 
dorește zadarnic un copil. Callimaco, un tânăr îndrăgostit de Lucrezia, 
reușește cu ajutorul intrigantului Ligurio să-i fie prezentat lui Nicia 
drept un medic vestit care ar putea, cu marea-i pricepere dofioricească, 
s-o ajute pe Lucrezia să facă un copil. Pentru aceasta, donna Lucrezia 
va trebui să bea o doctorie pregătită cu suc de mătrăgună, apoi să 
doarmă o noapte cu un necunoscut care sd tragă în el otrava băuturii. 
Naivul Messer Nicia e cu atât mai încântat cu cât a găsit si pe cel ce se 
va „sacrifica“ să petreacă o noapte cu donna Lucrezia și care, 
bineînţeles, e tocmai Callimaco. „Virtuoasa “ soţie este convinsă mai 
întâi de însăși mama sa, precum și de călugărul Timoteo, după ce 
acesta a primit o pungă. cu galbeni. După noaptea de „tratament 
medical“, donna Lucrezia va rămâne însărcinată, spre marea fericire a 
lui Messer Nicia, care în sfârșit va fi tată; dar si a celor doi tineri care 
își vor continua de acum înainte legăturile lor amoroase. 


1. Considerată de Voltaire superioară comediilor lui Aristofan — și egalată numai de 


Moliére. 

Materia piesei este într-adevăr licentioasá, și de un umor copios, 
dar Machiavelli nu s-a amuzat când a scris-o: ,,Rád, dar râsul meu 
nu vine din inimă“, mărturisea odată autorul. De fapt, comedia lui 
Machiavelli aduce pe scenă o lume de ipocriti si vicleni, paraziți si 
proști, ráutáciosi amorali, o lume coruptă și stăpânită de dorințe 
josnice. Prin fiecare personaj autorul ridiculizează o întreagă cate- 
gorie de oameni din vremea sa. Prin Messer Nicia, pedanteria, 
aroganta si naivitatea savantului de cabinet, izolat de oameni și 
dezobisnuit să privească viața reală. Prin Ligurio, amoralitatea, 
cinismul dar si istetimea celui care înțelege că într-o astfel de lume 
oamenii pot fi manevrati prin patimile si slăbiciunile lor. Prin 
Lucrezia și Callimaco, virtutea doar de suprafață a femeilor 
Renașterii, sau senzualitatea, impulsivitatea și superficialitatea tin- 
eretului. 

Cel mai bine reliefat personaj însă este fratele Timoteo, călu- 
gărul lipsit de o vocaţie religioasă, un monstru al ipocriziei, lacom 
după bani, lipsit de cinste și conștiință, simbol al venalitátii 
oamenilor Bisericii. Iată-l vorbindu-si fără scrupule, în timp ce-și 
joacă în palmă galbenii primiţi spre a o corupe pe donna Lucrezia: 

„Adevărul e că m-au prins cu momeala lor, dar nu-i vorbă m-au 


prins cu folos... Messer Nicia și Callimaco sunt bogați si, cu mijloace 
diferite, voi ști să trag foloase de pe urma fiecăruia. E bine ca povestea 


Ava 


asta să rămână în taină, căci ne interesează pe toți deopotrivă. Fie ce-o 
fi, eu n-am de ce să mă cdiesc... "' 


Iată de ce Mătrăguna ocupă în istoria teatrului locul exact opus 
teatrului medieval: pietatea „miracolelor“ și „misteriilor““ s-a trans- 
format acum în sarlatania călugărului care stie cu sofisticária lui să 
justifice orice act de imoraliate: 


„În privința conștiinței trebuie să aveţi în vedere faptul că unde 
este un bine sigur, este un rău nesigur si nu trebuie sd renunfi niciodată 
la bine de frica răului. Aici, este un bine sigur: acela că vefi rămâne 
însărcinată si că astfel veţi câștiga un suflet pentru bunul Dumnezeu. 
Răul nesigur este acela că omul care se va culca cu dumneavoastră 
după ce afi luat medicamentul trebuie să moară, dar sunt $i dintre aceia 
care nu mor. Credinţa că actul în sine ar fi un păcat, este o poveste, căci 
voința este aceea care păcătuiește, iar nu trupul. În afară de asta, în 
orice cauze trebuie urmărit scopul faptelor. lar scopul dumneavoastră 
este de a vă câștiga un loc în paradis si de a vă mulțumi soțul. Biblia 
spune că fiicele lui Loth, crezând că au rămas singure pe lume, au trăit 
cu tatăl lor; și pentru că intenţia lor era bună, ele n-au păcătuit... “ 


" 

Cu asemenea luciditate si sarcasm a privit Machiavelli lumea 
monahală, clericală și burghezia vremii lui. Umorul lui însă, oricât 
ar fi de volubil, nu izbutește să ascundă amărăciunea şi pesimismul 
ilustrului autor al Principelui, în această cea mai reprezentativă 
operă a teatrului Renaşterii italiene. 

Realismul, satira si umorul acestui teatru nu se vor limita însă la 
opera lui Machiavelli, ci vor continua, într-o formă cu totul diferită, 
într-un alt gen de teatru, de o importanță excepţională pentru 
întreaga mișcare teatrală europeană: în „commedia dellarte“!. 


Poezia. Michelangelo 


Poezia lirică italiană din perioada Renaşterii mature este o 
desăvârșită ilustrare a ideilor umaniste. 


Michelangelo - autoportret 
(detaliu din grupul „Pietă“, domul din Florenţa). 


Unul din cele mai strălucite și mai reprezentative centre literare 
ale vremii este Curtea familiei Medici din Florența. O figură carac- 
teristică pentru idealurile exprimate de această poezie este Lorenzo 
dei Medici (1448-1492). Om politic deosebit de dotat, foarte 


1. Vezi infra, secțiunea „Teatrul“. 

ambițios, mare senior, pretuind din plin si plăcereile ușoare, el a fost 
și un poet talentat. Înzestrat cu o frumoasă cultură umanistă a scris 
poezii în care abundă elemente de mitologie, altele pline de seva 
unei: inspiratii populare, in general dominate de îndemnul bucuriei 
de viaţă, al trăirii din plin a tuturor plăcerilor. Cea mai cunoscută 
culegere a sa de poezii, Cântece de carnaval, contine si foarte 
caracteristica (pentru autor si pentru operă) poezie Triumful lui 
Bachus si al Arianei, care incepe cu binecunoscutele versuri: 


„Ce frumoasă-i tinerețea 

Și ce repede apune! 

Fiţi voioși, lăsaţi tristețea, 
Mâine ce-o fi, nu știm spune. ' 


La Curtea lui Lorenzo trăia si Angelo Poliziano (1454- 1494), 
erudit umanist, care cultivă o poezie de o sensibilitate acută, cu 
multe reminiscente mitologice, dar si cântece de dans („balade“). 
Opera sa principală, Povestirea lui Orfeu, în genul pastoralei mult 
apreciat în mediul rafinat al curților italiene, include scene de un 
lirism delicat, umbrite de o ușoară melancolie, — ca în acest fragment 
în care păstorul se plânge de nepăsarea nimfei lui iubite: 


Li 


„Ascultă-mi, codrule, amarele cuvinte 
La care nimfa mea nu vrea să ia aminte! 
Frumoasa nimfă-i surdă la cimpoiul 
Cu care-i tângui dorul meu pe urme; 
De-aceea, întristatei mele turme 
Nici apa de izvor și nici trifoiul 
Nu-i mai priesc, si-o-nvenineazd roiul 
Durerii care pe păstor îl prinde. 
Ascultă-mi, codrule, amarele cuvinte. “ 
(Trad. Ion Frunzetti) 


* 


În rândul celor mai mari poeti ai Renașterii se situează si 
Michelangelo (1475-1564), care a scris versuri de-a lungul întregii 
sale vieţi - sonete si madrigale — fără să le publice. Geniul gigan- 
ticului artist (, pe care numai Dumnezeu l-a putut întrece“ — spunea 
Rilke), cu viziunea și forța sa dantescă, cu sufletul său atât de 
zbuciumat, şi-a scris în dramatica singurătate a chinuitei sale vieţi 
cele peste 300 de poezii ca pe o continuă si cu neputinţă de reținut 
mărturisire sinceră; de la revolta în fața spectacolului Curiei papale 
corupte: 

—————————————————— — 


Luigi Pulci (dupá un portret de Filippino Lippi). 


Se toarnă din potire coifuri, spade, 

iar sângele lui Christ se vinde — ciuturi! 
Nu spini si cruce vezi, ci săbii, scuturi: 
răbdarea, însuși lui lisus, îi scade... 


Meis și până la concepţia sa, esențialmente platonică, despre viață 
si iubire, despre credintá si frumos. Marile teme ale poeziei lui sunt, 
mai întâi, frumosul și iubirea (dedicată Victoriei Colonna): 


Din leagăn frumusețea i-a fost dată 
drept pildă de urmat chemării mele 
şi-n artă numai ea mi-arată țelul. 

Cei ce n-o cred n-au strop de judecată. 


Frumusețea morală este oglinda divinității în om; iar iubirea — 
dorința și putinţa de a te înălța la cerul virtuţii. Celelalte mari teme — 
sentimentul morţii, idolatrizarea artei si fervoarea credinței în Dum- 
nezeu, sunt ilustrate în ultimul său sonet: 

Ajuns-au anii, cursul vieţii mele, 
fragilă barcă-n larg pe mări profunde, 
în portul nostru-al tuturor, pe unde 
dăm seamă toti de bune si de rele. 

Azi știu c-a fost sortită să mă-nșele 
văpaia închipuirilor fecunde 

ce-n însăși fantezia mea se-ascunde; 
căci idol mi-am făcut din artă. Stele, 
doruri si vise, — ce-o s-ajungá toate 
acum când două morti îmi stau în faţă? 

Una m-a prins, cealaltă stă s-apuce. 
Nici dalta nici penelul nu mai poate 
S-aline trupul meu, cuprins în brafd 
de Cel ce ni le-a-ntins murind pe cruce. 
(Trad. de Eta Boeriu si C. D. Zeletin). 


Poema eroi-comicá 


Inspiratá din vechile legende eroice franceze difuzate de-a 
lungul veacurilor prin intermediul cântăreților ambulanți, poema 
eroi-comicá a fost cultivată în special la Curtea ducelui din Ferrara. 
Evident că, în noile condiţii ale vieții Renașterii și potrivit concepti- 
ilor acesteia, materia eroică medievală - in Italia, unde orânduirea 
feudală a fost de scurtă durată și unde instituția cavaleriei a fost slab 
reprezentată — nu putea să fie prelucrată acum decât în lumina 
ironiei, incluzând totodată gusturi și idei burgheze, sau aluzii la fapte 
si persoane din vremea Renașterii. În genul extrem de popular al 
parodiei romanelor cavalerești medievale un enorm succes au avut 
poemele burleşti ale lui Teofilo Folengo (1496-1544) — semnate 
Merlino.Coccaio - într-o limbă „„macaronică“ — jargon al unor 
personaje grosolane si ignorante (poemul Baldus, etc.).. 

Astfel, Luigi Pulci (1432-1484) scrie poemul amplu, intitulat 
Uriagul Morgante, parodie a cântecelor de vitejie franceze, reflec- 
tând mentalitatea societăţi cultivate florentine, exprimând încrederea 
în calităţile naturale ale omului, ironizând instituțiile şi moravurile 
feudalo-aristocratice şi ridiculizând cu o vervă explozivă misticis- 
mul religios. Pulci este cel mai popular poet al epocii si scriitorul 
care manifestă cea mai mare independență în gândire dintre contem- 
poranii lui. Poemul său eroi-comic este în cea mai mare măsură 
inspirat din materia populară, scris fiind în limba vorbită a poporului 
și cu un umor care nu evită tonul vulgar: 


„Să-ţi spun drept: 
Nu cred mai mult în negru ca-n albastru, 
Dar cred într-un clapon rasol sau fript, 
Si cred, din când în când, şi-n unt şi-n sland. 
Mai cred în bere şi, când am, în vinuri; 
În cele vechi mai mult decât în must. 
Vezi, asta e: în vin cred eu din toate, 
Si cred că mântuirea prin el vine!" 

(Trad. Ion Frunzetti) 

Boiardo (portret, sec. XV). 


Spre deosebire de Pulci, care se inspiră dintr-o sursă populară, 
contele Matteo Maria Boiardo (1440-94) își scrie poema intitulată 
Orlando îndrăgostit, sub influenţa culturii sale vaste umaniste. 
Influențat și de romanele curtene, el va insista mai ales asupra 
sentimentelor erotice ale eroului și asupra mediului curtean, în 
cadru, costume, episoade si maniere, în locul gravității vechii 
legende eroice preferând supletea ironiei. Rămas neterminat, poe- 
mul va fi continuat — desi în alt spirit + de Ariosto!. 


Ludovico Ariosto 


Capodopera lui Ludovico Ariosto (1474-1533) duce genul 
poemei cavaleresti páná la limita de artá a perfectiunii. Orlando 
furiosul este epopeea cavalerismului așa cum apare interpretat într-o 
societate curteană în care ideile umaniste îmbrăcaseră haina gus- 
turilor aristocratice. 

Orlando este cavalerul curtean care participă la războiul dintre 
creștini și sarazini. Se îndrăgostește de păgâna Angelica, dar, când 
află că aceasta este îndrăgostită de un soldat, Orlando îşi pierde 
mințile. Nebunia sa ia forma furiei - de unde si titlul poemului: 
|.  Boiardo este cel mai pur, mai delicat poet erotic al sec. XV italian; Canzonierul 


său (în care tema unică este iubirea) îl are ca model pe Petrarca - marele cod 
poetic al secolelor XV-XVI. 

„Cu sabia-n stânci lovi şi pân 'la cer 
Săriră-n zbor scântei și pietre sparte. 

Și vai de orice trunchi de fag sau cer 
Din cari ibovnicii-si făcură-o carte! 
De adăpostul lor la vânt și ger 

Nici turme, nici pdstori n—or avea parte, 
Si limpedea páráului oglindd 

Mânia fu destul sd i-o aprindă. “ 

Cavalerul Astolfo, călare pe un cal înaripat, face o călătorie în 
lună, loc unde se află toate lucrurile pierdute de pe Pământ: lacrimile si 
suspinele amanfilor, planurile şi dorinţele vane, darurile făcute prinților 
pentru a obține ceva în schimb, adulările si versurile curtenilor, iubirile 
zadarnice, precum $i o mulțime de cupe conținând mințile pierdute de 
diferite categorii de oameni, de îndrăgostiţi, de filosofi, de cei care-și 
fac iluzii în grațiile prinților, de magi, artisti, sofisti, astrologi sau poeți. 
Într-una din aceste cupe Astolfo găsește mințile pierdute ale lui Or- 
lando. I le aduce pe pământ, Orlando se vindecă si începe asediul 
păgânilor. Câştigă lupta cu ajutorul divinității, care transformă pietrele 
în cai și frunzele în corăbii de luptă. 


Acesta este subiectul poemului. Alături de linia principală a 
acţiunii găsim îndelung tratată povestea dragostei dintre un cavaler 
mahomedan si o creștină amazoană, cavalerul terminând prin a se 
creştina. Dar sunt nenumărate episoadele secundare ce dau o infinită 
varietate epică poemului. 

Poemul ilustrează atât prin formă, cât și prin subiect, sau idei, 
rafinamentul culturii din epoca Renașterii italiene mature, cultul 
frumosului, hedonismul și senzualitatea acestei societăți de curte în 
mijlocul căreia a trăit poetul. Fără accente deocamdată de tristeţe, 
asemenea tonuri vor apărea însă în curând în poezia italiană, în 
cadrul crizei ideologice a umanismului, criză provocată de reacti- 
unea Contrareformei. 

Atât felul de tratare a temei, cât și ideile și stilul poemului sunt 
caracteristice pentru fizionomia acestei culturi. 

Tema poemului este o temă tradițională. În general epopeile 
Renașterii au fost influențate si de operele Evului Mediu, de chan- 
sons de geste, cât şi de romanele de curte; această influență a fost 
combinată cu o influență homerică și în special cu a lui Virgiliu, 
care continuă să se bucure de un prestigiu imens. Importanța 
elementului religios însă în cuprinsul acestor poeme scade. Însăşi 
tema luptei dintre lumea creștină și cea păgână nu are pentru Ariosto 

Ariosto (desen de Tizian, 1532). 


acea însemnătate principială și ideologică pe care o va căpăta 
poemul lui Tasso, Jerusalimul eliberat. 

Caracterul stilistic de bază al poemului îl formează ironia. În 
poemul său, pe care Ariosto îl continuă acum în alt spirit, Boiardo 
adoptase și el o ușoară atitudine ironică. Dar Ariosto merge mai 
departe. El își însușește în mod consecvent comportarea ironică față 
de fantastica lume a aventurii și idealurilor cavalerești. Constiinta 
critică a poetului umanist, eliberat de superstiții și prejudecăți, 
ironizează materialul Evului Mediu prelucrat în poemul său. Ariosto 
face impresia că se joacă într-un mod foarte degajat cu acest 
material și aceasta o arată prin repetate observaţii critice, glume, 
ironii etc... Vorbind despre lucrurile supranaturale el le materiali- 
zează în mod ostentativ, arătând prin aceasta absurditatea lor. În mai 
multe pasaje (vizita lui Astolfo în lumea de dincolo, pedepsirea 
frumoaselor care rămân indiferente la pasiuni, Astolfo care în 
paradisul imaterial se hrănește) Ariosto pare că îl parodiază pe 
Dante și concepția medievală. 

În vivacitatea ironiei cu care este tratat trecutul identificăm 
trăsătura caracteristică de gândire și de stil a poemului. Dar cu tot 

scepticismul și cu ironia sa de om al Renașterii, Ariosto nu ridicu- 
lizează cavalerismul. Dimpotrivă, el se forțează să scoată în evidență 
momentele pozitive ideale din poemele cavalerismului, cultul senti- 
mentelor înalte omenești, al credinței, altruismului, vitejiei și no- 
bletei. El înzestrează cavalerismul cu un conținut uman ideal, așa 
cum o va face în felul său si Cervantes. 

Acest fond ideologic este sustinut de o rafinatá realizare poeticá. 
Ariosto admiră lumea cavalerismului ca pe o ficțiune artistică, iar 
miraculosul îl foloseşte ca pe un element exclusiv artistic, lipsit de 
forța veracitátii pe care miraculosul o păstra in epoca naivului Ev 
Mediu. Poetul nu cântă faptele în modul cronicăresc al unui cântăreț 
medieval, ci aspectele poetice ale lumii prezentate în materialitatea 
lor, eleganța exterioară a lumii cavalerești, spectaculosul, fru- 
musetea, strălucirea ei, iar nu entuziasmul său războinic, eroic. 

Poetul Renașterii prezintă aici infinita varietate a naturii ome- 
nești: eroism și aroganță, fidelitate și trădare, spiritualitate și sen- 
zualitate, puritatea imaculată și viciul cinic, sinceritatea și minciuna. 
Și toată varietatea de atitudini și sentimente el o învăluie într-o 
lucidă seninătate contemplativă. Chiar și atunci când scena este pur 
imaginară, când aspectul exterior este neverosimil, iar faptele au un 
caracter fantezist, personajele: poemului sunt oameni vii, reali prin 
manifestările și sentimentele lor. Iată-l de pildă pe Orlando, lamen- 
tându-se: 


„Nu eu, nu eu plâng astfel; pare-mi-se 
Că-acel ce fu Orlando-i sub pământ. 
Iubita nestatornicd-l ucise 
Și, înșelându-l, îl várd-n mormânt. 
Eu sunt doar duhul celui ce-o iubise 
Și rătăcesc prin iad acum, plângând. 
Să fie tuturora, deci, de știre 
Să nu-și pună nădejdile-—n iubire! “ 
(Trad. Ion Frunzetti) 


La această varietate de teme și atitudini se adaugă varietatea 
tonului: de amploare epică sau de finețe lirică, de calm idilic sau de 
impetuozitate pasională, de argutie comică si satiră, sau de ironie 
acidă; apoi, marea varietate de caractere a personajelor si a stărilor 
sufleteşti, schitate cu multă finețe psihologică. Numeroase trăsături 
ale acestui poem se vor regăsi în Fecioara din Orleans (Voltaire), 
Oberon (Wieland), Don Juan (Byron) sau în Ruslan și Ludmila 


(Puşkin). 

Torquato Tasso 


Un moment critic al culturii Renasterii se declanseazá in a doua 
jumătate a sec. XVI. Reactiunea feudală este dublată de reacţiunea 
catolică (determinată si de recenta mișcare de reformă a lui Luther), 
în cadrul căreia se convocă Conciliul din Trento, ia naştere ordinul 
călugăresc al iezuiţilor, se întăreşte tribunalul Inchiziției și se publică 
primul Index al cărților interzise. Toate aceste împrejurări determină 
o criză în sânul mișcării umaniste. Biserica catolică reîncepe în acest 
timp ofensiva împotriva spiritului umanist, a criticismului și a 
spiritului științific de cercetare. 

Poetul reprezentativ al acestei epoci este Torquato Tasso 
(1544-1595)|. 


Torquato Tasso (portret de Allori, c. 1575). 


Temperament nervos și excesiv de impresionabil, la Tasso se 
observă o chinuitoare luptă între dispoziţiile sale naturale epicuriene 
şi religiozitatea sa, poetul fiind obsedat să nu cadă în erezie și să 
devină jertfa Inchiziției. În acelaşi timp poetul a trebuit să îndure 
umilirea vieţii de curte, viață contrară idealului sáu de libertate si 
independență. Toate aceste cauze au zdruncinat nervii lui Tasso, 
trezindu-i mania persecuției si ducându-l la nebunie, - o stare 
nervoasă care, cu intermitențe de luciditate, a durat douăzeci de ani. 


1. Vezi T. Tasso, Jerusalimul liberat (trad. Aurel Covaci, Prefatá de Ovidiu Drimba, 
pag. V-XLVI), 1969. 


274 OVIDIU DRIMBA 


Poet al curţii din Ferrara, Tasso a scris poezii caracterizate prin 
senzualitate, sinceritatea tonului si eleganța expresiei, drama pas- 
torală Aminta, Dialoguri filozofico-morale, poemul cavaleresc (care 
l-a făcut celebru la vârsta de 19 ani) Rinaldo, si în primul rând 
epopeea Jerusalimului eliberat. Subiectul operei (care căpăta 
puternice rezonanţe de actualitate, când, după bătălia de la Mohacs, 
expansiunea turcească ajunsese în centrul Europei, iar pirații ma- 
homedani jefuiau coastele Italiei) se desfășoară pe fondul istoric al 
primei cruciade conduse de Godefroi de Bouillon. 

Cruciații ajung sub zidurile Ierusalimului. Dintre ei se disting prin 
vitejie mai ales cavalerii Rolando şi Tancredo, iar dintre sarazini, 
Argante si viteaza luptătoare Clorinda, de care se va îndrăgosti Tan- 
credo. În urma unui conflict, Rinaldo părăseşte tabăra. Frumoasa sarazi- 
ná Armida, trimisă anume în tabăra cruciaților, izbutește să cucerească 
cu farmecele ei mai multi cavaleri, pe care apoi îi tine închişi în castelul 
său fermecat - printre aceștia ajungând și Tancredo - si pe care îi va 
elibera Rinaldo. Goffredo de Bouillon asediază cetatea, dar Argante si 
Clorinda dau foc mașinilor de război ale cruciaților. Tancredo luptă în 
duel cu iubita sa Clorinda, pe care o va recunoaște numai după ce a 
rănit-o mortal. Rinaldo — ajuns si el sub puterea farmecelor Clorindei — 
reuşeşte să scape, venind în ajutorul cruciaților. Începe asaltul cetății, 
Goffredo îl ucide pe Argante, este și el rănit și îngrijit de duioasa 
sarazină Herminia care-l iubește; în fine musulmanii sunt învinși si 
Ierusalimul este cucerit, eliberat. 


Intenţia lui Tasso a fost să scrie un poem eroic, o epopee care 
lipsea literaturii italiene. Ariosto scrisese un poem eroi-comic, cu 
fantezie, cu ironie și într-o compoziție capricioasă. Tasso însă își 
alege un subiect grav și o acţiune serioasă, elimină cavalerii rătăci- 
tori si spiritul de aventură, aduce caractere nobile, suprimá elemen- 
tele brutale, comice sau vulgare, urmărind în schimb unitatea com- 
pozitionalá, seriozitatea dezăvârșită a tratării, spiritul eroic si re- 
ligios, verosimilitatea si naturaletea, construcția coerentă și logică — 
si tonul solemn care convenea epopeii: 


„Cânt sfinte arme, cânt pe Căpitanul 
Liberator al Sfántului Mormánt; 

Îl cânt pe cel care-a-nfruntat Coranul, 
Pe cel ce-a pătimit luptând îl cânt, 
Că-n darn Infernul asmuţi noianul 

De neamuri de pe-al Asiei pământ, 
Căci neînduplecat, sub cruce, iarăşi 
I-a strâns pe rătăciţii lui tovarăşi.“ 


Religiozitatea poemului lui Tasso rămâne însă pur formală, 

ERS 


Vittoria Colonna (de Girolamo Muziano, c. 1550). 


exterioară, convențională. Elementele religioase, oricât ar fi de 
numeroase, au doar o funcție decorativă — la fel ca si elementele 
mitologice sau cele miraculos-fantastice. Spiritul poetului era ali- 
mentat cu o substanțială cultură clasică, iar reminiscentele din 7/iada 
si din Eneida sunt frecvente. Pe lângă aceasta, este vizibilă influența 
lirismului lui Petrarca si este vie aici amintirea unor personaje si 
episoade din Orlando furios al lui Ariosto (Armida o amintește pe 
Angelica, Clorinda pe Brandamante, etc.). 

Materia capodoperei lui Tasso este compozită: istorică dar şi 
legendară, realistă dar si fantastică, creştină dar și păgână, clasică dar si 
cavalerească, eroică dar şi sentimentală. lar natura n-a mai fost cântată 
- după Dante - de nici un alt poet italian într-un fel atât de fermecător: 


„Din pântecul vârtos al gliei-mame 

Se împânzise noaptea cea obscură, 

Purtând în jurul capului marame 

Cu tiv de prețioasă rouă pură. 

Și, scuturándu-si umede năframe, 

Pe câmpuri flori și ierburi mari crescură. 
Bătând din aripe, zefiri ugori 

În somn îi mângâiau pe muritori... “ (XIV, 1) 


Ceea ce este însă esenţial este faptul cá, desi are forma poemului 
epic, Ierusalimul eliberat nu se remarcă prin calități epice. Tasso nu 
are o preferință pentru aventura în sine, scenele de bătălie pe care el 
le descrie nu-l impresionează pe cititor, personajele sunt mai puțin 

firi eroice, voluntare, cát mai mult caractere idealiste, interiorizate, 
visătoare, lirice, devenind adeseori proiecţii ale stărilor subiective 
ale poetului însuși. 

În locul fanteziei poetice, a viziunii feerice sau a inclinatiei spre 
ironie a lui Ariosto, Tasso manifestă o sensibilitate extrem de acută. 
Tasso nu are relativa obiectivitate si impersonalitate necesare si 
caracteristice creatorului epic. Este in schimb extrem de sensibil la 
suferintele si slábiciunile inimii omenesti, la nostalgii, nelinisti, 
amintiri, melancolii, indoieli, tristeti nelámurite, visuri neimplinite, 
dorințe nemărturisite. Si, îndeosebi, este poetul iubirii pasionale, 
voluptoase, creatorul unor eroine ca Armida, Herminia, Clorinda, a 
căror forță artistică este dată tocmai de slăbiciunea lor, de pasionali- 
tatea și o uşoară melancolie cu care se dăruiesc iubirii — asemenea 
Herminiei, care: 


Adesea când, sub arșițele verii, 

Dormeau la umbră blândele mioare 
Umplea c-un nume dafinii si cerii 

Scriind pe ei iubirea-i arzătoare 

Și — negrditd — volbura durerii, 

Și, recitind apoi cu-nfioarare 

Ce mâna ei săpase cu migală, 

Dădea în ochii-i lacrima năvală... (VII, 19) 


(Trad. Aurel Covaci) 


Nici mediul sau epoca - sceptică, critică, superficială — nici 
temperatmentul poetului nu ofereau premisele necesare unei 
viguroase creaţii epice, unei adevărate „epopei“. În schimb capo- 
dopera lui Tasso a adus o inspiraţie elegiacá si idilică, o deosebită 
gingășie în exprimarea celor mai intime stări sentimentale, o aspi- 
ratie tulbure si nelinistitá a unui suflet zbătându-se contra adver- 
sitátilor vieţii, un fascinant simt al peisajului nocturn, o mare putere 
sugestivă a cuvântului și a atmosferei: acestea sunt notele moderne 
pe care le aduce lirismul /erusalimului liberat. „Sub aparențele 
preţioase ale poemului eroic, poemul este o intensă lume interioară, 
lirică sau subiectivă, elegiac-idilicá în părțile ei esenţiale, ecou al 
dorurilor, al extazelor si al plânsului plin de jale ale unui suflet nobil, 
contemplativ și muzical“ (De Sanctis) . 


1. Alte opere: Aminta, Rinaldo, Il Re Torrismondo, Rime, Gerusalemme 
conquistata, Discorsi del poema eroico. 


Literatura francezá in 
epoca Renasterii 


Împrejurări istorice si particularități culturale 


Umanismul francez capătă o mare dezvoltare în primul rând 
prin avântul studiilor filologice (Budé, Dolet, H. și R. Estienne, 
Amyot, etc.). Studiile umaniste vor fi imbrátisate cu precădere de 
tineri nobili cu vederi libere și înaintate (poziţiile umanismului 
popular vor fi reprezentate doar prin Rabelais), ceea ce va imprima 
umanismului francez un anumit caracter de izolare față de proble- 
mele sociale grave și față de interesele sau concepțiile burgheze si 
populare. 

Expediţiile militare franceze în Italia, începute încă de pe la 
sfârșitul secolului anterior, raporturile culturale intense dintre cele 
două țări, stabilite atât pe aceste căi cât si pe cele comerciale sau ale 
călătoriilor de studii, lărgesc mult orizontul cultural și sporesc 
influența Italiei. În primii douăzeci de ani ai domniei sale, Francisc I, 
sfătuit mai ales de sora sa Margareta de Navarra, una din cele mai 
culte femei ale Renașterii, sprijină mișcarea umanistă. Un oraș ca 
Lyonul devine centrul tipografic european, se traduc operele an- 
ticilor latini și greci, iar prin fondarea Colegiului Franţei, institut de 
învățământ superior în care se predau disciplinele umaniste pe baze 
laice, critice, filologice, citadela scolasticii, a obscurantismului și 
intolefantei, care era Sorbona, primeşte o grea lovitură. 

Primele trei decenii ale secolului au însemnat o epocă în care 
regele se manifestă ca un protector al culturii și binevoitor chiar și 
față de protestanți. Apoi, din 1534, când mișcarea protestantă ia 
forme mai hotărâte, fapt care se va reflecta și în literatura vremii, 
regele își va schimba radical atitudinea (determinat și de consideren- 
te de politică externă) și întreaga viaţă culturală a Franței va suferi o 
influență negativă, agravată în a doua jumătate a veacului de 
războaiele civile, zise „religioase“. 

Proza: Fr. Rabelais 


Singurul umanist francez de seamă exprimând poziții de gândire 
populare este în același timp si cel mai reprezentativ scriitor al 
Renașterii franceze — Francois Rabelais (1495-1553). 

Fiu al unui intelectual (avocat), Rabelais este destinat de familia 
sa vieţii călugărești, desi era omul cel mai lipsit de vocaţie religioa- 
să. Rămâne însă un timp în mânăstire (si, cel puţin formal, va 
rămâne toată viaţa călugăr), pentru că această viaţă îi da posibilitatea 
studiului. Și Rabelais studiază temeinic latina și (ceea ce era încă o 
raritate) greaca; autorii săi preferați fiind Plutarh, Lucian, Pliniu, iar 
dintre moderni, Erasm. Trecând prin universităţile mari ale Franţei, 
studiază dreptul si se dedică in mod special studiului și practicii 
medicinii, fiind un timp medicul principalului spital din Lyon. 

Medic personal și secretar al unui distins umanist, cardinalul Du 
Bellay şi renumit diplomat, apoi al guvernatorului francez în 
Piemont, Rabelais face câteva călătorii mai îndelungate în Italia. 
Prieten apropiat cu cei mai indrázneti gânditori și scriitori ai Franţei 
timpului, apărat în faţa furiei teologilor de către înalții săi protectori, 
condamnat în patru rânduri de Sorbona pentru cărțile sale și 
punându-și de multe ori viața în pericol, Rabelais se refugiază în 
cele din urmă la Metz. Moare cu puţin timp înainte de izbucnirea 
războaielor religioase, după o viaţă extrem de zbuciumată, - dar o 
viată exemplară de curaj si clarviziune. 

Personalitatea lui Rabelais este caracterizată în primul rând 
printr-o erudiție de o multilateralitate neîntrecută. de nimeni în 
Franţa timpului. Dar întinsele si aprofundatele sale preocupări 
umaniste nu l-au îndepărtat nici un moment de viață; dimpotrivă, 
opera sa reconstituie și reflectă sub foarte multe raporturi o 
adevărată imagine a Franţei vremii; iar în calitate de secretar al unor 
diplomaţi dintre cei mai activi, Rabelais se ţinea la curent și cu 
problemele de politică externă. 

Adversar inversunat al mentalitátii și practicilor medievale, în 
primul rând adversar al obscurantismului, intolerantei și abuzurilor 
întregii ierarhii ecleziastice, Rabelais a lovit cu biciul ironiei sale 
sarcastice în atotputernicii vremii fără crutare, — dar și cu o extremă 
abilitate și prudenţă. Protestantii francezi, folosindu-se de atacurile 
sale anticlericale si antipapale și-au pus mari speranţe in el; însă 
Rabelais, intuind adevărul că orice religie este dogmatică și intole- 

Rabelais (Musée de Versailles). 


rantă, a întors spatele și protestantismului, rămânând un cugetător 
independent. Dar marele merit al său în această privință rezidă în 
puternicul sentiment de atașament față de lumea țăranilor, de con- 
cepțiile, tradițiile și limba lor. De aceea, în timp ce majoritatea 
umaniștilor duceau admirația pentru limbile clasice până la disprețul 
față de limba lor naţională, Rabelais își scrie opera în limba 
franceză, de care s-a apropiat cu atâta afecțiune şi interes, încât 
opera sa rămâne cel mai important monument al acestei limbi. 


Gargantua si Pantagruel — structura si ideile 
operei 


În 1532 apare la Lyon o carte populară, parodie a romanelor 
cavalerești medievale, despre uriastul Gargantua. Succesul imens al 
acestei cărți îl determină pe Rabelais să scrie Grozavele și în- 
spăimântătoarele fapte si isprăvi ale preavestitului Pantagruel, 
regele dipsozilor (1533), prima din cele cinci cărţi, scrise la intervale 
de timp destul de lungi și având fiecare o structură diferită, care 
compun marele roman Gargantua si Pantagruel. Opera lui Rabe- 
lais, alimentatá si de bogatul fond al traditiilor populare, depáseste 
mult parodia eroismului fantastic si aventuros al romanului cavale- 

resc, totodată și exprimând în modul cel mai amplu, clar, pitoresc și 
combativ, concepțiile şi aspiraţiile umanismului francez. 

Opera lui Rabelais — inspirată în principal din creația populară - 
se compune din cinci cărți, care se leagă într-un tot unitar prin 
permanenta unor personaje, a stilului si mai ales a concepției; dar 
care cărţi se disting atât prin temele mari tratate, cât și prin tonul 
variat al satirei, după împrejurările în care au fost scrise. 

Cartea întâi povesteşte nașterea, copilăria si isprdvile uriagului 
Gargantua, războiul dus contra regelui Picrochole si fondarea 
mănăstirii Théléme. Cartea a doua (de fapt scrisă înaintea celei dintâi), 
urmând întrucâtva schema cărţii anterioare, adaugă călătoriile lui 
Pantagruel prin diferite oraşe ale. Franței, scrisoarea primită de la 
părintele său Gargantua și figura poznașului Panurge. A treia carte, 
ocazionată de discuţiile timpului asupra iubirii, femeii și căsătoriei, 
înlocuiește aventurile printr-un abundent material de erudiție, adus în 
discuţie de problema căsătoriei lui Panurge. Cartea a patra, oglindind 
interesul general pentru marile expediții maritime ale vremii, ia ca 
pretext navigația flotei lui Pantagruel pentru a satiriza sub forma 
alegoriei persecuțiile religioase si abuzurile justiției. A cincea carte, 
apărută târziu după moartea lui Rabelais și compusă de un anonim pe 
baza materialului lăsat de marele scriitor, continuă și lărgește aria 
satirei la adresa Bisericii, justiției, scolasticii si a curții regale, pe un ton 
de cel mai vehement pamflet. 


Privită în asamblu, opera lui Rabelais apare ca un amestec de 
caricaturală parodie a poemelor eroice medievale și ca un realist 
roman satiric, in care predomină denuntarea cea mai aspră a lumii 
catolicismului, scolasticismului si monahismului; totul însă numai 
de pe poziţiile de gândire ale umanismului, niciodată din punctul de 
vedere al interesului sau discuţiei teologale. 

În primele două cărți Rabelais atacă foarte violent — servindu- 
se de puternica armă a caricaturii si a grotescului — scolastica, 
temelia ideologică a vechii lumi, care, considerând filosofia ca o 
simplă „slujnică a teologiei“ și ca atare căutând să dea o fundamen- 
tare. „filosofică“ dogmelor credinței și celor mai naive superstiții 
religioase, devenise o agresivă sinteză a obscurantismului, fanatis- 
mului și ignoranței. 

Idealul pedagogiei umaniste își găsește, de asemenea, o strălu- 
cită formulare în capitolele de început ale acestor două cărți. La 
baza pedagogiei rabelaisiene stau trei principii: întâi, — elevul va 
trebui să înmagazineze cunoștințe imense nu numai în domeniul 


1. Pentru ideilei pedagogice ale lui Rabelais, vd. supra, cap. Educaţia si 
învățământul. 

limbilor vechi, ci în toate științele. şi disciplinele, va trebui să 
cunoască tot, să fie un adevărat „abis de ştiință'“;-apoi, omul trebuie 
să capete nu numai o educație intelectuală vastă, ci si o educaţie 
fizică foarte, variată, ca. mintea şi corpul să se dezvolte simultan, 
paralel şi armonios; în fine, succesul educaţiei este condiționat de 
alternarea studiului numeroaselor, discipline cu momente de recre- 
atie. Ideile politice și le exprimă Rabelais în bună parte în legătură 
cu episodul războiului dus de tatăl lui Gargantua împotriva lui 
Picrochole, regele feudal tipic, care-și întemeiază autoritatea pe 
forța brutală, ducând războaie de cotropire, neţinând cont de nici un 
principiu de drept. Este vorba în acest episod nu numai de război, ci 
si de figurile a doi regi — primul fiind imaginea monarhului drept, 
bun, paşnic, urmărind bunăstarea si liniştea țării sale, imaginea 
monarhului visat de popor; iar celălalt, Picrochole, vizând figura, 
politica expansionistá, brutalitatea împăratului Carol Quintul, 
dușmanul cel mai redutabil al Franței. 

De la idealurile politice Rabelais trece la idealurile sale sociale, 
zugrăvind viața din mănăstirea Théléme; mănăstire unde nu există 
biserică, unde nu există nici un statut, unde totul este repartizat 
conform necesităților si comodității, unde convietuiesc tineri de 
ambele sexe într-o desăvârșită moralitate, unde domneşte libertatea 
- adică tot ce nu există în mănăstiri. Tot regulamentul acestei 
comunităţi este cuprins într-un singur articol: „Fă ce-ţi place“. Este 
aici o libertate deplină, singura care conduce la o viață morală; căci 
în concepția lui Rabelais omul este de la natură înclinat spre bine, 
numai constrângerile și silnicia îl îndreaptă spre rău, spre răutate și 
spre felurite vicii. Trebuie subliniat că idealul de libertate al lui 
Rabelais nu înseamnă deloc un fel de anarhism, ci traduce doar lupta 
împotriva acelui sistem de forte dispretuind și siluind natura umană 
în care trăia societatea medievală. De asemenea, trebuie subliniat că 
episodul mănăstirii Theleme nu este conceput de Rabelais în mod 
organic ca o „utopie“ si este departe deci de a avea coerenţa si 
consistenţa Ufopiei concepute de Th. Morus; în realitate, este aici o 
fantezie a unui umanist (care între timp a cunoscut viața fastuoasă a 
curților italiene), care visa o ideală îmbinare a unui frumos cadru de 
viaţă materială cu o frumuseţe intelectuală și morală corespun- 
zătoare. 


A treia carte a operei lui Rabelais a apărut mult mai târziu, după 
unsprezece ani. Aceasta, din cauza schimbării politicii interne a 

Franţei, politică ce are acum drept urmare persecuția protestanților și 
a umanistilor cu vederi libere, urmăriți și arsi pe rugurile Inchiziției. 
Rabelais trebuie să fie prin urmare mai precaut. El atenuează 
atacurile la adresa Sorbonei și, începând cu cartea a treia, renunță 
complet la critica si ironizarea Bisericii, menținând doar ironiile 
caustice la adresa călugărilor, fapt de altfel curent la acea epocă. În 
semn de dezavuare a politicii de acum a fostului „părinte al 
umaniștilor““, Francisc I, personajul de prim plan nu mai este regele 
Pantagruel (acel gigant veşnic însetat, figură reluată de Rabelais din 
teatrul medieval), ci prietenul său Panurge, studentul medieval 
chefliu, afemeiat, aventurier, leneș, mare farsor și foarte abil, dar de 
o abilitate lipsită de orice scrupule. Materia acestei cărți este centrată 
în jurul lui Panurge. Problema căsătoriei lui Panurge îi dă ocazie 
autorului să-şi etaleze întinsele cunoștințe din toate domeniile şti- 
intei. Sfaturile ce le primeşte Panurge in acest sens sunt confuze, 
contradictorii şi absurde. 

Începând cu această carte, elementele fantastice ale epopeii 
eroi-comice dispar, iar personajele capătă proporţiile oamenilor 
normali. De altfel, nici în primele două cărți fantasticul, neverosimi- 
lul şi proporţiile gigantice ale eroilor nu l-au împiedicat nici un 
moment pe Rabelais să realizeze un asemenea material epic încât 
toti eroii săi să pară absolut vii, adevăraţi, miscándu-se într-un 
cadru asemănător vieţii reale. În schimb dimensiunile si apetiturile 
gigantice ale eroilor aveau tocmai rolul de a sublinia şi aprecia 
sensul material, valoarea acțiunii umane și bucuria plăcerilor 
pământești. 


A patra carte a romanului Gargantua și Pantagruel apare 
într-un moment când relațiile regelui Franţei cu papa se inráutátesc 
până la punctul de a se declara schisma. De aceea alegoriile satirice 
ale cărții lovesc acum tot mai puternic si tot mai consecvent Biserica 
şi pretenţiile papalității la dominaţia politică universală. Și sunt egal 
atacați atât fanaticii papei, cât si cei ai lui Calvin - principalul atac 
împotriva papalității fiind dat în celebra descriere a „insulei papi- 
manilor“. 


Din cartea a cincea au fost redactate personal de Rabelais 


primele 14 capitole, apărute sub titlul de /nsula sunătoare; restul 
cărții, apărută la unsprezece ani după moartea scriitorului, a fost 
redactată pe baza manuscriselor lui și conţine cele mai violente 


atacuri împotriva Bisericii, foarte adeseori în dauna comicului, — 

căci ceea ce a urmărit aici autorul este eficacitatea pamfletului. 
Epoca în care apare a cincea carte este epoca sângeroasă a începutu- 
lui războaielor religioase, când ideile extrem de violent anticatolice 
ale lui Rabelais servesc minunat pe hughenoți în lupta lor contra 
catolicismului si papalității. 


Caracterul burghez și popular 


Subiectul romanului este luat din literatura populară, având 
puternice rădăcini în folclor, — cu toate că sunt vizibile și urmele 
lecturii povestitorilor și nuvelistilor italieni. Limba romanului, în 
proporţie masivă, dominantă chiar, este limba vorbită, pe care 
Rabelais tine s-o îmbogăţească cu elemente noi, savante și literare. 
Modul de expunere, in special în primele două cărţi, este de așa 
natură încât să fie în mare măsură pe înțelesul poporului, deși se 
adresează si intelectualității. În fine, materialul folcloric (proverbe, 
zicători, povești etc.) este împrăștiat de-a lungul întregului roman. 
Romanul se adresează și unui public cultivat, eventual chiar erudit; 
cu toate acestea, tonul întregului roman este complet străin de orice 
pedanterie și cu atât mai mult de un estetism aristocratic. Dim- 
potrivă, găsim adesea aici o grosolănie intenționată, de un viu colorit 
realist, violentând parcă ostentativ conventionalul „bun-gust“, - așa 
precum o făceau si Boccaccio sau Shakespeare. În general, scenele 
romanului manifesti o constantá afinitate electivá a autorului cu 
mediul popular. El zugráveste cu predilectie straturile plebeiene: aici 


Un autograf de Rabelais, medic. 

geniul sáu realist devine deosebit de savuros, de colorat, de sub- 
stantial. 

Senzatia de viatá pe care o dá romanul este inspiratá de spiritul 
maselor populare: Conceptia scriitorului rámáne fundamental reali- 
stă, dar uneori viziunea sa ia forma exagerată, aproape vulgară, — 
fapt evident în special în pasajele despre Gaster (stomacul; cartea a 
IV-a, cap. 57-62), personaj care pentru Rabelais devine creatorul 
întregii civilizații. 

Pasionata aspirație spre acumularea unei culturi enciclopedice și 
încrederea nelimitată a scriitorului în forțele și bunătatea naturii sunt 
temeliile pe care este clădit idealul umanist al liberei dezvoltări, 
fizice si morale, a ființei omenești. Totuşi, Rabelais îi depășește pe 
cei mai multi umaniști prin faptul cá el nu se prosterneazá în fata 
culturii antice, pe care în schimb; o preia si o valorifică în sensul 
realitátilor si necesităţilor concrete ale contemporaneitátii. De ase- 
menea, Rabelais are vederi umaniste mai largi, intrucát.el este nu 
numai un filolog, ci si un naturalist pasionat. 

Umanismul lui Rabelais, privit prin ceea ce marele scriitor are 
mai specific, nu este abstract si livresc, ci concret, legat de timp si de 
popor, exprimándu-i in mod firesc optimismul, generozitatea, vizi- 
unea critică şi concepţia realistă de viaţă. 


Realism și satiră 


Arma preferată a lui Rabelais este satira, iar mijlocul cel mai 
eficace de a o folosi — umorul, râsul. Dar râsul rabelaisian este un râs 
deosebit, inconfundabil, un râs plin, zgomotos, cu o mare forță de 
contagiune, un râs sănătos, tonic, optimist. Și aici trebuie subliniat că 
realismul lui Rabelais este diferit de acela al altor scriitori ai 
Renașterii tocmai prin faptul că este atât de puternic colorat cu 
tonuri de satiră si umor de factură populară. 

Descrierile sunt pline de culoare, iar situațiile sunt dezvăluite în 
cele din urmă până în esenţa lor socială. În concepția lui Rabelais 
arta trebuie să redea viaţa si în acest sens nimic nu există în viață 
care să fie nedemn de-a intra în artă. Tot ce este viaţă trebuie să 
intre în artă; de unde uneori vulgaritatea, care este prezentă nu 
pentru că autorul s-ar complace vicios într-însa, ci pentru că în 
asemenea cazuri vulgaritatea este un aspect plastic al vieții însăși, 
este un fragment viu al însăși realităţii. Rabelais este uneori inde- 
cent, dar niciodată trivial sau imoral. Ceea ce numim azi „vulgar“ în 

scrisul lui Rabelais este în realitate expresia unei spontane izbucniri 
de entuziasm în fata spectacolului optimist al materialitátii vieţii, o 
dezlántuire a bucuriei de viață a omului Renașterii după îndelungata 
perioadă medievală de misticism, umilință, ascetism, de dispretuire a 
omului și a valorilor vieţii materiale. 

Nenumărate sunt meritele lui Rabelais pentru evoluţia literaturii 
franceze si a celei universale. Ca un deosebit merit de ordin 
lingvistic este faptul că el a creat si a încetățenit sute de termeni din 
toate domeniile, rămași apoi definitiv în franceză - ca: mitologie, 
catastrofă, canibal, mizantrop, temă, sarcasm, olimpiadă, micro- 
cosm, hidrografie, obelisc, piramidă, enciclopedie, paroxism, ar- 
hetip, paragraf, simpatie, parazit, titanic, ditiramb, dizgrafiat, per- 
pendicular, atom, corolar, echilateral, şi alte patru-cinci sute de 
asemenea cuvinte care din limba franceză s-au răspândit în alte 
limbi. 

Totodată, Rabelais are meritul de a fi dat cel mai cuprinzător 
tablou al vieții materiale și spirituale a Franţei Renaşterii. Acest 
tablou însă este tratat critic, şi printre cele mai de seamă merite ale 
lui Rabelais este si acela de a fi lovit (exprimând sentimentele de 
revoltă populară) și în diferitele categorii de magistrați venali 
aparținând burgheziei. 

De asemenea, nu pot fi îndeajuns subliniate aici calitățile artis- 
tice ale stilului său extrem de variat, de pitoresc, de plastic, de 
dinamic, cu inflexiuni calde când evocă lumea ținutului său natal, 
sau cu accente de o asprime nebănuită când biciuieste egoismul, 
răutatea, nedreptatea; un stil uneori înalt, de erudit umanist, de cele 
mai multe ori însă păstrând suculenta graiului vorbit zilnic. Infinite 
sunt apoi resursele umorului său începând cu umorul = fie blajin, fie 
sarcastic (cu care creionează o situație sau caricaturizează un per- 
sonaj) al snoavelor si farselor populare, si terminând cu resursele 
calamburului sau ale cascadei de enumeratii de un comic savuros. 

Romanul lui Rabelais este monumentul literar al Renașterii 
franceze. Gargantua și Pantagruel poate fi considerat o adevărată 
epopee a poporului francez, nu numai pentru că însumează un imens 
tezaur de experienţă, tradiții, concepții si limbă populară, ci şi creat 
fiind într-un moment în care acest popor tocmai își terminase 
unificarea politică!. 


Posteritatea operei. Alti prozatori 


Rabelais n-a creat o şcoală, iar imitatori direcți a avut puţini. 
Dar influenţa lui a fost imensă. Molière si La Fontaine îi datorează 
câteva motive, Lesage a fost influenţat de el, ca şi Voltaire (în 
Candide), Balzac (în Istorii sugubete) sau Romain Rolland (în Colas 
Breugnon). Dintre marii scriitori străini mai mult sau mai puţin 
debitori scrisului lui Rabelais trebuie citat în primul rând Shake- 
speare, în opera căruia s-au descifrat urme ale lecturii lui Gargantua 
si Pantagruel. Certă si vizibilă însă este influența asupra lui Swift. 
Cât despre Goethe, admiraţia sa a mers până la intenția de a da o 
imitație a unei cărți rabelaisiene. l ; 

Dintre ceilalți prozatori francezi ai veacului merită a fi menti- 
onată Margareta de Navarra, autoarea Heptameronului, culegere 
de 72 de povestiri, scrisă sub influența Decameronului si povestind 
întâmplări de obicei din viața aristocratică sau de la Curte. Opera se 
caracterizează printr-o vervă mai temperată, o observaţie realistă 
mai palidă si o permanentă tendință moralizatoare. — prin ceea ce, 
totuşi, cartea nu este mai puțin un interesant document de epocă. 

De asemenea, scene de viață burgheză şi țărănească schiteazá si 
culegerile de povestiri ale lui Noél du Fail si Bonaventure des 
Périers; lumea aristocratiei si a Curtii prinde viatá in memoriile lui 


1. Vd. O. Drimba, Rabelais si Renașterea europeană, ed. Saeculum I.O., 2003. 

Brantóme; in timp ce in ultimii ani ai secolului Satira Menipee, 
pamflet politic scris de autori hughenoți in stil de farsă burlescă, s-a 
bucurat de un succes imens. 


Teatrul 


Cu toate că Renașterea franceză n-a dat literaturii universale 
nici o operă dramatică de valoare, totuşi Franța nu poate fi neglijată. 
Pentru că secolul al XVI-lea, când în Spania și Anglia au început să 
se afirme geniul lui Lope de Vega și cel al lui Shakespeare, în F ranta 
a fost secolul care a pregátit aparitia lui Corneille, Racine si Molière. 
Chiar dacá teatrul francez din epoca Renasterii nu realizeazá mo- 
mente deosebit de importante, totusi prezintá aspecte proprii, intere- 
sante pentru organizarea vietii teatrale, moduri noi de a propulsa 
evolutia acestei arte. 

Se stie cá marele drum al teatrului Renaşterii a fost drumul 
îmbinării unor tradiții populare medievale cu noul umanism alimen- 
tat de cunoașterea teatrului antic. În Franța însă, aceasta s-a petrecut 
mai greu si mai târziu decât în celelalte țări europene, pentru că 
înseși tradițiile teatrului medieval erau aici mai puternice ca oriunde. 
Corporatiile de actori diletanti continuă să joace cu mare succes de 
public farse, moralitáti, „misterii“ și „miracole“, până când, pe la 
mijlocul veacului, Curtea supremă de justiţie le interzice definitiv. 

Cam în același timp, literatii umaniști caută să ridice prestigiul 
teatrului, fie traducând opere ale dramaturgilor greci și latini, fie 
compunând opere originale. De o mare autoritate se bucură acum 
tragediile lui Seneca, cu retorismul si dramatismul lor patetic — 
amănunt interesant de reținut pentru înțelegerea unor aspecte ale 
tragediei franceze din secolul următor. Tot în legătură cu viitorul 
teatrului francez „clasic“, trebuie menţionat acum Étienne Jodelle 
(1532-1573), care își scrie piesele în versuri, reduce numărul per- 
sonajelor, aduce personajul „confidentului““, isi imparte tragediile în 
5 acte si introduce „regula celor trei unități“ aristotelice, potrivit 
căreia piesa trebuie să aibă o singură acţiune care să se desfăşoare 
într-un singur loc si pe durata unei singure zile!. 


vv cat 


l.. Jodelle a scris două tragedii (Cleopatra părăsită şi Didona), precum si comedia 
Eugen, care a avut un imens succes. ~ Prima tragedie tipărită (1538) a fost Cesar 
de Jacques Grévin (care a scris și o comedie). - Mare succes de public a avut 
Pierre de Larivey (un italian stabilit în Franța), autor a 9 comedii, aproape 
traduceri literale din italiană. — Alexandre Hardy (1570-163) este autorul unei 
producții imense, însumând peste 400 de piese, dar în general lipsite de un interes 
artistic real, în majoritatea lor palide imitații. 

Poezia: „Pleiada“ Ronsard. Poezia lioneză 


Primul (în ordine cronologică) poet remarcabil al Renașterii 
franceze este Clément Marot (1495-1544), scriitor cu o modestă 
cultură umanistă, dar cu îndrăzneţe atitudini anticatolice, fapt pentru 
care a avut mult de suferit. Traducător din poezia anticilor, Marot 
introduce în Franţa forma sonetului ajunsă la perfecțiune în Italia; 
dar ca poet el rămâne în primul rând prin poemele sale, scurte ca 
dimensiune (rondeluri, epigrame, balade), caracterizate prin sinceri- 
tate, grație și simplitate. 

Ca mișcare ce păstrează un anumit caracter aristocratic se afirmă 
şi cercul celor șapte scriitori ai cercului „Pleiadei“ (dintre care mai 
importanți sunt Ronsard, Du Bellay și dramaturgul Jodelle). Pe la 
mijlocul veacului (1549), cercul publică sub semnătura lui Du 
Bellay manifestul intitulat Apărarea și ilustrarea limbii franceze. 
Scriitorii Pleiadei îndeamnă la întrebuințarea limbii franceze, iar nu 
a celei latine, pentru redactarea operelor importante. Limba franceză 
are posibilități de expresie egale limbilor latină şi elină, cu condiția 
să fie îmbogăţită (prin imitarea lexicului și a stilului anticilor, prin 
intrebuintarea vechilor cuvinte franceze uitate, a termenilor dife- 
ritelor mestesuguri și profesiuni, prin perifraze, etc.). 

Partea a doua a-manifestului cuprinde o teorie asupra poeziei. 
Astfel, se arată că poetul nu trebuie să vizeze doar ingeniozitatea 
spiritului sau virtuozitatea tehnică. Inspirația poetului nu trebuie să 
se limiteze la anumite teme, dar i se recomandă atenţie la viața lumii 
contemporane, o sinceritate desăvârșită, o emoție intensă și o elabo- 
rare cât mai îngrijită. Poetul este „acela care mă face să mă 
indignez, să mă bucur, să mă liniştesc, să mă supăr, să iubesc, să 
urăsc... să-mi struneascd impresiile după bunul său plac“, — desi nu 
oricărui om îi este accesibilă poezia. Poeţii vechi francezi si speciile 
literare cultivate de ei pot fi neglijate (cu excepţia lui Villon), în 
schimb să fie cultivate cele ilustrate de antici (epigrama, epistola, 
sonetul, egloga, elegia, oda, epopeea, tragedia, comedia). 

Pleiada a făcut greşeala de a considera poezia ca o artă destinată 
doar unei elite, de a rupe (exceptând pe Jean de Meung și Villon) cu 
tradiţiile literare naţionale și de a crede că o şcoală sau un poet pot 
singuri reface o limbă. Dar și meritele ei sunt incontestabile, — 
pentru cá cere întrebuințarea cu cea mai mare încredere a limbii 

franceze, subliniază necesitatea inspiraţiei, necesitatea cultivării și 
dezvoltării acestei vocatii, consideră poezia ca ceva aproape sacru, 
restituindu-i toată demnitatea si gravitatea, promovează umanismul, 
pregătind astfel formarea idealului clasic, dezvoltat apoi în secolul al 
XVII-lea, și determină înflorirea unei poezii de o bogăție unică de-a 
lungul întregii istorii a literaturii franceze. 

Dintre poeti Pleiadei, remarcabil este Joachim du Bellay 
(1525-1560), care în culegerea sa de sonete (Antichitdtile Romei) 
opune - uneori cu multă fineţe, alteori cu multă vigoare în expresie 
- gloria Romei de altădată decadentei Romei papale contemporane, 
ca în sonetul 80: 


„Pe la Palat întâmpini trufii prostesti si sterpe, 
Metehne tăinuite, teremonie, zarvă, 

Huruituri de tobe cu zgomote de harfă, 

Belşug de straie scumpe si stacojii, superbe. 
Când hoindresti oriunde, către lăsatul serii, 
Vezi cete desfánate de-nchinători Venerii... “ 


(Trad. R. Vulpescu) 

* 


Cel mai mare poet al Frantei Renasterii este insá Ronsard 
(1524-1585). 

Fiul unui nobil de la Curte, Pierre de Ronsard se bucurá de o 
aleasá educatie aristocraticá, este luat ca paj, cálátoreste prin multe 
țări, se pregătește pentru cariera diplomatică, pentru ca la 17 ani, 
lovit de o semisurditate, să înceapă o viață de intens studiu al 
operelor anticilor. Scrie solemne ode eroice si patriotice (gen artifi- 
cios însă), apoi ode horatiene, in care cântă în special plăcerile vieţii 
rustice si în general reia toate temele poetice ale lui Horaţiu. Sub 
influenţa lui Petrarca scrie sonete dedicate tinerei nobile Casandra, 
în care nu cântă o iubire sinceră, ci una galantă, convențională, plină 
de elemente de fineţe și de erudiție: 


», Cine-ar voi să vadă cum un zeu 
M-atacă tot mereu și mă învinge 

Cum inima mi-o-ngheaţă și mi-o-ncinge, 
Cum se hrănește din suspinul meu 


El va afla că sunt prea fericit 
Să mor ca lebăda, îndrăgostit, 
Cántándu-mi propria înmormântare. * 


« 


Mai tárziu, indrágostindu-se de o persoaná de conditie mai 
modestă, scrie Sonete către Maria, de astă dată debarasándu-se de 
influenţa petrarchistă, eliminând aluziile mitologice si subtilitátile de 
gândire sau de expresie, scriind o poezie mai realistă, senzuală, 
potrivită naturii sale (ca în sonetul Mi-e de Maria drag și tot nu 
mi-e destul). 

Când împlinește 36 de ani, Carol al IX-lea îl numește poet de 
Curte. De fapt, în literatura franceză a secolului nu apăruse încă o 
operă poetică de dimensiunea și importanţa celei a lui Ronsard (o 
producție poetică cuprinsă în mai multe culegeri); o poezie cu 
bogăţia de expresie, varietatea de ton si un asemenea caracter 
exclusiv „păgân“, în care se oglindea această societate aristocratică a 
Renașterii, cu toate variatele ei idei, gusturi și plăceri. 

Situaţia de poet oficial îl obligă să scrie nu numai multă poezie 
galantă și convențională (madrigale, epigrame, egloge), ci si 
epopeea Franciada, abandonată după ce scrisese abia a șasea parte; 
operă ratată, lipsită fiind de inspirația eroico-populará. Discursurile 
versificate pe teme politice, poeme lungi ocazionate de drama 
războaielor interne „religioase“, reprezintă opera sa cea mai impor- 

tantă din această perioadă. Ceea ce dă valoare acestor poeme este 
independența de gândire, neaderarea la nici unul din fanaticele 
partide în luptă, patriotismul înflăcărat, denuntarea cu mult patos a 
orgoliului, a trădării de patrie, a ascetismului protestanților sau a 
regimului inchizitorial instaurat de Calvin la Geneva: 


„O, cronicar ce scrii muind în călimară 

de adevăruri pana, scrie ca ocara 

acestor vremi s—o afle fiii toţi, s-o stie, 
păcatul părintesc o pildă să le fie 

și cronica citind amarul să ni-l plângă, 

a noastră pildă răul vremii lor să-l frângă. “ 


A treia perioadă a creaţiei lui Ronsard este reprezentată prin cele 
mai frumaose sonete, adresate Elenei. Dominate de finețe si dis- 
cretie, de puritate și melancolie, sonetele acestea exprimă tristețea 
unei iubiri duioase venite prea târziu. Celebru este sonetul care 
începe: 


* 
», Cánd vei fi mult bătrână, la vatră stând retrasă 
Cu candela aprinsă, torcând si depánánd, 
Vei spune-a mele stihuri, mirándu-te, cântând: 
- Ronsard mă preamárise pe când eram frumoasă!“ 


De-a lungul acestei opere poetice, atât de bogată si de diversă, 
ceea ce rămâne permanent și caracteristic este o concepţie lumi- 

noasă despre viaţă, o încântare senzuală in fata impresiilor primite 
din lumea exterioară. Pentru Ronsard, natura este un izvor de viaţă si 
de bucurie. Motivul horatian „carpe diem“ se grefează firesc și 
spontan pe fondul sufletesc al acestui poet animat de sentimentul 
păgân, antic, al vieţii. Reprezentant al Renașterii, Ronsard exprimă 
cu pasiune idealul personalității omeneşti libere, împlinindu-se pe 
toate planurile, multilateral, elogiindu-i dezvoltarea armonioasă și 
realizându-se plenar, potrivit înclinațiilor sale fireşti. Acest ideal 
umanist este exprimat de poet în opoziție cu mediul viciat al curţii; 
mediu pe care, în pofida poziţiei sale oficiale, îl dispretuia si îl 
detesta. Cântăreț al iubirii, intrebuintánd pentru aceasta imaginile 
mitologiei păgâne, precum și în general mijloace de expresie mai 
bogate şi mai variate decât Petrarca, iubirea lui are de obicei un 
caracter concret, material, senzual, dar o senzualitate temperată de 
tonul unei depline elegante și unui distins spirit. 

Totuși, poetul n-a rămas indiferent - precum am subliniat mai 
sus - nici la problemele sociale și politice ale vremii sale. În fata 
luptelor religioase Ronsard condamnă intoleranta și tirania regală, 
chemând la împăcare partidele în luptă și criticând abuzurile sau 
păcatele Bisericii catolice. De asemenea, denunţă egoismul, bogăția, 
puterea banului ce denaturează raporturile bune și drepte între 
oameni - în amplul poem Imnul aurului, în care găsim astfel de 
versuri: 

„Averea pân-aci a fost la mare pret, 
Iar Sárdciei-n schimb i-am arătat dispreț. 
E timpul să-nfierez pe-acei ce huzuresc 
Și bunul lor vânzând mereu se ghiftuiesc. “ 
(Traduceri de Barbu Salocolu) 


Ronsard a reformat poezia franceză, dându-i un bogat, prețios și 
variat conținut de idei. 
| * 


În acest timp la Lyon înfloreşte o importantă școală poetică, de 
un profil deosebit. 

În acest oraş din sudul Franţei, cu o intensă activitate comercială 
şi primind multe influențe din apropiata lume a Italiei, se dezvoltă în 
mijlocul societății de burghezi bogaţi si rafinati o poezie mai simplă 
în expresia ei, mai lipsită de erudite elemente clasicizante, o poezie 
mai directă și mai voluptuoasă. Poeţii de aici cultivă de preferință 

sonetul și stau sub influența petrarchismului. Dar, oameni ai 
Renașterii si animati de convingeri hedoniste, ei nu cântă o iubire 
ideală, spiritualizată. 

Cel mai talentat dintre ei este Maurice Scăve (1501-1560; date 
incerte), autorul poemului erotic Delia (1544), compus din 450 de 
strofe în zece versuri (,,dizains'^), în care tonul sincer de confidență 
este asociat cu maniera savantă abundând în abstracții, dificultăți și 
artificii de stil, fără ca totuși această manieră să anuleze densitatea 
gândirii și frumuseţea imaginilor — ca în acest exemplu: 


„Când Moartea (după lungul chin răbdat) 
Va fi golit a trupului firidă 

De-un suflet trist, — prin secol să răzbat 

Nu vreau mausoleu, nici piramidă. 

Ci, Doamnă, sânu-ți tandru-n el să-nchidă 


Sepulcru-mi umed (vrednic dacă sunt). 
Căci viu fiind sub Cer si pe Pământ, 
Război dacă mi-ai fost cumplit, tenace, — 
Mort, poate, în lăcașul ăsta sfânt 
Măcar, să-mi fii o mult-râvnită pace. “ 
(Trad. de Ion Frunzetti) 


Dar mai cunoscută este poeta Louise Labe (la Lyon poezia este 
acum mult cultivată de femei de talent si mai ales de cultură 
remarcabilă). Întreaga operă a Louisei Labé (1526-1566) se reduce 
la trei elegii si 24 de sonete, caracterizate în primul rând prin 

sinceritatea foarte directă a sentimentului. Dragostea cântată de 
Louise Labé nu este o dragoste spiritualizată, ci o pasiune totală 
(amintind-o pe Sapho), o mistuitoare obsesie în același timp senti- 
mentală și fizică; un senzualism tipic renascentist, adeseori realizat 
în forma poetică a antitezelor petrarchiste: 


„Din ziua-n care pieptul meu lovit 
de zei primi otrava arzătoare, 
mânia ei adânc pustiitoare 

în fiecare zi m-a mistuit. “ 


Poezia hughenotilor: Agrippa d'Aubigné 


Mişcarea Reformei a fost puternicá în special în Anglia și 
Germania, dar mai puţin în Franţa. În aceste țări si dezechilibrul 
social era mai accentuat decât în Franţa, unde nobilimea î își salvase 
întrucâtva situaţia, adaptándu-se noilor condiții de viaţă si rez- 
ervându-și principalele demnități și slujbe civile, administrative, 
ecleziastice si militare. În fine, situația materială a ţăranului francez 
era mai bună decât a celui german, - primul fiind mai liber și având 
din ce în ce mai multe posibilități. 

Dar războaiele religioase, în care timp de treizeci de ani 
(începând din 1562) hughenotii și papistașii vor sfásia Franţa, au fost 
în fond determinate și de alte cauze decât de niște conflicte religio- 
ase. Se ajunsese acum la un punct când nu numai țăranii, micii 
meșteșugari, lucrătorii și alte pături oprimate erau revoltați împotriva 
regimului, ci si nobilii risipitori si parazitari, pe care visteria secată a 
statului nu-i mai putea întreţine. Nobilimea provincială visa re- 
staurarea vechii independente feudale, în timp ce aristocrația de la 
Curte (lipsită şi de posibilitățile jafului în Italia, unde expedițiile 
militare se încheiaseră) se vede tot mai puţin influentă din cauza 
burgheziei birocratice. Unele din marile familii aristocratice, grupate 
în partidul ultracatolicilor, acaparaseră favorurile regimului, dorind 
să-şi sporească beneficiile; altele, înlăturate de la aceste beneficii și 
deci având atâtea motive de nemulțumire, imbrátisaserá religia 
protestantă. Astfel, masacrul reformatilor din 1562 dădu semnalul de 
începere a cumplitelor războaie civile. 

Literatura franceză a secolului al XVI-lea, în a doua jumătate, 
este dominată de aceste lupte, al căror cel mai patetic ecou este 
poetul d'Aubigné. În general, în literatură, în locul omului de litere 
curtean de tipul lui Ronsard, apare acum șeful de partizani, sectarul 

vehement, luptátorul: in prozá Calvin, in poezie D'Aubigné 
(1550-1630). 

Capodopera lui Agrippa D'Aubigné este poemul 7ragicele, 
operá de luptá si de glorificare a protestantismului, operá de invec- 
tivá impotriva catolicismului. Ín cele sapte párti in care este divizatá 
opera poetul redá un tablou al nenorocirilor Frantei (T), face o satirá 
la adresa Curtii si a justiției (IL, III), povestește supliciile pro- 
testantilor si grozăviilor războaielor civile (IV, V), profetizează si 
incheie printr-o viziune a pedepsei supreme (VI, VIT). 

Opera este pliná de ororile tablourilor realist zugrávite, cuprin- 
zând pasaje admirabile de forță, de imaginaţie si de pasiune. Astfel, 
poetul se adresează revoltat Franţei, această mamă denaturată 
care-şi tine la sân cei doi copii (cele două partide religioase), pe care 
nu mai poate să-i alăpteze decât cu sânge: 


„Femeia-ndurerată de groaznica ei soartă 

Pe jumătate vie, pe jumătate moartă, 

Îşi vede pruncii gemeni însângeraţi, cătând 

Nu ura-n piept, ci pieptul să-și sfâșie, pe rând... 

... Luptându-se, le spune: «Voi lași, ati sângerat 

Un sân ce vă hrăneşte și care v-a purtat: 

Acum sorbiti otravă, sămânță-a mea dușmană! 

Eu pentru voi doar sânge mai am, să vă dau hrană» "! 


Poetul descrie îndelung masacrul din timpul nopții Sf. Bar- 
tolomeu, când nenorocitii protestanți sunt aruncați de pe podul 
Senei, în a cărei albie nu mai curge apă, ci sânge, deasupra căreia 
plutesc cadavrele nevinovatelor victime. În aceste zile soțiile nu mai 
găsesc în paturile lor decât lesurile soților măcelăriți. Și deasupra 
acestor îngrozitoare ferocitáti, regele care dintr-o fereastră a palatu- 
lui trage rânjind cinic în fugarii innebuniti de groază. 

Nici un alt poet al Franței (în afară de V. Hugo) nu are această 
teribilă ţinută si voce de gigant ca autorul 7ragicelor, impresionantă 
operă de viziune, de pasiune și de tragic realism. 


Criza umanismului: Montaigne 


Criza umanismului se exprimă printr-o notă de resemnare, 
dezamăgire, dezechilibru moral, scepticism; notă ce se va reflecta 
întrucâtva si în cele aproape două mii de pagini ale Eseurilor lui 
Michel de Montaigne (1533-1592). 

Montaigne, remarcabil scriitor şi cel mai de seamă filozof al 

secolului, este ultimul mare umanist francez. Gândirea lui, pe care 
tragica epocă a războaielor contra hughenotilor a dirijat-o spre 
considerarea concretă a vieții contemporane, nu se întemeiază pe o 
doctrină abstractă, dar în forma de redactare a Eseurilor această 
gândire nici nu apare organizată într-un sistem atent articulat. 

Alimentată de studiul îndelungat al autorilor antici, gândirea lui 
Montaigne nu este însă aservită „autorității“ acestora, ci porneşte de 
la fapte observate și de la realități trăite personal. „Mă studiez și mă 
descriu pe mine însumi“ — afirmă el, convins de valabilitatea 
generală a acestui exercițiu, căci „fiecare poartă în el întreaga 
formă a condiției umane“. Deci în centrul Eseurilor (fragmente de 
lungimi diferite, succedându-se fără o ordine anumită și constând 
din cugetări, observaţii asupra vieții, comentarii asupra autorilor 
antici si moderni, anecdote, citate etc.) — publicate partial in 1580 si 
integral in 1595 — stă personalitatea autorului, gândind independent 
de „autoritatea“ altor scriitori, dogme, prejudecăți sau superstiții. 

În filozofia lui Montaigne, individualitatea umană nu mai apare 
- ca la marea majoritate a umanistilor Renașterii — atât de statornică, 
de autonomă, de puternică, de capabilă să asigure, siesi si societății, 
fericirea. Cu Montaigne, umanismul european inaugurează profunda 
înţelepciune a scepticismului. 

Această examinare critică ce începe cu examinarea a însăși 
noțiunii de „om“ o întreprinde Montaigne. 

După Montaigne, omul se schimbă mereu, în raport cu împre- 
jurările, morale sau materiale. Sub influența acestora se schimbă 
ideile şi sentimentele; simțurile omului apoi sunt nesigure si induc 
ușor în eroare, iar rațiunea sa este slabă si incapabilă de a vedea 
întotdeauna limpede. Concluzia acestei „jalnice stări a omului“ 
(după expresia sa) este că nu trebuie să avem o încredere definitivă, 
absolută, arogantă, în faptele si ideile noastre, căci aceasta ne duce la 
un dogmatism orb si tiranic. „Ce știu eu?“ — se întreabă filozoful, 
repetând dictonul antic: „A filozofa înseamnă a te îndoi. 

Scepticismul lui Montaigne însă nu înseamnă negarea posi- 
bilităţii cunoașterii. Nu înseamnă nici pesimism, căci filozoful 
iubește viața si oamenii, crede în experienţa si în bunul simt natural 
al omului. Scepticismul său este doar o atitudine critică și prudentă, 
o metodă de gândire (,indoiala^ ca metodă vom reintálni-o la 
Descartes: „Mă îndoiesc — deci cugef“) prin care se pot preîntâm- 
pina absurditátile funeste ale dogmatismului, intolerantei, misticis- 
mului, adicá ale intregului arsenal manevrat de scolasticism si de 
Biserica catolică. 

Montaigne (portret din epocă). 


Pe terenul astfel pregătit Montaigne continuă prin a enunta alte 
idei, sociale, politice, morale, etc. 

Legile, de pildă, nu sunt intemeieate cu adevărat pe dreptate: 
totuși, trebuie să te supui legilor țării. Ideea nemuririi sufletului este 
absurdă, multe din credințele religioase sunt simple superstiții, 
intoleranta și fanatismul sunt atitudini profund antiumane; totuși, e 
bine să te supui religiei oficiale (III, 9). Instrumentele servituti 
omeneşti sunt pasiunile; de aceea trebuie să fim în stare să renuntám 
oricând la ele, conclude filozoful, a cărui admirație se-ndreaptă spre 
stoicismul anticilor (I, 20; II, 3 etc.). 

Ín privinta educatiei, in locul idealului pedagogic rabelaisian, 
urmárind acumularea de cunostinte enciclopedice si care poate duce 
la arogantá si pedantism gol, Montaigne preferá ,ynai degrabd un 
cap bine organizat decât un cap prea plin“ (1, 26). Căci, sub raport 
intelectual, nimic nu e mai periculos ca aroganta semidoctului: 
„Oamenii simpli sunt oameni cinstiţi; filozofii, firi profunde si 
înzestrate cu cunoștințe multe si folositoare, sunt, de asemenea, 
oameni cinstiţi. Dar cei ce se află la mijloc, cei ce dispretuiesc 
ignoranfa, fără să fi atins însă înţelepciunea, aceștia sunt ridicoli, 

proști si primejdioşi“. Vederile democratice ale lui Montaigne apar 
foarte frecvent. „Un rege se deosebește de un țăran doar prin 
îmbrăcăminte“, observă el. Înfierând cruzimea și jaful cuceritorilor 
colonizatori ai Lumii Noi, filozoful elogiază cu entuziasm virtuțile 
morale ale băștinașilor (III, 6). Idealul filozofului e acela al unei vieți 
liniștite, moderate, retrase, dusă în cultul forțelor naturii și dedicată 
plăcerilor spiritului (III, 13). 

Am enunțat principalele idei ale lui Montaigne, încercând să le 
descifrăm critic sensul, pentru că unele din aceste idei au influențat 
pe Voltaire si pe enciclopedisti, iar altele — cele profund sceptice si 
melancolice - au avut o influenţă si asupra creaţiei shakespeariene 
de după 1601, influență vizibilă în Cum vă place, Hamlet, Furtuna 
etc. 


Canaletto: „Bazinul S. Marco“ (Brera, Milano). 


e A 


Literatura Renașterii în 
Spania si Portugalia 


Particularitátile istoriei 
și umanismului spaniol 


Particularitátile culturii si in special ale literaturii spaniole din 
perioada Renașterii sunt determinate de înseși particularitátile dez- 
voltării istorice a Spaniei, care lasă puternice amprente într-o serie 
de caractere culturale, cu totul originale. 

Din cauza dezvoltării slabe a burgheziei absolutismul regal 
spaniol n-a dus la unificarea naţională decât încet si târziu. Absolu- 
tismul spaniol neavând o bază socială amplă - lumea burgheză - ca 
în alte țări, el are nevoie de puterea armatei si de autoritatea 
Bisericii, fapt care contribuie să prelungească supraviețuirea forțelor 
feudale; căci în domeniul vieții militare vor fi promovate elemente 
ale aristocrației, iar în domeniul politic Biserica va ajuta mai departe 
regalitatea, asigurándu-si astfel in continuare preponderența in stat. 

Regalitatea este demagogic popularizată, în ipostaza (în care 
apare, de pildă, la Lope de Vega) de apărătoare a ţărănimii față de 
abuzurile marilor proprietari de tip feudal. Pe de altă parte, rolul 
imens pe care-l joacă în Spania catolicismul contribuie la mentine- 
rea unei stări generale de misticism. 

În aceste condiții umanismul în Spania nu va fi susținut, firește, 
nici de regalitate sau de aristocrație — vechile forte ale unei lumi pe 
care noul curent o nega, — dar în același timp umanismul nu este 
susținut nici din partea burgheziei, nedezvoltate și lipsite de privile- 
gii. Mișcarea umanistă este înăbușită aici si de puternica reacțiune 
catolică a Contrareformei, care aprinde din nou rugurile Inchiziției. 

Desi nu sub forma unui curent larg si bine constituit, umanismul 
apare totuși la scriitori ca Cervantes, în teatrul lui Lope de Vega - 
mai ales in comediile sale — sau la autorii de romane si povestiri 

picarești. Dar din cauza împrejurărilor amintite mai sus, acest uman- 
ism capătă în Spania un caracter special. 

Este un umanism nu savant şi teoretizat — decât rareori — în 
speculaţii filozofice ordonate, ci un umanism popular (asemănător 
oarecum celui al lui Rabelais) și impulsiv, dar prin aceasta nu mai 
puţin profund. 

Este un umanism ale cărui idei sunt cultivate aproape exclusiv în 
compoziţiile literare, unde nu caută însă cultul formei și estetismul 
inspirat de modelele antice, cát nota de bárbátie, de demnitate, de 
cumpătare, de sobrietate. Or, umanismul spaniol a găsit aceste note 
în aceleași tradiţii naţionale proprii, în aceleași particularități istorice 
ale trecutului spaniol din care s-a inspirat — si, în condiții noi, 
continua încă în parte să se inspire și literatura spaniolă a Renașterii. 

Considerentele de mai sus fac ca în trăsăturile umanismului 
spaniol să regăsim înseși trăsăturile literaturii epocii respective. 

Literatura Renașterii spaniole cultivă temele relațiilor dintre 
monarhia absolută și aristocrația feudală, dintre nobilimea mijlocie 
sau cea scăpătată (cavalerii si hidalgii) si categoria „granzilor“; 
dintre țărănime si feudali. Nu vor scăpa atenţiei (lui Cervantes, de 
pildă) nici tarele regimului absolutist, începând cu cele ale politicii 
de cuceriri si terminând cu cele ale administraţiei sale. Nici urmările 
dezastruoase în viața materială, nici repercusiunile deformante (pe 
plan moral) nu vor scăpa prozatorilor satirici picarești. lar dacă în 
această sferă literară vom întâlni tematica religioasă mai amplu 
tratată ca în orice ţară vest-europeană a Renașterii (în dramaturgia 
lui Lope de Vega si mai ales a lui Calderón), faptul se explică prin 
poziția deosebit de importantă, din punct de vedere social si 
ideologic, a Bisericii catolice. Important de observat însă, în acest 
punct, este caracterul adesea pur exterior al elementului religios; în 
realitate operele literare ascunzánd nu numai atitudini materialiste si 
senzualiste față de viață, ci uneori chiar tendinţe anticlericale, — dacă 
nu de-a dreptul antireligioase. 

Ca formă, literatura Renașterii spaniole va utiliza narațiunea de 
un dinamism viu (fără a urmări cu răbdare gradarea sentimentelor și 
pasiunilor), fantezia bogată, o aplicație spre hiperbolizarea persona- 
jelor și gesturilor, o preferință pentru momentele de avânt impetuos 
sau de neaşteptate prábusiri si un ton pasional — care uneori împinge 
viziunea realistă spre aspecte vulgare, satira spre caricatură si umorul 
spre grotesc. 

Genul idilic si cavaleresc 


În epoca Renaşterii, genul pastoral-idilic este reactualizat în 
cadrul unei societăți care duce o viață de opulenţă și rafinament, 
asemenea societății din epoca alexandrină sau din epoca de înflorire 
a Imperiului Roman. 

În această perioadă, viaţa atât de agitată de complicate relații de 
viață, de lupte sociale si politice, dă lumii aristocratice gustul si 
nostalgia liniștii idilice. Complexitatea vieții mondene, agravată 
uneori și de conștiința surdă a unei vieți de incorectitudine si de 
brutalitate, îndreaptă această lume obosită spre idealul unei vieți de 
liniște si simplitate. Imaginea nebuloasă a unei vieți transcendente, 
este acum părăsită, pentru a se adopta în schimb imaginea unei 
iluzorii și însorite lumi pământeşti. 

În general, literatura idilică se manifestă acum în concordanţă cu 
aspiraţiile umaniste, ca o reacțiune cu caracter păgân în contra 
apăsătorului ascetism medieval. Genul idilic este prima formă în 
care se exprimă idealul literar al aristocrației și înaltei burghezii. 

Începând de la sfârşitul secolului al XV-lea şi prelungindu-se 
până în secolul al XVIII-lea, literatura idilică este foarte la modă. 
Este atât de puternică influența genului pastoral încât în afară de 
autori care au început a-l ilustra și propaga, chiar și cei mai mari 
scriitori au fost uneori influențați. În Italia — Sannazzaro (Arcadia), 
Guarini (Păstorul credincios), Tasso (Aminta); în Franţa - Honoré 
d'Urfé (Astrée) în Spania, Montemayor (Diana), Lope de Vega 
(Arcadia) sau Cervantes (Galatea); in Anglia — Sidney (Arcadia), 
Spencer (Calendarul păstorului), Shakespeare (Poveste de iarnă, 
Cum vă place etc.) sau chiar mai târziu Milton (Arcades). 

Cealaltă direcție este reprezentată de romanul cavaleresc, ide- 
alizând viața războinică şi curteană, temă medievală (prelung- 
indu-se și în Renaștere) care va fi înlocuită apoi prin falsă idealizare 
a vieţii rustice în cadrul genului idilic. 

În ambele direcții tema constantă este iubirea; dar în timp ce în 
romanul cavaleresc eroul trebuie să făptuiască isprăvi eroice prin 
forţă, curaj si abilitate fizică, trecând prin grele primejdii pentru a-și 
atinge scopul, în romanele pastorale principalele mijloace ale eroului 
sunt discursurile frumoase ce ţin a fi și convingătoare. În genul 
cavaleresc deci interesează acțiunea, în timp ce în cel pastoral 
interesează retorica personajelor. Dar comun ambelor genuri este 
derogarea de la realism. Neverosimilitátii faptelor din romanul 

cavaleresc îi corespunde în romanul pastoral neverosimilitatea car- 
acterelor si situațiilor. 

Nu poate fi negat faptul cá genul pastoral reprezintá un oarecare 
progres fatá de cel cavaleresc, intrucát sunt apreciate aici sentimen- 
tul in forma sa naturalá, pasiunea liberá si frumusetile lumii naturii; 
desi pe de altá parte cadrul naturii este conventional, iar discursurile 
sunt puternic marcate de nota de pretiozitate si de pedanterie 
mondenă. Totuși, amândouă genurile se întâlnesc in disprețul lor 
total pentru condițiile vieții reale. 


Poezia lirică si poemul epic 


„Secolul de aur“ al literaturii spaniole a strălucit prin teatru și 
prin proză, și mult mai puţin prin poezie. Pe plan universal nu s-a 
impus. nici grandilocventa poezie patriotică a lui Fernando de 
Herrera, nici sonetele lui Lope de Vega, nici poezia plină de spirit si 
de satiră a lui Francisco de Quevedo. În schimb s-a impus numele 
lui Luis de Góngora (1561-1627). 

Ín creatia poeticá a lui Luis de Góngora se disting insá clar două 
stiluri deosebite, corespunzând unor perioade cu totul diferite. În 
prima perioadă, el scrie versuri fie de subtilă satiră, fie de sinceră 
confesiune, într-un stil simplu, clar și direct. În perioada a doua, 
când Góngora devine poet de curte si scrie ode laudative sau sonete 
pentru „elită“, stilul său devine obscur, alambicat, utilizând nu 
numai cuvinte direct latine, ci si construcţia frazei latine, abuzând 
apoi de termeni mitologici, de hiperbole, antiteze și metafore incoe- 
rente, confuze, improprii. Creatorul stilului „gongoric“ își încheie, 
de pildă astfel un sonet dedicat iubitei: 


„Dumnezeieștii ochi în Orient 
Dau lumii raze, şterg lumini din cer, 
Divinizafi de-ntregul Occident. 


Pe toate aceste mári de plete, cer 
Ca Amor împrejur să nu mai zboare, 
Nemuritoarei bucle, unditá-omorátoare! “ 


.Góngora nu trebuie citit, ci studiat, Góngora nu vine să ne 
solicite, ca alti poeti, să fim melancoloci, el face apel la rațiune. E 
absolut imposibil să-l înțeleagă cineva pe Góngora la prima lectură“ 
(F. Garcia Lorca). Sonetele lui si cele două cicluri de Singurătăți 
sunt poeme încărcate cu metafore extravagante, cu turnuri și inversi- 

Góngora (portret de Velázquez). 


uni fortate, cu latinisme si neologisme; un limbaj poetic fruct al unei 
culturi rafinate (chiar si temele de inspiratie populará sunt tratate cu 
eleganţă, pretiozitate si rafinament), suferind de un exces de eruditie: 
un limbaj ermetic, un mod de exprimare care va triumfa în Spania 
sec. XVII sub numele de cultism (iar în Europa — gongorism). — 
„„Este o poezie oratorică și decorativă, muzicală de asemenea, făcută 
din toate resursele și artificiile posibile ale retoricii, o bogăţie care o 
despoaie total de sentiment si de idee... Și totuși, viața freamătă în 
toată această splendoare exterioară“ (Jean Cassou). 


De o oarecare notorietate si dincolo de graniţele Spaniei se 
bucură Araucana (37 de cânturi, în octave), cel mai realizat poem 
epic spaniol, datorat lui Alonso de Ercilla (1533-1594). 

Alonso de Ercilla a participat personal la expediţia militară de 
reprimare a răscoalei tribului chilian al araucanilor împotriva in- 
vadatorilor spanioli, încât atât evenimentele, cauzele, împrejurările, 
acțiunile, cât şi personajele prezentate de poet au adevăr istoric și 
mult adevăr psihologic (cu excepția personajelor feminine). 
Valoarea poemului este susținută apoi de admirabilele descrieri de 
natură, precum și de descrierile dramaticelor scene de luptă; de 
aprofundarea caracterelor si a sentimentelor omenești; în primul 
rând însă de poziţia scriitorului în judecarea faptelor, în care sens 
Ercilla nu-și retine admiraţia față de eroismul si de lupta dreaptă a 

araucanilor. (Menţionăm aici că același eveniment l-a inspirat si pe 
Lope de Vega într-una din cele mai frumoase drame istorice ale 
sale, Supunerea araucanilor). 

Araucana lui Ercilla își sporeşte valoarea de document istoric și 
prin faptul că reflectă un fenomen tipic al vremii — spiritul de 
cucerire colonială şi interesul publicului pentru cadrul exotic, interes 
promovat de aceste expediții militare ale conchistadorilor. 

În acest sens, capodopera literară a Renașterii a fost scrisă de 
portughezul Camões. 


Luis de Camóes 


Luis de Camóes (1525-1580) este singurul mare scriitor! pe 
care Portugalia l-a dat literaturii universale; si aceasta, în momentul 
când ţara sa înscrie şi un capitol important în istoria universală: 
capitolul deschiderii marilor drumuri oceanice și al importantelor 
descoperiri geografice. 

A avut o viață asemănătoare vieţii multor oameni ai Renașterii, 
incluzând studii umaniste la Universitatea din Coimbra, primirea sa 
în mediul poeţilor de la Curte (fără a fi însă un „curtean“ si fără a 
beneficia de o pensie regală), un exil, apoi altul într-o garnizoană 
militară din nordul Africii (unde, într-o expediție navală poetul își 
pierde un ochi). După care se îmbarcă pentru India, ținuturi unde va 
rămâne timp de 17 ani, şi de unde — după numeroase peripeții — se 
va întoarce aducând manuscrisul Lusiadei, capodopera sa (în afara 
celor vreo 500 de ode, elegii, egloge, sonete etc.). Opera sa însă nu-i 
va putea asigura o viaţă liniștită, încât marele poet va trăi în sărăcie 
şi va muri, bolnav de ciumă, la vârsta de numai 55 de ani. 

La prima vedere, Lusiada? pare a fi o apologie a expansiunii 
coloniale portugheze. În fond însă, opera — asemenea epopeilor 
homerice - este construită pe un motiv central de ordin moral: 
energia, curajul, tenacitatea, spiritul de sacrificiu al navigatorilor, 
care prin faptele lor aduc patriei onoare și faimă. 

Narațiunea începe într-un cadru mitologic (în Olimp zeii dezbat 
viitorul lusitanilor), după care revine în planul real: flota condusă de 


1. După Camóes, celălalt mare poet portughez este Gil Vicente (c. 1470 - c. 1536), 
autorul Monologului unui văcar, versuri encomiastice de influență populară (în 
Ib. spaniolă - autorul fiind bilingv). Dramaturg, creatorul genului de dramă 
religioasă auto sacramental, introduce în piese lungi intermedii lirice. 


2. În original: Os Lusiadas — „Lusiazii“ (= Portughezii). 

Vasco da Gama ajunge în Mozambic, apoi la Mombaca navigatorii 
întâmpină din partea băștinașilor perfidie si trădare. La Melinda, la 
cererea regelui indigenilor, Vasco — într-un lung discurs care ocupă 
trei cánturi (III-V) — începe printr-o descriere a Europei, povestește 
începuturile istoriei portughezilor (aici se intercalează celebrul episod 
al nefericitei Inez de Castro), cuceririle navigatorilor lusitani și călăto- 
ria sa până la Melinda. Cântul al cincilea — cuprinzând descrierea 
ținuturilor exotice si a unor fenomene naturale ciudate, aventura plină 
de haz a fanfaronului Velloso, episodul în același timp fantastic si 
dramatic al lui Adamastor si relatarea aspru realistă a ravagiilor 
scorbutului — este cu totul remarcabil în întregul ansamblu al operei. 
După un nou interludiu mitologic și după o povestire în genul ro- 
manelor cavalerești, cititorul este adus la. realitate prin descrierea 
amplă a unei furtuni pe mare, după care poetul continuă prin a nara 
alte peripeții ale navigatorilor. Portughezii ajung în India, Vasco da 
Gama este întâmpinat de un mahomedan care-l ajută, vizitează un 
templu indian, are o întrevedere cu regele băștinașilor, apoi — după 
neînțelegeri, comploturi si conflicte cu indigenii — flota portugheză 
ridică ancora. Urmează (cântul IX) un alt interludiu, amestec de viziune 
poetică clasicistă și senzualitate renascentistă: Venus îi conduce pe 
navigatori în „Insula iubirii“, unde nimfele le fac o primire desăvârșită. 
În timpul ospățului, o sirenă înzestrată cu darul prezicerii le vorbeşte 
despre faptele viitorilor generali si guvernatori portughezi mai de 
seamă ai Indiei (cei care realmente s-au succedat în intervalul de şapte 
decenii, de la data acestei expediţii a lui Vasco da Gama până la data 
apariției epopeii) — în fine opera se termină prin plecarea portughezilor 
și sosirea lor la Lisabona. 


Subiectul însuși indică planul grandios al epopeii: cincisprezece 
secole de istorie a unui popor, si o acţiune care se desfășoară pe 
scena a patru continente. Totodată, din subiect apare și eterogeni- 
tatea materiei: mitologică si istorică, fantastică si reală. Dar această 
eterogenitate, frapantă pentru ideile și sensibilitatea noastră literartá, 
era, în schimb, perfect pe gustul contemporanilor lui Camões. 

Cadrul mitologic, într-o epopee națională, era — în secolul al 
XVI-lea - nu numai admis, ci chiar de rigoare; mai ales că 
atmosfera de solemnitate, la crearea căreia mitologia contribuia, era 
reclamată de însăși natura genului, grandios prin definiție. Apoi, în 
acest cadru mitologic se putea include — și se includea perfect — un 
element strict național, deși fabulos: figura lui Lusus, legendarul 
părinte al poporului lusitan (în secolul al XVI-lea încă, portughezii 
se numeau pe ei înșiși — în limbaj retoric - „lusitani““). Ceea ce este 
însă mai de relevat aici este faptul că poetul utilizează doar miracu- 
losul păgân, uitându-l total pe cel creștin. Și asta — în epoca de 
puternică reacțiune catolică a Contrareformei; în epoca în care 

conflictele cu musulmanii trebuiau văzute oficial, în lumina unei 
„cruciade“; în epoca în care funcționa riguros Inchiziția — instituție 
căreia, în întreaga sa operă, Camões nu-i adresează nici un cuvânt 
de reverență! 

Lumea Lusiadei, este, în fond, o. lume. necreștină. Morala 
creștină solicita umilință, asceză, renunțare, reamintea mereu „păca- 
tul“ si elogia „adevărata“ viaţă, cea „de dincolo“ — în timp ce eroii 
lui Camóes, oameni ai unei ere noi, practicând norme de morală 
„păgână“, caută plăcerile, apreciază valorile lumii pământeşti și, mai 
ales, urmăresc să câștige faimă si glorie. 

Ca formă, epopeea lui Camoes este inspirată de modelele 
clasice - in special de epopeea lui Vergiliu. 

Toate aceste modele însă, sunt asimilate, modernizate, dotate cu 
un conținut nou şi integrate organic într-o viziune proprie de 
ansamblu. Chiar un episod ca acel al popasului navigatorilor în 
Insula Iubirii este mai puţin o convenţională imagine clasicizantă cât 
un dat = în esență — popular: călătoriile uluitoare ale navigatorilor 
vremii si descoperirea atâtor ţinuturi necunoscute supraexcitaserá 
imaginaţia oamenilor si răspândiseră în popor mii de legende si de 
naratiuni fantastice, pe care adeseori Camoes n-a făcut decât să le 
înregistreze. Uneori - ca în episodul citat — le-a stilizat în maniera 
clasicistă. Alteori, le-a accentuat dramatismul și fondul de umani- 
tate - ca în episodul, de mare forță si grandoare, al lui Adamastor: 
„Dante, Tasso, Milton, n-au imaginat ceva superior acestei personi- 
ficări a Geniului Furtunilor'* (Loiseau). 

Ca fond, epopeea lui Camões este istorică. Pentru trecut, poetul își 
ia materia din cronici sau din istorici contemporani, uneori din tradiții 
orale privind istoria legendară (pentru că legende eroice versificate, în 
genul celor din „omancero“-ul spaniol, Portugalia nu avea). 

Dar, mai întâi, Lusiada era o epopee a actualitátii. Or, pentru 
perioada contemporană, Camões se putea referi la amintirea 
proaspătă a unor evenimente recente si de toti cunoscute, precum și 
la relatarea unor impresii personale, la locuri și oameni cunoscuți 
direct de el, la propria sa experienţă de viață. 

Vasco da Gama este si nu este eroul principal al epopeii. De 
fapt, adevăratul erou principal al Lusiadei este poporul portughez — 
mai precis: navigatorul portughez. Fără îndoială că poetul tine să 
concentreze interesul si admiraţia cititorului asupra lui- Vasco da 
Gama - dar mai mult ca asupra unui simbol, ca asupra unei 
personificári a calităților, eforturilor şi ambițiilor unui întreg popor. 

Camões (portret din epocă). 


Si Camões își alimentează opera cu un material foarte bogat, si 
plastic redat, de impresii și fapte direct trăite, înscrie cuceririle 
contemporane în cadrul solemn al istoriei naționale și interpretează 
aventurile narate în perspectiva suflului general al aspirațiilor natio- 
nale contemporane. Dar înalta semnificaţie etico-socială a Lusiadei 
intervine tocmai aici: în luciditatea cu care poetul discerne și în 
vehementa cu care înfierează cupiditatea, neomenia si decadenta 
moravurilor. Curajos si demn, Camões declară: 


», N—oi lăuda în versuri potentafii 

Chiar dacă mă amenință dizgra[ii! 

Nici pe-acel care, fiind puternic, 

Doar patimilor se dedă mereu 

Și, ca să-i placă unui timp nemernic, 

Mai multe fete schimbă ca Proteu, 

Și nici pe cel care, părând cucernic, 
Poporul totuși îl împilă greu. 

Cát regele-i încă necopt la minte, 

Eu n-am să-l cânt în versul meu fierbinte!“ 


Foarte rareori, la acea dată (și încă în întreaga literatură 
europeană) s-au scris asmenea versuri la adresa absolutismului 
monarhic: 

„Așa ești prețuită, vitejie, 

Din înălțimea tronului regal, 

Căci voia lor şi-o pun adesea regii 
Deasupra adevărului şi-a legii!“ 


Este clar: Camóes n-a fost un curtean — pentru că prea era 
mândru, onest si sincer ca să poată suporta adularea si pe adulatori. 
După cum nu putea admira regalitatea abuzivă și efeminată. După 
cum nu putea îndura nedreptatea judecătorilor si a tuturor dregáto- 
rilor statului absolutist, care 


„În loc să îndulcească sărăcia 
Norodului, nevolnici se arată! 

Iubesc puterea, rangul, bogăția 
Strigând mereu că-s drepți şi fără pată! 
Cu sârg preschimbă-n lege tirania! 
Rămâne neștirbită legea dată 

Când din puterea regelui nu roade... 
Pentru norod de-i bună — legea cade!“ 


După cum, de asemenea, nu putea accepta nici clerul, care „sub 
haina umilintei ascunde ambiția“ — în timp ce un adevărat preot n-ar 
trebui să cunoască nici vanitatea, nici cupiditatea: 


„Căci cel ce-nalţă-ntr-adevăr litanii 
Dispretuieste gloria și banii!“ 


După cum, în fine, nu putea să nu incrimineze aroganta, inac- 
tivitatea, decadenta moravurilor aristocratiei, cáreia ii opune admira- 
tiv, exemplul admirabililor navigatori: 


„Nu cresc eroi bucatele alese, 
Nici lungile, trândave promenade! 
Dedată desfătării prea adese, 
Virtutea în viteze piepturi scade! 


Ci numai bratu-ndátinat să lupte 

Și pieptul strâns în platose si zale, 
Veghind, răzbind prin valurile-abrupte, 
Îşi află către mari onoruri cale! 

Doar înfruntând primejdii ne-ntrerupte, 
Mari arsifi, gerul, vântul şi rafale, 
Hránindu-te cu mucede merinde, 

Vezi braţul tău, spre lauri cd se-ntinde... “ 

Înainte de toate însă, patosul moral al Lusiadei stigmatizează nu 
atât cupiditatea în sine, cât puterea de corupţie a aurului. În această 
epocă, a acumulării inițiale a capitalului, alături de marii scriitori ai 
Renașterii care au semnalat cu sublimă îngrijorare efectul moral 
distrugător al banului - Thomas Morus, Marlowe, Ronsard, Mon- 
taigne si în fruntea tuturor Shakespeare — se situează si Camões: 


„Cetăți preface auru-n ruine, 
Prietenii ti-i schimbă-n sceleraţi, 
Prin el cel nobil ticălos devine 

Și-ai oastei capi vrăjmașilor predaţi. “ 


Impresia de forță este realizată de toate aceste elemente enume- 
rate mai sus, dar și de continua prezență subiectivă a poetului de-a 
lungul unei opere, în fond, epice. Ceea ce, în loc să impieteze asupra 
genului abordat, dimpotrivă, îl sustine, îi dă patos şi putere de 
convingere: căci genul ales de autor este un gen eroic, iar personali- 
tatea autorului este cea a unui soldat. A unui soldat patrict, curajos, 
cinstit — dar si a unui temperament sensibil. 

De aci - un alt farmec al Lusiadei: nota personală. La momen- 
tele de reacție spontană a scriitorului care isi judecă aspru contem- 
poranii, se adaugă momentele lirice ale confesiunii; si astfel, îl 
auzim pe poet mărturisind: 

„Viaţa mea cu anii trece, trece. 

Se schimbă vara vieţii mele-n toamnă! 
Mi-i mândrul geniu tot mai sterp, mai rece. 
Căci numai vitregia-mi este doamnă! 
Scârbia spre uitare mă petrece 

Și spre-apa somnului de veci mă-ndeamnă; 
O, muză, doar acum m-ajută iară 

În slavă să-mi ínalt iubita tard! * 


Suntem la cântul al X-lea, la cântul ultim - al epopeii si parcă al 
poetului. Camóes poate deci formula o concluzie asupra vieţii, a 
vremii si a ţării lui. O concluzie în care percepem oboseală si 
dezamăgire, melancolie și dezgust: 


„Destul, o, muză! Nu mai am putere!... 
Mi-e vocea stinsă, lira destrunatd; 

Nu cântul lung acum să tac îmi cere. 
Dar cânt o surdă si-mpietritd gloată! 
Al geniului foc în beznă piere 

Când patria nu-i dă nici o răsplată. 
Căci aurul e ţării mele domn 

Și doarme ţara trist si trándav somn! * 

Astfel, Lusiada devine un cântec al măreției Portugaliei lui 
Vasco da Gama - si al dezamăgirii lui Camões în fata realitátilor 
contemporane . : 


Romanul picaresc 


Direcţia realistă in proza spaniolă a Renaşterii este reprezentată 
de romanul „picaresc“, narațiune prin excelență antiromanescă, al 
cărei personaj central este un picaro. Cuvântul care azi înseamnă un 
pungas, un vagabond, un pierde-vară, avea în secolul al XVI-lea 
înțelesul de ajutor de rândaș, slugă de cea mai umilă condiție. 
Acţiunea acestor romane se mișcă în lumea declasatilor, dar în 
acelaşi timp si a claselor conducătoare, denuntánd viciile, corupția, 
răul social sub toate formele. Aspră satiră de pe poziții populare a 
societății unei Spanii moralmente în declin, adoptând forma de 
parodie până la caricaturizarea genului cavaleresc și împrumutând 
tonul snoavei populare, literatura picarescă zugrăvește o frescă vie a 
oamenilor, a stărilor de lucruri și moravurilor. 

Primul roman picaresc (mijlocul secolului al XVI-lea) este 
Lazarillo de Tormes, de un autor anonim, prototipul genului pica- 
resc, - povestea unui orfan din popor, un urgisit al societății 
vagabondând prin lume, prilej pentru autor de a dezvălui relele 
vremii. Dar capodopera genului este Guzmân de Alfarache, în care 
Mateo Alemân (1547-1612), deși prezintă un erou din altă cate- 
gorie socială, urmează aceeași schemă. 

De astă dată, Guzman este un tânăr aristocrat (bastard de prinț 
cu o curtezană și adoptat de un bancher), care e atras de aventură 
pentru că vrea să cunoască viața. Ajunge rând pe rând cerșetor, 
rándas, soldat, student, întreținut de femei, apoi, ca bancher, devine 
un mare afacerist, operând în stil mare cu reprezentanții statului și ai 
înaltei aristocrații. felul acesta romanul lui Alemân devine o 
foarte amplă, variată, documentată și pitorească frescă a Spaniei. 

Celebru a devenit şi romanul lui Francisco Quevedo 
(1580-1645) Don Pablo din Sagovia. Elemente picaresti se regăsesc 
adesea şi în nuvelele lui Cervantes, în scurtele sale piese sau în 
comedia Pedro de Urdemalas. 

Tehnica genului picaresc foloseşte de obicei forma naraţiunii 
autobiografice. Călătoria eroului este determinată de nevoia de a-și 


1. Luis de Camóes: Lusiada (trad. de Aurel Covaci). Studiu introd. de Ovidiu 
Drimba, p. 5-23), Buc. 1965. 

câștiga viaţa, din gust de aventuri sau din nostalgia pentru o viață 
mai bogată în activitate. Acţiunea se desfășoară pe schema „călăto- 
rie", eroul traversând felurite locuri si medii sociale. Realismul aspru 
al descrierii cade uneori în redarea, de gust îndoielnic, a unor detalii 
naturaliste. Comicul permanent are uneori caracter de farsă, alteori 
de grotesc, iar satira incisivă — implicită sau direct exprimată — este 
aplicată unor observații pătrunzătoare. Decăderea generală a mora- 
vurilor și stărilor de lucruri se reflectă în concepția. eroului despre 
lume și viaţă. Intrepiditatea si abilitatea sa degenerează în viclenie si 
răutate, tonul general este un ton de amărăciune și pesimism. În 
general însă, nicăieri tabloul amplu, variat, în culori vii, al lumii 
contemporane, și dezvăluirea satirică, brutală a corupției epocii, nu 
sunt atât de puternic realizate ca în proza picarescă. 

Genul s-a bucurat de o largă răsândire în Europa, influențând 
momentele importante ale prozei realiste din Germania (Grimmel- 
shausen). Anglia (Nashe, Fielding), Franţa (Lesage) etc. 


Nuvelele lui Cervantes 


Un caz particular al prozei realiste spaniole, conținând multe 
elemente picarești, întâlnim în nuvelele lui Cervantes. 

În proza sa Cervantes s-a îndreptat categoric spre direcţia 
realistă de inspirație, scriind în primul rând Nuvelele. exemplare 
(douăsprezece la număr), dintre care remarcabile sunt 7igăncușa, 
Rinconete și Cortadillo si Dialogul câinilor. 

Tigdncusga prezintă figura de un pitoresc ușor romantic a unei 
tinere ţigănci de o deosebită frumuseţe și măiestrie în arta ghicitului, 
a cântecului și dansului. Fiul unui nobil se îndrăgostește de ea, dar 
ea nu-l acceptă decât după ce el va renunța la societatea lui si va trăi 
cel puțin doi ani viața nomadă a ţiganilor. Tânărul se invoieste si 
dupá multe peripetii cei doi tineri se cásátoresc. dece 

! În primul rând, remarcabil relief capătă aici ideea libertăţii de 
viață a ţiganilor, transfigurarea poetică a bucuriei vieții nomade 
exprimând însuși idealul renascentist al autorului. Libera, pura și 
ideala viață a celor ce trăiesc tot timpul în mijlocul naturii este 
elogiată de autor în termeni hiperbolici, ce amintesc experiența sa 
literară în domeniul romanului pastoral: Galatea, abunda în entuzi- 
aste descrieri de natură. 

Accente realiste se degajează net din redarea personajelor și 
moravurilor nomazilor; apoi dintr-o satiră mai mult sau mai puţin 

voalată, fie la adresa justiţiei corupte a timpului, fie la viața încărcată 
de convenții si artificială a clasei de sus, fie în sfârșit cuprinsă în 
sfidarea clasei aristocrate de către tânăra tigancá ce nu se lasă nici un 
moment impresionată de sentimentele unui tânăr nobil. (De aseme- 
nea, trebuie reținută aici si atitudinea lui Cervantes față de poeții 
timpului, ce scriau o poezie lipsită de fond, ca'o predilecție ocazion- 
ală și numai pentru a fi apreciată în cercurile aristocratice.) 

Nuvela Rinconete si Cortadillo "realizează chiar din primele 
pagini o descriere aspru realistă a înfățișării exterioare si a vieții 
celor doi copii vagabonzi, tipuri de haimanale, unul fiind specializat 
in trişarea la jocul de cărți, iar celălalt în furtul la buzunare. Acești 
copii vorbesc un limbaj „nobil“, într-un dialog afectat aristocratic, 
intrebuintánd apelative emfatice prin care Cervantes ironizează 
eticheta convenţională a limbajului nobililor. 

Aceşti mici vagabonzi, pentru a-și exercita „meseria“ trebuie să 
intre în organizaţia lui Monipodio, șeful întregii rețele madrilene de 
pungasi, escroci, criminali, prostituate, bătăuşi, o întreagă armată 
bine organizată si disciplinată, de ,;picaros". Cervantes realizează un 
tablou puternic și veridic al mediului, zugrăvit în culori vii, în care 
lumea decăzută a societății trăiește si își exercită mizerabilele ei 
ocupații. 

În diferitele episoade ce intervin în descrierea organizației lui 
Monipodio, Cervantes are ocazia să denunțe complicitatea auto- 
ritátilor din Madrid cu această lume de pungași, să ridiculizeze 
bigotismul practicat cu aceeasi ipocrizie si de cele mai decázute 
categorii sociale, să dezvăluie buna tovărășie în care trăiesc unii 
nobili cu bandele de bátáusi, de care au nevoie pentru a se răzbuna 
în diferite răfuieli personale; iar obiceiul de a oferi ofrande sfinților 
patroni ai hotilor atinge aici semnificaţii foarte îndrăznețe. 

În Dialogul câinilor, această concepție de viaţă este etalată mai 
amplu si mai deschis; ceea ce însă nu scade cu nimic din savoarea 
viziunii şi a unui umor specific spaniol, învăluit într-o umbră de 
amărăciune. 

Unul din câini, Berganza, își povestește viața si aventurile sub 
forma unei amuzante fantezii, fapt care îi dă prilej autorului să se 
exprime asupra diferitelor probleme. În casa unui burghez bogat, de 
pildă, Berganza vede vanitatea părinţilor de a-și ţine copiii ca pe 
niște fii de print. În serviciul unei doamne, câinele remarcă pasiunea 
acesteia pentru romanele pastorale si ironizează artificialitatea genu- 
lui. Ajuns apoi în slujba unui polițist, câinele denunță corupția 

Cervantes (portret atribuit lui Velázquez). 


autorităţilor. Deosebit de puternic este episodul cu vrăjitoarea si 
descrierea de un dramatism crud a căderii în transă, episod în care 
autorul ridiculizează superstiţiile vrájitoresti, care se bucurau de un 
mare credit în acea vreme. Rând pe rând, câinele ajunge apoi printre 


“tigani vagabonzi, soldati grosolani, mauri cămătari, actori ambulanți 


sau oameni de „ştiinţă“, cum este alchimistul ce caută cu încă- 
pátánare piatra filosofalá, sau matematicianul obsedat de problema 
cvadraturii cercului. 

Dialogul câinilor este o necruțătoare dezvăluire a celor mai 
variate rele de care suferă societatea epocii — cu negustorii hrápáreti 
si ambitiosi, cu savanții prezumtiosi si ridicoli, cu autoritățile care se 
lasá corupte, cu tara pliná de vagabonzi, trántori si pungasi, de 
negustori lacomi, cámátari speculanti etc. 

Ceea ce caracterizează în general nuvelele lui Cervantes este 
inspiraţia lor puternic realistă. Nuvele lui Cervantes, deşi multe din 
ele contin elemente picaresti (in special Rinconete $i Cortadillo), nu 
aparţin totuși propriu-zis acestui gen, care în realismul său brutal 
devia spre naturalism adeseori; gen în care, apoi, — după cum s-a 
observat — un picaro vedea viața în mod picaresc, adică nu credea in 
valori morale ideale, agátándu-se doar de valoarea ce lui i se părea 
cea mai sănătoasă si singura: materia brută si instinctul elementar. 

Consecințele emotive ale unei asemenea atitudini erau nemultu- 

mirea, amărăciunea, răutatea, viclenia și sarcasmul, care dădeau 
însăși tonalitatea nuvelei sau romanului picaresc. Ceea ce reţine însă 
Cervantes din romanele picaresti nu este spiritul și concepția 
pesimistă de viaţă, ci caracterul realist dominant, aplicația spre 
povestirea de călătorie, graţia puţin aspră, trăsăturile răutăcioase și 
comicul, care adeseori se rezolvă în farsă (A. Castro). 


Cervantes, omul 


Capodopera lui Miguel de Cervantes Saavedra (1547-1616) 
si a întregii literaturi spaniole din epoca Renașterii este /scusitu/ 
hidalgo don Quijote de la Mancha (partea I — 1605; partea a Il-a - 
1615), -na din marile capodopere ale literaturii universale. Romanul 
(cea mai răspândită și mai comentată operă din întreaga literatură 
universală) este, prin bogăţia de tipuri, de situații si de probleme, o 
adevărată carte a Spaniei secolului al XVI-lea. 

Dacă însă în Don Quijote recunoaștem oglinda critică a Spaniei 
din acea vreme, nu putem să nu vedem în ea și cartea dezamăgirii 
unui om. Viaţa lui Cervantes a fost un lung șir de deziluzii. În 
Cervantes, reprezentant strălucit al Renașterii — „cel mai sănătos si 
mai echilibrat dintre geniile Renașterii“, cum îl califică un mare 
critic spaniol — contemplativul se întâlneşte cu omul de acţiune, 
mintea pătrunzător critică cu pasiunea idealului, îndrăgostitul litere- 
lor cu acela al armelor. 

Și primul ideal pe care Cervantes l-a urmărit în viaţă a fost 
idealul militar. Erou în bătălia navală contra turcilor de la Lepanto, 
elogiat de comandantul suprem, Don Juan de Austria, Cervantes se 
întoarce din bătălie fără braţul stâng. Apoi, după cinci ani de 
captivitate la mauri în Alger, se înapoiază în patrie. Dar Spania.nu 
mai are nevoie de el și Cervantes e silit să părăsească armata în care 
servise cinci ani şi să renunţe la acest ideal. 

Se dăruieşte acum idealului literelor. Scrie un roman pastoral, 
scrie versuri, scrie drame, scrie comedii, convins fiind că adevărata 
lui vocaţie este teatrul . Dar scrisul nu-i aduce nici protecţia celor 


1. Romanul pastoral Galatea; cele 12 Nuvele exemplare; drama istorică Numancia; 
Călătorie ín Parnas — O. trecere în revistă (în tertine) a poeţilor vremii; Op: 
comedii si opt intermedii (remarcabilă Pedro de Urdemalas); El rufian dichoso, 
singura sa dramă religioasă; Suferințele lui Persiles și Sigismundei — roman 
(postum) în 4 vol., ultima sa operă, un sfâşietor de trist adio de la viaţă si de la 
glorie. 


ISTORIA CULTURII SI CIVILIZAȚIEI - XI 315 


mari, nici glorie, nici destui bani pentru o viață oricât de modestă. 
Trebuie să renunţe şi de astă dată. 

Nu-i mai rămâne decât să încerce un ultim ideal: acela de a 
câștiga bani. Devine întâi comisar pentru aprovizionarea „invinci- 
bilei armade“; peste un an însă „invincibila armadă“ piere în valuri. 
Apoi, perceptor de biruri mai mulți ani. Și apoi câteva luni de 
închisoare, pentru fraudele săvârşite de un ajutor al său. A treia 
înfrângere, a treia renunțare. 

Așadar, la 30 de ani — deziluzia vieții militare; la 40 de ani — 
deziluzia vieţii literare; la'50 — deziluzia vieţii practice: iată bilanțul 
unei vieți. Pentru posteritate însă, bilanțul n-a fost deficitar, pentru 
că Cervantes l-a transfigurat artistic într-o operă. 

Don Quijote este o carte a Spaniei și în același timp cartea unei 
victime a vieţii, dar fără fiere și fără lacrimi; a unui dezamăgit, dar la 
care dezamăgirea nu apare ca sentimentul unui otrăvit de viaţă, a 
unui mizantrop, a unui cinic sau a unui revoltat; dacă poate fi vorba 
aici de o revoltă, apoi este revolta sub forma umorului împotriva 
propriei sale iluzionări, împotriva iluziei de a nu fi putut sau de a fi 
crezut că nu trebuie sá-si ajusteze idealurile după măsura vremilor, a 
situaţiilor și a oamenilor. Totuși, prin vălul acestei conștiințe melan- 
colice transpare optimismul permanent al unui om echilibrat. 


Ideile sale literare 


Intenţia primordială a autorului, mărturisită încă în prefaţă şi 
repetată de-a lungul operei, este „de a dărâma cu toată priceperea 
această uriaşă clădire înălțată din mulțimea cărților asupra 
cavalerismului". Dar dacă Cervantes nu și-ar fi depășit cu mult 
intenţia, cartea sa ar fi rămas o simplă curiozitate a vremii. 

De fapt, în secolul al XVI-lea producţia romanului cavaleresc 
luase proporţiile unei adevărate industrii. Succesul imens de care se 
bucura această literatură la modă — căreia i se reproșa cá rátüceste 
minţile și inimile prin descrierea largă a pasiunilor — alarmă ofi- 
cialitátile laice și bisericești. Astfel, în Spania, o lege din 1552 
interzice imprimarea si difuzarea romanelor cavalerești în Indiile 
occidentale. Trei ani mai târziu, cortesele se pronunță împotriva lor, 
hotărând să fie arse în piaţă. Conciliul din Trento, de asemenea, le 
condamnă aspru, fără să mai vorbim de umanistii spanioli, care se 
declară împotriva acestei maladii incurabile. Totuşi, în ciuda acestor 

dispoziţii, abundența producţiei de romane cavalerești nici măcar nu 
scade! Iată însă cá în ianuarie 1605 apare o simplă parodie (cel puţin 
în aparenţă) a acestui gen, intitulată /scusitul hidalgo Don Quijote de 
la Mancha (al cărei succes fără precedent este atestat de apariţia a 6 
ediţii în primul an), şi numaidecât autorul ei se dovedește a fi mai 
tare decât toate conciliile, cortesele si ordonantele regale. Căci după 
Don Quijote nu s-a mai tipărit în Spania nici un nou roman 
cavaleresc, iar dintre cele vechi doar o singură reimprimare. 

Ceea ce este paradoxal e faptul că vigurosul exterminator al 
modei- vechilor romane cavalereşti nu era convins, deplin si fără 
rezerve, de caracterul nociv al acestui gen de literatură. 

Este adevărat cá Cervantes îl condamnă, ridiculizându-l fiindcă 
înstrăinează publicul de la realitățile si cerințele vremii, dirijându-i 
atenţia și atitudinea într-o direcție falsă = aceea a trecutului ireversi- 
bil si a desprinderii de viaţă. În felul acesta, autorul nu se angajează 
exclusiv într-o polemică literară. Căci Cervantes nu concepe litera- 
tura pur si simplu ca „literatură“, ci ca un element de viaţă, ca o forță 
ideologică influențând activ acțiunile sociale. 


Ceea ce nu admite el în această prolixă producție de romane 
cavalerești, monotone și stereotipe, este în primul rând minciuna și 
imoralitatea, adică inconsecventa practică a eroilor cu idealurile 
nobile pe care le afișează și cu care se mândrea instituția cavaleris- 
mului. Cervantes reţine și admiră tot ce e frumos, nobil și uman în 
cavalerism, respingând doar ceea ce este himeric, imoral, vulgar și 
fals în formele de degenerare ale idealului cavaleresc. 

Cervantes apreciază acele romane cavalerești care sunt 
„presărate cu născociri ce, de bine de rău, se apropie de adevăr, 
peste care autorul a așternut vălul fin al celor ce pot fi într-adevăr 
cu putință“ (l, 47). Concepţia literară a autorului se exprimă ferm: 
literatura trebuie să fie ,,£n același timp folositoare și plăcută. Dar 
aceste culmi nu pot fi atinse de către acela care se îndepărtează 
prea mult de adevăr și ia în derâdere natura, iar opera lui nu poate 
fi trainică“. Aşadar, condiţia literaturii, potrivit concepţiei sale reali- 
ste exprimate si cu ocazia aprecierii teatrului contemporan („;imitația 
naturii este primul lucru pe care-l cauţi într-o piesă“), este să fie 
„oglinda vieţii omenești, o pildă a moravurilor si o icoană a 
adevărului” (1, 48). 

Don Quijote — sensul eroului și 
umanismul autorului 


Poate că nu există un singur erou în întreaga literatură universală 
care să fi fost mai nedreptăţit de înțelegerea marelui public ca Don 
Quijote. 

Alonzo Quijano devenit Don Quijote este un cavaler sărac, un 
„hidalgo“, pasionat cititor al romanelor de cavalerie, cu judecata 
deviată de lectura lor; în primul rând însă un om pătruns de valoarea 
înaltei lor moralitáti ideale. Don Quijote este obsedat de ideea 
reînvierii cavalerismului rătăcitor, așa după cum un personaj al 
romanului (Cardenio) e obsedat de ideea dragostei, iar Sancho 
Panza de ideea parvenirii si a cástigului. 

Faţă de obsesiile celorlalți doi, mania lui Don Quijote este 
socialmente superioară, întrucât eroul e obsedat de ideea pe care ar 
trebui să fie fondată însăși ordinea lumii: dreptatea socială și în- 
láturarea asupririi. „Eu am venit pe lume să înlătur nedreptatea... să 
vin x ajutorul celor slabi si năpăstuiți“, repetă mereu eroul (I, 52, 
etc.). 

Este țelul de viaţă al unui suflet funciarmente nobil, un suflet in 
care nu e nimic meschin, nimic interesat. Chiar „faima“ pe care o 
urmărește eroul nu este pentru el un scop în sine; adevăratul scop al 
vieţii lui, pe care o vrea încununată cu merite reale, este binefacerea 
faptei sale. Și obsesia lui nu se epuizează în fantezie, acest pasionat 
al faptei pornește la acțiune. Esenţa quijotismului constă în fideli- 
tatea eroului față de înalta datorie pe care singur și-a impus-o; si 
aceasta, cu prețul acceptării unei vieți de castitate, de onoare, de 

caritate, a unei vieți grele, plină de privatiuni și întâlnind la tot pasul 
înfrângeri, suferințe, umiliri. În această supunere stoică la nenorocire 
este cu totul altceva decât un simplu sentiment de mândrie tipică 
unui hidalgo castilian; este acea demnitate umană (de care dă 
dovadă atât eroul, precum a dat în toate împrejurările vieţii şi 
părintele său, Cervantes), acea demnitate de a nu voi să se degradeze 
lamentându-se. 

Don Quijote nu urmărește să ajungă nici împărat, nici măcar 
duce: trăieşte numai pentru ceilalți, luptă şi suferă numai ca să 
nimicească răul, să facă să triumfe adevărul și dreptatea pe pământ. 
Mania eroului, atât sub raportul scopului ce-l obsedeazá, cát si sub 
acela al mijloacelor cavalerești la care recurge, nu are din punct de 

vedere moral nimic reprobabil: dimpotrivă, se apropie mai mult de 
virtutea inteleptilor si a oamenilor mari. 

Astfel circumscrisă psihoza donquijotească, cu alte cuvinte im- 
plicând atâtea valori morale. (generozitate, curaj, modestie, claus- 
trare, puritate, dezinteres, acțiune, stoicism şi în general idealul său 
de a se realiza în bine si frumos), această psihoză devine o sumă de 
virtuţi. Cu excepția, bineînţeles, a cazurilor (rare, de altfel) când fără 
voia cavalerului obsesia lui devine vătămătoare celorlalți. 

Ratarea măreţelor isprăvi — cum le vede eroul în delir — si în 
același timp ridicolul său se datorează în principal neadecvării faptei 
la necesitate, a intenţiei la posibilitățile reale, a idealului la circum- 
stantele materiale concrete. Această inadecvare compromite toate 
bunele intenţii ale lui Don Quijote, il compromite atât pe eroul 
devenit ridicol, cât şi faptele lui, care se dovedeasc a fi nu numai 
ineficiente, ci adeseori chiar în detrimentul celor pe. care cavalerul 
rătăcitor vrea să-i ajute. Numai aceste cauze îl fac ridicol pe Don 
Quijote, ale cărui trăsături pozitive de caracter degenerează, când 
eroul trece la acţiune, în fals si comic. 

Dar Cervantes subliniază ansamblul de virtuți ale eroului său 
(fireşte, cu corectivul de a fi adaptate necesităţii, posibilităților și 
realităţii), căci în concepția autorului ceea ce serveşte progresului 
social sunt tocmai aceste virtuţi, proprii eroului său. Și acest erou 
este una din cele mai splendide exemplare de umanitate pe care le-a 
creat literatura tuturor timpurilor. În aceste momente de calm, când 
nu mai este deci obsedat de cavalerie și cavalerism, Don Quijote 
creşte până la dimensiunile superioare ale înțelepciunii, ale bunului 
simt si clarviziunii în problemele si domeniile cele mai diverse. 
Elocventa eroului se desfășoară atunci cu o limpezime de logică si 
cu o puritate de expresie care situează aceste pasaje printre paginile 
cele mai frumoase ale prozei Renașterii. Atitudinea și cultura uma- 
nistă a lui Cervantes se manifestă în special în aceste discursuri ale 
Cavalerului Tristei Înfăţişări, discursuri în care Cervantes își expune 
ideile asupra celor mai variate subiecte. 

În afară însă de urme si atitudini, umanismul lui Cervantes se 
manifestă în abordarea directă a unor teme specifice gândirii 
Renaşterii. Astfel, de pildă, acea doctrină a naturii concepută ca o 
putere divină ce crează pe om (doctrină fundamental anticrestiná), 
pe care o sustine scriitorul vorbind în repetate rânduri despre 
„natura, majordomul lui Dumnezeu“. Acest cult al naturii implică și 
gustul lui Cervantes pentru genul literar al pastoralei, concepută ca 

El Greco: „Sf. Familie“ (detaliu). Museo Tavera, Toledo. 


mijloc de evadare din obositoarea și viciata societate; sau acel pasaj 
din Don Quijote (prefigurând preceptul de mai târziu al lui J. J. 
Rousseau: „Natura este bună“), în care elogiazá miticul trecut, când 
nu existau abuzuri și nedreptăți. În aceeași ordine umanistă se înscrie 
și faimosul discurs al lui Don Quijote despre arme și litere, aducând 
în discuţie o temă frecventă în scrierilor oamenilor Renaşterii: 
problema superiorității profesiunii militare sau a aceleia a omului de 
litere. Dacă Cervantes, omul Renașterii și eroul de la Lepanto, o 
pretuieste mai mult pe prima (desi íi păstrează cea mai înaltă 
consideratie și celei de a doua), este pentru că războiul, prin grelele 
încercări la care îl supune pe ostaș, e cea mai aspră şcoală de 
caracter și pentru că armele au drept scop principal. de a asigura 
însăși condiția de dezvoltare a literelor: pacea. „Această pace e 
adevăratul tel a războiului“. (1, 37). 

Dar, în afară de aceste disertatii, ceea ce îl ridică definitiv pe 
erou deasupra oricărei zeflemisiri este profesiunea sa de credinţă de 
pe patul morții. „Viața mea — recunoaşte eroul, precum va re- 
cunoaște și cititorul — viața mea n-a fost atât de păcătoasă încât 
lumea să aibă dreptul să mă socotească nebun.“ În acest ultim si cel 

mai frumos capitol al cărții găsim justificarea cea mai convingătoare 
a măreției sale morale. „4m fost nebun $i acum iată-mă întreg la 
minte“, rosteşte muribundul, adresându-se prietenilor săi. „Mă pu- 
teli ferici, prieteni, căci nu mai sunt Don Quijote de la Mancha ci 
Alonzo Quijano, pe care blándefea lui l-a făcut sd mai fie numit cel 
Bun“. Aşadar, eroul nu se simte învins cu adevărat câtă vreme 
pentru supraviețuitori rămâne amintirea, nu a faimosului Don Qui- 
jote de la Mancha, ci a lui Alonzo Quijano cel Bun. Vindecat de 
rătăcirea lui, eroul rămâne încredințat, ca şi până acum, că valoarea 
supremă a vieţii este bunătatea. Iată un fapt ce pune în adevărata sa 
lumină sensul unui personaj, caracterul unui scriitor și semnificația 
unei cărți, unde — caz unic în literatura universală — întâlnim mai 
bine de şase sute de personaje dintre care însă nici unul nu este cu 
adevărat odios. 


Sancho Panza si resursele umorului 


O trásáturá genialá a cártii este faptul cá, in loc de un protago- 
nist, Cervantes a imaginat doi, de dimensiuni diferite, dar cu un 
relief identic. Sancho Panza nu mai este scutierul insignifiant din 
vechile romane cavaleresti, nici personajul simplu din popor, care in 
teatrul spaniol al.epocii detine pozitia unei critici democratice, ci un 
personaj pus aproape de la începutul romanului alături de eroul 
principal. 

Desigur că intenţia lui Cervantes a fost ca, prin contrast, figura 
lui Sancho să dea relief moral lui Don Quijote, să-i pună în evidență 
psihoza, să aducă configuraţia elementară a bunului simţ rustic și să 
obţină acel efect de umor democratic, care este unul din apanajele 
literaturii spaniole din epoca ei de aur. Dar, pe măsură ce acțiunea 
înaintează, asistăm la un fenomen de a cărui subtilitate nu sunt 
capabili decât marii scriitori, si anume la un adevărat proces de 
osmoză spirituală ce are loc între cavaler si scutierul său. Viaţa lor 
comună, de aventuri, privatiuni, suferințe, umiliri, precum si recipro- 
ca lor cunoaștere profundă duc atât la „donquijotizarea“ lui Sancho, 
cât și la „sanchizarea““ lui Don Quijote, ca să intrebuintám termenii 
unui alt critic spaniol. Începând din partea a doua a romanului, Don 
Quijote înclină spre o viziune mai practică, spre un bun-simt mai 
apropiat de realitate, spre o potolire a entuziasmului său frenetic. În 
același timp, sub influența cavalerului asistăm la donquijotizarea lui 
Sancho, pe de o parte în sensul că ajunge să se contamineze de 

mania stăpânului sau, pe de altă parte în sensul une iniltri morale a 
rusticului-scutier. 

Figura mucalitului scutier avea, în intenţia inițială a hui Cervan- 
tes, rostul unei resurse de umor. Ín genere, aceste surse de umor în 
romanul lui Cervantes sunt multiple, dar aproape toate se reduc la 
categoria nepotrivirii, in intelesul de contrast, de incompatibilitate, 
disproportiesi dezacord. ..- 

Este, dintru inceput, umorul derivat din tema cayalerului ce 
caută să reînvie o anacronică instituţie medievală într-o lume mo- 
derná. Este apoi umorul pe care îl sugerează contrastul scenei, acest 
peisaj dezolant, pietros, sterp, uscat de arsita soarelui; Manchei; 
scenă în care se desfășoară însă o acțiune dinamică, erotică, ce pune 
în mișcare idealuri atât de pasionate. Apoi, firește, puternice efecte 
de umor provoacă violentul contrast initial dintre caracterele celor 
doi protagonisti. O varietate mai fină, dar suculentă, de umor verbal, 
o: furnizează în: special - limbajul pitoresc, jocurile de cuvinte si 
debitul uimitor de zicători si proverbe al lui Sancho. În fine, efectele 
cele: mai directe: de umor, în varietăți de grotesc, burlesc; ridicol si 
duse până la sarcasm, le:obtine Cervantes din-exploatarea dezacor- 
dului situațiilor în care“ se plasează singur Don Quijote, : situații 
despre care am- vorbit mai înainte. Burlescul aventurilor cavalerului 
rătăcitor este ceea ce aprecia publicul cititor.al veacului al:XVII-lea; 
este; de asemenea, ceea ce i-a asigurat larga popularitate de-a 
lungul veacurilor; dar la care nu se poate rezuma și cititorul avizat, 
care vrea să se pătrundă de marea valoare a acestei capodopere, de 
înaltul ei mesaj artistic, de apelul la dreptate și generozitate. 


Fresca critică a Spaniei timpului 


Canavaua romanului lui Cervantes este dintre cele mai largi din 
întreaga istorie a romanului. Aproape toate tipurile Spaniei epocii 
sunt reprezentate aici, de la curtea ducală până la sclavii galerelor. 
Toată galeria aceasta de tipuri dă o mare bogăție de colorit cărții, 
bogăție la care contribuie și varietatea tonului narațiunii, care par- 
curge toate gamele, de la sublim până la farsă si de la oribil până la 
burlesc. 

Dar prezentarea acestei imense fresce — cu mijloacele 
realiste pe care Cervantes le-a deprins desigur si la școala prozei 
picaresti (a cărei filozofie pesimistă însă el a refuzat-o întotdeauna), 
nu este deloc făcută într-un spirit obiectivist." Fireşte cá rigorile 
cenzurii îi impuneau lui Cervantes să-și mascheze vederile prea 

îndrăznețe. Totuși atitudinea critică față de realitățile contemporane 
este destul de limpede în opera celui mai dotat cu simţ critic obiectiv 
dintre toti scriitorii spanioli ai timpului.“ 

Astfel, într-o “epocă atât de “efervescentă; când Spania ducea 
lupte continue: în + America: de“ Sud, când-se- gândea să distrugă 

„eretica Anglie“, când aroganţa- ei militară revolta Italia; când ducea 
lupte crude în Ţările de Jos, când, în fine, Spania-proiecta.o mare 
cruciadă împotriva turcilor, iată că Cervantes nu găsește: de cuviință 
să laude o singură dată măcar războaiele Spaniei, de cucerire și de 
„apărare a dreptei; credinte'*. Oare asta nu înseamnă o atitudine clară 
împotrivă politicii aroganților „regi catolici“? Căci, pe de altă parte, 
dacă Cervantes elogia; totuși, mestesugul armelor în primul rând, era 
pentru a-sublinia cá rolul armelor este:de 5a statornici pacea, adică 
cel-mai mare bine pe care îl pot dori oamenii în această viață“ 
(1.37). 

Epoca de aur, despre care'Don elis vorbeşte cu atât entuzi- 
asm, ce altceva este dacă nu critica aspră la adresa realitátilor 
timpului! sáu? "Totul pe: atunci -era: pace; prietenie; înțelegere“, 
vorbește: Don: Quijote. „Nu 'exista ipocrizia, minciuna, asuprirea. 
Singură dreptatea stăpânea, fără să fie tulburată de glasul momelii 
și al-corupției, care: astăzi- o asuprește și caută s-o nimicească. 
Legea bunului plac: mu" încolțea' încă în 'mintea- judecătorilor... 
Astăzi, ín vremea noastră tulbure si josnicd... tránddvia înăbușă 
înțelepciunea, coruptia înăbușă virtutea, iar neobrăzarea este la loc 
mai de'cinste' decât-vrednicia.“ (A 1-şi'3). 

Declinul general al Spaniei este judecat cu multă pătrundere de 
Cervantes, „Numai acele neamuri au drept la viaţă — spune eroul 
sáu — care știu să-și păstreze: măreția prin virtuțile, avufiile si 
priceperea cârmuitorilor lor“ (1,6). Dar cármuitorii Spaniei, despre 
care Sancho-spune că n-ar da pe ei „nici o ceapă degerată (IL, 3), 
nu se gândesc decât să fure și să risipească avutiile ţării, în loc să le 
„cheltuiască „cu. folos .pentru. cei mulfi*,. cum. se. exprimă . Don 
Quijote. Si „sunt cu sutele, continuă scutierul; dintre cei care nu știu 
nici. măcar. să citească și care, totuşi,  cârmuiesc -ca niște vulturi 
hrăpăreți* (UL. 22). În locul oricăror virtuti, aceștia afișează aroganta 
lor nobiliară uitând că „adevărata noblețe se: sprijină pe virtute... 
Căci sângele „se. moștenește; — continuă. Don Quijote, — pe. câtă 
vreme. virtutea „se cucereste;..si..virtutea: pretuieste. mai mult. decât 
sângele“ (1L, 42). În. felul acesta. judecată aristocrația, este.explicabil 
de ce, dintre sutele de personaje ale romanului, toate reliefate şi. vii, 
singurele lásate. intentionat şterse si mişcându-se ca niște marionete 

Cervantes (de Juan de Jaurequi; 1600). 


sunt tocmai ducele si ducesa. Tocmai ducele si ducesa, prezenti in 
mai bine de douázeci de capitole ale romanului! 

Desigur cá celălalt stâlp al statului, Biserica, are o comportare 
nu mai puţin lamentabilă. Aici însă autorul trebuia să fie mai 
prudent, căci Inchiziția veghea. Totuşi, poziţia critică a lui Cervantes 
este destul de lămurită. Nu este oare semnificativ faptul că nici una 
din figurile ecleziastice. din roman nu este arătată niciodată în 
postură de adevărat preot şi că nici una nu face vreodată uz de 
argumentatia teologică sau morală? Dar nu numai atât: Cervantes 
vorbeşte despre „mulți teologi care nu fac două parale în fata 
altarului” (IL, 3); alţii sunt „mici la suflet‘; îndemnând pe cei avuti 
„spre zgárcenie", deşi clericii sunt „oameni care nu-și uită nicio- 
dată de burtă“ (1, 19); în fine, continuă Don Quijote, „toți cei care 
poartă fustă (adică sutane) nu au altă armă, întocmai ca și femeile, 
decât limba“ (1I, 32). Dacă la toate aceste ieșiri mai adăugăm 
aluziile si ironiile la adresa călugărilor sau a superstitiilor religioase, 
precum si predilectia autorului pentru zicala (pe care o repetă de trei 
ori în decursul romanului) că „în dosul crucii se ascunde diavolul 
(|, 6; IL, 33, 47), trebuie să recunoaștem că îndrăzneala lui Cervantes 
se apropie, de temeritate. 

Adevăratul democratism al lui Cervantes. se afirmă mai ales în 

atenția pe care o acordă figurilor din popor, atât de numeroase şi 
variate, prezentate obiectiv, cu toate defectele lor, dar si cu fru- 
moasele însușiri sufletești care precumpănesc și care atrag simpatia 
categorică a autorului şi a cititorului asupra acestor oameni simpli. 
Prin toate aceste eminente calități, Cervantes ocupă unul din 
primele locuri în istoria universală a literaturii, punând în același 
timp primele pietre la temelia romanului modern. Căci, arătând în 
numeroase ocazii superioritatea mentală si morală a eroilor săi, 
elogiind şi efortul acestor eroi de a se înălța deasupra unei vieți de 
mediocritate prozaică (caractere de bază ale „romanului burghez“ de 
mai târziu), cu alte cuvinte ridicând cazurile vieţii de toate zilele 
(cum spune M. y Pelayo) „la demnitatea epopeii“, autorul lui Don 
Quijote „a dat cel dintâi model al romanului realist modern" 


Teatrul. Lope de Vega. Calderón 


Spania și-a creat un teatru „mai national" ca teatrul oricărui alt 
popor - în afară de greci. Dar drumul pe care l-a urmat până să-și 
constituie - în „secolul“ -său ;de.aur* - o personalitate atât de 
originală, n-a fost nici simplu, nici uşor. Treptat-treptat însă, precur- 
sorii săi de la începutul secolului al XVI-lea i-au statornicit temeli- 
ile: Juan del Encina i-a dat personaje din popor şi limbajul rustic și 
scene din viaţa obişnuită; Torres Naharro i-a dăruit complicatia 
intrigii si verva dialogului. Lope de Rueda l-a. legat de contempo- 
raneitate, iar cu Juan de la Cueva intrá larg in teatru subiectele din 
trecutul istoric si legendar al Spaniei, impreuná cu farmecul poeziei 
populare. Elementele deci erau create; geniul lui Lope de Vega insá 
le va unifica într-o strălucită sinteză — unică. 

Extraordinara viaţă a lui Lope de Vega (1562-1635) revelează 
in cel mai înalt grad personalitatea bogată, complexă, efervescentă şi 
contradictorie a unei. figuri tipice de Renastere. Soldat si preot, poet 
şi spadasin, burghez pașnic si.curtean strălucit, tată de familie tandru 
şi amant la fel de tandru; Lope: de. Vega este tipul epocii sale; pe care 
a tráit-o din plin şi în toate.planurile. Pe lângă toate acestea, a fost si 
un scriitor prolific; de. la mare distanță cel mai prolific. scriitor, al 
lumii, din toate timpurile. Numai operele sale nedramatice umplu 21 
de volume. masive, la care se adaugă 1800 de.drame si comedii; plus 


1. Cervantes, Don Quijote de la Mancha - trad. de Ion Frunzetti si Edgar Papu; 
cuvânt înainte de Maria Teresa León. Postfatá de Ovidiu Drimba (pag. 
1307-1338), Buc., 1965. 

Lope de Vega (dintr-un tablou de V. Carducho, sec. XVII). 


400 de piese religioase. Din această uriașă producție dramatică — si 
încă aproape în întregime scrisă în 'versuri! — ni s=au păstrat 470 de 
drame și comedii, în afara unui număr de piese religioase. Cele trei 
categorii principale în care pot fi grupate piesele lui Lope de Vega 
alcătuiesc înseși aspectele mari ale teatrului spaniol: drame istorice, 
comedii de moravuri și piese cu subiecte din viața poporului. 

In drama sa istorică Lope tratează subiecte luate din istoria 
aproape “a tuturor țărilor cunoscute la acea dată. De exemplu, în 
Uimitorul principe transilvan vorbeşte de valahi, de moldoveni si de 
mai multe localități din tara noastră. Dar principalul subiect al 
acestei categorii de drame rămâne Spania. Amintirea trecutului era 
ținută mereu proaspătă în mintea poporului prin sutele și miile de 
romanțe populare ce evocau figuri sí fapte din istoria Spaniei. 
Romantele populare din care Lope s-a inspirat foarte des, i-au 
inoculat un simt al tradiției şi. clare atitudini democratice. De altfel, 
teatrul lui Lope (şi în genere întregul teatru spaniol) a devenit atât de 
original și de popular pentru că inspiră spectatorului, în lumina unei 
concluzii optimiste asupra vieţii, un puternic sentiment de demnitate 
umană, de mândrie națională si de dreptate socială. Sunt aspecte 
care nici chiar în teatrul englez nu apar.decát uneori, si rareori ca 
aspecte dominante. 

În dramele sale istorice Lope evocă vechile timpuri ale regilor 
care au luptat pentru eliberarea țării de sub mauri și care cu 
simplitatea lor rustică exercitau asupra supușilor o autoritate patri- 
arhală. În altele, evocând vremurile mai noi ale dezordinelor feu- 
dale, Lope susține ideea absolutismului monarhic, idee foarte inain- 
tată pentru acel timp, prin faptul cá prezintă puterea regală ca 
apărând interesele poporului împotriva feudalilor, ca in Peribañez și 
comandorul din Ocafia. Totuşi, el nu-l adulează, nu-l idealizează pe 
rege ca om, ci îl prezintă cu toate viciile lui chiar detestabile, ca în 
Steaua Sevillei. În sfârşit, în dramele inspirate din faptele recente ale 
conquistadorilor, Lope nu ezită să-i prezinte pe cuceritorii spanioli 
cu toată cruzimea lor, elogiind în schimb eroismul băștinașilor 
indieni, ca în minunata dramă (din păcate. puţin cunoscută), În- 
frângerea araucanilor. za | 

Mai cunoscut este însă Lope de Vega publicului prin comediile 
sale de moravuri — numite de obicei si comedii „de capă și spadă“, 
după portul eroilor principali, orășeni din aristocrația mijlocie și cea 
scăpătată. Interesul și strălucirea acestui gen dramatic pur spaniol, 
dus de Lope de Vega la culmi neîntrecute de artă, rezidă în legătura 
sa strânsă cu viaţa de fiecare zi, în verva unei satire care usturá dar și 
înveseleşte, în bucuria nestăpânită de viaţă, de plăceri și de frumos, 
în extraordinara vivacitate a acţiunii, a mișcării, a gesturilor, a 
umorului, a replicilor, Nu merge prea departe comedia „de mantie si 
spadă“ în redarea amplă și-realistă a realității sau în aprofundarea 
caracterelor, însă găsim aici. în schimb. cel mai. viu si mai pitoresc 
tablou al societăţii orășenești. (dar si sătești) din Spania vremii. 

-- Materia comediilor lui Lope de Vega este dată de conflictele perso- 
nale sau familiale născute din iubire, din iubirea complicată. cu senti- 
mente de gelozie, de mândrie de castă sau de onoare a familiei. Aici 
marele dramaturg umanist proclamă și ilustrează credinţa. în posibili- 
tatea fericirii pământeşti, în succesul persoanei umane și în atotputerni- 
cia iubirii, — ca în aceste versuri din Câinele grădinarului: 

„O, până ce nu simți si tu iubirea, 

Nu ştii ce e! O dragoste de-un an, 

Chiar dacd-ncerci s-o uiţi, încerci ín van: 
Se tine scai de tine amintirea. 


Și, totuși, poți afla tămăduirea, 
Când vezi c-ajungi, cu timpul, la aman: 
Privirile ti-ndrepti spre alt liman, 
Un nou âmor ti-adwuce izbăvirea." 
(Trad. Aurel Tita) 

Eroii acestei comedii — adevărate figuri de Renastere — sunt 
tineri curajoşi şi. hotărâți, energici si înflăcăraţi în pasiunile lor. La fel 
sunt și eroinele; $i trebuie să observăm aici că nici un:alt dramaturg 
al vremii n-a avut o asemenea intuiție a virtuților, capacității si 
posibilităților morale ale femeii. Cât despre elementul comic, acesta 
este de obicei valetul — prezentat însă de Lope ca un tip inteligent si 
ingenios, care -râde de aroganta sau prostia altora. şi care — mai 
deştept decât nobilul său stăpân — îl scoate adeseori din încurcătură. 
Cavalerul din Olmedo, Fata cu ulciorul sau Câinele prădinarului 
sunt comediile cele mai cunoscute în care Lope ironizează aroganta 
nobiliară si în care iubirea nu este văzută nici ca simplu divertisment 
al instinctului erotic, nici ca o convenţională abstractiune platonică, 
ci:caun elan cinstit, sănătos, în același timp senzual si înnobilat, 
spiritualizat. 

AI treilea sector al dramaturgiei lui Lope — cel în care persona- 
jele principale sunt țărani — este sectorul pe care Renașterea spaniolă 
îl anexează cu strălucire pentru prima dată la dramaturgia modernă 
universală. De asemenea — pentru prima dată apare acum în istoria 
modernă a teatrului câdrul vieţii rustice; dar nu incidental, partial sau 
scăldat in lirismul feeriei, ca la Shakespeare, si nici idilic, con- 
ventional, clasicizat ca in drama pastorală italiană, ci ca un cadru de 
viaţă bogat, viu, colorat si foarte. adevărat. Totul îl încântă pe Lope 
la ţărani; de la pitorescul costumelor sau patriarhalitatea obiceiurilor 
până la noblețea sentimentelor sau demnitatea tinutei. Și nu numai 
aspectele luminoase. îi retin. atenţia, . ci „şi. nedreptatea, suferinţa, 
impilarea îndurată de țăran. Abuzurile. revoltătoare ale nobilului, si 
mândria, Cu, care. țăranul. îl. înfruntă. constituie. tema unor, drame 
puternice. ca. Judecătorul.. cel. mai. bun. e regele, Judecătorii. din 
Castilia sau Fuenteovejuna. 

Drama uenteovejuna, de: pildă, impresionează prin atmosfera 
de teroare dezlántuitá de comandor asupra satului, prin ţinuta demnă 
a tinerilor îndrăgostiţi, apoi prin-caracterul popular de largă respiraţie 
al revoltei mulțimii, pentru a culmina în: momentele — de-a dreptul 
grandioase — de solidaritate .a. ţăranilor în fata cruntei represiuni. — 
Iatá-l-pe.Frondoso ameninţându-l cu arbaleta pe comandorul. care 
vrea să-i necinstească iubita: 


Frondoso: Nobile comandor, lasă fata în pace, fiindcă altfel poti fi 
sigur că pieptul tău va deveni finta ciudei și furiei mele. 
Comandorul: Cáine! Țărănoiule! f 
: Frondoso: Aicinu mai suntem câini! Fugi, Laurenzia! 

Comandorul: Blestemat fie nebunul care-și părăsește spada! 
Și eu care mi-am descins-o de teamă că sperii sălbateca! 
Frondoso: Ferifi-vd stăpâne, căci dacă ating trăgaciul, vd dobor! 
Comandorul: Acum fata a fugit. Lasă jos arbaleta, trădător infam! 
Las-o repede, țărănoiule. .. ; 
Fondoso: Ce spuneţi? Pentru ca apoi.să'mă puteți ucide? Băgați de 
seamă! Iubirea e surdă, si din clipa în care nu mai ascultă de nici un 
cuvânt s-a urcatpe tronul ei. EAEE TITERS 
+Comandòrül: Trebuie oare ca un om atât de viteaz ca mine să arate 
spatele unui țăran? Haide, trage, nelegiuitule, trage $i păzește-te, 
fiindcă sunt gata să calc legile cavaleriei. 
Frondoso; Eu stau la postul meu fiindcă sunt. silit să-mi apăr viața, 
plec cu arbaleta.: ; a x 
Comandorul: Ce situație stranie! Dar voi ști să mă răzbun pentru 
primejdia prin care am trecut și pentru ruşinea îndurată. 
080*2 en(Tradi Aurel Tita) 
Pentru. prima. dată. în : istoria teatrului apare figura. -ţăranului 
mândru. şi gata să-și înfrunte stăpânul, când este în.joc dreptatea si 
cinstea. lui. Adevăratul erou. al. dramei. este aici-un erou. colectiv, 
masa ţăranilor, satul întreg —.şi în acest sens nu.se gásesc în întreaga 
literatură. decât două drame echivalente, demne :de a sta. alături de 
Fuenteovejuna: Henric.al V-leaa lui Shakespeare şi Boris Godunov 
alui Puşkin. - - i 
Continüator al formelor dramatice stabilite de Lope de Vega, 
Pedro Calderón de la Barca (1600-1681) este însă, ca om şi ca 
artist, diametral opus lui Lope. Magistrul său Lope este un optimist, 
un entuziast, o fire comunicativá, alimentându-și teatrul cu imagini 
pline de prospeţime, de culoare și spontaneitate, luate din ambianța 
sa; în timp ce Calderón este un melancolic, scepticismul său ajunge 
până la forma unui pesimism stoic; este un introvertit, un meditativ, 
un solitar și un mare creator de simboluri si de alegorii. În locul 
luminozitátii și dinamismului acțiunii din teatrul lui Lope, la Cal- 


derón prevalează “aplicația spre reflexivitate, spre semitonuri $i 


penumbre. Exponent al spiritului Contrareformei, Calderon se lasă 
dominat de o înclinație evidentă spre misticismul religios. În afara 
celor o-sută douăzeci de piese cu subiecte profane (la care se adaugă 
alte” douăzeci, de importanță minoră), el éste autorul a' optzeci de 
„autos sacramentales“ — piese într-un act cu temă unică: exaltarea 
tainei, impártásaniei; gen dramatic căruia Calderón i-a dat o mare 
strălucire scenică (Devoțiunea crucii, Marele teatru al lumii, s. a.). 
În centrul gândirii lui Calderón stă ideea deșertăciunii și iluzio- 
nismul vieții; ca în Magicianul uimitor, = piesă amintind întrucâtva 

Calderón (portret din epocă). 


viitorul Faust al lui Goethe. Dar capodopera: lui Calderân rămîne 
Viaţa. este vis-— dramă filozofică. dezbătând tema răportului dintre 
libertate si predestinare: 

Acţiunea are drept fundal o Polonie imaginară: prințului Segis- 
mundo i s-a prezis la-naștere că îl va alunga de pe tron pe tatăl său și 
îl va ucide De aceea regele îl tine închis, până într-o zi când, spre a 
verifica prezicerile, înscenează aducerea lui la curte, instalándu-1 pe 
tron. Intr-adevăr, Segismundo - înrăit de chinul anilor de închisoare 
— se poartă brutal, amenintándu-si părintele, fapt pentru care este 
închis din nou. Prințul rămâne încredințat că totul a fost un vis, că 
viața însăşi reprezintă doar un vis, dar un vis în care singurul lucru 
real — și la care omul nu trebuie să renunţe — îl constituie fapta bună. 
- Segismundo: j 

Drept e: deci să-nãbuşim 
fiara-n noi, turbata vrere, 
ura, setea de putere, 

de-o mai fi în vis să fim. 
(..) Ce e viaţa? Un delir. 
Ce e viata? Un coșmar, 

o nălucă, nor fugar, 

$i-i mărunt supremul bine, 

Căci un vis e viafa-n sine, 
iară visul, vis e doar. 
(Tr. S. Mărculescu) 


În fine, eliberat în urma unei răscoale, Segismundo învinge 
armatele tatălui său, crutàndu-i însă viaţa si în felul acesta infirmánd 
prezicerile. - Concluzia dramei este că viața, cu ambițiile ei desarte, 
este un vis; că omul nu este „predestinat“, ci are libertatea opțiunii si 
a acţiunii; că raţiunea, dominând r- — inseamná drumul lim- 
pede spre adevár. 

Calderón a prelucrat si cáteva subiecte tratate de Lope de Vega; 
astfel sunt Medicul onoarei sale si Alcaldele din Zalamea; această 
din urmá, capodopera sa in domeniul dramei semi-istorice, ad- 
mirabil elogiu adus autenticului sentiment al onoarei, asa cum apare 
în teatrul lui Lope la țăranul Pedro Crespo. Calderón a cultivat — cu 
mai puţină originalitate — si comedia „de capă si spadă“: Doamna 
nevăzută (tithu dat în traducere românească originalului La Dama 
duende), — Casa cu două uși e greu de păzit, etc., — piese lipsite de 
verva pieselor lui Lope, dar de o intensitate dramatică superioară. 

„Calderón este un uriaș în tehnica dramatică si în crearea 
efectului teatral“ = spunea Goethe, entuziasmat: ;;Piesele lui răspund 
tuturor exigenţelor scenei. Dintre toate geniile; Caldern'este cel mai 
inteligent“: =: Cert-este cá- dramaturgul spaniol. — devenit idolul 
romanticilor -germani— “se dovedește neintrecut în' crearea unor 
personaje de o pasiune ce le împinge spre un dezechilibru intim. 
Acestei aplicaţii, tipic baroce, îi corespunde. un stil esențialmente 
liric; un stil care — consecvent spiritului baroc — manifestă preferința 
pentru elementul decorativ, pasiunea nuantelor și a contrastelor, sau 
gustul pentru clarobscurul anumitor stări psihologice. 


Discipolul ilustru = el însuşi s-a recunoscut ca atare - și emul al 
lui Lope de Vega a fost Tirso de Molina (pseudonimul lui Gabriel 
Téllez, 1571-1648) — despre care se.spune.cá ar fi scris 400 de 
piese, din care sunt cunoscute azi proximativ 80: drame istorice 
(Îndrăgostiții din Teruel), religioase (Condamnatul pentru necredin- 
tă) şi comedii „de capă si spadă“ (Don Gil de Ciorap-Verde). 

Acestei ultime categorii îi aparţine: Batjocoritorul din Sevilla), — 
dramatizarea istoriei amoralului aventurier Juan Tenorio; care, după 
ce înșeală mai multe, femei, este pedepsit; finalul este fantastic si 
moralizator: o statuie de piatră, prinzând viaţă, îl trage în infern. — 

Tizian: „Portretul unui necunoscut“ (Gal. Pitti). 


Piesa se desfășoară pe două planuri distincte care nu fuzionează: 
planul realist al comediei „de capá si spadă“; si planul imaginar, 
simbolic, al dramei religioase autosacramental. 

Amestec de comedie „de capă și spadă“ şi dramă simbolică, de 
realism si fantezie, de pitoresc local si pătrunzător studiu psihologic, 
capodopera lui Tirso de Molina — care a creat unul din cele trei mari 
mituri literare spaniole: Don Juan, alături de Don Quijote și de 
Celestina; și care a generat o lungă şi strălucită serie de variante, 
uneori surprinzător de contradictorii, ale tipului Don Juan (în cunos- 
cutele opere ale lui Corneille, Moliere, Goldoni, Byron, Pușkin, 
Lenau, etc.), — sintetizează calitățile dramaturgului: ingeniozitatea 
intrigii, umanitatea tipurilor, fineţea analizei (îndeosebi a persona- 
jelor feminine), expresivitatea limbajului, savoarea stilului, varie- 
tatea si ușurința versificatiei. 


Cu Juan Ruiz de Alarcón (1580-1636) teatrul spaniol face un 
pas considerabil pe drumul.comediei de caracter. Náscut in Mexic, 
suferind de o infirmitate (era cocosat) dar mándru de originea sa 
aristrocraticá — douá motive care i-au atras ironii pline de cruzime 

din partea unor iluștrii contemporani (Lope, Góngora, Quevedo) — 
Alarcón și-a proiectat profunda amărăciune (n-a avut nici succese 
în teatru), dar si marea nobleţe sufletească în opere ca 7esătorul din 
Segovia — piesă abundând în peripeții si tablouri pitorești; Adevărul 
suspect — un remarcabil studiu de caracter; sau Pereţii au urechi — 
care ironizează defectul de a bârfi, piesă incluzând și unele elemente 
autobiografice. 

Elevatia morală a concepției, structura clasică a piesei, preocu- 
parea de atentă analiză psihologică a personajelor, sobrietatea mij- 
loacelor dramatice folosite, prospetimea sentimentelor si un stil 
îngrijit, îl disting pe Alarcon de Se mari B spanioli ai 
epocii. 


Biserica S. Maria dei Miracoli (Venetia; arh. Pietro Lombardo). 


Literatura engleză 


Particularități istorice şi 
consecințe în creația literară 


După ce în secolul al XIV-lea Anglia : a fost scena unor mari 
prefaceri în toate domeniile vieții sociale, economice, politice ŞI 
religioase, în secolul următor asistăm la procesul de dezagregare a 
relaţiilor feudale si de dezvoltare rapidă a relaţiilor burgheze; Noua 
dinastie a Tudorilor, a cărei domnie ocupă tot secolul al XVI-lea, 
sprijină noua politică economică și naţională, făcând din Anglia un 
stat puternic. Se creează o puternică flotă comercială, sunt acaparate 
noi pieţe de desfacere și se dezvoltă comerțul colonial, — dar totodată 
se declanşează o gravă criză (denuntatá de Th. Morus în Utopia) în 
viața ţăranilor, precum şi in. viata religioasă, care a dus la ruptura de 
Roma. 

Cel mai puternic: motiv al Reformei bisericești (1533) a. fost 
confiscarea bunurilor mănăstirești si bisericești (o treime. din. tot 
terenul cultivabil al țării), noii proprietari pornind apoi mai intens 
exploatarea acestor. terenuri. De aceea, Reforma engleză a luat în 
primul moment caracterul unei mișcări populare; numai ruperea de 
Roma şi încetarea plătirii dărilor bisericeşti uriașe a fost bine primită 
de popor. 

Apărută în aceste condiții, cultura umanistă capătă aici caractere 
specifice. Umanismul englez ia un ton mai puţin literar, mai puţin 
speculativ, mai puţin filozofic decât, de pildă, în Italia; în schimb 
este mai preocupat de probleme politice, sociale. și morale. Rivali- 
tatea economică şi politică dintre Anglia şi Spania, împinsă până la 
forma. războiului (1588), a determinat cultivarea. unui patriotism 
intens, manifestat pe plan literar prin glorificarea istoriei, a legende- 
lor, a tradiţiilor nationale. Dacă atmosfera generală de tensiune à 
determinat înflorirea teatrului (mai întâi exprimándu-se prin titanis- 
mul exaltat in teatrul lui Marlowe, apoi prin seria de drame istorice 
shakespeariene), în schimb umanismul a rămas mult timp fără un 

decisiv efect asupra-poeziei şi prozei. De aceea, literatura Renaşterii 
a înflorit în Anglia mai târziu, afirmându-se în principal în domeniul 
dramaturgiei; în proză şi poezie dând în schimb mai puține opere de 
valoare şi de-circulație universală. 


Umanismul englez. Th. Morus 


Caracterul social-politic al umanismului englez, legat de marile 
probleme de viață ale timpului; se reflectă în cea mai reprezentativă 
operă a umanismului englez, în Utopia. lui. Thomas Morus 
(1478-1535). Această carte de critică hotărâtă a stărilor existente, 
departe de a fi un simplu exercițiu de umanist, urmărea în mod 
declarat să influențeze guvernarea si constituția Angliei, dezvăluind 
cauze și propunând soluții. 

Ca burghez si ca umanist, Morus era un monarhist. Crescut în 
sfera de idei à burgheziei londoneze, era un „om ál ordinei“, care de 
nimic nu se temea mai mult decât de o acţiune autonomă a 
poporului. „7otul-pentru popor, nimic prin popor“, aceasta era 
lozinca burghezului Morus (pe care, de pildă, războiul țărănesc 
german îl înspăimântase). Criticând însă excesele absolutismului, el 
cere ca regele să se îngrijească mai mult de buna stare a supușilor 
decât de război sau de o viață fastuoasă, cerință exprimând deschis 
interesele burgheziei. Th. Morus elaborează in Utopia sa un pro- 
gram politic care a găsit repede o largă aprobare în rândurile 
cititorilor și prin care autorul a intrat în primele rânduri ale 
oamenilor politici englezi. Ajunge până la cea mai înaltă demnitate 
din imperiu, după rege — la aceea de lord cancelar: era primul laic ce 
ocupa această demnitate fără să fie de origine nobilă. Dar strălucita 
sa carieră politică a fost de scurtă durată. Th. Morus se împotrivi 
politicii lui Henric al VIII-lea, refuzând să depună jurământul pe 
actul prin care regele devenea capul suprem al bisericii engleze. În 
1535, Th. Morus fu decapitat. | 

Tendintele și semnificația Utopiei (1516) sunt adânc înrădăci- 
nate în complexul de realități schitate mai sus. ,,E7 și-a publicat 
Utopia în scopul de a arăta datorită căror motive se petrec lucrurile 
în state, dar a avut în primul rând în vedere constituția britanică“, 
sublinia Erasm. Datele imaginare -sunt atât de abil împletite cu 
faptele reale, încât Utopia era considerată de multi cititori ca o. ţară 
existând realmente. pes 

Cartea. incepe.printr-o descriere a stărilor de lucruri din Anglia. 

Beato Angelico: „Bunavestire“ (muz.-S. Marco, Florenţa). 


Cauzele "mizeriei, autorul-le vede- în viața nobililor- bazată pe ex- 
ploatare şi în transformarea ogoarelor în păşuni: „„Acolo-unde dom- 
neste proprietatea particulară si banul este măsura lucrurilor, -este 
cu neputinţă ca Statul să. fie administrat cu dreptate şi. să în- 
florească“. În opoziţie cu Anglia este înfăţişată tara Utopiei. Aici nu 
există, proprietate particulară, nu | există .clase antagoniste, oameni 
scutiți de muncă nu există decât cei ce. se dedică studiului (si dintre 
aceştia se aleg. si dregătorii), călugării sunt puşi să facă muncile cele 
mai respingătoare; inutilul si corupătorul metal, aurul, este descon- 
siderat. Utopienii trăiesc foarte civilizat, intretin un comerț intens, în 
cazul unui surplus de populaţie. fondează. colonii pe pământuri 
rămase în paragină și îi acceptă pe indigeni ca tovarăşi. Viaţa morală 
şi familială. este supusă unor legi severe. Arta este ținută în mare 
cinste. Constituţia lor politică este bazată pe reprezentarea poporu- 
lui; războiul (în afara celui de apărate sau de eliberare a unui alt 
popor de sub un jug tiranic) este detestat ca o bestialitate. Pentru 
utopieni, plăcerea este elementul principal al fericirii omenești, cele 
mai înalte plăceri fiind cele spirituale; de aceea şi viaţa științifică 
este foarte dezvoltată aici, Viaţa religioasă nu este supusă nici unei 
constrângeri, fiecare alegându-și singur forma de cult dorită. 

Scrisă la modul povestirii, al relatării, al convorbirii dintre 
Morus și un personaj imaginar care cunoaște imaginara țară, Utopia 
prezintă stări sau soluţii contrare celor din Anglia vremii. Această 

construcţie pe planul idealului, visată de strălucitul reprezentant al 
societăţii cu vederi înaintate a vremii (care însă depășea limitele 
burgheziei, transcriind în opera sa și revendicările păturilor de jos ale 
poporului relativ la instaurarea egalităţii si buneistări generale), 
implicând si o aspră critică a realitátilor contemporane, s-a bucurat 
de un succes imens în rândurile umaniștilor europeni, deschizând 
seria „utopiilor“ sociale și punând bazele „socialismului utopic“. TN 

Opera lui Morus a avut nenumărate imitatii, printre urmașii săi 
mai cunoscuţi numărându-se martirul Inchiziției, Tommaso Cam- 
panella (Cetatea Soarelui, 1623) s si Francis Bacon (Noua Atlantidd, 
1621). 


Directii ale poeziei si romanului 


Sub influenţa Italiei umaniste $i a poeţilor săi mult citiți aici se 
dezvoltă în Anglia o "poezie rafinată şi aristocratică, artificială şi 
erudită. 

: Spre deosebire 'de aceşti poeti, tit UR din rândurile aristo- 
crației, Edmund Spenser (1552-1599), de origine modestă dar cu o 
frumoasă educaţie clasică, încearcă să creeze o poezie naţională, 
inspirându-se însă mai mult din surse literare italiene. În gen 
pastoral scrie Calendarul păstorului (1589), o suită de 12 egloge. 
Dar opera sa capitală éste marele poem Regina Zânelor, în care 
(inspirându-se din poemele lui Ariosto și Tasso, din poezia elegiacá 
engleză a Evului Mediu si din românele cavalerești ale ciclului 
arthurian) a vrut să realizeze o operă de însemnătatea unei epopei 
nationale, întrucât nu lipseşte” aici nici inspiraţia folclorică, nici 
aluziile la realităţile politice contemporane. 

În mediul aristocratic al Curţii s-a dezvoltat un roman abundând 
în elemente de erudiție, de galanterie și pastorale. Sir Ph. Sidney 
(1554-1586) scrie romanul pastoral Arcadia; dar Euphues al lui 
John Lyly (1554-1606) este romanul care a făcut epocă. Nu prin 
subiectul său, foarte simplu, ci prin stilul său, deosebit de graiul 
obișnuit, încărcat de forme retorice, abundând în imagini şi com- 
paratii, în aliteratii şi jocuri de cuvinte, într-o pretiozitate (pe care 
Shakespeare a ridiculizat-o prin Armando în Chinurile zadarnice 
ale iubirii; desi marele dramaturg a fost influentat s si el de pasiunea 
antitezelor si metaforelor, propagatá de Lyly si continuatá de R. 
Greene), care va crea un adevárat curent: ,eufuism «echivalentul 

englez al „gongorismului“ spaniol, al „marinismului“ italian, sau al 
„„prețiozității““ saloanelor din Franța. 

Totodată ia naștere acum și un roman inspirat din evenimentele 
vieţii de toate zilele. Călătorul ghinionist (1594) al lui Th. Nashe 
(1567-1601), lucrat după schema romanului picaresc, isi desfășoară 
episoadele pe fondul evenimentelor istorice importante ale Europei 
din acest secol,-eroul intretinánd și discuții umaniste si manifestând 
atitudini satirice față de realitatea din Anglia timpului său sau din 
Italia — prezentată ca patria artei si a crimei, Fh. Nashe fiind un 
scriitor vizibil influențat de Aretino şi Rabelais. 


Shakespeare poet 


Cel mai important moment al poeziei engleze din epoca 


. Renaşterii îl înseamnă William Shakespeare (1564-1616). 


Plătind tribut modei timpului în care înflorea o poezie senzuală 
şi lascivă, preferată de libertini, o poezie de inspiraţie clasică sau 
italiană, Shakespeare scrie, luându-și subiectul din Metamorfozele 
lui Ovidiu, poemul Venus și Adonis. Poemul dezvoltă cunoscuta 
legendă a dragostei zeiței pentru fermecătorul tânăr Adonis. Dar 
Shakespeare refuză spiritul legendar sau mitologic; instinctul său 
realist îl face să contemporaneizeze datele personajelor. Și astfel, 
Venus apare aici ca o femeie din aristocrația epocii elisabetane, 
răvășită de patimi, iar Adonis ca un tânăr sportiv, plictisit de 
insistențele unei curtezane, — si pasiunile prezentate cu mult adevăr 
vor fi ilustrate cu episoade și cu imagini din viaţa timpului. Mai 
întins decât acest poem (care are aproape 1200 de versuri), este 
Siluirea Lucrefiei. În timp ce în primul poem poetul prezintă 
încercarea unei femei de a seduce un tânăr, aici este vorba de 
necinstirea unei femei neprihănite de către un om imoral, — act care 
îi revoltă pe patricieni, determinându-i la alungarea regilor și 
abolirea regalității la Roma. Alegerea unui asemenea subiect era 
legat desigur si de o judecată, din partea poetului, a amoralitátii unor 
capete încoronate. Poemul abundă în pătrunzătoare analize ale 
momentelor psihologice și în discursuri frumos construite, deşi 
exhaustive, dar si în pasaje picante. 

Aceste poeme cu lungi dezvoltări discursive arată ce vor în- 
semna pentru Shakespeare rigorile impuse de forma sobră și fixă a 
sonetului; deși contemporanii săi îl elogiau mai mult pentru aceste 
poeme, de o voluptate specific renascentistă. 

Shakespeare presărase vreo douăsprezece sonete în piesele sale 
de început, dar cele 154 de sonete, scrise într-o perioadă de numai 
trei ani (1598-1601), sunt de altă natură: complexul de idei și 
sentimente care le-a dat naștere corespunde unui moment dramatic 
din existența poetului. Sonetele închid o pasiune de trei ani, în- 
fățișându-ne dramatic (expoziție, complicaţii, peripeții, dezno- 
dământ) un mic roman de dragoste, cu trei personaje: poetul, iubita 
infidelă și prietenul lui, care îl înşeală, luându-i iubita. Materia 
sonetelor este dată de momente disparate: un tablou intim, o călăto- 
rie, un bal, lamentatii, reprosuri, regrete, exclamatii de orgoliu sau 
momente de seninátate. Shakespeare exprimá ideea unei iubiri pure 
şi statornice - ca în sonetul 116: 


„Eu nu cred că sunt piedici la unirea 
A două inimi ce credintd-si fin; 
Iubire-adevărată nu-i iubirea 
Ce piere când în cale-i piedici vin. 
Oh, nu, ea e o stea nemișcătoare 
Ce calea le-o arată la ndieri: 
Statornică-n furtuni îngrozitoare, 
Ea-i tot aceeași, astăzi ca si ieri. 
Iubirea nu-i a vremii jucărie: 
Tu frumuseţe, doar, cu vremea treci; 
Ea nu se schimbă, orice-ar fi să fie: 
Aceeași ea rámáne-n veci de veci! 
De mi se dovedește c-am minții, 
Nimic n-am scris şi nimeni n-a iubit! “ 
(Trad. P. Grimm) 


Ceea ce nu exclude însă luciditatea, realismul, refuzul artificiilor 
convenţionale de stil și al iluzionării voluntare; idee pusă în relief în 
sonetul 130: 


„În ochii dragei mele nu văd soare 
Și roșul gurii ei nu-i de coral 
De-i albă neaua, pieptul ei e pal 
Și páru-i negru + corzi de sârmă pare. 
Și totuși, o socot la fel de rară 

Ca toți acei ce mint când o compară. “ 


Foarte des revine în aceste sonete conștiința superiorității poezi- 
ei, singura ce dă valoare de eternitate iubirii, geniul poetului putând 

18 etc.: 


„Dar tu, iubirea mea, stând împotrivă-i, 
În neagra mea cerneală stráluci—-vei! 

Dar tu — prin pana mea — vei crește pură 
Ca un răsuflet alb — pe orice gură. “ 


Dezamăgirile iubirii îl împing la o considerare lucidă si rece a 
întregii stări de lucuri din jurul sáu, — de unde, o aspră judecată a 
decăderii morale a societăţii, accente prin care se traduc înseși 
dezamăgirile umaniștilor văzând adevărata față a noii lumi, momen- 
tul de criză a umanismului, — ca în cunoscutul sonet 66: 


„Scârbit de toate, tihna morţii chem, 
Sătul să-l văd cerșind pe omul pur, 
Nemernicia-n purpuri şi huzur, 
Credinţa — marfă, legea sub blestem, 
Onoarea — aur calp, fasificat... “ 


Pentru arta poetică a lui Shakespeare concludent este și sonetul 
76: 


», Cuvinte vechi le pun în nou veșmânt, 
Același ban l-arunc a doua oară, 
Nu iese-un soare din orice apus? 
Eu spun cuvinte care s-au mai spus. “ 


(Trad. Ion Frunzetti) 


Caracterul patetic al sonetelor lui Shakespeare este dat de 
permanenta luciditate cu care poetul se analizeazá riguros. Lipseste, 
de asemenea, ideea de regret. Ca un adevárat reprezentant al 
spiritului Renasterii, Shakespeare nu are motive sá-si reproseze cá a 
urmat cáile naturii sau ale plácerii, care nu pot sá fie niciodatá rele 
cát timp sunt sincere si pure. Dar iubita lui (constatare pe care o va 
face si Othello) nu este decát un aspect mincinos al naturii, o fiintá 
ce nu merită ca el, poetul, să abdice pentru ea de la demnitatea lui. Si 
momentul cel mai adânc al dramei este atins când poetul capătă 
sentimentul de umilință, de regretul de a nu se fi putut elibera la 
timp. 

Probabil că, alături de alte cauze (printre care și cunoașterea 
traducerii în manuscris a Eseurilor lui Montaigne), sfârșitul acestei 
poveşti de iubire îl va fi influenţat într-o oarecare măsură pe 
Shakespeare în adoptarea, după anul 1601, — anul apariţiei lui 

Hamlet, — a unei optici mai întunecate asupra vieții si oamenilor. 
Luate în ansamblul lor, cele 154 de sonete constituie poate cel mai 
frumos poem al Renaşterii. 


Teatrul englez în Renaștere 


Gustul publicului pasionat de teatru şi având proaspătă amin- 
tirea recentelor orori pe care le trăise întreaga ţară cerea subiecte 
verosimile, fapte adevărate, acțiuni tari, conflicte puternice; de unde, 
o predilecție deosebită pentru drama istorică națională. Dramaturgii 
recurgeau la materialul furnizat de istoria Angliei sau a altor țări; iar 
când se adresau unui model antic, acesta era în primul rând Seneca. 
Anticii erau bine cunoscuți, dar nici regula separării tragicului de 
comic, nici regulile unităţilor de loc, de timp sau de acțiune nu erau 
băgate în seamă, pentru că nici publicul nu le-ar fi acceptat. 

Gustul popular pentru piese cu subiecte impresionante, cu acti- 
uni grandioase, cu personaje titanice insufletite de pasiuni la scară 
gigantică, a fost satisfăcut, printre alții (dar mult superior celorlalți) 
de Christopher Marlowe (1564-1593), autor a șapte tragedii, între 
care Tamerlan, Viaţa si moartea doctorului Faust (cunoscută mai 
târziu si de Goethe) și Evreul din Malta, de care isi va aminti si 
Shakespeare cánd va crea figura lui Shylock. Marlowe (decedat la 
abia 29 de ani) dramatizeazá rázvrátirea, ura, dorinta de putere, cu 
multá fortá dar si cu multá emfazá. Meritul lui este de a fi fost, in 
Anglia, primul creator remarcabil de caractere si, mai ales, de a fi 
pregătit apariția titanului dramaturgiei engleze William Shakespeare". 


Shakespeare si drama istorică 


Shakespeare, considerat cel mai mare dramaturg al tuturor 
timpurilor, este atât de uriaș pentru că în opera sa a cuprins toate 
problemele mari ale vremii sale, a aprofundat sensurile de umanitate 
a unei game infinite de pasiuni omenești, a creat o galerie imensă de 
personaje și a abordat specii dramatice atât de diverse ca: drama 
istorică, tragedia sau comedia, în toate aceste domenii realizând 
capodopere neîntrecute de nici un alt dramaturg al lumii. 

Într-o perioadă de 21 de ani, cât a scris, Shakespeare a dat 


1. Apariția primului mare dramaturg englez renascentist Marlowe a fost pregătită de 
o lungă și remarcabilă serie de dramaturgi, fiecare dintre ei înscriind în prolifica 
producţie a teatrului englez opere memorabile: Th. Decker, Fr. Beaumont, J. 
Fletcher, J. Ford, Th. Kyd, Ph. Massinger, J. Webster si o surprinzătoare dramă 
(anonimă) — Arden of Feversham. 

Shakespeare (portret de Abr. Jansen, c. 1610). 


scenei 37 de piese: 10 drame cu subiecte din istoria Angliei, 7 cu 
subiecte din istoria greco-romană, 5 așa-numite „mari tragedii“ si 
15 comedii. 

Omul de teatru, actor, îndrumător artistic, codirector al celui mai 
reputat teatru londonez, Shakespeare își începe cariera de dramaturg 
la numai doi ani de la înfrângerea Invincibilei Armade. Victoria 
Angliei asupra imperiului spaniol, precum și victoria definitivă a 
monarhiei centralizate asupra feudalismului anarhic, au trezit în 
toată tara un puternic val de patriotism, iar în teatru, gustul publicu- 
lui pentru piesa istorică. 

În cele zece drame inspirate din cronicile englezeşti (de fapt 7 
titluri, dar Henric al IV-lea având două părţi, iar Henric al VI- lea, 
trei), Shakespeare desfășoară un amplu tablou dramatic al secolului 
al XV-lea, cu războaiele externe și lupte interne, cu victorii și 
dezastre, cu fapte eroice și cu trădări infame, în sfârșit, toate 
convulsiile procesului de formare a naţiunii engleze si de instaurare 
a monarhiei absolute. Pe primul plan stau figurile regilor, prinților, 
nobililor, dar în judecarea faptelor istorice Shakespeare tine seama 
de totalitatea împrejurărilor, forțelor de bază și tendințelor epocii. 

În seria dramelor istorice shakespeariene (care îi vor inspira pe 
Goethe, Pușkin sau Victor Hugo), cu subiecte luate din cronicile 
engleze, cele mai realizate sunt Richard al III-lea, Henric al IV-lea 
şi Henric al V-lea. 

Richard al Ill-lea — cea mai des jucată azi dintre dramele 
istorice shakespeariene, fiind cea mai scenică — este impresionantă 
în primul rând prin figura protagonistului, considerat „primul carac- 
ter al tragediei moderne“ (d' Amico). Într-adevăr, eroul personifică 
reversul negativ al titanismului visat de marii creatori ai Renașterii. 
Infirmul si ambițiosul Richard, înzestrat cu o inteligență diabolică, 
amoral până la monstruozitate, înlătură sistematic, prin mijloacele 
cele mai bestiale, orice piedică din drumul ambitiei sale de a ajunge 
rege. Dar crimele sale oribile îi ingrozesc pe toti, Richard rămâne 
singur în ajunul bătăliei decisive și, într-o dramatică halucinație, își 
dă seama de inevitabilul dezastru. Printr-un proces de dedublare a 
personalităţii, stările sale de conștiință alternează rapid și contradic- 
toriu într-o luptă patetică: 

De ce mă tem? De mine? Alt — nu-i nimeni. 
Richard la Richard tine! Eu nu-s eu? 
E-un ucigas aici? Nu-i! Ba da: eu! 

Să fug atunci? De mine? Am temei: 

Să nu mă pedepsesc. Cum, eu pe mine? 
Eu însă ţin la mine, de ce-aș face-o? 
Pentru că mie bine mi-am făcut? 

Dar nu, căci ura mea spre mine cată 
Și demn de urd-i tot ce-am săvârșit. 
Da, sunt un ticălos; ba mint, nu sunt. 
Nu te huli, dar nici să nu minți. 

În mii de limbi vorbește conștiința 

Și fiecare poveste spune, 

Iar oricare poveste mă condamnă. 


(Tr. Fl. Nicolau) 


De problema politică a absolutismului Shakespeare leagă și 
problema personalității monarhului. Dar, atât în dramele sale istorice 
cât şi în piesele sale de mai târziu, regii sunt sau niște tirani cruzi, 
sau niște conducători. slabi, incapabili și într-un caz si intr-altul să 
dea țării pace şi fericire. 

Drama Henric al IV-lea, îndrăzneţ amestec de tragic si comic, 
de solemn şi grotesc, aduce în scenă figura unui monarh mai 
apropiat de idealul umanistului Shakespeare și totodată nemuri- 
toarea figură a lui Falstaff. „Poate că nicăieri geniul multilateral al 
lui Shakespeare nu s-a oglindit atât de complet ca in Falstaff‘ — 
spunea Pușkin. Într-adevăr, personajul este extrem de complex: 
fanfaron, parazit, leneș, rămășiță ridicolă a unei nobilimi anacronice, 

Falstaff este si un om vesel, optimist, îndrăgostit de viață, plin de 
fantezie si făcând observaţii pătrunzătoare asupra oamenilor. și 
faptelor. Falstaff „nu mai este un feudal, dar nici nu este încă un 
burghez“: este un tip caracteristic al epocii de tranziție, pe care 
marele dramaturg l-a intuit admirabil. Căci trebuie să mai spunem 
că drama istorică shakespeariană reconstituie fapte din trecut, dar 
totodată face și numeroase referințe și aluzii la contemporaneitate. 


În sfârşit, monarhul ideal — după Shakespeare — este protagonis- 
tul dramei Henric al V-lea, pentru că, pe de o parte, acesta pornește 
fără convingere, oarecum silit, războiul de cotropire contra Franţei; 
pe de altă parte, Henric înțelege să ţină seama de părerile și dorințele 
maselor populare, ale soldaţilor săi, în vederea satisfacerii intereselor 
obștești și ale țării. Drama însă este construită mai mult epic, narativ 
și descriptiv, în stilul unei cronici. 

Așadar, în toate aceste drame istorice Shakespeare aduce suflul 
înnoitor, spiritul de aventură al epocii Renașterii și idealul de 
eliberare de sub vechile concepții, realități și practici feudale. Deo- 
camdată, dramaturgul își închipuie că statul absolutist ar putea 
satisface pe deplin interesele populare, devenind o forță morală care 
să stingă egoismul feroce al celor puternici. 

Într-o anumită măsură, iluzia aceasta se menţine şi în a doua 
categorie de drame istorice — /uliu Cezar, Coriolan, Antoniu si 
Cleopatra — în care Shakespeare caută să evoce măreţia clasică, 
demnitatea umană, noblețea sufletească. Dar o dată cu așa-numitele 
„„drame romane“ începe o etapă nouă în concepţia marelui drama- 
turg. Umanismul său optimist capătă acum umbrele scepticismului, 
în ce priveşte politica şi morala timpului său. Shakespeare începe să 
vadă că noua lume a Renașterii, pornită pe drumul noilor relații de 
viață, poartă în sine germenii răului care ucid binele, susținând 
cupiditatea, individualismul, amoralitatea si egoismul cel mai 
meschin. Aceste concluzii întunecate asupra vieţii și oamenilor, 
aceste noi idei, gânduri si sentimente, vor fi înfățișate si dezbătute cu 
o neîntrecută forță si profunzime în marile tragedii shakespeariene. 


Marile tragedii shakespeariene 
Marile tragedii shakespeariene au izvorât dintr-un sentiment de 


grea dezamăgire. Shakespeare, alături de celelalte mari spirite ale 
Renașterii târzii, vede acum limpede că noua societate pornise să 

dărâme edificiul nedreptei lumi feudale, dar pentru a o înlocui în 
schimb printr-o lume la fel de nedreaptă, clădită pe cultul banului, 
pe egoismul perfid și feroce. Bucuria exaltată a vieţii, din piesele de 
până acum, este înlocuită prin accente de melancolie, prin tonuri 
întunecate, prin umbrele unor apăsătoare. presimtiri. Clarviziunea sa 
critică îi dă un sentiment de grea amărăciune; totuși, iubirea lui de 
oameni şi încrederea în virtuțile morale ale omului nu-l lasă să 
naufragieze în pesimism. De aceea, chiar și în marile tragedii, 
dreptatea învinge. Omul triumfă asupra răului — a răului din el sau 
din jurul lui. 

Din seria marilor tragedii shakespeariene (alcătuită convențional 
din 5 piese), în realitate prima, Romeo si Julieta, abia dacă poate fi 
considerată o „tragedie“. Căci drama tinerilor îndrăgostiți din 
Verona, sacrificați de vrajba dintre familiile nobile, este în primul 
rând un imn închinat dragostei, lucrat în principal din materialul liric 
al unei poezii de iubire neegalat de nimeni. De fapt, marea tragedie 
shakespeariană a iubirii este Antoniu și Cleopatra. 


Hamlet, capodopera supremă a lui Shakespeare, este imaginea 
grandioasă, profundă, puternică, a contradictiilor epocii traduse prin 
zguduitoarea criză a nobilului său erou principal. Prinţul Danemar- 
cei, întors acasă din Wittenberg unde studiase filozofia, vede că 
realitatea îi contrazice în mod brutal concepțiile umaniste despre 
oameni si viață, dezvăluindu-i adevăruri oribile: asasinarea tatălui 
său pentru a i se lua tronul, infidelitatea mamei sale care s-a grăbit 
să se căsătorească cu asasinul soțului ei și falsitatea viciatei curți 
regale care acceptă toate aceste fapte monstruoase. Suferinta lui 
Hamlet este în primul rând suferința umanistului care constată că 
„lumea este o grădină năpădită de bălării“, că „vremurile şi-au ieșit 
din făgaşul lor firesc“ şi cá el nu poate face tot ce ar trebui; pentru 
că, a restabili adevărul, cinstea, binele si dreptatea, nu stă în puterile 
unui om singur. Durerea lui Hamlet nu stă atât în uciderea tatălui 
său, cât în gândul că atâtea nelegiuiri ar fi putut rămâne nepedepsite, 
în gândul că „biciul acestor vremi“ a instaurat „obida asupririi“, 
„jignirea adusă numelui de om“, „trufia dregătorilor“, „dreptatea 
care nu vine“. Substanţa tragică a piesei e dată de conștiința 
zdruncinată a eroului în fata acestei realități, pe care Hamlet nu o 
poate, singur, îndrepta. Măreţia personajului constă în capacitatea de 
a aduna în sine durerile și revolta unei lumi întregi, în lupta dusă cu 
sine însuși pentru a găsi calea acțiunii, în luciditatea cu care denunță 
păcatele alimentate de individualismul noii orânduiri: 

Rafael: „Portretul lui Agnolo Doni“ (Muz. Pitti). 


Fiinţă — neființă: ce s-alegi? 

Mai vrednic oare e să rabzi în cuget 

A vitregiei prastii și săgeți, 

Sau fierul să-l ridici asupra mării 

De griji — și să le curmi? Să mori: să dormi, 

Atât: şi printr-un somn Să curmi durerea 

Din inimă şi droaia de izbelisti 

Ce-s date cărnii, este-o încheiere 

Cucernic de râvnit. Să mori, să dormi, 

Să dormi — visând, mai știi? Aici e greul. 
(Trad. Dan Dutescu) 


Frământările prințului Danemarcei sunt înseși frmântările 
autorului său. De aceea, drama si măreția lui Hamlet reprezintă, în 
același timp, drama si măreția lui Shakespeare. 


Tragedia Macbeth vine să precizeze că răul pornește din rân- 
duielile nedrepte ale lumii — dar și din om. Nobilul scoţian Macbeth, 
ros de viermele vanitátii de a domni, isi ucide regele. Natura si 
puterea răului (arată Shakespeare) e nelimitată. Odată ce te-ai dăruit 

răului, acesta pune tiranic stăpânire pe tine. Macbeth devine o 
neputincioasă jucărie a puterii oarbe a răului. În spectacolul acestei 
deznădăjduite situaţii sufletești a eroului rezidă tot tragicul piesei. 
Ucigaşul Macbeth ajunge o biată victimă. Desi este un ucigaș, 
spectatorul nu-l poate uri, ci îl compátimeste văzându-l pradă 
chinuită a remușcărilor și a neputinței de a se întoarce pe calea 
binelui. Macbeth nu este un suflet impietrit în inumanitatea rece a lui 
Richard III, a lui Iago sau a Gonerilei, ci îşi dă seama că, ucigând, 
s-a ucis pe sine însuși. De aceea, în final, el întâmpină moartea ca pe 
o eliberare de sub povara grea pe care singur și-a asezat-o pe 
propriu-i suflet. 

În tragedia lui Macbeth este arătat că omul înzestrat cu o 
conștiință morală, sávársind răul se condamnă singur la grele chinuri 
sufletești. Totodată, reflectând aici lipsa conștiinței morale a con- 
temporanilor săi și furtunoasele patimi politice ale timpului, Shake- 
speare indică şi drumul pe care inevitabil îl ia vanitatea autocrației și 
despotismului monarhic, personificate în Macbeth. Dintre marile 
tragedii shakespeariene, Macbeth este cea mai scurtă, mai simplu 
construită, mai concentrată şi mai înmărmuritoare. Nicăieri ca aici 
cadrul nu sugerează atât de puternic dramatismul acțiunii, un cadru 
zugrăvit în două culori dominante, în negrul răului si în roșul 
cruzimii, în întunericul nopții si în continua vărsare de sânge. 
Motivul întunericului nopții și cel al sângelui sunt motive perma- 
nente, obsedante și foarte sugestive, în această tragedie a puterii 
autodistrugătoare a răului. 

De la Macbeth la Othello drumul e ca de la ceturile nordului la 
lumea însorită a sudului. Ca execuţie, Othello e capodopera teatrului 
shakespearian, piesa cea mai clară, mai omogenă, mai bine con- 
struită și în care toate resorturile dramatice sunt pur umane. Figura 
lui Othello este cea mai nobilă creație shakespeariană, este eroul pe 
care dramaturgul l-a înzestrat cu cele mai înalte calități morale. 
Othello este un om curajos şi echilibrat, un caracter generos şi demn, 
un general glorios — și totuși o fire modestă si un suflet neprihănit. 
Dar Othello va cădea victimă prea marii sale încrederi în oameni, în 
speță a încrederii în lago. Acesta îi strecoară cu subtilă perfidie 
veninul îndoielii în cinstea Desdemonei. Tot tragicul piesei este 
concentrat în suferința, în dezamăgirea, în tortura sufletească a lui 
Othello, în spectacolul impresionant al dislocării si prăbușirii 
splendidei arhitecturi sufletești a eroului. Tragedia sa este tragedia 

încrederii inselate, tragedia pierderii încrederii în oameni, în corecti- 
tudinea, în cinstea lor. Cel mai curat simbol al acestei credinţe fusese 
tocmai dragostea sa pentru Desdemona. Prăbușit în cumplita-i 
dezamăgire si ucigând-o pe Desdemona, Othello acționează cu 
convingerea că răzbună însăşi cinstea și dreptatea omenească 
înșelate. Apoi, când se convinge de înșelătoria lui Iago si de 
nevinovăția Desdemonei, Othello se pedepseşte sinucigându-se; dar 
moare senin și împăcat, pentru că și-a recăpătat încrederea în 
posibilitatea cinstei oamenilor: 


„„„ Te rog, când vei da seamă 
De-aceste întâmplări nenorocite, 
Arată-mă cum sunt. Nici pártinire 
Nici ură-n scrisul tău [...] De-un om 
Ai cărui ochi n-au fost deprinși cu mila, 
Dar azi, robiti, cu lacrămi grele plâng, 
Cum în Arabia — arborii de leac 
Îşi plâng tămâia lor. Aşa să spui. 
(Trad. Ion Vinea) 


În sfârșit, Regele Lear este tragedia a cărei monumentalitate de 
viziune si fior tragic impresionant nu-si găsește echivalent decât la 
Sofocle. Bătrânul Lear, regele medieval stăpânit de iluzia puterii 
sale nelimitate, isi imparte regatul celor două fiice ale sale, pe a treia 
alungánd-o; căci Cordelia îl iubește cu adevărat si i-o spune simplu 
şi cinstit, dar Lear e obișnuit să ceară doar supunere, nu dragoste. 
Lipsit de regat, Lear e alungat de cele două fiice, si din acest 
moment începe catastrofala sa prăbuşire morală. Lear e doborât de 
ingratitudinea fiicelor sale, dar mai presus de asta, el suferă teribila 
dramă a conștiinței cá, in fata falsității si cruzimii lumii egoiste, 
omul lipsit de putere şi bogăție nu mai rămâne decât o biată făptură 
neputincioasă, părăsită și urgisită. Vede acum cât a fost de iluzorie 
părerea sa despre sine şi despre putere, cât a fost de nedreaptă 
purtarea sa faţă de cinste, de adevăr si de dreptate, față de sentimen- 
tele omenești curate și față de oamenii oropsiti. Drama sa ia 
proporții cosmice: întreaga natură, dezlántuindu-si stihiile, ia parte 
la nemărginita durere a unui suflet dărâmat. Monologul lui Lear din 
scena furtunii este una din paginile cele mai grandioase, mai umane 
si mai zguduitoare din întregul teatru universal: 


Mugiti, buhaie! Foc scuipati si pard!  . 
Nici trdsnetul, nici vántul si nici ploaia 

Nu sunt copiii mei; de ce mă crutd? 
Lovifi-md, voi, forțe-ale naturii; 
Nu cer îngăduinţă de la voi. 
Nimic nu-mi datorafi; urgia voastră 
De ce n-o sloboziti asupra mea. 
Acum că sunt, căzut, un rob netrebnic, 
Sărac si prăpădit, un biet moşneag? 
(Tr. Mihnea Gheorghiu) 


Asemenea lui Shakespeare fostul rege Lear se convinge de 
ticăloşia vremurilor sale, când nu mai există nici dreptate, nici 
dragoste, nici prietenie, nici recunoștință. Si suferința lui e cu atât 
mai cumplică cu cât ştie că el însuși susținea înainte acele rânduieli 
nedrepte. Văzând acum limpede lucrurile si oamenii, dându-și 
seama de greselile-i din trecut, trecând prin atâtea suferințe persona- 
le si regăsind la sfârșit noblețea sufletească a Cordeliei, Lear își 
găsește liniștea. Rânduielile vremii sunt crude și nedrepte, dar 
credința în valorile morale ale omului trebuie păstrată. Aceasta e 
ultima concluzie a lui Lear, a lui Shakespeare și a marilor sale 
tragedii. 


Comediile lui Shakespeare 


Shahespeare și-a scris cele 15 comedii nu într-o anumită 
perioadă, ci de-a lungul celor 22 de ani cât a durat activitatea sa 
creatoare. Capacitatea egală a genialului scriitor pentru dramă sau 
tragedie la fel ca si pentru comedie este un caz unic în istoria 
teatrului. Dar ceea ce este mai uimitor este faptul că niciodată nu-l 
găsim pe Shakespeare repetându-se, într-un fel sau altul. Arată 
aceeași aptitudine pentru tragic sau comic, pentru genul sentimental 
sau pentru cel al farsei, pentru fantezia aeriană sau pentru studiul cel 
mai realist al moravurilor și caracterlor. Nici dramele sale istorice nu 
repetă stereotip o concepție, o temă, un procedeu; nici marile sale 
tragedii nu se pot reduce la o singură formulă; și nici comediile lui 
nu sunt compuse pe o claviatură unică. Modalitățile variază la 
nesfârșit, elementele cele mai diverse intră într-un mod surprinzător, 
alături de o problemă socială sau politică apare un motiv romantic 
sau chiar fantastic, în comedia cea mai feerică se introduc episoade 
foarte realiste, după cum comedia cea mai realistă se termină 
printr-o viziune feerică. Și totuşi, armonioasa unitate a sensului e 
perfectă. Shakespeare îmbină ca nimeni altul poezia fanteziei cu 

Carpaccio: „S. Giorgio ucide balaurul“ (detaliu). 


proza realității, într-un aliaj ce dă o puternică senzaţie de viaţă 
complexă. 

Comediile lui Shakespeare (afară de ultimele) sunt o exclamatie 
de optimism, o izbucnire a dragostei de viaţă, un imn închinat 
tinereții, iubirii și frumosului. 

Acţiunea lor este plasată de obicei în Grecia si mai ales în Italia, 
în lumea sudului, unde temperamentul oamenilor este mai sincer, 
mai spontan, mai dinamic și mai entuziast decât în Anglia aristo- 
cratică și burgheză, blazată, ipocrită și puritană. Totuși, realitățile la 
care se face aluzie în permanenţă sunt cele din Anglia timpului. 
Note satirice, fireşte că se găsesc aproape peste tot; dar comedia 
shakespeariană nu este o comedie satirică. 

De pildă, Nevestele vesele din Windsor - singura comedie a 
cărei acțiune se petrece în întregime într-un mediu provincial englez 
- ridiculizează prostia arogantă a soților si în primul rând galanteria, 
urmărind câștigul material, a lăudărosului Falstaff. 

Dar nici Falstaff nu a rămas mai mult decât o amuzantă 
caricatură a aristocrației parazitare — fapt vizibil, de pildă, când el isi 
povesteşte grotesca-i aventură (actul III, scena 5). 

Tema dominantă a comediilor shakespeariene este iubirea în- 
vingând toate obstacolele. Motivul dragostei este tratat aici în cel 
mai pur spirit umanist: ca o apreciere a bucuriilor și plăcerilor lumii 
pământești, ca un sentiment care declanșează toate resorturile vo- 
intei, energiei, pasiunii și inteligenței umane. Shakespeare pledează 

aici pentru libertatea tinerilor de a-și hotărî singuri căsătoria. De 
asemenea, pentru egalitatea între sexe. Încă din prima sa comedie cu 
structură de farsă Comedia erorilor, femeia este arătată luptând 
pentru o situație egală cu a bărbatului în căsnicie; in Îmblânzirea 
scorpiei Katarina urmărește recunoaşterea demnității sale de om, și 
în toate celelalte comedii femeia își afirmă dreptul la libertate și 
iubire. 

Visul unei nopți de vară, acest amalgam unic de reverie și umor, 
de miraculos si bufonerie, de fermecătoare poezie folclorică intrete- 
sută — în scenele comediantilor amatori — cu elemente de inspirație 
realistă, schiteazá tabloul iubirii capricioase și frivole, dincolo de 
care apare adevărata iubire, matură, profundă, aptă pentru momentul 
căsătoriei. 

Caracterul comun comediilor shakespeariene, caracter ce dife- 
, rentiazá aceste comedii de cele ale lui Lope de Vega, de pildă, este 
multiplicitatea și varietatea motivelor dramatice în chiar una și 
aceeași operă. Astfel, in Neguţătorul din Veneţia, Shakespeare atacă 
burghezia negustorească avidă de câștiguri, respinge litera legii 
absurde în numele spiritului de umanitate, afirmă ideea egalității 
oamenilor indiferent de naţionalitate sau de religie. În Mult zgomot 
pentru nimic capătă relief și aspectul ráutátii si al calomniei, iar în A 
douăsprezecea noapte, se ascute satira la adresa puritanismului, 
personificat în Malvolio. 


Odată cu comedia Cum vă place încep să apară note melan- 
colice. Jacques care nu crede în prietenie, dragoste și fericire, își 
rostește meditativ scepticismul într-un celebru monolog (actul II, 
scena 7). Totuși, acțiunea în general optimistă a comediei Cum vă 
place anulează sumbra concepție despre viață a lui Jacques. 

Dar ultimele comedii sunt tot mai stăruitor pătrunse de accente 
melancolice. Cymbeline, Poveste de iarnă şi Furtuna au fost scrise 
după perioada marilor tragedii. Criza umanismului marelui drama- 
turg, dezamăgit de spectacolul societății timpului, a făcut ca în 
aceste comedii realismul viziunii să scadă, făcând loc elementelor 
simbolice, idilice sau fanteziste. În Furtuna - ultima capodoperă 
shakespeariană - marele dramaturg, profund deceptionat și parcă 
obosit, se exprimă în cuvinte de resemnare și de tristeţe: 


Serbarea noastră s-a sfârșit. Actorii, 
Ti-am spus, au fost, toți, duhuri, şi-n văzduh 

S-au destrămat cu toții [...] 

Nici spulber n-au să lase-n urma lor. 
Plămadă suntem, precum cea din care 
Făcute-s visele; si scurta viață 
Împrejmuită ni-e de somn... 


(Trad. Leon Levitchi) 


Furtuna a fost numită „testamentul“ lui Shakespeare. Personajul 
principal, magicianul Prospero, simbolizează rațiunea si știința. 
Prospero domoleşte puterile răufăcătoare, animalice ale firii ome- 
nesti, întruchipate in Caliban. Totodată, el eliberează pe Ariel si 
astfel dirijează forțele luminii, binefăcătoare omului, pregătind în 
felul acesta un viitor fericit generațiilor ce vor urma. Prospero este 
însuși Shakespeare, care transmite omenirii un sentiment de în- 
credere în viitor. — Cu acest grandios acord final se încheie monu- 
mentala simfonie a creaţiei shakespeariene. 


Bartolomeo Veneto: „Portretul unei venețiene“ (sec. XVI). 


Literatura germană 


Literatura Reformei. Ulrich von Hutten 


Literatura germană a epocii Renașterii (Si Reformei) este 
esențialmente si predominant o literaturá de pamflete si satiră 
socială; şi, de asemenea, o literatură marcată de spiritul burghez ŞI 
popular. 

Cauzele penuriei unei literaturi beletristice — de proporțiile si 
valoarea literaturilor din celelalte mari ţări europene - trebuie 
căutate în condiţiile de intensă agitație socială și religioasă pe care o 
trăia Germania la acea dată (amintim $ si războiul țărănesc din 1525). 
Nici renașterea culturii antice nu își are aici un teren pregătit de 
tradiție ca în țările latine ale Apusului. - Ín aceste imprejurári 
frámántate umanismul german va fi o miscare culturalá preocupatá 
mai mult de problemele Bisericii si teologiei, de combaterea aspec- 
telor negative ale realitátilor feudale, si mai putin de afirmarea 
idealurilor renascentiste de dezvoltare multilateralá a omului sau de 
senzualismul epicureic de inspiratie clasicizantá. — Ín schimb se 
cultivă mai mult filonul de inspiraţie populară, a tradiţiilor si a limbii 
naționale. 

Atitudini și atacuri satirice, pamfletare, polemice, se întâlnesc 
implicate și în poezia ,Meistersingerilor", si in productiile teatrale 

(„farsele de carnaval“), şi în proza de imaginație („Corabia ne- 
AA de pildă); dar într-un mod direct, deschis, vehement, 
nicăieri ca în Scrisorile oamenilor obscuri. Celebra operă a fost 
ocazionată de un fapt care a scandalizat ani întregi cercurile umani- 
ste. 

Scriitorul Pfefferkorn, un evreu convertit, apreciind că toti evreii 
ar trebui convertiți cu forța, a obţinut — cu ajutorul dominicanilor din 
Kóln (oras a cărui universitate era focarul scolasticii si a catolicis- 
mului fanatic) — ca, prin decret imperial, cărțile ebraice contrare 
doctrinei creştine să fie sechestrate. Dar Pfefferkorn cerea ca toate 
cărțile ebraice, fără excepție, să fie confiscate (si, desigur, arse). 

Firește cá umanistii au protestat, — în frunte cu Erasm si Reuchlin, 
cel mai ilustru ebraist al Germaniei. În acest schimb de atacuri si 
contra-atacuri (care a durat 7 ani), din cercul umanistilor a apárut o 
culegere de scrisori (fictive) ale unor personalitáti (imaginare, inexi- 
stente) adresate teologilor dominicani, prin care pretinsii corespon- 
denti — profesori, teologi, artisti, — le cereau (ironic!) să îi susțină în 
lupta contra lui Reuchlin! Dar scrisorile erau redactate într-o limbă 
latină barbară, coruptă, şi exprimând idei şi motivații ridicol de 
aberante. Contrafacerea însă — un tablou satiric pitoresc al mizeriei 
intelectuale si spirituale a taberei teologice si scolastice — era o 
glumă feroce atât de reușită încât lumea era convinsă de autentici- 
tatea scrisorilor. — Autorul primei părți a operei era umanistul Crotus 
Rubeanus (Johannes Jäger), rectorul Universităţii din Erfurt; autorul 
părţii a doua - Ulrich von Hutten. 


Ulrich von Hutten, unul din primii umaniști germani, şi 
port-drapelul spiritului reformator german, vedea în Reformă mijlo- 
cul de a schimba si consolida întreaga structură a Imperiului Ger- 
man. Autor al evocării (în forma dialogului) Arminius — prima operă 
inspirată de eroul învingător al armatelor romane la Teutborg - von 
Hutten exaltă pe acest „cel mai liber, cel mai invincibil, cel mai 
german dintre oameni“, pentru ca în felul acesta să trezească si să 
incite conștiința națională germană împotriva supremaţiei (acum — 
bisericească) a Romei. Fireşte că „paladinul si heraldul Reformei“ 
celebrează această victorie a lui Arminius în scopuri politico-re- 
ligioase, contând că o reacție a sentimentului național va urma în 
mod firesc revoltei lui Luther contra Bisericii romane. 

Ulrich von Hutten este şi autorul unor violente pamflete (în 
latină, în maniera lui Lucian din Samosata) contra Romei, pe care 
singur le-a tradus în germană (Gesprăchbiichlin, 1520): era „pentru 
prima dată de multi ani cá un umanist se îndrepta spre popor si 
încerca să pună la îndemâna maselor, celor care nu cunoșteau latina, 
cuceririle intelectuale ale umanismului“ (M. Garnier). 


Seb. Brant, J. Fischart, Th. Murner 


Literatura satiricá, de pamflete si polemicá - titlul de glorie al 
literaturii renascentiste germane — isi are reprezentantul de notorie- 


1. Vd. supra, cap. „Umanismul în Germania“. 


354 OVIDIU DRIMBA 


tate europeană în persoana poetului si jurisconsultului Sebastian 
Brant (1457-1521). 

După studii de filosofie şi drept la Universitatea din Basel va 
preda literatura latină și jurisprudența aici, fiind numit și decanul 
Fac. de Drept. În acest oras — centru tipografic si editorial de 
importanţă internaţională — cunoaște si întreține relaţii strânse cu 
eruditi si umaniști, îngrijind și câteva ediții latine de opere ale 
unor scriitori antici. După 1500, când Basel intră în Confederaţia 
Helvetică, Brant se întoarce în orașul său natal Strassburg ca 
profesor si sindic, numit si consilier imperial (ţinut în mare stimă 
de Maximilian I, care îl însărcinează cu diverse misiuni 
diplomatice și îl face conte palatin). În momentul Reformei, 
Brant rămâne fidel catolicismului si un înfocat apărător al Sf. 
Imperiu Germanic. 

Prima sa operă: Corabia nebunilor! — publicată î în 1494, în 4 
orașe simultan, — operă de un extraordinar succes și mare influență, 
scrisă în dialect alsacian, într-o expresivă limbă vorbită, — este un 
poem satiric și didactic de 2039 de versuri; o satiră a moravurilor 
vremii, cu foarte accentuate intenții moralizatoare? (De altfel, cartea 
era însoţită de numeroase litografii, pentru a o face accesibilă și 
nestiutorilor de carte). Ín 112 capitole apar reprezentantii tuturor 
claselor si categoriilor sociale (si morale), fiecáruia fiindu-i rezervat 
un capitol independent, si fiecare capitol caricaturizánd un viciu 


uman personificat de un „nebun“, smintit. - Corabia nebunilor este” 


prima operă a unui autor german care a atins o audiență europeană — 
şi care a provocat o mulțime de imitații. 

Satira lui Brant are, firește, și mult umor; dar autorul nu se 
amuză scriind—o, ci se indignează, se înfurie, se dezgustă, se revoltă, 
- pentru cá este un moralist sever; dar care și invocă ajutorul lui 
Hristos în fata spectacolului dezolant pe care îl oferă Biserica, sau 
când isi vede tara ameninţată de francezi si de turci’. — (Să mai 


1. Mai corect: Corabia smintitilor (cf. M. Isbásescu), căci sensul cărții si al titlului 
este de ,,deficienti morali“, nu mintali. 

2. Brant este si creatorul unui personaj: Grobianus, care va deveni un tip literar de 
mare popularitate si în afara Germaniei, si care a generat o întreagă „literatură 
grobianică“. 

3. Într-o corabie coboară Rhinul spre Narragonia (= „Ţara Smintiţilor'“) peste o sută 
de tipuri de deficienti morali - avarul, betivul, cămătarul, cartoforul, luxosul, 
maniacul modei, soarecele de bibliotecá, máncáciosul, lacomul de bani si de 
putere, vánátorul pátimas, afemeiatul, sotul adulter, etc. (M. I.). 


ISTORIA CULTURII SI CIVILIZATIEI - XI 355 


Tizian: „Flora“ (Uffizi). 


amintim că același subiect a fost tratat — si cu același titlu — în 
celebrul său tablou, de Hyeronimus Bosch). 


Cel mai mare prozator satiric german al secolului al XVI-lea 
este Johannes Fischart (1547-1590). 

După studiile latine făcute la Worms, se refugiază (din cauza 
epidemiei de ciumă) în Flandra; apoi la Paris — pentru studii 
literar-umaniste, — în Italia (la Siena studiază dreptul), în Anglia si 
Olanda. Doctor în drept al Univ. din Basel, devine avocat al 
Camerei Imperiale din Speyer, - ocupându-se însă intens de propria 
sa literatură popular-satirică. (Printre primele sale opere este si o 
carte de mult succes: Eulenspiegel rimat). 

Autor al unei opere enorme, de peste o sută de scrieri (dar unele 
de pură compilaţie), persoană cu o întinsă cultură și muzicală și 
artistică, Fischart rămâne însă cel mai important scriitor satiric 
german din perioada post-luterană. Apărător al hughenotilor, vehe- 
ment pamfletar anticatolic si adversar al lui Filip al II-lea („marele 
tiran si persecutor"). Fischart îi atacă pe iezuiți - cumularzi ai tuturor 
viciilor, cum îi consideră, — într-o extrem de violentă satiră în 

versuri: Pălărioara iezuiţilor, de o uimitoare fantezie și perfectă 
cunoaştere a întregii ierarhii ecleziastice catolice. — Într-un alt poem 
satiric: Norocoasa corabie din Zürich (considerată — din punct de 
vedere poetic — capodopera sa) autorul narează o călătorie veselă pe 
Rhin a 54 de cetățeni care într-o zi ajung la Strassburg: sensul 
politic este — pe lângă admirația pentru puternica democraţie 
elveţiană - necesitatea, apelul patriotic şi posibilitatea solidarității 
orașelor germane. - În poemul satiric Vânătoarea de purici 
(evocând o veche tradiție populară) fantezia debordantă ironizează, 
în 4200 de versuri, defectele femeior - de la vanitate, lascivitate, 
bârfeală, până la mania ridicolă şi nocivă a modei (dar vizând aici și 
imoralitatea clerului). - Adeseori alegoria satirică face loc digresi- 
unilor didactice, în care autorul isi etalează vasta erudiție. 

Dar opera lui Fischart care i-a atras — din partea lui Lessing — 
epitetul si elogiul de „Rabelais german" este adapatarea romanului 
Gargantua si Pantagruel!, indeobste considerat capodopera sa; in 
care autorul reconstituie liber acțiunea, adunând în jurul nucleului 
central al romanului rabelaisian mulțime de personaje într-o acțiune 
(care menţine, totuși, intenția autorului educativ-moralizatoare) 
destinată să amuze copios. Spiritul umanist de esență rabelaisiană nu 
se menţine? aici, căci Fischart rămâne atașat comandamentelor 
moralei creştine; dar cartea reconstituie o foarte vie și colorată frescă 
a Germaniei populare. Cu moravurile, limbajul, tradițiile, prover- 
bele, snoavele ei, totul redat cu o truculentă, bogată, savuroasă limbă 
- comparabilă, sub raportul remarcabilei inventivitáti verbale, cu 
romanul scriitorului francez. — Si prin aceasta, Fischart anunță 
apropiata eră barocă. (Cu siguranță cá Grimmelshausen l-a citit cu 
folos pe Fischart). 


Cálugárul franciscan Thomas Murner (1475-1537), teolog, 
poet si publicist, a fost student la Universitátile din Paris si Cracovia, 
doctor în teologie de la Freiburg si doctor în drept al Universității 
din Basel. Personalitate de prestigiu unanim recunoscut, a fost 
încoronat ca poet de împăratul Maximilian I. - După mai multe 
sejururi în diverse oraşe din Germania, dar si din Italia, acceptă 


1. Cu titlul: „Scriere istorică...“ (Geschichtklitterung). 


2. Rabelais, ca un adevărat umanist, crede că natura este funciarmente bună: „Fă 
ce-ţi place“. Fischart, dimpotrivă, rămâne strict atașat de morala creștină; „pentru 
el omul este un păcătos, o ființă a cărui natură este rea, si care trebuie în fiecare 
moment să își controleze și să își înfrâneze mișcările spontane ale inimii sale 
pervertite“ (M. Gravier). 

Filippo Lippi: „Fecioara cu Copilul“ (Uffizi). 


invitatia lui Henric VIII si, in timpul sejurului in Anglia, traduce in 
latină opera regelui — De septem sacramentis; pentru ca, în cele din 
urmă, să se retragă pentru tot restul vieţii, ca preot, în orașul sáu 
natal din Alsacia. 

Th. Murner este cel mai violent orator catolic, în predici si 
pamflete, al secolului al XVI-lea, fără să menajeze însă nici clerul 
catolic, criticându-l cu aceeași duritate pentru lenea si ignoranta sa. 
Dotat cu o solidă cultură clasică, s-a interesat și de medicină și de 
astrologie; a scris mai multe cărți de școală (de logică, de metrică, de 
drept) si a pregătit o traducere în germană a Eneidei. — Dar este, 
înainte de toate, cel mai vehement polemist catolic al vremii: Marele 
Nebun Luteran - titlul prin care el denumeşte mulțimea pasivă si 
ignorantá care acceptă să-l urmeze pe Reformator — este cel mai dur 
dintre toate pamfletele contra Reformei scrise în Germania; operă 
compozită, de o violență extremă, nu lipsită de episoade de un viu 
prost gust, dar intrecánd — prin fantezie si umor - cele mai populare 
„farse de carvaval“. 

Incă din prima sa scriere satirică: Exorcizarea nebunilor (Nar- 
renbeschwórung), operă care exploatează și prelungeşte succesul lui 


358 OVIDIU DRIMBA 


a 


Seb. Brant, reia ideea (şi titlul este sugerat de Corabia nebunilor) si 
tema „nebuniei“, a deficienței morale omenești. Fiecare capitol este 
rezervat unui viciul, personificat de un „nebun“ care se prezintă 
într-o declaraţie, fiecare capitol fiind însoțit si de o gravură. Sunt 
trecute în revistă toate slăbiciunile și moravurile epocii, fără a fi 
menajati nici papii, împărații, prinții, preoții, călugării — și cu toţii 
fiind denuntati mai implacabil decât o făcuse Brant. Dar spre deose- 
bire de Brant, Murner este în mai mare măsură un scriitor popular: 
evită să dea citate erudite din autori antici, recurge numai la 
înțelepciunea țărănească, își ia subiectele din tradiție, din Biblie sau 
din cărţile populare. 

Narator plin de vervă şi de un umor popular este Murner și în 
alte opere. În poemul satiric Tabăra nebunilor sunt adunaţi la un loc 
o mulţime de bărbaţi și femei, toti dedati desfrâului, cărora li se 
impune lectura (făcută de zeița Venus) celor 22 de articole despre 
iubire. - Sau în Breasla pungașilor, in care satira lui Murner este 
mai implacabilă; iar limbajul este pitoresc, savuros popular şi colorat 
până la bufonerie. 


Hans Sachs si „Meistersang“ 


Prima școală de „„Maeştri cântăreți“ (Meistersinger) — poeti 
aparținând în mare majoritate burgheziei orașului respectiv, cul- 
tivând o poezie în care versificau (de obicei în formă de maxime și 
sentințe morale) după prescriptii fixe, inderogabile, — a fost fondată 
pe la începutul secolului al XIV, la Mainz; pentru ca în următoarele 
trei secole asemenea școli sau bresle să existe în numeroase orașe, 
mari și medii, din Germania. 

La origine, aceste şcoli erau simple confrerii religioase, a căror 
rol era să facă mai frumoase şi mai plăcute slujbele bisericești cu 
cântecele lor pioase. De o valoare literară foarte modestă (Chiar 
scadentă), această producție poetică artizanală trebuia în mod abso- 
lut să urmeze, să respecte anumite norme stricte și reguli severe de 
compoziţie, precis stabilite, obligatorii (numite Tabulatur); iar când 
poetul, candidatul, compunea pe textul său o nouă melodie (Ton), 
comisia de concurs il declara ..,Meister'?. - Constituite în adevărate 


1. Şi anunțat de la început printr-o zicală sau o glumă populară grotescă (în expresii 
ca: „a tunde maimuța“, „a vorbi unei cratite goale“, „a pieptăna o barbă de paie“, 
etc. 

2. ` Cele mai vechi regulamente ale acestor școli de Meistersang care ne-au parvenit, 
provin din Freiburg im Breisgau, și datează din 1513. 

Hans Sachs (portret de H. Brosamer, 1545). 


„şcoli de Meistersang (iar nu ca până acum, simple confrerii religioa- 


se, ci devenite adevărate corporaţii, bresle de cântăreți) le întâlnim 
prin 1450 la Augsburg; dar în stadiul definitiv de evoluţie - numai la 
începutul sec. XVI, la celebra școală din Nürnberg. Acum, fiecare 
candidat ca „Meister“ trebuia să demonstreze că este nu numai poet, 
ci şi compozitor. (Hans Sachs a compus, pe versurile proprii, nu mai 
puţin de 13 arii noi). 

Prin însăși originea artei lor „maeștrii cântăreți“ se dedicau, cum 
am văzut, unei poezii religioase; ca atare, întrecerile (si concursurile 
de admitere și de promovare pe cele 4 trepte ale ierarhiei respective) 
se desfășurau în biserică, în catedrala orașului. - Dar după termi- 
narea slujbei religioase (si a Întrecerii Oficiale, si a concursului), 
cântăreții mergeau cu toții la o cârciumă, unde poezia lor devenea 
mai liberă, mai îndrăzneață, „maeştrii“ cântăreți tratau si se pro- 
duceau cu subiecte si teme, bineînțeles, profane, cu anecdote hazlii, 
eventual vulgare, chiar și scabroase (Zechsingen). 

„Maeştrii cântăreți“ n-au jucat un rol important în viața spiritu- 
ală a Germaniei; umanistii îi ignorau, chiar îi dispretuiau. Dar 
Meistersinger au întreținut în mase o preocupare culturală, deşi 
minoră, oricum — apreciabilă! — 


Poet, compozitor, dramaturg, fiul unui croitor din Nürnberg, 
Hans Sachs (1494-1576) a frecventat școala latină de la 7 până la 


1. Ultimele şcoli de „„Meistersang“ au dispărut în 1832 (la Ulm) si 1852 (la 
Memmingen). i 

14 ani; după care, ucenic cizmar, a făcut obligatorul „tur al Ger- 
maniei“, colindând prin diferite orașe pentru a se perfecționa în 
meserie; reîntors în orașul său natal este primit în breasla cizmarilor 
(după ce, la 19 ani, se hotărâse să devină maestru-cântăreţ). La 25 
de ani s-a căsătorit, a avut 7 copii, a rămas văduv la 60 de ani (dar 
s-a recăsătorit cu o tânără de 17 ani). Cástigat la cauza Reformei 
(dedicându-i lui Luther cunoscuta alegorie Privighetoarea din Wit- 
tenberg) dar fără a fi deloc un protestant viguros si intolerant, a 
rămas toată viața omul de bun-simt si cu sincere sentimente de 
solidaritate umană. 

Cu o cultură modestă, era însă înzestrat cu o curiozitate multi- 
plă, o mare pasiune pentru citit si plăcerea de a povesti ceea ce 
aflase din lectura unor povestiri („fabliaux“ franceze), anecdote, 
cărți populare, sau traduceri din scriitori antici si moderni; dar desi 
gata oricând de glume, rămânea permanent preocupat de moralitate. 
Intretinea legături de prietenie cu Albrecht Dürer, cu ilustrul umanist 
Pirckheimer, care îi dădeau sfaturi și sugestii, - dar cunoscándu-si 
limitele, a rămas totdeauna la meseria lui de cizmar, com- 
plăcându-se în mediul său mic burghez. 

A compus o operă imensă - circa 6000 de scrieri, totalizând 
peste o jumătate de milion de versuri. A scris poezii lirice, naratiuni 
în versuri, dialoguri în proză, teatru dramatic, tragedii, comedii 
(teatrul său serios n-a avut însă mare succes) și genul în care a 
excelat: snoave (Schwânke) şi „farse de carnaval“ (Fastnachtspiele); 
în toate aceste genuri conformându-se tradițiilor și gusturilor Evului 
Mediu. Dar subiectele și le lua de peste tot: din literatura medievală 
si populară, din Decameron şi alte povestiri italiene sau franceze, 
chiar si din opere antice intrate în circulație populară. 

Marele său succes care i-a asigurat gloria posterității a fost genul 
farsei: în care situaţiile decurg, logic și clar, din caracterul persona- 
jelor (si invers: caracterul personajelor din situații); in care nu există 
cuvinte superflue, ci un dialog vioi, proaspăt, spontan; în care fiecare 
gest corespunde unui anumit tip de personaj, — toate acestea, calități 
care apar mai degrabă pe scenă decât la lectură. „Scene realiste de 
viață cotidiană prezentate în toată vivacitatea lor, cu un bun-simt 
sănătos și un umor blajin, uneori grosolan, revelează acuitatea obser- 
vatiei si o profundă cunoaștere a sufletului popular. Deși operă a unui 
protestant, aceste scene nu jignesc niciodată tradițiile catolice și 
dovedesc spiritul de moderație a acestui cizmar a cărui zâmbitoare 
bonomie a fost străină de asprimea polemicii“ (E. Rosenfeld); de 
asprimea atât de caracteristică literaturii Renașterii germane. 

Chiar de o valoare modestă fiind opera sa teatrală, totuși aceasta 
este superioară restului producției literare a epocii. Și chiar dacă a fost 
depreciat cu un aer de suficientá de „Secolul Luminilor“, Hans Sachs a 
primit totuși omagiul posterității: Goethe i-a dedicat, admirativ, poezia 
Misiunea lui Hans Sachs, iar Richard Wagner l-a transfigurat în 
personajul principal al Maeștrilor cântăreți din Nürnberg. 


Cărţile populare. „Faustbuch“ 


Pe primul plan în Germania Renașterii și Reformei rămâne 
literatura populară — cultivată nu numai de laici eruditi, de umanistii 
noii ere, ci chiar si de clerici si de poeţii şi scriitorii societății feudale. 
Astfel, cântecul popular (Volkslied). reprezintă — în secolele XIV, 
XV, XVI - „un amalgam de creaţii poetice, opere ale poeţilor 
anonimi, din rândurile burgheziei și poporului, ca si ale cântăreților 
de profesie - care au devenit cu vremea un bun al maselor și au fost 
transformate necontenit“ (M: Isbășescu), — pe temele cele mai 
variate: de la micile bucurii sau necazuri ale vieţii, până la cele cu 
conţinut istoric sau al luptei pentru libertate. Operă a unor persoane 
cunoscute, dotate cu aptitudini inventive și cu abile mijloace de a se 
exprima poetic, acest Volkslied nu este expresia anonimă a sufletului 
popular sau al caracterului colectiv - cum credeau romanticii. 

Dar genul preferat al epocii rămâne - pentru ascultătorii si 
cititorii din castele ca și pentru publicul cârciumelor, al tavernelor — 
snoava, anecdota satirică, cu umorul ei adeseori grosolan, si în 
general cărțile populare. 

De fapt, aceste Volksbücher sunt (la fel ca Volkslied) impropriu 
numite „populare“; pentru că, nici nu sunt emanate, generate din 
popor, nu sunt creații spontane și anonime ale „geniului popular“ 
(cum le considera si „Secolul Luminilor?) — si nici nu erau destinate 
inițial poporului: în sec. XV erau prezentate în condiții grafice 
luxoase și erau cumpărate numai de cititorii bogați. Abia spre 
sfârșitul secolului al XVI-lea au apărut ediţiile modeste, populare 
ale pretinselor Volksbücher: povestiri în proză ale căror autori n-au 
inventat ei subiectele sau intriga, ci au luat-o din vechile epopei 
populare medievale (Tristan și Isolda, Till Eulenspiegel, Cetăţenii 
din Schilda), sau din cântecele „de gesta“ franceze (Fierabras, 
Magelone, Frumoasa Melusine), sau erau adaptări ale unor nuvele 
italiene (ca Griseldis a lui Boccaccio, sau Euryalus și Lucrezia de E. 

S. Piccolomini)! + Toate aceste cărți erau compuse pentru păturile 
superioare ale societății — și numai cu timpul, degradându-se și 
proza substituindu-se versului (și odată cu perfecționarea tiparului, 
cu intensificarea polemicilor realigioase), cărțile au coborât până în 
rândurile claselor umile ale societății (cf. M. Gravier). 


Dintre numeroasele cărți populare cele mai cunoscute sunt: 
Burghezii din Schilda — o plină de umor ridiculizare a neghiobiei, a 
prostiei prezumţioase a cetățenilor acestui orășel (totodată satirizând 
si absurditátile administraţiei locale); Reinke Vulpoiul — o adaptare 
(în 6800 de versuri) a faimoasei epopei animaliere franceze me- 
dievale a Romanului lui Renart (dar acum dándu-i-se o semnificație 
antifeudală localizată si actualizată; o epopee animalieră burlescă 
(de inspiraţie homerică) Lupta broaștelor cu șoarecii, având ca temă 
conflictul dintre papalitate și reformați (dar sub raport politic și 
istoric, nu religios). 

Cartea populară germană a cărui succes în lume — după șase 
secole de la apariție — durează și azi, este culegerea de snoave al 
căror erou (care dă si titlul cărții) este 7i// Enlenspiegel (în cunoscuta 
prelucrare românească: Till Buhoglindd). — Cartea (care la noi a 
generat figura replicá Pácalá) nu este o creatie a fanteziei autorului; 
eroul este un personaj a cárui existentá este atestatá istoric, — fiul 
unui táran din Saxonia Inferioará, mort in timpul epidemiei de 
ciumá din 1350. Íncá din sec. XIV au apárut snoave si farse atribuite 
poznasului ucenic (sau calfá — dar neincadrat intr-o breaslá) care 
joacă tot felul de renghiuri, de farse, de păcăleli feudalilor, clericilor, 
burghezilor dar și ţăranilor, simulând naivitatea și interpretând pe 
dos lucrurile. 

La amintirea aventurilor si farselor lui Till povestite în popor 
s-au adăugat altele, inventate, — și în felul acesta a apărut cartea, 
compusă către 14805. „În farsele și batjocura aparent superficiale ale 
lui Till se străvede o bogată experienţă de viață, în care sănătoasa lui 
logică populară găsește soluţii amuzante pentru toate conflictele si 


1. Iniţiatorul genului este Jörg Wickram (n. 1520), considerat creatorul romanului 
burghez, dar nu realist, ci moralizator, scriitor care evită grosolăniile celorlalți, 
preferând să idealizeze societatea pe care o descrie mai degrabă decât să 
folosească un limbaj vulgar, trivial. 

2. Apărută la Liibeck în 1498 (apoi mereu republicată), cartea a avut un succes 
extraordinar, fiind tradusă în latină (1567), în daneză, suedeză, engleză, etc. — 
până când Goethe a dat binecunoscuta sa versiune liberă (în hexametri) Reinecke 
Fuchs. 


3. Pierdutá; dar reluată către 1500 și tipărită în 1515 la Strassburg. 

A. Diirer: Portretul lui Seb. Brant (desen, Kupferstick Kabinet, Berlin). 


șituaţiile cotidiene, transformând râsul în satiră și umorul în grotesc“ 
(Idem). 


Marea carte populară a secolului este /storia doctorului Johann 
Faust, scrisă de un autor necunoscut si publicată în 1548 de un 
editor protestant din Frankfurt-pe-Main. 

Existenţa î în această perioadă a unui pretins umanist si medic, 
alchimist și magician? (dar mai degrabă un aventurier fanfaron ȘI 
sarlatan) care făcea paradă de vastele sale cunoştinţe si de puterile 


1. „Till reprezintă revanșa bunului simt țărănesc contra rafinamentelor orașului; 
prostia lui de o coerență perfectă nu e decât apărarea naturală a ignorantului 
contra celui instruit, rezistența pasivă a omului de nimic în fata celui evoluat care 
tinde, în mod fatal, să-l oprime. Dar e şi reacţia a tot ce, în om, rămâne 
elementar'' (Ugo Dettore). 

2. S-a născut către 1480 la Knittlingen in Würtenberg; a murit in 1540 de o moarte 
tragică: „pedeapsă a Cerului“ pentru erezia sa; si a studiat la Universitatea din 
Cracovia, unde se preda, in mod oficial, magia. - Melanchton (care se pare că l-a 
cunoscut personal) îl numește „turpissima bestia et tell multorum 
diabolorum". 

Pollaiolo: „Profil de femeie“ (Muz. Poldi Pezoli, Milano). 


oculte cu care pretindea că este înzestrat, este atestată în scrisorile 
unor umaniști ca Melanchton şi Trithemius (numele lui apare și 
într-o scrisoare a lui Luther). In jurul acestui personaj s-au format 
numeroase legende despre magicieni, vrăjitori și oameni care au 
încheiat o înțelegere cu Diavolul. 

În cartea! apărută în 1587 se vorbea de practicile magice ale lui 
Faust, de abandonarea „adevăratei științe“: teologia, — în beneficiul 
medicinei, astrologiei, matematicii și magiei; în partea a doua, Faust 
însoțit de Mefisto colindă diferite ţinuturi din Europa şi Asia; în 
partea a treia se descriu acte de magie si necromantie atribuite lui 
Faust, dragostea sa pentru Elena (definită de autor „femeie de- 
monică'“), remușcările prea târzii ale eroului, disperarea și moartea — 
meritata pedeapsă cerească: scopul moralizator al cărții este evident. 

Operă de propagandă luterană fiind (Faust poate fi considerat un 
fel de anti-Luther), noile ediții ale cărții și noile versiuni încontinuu 
amplificate cu noi episoade s-au succedat nu numai în Germania, 
Franța, Flandra ci și în multe alte limbi europene. În Anglia, la 
numai un an de la apariţia cărții populare germane, Marlowe scrie 
Tragical history of Doctor Faustus (1588), deschizând legendei 
calea unei mari cariere literare europene, ilustrată de Goethe cu a sa 
capodoperă a literaturii universale. 


1. Prima ediţie avea 227 de pagini; dar o versiune publicată cu 12 ani mai târziu 
ajunsese la 671 de pagini. 


TEATRUL 


Teatrul italian. Sala si scena ° „Commedia 
dell'arte + Companii teatrale, mari actori ° Tea- 
trul in Spania ° Teatrul englez ° Teatrul in Franța * 
Mari actori francezi 


Teatrul italian. Sala si scena 


Spre sfârşitul secolului al XV-lea încă nu existau săli speciale 
destinate spectacolelor teatrale; „„misteriile““ medievale continuau, cu 
mult succes de public, să fie reprezentate în aer liber, pe binecunos- 
cuta scenă multiplă și simultană medievală. Arhitectii Renaşterii, 
primii care vor construi săli de teatru, vor interpreta cât mai fidel 
teoriile lui Vitruvius, care în celebrul său tratat De Architectura 
rezerva un amplu spațiu sălii și scenei de teatru. L. B. Alberti, 
primul tratatist pentru care edificiul teatral ideal este cel clasic, în 
opera sa de importanță capitală De re aedificatoria (1450 — dar 
publicată in 1486) — se referă în permanență la construcţia teatrelor 
antice si la Vitruvius. În cadrul ei este teoretizată (ca si la autorul 
antic) si tripla subdiviziune a scenei - în scena de tragedie, de 
comedie si satirică. Dar descrierea scenei (oricáreia din aceste 
variante) cu efect de perspectivă - marea invenţie a picturii 
Renaşterii — nu este încă formulată in mod explicit. În orice caz: 
structura esenţială a sălii de teatru, cu bănci, cu „orchestra“ (spațiul 
semioval din fata scenei) si porticul din fundul sălii, este deja 
descrisă cu suficientă claritate de arhitectul Alberti. 

„Architetto“, în terminologia teatrală a indicat, timp de aproape 
patru secole (XV-XVIII) scenograful, — mai bine zis: constructorul 
de scene de teatru. Termenul „arhitect teatral“ a intrat în limbajul 
oficial după 1450 (și a rămas până spre sfârșitul sec. XVIII), când la 
marile curți italiene — apoi si străine — s-a impus obiceiul de a 
încredința unui stipendiat al Curţii care avea calitatea de pictor sau 
de arhitect (si mai ales, celui care deţinea ambele calificări — ca în 
cazul lui Rafael, Giorgio Vasari sau Inigo Jones!) şi sarcina de a 


l. Arhitect și scenograf englez ilustru (1573-1652) care, împreună cu o altă 

construi teatre provizorii, scene și decoruri pentru serbările și specta- 
colele de la Curtel. Uneori, alături de „arhitectul teatral“ mai lucra si 
un pictor — care „colora“ scenele și casele (construite pe sasiuri) 
reprezentate în teatru . 


Către 1540, arhitectul Sebastiano Serlio (1475-1554) con- 
struieste la Vicenza, în curtea palatului ducal, un teatru de lemn, 
inspirându-se din descrierea unui model antic roman, urmându-l 
foarte exact pe Vitruvius; el desenează trei scene-tip - pentru 
tragedie, comedie si dramá pastoralá. Totodatá, intr-un voluminos 
Tratat de arhitectură (1537-47) Serlio isi expune principiile si 
inovațiile, care marchează o dată memorabilă în istoria scenografiei 
şi a sălii de spectacol. (Căci despre construcția unor edificii care să 
fie destinate total și în exclusivitate reprezentatilor teatrale nu poate 
fi vorba înainte de 1800). 

Scena lui Serlio, lungă de 21 de metri (egală deci cu lățimea 
sălii) se împărțea în două părți distincte: partea din față, avanscena 
(proscenium), având o adâncime de numai 3 metri, era o estradă 
perfect orizontală (neînclinată), destinată jocului actorilor; partea din 
spate, arierscena, uşor înclinată, era ocupată de un decor construit în 
perspectivă — dar încă de tipul scenei medievale: în dreapta si in 
stânga scenei, două rânduri de case (pe şasiuri, acoperite cu pânze 
pictate) care se prelungeau spre arierscena în pantă - efect de 
perspectivă - pierzându-se în depărtare. — Inovaţiile scenei lui Serlio 
constau în faptul că, față de scena medievală a „misteriilor“, cu 
decor multiplu, prezentat simultan privirii spectatorului, acum se 
folosea un singur decor. „Aceste case nu mai erau niște unități 
distincte, ci erau considerate ca părți ale unui întreg care reprezenta 
o stradă întreagă a unui oraș; și deci erau văzute în ansamblul lor ca 
un tot unic, ca un fel de „cadru“ unitar“ (Allardyce Nicoll). Era 


renumită personalitate - poetul, dramaturgul si actorul Ben Jonson (1572-1637) 
- a desenat scene si costume pentru spectacolele și ceremoniile Curți regale, 
devenit reprezentantul cel mai însemnat în Anglia al unui stil clasicist inspirat de 
Palladio. (A restaurat și catedrala S. Paul din Londra, adăugându-i fațada clasică 
şi coloanele). 
1. Termenul a rămas și după ce scenele nu mai erau lucrate în stuc sau construite pe 
şasiuri, — deci nu necesitau cunoștințe de arhitectură. (Serlio și Vasari îl numeau 
pe scenograf - simplu: „arhitect“”). 
La începutul sec. XVI, Rafael a construit un teatru la Castel S. Angelo; iar 
Bramante un altul, la S. Pietro, — dar despre acestea nu se știe nimic. 


n3 

Serlio: Scena de comedie. 


primul pas spre acea structură care va deveni arcul scenei, viziunea 
unui ansamblu. l 

Spre deosebire de scena antică, aici construcțiile se pictau pe 
pânză întinsă pe cadre, pe rame de lemn, adică pe sasiuri, sculpturile 
şi mulurile erau tratate in ronde-basse; iar cornigele și coronamen- 
tele în lemn decupat. Apoi, scenograful urmărea să creeze efecte de 
perspectivă: planul înclinat însuși al arierscenei servea pentru a crea 
acest efect de falsă perspectivă a decorului; ceea ce înseamnă că 
actorul nu putea apărea si juca pe panta arierscenei, unde constructi- 
ile erau din ce in ce mai mici, si unde prin urmare actorul ar fi apărut 
mai înalt decât clădirile. Decorul căpăta astfel noi funcții. Mai întâi — 
funcţia de a situa cu o anumită exactitate locul acţiunii, nu doar de a 
o sugera, ca în decorul simbolic al scenei medievale. (Căci dacă, de 
pildă, o construcție executată pe scenă copia fațada palatului Strozzi, 
sau dacă pe fundalul de perspectivă era înfățișat turnul Signoriei, era 
clar că acţiunea piesei se desfășura la Florenţa). Al doilea: decorul 
avea și rolul de a-i ascunde pe actori când acțiunea piesei nu mai 
cerea prezenţa lor în scenă: cu alte cuvinte, se creează acum ceea ce 
vor fi mai târziu culisele. — Tot Serlio recomanda scenografului să 

prezinte în prealabil un model al scenei sale în miniatură, — si astfel 
apare pentru prima dată macheta de decor. 

Si inovațiile lui Serlio — unul din principalii creatori ai scenei 
moderne - continuă. Astfel, pentru construcţia decorului el reco- 
mandă ca anumite părți de decor (ca, de pildă: balcoane, acoperișuri, 
statui, etc.) să fie realizate, nu pictural, ci plastic, în relief, folosin- 
du-se lemnul, stucul sau alte materiale. Și tot el indică și cele trei 
moduri de ecleraj (de iluminarea scenei) — iluminarea generală, cea 
decorativă şi cea de efect, — optând pentru ultima soluţie; în care 
scop decorurile erau iluminate și cu ajutorul unor ecrane colorate 
plasate în fața lumânărilor. Serlio mai dă și alte indicații de 
scenografie cu ajutorul unor mașinării scenice, ingenioase: cum se 
realizează zgomotul tunetului sau lumina fulgerelor, jocuri de artifi- 
cii, fuzee pentru apariția cometelor, mijloace pentru apariția sau 
dispariția muzicantilor și cântăreților în scenă, s. a. 


Scena ilustrată de Serlio era inspirată de teatrul antic, dar era un 
tip de scenă perspectivică, modalitate ce aparţine total Renașterii. 
Experiențele în această direcție își găsesc apogeul în Teatrul Olim- 
pic din Vicenza, construit de Andrea Palladio (1518- 80). Admira- 
tor și discipol convins al lui Vitruvius, el interpretează însă personal 
teoriile acestuia: păstrează scena stabilă cu caracter de „palat“ şi de 
„stradă“ a teatrului grec, — si dispoziția semi-circulará a locurilor 
pentru public dar extinsă pe un unghi mai mic, încât băncile 
(rândurile de trepte — gradinata) sunt dispuse într-o semielipsá care 
oferă mai bune linii vizuale în perspectivă spectatorilor. Scena - în 
față cu clasicul spațiu: orchestra — rectangulară, lungă cât lățimea 
sălii, cu o adâncime de 6 metri (oferind deci un spaţiu de joc dublu 
față de scena lui Serlio); are paviment de lemn pictat imitând 
marmura. În fundul sălii, dominând cele 15 rânduri de bănci-trepte, 
- galeria de 26 coloane, surmontate de tot atâtea statui, completează 
încadratura arhitectonică ce contopește într-un ansamblu armonic 
pereții sălii, acoperișul și întregul frontispiciu al scenei — scenae 
frons". 

Acest frontispiciu este o fațadă înaltă până în plafon, somptuos 
decorată cu coloane suprapuse, cu 4 nișe cu statui în zona inferioară 


1. , Perfect păstrat până azi, Teatro Olimpico din Vicenza adăposteşte încă, din când 
în când, spectacole teatrale extraordinare. 

2. Construcţie fastuoasă care înlocuiește peretele de zid, fundalul scenei teatrului 
antic, — care era un simplu zid, ornat cu coloane, nișe, statui, etc. 

Palladio: Scena „Teatrului Olimpic“ din Vicenza. 


și 6 nise, tot cu statui în zona superioară (34 în total), cu basoreliefuri 
ornamentale, etc., cu trei deschizături în chip de porți, prin care se 
văd - în perspectivă — trei străzi (câte una pe fiecare intrare) care par 
a fi lungi de zeci de metri, mărginite de clădiri, de case; edificiile 
sunt machete realizate din lemn si îngrijit pictate, așezate pe un 
planseu accesibil actorilor si înclinat potrivit regulilor perspectivei. 
Primele clădiri, mai din față, sunt destul de înalte ca actorul să poată 
intra înăuntru si să apară chiar si la fereastra de la etaj. La capetele 
din dreapta si din stânga constructiei-frontispiciu a scenei! înain- 
tează spre sală câte o construcție suplimentară, câte o casă tot cu 
două nivele la fel decorate ca frontispiciul scenei, având fiecare o 
ușă, — deci două intrări în scenă laterale (pe lângă cele trei frontale) 
pentru actori. Aşadar, spațiul scenic de joc s-a mărit considerabil; 
apoi, actorul joacă nu numai pe avanscenă, ci şi în alveolele celor 
trei porti ale frons scenae care reprezintă în perspectivă cele trei 
străzi; căci acustica scenei si a sălii — din orice punct s-ar găsi 
actorul sau spectatorul — este uimitoare. În fine, cele cinci intrări 
permit o mai mare varietate în deplasare a actorilor, și deci un plus 
de spațiu pentru o mai liberă și mai variată mișcare scenică. Și 


1. Acest frontispiciu al scenei astfel conceput si organizat face ca scena în 
ansamblul ei, în loc să fie doar ,,o parte“ a sălii, să devină o ambiantá în sine, ca 
un fel de tablou, „înrămat“ de un cadru, de o deschidere rectangulară, de un mare 
arc cát tot peretele, — si deci nu o continuare a sălii, ci o zonă separată de zona 
publicului: un elegant arco di proscenio, sau „deschiderea scenei“. 

plantatia decorurilor concepute de Palladio creează un spațiu larg, 
nu „sugerat“, ci real!. În plus, şi casele construite pe scenă erau 
iluminate din interior de lumânări(azi — de iluminatie electrică) ; iar 
la exterior, de reflexia vie creată de mijloacele de ecleraj. - Fără 
îndoială: văzut azi (si mai ales în timpul unei reprezentații), Teatro 
Olimpico din Vicenza rămâne cel mai frumos şi mai fascinant 
teatru. 


Tradiţia umanistá-vitruvianá a dat prin Teatrul Olimpic marele 
model in probleme de arhtiecturá teatralá si scenografie, care insá 
n-a fost urmat. Ín schimb, inovatiile si progresele se vor înregistra în 
principal în două direcţii, ambele de mare efect şi de mare impor- 
tantá în evoluţia scenografiei: scena pictată si scena mobilă. Prima, a 
constat în substituirea unui fond pictat perspectivic în locul mai 
multor case construite pe sasiuri. Această adevărată revoluţie tea- 
trală a avut loc în 1508 la Ferrara (cu reprezentarea comediei 
Cassaria de Ariosto) şi, cinci ani mai târziu, la Urbino, cu specta- 
colul Ca/andriei (triviala comedie a Cardinalului Bibbiena). 

Schimbarea - si cát mai rapidă — a scenei la vedere (cortina era 
cunoscută, dar nu se folosea decât la începutul si la sfârșitul 
spectacolului) răspundea dorinței spectatorilor care voiau cât mai 
multă mișcare şi varietate. Ceea ce va fi posibil după 1585, când 
arhitectul, pictorul și scenograful curții familiei Medici, Bernardo 
Buontalenti (1536-1608) a construit un imens teatru de curte la 
Uffizi (larg de 20 metri, lung de 56 si înalt de 14 m.), cu sala 
inclinatá. Dimensiunile sálii i-au permis scenografului ca, in locul 
unei scene fixe, să prezinte spectatorilor o serie neîntreruptă de 
scene pictate care se succedau cu ajutorul unor ingenioase si foarte 
complicate masinárii. Complet diferit de modelele clasice ale lui 
Palladio si Scamozzi, acesta poate fi considerat modelul tip al 
teatrelor de palat. - Spectacolul realizat de Buontalenti intr-o con- 
ceptie nouá (cu nu mai putin de 6 schimbári de scená) a stimulat si 
alte curti ducale italiene care nu dispuneau de bogatele resurse ale 
curții Medici. Toti teoreticienii si tehnicienii teatrali? erau foarte 


1. „Contrar scopului care se credea că este atins, aici este in mai mică măsură imitat 
principiul teatrului antic, cât cel încă viu al mansions tradiționale ale Evului 
Mediu şi a scenei simultane, care, printr-o reminiscență involuntară, se află din 
nou aplicat aici“ (P. Sonrel). - Sá nu se uite că, în aceeași epocă (1547) se mai 
reprezneta încă ,,Misteriul din Valenciennes". 

2. G. Barozzi da Vignola: Le due regole della prospettiva pratica, 1583; Niccolo 
Sabbatini: Pratica di fabricar scene e machine nei teatri, 1638; Joseph 
Furtenbach: Architectura recreationes, 1640, etc. 

interesati de a gási noi metode de a schimba rapid scenele la 
vedere! - Pentru schimbarea bruscă a scenelor se recurge acum la 
periacte (anticele periaktoi?). 


Progresele înregistrate în organizarea scenei nu se limitează la 
inovațiile relatate mai sus. Astfel: pentru a se câștiga mai mult spațiu 
de joc se renunță acum mai întâi la înaltul zid în stil antic din fundul 
scenei. 

La începutul secolului al XVII-lea, G. B. Aleotti (1546-1636), 
inginer hidraulic, arhitect militar, civil si teatral, timp de 22 de ani în 
seviciul familiei ducale Este, a construit la Parma un enorm teatru 
(87 m. lungime, 32 m. lărgime, 22 m. înălțime) cu o scenă de 40 m. 
adâncime. Lărgirea enormă a scenei s-a datorat si faptului că, între 
timp, decorurile fixe au fost înlocuite cu decoruri mobile, — schim- 
barea decorurilor impunând readucerea întrebuințării cortinei, aban- 
donată încă de pe timpul romanilor. - Apoi, un lucru important: 
scena s-a separat de sală într-un mod accentuat, nu numai prin 
nivelul mai ridicat acum al estradei, ci și printr-o fosă, care va fi 
ocupată mai târziu de muzicantii instrumentiști; precum si printr-un 
cadru de scenă, un arc de portal decorat cu picturi sau ornat cu 
draperii. Cu aceasta, s-a fundamentat ceea ce s-a numit mai târziu 
,Scena-cutie* — scena modernă. 

Tot în această perioadă scenografia italiană va fi ilustrată de 
Niccolò Sabbatini (1574-1654), autorul unui celebru tratat de 
scenografie, utilizat si azi de oamenii de teatru: Pratica di fabricar 
scene e machine nei teatri (1638), — în care Sabbatini indică 


1. „Acest caracter nemijlocit de intervenţie era o parte atât de esenţială a efectului 
scenic încât multe tratate descriu pe larg diferite metode de a distrage atenția 
spectatorilor în timp ce se face schimbarea de scenă“ (All. Nicoll). — Teatrul lui 
Palladio a fost terminat, fără nici o modificare, de Scamozzi, autorul unui alt 
renumit Teatro Olimpico, din Sabionetta, perfect păstrat până azi. 

2. Metodă utilizată cu mult succes de Sabbatini: mai multe. prisme triunghiulare 
plasate vertical una lângă alta, pivotând pe un ax vertical si dispuse în locul 
șasiurilor laterale. Pe fiecare față a prismei sunt pictate elemente de decoruri 
diferite. Toate feţele periactelor ce constituie un același decor fiind dispuse la 
vederea publicului, este suficient să întorci periactele cu o treime pentru ca fețele 
văzute să dispară și să fie înlocuite cu elementele unui nou decor. 


3. Mai întâi la Ferrara primul său teatru, mult admirat de contemporani, dar complet 
distrus de un incendiu în 1679, fără să fi lăsat nici o urmă în iconografia sau în 
scrierile epocii. Dar și Teatro Farnese din Parma a fost distrus, bombardat în 
primul război mondial, — au rămas însă structurile care tin de zidărie și lemnárie, 
cele ce constituiau teatrul propriu-zis. 

procedee ingenioase privind diferite mașinării de teatru și tehnica 
producerii diferitelor „efecte scenice“. — Apoi: scena lui Sabbatini 
are în dreapta și în stânga câte un rând de trei case, construite în 
perspectivă; iar casele din primul rând sunt prevăzute cu uși și 
ferestre care dau în stradă, — și prin care actorii intră, ies sau vorbesc, 
la fel ca în comediile lui Moliere. În felul acesta s-au creat noi spatii 
de joc, de natură să sporească şi să învioreze considerabil situațiile 
scenice, precum și mișcarea scenică a actorilor. 

Sabbatini găseşte, în plus, și mijloace noi de schimbare rapidă a 
decorurilor, - fie coborând peste fundalul pictat al scenei un alt 
fundal, fie acoperindu-l prin două panouri pictate, manevrate din 
culise si fixate pe sasiuri care alunecă lateral pe niște sine. — În 
sfârșit, Sabbatini perfectioneazá tehnica eclerajului. Efectele de 
lumină le obţine prin amplasarea surselor luminoase, la fel ca azi: la 
rampă, în spatele construcțiilor montate pe sasiuri, sau în dosul 
cadrului de scenă; si de asemenea, procedând - cu ajutorul unor 
abajururi opace, coborâte treptat sau brusc deasupra unui șir de 
lumânări sau de lămpi - la modificarea intensității de lumină a 
scenei, printr-o singură manevră. 

Fireşte că aceste inovaţii si transformări succesive ale scenei au 
atras după sine şi schimbări esenţiale în arhitectura sălii: de pildă, 
prin crearea lojilor suprapuse. Astfel, la Venetia — care în timpul 
acesta devenise centrul „commediei dell'arte — se construiesc în 
secolul al XVII-lea nu mai puţin de 10 săli de teatru, cu până la 6 
rânduri de loji! 


„Commedia dell’arte“ 


În afară de Mătrăguna lui Machiavelli dramaturgia Renașterii 
italiene nu a lăsat posterității nici o capodoperă. În compensație însă, 
Italia a dat Europei o nouă formă de teatru, o adevărată școală de 
comedie si de măiestrie actoricească, de la care au învățat mult si 
Lope de Vega, și Shakespeare, si Molière, si Carlo Goldoni: ,,com- 
media dell'arte". 

„Commedia dell’arte“ a apărut pe la mijocul secolului al 
XVI-lea în diferite oraşe italiene (Veneţia, Roma, Padova, Ferrara, 
Mantova, Napoli, etc.) ca o reacție împotriva comediei literare, a 
teatrului erudit umanist, anemic, lipsit de vigoarea inspiraţiei realiste 
şi practicat doar în cercuri restrânse de spectatori. Apar acum actori 
specializaţi într-o pregătire tehnică, mimică, vocală, coregrafică, 

Arlechino (desen de Cezanne). 


acrobatică — „şi îndeosebi cu o pregătire culturală“ (S. d'Amico). 
Era o comedie jucată pentru prima dată în Europa de trupe de actori 
regulat constituite, de actori profesioniști care trăiau din arta lor, — 
actori ambulanți care trebuiau să satisfacă gusturile unui public larg 
şi variat, care nu voia decât să se amuze copios și să vadă pe scenă 
oameni si situaţii din viața adevărată. Actorii aveau, în această 
privinţă, școala farselor populare. Erau excelenți profesioniști, — fapt 
subliniat de însăși denumirea dată noului gen de teatrul. 

Actorii nu interpretau un text preexistent, o piesă scrisă în 
întregime, ci aveau la dispoziție doar un scenariu, o schemă a piesei, 
în care erau indicate personajele, caracterele, subiectul, situati- 
ile-cheie, intrările în scenă, câteva detalii sumare privind decorul, 
costumele, recuzita = si atât. Replicile, textul propriu-zis urma să fie 
improvizat de actor: de aceea comedia aceasta se mai numea și „de 


1. Căci în limbajul timpului cuvântul „commedia“ însemna teatru în general, iar 
prin „arte“ se înțelegea meșteșugul teatral propriu-zis; astfel cá, în traducere 
modernă corectă, „commedia dell’arte“ înseamnă, în fond, „teatru profesionist“. 

improvizație“. Monologul, replicile, dialogurile, totul era lăsat pe 
seama ingeniozitátii, fanteziei, spontaneitátii, inteligenței actorului. 
Bineînţeles că această improvizație „spontană“ era relativă; căci 
actorul respectiv își avea propriul său repertoriu, mereu reîm- 
prospătat, de glume, de replici, de observaţii, de poante, pe care îl 
învăţa pe de rost. Lucrul acesta era posibil si ușurat de faptul că un 
actor interpreta, de-a lungul întregii sale cariere, toată viața, un 
singur tip, un Singur personaj, un rol, un caracter - (numit 
„mască“. Desfășurarea intrigii era cele mai adeseori de o 
grosolănie și de un prost-gust pueril, primitiv: încurcături, 
echivocuri, travestiri, farse, intervenții miraculoase, bătăi, tumbe, 
aluzii neghioabe, descrieri vulgare de acte fiziologice, peripeții 
extravagante, absurde, incredibile (o soră sau o iubită se îmbracă în 
haine bărbătești — si fratele sau iubitul nu o recunosc), — dar la care 
nici Shakespeare în unele comedii nu ezita să apeleze... 

Scenariile „commediei dell’arte“ — din care s-au păstrat cam o 
mie — includeau subiecte, personaje, situaţii, luate de peste tot, din 
comedia erudită contemporană, sau chiar direct din Plaut si Terentiu 
(firește, adaptate); dar in cea mai mare parte inspirate din realitățile 
si viața cotidiană. În centrul comediei, bazată pe o intrigă complicată 
- cu 2, 3 si chiar până la 6 acțiuni paralele — era de obicei o poveste 
de dragoste care întâmpină tot felul de piedici, de intrigi, de 
încurcături, pentru ca până la urmă iubirea să triumfe. La fiecare pas 
interveneau - pentru dinamizarea conflictului - tot felul de compli- 
catii absurde; dar nu verosimilitatea interesa publicul, din moment 
ce actiunea era spectaculoasá, miscarea scenicá extrem de vie, iar 
comicul (adeseori vulgar, uneori chiar trivial) era foarte antrenant, 
spumos, exploziv. 

Într-adevăr, „commedia dell'arte**- oferea o reprezentație spec- 
taculoasă, dar datorită nu numai dinamismului intrigii, ci si mai ales 
formaţiei multilaterale și tehnicii jocului actorilor — dintre care multi 
posedau o frumoasă cultură intelectuală, erau persoane cultivate și 


l. Si în teatru popular antic, în mimii şi în atellanele latine „existau elemente de 
improvizație — dar acestea nu constituiau un element important ca in commedia 
dell'arte. Si azi, actorii teatrului de varietăți sau de revistă — spectacole care 
corespund în mare măsură commediei dell'arte — improvizeazá replicile, unele 
replici. Acolo însă improvizatia era principalul mijloc de exprimare artistică“ 
(Vito Pandolfi). 

2. Dar realizat cu atâta măiestrie, încât numele actorului era substituit de acela al 
personajului interpretat, (de pildă: numele foarte  popularului personaj 
Scaramuccia - în franceză Scaramouche, - în realitate era adevăratul nume al 
interpretului sáu, Tiberio Fiorili (1608-94). 

a, 
WERE ür druieurenes oo 


Mezzetino 


unii Chiar cu un talent literar remarcabil. Pregătirea fizică era 
impecabilă, cu toții aveau o extraordinară suplete în gesturi și 
mișcări, până la o adevărată acrobație. Viscontini, de pildă, se dădea 
de câteva ori peste cap cu un pahar plin în mână fără să-l verse; 
Scaramuccia la 72 de ani trimitea bezele publicului cu degetele de la 


. picioare, — iar la 83 de ani trăgea palme partenerului cu talpa 


piciorului! Unii executau uimitoare demonstrații de scamatorie, alții 
cântau succesiv la 10-12 instrumente muzicale, realizând astfel o 
bogată gamă de efecte scenice foarte apreciate de toate categoriile 
de spectatori. - Dar actorul „commediei dell’arte“ avea si un decent 
nivel de cultură. ,,Nu exista un comic cu adevărat renumit care să nu 
fi vrut măcar o dată să apară sub chipul unui rafinat literat petrarchist 
sau arcadic“; dar nu e mai puţin adevărat că ei „se pricepeau să-și 
condimenteze roadele culturii lor cu un umor strâns legat de actuali- 
tate, să le parodieze într-un mod care avea o priză directă la 
spectatori“ (V. Pandolfi). 

Dar sucesul imens al ,,commediei dell'arte nu se datora numai 
formei sale de reprezentație spectaculoasă, ci şi ideilor vehiculate de 
piese. Acţiunea unei comedii însemna o reconfortantă glorificare a 
sentimentului firesc, tonic, curat al iubirii, — și totodată un elogiu 
adus inteligenței și istetimii cu care oamenii simpli triumfă asupra 
ráutátii, zgárceniei, prostiei sau îngâmfării. „Nu întâlnim niciodată 
vreo urmă de conștiință și de protest social; dar realitatea pe care 

spectacolul o aducea pe scenă cuprindea uneori aluzii atât de 
puternice si de directe, încât dobândeau o valoare protestatară“ 
(dem). Râsul publicului îl sancţiona pe signor Pantalone, negustorul 
bogat, bătrân, bolnăvicios, avar, care îi persecuta pe tinerii în- 
drágostiti si care, în ciuda vârstei înaintate, se îndrăgostea si el de o 
fetiscaná: motiv mai mult decât suficient ca să apară caraghios, bun 
de a fi ridiculizat și înșelat. La fel şi celălalt bătrân, signor Balanzon, 
doctor în drept, tipul 'savantului pedant, îmbâcsit de texte latinești 
învățate pe de rost. Publicul sancţiona ridiculizând și îngâmfarea 
militarului arogant, bădăran si fanfaron, urmașul acelui Miles glorio- 
sus din comedia lui Plaut, care poartă acum nume bombastice — 
Matamoro, Bombardone, Fracasso sau căpitan Spavento, brutal, 
poltron, ridicol si întotdeauna sfârşind-o rău. 

Urmau celelalte personaje — dar de astă dată râsul publicului nu 
mai era sarcastic si penalizator, ci indulgent si amuzat — de isprăvile, 
neghiobiile, năstrușniciile celor doi bufoni (în mai multe variante) — 
zanni, cum erau numiţi, — de obicei în rol de valeti, de servitori, care 
solutionau pozitiv situaţiile in care erau puși tinerii îndrăgostiți, 
ajutându-i. Prima „mască“ era personajul Brighella, deștept dar 
intrigant si viclean, răutăcios si smecher; al doilea era faimosul 
Arlechino - naivul pierde-vará, lacom de bani, flămând tot timpul si 
umblând îmbrăcat atât de peticit că până la urmă costumul său e tot 
numai romburi și triunghiuri de diferite culori. Uneori în locul 
acestora apărea un alt valet gurá-cascá: Pulcinella - trándav, pungas 
si mereu visánd un imens castron cu macaroane’. Tipurile de zanni 
se întâlnesc în variante foarte numeroase?; la fel servitoarele istete si 
devotate stápánelor lor indrágostite — + Franoeschina; Carlina, Colom- 
bina (devenitá de asemenea protagonista mai multor comedii); in 
fine, seria de personaje destinate a da coloratura poetică si gratioasá 
a piesei: Lelio si Florinda, Flavio si Rosaura si alte asemeena 
simpatice perechi de indrágostiti. 

Cu exceptia acestor amorezi, restul personajelor purtau măști, 
care — moștenite de la mascaradele populare ale petrecerilor de 
carnaval - voiau să ofere o înfățișare realistă a tipului reprezentat. 
Dar caracterizarea personajelor rămânea superficială; printre altele, 


1. Marea popularitate de care se bucura un personaj-fix, o „mască“, făcea ca el să 
devină adeseori protagonistul unor comedii (redactate integral) de mare succes — 
cum e cazul lui Pulcinella — personaj principal al pieselor lui G. C. Cortese, 
Virgilio Verucci, Giulio Cesare Monti, Silvio Fiorillo, etc. 

2. De pildă, Arlechino - în variantele: Trivellino, Trufaldino, Pedrolino, Bagattino, 
Tortelino, Bertolino, Fagiolino, etc. 

Pantalone 


si pentru cá, din pricina mástii, mimica nu mai era posibilá. Dar 
exagerarea caricaturalá a trásáturilor unui personaj-tip, atractivá sub 
raportul spectacular, exprima in modul cel mai direct aluzia sau 
intentia de ironie ori de satirá socialá. Tipuri invariabile, personajele 
ilustrau in general imprejurárile concrete ale timpului; iar felul in 
care erau tratate pe scenă traducea înseși sentimentele, atitudinea, 
reacția populară față de aceste tipuri, Pantalone, de pildă, amintea 
izbitor publicului de negustorul venețian foarte bogat care, după 
după căderea Constantinopolului, și-a pierdut prestigiul de odini- 
oară odată cu uriasele-i bogății, si a devenit acum teribil de zgârcit, 
meschin și ridicol. Signor Dotore este adus acum sub focurile ironiei 
în calitatea sa de urmaș al eruditilor scolastici persecutori ai 
umanistilor si care in epoca Contrareformei devenise unealtă pericu- 
loasá a Inchiziției. De asemenea // Capitano era infátisat ca un 
personaj odios pentru cá intruchipa trásáturile tipice ale cuceritorului 
spaniol, care sub Carol Quintul stăpânea sudul Italiei iar sub Filip al 
II-lea ocupa Sicilia și viza dominația mondială. 

Un deosebit punct de atracţie pentru public îl forma și prezența 
actritelor pe scenă (într-o vreme când în Anglia, rolurile Ofeliei, 
Cordeliei, Julietei, etc. erau interpretate de adolescenti) - pentru 
prima dată când într-un rol feminin apărea pe scenă o femeie. De 
asemenea, era pentru prima dată că apărea - bine definită si 

realmente apreciată — profesiunea de actor. Si aceasta, datorită în 
aceeași măsură talentului si prestantei ca persoană cultivată a actoru- 
lui. 

Scenografia „commediei dell’arte“ interesa mai puţin atât publi- 
cul cât si actorii. Punerea în scenă, mizanscena și decorul nu aveau 
un rol important în reprezentațiile comediilor. Pentru aceasta se 
folosea decorul simultan de tip medieval: o pânză pictată sau 
două-trei case construite pe şasiuri asemenea „mansioanelor“ teatru- 
lui Evului Mediu (dar care mai continuau să existe și în sec. XVI). 
Companiile actoricești, trupele actorilor ambulanți nu se puteau 
încurca să ducă cu ei prea multe lucruri; în oraşele unde nu găseau 
un teatru public căutau să obțină sau să închirieze o sală privată — 
sau jucau pe o estradă în aer liber. În momentul său de apogeu, în 
sec. XVII, decorul reprezenta o răscruce, o răspântie a două străzi: 
locul in care erau mai plauzibile cele mai diferite întâlniri si 
combinaţiile cele mai neașteptate. Era și locul de unde se putea 
surprinde și ceea ce se vorbea sau ceea ce se petrecea în casele din 
apropiere — în care se „pătrundea“ privind prin fereastră: un pro- 
cedeu cu atât mai util cu cât la această dată nu exista încă un decor 
„de interior“! În ce privește mașinăria scenică, în majoritatea 
cazurilor aceasta era simplificată, redusă la extrem. Cum decorul 
retinea foarte puțin atenția spectatorului, un actor indica prin cuvinte 
locul unde se desfășura acțiunea. 


Recapitulând: evoluția spectacolelor „commediei dell’arte“ de-a 
lungul existenței sale — de aproape trei secole - marchează trei faze 
distincte: 

1. - În sec. XVI, „masca“ — personajul-fix, caracterul-tip — era 
considerată a fi o manifestare de esență extrarationalá, deci „com- 
media dell'arte" va fi combătută prin diverse dispoziții, ordonanțe si 
decrete. În schimb, actorii vor fi „despăgubiţi“ de generozitatea 
Curtilor, care le ofereau daruri substantiale; 

2. - În sec. XVII, „masca“ își câștigă acum un public constant, 
si companiile actoricești tind să se desprindă de protecţia Curtilor, 
preferând „încasările“ în locul darurilor. Acum, „commedia 
dell'arte" este combătută doar prin predicile preoților si prin diser- 
taţii teologice. La Paris, actorul se bucură acum de o reală, onorabilă 


1. „Convenția care presupunea eliminarea celui de al patrulea perete al unei săli 
părea cu totul nenaturală ca să poată fi admisă nici un moment. Spectatorii 
«asistau» la scenele care se petreceau în interiorul caselor numai prin ferestre“ (P. 
Sonrel), — prin ceea ce relata actorul care privea prin fereastră. 

considerație (vezi Le roman comique al lui Scarron, sau ecourile din 
„Mercure de France“); 

3. — În sec. XVIII, chiar din primii ani, intervine marele Luigi 
Riccoboni (1676-1753) pentru a defini cu demnitate menirea și arta 
actorului. Acum polemicile si conflictele se potolesc, activitatea 
teatrală a noului secol încadrează actorul mai mult decât decent în 
viața socială, — fapt confirmat de memoriile unor Goldoni, Gozzi 
sau Casanova. - Pentru ca, la începutul sec. XIX, „„masca“ să fie 
total abandonată. (La fel si dialectele, până la apariția, către 1850, a 
comediilor dialectale). 

După ce a preluat substanțial și a transfigurat genial spiritul 
„commediei dell'arte**, Carlo Goldoni îi dă ultima lovitură de gratie. 
„Ea dispare, se stinge — lăsând însă în urma ei înălțimea cea mai 
mare la care a putut ajunge vreodată arta actorului; această realizare 
unică actoricească, din care s-au împărtășit toate mișcările și toate 
teatrele europene“ (I. M. Sadoveanu). 


Companii teatrale și mari actori 


Către mijlocul secolului al XVI-lea actorii commediei dell'arte 
s-au grupat în companii teatrale, orgatiizate si stabile, luánd nume 
simbolice dupá modelul Academiilor!. Actorii se asociau printr-o 
intelegere, o conventie, un contract; numárul lor nu depásea cifra de 
10-15 persoane - printre care erau si femei (o noutate revolutiona- 
ră!) — dacă autorităţile locale nu interziceau acest lucru. Fiecare actor 
juca o „mască“, un personaj anumit, un caracter-tip, un rol fix, — 
pentru care își procura singur garderoba sa personală și recuzita 
sumară aferentă rolului. 

Companiile comedienilor dell’arte erau de regulă în dependen- 
ta, „în serviciul“ unei Curți, obțineau protecția (și subventia) unui 
principe, duce, marchiz, fără a se stabili permanent într-un loc; se 
deplasau mereu pe perioade diferite, chiar de un an, chemate fiind 
de alte Curți care si le disputau, din alte orașe sau ţări, - dând 
spectacole la reședințele regale sau senioriale respective, în săli 
concesionate de Academiile locale ori de instituţiile spitalicesti, de 
caritate, — sau jucau în aer liber. Actorii nu ezitau să treacă de la o 
companie la alta; unele companii fuzionau temporar, - dar 
1. Instituții si organisme culturale, originar reuniuni (născute la Florenţa, apoi și la 

Roma, Napoli, Milano, Venetia) de eruditi, umaniști, filosofi, scriitori, — 

Academiile au desfășurat timp de trei secole (XVI-XVIII) si importante activități 
teatrale și muzicale: un fenomen tipic italian, transplantat apoi și în Franţa, Spania 
şi Germania. 

păstrându-și fiecare numele, repertoriul său, scenariile si stilul său 
propriu. Din Italia se deplasau în Anglia, în Spania, în Germania, în 
Austria, în Polonia, în Rusia, — dar mai ales în Franţa, unde din 1660 
o companie s-a stabilit definitiv luând numele de Comediens du 
Roi, lăsându-și acolo urmași: de-a lungul întregului secol al 
XVIII-lea; „ca urmare a acestor deplasări actorii italieni au con- 
tribuit enorm la promovarea profesionismului actoricesc care înce- 
puse să se afirme în toată Europa; iar în unele ţări (de ex. în Spania) 
au remodelat structura teatrală după asemănarea lor“ (L. Squarzina). 

În ultimele decenii ale sec. XVI dispar numele colective ale- 
gorice ale companiilor, înlocuite fiind acum de numele principelui 
ori ducelui protector sau finanţator (ducele de Mantova, Ferrara 
Modena, Farnese, Parma, etc.); sau luau numele actorului, „direc- 
torului“ care le conducea („Compania lui Fr. Calderoni“, „lui Pietro 
Cotta“, „lui Riccoboni^). — Personalul, ,,mástile^ companiilor vor 
rămâne aceleași până târziu in sec. XVIII: bătrânii („il Magnifico", 
Pantalone, il Dottore), indrágostitii (Flaminio - Isabella, Fulvia - 
Lelio, Aurelia - Flavio), zanni — totdeauna doi: unui prostánac 
(Arlechino - si derivații săi), celălalt viclean (Brighella —- si deri- 
vatii), servitoarele (Smeraldina, Carolina, Colombina) si il Capitano 
— brutal, fanfaron si las. Pe lângă actori — personalul auxiliar: 
ucenici, decoratori, eventual muzicanti, balerini si scamatori. 

Ín sec. XVIII (si chiar mai inainte), companiile nu vor mai apela 
la dependenta directá sau protectia unor Curti senioriale; acum sunt 
directorii si impresarii-producátori cei care se îngrijesc de toate 
problemele administrative (închiriere de săli, angajári de actori, 
procurare de texte-scenarii, diverse tratative cu alte companii). 


Íntre companiile comedienilor dell'arte cele mai renumite, un 
loc de frunte l-au ocupat Accesi (,iinfácáratii^) — trupa in serviciul 
ducelui de Mantova, Vincezo I Gonzaga. 

Dupá mai multe turnee prin orasele din nordul Italiei - la Roma vor 
da spectacole mai târziu — în 1600 sunt chemați în Franţa; in drum, se 
opresc la Torino, invitați de ducele Carlo Emanuele di Savoia. La Lyon 
dau câteva reprezentații în fata curții lui Henric IV (în cadrul serbărilor 
pentru nunta regelui cu Maria dei Medici). La Paris dau spectacole 
pentru Curte la Hótel de Bourbon; iar pentru public, la Hótel de 
Bourgogne, cu un suces extraordinar, — ceea ce îi va face să răspundă 
invitatiilor de a repeta turneele în Franța. — Din companie făceau parte 
actori dintre cei mai renumiți ai vremii — Marinelli, Cecchini (direc- 
torul companiei), Flaminio Scala și Diana Ponti. 

Francesco Andreini 


Despre cea mai glorioasă companie: Gelosi („doritori de a fi pe 
gustul publicului“), primele știri le avem din 1568, când se aflau la 
Milano. Chemati la Paris de ducele de Nemours, joacă apoi in 
prezența regelui Charles IX; la Veneţia provoacă admiraţia lui 
Henric III, care îi cheamă în Franţa din nou; sunt invitaţi și la Curtea 
imperială din Viena, iar Henric IV îi aduce la Curtea din Fontaine- 
bleau. Și în străinătate și în orașele italiene pe care le-a colindat, 
trupa „se adapta la orice formă teatrală, la tragedii pompoase, la 
pastorala arcadică sau la comedii“ (Mario Apollonio). - Conducerea 
o avea marele Francesco Andreini (secondat de soția sa Isabella). 

Alte companii renumite: Fedeli („credincioși gustului publicu- 
lui”), fondată de G. B. Andreini, în serviciul ducelui de Mantova, au 
avut succese răsunătoare în oraşele italiene, la Torino, Lyon, Paris, 
Fontainebleau, si la Curțile imperiale din Viena si Praga. — Confi- 
denti („încrezători in indulgenta publicului“), compania care a en- 
tuziasmat orașele din Nordul Italiei — dar si Venetia şi centrele din 
Toscana, - în 1585 a jucat un an întreg în Franţa; apoi un alt an si 
mai bine în Spania. - O altă companie, în serviciul ducelui de 
Mantova, Desiosi (,,Doritori de a plăcea publicului“), — pe care 
Montaigne, care călătorea pe atunci în Italia, îi admiră la Pisa - au 
făcut turnee si la Roma (în 1588 și 1590); respectând însă obligația 
de a exclude actrițele de pe scenă, în spectacolele prezentate în fata 

oficialităților laice si bisericeşti (dar, desigur, pástrándu-le în 
reprezentațiile date pentru marele public)!. 


Dintre cele mai ilustre familii de actori ai commediei dell 'arte — 
Andreini, Biancolelli, Cecchini, — prima personalitate de mare faimă 
este actorul și autorul Francesco Andreini (c. 1548-1624). Soldat 
la 20 de ani pe-o galeră, într-o luptă contra piratillor a căzut 
prizonier, evadând abia peste 8 ani din sclavie; a devenit actor al 
companiei Gelosi din Florenţa, jucând mai întâi rolul de îndrăgostit, 
apoi de păstor, de necromant (în care vorbea 6 limbi) si de Dottore 
Siciliano; dar rolul care l-a consacrat defintiiv a fost al „măștii“ 
Capitan Spavento, militarul fanfaron si las. Actor de un mare talent 
susținut si de o rară distincţie intelectuală, a jucat alături de soția sa 
Isabella nu numai în orașele italiene — centrale și septentrionale, — ci 
și la Lyon, Paris și Fontainebleau, fiind și directorul companiei 
Gelosi. Dintre copiii săi, un fiu şi trei fiice s-au călugărit, dar un al 
patrulea, Giovanni Battista, a devenit un renumit actor și director al 
companiei Fedeli. - Ca autor, Fr. Andreini a lăsat opere remarca- 
bile: sonete, madrigale, două piese pastorale (Proserpina înșelată si 
Mândria lui Narcis), apoi Conversaţii fantastice (dialoguri scenice), 
S. a. 
Soţia sa Isabella Andreini (1562-1604), a fost „o femeie de 
înaltă cultură si cea mai mare glorie a teatrului din Rinascimento“ — 
apreciazá Ion Marin Sadoveanu; ,aleasá membru a diferite Aca- 
demii unde, la sedintele solemne, portretul ei era pus intre Petrarca si 
Tasso, - o glorie teatrală, artistică si literară a epocii“. Actritá 
exceptionalá, cea mai faimoasá in timpul sáu, fascina prin talent, 
frumusețe, dar si prin virtute: „a incarnat într-un fel idealul secolului 
său“ (Achille Fiocco). A fost „prima donna innamorata“ a trupei 
Gelosi; a creat si personajul slujnicei care i-a păstrat prenumele în 
mai multe comedii si scenarii (ale căror titluri s-au păstrat) stárnind 
1. În seria marilor actori italieni primul este Ruzante (Angelo Beolco, 1502-42), 

faimos în egală măsură ca actor si autor. De origine dintr-o familie nobilă 
milaneză, educat într-un mediu cult și rafinat, cu relaţii în cercurile academice 
umaniste, actor (recitând si cântând în dialectul padovan) și organizator de 
spectacole la curtea din Ferrara sau în marile palate venetiene Foscari si Pesaro, — 
a format o trupă „organizată ca un prim exemplu de actori profesioniști în Italia", 
care „avea distribuite rolurile jucate atât de frecvent acelorași artiști încât actorii 
se identificau în fata publicului cu numele lor“ (I. M. Sadoveanu). Autor a 
numeroase piese în 5 acte, în proză sau în versuri, comedii de inspiraţie rustică, 
unele în dialect (Moschetta, Fiorina, Menego, Vacaria, Anconitana, etc.; ultima, 
foarte apropiată de comedia de improvizație: Ruzante este un precursor al 
commediei dell'arte. 

Isabella Andreini 


entuziasmul publicului si admirația. suveranilor, — ducii Vincenzo 
Gonzaga si Carlo Emanuele de Savoia, regii Francisc I, Henric IV, a 
Mariei dei Medici; autoare a unei drame pastorale Mirtila, a unui 
volum de Rime, a altora de Scrisori si Fragmente, retipárite in multe 
ediţii; celebrată în versurile lor de poeţii mari ai timpului: Torquato 
Tasso, Chiabrera, G. B. Marino, s. a. 

Primul fiu al Isabellei. si Francesco, G. B. Andreini 
(1579-1654) a studiat un timp la Univ. din Bologna, dar la 18 ani 
si-a urmat párintii ca actor in aceeasi companie Gelosi, jucánd rolul 
de îndrăgostit (cu numele Lelio) si căsătorindu-se cu Virginia 
Ramponi, devenită o binecunoscută actriță. - După dizolvarea 
companiei Gelosi a format si condus o nouă companie: Fedeli (în 
serviciul aceluiași duce Gonzaga), cu care a cutreierat Italia Septen- 
trională, totodată fiind invitati în Franţa de Maria dei Medici; iar la 
Viena si Praga de împăratul Ferdinand II. Talent pasional, infocat, 
exuberant, a avut succese la fel de răsunătoare ca iluștrii săi părinți. 

Dar în mai mare măsură a fost apreciat ca poet şi ca autor de 
comedii şi de tratate de artă dramatică și teatrală. Producţia sa 
prolifică, cuprinde poeme epice ample, interludii, comedii și tragi- 
comedii, pastorale si drame religioase — unele reprezentate cu mare 
succes, - fie în proză fie în versuri, cu cor și muzică instrumentală 
(pentru a le accentua dramaticitatea), cu acţiuni tumultoase, cu un 
ton retoric si emfatic, cu subtilit&ti, imagini si jocuri de cuvinte de 
gust baroc; dar și comedii de factură clasică și de dramă religioasă, — 
capodopera sa fiind Adam, despre care Voltaire afirma că l-ar fi 

inspirat pe Milton (după o călătorie a acestuia în Italia) pentru 
Paradisul pierdut: fapt plauzibil. 

Soţia sa Virginia Ramponi, devenită în scurt timp faimoasă 
pentru rolul Florinda din comediile soțului ei, era și o mare fru- 
musete (mărturie fiind și superbul său portret de cunoscutul pictor 
florentin Al. Allori), elogiată în sonete şi madrigaluri de poeţi 
renumiți, ca G. B. Marino și alții. 

Exemple ca cele de mai sus vorbesc limpede despre prestigiul 
de care actorii mari de commedia dell'arte s-au bucurat în societate, 
nu numai pentru inteligența, pentru demnitatea tinutei și talentul lor 
actoricesc, ci și pentru cultura și pentru valoarea, larg apreciată, a 
operelor lor literare. 


A doua ilustră familie de actori este familia Biancolelli, origi- 
nară din Bologna, care număra nu mai puţin de 9 actori (si actrițe), 
dintre cei mai faimoși comedieni dell'arte din Italia si Franţa. Primii 
membri ai familiei, Francesco Biancolelli şi soția sa Isabela Fran- 
chini, au jucat în compania ducelui d'Este din Modena (teatrul avea 
3000 de locuri), apoi mai mult la Bologna si Milano. 

Cel mai celebru reprezentant al familiei, Domenico Biancolelli 
(1636-1688) a fost educat ca actor jucând alături de părinții săi încă 
de la vârsta de 9 ani pe scena Teatrului Farnese a Curţii ducale din 
Parma; în Franţa (unde trupa era invitată de regina-regentá Ana de 
Austria și de cardinalul Mazarin) și la Roma, la invitaţia cardinalului 
Fed. Sforza. De tânăr cunoaște un succes răsunător la Viena (alături 
de faimosul Tabarin), — pentru ca la 24 de ani să fie chemat la Paris 
să intre în trupa italiană Comediens du Roi, unde joacă masca 
Arlechino (devenit celebru cu numele Dominique) și unde se 
căsătorește cu Orsola Cortesi!. În termeni aproape familiari (s-ar 
putea spune) cu Ludovic al XIV-lea, obține de la acesta autorizația 
de a intercala în spectacolele trupei italiene scene întregi în limba 
franceză - fapt ce i-a adus un succes fulminant. În rolul Arlechino - 
căruia i-a conferit celebritatea definitivă — a eliminat stângăcia 
grotescă a acestuia, dând în schimb personajului o anumită eleganță, 
inteligență, mai mult umor de fineţe. — Biancolelli era un actor dotat 
cu o bogată și fină exuberantá inventivă, pe care însă şi-o tempera 
stilizànd-o si rafinând-o. Saint-Simon îl aprecia pentru că era 
„serios din fire, un om studios şi învățat“. 


1. Actrița cunoscută care, in 1666, a publicat traducerea sa a unei comedii spaniole 
La bella brutta, dedicánd—-o regelui. 

G. B. Andreini (gravură, 1617). 


Soţia sa - fiica unor cunoscuţi comedieni dell'arte — era si ea 
actriță. Trei din copiii lor au devenit actori: Francesca si Caterina 
(ambele căsătorite cu actori) au fost foarte aplaudate jucând alături 
de tatăl lor la Teatrul Italian din Paris. Fratele lor — binecunoscut în 
Franţa cu numele Dominique-fils — avea o foarte bună pregătire 
clasică primită în şcoli iezuite; a interpretat masca Arlechino, mulți 
ani în mari oraşe franceze și italiene centrale și septentrionale, 
jucând timp de 13 ani un număr de 60 de producţii, - comedii 
originale, lucrări proprii, parodii (ale unor opere de Regnard, Vol- 
taire, s. a.), precum si în opere muzicale. — Dintre fiii săi, actori 
cunoscuţi în epocă, Niccoló a abandonat scena, devenind autor 
dramatic (sunt cunoscute cel puţin patru interesante drame istorice). 


În seria marilor actori se înscriu si Pier Maria Cecchini 
(1563-1645) şi soţia sa Orsola (în teatru - Flaminia), director al 
companiei Accesi, creatorul măștii Frittelino, o variantă a lui Ar- 
lechino. Au jucat in marile orase italiene, de la Torino la Napoli; 
precum si la Lyon - la festivitátile cásátoriei lui Henric IV cu Maria 
dei Medici, - la Paris, Fontainebleau, etc., intr-un sejur de un an in 
Franta — unde apoi vor mai reveni. Invitati si in Austria, dupá 
spectacolele care au încântat publicul din Linz si-Viena, împăratul 
i-a acordat lui Cecchini patenta nobiliará. Sotiei lui, actritá de succes 
si de o mare frumuseţe, poeţii timpului i-au dedicat o. entuziastă 

Raccolta di varie rime. (Soții Cecchini aveau însă un caracter 
imposibil — bârfitori, aroganti, invidiosi, — care le-a atras antipatia 
trupei si dizgratia ducelui protector). — Pentru istoria commediei 
dell'arte o importanță cu totul deosebită au tratatele lui de arta 
actorului, conținând sfaturi pertinente de dictie si mimică, detalii 
savuroase despre spectacolele actorilor napolitani şi precise de- 
limitări ale caracteristicilor fiecărei „măşti“. Piesele sale Flaminia 
sclavă şi Prietenul trădat — remarcabile — „se menţin la schemele 
tradiționale ale comediei de imitație clasică“ (C. Marinello). 


Desigur, lunga serie a marilor actori este departe de a se termina 
aici. Ar merita cea mai mare atenție măcar următorii: 

Ganassa - numele în teatru al lui Alberto Naselli (c. 1540 - c. 
1584), unul din cei mai celebri zanni ai secolului sáu, faimos în 
Italia, mult admirat la Curtea Frantei si in Spania (unde a rámas 10 
ani, fiind primul care a „exportat“ aici commedia dell'arte, intro- 
ducând inovaţii si reforme in mizanscena teatrului spaniol). 

Tristano Martinelli (1556-1630), cel mai faimos Arlechino 
înaintea lui Biancolelli, — aplaudat cu entuziasm în turneele sale cu 
companiile Accesi, Confidenti, Fedeli in. Italia, Franţa, Anglia si 
Spania. 

Tiberio Fiorilli (1608—94), considerat cel mai mare actor italian 
din sec. XVII care a jucat in Franta rolul Scaramuccia, mascá pe 
care a interpretat-o timp de 50.de ani. Prestigiul de care se bucura 
era imens: papa Alessandro VII i-a botezat primul copil, impáratul 
Ferdinand II 1-a ivitat la curtea sa din Viena, iar Mazarin - la Paris; 
în timp ce Ludovic al XIV-lea - pe care Fiorilli il tinuse in braţe 
cánd avea 2 ani - i-a pástrat o mare si generoasá prietenie. De o rará 
vigoare fizicá si intelectualá, a continuat sá joace — atát in Italia cát si 
în Franţa - chiar si după ce împlinise vârsta de 80 de ani. Stilul sáu 
interpretativ a servit ca exemplu actorilor contemporani, in- 
spirându-l şi pe Molière; in timp ce personalitatea sa de mare 
prestigiu, elogiatá in numeroase poezii ce i-au fost inchinate, a 
devenit protagonistul multor opere teatrale. 


Teatrul in Spania 


În secolul al XVI-lea întreagă Europă apuseană se elibera 
treptat-treptat de vechile forme si condiții de viață ale Evului 
Mediu. Cu toate acestea, numai două țări și-au exprimat, şi-au 
reflectat în dramaturgia și teatrul lor atât bucuriile cât și dramaticile 

Watteau: „Actori de comedie italiană“. 


convulsii ale istoriei lor: Spania si Anglia; adică tocmai ţările în care 
conflictul dintre realitățile încă persistente ale lumii vechi medievale 
şi cele ale noii lumi, a epocii Renașterii, luase forme mai violente. 
Numai aceste două țări își creează acum un teatru cu adevărat 
„național“; si în primul rând Spania, care devenise la această dată cel 
mai mare si cel mai bogat imperiu al lumii moderne, — frământat de 
nenumărate insuccese si dezamăgiri, dar si stimulat si dinamizat atât 
de entuziasme cât și de contradicții violente și de o nestăpânită 
tensiune a vointelor. Nicăieri ca în Spania poporul nu și-a găsit mai 
limpede exprimate pe scenă amintirile trecutului, problemele 
prezentului si speranţele viitorului. - Semnificativă în acest sens 
apare constatarea faptului că, în decurs de numai un secol, numărul 
teatrelor, al localurilor de spectacol s-a ridicat de la două (Corral de 
la Cruz şi Corral del Principe) — cu o capacitate de aproximativ o 
mie de locuri fiecare - la impresionanta cifră de patruzeci! 


Dar în afara numărului de spații amenajate pentru spectacole 
teatrale, încă din sec. XV tara întreagă era colindată în lung și-n lat 
de tot felul de actori nomazi și de trupe teatrale ambulante; despre 
care contemporanii (îndeosebi Agustin de Rojas în Viaje entretenido 

- „Călătorie veselă“) ne-au lăsat informaţii pe cât de precise pe atât 
de pitorești. 

Era mai întâi aşa-numitul bululù, actorul - un mim vagabond 
care, schimbându-și vocea în diferite feluri, recita o scenetă, o scurtă 
comedie întreagă — care hoinárea de unul singur. Ajuns într-un sat, 
cerea permisiunea preotului de a-și recita „comedia“, urcat pe o 
ladă. Preotul aduna într-o pălărie banii de la cei de față, de la 
spectatori. Comediantului nu îi dădea decât un blid cu mâncare și un 
codru de pâine; după care, bietul bululù pleca mai departe. 

Urma apoi ñaque — cum era numită întovărășirea a doi actori 
vagabonzi, — care aveau în traistă o barbă falsă şi puteau recita 
două-trei prologuri, cel mult o scenetă. Dormeau îmbrăcaţi pe unde 
apucau și mâncau pe săturate doar din an în Paşte... — Urmează 
gangarilla: o mică trupă de 3-4 persoane, dintre care unul juca rolul 
de măscărici, iar un báietandru, rolurile de femei. Vesmintele fe- 
meiesti le imprumutau de la localnice, — adeseori uitând să le mai 
restituie... Drept „preţ de intrare“ la comedia lor primeau ouă, pâine, 
lapte sau brânză. 

Despre cambaleo aflăm că era o formație compusă „dintr-o 
femeie care cântă si cinci bărbaţi care urlă“. Femeia călătorea într-o 
patașcă dusă de cei cinci bărbați. Ea le si gátea de mâncare, - cu toții 
servindu-se însă de o singură strachină... 

Formaţia următoare era garnacha, — compusă din cinci-sase 
bărbaţi, o femeie care juca rolul „primadonei“, si un băiat pentru 
rolul feminin secund. Garnacha avea si o sumară garderobă, cáratá 
de un catâr (pe care călărea și femeia). De obicei aveau un repertoriu 
de patru comedii, trei autos şi câteva scurte interludii (entremeses), — 
repertoriu cu care rămâneau într-un sat (sau orășel) timp de o 
săptămână. - Trupa dădea bucuros și reprezentanții suplimentare, în 
schimbul unei găini... 

Boxigaja era o trupă mai complexă, alcătuită din două femei, un 
băiat si sase-sapte bărbați. Repertoriul trupei însuma șase comedii, 
iar zestrea o forma o ladă cu recuzita, o alta pentru costume şi patru 
catâri: unul căra lăzile, doi duceau femeile, iar al patrulea suporta 
călăritul celorlalți, cu schimbul. — Peste noapte, actorii isi incropeau 
culcușul de preferință în apropierea locului unde se ţineau, atârnate 
la afumat, suncile si cárnatii... 

Farándula era o trupă formată din trei femei si opt-zece bărbați; 
aveau 18 comedii in repertoriu, máncau bine si dádeau reprezentatii 
numai în oraşe, — unde nu rareori interpretii-actori.se incurcau în 
aventuri amoroase... 

În sfârşit, formaţia cea mai complexă și completă se chema 
Compafiia: actorii erau persoane prezentabile și instruite, iar actrițele 
= elegante şi însoțite de cameriste. Repertoriul companiei —- care se 
oprea într-un oraș chiar și luni întregi - însuma 50 de piese, 
garderoba era variată, recuzita bogată; iar actorii se deplasau numai 
călare — sau în trăsuri (căruțe); Compañia: se compunea — după 
informaţiile unui martor al vremii — „din 16 persoane care joacă, 30 
care mănâncă, şi numai Dumnezeu știe câte alte persoane care nu 
fac altceva decât să fure!“ 


Prin urmare, pasiunea pentru teatru în Spania Renașterii era 
imensă - si generală. Desi săli propriu-zise „de teatru“, încă nu 
existau. 

La orașe, spectacolele teatrale aveau loc în anumite curți mai 
mari, mai spatioase, amenajate special, numite corrales. (La Madrid 
erau două; dar la Sevilla existau sapte!). Sedii provizorii de specta- 
cole (dar care din sec. XVI devin stabile, în toate centrele importante 
ale ţării), aceste corrales — atestate încă de la sfârşitul sec. XV — erau 
teatre în aer liber instalate în curți, vechi, cu câteva rânduri de bănci 
si înconjurate de tribune (de lemn), care puteau fi suprapuse și 
despărțite în loji (aposentos), în timp ce casele din jur cu ferestre şi 
balcoane care dădeau spre curte ofereau și ele locuri pentru marele 
public. Pe o latură a spaţiului curți era ridicată scena (o estradă 
neutră, echipată doar cu cortine decorate, pictate); pe altă laturá era 
galeria rezervată femeilor (cazuela). Majoritatea publicului”, stătea 
în picioare, în mijlocul curţii, peste care se trăgea o prelată contra 
ploii sau arsitei, — înlocuită către sfârșitul sec. XVII de un acope- 
rământ stabil". Toate aceste corrales erau proprietatea unor confrerii 
religioase (dar și laice) care le închiriau trupelor de actori ambulanți, 
veniturile realizate urmând a fi destinate operelor de binefacere. 

1. În fruntea companiei era un director sau „autor“ (cum i se mai spunea), care 
procura textele pieselor ce urmau să se joace, avea toată răspunderea trupei, se 
ocupa de retributia actorilor, a autorilor si de toate celelalte probleme 
administrative; el putea schimba, adăuga sau suprima din textul piesei — care era 
plătită o singură dată (autorul își păstra doar o ciornă). 

2. Erau, fireşte, si multi zurbagii printre spectatori; dar, în majoritate, era un public 
care ştia carte, un public care avea idei limpezi asupra acţiunii şi a problemelor 
care se dezbăteau pe scenă - „şi cu un orizont mental mai puţin vast ca al nostru, 
e adevărat, dar cu un criteriu mai sigur si mai bine format“ (Em. Diez-Echarri). 

3. Tot atunci, scena neutră va fi înlocuită cu scene perspectivice si mobile, 
schimbătoare, all "italiana. 

Nobilii — si în general persoanele de vază - puteau urmări 
eventual spectacolul și stând pe scenă (ca și în Franţa în timpul lui 
Moliere). Feţele bisericești nu aveau voie să frecventeze teatrul; si 
nici femeile nu puteau urmări spectacolele decât de la ferestrele ori 
balcoanele caselor din jur, ori din cazuela si lojile interzise bár- 
batilor. Familia regalá nu participa niciodatá la asemenea spectacole 
prea ,plebeiane", — spre deosebire de familia regală din Anglia, 
mare amatoare de teatru. 

Reprezentatiile din corrales — la care spectatorii plăteau intrarea, 
in loc sá ofere un obol voluntar la sfársitul spectacolului, cum era 
înainte, — la început aveau loc numai duminica si în zile de sărbători, 
începând de la ora 14 iarna si 15 vara. Viaţa teatrală era întreruptă in 
timpul postului (cu excepția spectacolelor de păpuşi). În 1598 
moralismul rigid al Contrareformei aduce prohibitia oricărei forme 
de teatru - interzise prin decretul din 2 mai, dat de Filip IT. În 1600 
însă, când Filip III redeschide teatrele — pentru că interdicția din 
1598 crea grave prejudicii spitalelor, care erau subvenţionate sub- 
stantial din încasările acestor corrales — multe interdicții se menţin. 
De pildă, femeile nu sunt admise pe scenă, rolurile feminine fiind 
jucate de băieți. (Iar în 1608, când actrițele revin, le este interzis să 
apară îmbrăcate în costume de bărbaţi). Apoi: orice text teatral este 
supus unei cenzuri preventive si obligatorii. În 1615 se interzice ca 
douá (sau mai multe) companii sá dea. spectacole, simultan, in 
același oraș (cu excepția Sevillei si a Madridului + unde, în mod 
excepțional, se admiteau până la patru trupe, concomitent, cu con- 
ditia însă să joace prin'rotaţie in corrales diferite). — Teatrul se va 
bucura de mai multă libertate și prosperitate sub Filip IV (1621-65), 
care va organiza numeroase. reprezentații la Palat si Buen. Retiro, 
dispunând de somptuoase si foarte bine utilate teatru construite 
special, — imitat fiind de marii nobili!. 


Scena oferea un spaţiu de joc foarte redus, — mai ales dacă ne 
gândim la prezența pe scenă a unor spectatori privilegiați, precum si 
a celor 4-5 muzicanți care de asemenea rămâneau tot timpul pe 
scenă. Decorul frapa prin simplitate și sărăcie; doar mai târziu vor 


1. În 1624, Asociaţia actorilor decide să fondeze la Madrid, în scop de binefacere și 
ajutor mutual, „Confreria Sf. Fecioare“, a cărei statute (aprobate în 1634) admit 
să facă parte din confrerie toti actorii cu doi ani de activitate actoricească, 
asigurându-li-se, după 6 ani de exercitare a profesiunii, asistență medicală în caz 
de boală și ajutorul de înmormântare; iar familiei actorului (chiar dacă familia nu 
mai avea nici o legătură cu teatrul), dreptul la un subsidiu. 


ISTORIA CULTURII ȘI CIVILIZAȚIEI - XI 393 


Filippino Lippi: „Autoportret“ (Uffizi). 


apărea nişte fundaluri vopsite pe pânză si câteva mobile - o masă, 
un Scaun, un pat. — Lipsa decorului circumstantial urma să fie 
compensată prin anumite convenţii. De pildă: dacă un personaj 
apărea într-un costum de călătorie, însemna că ajunsese într-o altă 
localitate; dacă un bărbat purta o pelerină, o pălărie cu pene şi un 
pumnal, însemna că se duce la o întâlnire și, că, deci, acţiunea se 
petrece seara, etc. - De altminteri, însuși Lope de Vega protesta 
contra unui decor scenic, convins fiind că textul, magia versului, 
trebuie să suplinească totul — și dulgheria, și tâmplăria, si masináriile 
scenice: „Poetul trebuia să aibă toată încrederea în imaginația 
publicului“ (All. Nicoll). 

Reprezentatia, anunțată printr-o scurtă înştiinţare scrisă pe 
pereţii caselor din oras - „afişul de teatru“ deci a fost inventat în 
Spania in sec. XVI - debuta cu un cântec popular, interpretat cu 
acompaniament de instrumente muzicale. În faţa cortinei (care se 
deschidea o singură dată — la începutul reprezentatiei) apărea apoi 
un actor care, printr-un scurt prolog, de obicei făcea elogiul orașului 
în care avea loc spectacolul. Apoi, în sunete de ghitară și castaniete 
o actriță dansa o sarabandă. Se ridica cortina, urmau cele trei acte ale 
piesei, între acte se prezentau două scurte ,interludii^ — în genul 
celor binecunoscute ale lui Cervantes. După ultimul act al piesei se 

juca o farsă într-un act, cu muzică şi dans, — spectacolul înche- 
indu-se cu o scurtă scenă de balet. 

Așadar, o reprezentaţie teatrală din Spania Renașterii (inclusiv 
sec. XVII) oferea un spectacol bogat, pitoresc și variat: cu muzică 
vocală și instrumentală, cu dans, cu o costumatie somptuoasă si viu 
colorată. Printre altele, trebuie subliniată si desăvârşita măiestrie a 
actorului spaniol în rostirea versurilor (majoritatea pieselor fiind în 
versuri). Nivelul înalt al artei actoricești era impus si de pretenţiile 
publicului vremii; un public foarte exigent, cu bun simţ, care dorea 
să asculte un text, un dialog poetic şi o intrigă bine condusă şi care 
nu ezita — dacă era cazul — să-și manifeste dezaprobarea în forme 
vehemente chiar. — Imensa popularitate a teatrului — pe scena căruia 
se exprimau, liber, idei democratice si protestatare, uneori cu prea 
multă îndrăzneală — nu a întârziat să alarmeze oficialitățile laice si 
bisericești, pregătite să ia măsurile cele mai drastice, — cenzura si 
celelalte interdicții, amintite mai sus. 

Cu timpul, spectacolele teatrale nu se prezentau numai în cor- 
rales. Au existat şi în Spania săli de teatru frumoase?, elegante, chiar 
somptuoase, — cu scena modernă, perspectivică, adaptabilă la tot 
felul de schimbări de decor, cu mașinării scenice complicate, aduse 
sau create de ingineri italieni. În 1607, palatul regal din Madrid 
dispunea de o astfel de sală pentru spectacole de Curte, creată de 
Filip II — care dispune să se amenajeze, într-un patio al palatului, si 
un teatru care să semene cu un corral. În 1621, Filip IV aduce 
ingineri teatrali italieni; astfel că, in 1630, la Bueo Retiro - reşedinţa 
estivală regală — existau nu mai puţin de 4 teatre diferite, fiecare cu 
un stil, cu caracteristici si cu destinaţii proprii, speciale. 


Teatrul englez 


Renașterea engleză și-a creat teatrul din însăşi drama istoriei . 


țării. Abia s-a terminat Războiul de o sută de ani împotriva Franţei, 
soldat cu înfrângerea Angliei, când a și început Războiul celor două 
Roze, conflictul armat care a durat 30 de ani între cele două case 
pretendente la coroana Angliei și în care au pierit un milion de 


1. O idee asupra artei actorului spaniol ne-o dă comedia lui Cervantes Pedro de 
Urdemalas, în care este rezumat un adevărat sistem de joc actoricesc, valabil 
aproape în întregime si azi. 

2.. S-au construit localuri speciale de spectacole teatrale la Valencia, Sevilla, 
Barcellona, Granada, Valladolid, Toledo, - și îndeosebi la Madrid, devenit în 
1561 sediul Curtii regale; transformat, cu această ocazie, si în centrul vieţii 
teatrale a Peninsulei. 

oameni, adică un sfert din populaţia totală a țării. Cu toate acestea, la 
sfârşitul secolului al XVI-lea, Anglia sleită și devastată, învinge puterea 
militară spaniolă, în timp ce domnia reginei Elisabeta instaurează un 
regim autoritar care a marcat o perioadă însemnată în istoria Angliei. 

Această epocă îndelungată de războaie sângeroase, de conflicte 
politice şi de profunde transformări în toate domeniile vieții s-a 
reflectat din plin în interesul publicului epocii elisabetane pentru 
teatru şi în preferința sa pentru drama istorică. 


La începutul Renașterii, în Anglia — ca de altminteri în toată 
Europa (cu excepţia Italiei) - nu existau decât actori diletanti care 
jucau în marile spectacole teatrale religioase (,,misterii'^), si come- 
dianti de bâlci, actori ambulanți mizeri, dispretuiti si năpăstuiţi; 
încât, când un grup de actori profesioniști voiau să se constituie 
într-o companie teatrală, erau constrânși să caute, să obțină protecţia 
regelui, a unui nobil sau a unui înalt personaj de la Curtel. - 
Existenţa unei companii este atestată pentru prima dată în 1464. În 
1482 ducele de Gloucester (viitorul rege Richard IIT) si contele de 
Essex își aveau companiile lor teatrale proprii. În 1494 Henric III 
și-a constituit la Curte un grup de 4 actori (care vor fi 8 sub Henric 
VIII). La urcarea pe tron a Elisabetei I (1558), obiceiul ca monarhul 
să aibă o companie proprie era „deja stabilit de mai bine de o 
jumătate de secol. 

Pe lângă compania de actori a Curţii regale mai existau alte 6 
companii, regulate de actori care deţineau privilegiul respectiv, 
obligator. Către sfârșitul sec. XVI, numărul lor ajunge la 8; iar la 
moartea lui Shakespeare (1616) vor fi, numai la Londra, nu mai 
puţin de 20 (sau 2 2) de companii teatrale; pentru un oraș cu doar 
200.000 de locuitori . 

1. „O lege votată în Parlament in 1571 nu permitea să existe decât companii ocrotite 
de privilegiul unui „pair“ al regatului, a cărui livrea și blazon trebuiau să fie 
purtate de actori. Altminteri aceștia erau considerați nişte vagabonzi şi puteau fi 
pedepsiţi cu închisoare și condamnați la stâlpul infamiei pentru simplul fapt că 
exercitau această rușinoasă profesiune“ (Silvio d' Amico). 

2. Plus alte două companii de tineri diletanti (boys—actors) — coriști ai capelei regale 
şi ai catedralei St. Paul, studenți, elevi ai colegiului juridic, care se dedicau unor 
reprezentații teatrale în fata unui public select, al cărui centru era Curtea. Și aceste 
companii au contribuit la sporirea interesului public pentru teatru. 


3. Cele mai renumite erau: trupa Reginei si cele ale Lordului Sambelan, Lordului 
Derby, Lordului Amiral si cele ale conților Leicester, Pembroke si Wincester; 
toate erau sub jurisdicția Lordului Sambelan. (Din compania acestuia făceau 
parte și Richard Burbage ca prim-actor de tragedie și Shakespeare pentru roluri 
secundare). 

Apoi, numărul companiilor a scăzut (în schimb, stabilitatea lor 
s-a consolidat) până în 1642, când regimul lui Cromwell a dispus 
închiderea teatrelor!. 


Până la construcția unor edificii destinate spectacolelor teatrale 
companiile de actori jucau în localuri private, în săli concesionate 
sau închiriate. Unii nobili (ca să nu mai vorbim de Curtea regală) îşi 
aveau teatrul lor particular, săli cu această destinație. La Oxford si 
Cambridge existau de asemenea astfel de teatre studențești. Firește 
că nu toate erau dotate la fel; teatrele de Curte și cele ale unor mari 
seniori dispuneau de un oarecare utilaj scenic adus din Italia (mai 
táriu, din Franta). Spectacolele pentru marele pyblic î însă aveau loc, 
la început, în curțile unor hanuri (/nns of Court) — similare celor din 
Spania (corrales); sau în arene (Bear-Garden) ori circuri unde 
spectacolul teatral putea urma, în aceeași zi, luptelor de urşi, de câini 
si de cocosi. 

Ín 1576, James Burbage (un fost tâmplar, devenit actor si 
impresar) construiește primul teatru, un edificiu — probabil circular si 
cu 3 ordine de galerii suprapuse - pe care l-a numit, simplu: 
Theatre. Exemplul lui Burbage a fost urmat și de alții; încât, în 1616 
existau la Londra nu mai puţin de 10 asemenea teatre — fiecare cu o 
capacitate de 500 până la 1500 de locuri fiecare. Erau construcții 
asemănătoare unor imense turnuri cilindrice sau poligonale; inte- 
riorul, de formă circulară, avea 2, 3, până la 5 rânduri de galerii, de 
ordine suprapuse de tribune, deschise si continui aproape pe tot 
perimeturl circular al cădirii, cu locuri de șezut, scaune pentru 
spectatorii care puteau plăti un pret de intrare mai ridicat”. Publicul 
de rând — marinari, soldati, cárutasi, hamali, femei de stradă, etc., un 
public adeseori turbulent, — se înghesuia pe margini și pe tot 
parterul, în spaţiul rămas descoperit, în picioare, când băncile lip- 
seau. Nobilii veneau călări, ocupau locurile în galerii și loji, — unii 
aveau scaune chiar pe scenă, în dreapta și stânga actorilor. Doam- 


1. De fapt, existau două forme de organizare a trupelor actoricești; in prima formă, 
actorii depindeau întru totul de impresarul care, nu numai că se ocupa de 
închirierea localului de spectacol si de toate cele necesare, ci îi si finanța pe actori 
şi pe autorii pieselor, insusindu-si în schimb marea parte a veniturilor din 
spectacole. A doua formă era aceea a intovárásirii principalilor actori ai trupei pe 
bază de cota-parte (cum era, de pildă, cazul companiilor în care era angajat 
Shakespeare). 

2. Şi azi se poate vizita, la Londra, vestitul George Inn - singurul care s-a păstrat. 

3.. Dar preţurile cele mai ridicate erau cele din lojile speciale, separate una de alta, 
numite „camere pentru domni“ (Gentlemen 's rooms). 

Două teatre (circulare) de pe malul Tamisei (gravură din 1647). 


nele din lumea bună s-au abținut, mult timp, să vină la teatru (sau 
veneau purtând mască, să nu fie recunoscute). Acustica era foarte 
proastă (chiar si când parterul era acoperit de o mare prelată), încât 
actorul trebuia să ridice vocea tot timpul: fapt ce îl obliga să fie cât 
mai atent la acuratețea dictiei. 

Scena = cu o deschidere de 12-14 m. - sprijinindu-se de o 
latură a clădiri, înainta mult spre centru, până la jumătatea parterului 
(yard), încât o mare parte a publicului trebuia să-i urmărească pe 
actori din profil, ba chiar văzându-i din spate. Situaţia aceasta bizară 
n-a rămas fără urmări asupra însuși jocului actoricesc; căci actorilor 
li se impunea, în felul acesta, să cultive o dictiune clară și puternică, 
precum si obligaţia de a fi extrem de atenţi la plastica corporală si la 
mișcarea lor în scenă. 

Ceea ce a influențat considerabil nu doar jocul actorilor, ci chiar 
şi structura pieselor şi concepția dramatică a autorilor, a fost scena 
elisabetană. Aceasta — o platformă pătrată cu latura de circa 12 m. si 
înconjurată din trei părți de spectatori — era compusă din trei părți. 
Pe primul segment, avanscena, partea cea mai avansată a estradei si 
total descoperită, se jucau scenele de exterior, — total fără decoruri 
(cel mult dacă apărea un simplu element simbolic de decor). În 
prelungire, urma partea acoperită a scenei; acoperișul era susținut — 
partea din față — de doi stâlpi masivi între care cobora o cortină, 
pictată cu o scenă de luptă, sau cu un peisaj, — cortina ce servea de 
fapt ca fundal de decor pentru avanscenă. Această „arierscenă“ — 
deci partea acoperită a scenei — oferea un alt spaţiu de joc. În fund, 

arierscena se termina printr-o construcție având jos trei uși (trei 
intrări în chip de ușă), iar sus, un balcon - sau o terasă mai lungă. 
Prin aceste două usi laterale actorii intrau si ieșeau din scenă; usa din 
mijloc însă, de obicei acoperită cu o perdea, era un fel de nișă care, 
printr-o amenajare simplă, putea deveni o chilie, o închisoare, o 
peşteră, un cavou, etc. — deci crea un alt spaţiu de joc. Balconul (sau 
terasa mai lungă) — la care se urca pe două scări laterale din 
arierscenă - oferea în fine un al patrulea spațiu de joc; balconul 
putea avea diferite întrebuințări: putea să semnifice, să devină de 
pildă platforma castelului Elsenore din Hamlet, sau forumul din 
Coriolan, sau balconul din Romeo și Julieta. 

Așadar, scena elisabetană — păstrând încă moștenirile „scenei 
multiple“, a „scenei simultane“ din teatrul medieval — oferea actoru- 
lui locuri, spaţii de joc mltiple, variate, cu posibilități de a trece ușor 
si rapid dintr-unul într-altul. Totodată, scena elisabetană îi obliga pe 
actori să știe să ultilizeze și să animeze toate aceste spaţii de joc cu o 
viață scenică intensă. Si într-adevăr, au reușit magistral, încât — 
pentru înțelegerea ei intimă — este cu neputinţă să separám drama- 
turgia epocii elisabetane de scena elisabetană. 


Scenografia era cât se poate de simplă. (Montările bogate și 
complicate cu mașinării scenice erau rezervate teatrelor particulare, 
— începând cu teatrul Curtii). Decorurile pictate lipseau aproape cu 
desăvârşire; decoruri construite pe sasiuri — nu existau. Un scaun cu 
spătarul înalt arăta că scena se petrece în palat, în sala tronului; un 
pat — însemna dormitorul Desdemonei, ș. a. m. d. Alteori nu exista 
nici măcar atât, — și în acest caz locul acțiunii era indicat în textul 
rostit de actor, sau scris pe o tăbliță atârnată pe unul din stâlpii care 
susțineau acoperişul arierscenei. Simplitatea extremă a scenografiei 
era explicabilă: atenția spectatorului era concentrată asupra actorului 
şi a textului, nu asupra locului acțiunii. Teatrul elisabetan era un 
teatru în care ceea ce conta nu era ambianța scenică, ci oamenii, 
actorii; nu ceea ce „se vede“ interesa publicul, cât „ceea ce spune“ și 
„cum joacă“ actorul. 

Dar absenţa aproape totală a decorului și a recuzitei era în- 
trucâtva compensată de costumele personajelor, — bogate, somp- 
tuoase, variate, viu colorate; costume care, de altfel, nu aveau cátusi 
de puţin adevăr istoric: Iuliu Cezar purta jachetă de catifea și cizme 
cu carâmb înalt; iar Cleopatra — o rochie cu mâneci bufante si cu 
dantele de Flandra! - În fine, ansamblul acestei scene multiple nu 

ERA 


bid Sons. 
Alasikies Ius atir” 


Un renumit teatru londonez tipic din timpul lui Shakespeare: Teatrul Swan. 


avea o adevărată cortină!; actele erau despărțite numai de muzica 
unor instrumentiști sau de glumele debitate de un bufon între acte?. 

Spectacolul - anunţat de crainici care străbăteau străzile orașului 
sunând din trámbite si bătând tobele =se- desfășura numai la lumina 
zilei. Deasupra clădirii se înălța un steag (cu emblema respectivului 
teatru), semn că piesa a început. În prologul recitat de unul din actori 
se comunica pe scurt spectatorilor subiectul piesei; iar la sfârşitul 
reprezentatiei toti actorii ingenuncheau pe scenă si rosteau o rugá- 
ciune pentru rege. — Jocul actorilor frapa in general prin patetism, 
emfază si melodramatism, — cu toate acele exagerári care îi dis- 
plăceau prințului Hamlet), şi pe care desigur că actorii talentaţi, 
inteligenți, cultivați si de bun gust, nu le practicau. 

3 ,Perete" conventional care desparte realitate de iluzia scenicá, cortina care era 
inexistentă in mizanscena medievală, îşi are originea ideală in serbările fastuoase 
ale Renașterii, odată cu apariția teatrului de sală și a scenei perspectivice. Nu se 
ridica (sau da în lături) decât o singură dată, la începutul spectacolului și nu se 
mai cobora (sau închidea) decât la sfârșitul reprezentatiei. 

2. Neexistánd cortina, autorul (care de obicei îndeplinea, întrucâtva, și o funcție de 
Iegizor^) nu putea pregăti „surprize“ sau efecte finale; de asemenea, intrarea si 
ieşirea din scenă a tuturor personajelor trebuia să se facă în văzul publicului. 

3. Vezi Hamlet, actul III, scena 2. 

O trupă număra între 8 si 14 actori, — numai bărbați (inclusiv 
adolescenti), care erau distribuiti si în roluri feminine. Multi actori 
erau persoane grosolane si mediocre, dar printre ei erau si multi 
actori renumiţi nu numai prin talentul lor, ci si prin cultura lor - ca 
celebrii Edwin Alleyn sau Richard Burbage. Cei mai mari drama- 
turgi din epoca elisabetaná erau, aproape toti, actori de meserie: 
Shakespeare, Marlowe, Kyd, Peele, Lodge, Nashe, Dekker, Th. 
Heywood, etc. Cea mai mare parte dintre acestia si alti cunoscuti 
autori, chiar dacá erau de origine modestá (Massinger fusese lacheu, 
Ben Jonson - zidar, J. Burbage — lemnar, Marlowe - fiul unui 
cizmar, etc.) își făcuseră însă studiile la Oxford sau Cambridge. 


Fiecare trupă își avea dramaturgul său, plătit o singură dată 
pentru o piesă; astfel încât, pentru a-și asigura existenţa, un autor 
trebuia să scrie câte trei-patru piese într-un an. Uneori se asociau 
2-3 scriitori, — împreună dezvoltau subiectele, întocmeau scheme și 
scenarii din cronici, din povestiri sau din alte surse si își vindeau 
piesa unui impresar. Piesele deveneau lucrări cu caracter comercial 
în asa măsură încât autorii lor nici nu se îngrijesc să le semneze si, 
odată încasat onorarul, lasă scrierile impresarilor și actorilor, care la 
rândul lor le vor modifica după voie. Uneori autorii repetau acțiunea 
unei piese auzite într-un alt teatru, eventual chiar stenografiind—o, 
refăceau piesa și o vindeau drept originală: ceea ce explică si 
producţia enormă și calitatea scadentá a multor opere . 

Repertoriul era alcătuit în funcţie de cerințele și gustul publicu- 
lui. Se făcea apel la toate genurile dramatice — la farsa satirică sau la 
comedia bufă, la piesa pateticá sau la piesa alegorică. Si mai ales la 
drama istorică. Publicul, având proaspătă amintirea recentelor orori 
pe care le trăise tara, cerea subiecte verosimile, fapte adevărate, 
acţiuni tari, conflicte puternice; în același timp, odată cu creșterea 
puterii Angliei se formează si se consolidează o orgolioasá consti- 
intá nationalá; de unde, o predilectie deosebitá pentru drama istoricá 
naţională. Dramaturgului trupei îi revenea si datoria de a explica 
actorilor cum trebuiau să îi joace piesa, îndeplinind deci - într-o 
măsură minimă = și funcţia (deocamdată inexistentă) de regizor. 


Actorii aveau un statut social onorabil; actorii de succes aveau 


1. „S-a calculat că, între 1580 și 1640, în Anglia s-au reprezentat nu mai puţin de 
2000 de noutăți dramatice, din care nu ne-au rămas nici 500“ (Jdem). 

un mare ascendent asupra publicului, iar nobilii adeseori le căutau 
prietenia. Din punct de vedere material aveau, în general, o situație 
bună, asigurată si de participarea — stabilită prin contract — la 
beneficiile trupei; iar când aveau și funcția de conducător al compa- 
niei — si mai ales cea de impresar — ajungeau chiar bogaţi. Shake- 
speare a putut să-și cumpere un blazon și o casă frumoasă la 
Stradford-on-Avon; iar Alleyn a lăsat la moartea sa o fundație si o 
avere considerabilă. 

Edward Alleyn (1566-1626) a fost cel mai mare actor al epocii 
elisabetane, alături de R. Burbage, si considerat unicul rival al 
acestuia. Fiul unui hangiu, a studiat canto, ca actor a jucat în 
companiile contelui Worcester, apoi în cea a lordului Amiral pentru 
care a construit teatrul Fortune; a fost si proprietarul teatrului St. 
Luke, dar s-a ocupat şi cu organizarea spectacolelor populare (în 
arene) de lupte de ursi si de tauri. Prezentá fizică impunătoare, a fost 
celebrat de contemporani ca cel mai faimos interpret al protago- 
nistilor tragediilor lui Marlowe - Faust, Tamerlan, Evreul din Malta, 
- dar avea un stil de interpretare tumultuos, grandilocvent, încărcat: 
pe gustul unui public amestecat. 

Diametral opus era stilul interpretativ al lui Richard Burbage 
(1573-1619), fiul lui James Burbage, actor si impresar, care a 
construit primul teatru din Londra, The Theatre. Încă de copil a jucat 
roluri de femei în compania tatălui sáu, — apoi în trupa Lordului 
Sambelan (Chamberlain 's Men), jucând în fata reginei, alături de 
Shakespeare. La moartea părintelui său a moştenit cele două teatre 
ale acestuia si a construit el însuși teatrul Globe. Arta sa l-a inspirat 
pe Shakespeare, care face des aluzie la calităţile lui fizice și acto- 
ricești; cuvintele puse în gura lui Hamlet adresându-se actorilor au 
fost inspirate de stilul interpretativ al lui Burbage - modelul ideal de 
actor pentru Shakespeare. Faimoase au rămas, în conștiința contem- 
poranilor și în memoria posterității, interpretările. tuturor marilor 
personaje shakespeariene - Henric V, Brutus, Richard III, Hamlet, 
Romeo, Shylock, Lear, Otello, - dar si ale celor din principalele 
opere ale lui Ben Jonson, Th. Kyd, John Webster, etc. 


Teatrul în Franța 


La începutul secolului al XVI-lea, în Franţa nu exista încă o 
trupă permanentă de actori profesioniști, dar exista în schimb o 

asociaţie de actori amatori: Confreria Patimilor Mântuitorului L care 
încă din 1380 organiza reprezentațiile — in aer liber — ale dramelor 
religioase cu subiecte din Biblie — ,,misterii". Această asociație 
obţine (in 1402) de la Carol VI privilegiul de a închiria — în vederea 
organizării de spectacole — o sală de la Spitalul Sf. Treimi. Prin 
aceasta, decretul regal recunoastea înființarea primului teatru perma- 
nent din Franţa. Din 1539, compania se mută în Hótel de Flandres, 
iar în 1548 Confreria achiziționează o aripă a palatului Hôtel de 
Bourgogne” . - După ce în 1548 Parlamentul interzice să se mai 
reprezinte la Paris spectacole publice. religioase (dar interdicția — 
care marca astfel moartea teatrului religios medieval - nu privea si 
oraşele de provincie), decât „misterii profane", în 1588 Confreria 
cedează. drepturile şi sala Palatului Bourgogne unei companii de 
actori profesionişti care, din 1611, va lua denumirea de ,, Troupe 
Royale “. Aceasta va cere (în 1615 și în 1629) suprimarea Confreriei 
Patimilor, — care în 1676, printr-un decret regal, va fi dizolvată. 

În mediile umaniste şi universitare s-au constituit și grupări de 
studenti care jucau cu succes - în sălile colegiilor sau în locuinţele 
unor particulari, având ca scenă o simplă estradă amenajată doar cu 
niște perdele - piese originale, de Jodelle, Larivey, Hardy, sau 
traduceri din teatrul antic. (De o mare autoritate se bucurau tragedi- 
ile lui Seneca, cu retorismul şi patetismul lor exagerat). 

Primele companii ambulante jucau în curţile (ori sălile) 
hanurilor - la fel ca în Anglia și Spania — sau în reședințe senioriale; 
ori în sălile destinate jocului cu mingea — jeu de paume, — săli mari, 
dreptunghiulare, un fel de hangare, care de obicei măsurau 30 m. în 
lungime si 10-12 m. lărgime, amenajate la o extremitate cu o 
estradá care servea drept scená, echipatá doar cu niste perdele, si 
uneori cu galerii laterale. 

De-a lungul întregului secol al XVI-lea, când Londra ajunsese 
1. De fapt, mai existau și alte două importante companii de actori amatori: 

Comediens de la Basoche (din breasla grefierilor, notarilor, avocaților) care 

jucau, de 3 ori pe an, farse și moralitáti cu personaje alegorice; si Enfants 

Sans-Sonci — formată din tineri de familie sau din boema: pariziană, care 

reprezentau (îndeosebi la Hale) comedii bufone - softies, — de satiră socială si 

politică (pe care Francisc I le va interzice în curând). - Aceste trei companii 
actoricești făceau între ele schimb de repertorii, — nu erau deloc exclusiviste (Vezi 

Ist. culturii si civilizaţiei, vol. 8, p. 250-254). 

2. Ínsecolele XV si XVI, Confreria Patimilor avea multe filiale, în diferite oraşe — 

Amiens, Chartres, Lyon, Metz, Lille, Reims, Rouen, etc. 


3. Joc cu mingea și rachete (prefigurând tenisul), un fel de oină; era un sport 
national, având asemenea săli în (aproape) toate orașele franceze. 


ISTORIA CULTURII ȘI CIVILIZAȚIEI - XI 403 


să aibă 7 teatre, la Paris nu exista decât un singur teatru public, 
amenajat după 1550 într-o sală din Hótel de Bourgogne (palat care 
aparținuse ducilor de Burgundia și care acum devenise proprietatea 
Confreriei Patimilor); o sală lungă de 31 m., cu o scenă „la vedere“ 
pe latura scurtă, cu o adâncime de 12 m. și lățimea cât sala (18 m.), 
cu un mare amfiteatru frontal de scenă si un singur ordin de 18 
tribune-loji pe cele trei laturi ale sălii. — Teatrul era administrat de 
Confrerie gratie privilegiului regal amintit conţinând si o clauză 
(suprimatá insá in curánd) care acorda si exclusivitatea, monopolul 
spectacolelor teatrale publice pe teritoriul Parisului — si de asemenea 
dreptul de a preleva, în beneficiul Confreriei, un impozit asupra 
încasărilor tuturor spectacolelor date de alti actori în capitală si 
împrejurimi. - Cum în 1548 Parlamentul interzice Confreriei să mai 
reprezinte un teatru sacru (si cum actorii diletanti ai Confreriei nu 
reușesc să atragă public la ,,misteriile profane“ — singurele permise), 
în 1572 Confreria decide să închirieze teatrul unor trupe de actori 
profesioniști. 

Aceste trupe - apărute pe la mijlocul sec. XVI - se organizează 
(după modelul italian) în companii ambulante bine structurate și 
plasându-se în serviciul și sub patronajul unor mari nobili (luând 
denumirea de „Actorii Prințului de Condé“, „Prințului de Orange“, 
„Fratelui Regelui“: fapt care — măcar teoretic — le asigura si o 
subvenție), colindau orașele Franţei, — eventual trecând si in Anglia. 
(O imagine cât se poate de vie, de pitorească - în Roman comique, 
al lui Scarron). De altminteri, la Palatul Bourgogne — apoi si la alte 
teatre stabile din Franţa — spectacolele trupelor franceze alternau cu 
cele ale companiilor italiene de Commedia dell'arte. — Actorii, între 
care erau admise și femei (fapt care a provocat scandal) erau în 
general dispretuiti pentru viaţa lor libertină, erau excomunicați de 
Biserică (li se refuza taina împărtășaniei) si adeseori condamnaţi de 
„societatea bună“ (Academia Franceză nu-l va accepta în sânul ei 
pe Moliere pentru că era de profesie actor!). Dar actorii talentați, 
demni în comportament (si cei care își asiguraseră o frumoasă 
situație economică) erau apreciați, respectaţi, nobilii le căutau 


1. După Palatul Bourgogne se vor modela și alte teatre pariziene: salonul de 
audiente din palatul Petit-Bourbon, folosit pentru balete si alte serbări de Curte, 
devine (in 1629) un teatru de curte - cu o imensă sală lungă de 66.1/2 m. pe 
15.1/2 m. lăţime, și cu o scenă de 243 mp. - În 1634, dintr-o sală de 
jeu-de-paume se amenajează Teatrul Marais; iar în 1640, Teatrul Palatului 
Regal, dotat cu 2 ordine de galerii-balcoane de jur-împrejurul sălii si o scenă 
perspectivică italiană. 


404 OVIDIU DRIMBA 
prietenia, poeţii le dedicau versuri, iar regele îi onora cu daruri și 
favoruri: Moliere era chiar primit la masă de Ludovic XVI. 

Cât priveşte publicul, acesta era — chiar și publicul teatrelor „de 
sală“ — amestecat!. Ceea ce trebuie însă remarcat este că — spre 
deosebire de situaţia din celelalte ţări — succesul teatrului francez 
al acesti epoci n-a fost hotărât de capriciile, nivelul și prefer- 
intele, de plăcerile și gustul marelui public mediocru, incult, 
simplu, needucat, ci mai degrabă de gustul și de preferințele unui 
public instruit, ales, cultivat, chiar rafinat - pentru care ceea ce 
prevala era calitatea. 


Scenografia era foarte simplă: „un compromis între multiplici- 
tatea aparatului scenic medival şi sobrietatea noii scenografii clasice 
inventate atunci în Italia“ (Jdem). 

Odată cu sala, Confreria Patimilor le închiriase actorilor si 
intregul utilaj scenic; asa incát, deocamdată, teatrul francez din 
epoca Renașterii (prelungindu-se organic și aproape imperceptibil 
în sec. XVII) folosește încă „mansioanele misteriilor medievale, — 
deci scena multiplă, decorul simultan. Cu toată influența sceno- 
grafiei italiene, aici timp îndelungat a dominat decorul simplu pictat. 
La început, scena din Palatul Bourgogne era ornată doar cu câteva 
stofe care alcătuiau fundul scenei si culisele; când stofele laterale vor 
fi înlocuite cu panouri rigide, fixe şi pictate, aceasta va însemna un 
început de scenă modernă?. Este preferată scena simultană, — cu 
decoruri construite pe șasiuri; este prezentat chiar și interiorul unei 
camere: ca şi cum cel de al „patrulea perete“ ar fi eliminat. Deci, un 
sistem mixt; amprenta lăsată de teatrul medieval pe scena franceză 
va influenţa până în sec. XVII, inclusiv. Scena rămâne echipată doar 
cu câteva accesorii strict indispensabile”. „Cu toate primele aporturi 
1. „Parterul e frecventat de un public modest: studenți, pierde-vară, mici burghezi, 

servitori, curtezane, hamali, lachei, aventurieri, care vin acolo mult înaintea 


începerii spectacolului, pentru a juca zaruri, a bea, a discuta, a se certa; ei 
murdăresc podeaua în așa hal încât teatrul a fost poreclit cloaca" (S. d'Amico). 

2.. În 1596, la Nantes se reprezintă o pastorală, pentru mizanscena căreia se folosesc 
4 periacte, — prisme pentagonale care se roteau simultan pe axe verticale și ale 
căror suprafețe pictate si unite (prin rotația periactelor) constituiau un decor 
scenic unic. 

3. Într-un inventar al obiectelor necesare punerii în scenă a unor tragedii ale lui 
Corneille si Racine se găsesc aceste scurte, foarte laconice indicaţii: pentru Cidul 
— „Teatrul este o cameră cu 4 usi si un fotoliu pentru rege“; pentru Bajazet - 
„Teatrul e un salon turcesc. Două pumnale"; pentru Iphigenie — „Teatrul este un 
cort; în fund, o mare și o corabie“ (desigur, pictate). 

Marea actriță Champsmelé. 


ale Renașterii, în sec. XVI în Franţa se constată o sevă medievală 
destul de viguroasă încă pentru a încerca să alimenteze un teatru 
care, dacă datorează ceva Antichității, în schimb nu datorează nimic 
umanistilor italieni“ (P. Sonrel). 

Dar marea calamitate a scenei, a teatrului francez al epocii (si 
care din nefericire va dura nu mai puţin de două secole!) era faptul 
că un număr de aristocrați, privilegiați, ocupau locuri direct pe 
scenă, în dreapta si în stânga actorilor, — ceea ce înseamnă că spaţiul 
de joc al acestora era considerabil redus. Apoi: prezenţa pe scenă a 
acestor persoane privilegiate — care mai și interveneau, întrerupând 
tot timpul jocul actorilor, cu comentarii, glume, replici deplasate, — 
destrăma continuu iluzia scenică, absolut indispensabilă teatrului, 
artei teatrale. 


Mari actori francezi 


În 1600, Palatul Bourgogne era teatrul cu cea mai bună trupă din 
Paris, condusă de Valleran Le Conte - „Comedienii regelui“; trupă 

care, mereu împrospătată cu noi talente, va continua să impună 
faima teatrului. Încă din 1620, conducătorul companiei era marele 
Bellerose (1592-1670), primul interpret celebru al tragediilor lui 
Corneille. „La fel de bun în comedie ca si în tragedie, mai cu seamă 
în nuanțe si semitonuri, este primul care a impus un stil plin de 
demnitate si de calm, - excelent în duiosia proprie pastoralei“ (Ph. 
van Tieghem). A căutat şi a reușit cu mult succes să impună un nou 
mod de a recita bazat pe naturalete (desi unii îi reprosau si o doză de 
usoará afectare); dar mai ales era apreciat in roluri de gingásie si 
de pretiozitate. Era mult aplaudat chiar si in ingrata posturá de 
Orator — de actor care anunţa spectacolul, rostea discursul final 
si saluta prezenta personalitátilor din salá). Sotia sa, Mlle Bel- 
lerose, era considerată de criticii avizaţi „cea mai bună come- 
diană din Paris“. 

Actorul reprezentativ al vechii școli de declamatie si care l-a 
întrecut în popularitate pe Bellerose (dar un caracter ignobil, bárfitor 
si gelos) a fost Montfleury (1600-67). Era fiul unui alt mare actor 
(şi tată al unui alt renumit actor, precum si al unei strălucite 
interprete a lui Racine). Stilul său interpretativ care entuziasma la 
culme publicul — un stil afectat, ridiculizat de Molière si satirizat de 
Cyrano de Bergerac - era însă apreciat la Curte (în timp ce ilustrul 
Michel Baron îl recunoștea ca maestrul lui). Cu un fizic impunător, 
masiv, Şi cu o voce deosebit de puternică, Montfleury excela in mod 
egal în tragedie si în comedie. (A scris si o tragedie în versuri — 
Moartea lui Hasdrubal). 

A treia stea de mare strălucire a Palatului Bourgogne a fost 
superba Champsmelé (Marie Desmares, 1642-98), - amanta, inspi- 
ratoarea si marea interpretă a lui Racine, care a si instruit-o cum să îi 
interpreteze personajele. Extraordinarele sale succese s-au datorat 
fizicului sáu gratios, tinutei de o mare distinctie si mai ales vocii sale 
care stia, ca nimeni alta, sá exprime inflexiunile pasiunii!. „Mi s-a 
părut cea mai minunată actriță pe care am văzut-o vreodată“ 
spunea Mme de Sévigné. 


Ín 1632, a doua trupá de actori care s-a constituit la Paris a 
fondat al doilea mare teatru parizian: Théátre de Marais (un cartier 
al capitalei). Conducătorul trupei - si cel care o formase - era 
Montdory ( 1594-1652); care a jucat multi ani in Tárile de Jos, apoi 


1. La Fontaine i-a mărturisit admiraţia sa caldă: „Est-il quelqu'un que votre voix 
n'enchante? / S'en trouve-t-il une autre aussi touchante, / Une autre enfin, allant 
si droit au coeur?“ 

Edward Alleyn (gravură de J. Wooding). 


la Paris, unde trupa sa obtine protectia lui Richelieu si titlul de 
Comédiens du Roi. Strálucit interpret al lui Corneille, era unanim 
elogiat pentru timbrul sonor al vocii, impetuozitatea jocului sáu 
scenic si demnitatea gesturilor cu care îşi înnobila personajele 
interpretate; dar la numai 43 de ani a trebuit să se retragă, din cauza 
unei paralizii a limbii (actorii tragici erau apreciați, pe atunci, pentru 
forța deosebită si sonoritatea vocii, care de-a lungul întregului 
spectacol era supusă la o sfortare fizică excesivă). 

În contrast cu stilul pasional al lui Montdory era stilul de joc 
reținut, calm, echilibrat, al lui Floridor (1608-72). Apartinánd unei 
vechi familii nobile — caz exceptional între actorii secolului, - a 
făcut studii strălucite la Paris, îmbrășișând cariera militară — pe care 
a abandonat-o (nu se stie de ce) pentru a se face actor, luând numele 
Floridor. Cu o trupă formată din prieteni a cutreierat Franţa; in 1635 . 
era la Londra, unde juca în diferite teatre. Căsătorit (cu fiica unui 
croitor - si ea o talentată actriță), la 35 de ani era directorul Teatrului 
Marais. Peste trei ani intră în trupa de la Palatul Bourgogne, unde 
introduce repertoriul Corneille — rezervat până atunci Teatrului 
Marais. (Era în relaţii strânse cu Corneille — care i-a și botezat pe 2 
din cei 7 copii). 

Înalt, svelt, frumos, distins, cultivat, respectat si pentru rectitudi- 
nea sa morală, l-a precedat pe Moliere în opera acestuia de refor- 
mare a declamatiei tragice, pe care voia să o aducă la o perfectă 
naturalete. Admirat pentru timbrul vocii sale melodioase, delicată si 
totuşi virilă, Floridor a fost gratificat de rege cu elogii si cu diverse 

privilegii; în timp ce un renumit cronicar dramatic al vremii exprima 
marele entuziasm al publicului declarând: „C'est le plus grand 
comedien du monde“ (G. Mongredien). 


Marii actori comici francezi ai epocii au fost „maeștri în arta de 
a folosi situaţiile comice tradiționale pentru a scoate din ele maxi- 
mum de efect comic prin verva vorbelor și plastica trupului. Se 
deosebesc de actorii italieni ai commediei dell'arte prin aceea că nu 
sunt constituiți într-o trupă, ci joacă singuri, câte doi sau trei“ (Ph. 
van Tieghem). l 

Acesta a fost cazul celebrului „trio de farse“ Gaultier-Gar- 
guille (1573-1633) - care juca si roluri solemne de regi, în opere 
serioase; și care, în afara farsei se specializase și în genul „cu- 
pletelor““ licentioase (in 1632 a si publicat o asemenea culegere - din 
repertoriul popular, dar și originale). S-a integrat un timp în trupa lui 
Valleran de la Palatul Bourgogne; apoi, în cea condusă de Gros 
Guillaume (1600-34). — Acesta, fost brutar — caracter ignobil și 
dedat betiei — își interpreta rolurile cu un antren cam grosolan, dar 
foarte apreciat de un anumit public; bun organizator, a devenit 
directorul companiei Comédiens du Roi. — Ultimul membru al 
renumitului tertet comic Turlupin (1587-1637), juca si în reperto- 
riul serios (dar cu numele Belleville). Purta costum de valet 
Brighella, era extrem de popular ca actor de farse, avea un fizic 
frumos, cu prestantá, care-l făcea foarte potrivit si pentru roluri de 
crai provocator, cu o limbutie plină de subintelesuri, de echivocuri 
cu efect umoristic exploziv. 

Acest nedespártit trio comic locuia in aceeași casă, erau buni 
prieteni, veseli, cheflii, figuri de boemá decentă, invitati în saloane 
aristocratice si la Louvre de Ludovic al XIII-lea. - Dar acum era o 
altă epocă. O epocă în care teatrul Renașterii franceze (si europene, 
în general) intrase deja — gradual, aproape insesizabil — în perimetrul 
unei noi și diferite faze de evoluţie istorică și culturală. 


1. Apariția și afirmarea acestui trio fusese precedată (si, într-un fel, pregătită) de 
Tabarin (c. 1583- 1626), figură intrată în legendă într-o asemenea măsură încât 
şi datele sale biografice sunt extrem de puține rămase, și acestea controversate. 
Extraordinar de popular datorită irezistibilelei sale verve comice, jucând în public 
dar fără să fi urcat vreodată pe o scenă adevărată de teatru, — încă în timpul vieții 
sale au apărut culegeri cuprinzând scene, monoloage, glume, anecdote, care îi 
alcătuiau repertoriul — „și pe care probabil că și le-a redactat el singur: căci baza 
talentului său era invenţia verbală“ (Jdem). 


MUZICA 


Muzica în epoca Renașterii * Curente, forme și 
genuri nationale. Flandra. „Musica reservata“ e 
Franța. „Chanson“-ul * Italia. „Madrigalul“ * Ger- 
mania. „Lied“-ul ° Spania. „Villancico“ * Anglia. 
„Carols“ e Muzica instrumentală * Muzica în pe- 
rioada Reformei si Contrareformei * Marile școli 
europene ° Italiană (venețiană, romană) * Franco- 
flamandă * Spaniolă * Engleză * Germană * Apo- 
geul madrigalului italian * Alte forme si mani- 
festári muzicale 


Muzica în epoca Renașterii 


După muzica Evului Mediu, cu al său cult al fugii si al 
combinațiilor canonului, trebuia găsit secretul de a emotiona, de a 
vorbi limbajul inimii si al imaginaţiei, care să seducă, să exprime 
sentimentele umane. — „Or, aceasta a fost opera Renașterii — în 
perioada sa de maturitate: de a fi dat o mai mare satisfacție 
irezistibilei nevoi de a cânta și altceva decât Lauda lui Dumnezeu si 
de a înlătura barierele contrapunctului pur, căutând să se apropie cât 
mai mult de natură. Fără să abandoneze compoziția religioasă, care 
își păstrează întreaga sa importanţă tradițională grație prestigiului 
unic al papalității, muzica reia, continuă, lărgește cu resurse mult 
mai bogate, opera trubadurilor, a truverilor si a „chansonniers“-ilor. 
Ea se umanizează, devine realistă“ (J. Combarieu). 

Se operează acum o revalorizare a profanului, atribuindu-i-se 
drept deplin de cetate în sânul celei mai alese spiritualitáti (ceea ce, 
înainte, era rezervat sacrului), în Renaștere, sacrul si profanul sunt 
într-un permanent contact. În arta medievală, pictorii și sculptorii 
sunt artiști realiști; în schimb, artiștii Renașterii cultivă stilul, frumo- 
sul. În muzică, lucrurile se petrec invers; în Evul Mediu, muzica 
urmează calea unei doctrine abstracte, — în timp ce în Renaștere 
muzica se apropie de natură si de viață. Demnitatea stilistică a 
polifoniei este aplicată acum pentru prima dată unor texte profane. 
Contrapunctul, pe de altă parte, încetează de a mai fi un scop în sine, 
un exercițiu de virtuozitate, — pentru a deveni în schimb un mijloc de 
a atinge sensibilitatea și de a plăcea imaginaţiei. „Augusta măreție, 
sensul perfecțiunii atinse acum, care emană din muzica secolului al 
XVI-lea, se datorează fericitului echilibru obținut între scriitura 
polifonică în stil contrapunctic și noul sens al armoniei. Aceasta din 
1. De asemenea, „Renașterea marchează și debutul unei aspirații la disonantá, — 


revendicată ca un drept la progresul muzicii contra conservatismului şcolilor“ (R. 
de Candé). 

urmă, armonia, constituie noua intuiţie a secolului, și este în muzică 
echivalentul conceptelor care în artă, în filosofie, în religie și în 
ştiinţă, a determinat marea revoluţie în gândirea Renasterii^ (M. 
Mila). - Ín aceeasi ordine de idei se inscrie si inflorirea primei 
literaturi pentru instrumente (lăută, orgă, în primul rând), - care 
porneste de asemenea dintr-o viziune hedonistá si naturalistá, de 
pasiune pentru natură. 

Aproape totdeauna muzica este în întârziere faţă de evoluția 
socială - și chiar a artelor plastice; în epoca Renașterii, de asemenea, 
muzica vine - cronologic — după primul mare moment al artelor 
plastice, afirmarea deplină a noii muzici se plasează în sec. XVI (ba 
chiar în a doua jumătate a secolului)!. - Un eveniment de capitală 
importanță pentru marea răspândire și popularitate a muzicii 
Renașterii l-a însemnat invenția și difuzarea europeană a tipografiei 
muzicale. Încercările sporadice în această direcție datează încă din 
ultimele decenii ale sec. XV, - si au cunoscut trei faze, trei etape sub 
raport tehnic: 1) — Se tipăreau portativele pe care se scriau, de mână, 
notele (primul moment — 1475); 2) se tipăreau cu caractere mobile si 
notele cantilenei (1481); 3) se grava întreaga pagină muzicală pe o 
placă metalică sau de lemn (1487). — Prima tipografie muzicală cu 
caractere mobile este cea a lui Ottaviano Petrucci (1466-1539), care 
tipărește, în 1501, prima lucrare: Harmonices Musices Odhecaton A, 
- o antologie de 96 de Chansons polifonice. 


Curente naţionale. Școala flamandă. 


Începând din sec. XVI, supremaţia hegemonică (aproape abso- 
lută timp de un secol asupra lumii muzicale în marele stil a 
cappella) a școlii muzicale franco-flamande cedează în favoarea 
unor curente noi, formate și stimulate de compozitori flamanzi, e 
adevărat, dar în cadrul geografic și cultural al unor culturi naţionale 
distincte — în Franţa, Italia, Spania, Anglia, Germania. 

În paralel, noua generaţie flamandă se recunoaște în poetica 
definită prin locutiunea musica reservata. Această locutiune se 
referá la filonul cel mai ezoteric si rafinat al muzicii polifonice 


]. Este adevárat cá Dufay e contemporan cu Fra Angelico, Ockeghem cu Memling, 
Josquin cu Boticelli, iar Orlando di Lasso = cu Brueghel si Veronese; dar prima 
culegere de mise dedicate de Palestrina papei Iuliu al II-lea datează din 1554; 
prima culegere de madrigale ale lui Orlando di Lasso - din anul următor; lar 
primele ,simfonii^ (cele ale lui G. Gabrielli), primele opere muzical-teatrale 
italiene, sau primele “mari compoziţii simfonice ale renascentistilor francezi, 
datează de la sfârșitul secolului al XVI-lea. 

Cántáreti la flaut si tympanon (tapiserie franceză, c. 1500). 


rinascimentale, — caracterizat de un stil nou, bazat pe: o mai mare 
consideraţie a textului literar pe care muzicianul compune; pe o cât 
mai sensibilă coerenţă între sunet și cuvânt, pentru a se realiza o cât 
mai sugestivă comunicare a conţinutului emoțional al textului; pe 
experimentalism, pe căutări empirice a „noului“, armonic şi com- 
pozitional; pe observarea atentă a contrapunctului; pe folosirea 
ornamentatiei si a variatiei melodice; pe subtile cuceriri tehnice si o 
executie de virtuozitate; in fine, pe ambitia de a se adresa unte 
public select de cunoscátori, educati, specializati, chiar unor initiati. 
Musica reservata era deci intim conexatá cu conceptul stilistic 
de „„manierism muzical“, — ceea ce se poate recunoaște în marile 
succese ale Cameratei florentine?, ale motetului și madrigalului. 
Dintre numeroșii reprezentanți ai acestui curent se remarcă în 


1. Cf Enciclopedia della musica, ed. Garzanti, Milano, 1974. 


2. Grupul din Florenţa de literati și muzicieni admiratori ai muzicii antice grecești si 
care - considerând polifonia un gen depășit și contrapunând polifoniei monodia - 
pledau pentru canto pe o voce solo (în opoziție deci cu polifonicul). De activitatea 
Cameratei florentine este legată și nașterea melodramei muzicale (opera italiană), 
— ideal artistic teoretizat de Vincenzo Galilei (c. 1520-91), tatăl marelui Galileo. 

mod deosebit Nicolas Gombert (c. 1500-56) si Adrian Willaert 
(c. 1490-1562). 

Primul, compozitor si cantor în serviciul capelei private a curții 
lui Carol V, a fost un ingenios contrapunctist (accentuând poliritmia 
si disonantele sugestive), — ultimul reprezentant al acestei tradiții 
medievale flamande si a cărui muzică a exercitat o considerabilă 
influență. Gombert este autorul a 10 mise, 8 magnificat, 160 de 
motete (pentru 4 sau 5 voci) şi 60 de chansons. 

Willaert a trăit mai bine de 45 de ani în Italia, la Venetia, mai 
mult ca „maestro di cappella“ la San Marco (unde l-a avut elev si pe 
A. Gabrielli). Autor a 33 de motete, 25 de madrigale si 9 mise 
(pentru 5 voci), el a practicat cu strălucire corurile „spezzati“, 
compoziţiile fiind, cu alte cuvinte, divizate pentru două coruri care 
dialoghează (obicei instaurat de Willaert), accentuând rezonanța 
muzicală a textului și cromatismul, asimilat după modelul maestru- 
lui său Janequin. — Madrigalele lui Willaert sunt de o eleganță puţin 
recel, - în timp ce în mise si motete el folosește tradiționala tehnică 
flamandă. — „Spirit deschis si curios de noutăți, el n-a rămas străin 
nici de marea vogă pe care practica instrumentală a căpătat-o în 
acest timp în Italia, — și a transcris pentru instrumentul predilect al 
secolului al XVI-lea, láuta, mai multe canzone si madrigale“ (M. 
Mila). 


Școala franceză. „Chanson“-ul 


În Franța Renașterii predomină genul „chanson“ profan, gen 
tipic francez, — cânt monodic (cu acompaniament instrumental) care 
în a doua jumătate a sec. XVI manifestă o preferință particulară 
pentru stilul descriptiv și o rafinată eleganţă. În cel mai strâns raport 
pe care îl stabileşte între muzică și text (graţie influenţei poeziei lui 
Ronsard și Cl. Marot), acest gen abordează de obicei subiecte 
erotice, dar si glumete sau realiste. — Stilul genului „chanson 
parisien“ (s-au păstrat sute de asemenea compoziţii) vădește o 
radicală simplificare în comparaţie cu „canzona“, lirică și sofisticată, 
a nordicilor flamanzi, și o linie de cânt clară, precisă, într-o formă 
aproape totdeauna strofică și având ca bază ritmul silabic. 

În Franţa acestei perioade renascentiste, „profanul și sacrul par 
să fi avut aceeaşi importanță artistică și aceeași atracție pentru 
1. Dar fără să dispretuiascá nici formele muzicale mai accesibile si stilul popular, in 

culegerile Canzoni villanesche alla napolitana, sau în Quinto libro di chansons şi 

în Terzo libro delle canzoni francezi. 

Pagină de chanson normand (ms. din Bayeux, sec. XVI). 


aproape toți compozitorii timpului: Boccaccio, Petrarca şi Ronsard 
fac concurenţă Bibliei... — În privinţa subiectelor, genurile chanson 
francez si madrigal n-au limite: merg de la fantezia liberă, „galică“ 
sau „rabelaisiană“, până la galanterie, la sentimentalitate, la expresia 
delicată a sentimentelor cele mai sincere şi a ideilor cele mai 
serioase: genul este un fel de „enciclopedie profană“ (J. Com- 
barieu). - Toate aceste aspecte sunt ilustrate în primul rând de 
personalitatea lui Clément Janequin (c. 1485-1558). 

Compozițiile lui — de o imensă popularitate în epocă (dar si mai 
târziu) — se caracterizează printr-o deosebită vivacitate narativă, 
realizând efecte imitative surprinzătoare potrivit respectivelor teme 
$i subiecte, — ca in binecunoscutele si foarte agreabilele compoziţii 
intitulate Vânătoarea de cerbi, Bătălia de la Marignano , Cântecul 
păsărilor, Tipetele Parisului, s. a. — Autor a peste 250 de chansons 
(în majoritatea pentru 4 voci), de o deosebită bogăţie de efecte 
descriptive şi imitative, de virtuozisme, de colorit, de contraste 


l. Este un fel de cantată descriptivă pentru 4 voci, - care imită tobele, trompetele, 
pocniturile de puști, strigătele de luptă: o noutate care surprindea, delecta si 
captiva auditoriul. Compoziţia aceasta — cea mai celebră a lui Janequin - a fost 
foarte des transcrisă pentru lăută. (În schimb, producția sacră a lui Janequin este 
de importanță redusă: 2 mise, 80 de psalmi, etc... 

ritmice necunoscute până la el, compoziţii spirituale, de un umor 
care le fac foarte atractive și accesibile unui public mai larg: aproape 
toti muzicienii francezi ai epocii au plătit tribut modei acestui gen. 


Școala italiană. Madrigalul 


Aceeași mare vogă si răspândire internațională (dacă nu chiar 
mai mare) pe care a cunoscut-o genul chanson francez a avut-o si 
madrigalul italian. 

La origine, madrigalul este un gen literar cu caracter popular, de 
origine pur italiană (o formă necunoscută în alte literaturi, înainte de 
sec. XVI), — primul autor de madrigale fiind Petrarca. Pe această 
formă poetică, în Italia a fost compusă muzică începând din sec. 
XIV și atingând apogeul, ca gen muzical, în sec. XVI. 
| Pe un subiect profan (pastoral sau sentimental), compus numai 

pentru voci, în contrapunct (dar admițând apoi și acompaniamentul 
instrumental) si „tratat fiind de marii compozitori sub influența 
neo-petrarchismului, madrigalul muzical devine, progresiv, mai 
cult, mai complex, mai expresiv; reprezintă forma directă a poli- 
foniei profane, iar evoluţia sa este paralelă cu cea a motetului“ (Enc. 
Motta). Este unul din primele exemple de muzică profană, care se 
executa în reuniuni vesele de tineri cultivați, instruiți, în palatele 
senioriale sau în aer liber, de obicei pe două voci (probabil că era 
executat și pe o singură voce, cu acompaniament de unu sau două 
instrumente). Forma metrică a madrigalului este liberă, a-strofică. 
„Nivelul literar este înalt și sofisticat, tematica oscilează între re- 
flexia lirică asupra unor cazuri subiective şi obiective, în mod 
prevalent de dragoste, — si idila descriptivă sau narativă“ (CI. 
Gallico). 

Madrigalul este „cel mai caracteristic dintre genurile pretentioa- 
se, foarte gustat timp de trei secole de cercurile aristocratice și 
umaniste. Subiectele literare și textele poetice erau variate. „Sfera de 
imagini se extindea de la tematica de dragoste până la satira politică. 
De regulă subiectul era expus într-un stil poetic prețios, dar prin 
care, la cei mai buni artiști, răzbăteau sentimente umane vii, intere- 
sul față de om“, față de natură si față de viaţă (R. I. Gruber). În 
textele alese de compozitor, sentimentele erau rafinate, iar cadrul de 
natură convenţional (convenţional era și limbajul, și comportamen- 
tul, şi — în genere — retorismul formei literare). Nu e mai puţin 
adevărat însă că uneori aceste texte evidentiau o potentare a resur- 

selor expresive; iar stilul putea deveni pregnant, aducând pasiune și 
forţă în marcarea evenimentelor dramatice ale vieții. 

În structura madrigalului concepția este foarte liberă: nu există o 
temă dată sau o formă prestabilită, ori fixată de reguli precise; dar 
întotdeauna se notează o perfectă aderentá între text şi muzică. Marii 
maeștri ai genului — Marenzio, : Gesualdo; Monteverdi, — „duc 
madrigalul cátre o subiectivitate coloristicá si cátre elementul dra- 
matic, cu intenții de reprezentare scenică; în timp ce, spre sfârșitul 
sec. XVI, noul stil face să fie admis în madrigal, pe lângă canoanele 
monodiei, și acompaniamentul instrumental“ (Motta). 

Genul madrigal a cunoscut o deosebită înflorire mai ales în 
Germania și Anglia. „Din punct de vedere strict muzical, madrigalul 
permite să fie studiate toate noutățile apărute în secolul al XVI-lea: 
disoluția progresivă a vechilor moduri diatonice, folosirea liberă a 
disonantelor, indráznelile cromatismului". În fine, = madrigalul „a 
accentuat — prin influenţa sa — transformarea muzicii bisericești; în 
timp ce unul din rezultatele sale finale va fi și creaţia corului de 
operă“ (J. Combarieu). 


Scoala germană. „Lied“-ul 


În Germania, muzica națională, în general (iar nu numai muzica 
Renașterii), este reprezentată de genul Lied („cântec“), — fie de cel 
de curte (Hofweise), fie de cel popular (Volkweise). 

În a doua jumătate a secolului al XV-lea sunt compilate (de 
mână) antologii de lieduri monofonice sau polifonice și fără text. 
Volkslied-ul isi face apariţia către 1450, în culegerea Lochamer 
Liederbuch, compoziţii polifonice pe 3 sau 4 voci, pe melodii 
populare. Avándu-si originea în compozițiile Minnesánger-ilor, şi 
acum, în epoca Renaşterii (dar și mai târziu), se va afirma în mod 
clar caracteristica, trăsătura tipică a genului: importanța acordată 
calității textului. : 

Reprezentantul ilustru al genului, in aceastá perioadá, este Hans 
Sachs (1494-1576), care a compus peste sase mii de lieduri! 

„Maestru cântăreț“, cizmarul din Nürnberg aparţinea puternicei 
corporaţii a Meistersingerilor din acel oraș. Avea o cultură multilate- 
rală, citind (în traducere) operele clasicilor latini, italieni, francezi, 
etc., de la Ovidiu la Boccaccio, din care (mai ales din Decameron) 
şi-a luat multe subiecte pentru cântecele și operele sale teatrale 
(precum și din farsele populare). Evenimentul central al vietii lui a 
fost Reforma, care i-a inspirat entuziaste satire şi meditații. A 

compus numeroase. cântece de dragoste, de muncă, de petrecere, 
$. a., pe care le cânta personal, puse pe muzica altor compozitori 
(dar multe, pe muzica compusă de el). 

A scris si 61 de tragedii (cu subiecte din diverse surse), piese cu 
subiecte religioase (Sacre rappresentazioni) inspirate de Reformă. 
Richard Wagner l-a imortalizat in opera sa Maestri cântăreți. 


Școala spaniolă. „Villancico“ 


În Spania Renaşterii se afirmă influenţa a două culturi — franco- 
flamandă, și italiană. Dar în acest cadru. înfloresc. şi două. genuri 
nationale: villancico si romance. 

Villancico este. o compoziţie poetico-muzicală de origine me- 
dievală, având o foarte largă difuziune si la curţile senioriale 
spaniole ale epocii, dar păstrându-şi matricea populară şi devenind 
monodică (există villancicos cu caracter religios, dar si profan), cu o 
structură constituită din diverse strofe (coplas) intercalate de un 
refren (estribilloy.. 

Celălalt gen naţional spaniol mult cultivat în Renaștere este 
romance — poem narativ în strofe de 4 versuri; muzica deci constă în 
4 segmente cantabile și repetându-se (ceea ce stimulează și oferă 
executantului posibilitatea unor variatiuni). 

Între numeroșii autori de villancicos şi: de romances se evi- 
dentiazá in mod cu totul deosebit poetul, dramaturgul (considerat 
fondatorul teatrului spaniol) si compozitorul Juan del Encina 
(1468-1529), a cărui creaţie în muzică se remarcă în primul rând 
printr-o, încântătoare melodicitate. Pentru serbările de la curtea 
Ducelui de Alba, Encina a compus lucrári sacre si profane, mai ales 
villancicos, compoziţii simple sub raportul polifoniei, dar cu mult 
brio propriu cântecelor populare castiliene. 


Școala engleză. J. Dunstable. „Carols“ 


Tradițiile muzicale ale Angliei Renașterii datează din vechile 
timpuri când exista aici si o polifonie relativ dezvoltată. Încă de la 


1. Repertoriul acestora ne-a fost transmis în voluminoase culegeri manuscrise, — 
dintre care de o excepțională importanță, muzicală și literară, sunt: Cancionero 
Musical de Palacio si Cancionero Musical y Poetico. 

2. Villancico este un gen înrudit cu formele populare italiene frottola nordică si 
villanella napolitaná, — ambele forme de muzică polifonicá, cultivate si de 
renumiți autori de muzică profană cultă. - Juan Vázquez (c. 1500 - c. 1560), 
compozitor a cárui operá este exclusiv polifonicá, a compus 2 volume de 
villancicos, cu tematică populară. 

sfârşitul primului mileniu existau în catedralele engleze orgi monu- 
mentale!. S-au păstrat multe notații muzicale-de melodii vechi chiar 
de la începutul secolului al XV-lea, - printre care și numeroase 
cântece de Crăciun: (carols), de obicei pentru 2 voci. Gen de mare 
popularitate în rândurile populației engleze, scoțiene, irlandeze si 
velşe, acest gen de cântec religios cu caracter popular este înrudit cu 
Lauda spirituală italiană. Foarte răspândit între 1350-1530, genul 
acesta decade în secolele următoare (reintrând însă în mare vogă 
odată cu sec. XX}. Din secolele XIII-XIV datează culegeri cuprin- 
zând sute de piese polifonice pe 2 şi 3 voci?. 


Íntr-o culegere de lucrári polifonice din primii ani ai sec. XV 
figurează - printre cei 15 compozitori — și numele celui mai mare 
polifonist englez al secolului: John Dunstable (c. 1380-1453). 

Renumit umanist, matematician, astronom si compozitor, Dun- 
stable a intrat in serviciul ducelui de Bedford, regent in Franta, pe 
care l-a însoțit în această țară, având si ocazia de a călători mult și în 
Italia, bucurându-se de o oarecare faimă pe Continent, — fapt care 
explică şi paralelismele cu arta italiană și franceză din lucrările sale. 

afară de trei canzone polifonice (între care cea mai cunoscută 
este O rosa bella), tot ce ne-a rămas de la Dunstable este o muzică 
liturgică pe texte latine: 31 de motete si o misă. — ;„„Dunstable 
contopeşte în limbajul său muzical complexul contrapunct vocal și 
ritmic al Ars Nova franceză cu gustul consonantelor armonice 
propriu polifoniei engleze. Prin aceasta el este considerat unul din 
maestri reprezentantivi.ai Renașterii“ (Enc. Garzanti). Caracterizată 
printr-o melodică strălucitoare si plină de prospeţime, — Principalul 
merit al lui Dunstable este bogăția melodică a vocilor și aplicarea 
principiului dezvoltării în variatiuni a materialului“ (Gruber). 


1. În anul 980 a fost construită pentru catedrala din Winchester o orgă cu 400 de 
tuburi. 

2. Un produs remarcabil al polifoniei populare engleze este canonul de vară, o 
imagine a naturii de primăvară cu caracter lirico-pastoral. 


3. Iar din secolele XV si XVI s-au păstrat până azi fragmente de muzică folosită in 
teatrul popular englez. Cântecele si dansurile populare (pavana, galiarda, s. a.) 
sunt adeseori menţionate de Shakespeare în piesele sale.. 

4. Să-l mai menţionăm pe compozitorul și organistul Robert Fayrfâx (1464-1521) 
cantor al Capelei Regale din Londra si „Doctor în muzică de la Oxford si 
Cambridge“, - considerat autorul englez cel mai interesant de la sfârșitul 
secolului al XV-lea, — foarte apreciat pentru operele sale polifonice de diferite 
genuri: mise (de o mare virtuozitate contrapunctistică), motete și câteva canzone 
profane. 

Muzica instrumentală 


Unul din titlurile de glorie ale secolului al XVI-lea este crearea 
primelor genuri serioase și artistice de muzică instrumentală. În 
acest sens se disting trei grupe de compoziţii: 

- simplele transcriptii de dansuri și cântece; 

- compoziţiile în care instrumentele sunt folosite ca preludiu, 
acompaniament, interludiu, sau concluzie a unor opere vocale; 

- compoziţiile care, în partea a doua a sec. XVI apar ca cele mai 
importante: simfoniile! : 

Primele compoziții specifice instrumentale isi fac apariţia încă 
din sec. XIV — şi chiar inainte. Totuși, majoritatea instrumentelor în 
favoarea publicului în epoca Renașterii nu își câștigaseră, nu își 
definiseră încă în Evul Mediu cu suficientă claritate caracterele lor 
proprii, esenţiale. 

În secolele XIII și XIV instrumentele muzicale erau destinate în 
principal acompanierii cântului și dansului. Adevărata emancipare a 
muzicii instrumentale datează de pe la mijlocul secolului al XV-lea. 
Dar nici acum și nici în secolul următor — chiar dacă apar ansam- 
bluri în care numărul executantiulor se ridică la 60, la 80, chiar la 
120, - totuși, „emanciparea muzicii instrumentale n-a dus la creaţia 
de orchestre în sensul cum înțelegem noi azi: o formaţie instrumen- 
tală fixă, realizând un echilibru sonor determinat“ (R: de Candé). - 
Primii compozitori care au presimtit ce ar putea fi arta instrumen- 
tatiei moderne au fost cei doi Gabriellli si Monteverdi. 


Primul grup de instrumente este al celor cu coarde, — cel mai 
popular instrument la această dată fiind lăuta (cu 6 coarde, la 
interval de cvartă), asemănătoare mandolinei de azi. Până la apariţia 
violinei (în sec. XVII), lăuta a cunoscut aceeași mare vogă ca cea pe 
care o are azi pianul. Dar resursele sonore ale lăutei sunt foarte 


1. La greci, tetmenul desemna consonanfa (,„„Symphonia“, în opoziţie cu 
„diaphonia““). Acest sens s-a menținut și la teoreticienii medievali; numai în sec. 
XVI acest cuvânt indică anumite compoziții pentru instrumente (dar fără a se 
preciza forma sau destinația). În 1589, Marenzio numește „simfonie“: bucata 
introductivă a unui intermediu (nu totdeauna o formă care se distinge de sonată). 
Către 1650, îndeosebi cu A. Scarlatti, această formă capătă o schemă tripartită 
(Allegro-Adagio-Allegro), — pentru ca în sec. XVIII abia, simfonia să apară ca o 
compoziție autonomă de concert. 

Cántáreti la violă si lăută (gravură de H. Aldegrever, 1538). 


limitate! , iar notatia intrebuintatá era un sistem de cifre sau litere?. - 
Cele mai strálucite piese pentru láutá pe care le cunoastem sunt 
opera muzicienilor spanioli; arabii sunt cei care au introdus acest 
instrument în Spania, - de unde apoi s-a răspândit in Occident. 

Alte instrumente cu coarde, devenite din ce in ce mai impor- 
tante, sunt violina si viola („da braccio“ si „da gamba“), 
asemănătoare violinei, dar cu un timbru mai catifelat. — Ín Franta, 
ambele au fost in mare favoare la Curte incá din sec. XVI, dar 
numai din sec. XVII începe să se scrie in mod special muzică pentru 
ele. 

Un succes și un viitor aproape tot atât de strălucit ca lăuta a avut 
clavicembalo (menţionat încă din 1461) -in Anglia (cunoscut sub 
numele de harfsichord) si Franta (clavecin) 

În ţările germanice, mai mult ca oriunde, instrumentul-rege este 
orga. În biserici, organistii dădeau tonul cântăreților si oficiantului 


1. J.S. Bacha scris, totuși, o fugă pentru lăută. 


2. Autorul primelor compoziţii originale pentru lăută este Giovanni Dalza (sec. 
XV), publicate de Petrucci in 1568. Sunt pavane şi frottole, într-o foarte simplă 


formă de balade. 
3. 1n. 1598 şi 1602 apar-două culegeri de Toccatas pentru clavier, de Claudio 
Merulo (un celebru organist virtuoz). 

(sau, cântau în locul corului anumite părți din misă). Dar organiștii 
erau chemaţi și la unele adunări ale corporațiilor, sau la marile 
sărbători.. 

Dintre instrumentele de suflat cele mai importante erau: trom- 
bonul (instrument de alamă aproape la fel cu trombonul de azi), în 
mare vogă mai ales în Anglia"; cornetto (instrument azi dispărut), de 
formă ușor curbată, de lemn acoperit cu piele, cu 6 găuri, cu mustiuc 
metalic si cu un sunet foarte dulce (Bach l-a folosit in unele can- 
tate); si flautul (a becco = drept, Blockflöte sau flauto dolce, — intrat 
din sec. XVII în orchestră — cu Lully) — si flautul traversier. 

Cu tot materialul destul de abundent și variat de instrumente de 
care dispunea, „totuși secolul al XVI-lea n-a avut ideea orchestrei 
în sensul unei sinteze sistematice și fixe a principalelor timbre și 
registre“ (J. Combarieu). — O asemenea idee va continua să rămână 
încă indecisá chiar și de-a lungul întregului secol al XVII-lea”. 


Muzica în perioada Reformei (şi a 
Contrareformei) 


În perioada Reformei muzica religioasă este, în continuare, la fel 
de importantă ca în perioada precedentă, dar este mai puțin 
reprezentativă pentru spiritul Renașterii, atât în Biserica catolică 
precum si în cea protestantă. Fără să creeze nimic nou în muzică, 
Reforma va acorda însă muzicii un loc si o funcție de o importanță 
capitală, datorită esențialmente lui M. Luther. 

Martin Luther (1483-1546) era, în materie de muzică, un bun 
cunoscător. Cánta excelent la lăută si la flaut; era un mare admirator 
al muzicii lui Josquin des Près; a înlocuit - în vechile cânturi 
liturgice cântate în biserica reformată - melodiile tradiționale cu alte 
melodii, luate adeseori din tradiția populară profană, germană; a 
scris el însuși poezii și imnuri religioase, pentru care a compus 


1... În Italia, a compus pentru orgă Adrian Willaert, la Veneţia; iar în Spania, marele 
Antonio de Cabezon (1510-66) a lăsat o operă considerabilă compusă pentru 
acest instrument. 


2.. Trombonistii englezi se bucurau de o mare faimă, fiind foarte des chemați la 
marile curți princiare de pe Continent. 

3. Principalii reprezentanți ai compoziţiei instrumentale ajunsă la un anumit punct 
de maturitate sunt A. și Gior Gabrielli, Willaert si Claudio Merulo. (Contributia 
mai importantă a lui Cl. Monteverdi (1567-1643) aparţine secolului următor). 

Cántáreatá la lăută (gravură franceză, c. 1570). 


melodii originale (în număr de 20), — pe care le-a publicat, în 
colaborare!, si care in curánd vor deveni foarte de populare. 

Pornind de la principiul cá muzica poate excercita o mare 
influență asupra spiritului credincioșilor si că aceştia trebuie să 
participe activ la funcţiile divine, la slujba religioasă, Luther a 
promovat compilarea unui vast repertoriu de cântece religioase în 
limba germană si de o construcție polifonică foarte simplă, — asa 
numitul coral, — lăsând în planul al doilea, chiar neglijându-le, 
formele muzicii solemne contrapunctice pe texte în latină. 

La început, colaboratorii săi s-au limitat să traducă în germană 
textul cântecelor religioase în limba latină. După care însă, dându-și 
seama că aceste compoziții în latină nu sunt suficiente, Luther a 
căutat o altă soluție, afirmând: „Textul și muzica, accentuarea, 
melodia si desfășurarea generală a cântecului trebuie să provină 
din limba şi din vocea autentic natale. Altminteri, totul este o 
imitație, la fel cum fac maimuţele“. 

„În Misa germană, creată de Luther, o mare importanță au 


1. - Prietenul și colaboratul său Johann Walther (1496-1570) este autorul celei mai 
vechi culegeri de cântece religioase. protestante. (Geystlich Gesang. Buchleyn, 
1524). Si Georg Rhaw a. publicat o culegere de cântece protestante, - urmat de 
numerosi alţii, în secolul următor. 

imnurile (coralele), adaptări libere ale unor texte din Vechiul şi Noul 
Testament; adeseori muzica era compusă ex novo, dar putea fi şi 
modelată pe baza unor melodii populare sacre sau profane, sau să se 
bazeze pe cel mai vechi repertoriu gregorian“ (Enc. Garzanti). — 
„Coralul protestant se opunea muzicii religioase a catolicismului, 
neinteligibile pentru masele largi populare din cauza textului latin și 
a facturii muzicale complexe“, — utilizând pe scară largă melodiile 
slave ale husitilor, precum și cântece populare franceze si italiene; 

„adeseori la textul religios erau adaptate melodii cu caracter dansant 
sau de dragoste“ (R. I. Gruber). 

Datorită tradiției tipic germane a cântului polifonic, „coralele“* 
lui Luther au fost curând armonizate pe 4 voci şi cântate în forma de 
imnuri, de către toti credincioșii, în timpul slujbei religioase, 
păstrându-i însă în mod riguros melodiei rolul predominant. — 
Coralul a rămas, până azi, pilastrul muzical cel mai important al 
cultului luteran?. 


„Asemenea lui Luther, Calvin admitea — pentru edificarea si 
uzul privat al credincioșilor — psalmii armonizati contrapunctic, pe 4 
voci, — dar în biserică, în timpul serviciului divin, nu permitea decât 
cântul colectiv la unison. Acorda cea mai mare importanță muzicii, 
dar se temea (în mod exagerat) de posibilele, sale, efecte 
corupătoare... El cerea muzicii mai ales simplitate şi modestie“ (M. 
Mila). 

În Elveţia, J. Calvin (1509-64) a fost un reformator mult mai 
intransigent si mai represiv în privinţa muzicii. În biserică se cântau 
totuşi melodii, dar pe texte exclusiv biblice: (cu câteva excepții). 


1. „Conținutul ideologico-emotional al coralului protestant este variat. Găsim aici si 
expresia unor stări lirice, când îndurerate, când vesele, — si motive religioase 
caracteristice pentru „protestantism: cáinta, supunerea față de providentá... trăiri 
tipice ale poporului german din acea vreme“ (Jdem). 

2. „Muzicienii protestanți au găsit si ei în coral un stimulent decisiv pentru creația 
unor forme instrumentale proprii, autonome față de tradiția religiei catolice. Cu J. 
Pachebel, S. Scheidt, J. Sweelinck, s. a., coralul a devenit baza unor compoziții 
pentru orgá care parafrazau, variau, contrapunctau, improvizau pe elemente 
tematice luate din corale. O asemenea practicá va atinge culmea cu Bach, care a 
transfigurat, instrumenial, materialul melodic intr-o serie de compozitii pentru 
orgă“. (Idem). 

3. Cel mai tipic muzician al calvinismului a fost Claude Goudimel (1505-72), 
asasinat în mod barbar în noaptea S. Bartolomeu. Sărac ca fantezie si ca emoție 
poetică, el a tratat melodiile date ale psalmilor cu un abil și diligent contrapunct 
silabic, corespondent în substanță unei armonizări elementare pe 4 voci“ (Idem). 

Tablatură germană pentru lăută (1523). 


Aceeași rigoare s-a manifetat din partea celuilalt reformator 
elveţian, Ulrich Zwingli, care a ordonat distrugerea orgilor. În urma 
acestui fapt Calvin și-a temperat propria-i severitate. A cooperat la 
redactarea unei antologii religioase (4ulcuns pseaumes et cantiqués 
mys en chant, 1539) care contine intona monodice pe textele lui 
proprii şi pe texte de Clément Marot!. 

(Şi în Anglia, după despărțirea de Biserica catolică (în 1534), 
s-a format gradual un repertoriu de simple cánturi, compuse pe 
traduceri engleze ale psalmilor, pentru serviciul divin al comu- 
nitátilor reformate anglicane). 

* 


Ín ultimii doi ani ai Conciliului din Trento (1545—63), convocat 
in scopul combaterii Reformei, a fost abordatá si problema muzicii 
bisericeşti. „Conciliul a enunțat criterii, generale, între care, în- 
stie eliminarea aspectelor ȘI aporturilor mondene în serviciul 


1... 


pe care fiul unei polifonii prea bogat elaborate o poate îmtinieca; 


1. „Din această fază își au originea si Pseaumes cinquantes de David, 1547, în 
traducerea ritmică a lui Marot și Th. de Băze, cu melodii adaptate de G. Franc și 
L. Bourgeois“ (Enc. Garzanti). 

reducerea numărului de secvențe monofonice utilizabile în ritul 
oficial“ (Cl. Gallico). 

Consecintele imediate ale acestor initiative au fost modeste. Se 
notează totuși o mai marcată înclinaţie spirituală si meditativă în 
lucrările târzii ale lui Orlando di Lasso si Palestrina, un progres al 
motetului, sau o mai mare expansiune a ,,madrigalului spiritual" si a 
„laudei““, — cântec religios italian in limba vulgară si cu caracter 
popular, cântec religios dar extra-liturgic!. 

În cadrul mișcării religioase a Contrareformei se înscrie si 
accentuarea funcţiei devotionale a genului muzical spiritual al 
laudei. Această acţiune este strâns asociată cu activitatea Sf. Filippo 
Neri (1515-95) desfășurată în oratoriile (paraclisele) unor biserici 
din Roma în scopul fortificării credinţei si conștiinței credincioșilor: 
înainte si după predică se cântau, în colectiv, cântece spirituale, în 
limba italiană, într-un stil simplu şi încet ca intensitate a tonului. În 
felul acesta, spre sfârșitul sec. XVI, în genul /auda dramatica se 
introduc dialoguri luate din Sf. Scriptură (sau din Vieţile sfinţilor), — 
o naraţiune dezvoltată care se desfășoară fără ajutorul scenei sau al 
costumelor, dar cu solişti, cor si acompaniament instrumental. Ia 
nastere astfel genul unei compozitii muzicale de mare intindere (si 
de. mare viitor), scrisă pe o temă dramatică, pentru orchestră, cor si 
soliști vocali: oratoriul“. 


Marile școli europene 
Școala italiană romană 


Viaţa muzicală din Italia Renașterii, deosebit de intensă in 
biserici si la curţile senioriale în toate marile orașe (Milano, 
Florenţa, Ferrara, Mantova; Napoli, Modena, Bologna, Palermo), - 
fiecare cu personalități si caractere proprii, — este dominată în 
această perioadă de principalele două școli care polarizează două 
stiluri net şi pregnant caracterizate: școala romană (ilustrată de 


1. În sec. XV apare lauda polifonica, cu subiect religios dar nu liturgic, scrisă pentru 
3 sau 4 voci. „A avut o maximă înflorire la Florenţa, în timpul lui Savonarola 
(deci odată cu revenirea spiritului penitential si de fervoare religioasă de tip 
popular“ (Idem). 

2. În același timp cu oratoriul în limba italiană, la Roma ia o formă literară 
oratoriul în limba latină, derivat dintr-o graduală transformare a motetului, 
narativ, expozitiv, meditativ, care cunoaște o maximă strălucire in secolul 
următor, cu opera lui G. Carissimi (1605-74), a cărui faimă e legată de cele 15 
oratorii ale sale“ (Motta). 

Cântăreaţă la flauto dolce (gravură franceză, c. 1570). 


marele Palestrina) si scoala venetianá, reprezentatá in principal de 
A. si G. Gabrielli. 

Ceea ce definește, în mod clar școala romană este mai întâi 
faptul că polifonia acesteia cuprinde aproape exclusiv compoziții 
sacre; în al doilea rând - cá în creaţiile ei se manifestă în modul cel 
mai convingător; spiritul de ferventă religiozitate a Contrareformei. 
Misa şi motetul sunt formele muzicale prin care producţia școlii 
romane — exclusiv vocală — realizează efectiv ceea ce propunea 
Conciliul din Trento: inteligibilitatea textului si suprimarea temelor 
luate din cântecele profane. 

Giovanni Pierluigi da Palestrina (c. 1525-94) și-a petrecut 
viaţa în întregime la Roma (spre deosebire de maeștrii flamanzi care 
tot timpul colindau Europa). Organist, maestru al corului Capelei 
Sixtine şi al bazilicelor S. Pietro si S. Giovanni in Laterano, 
compozitor in mod prevalent de muzicá sacrá Palestrina este autorul 
a peste 100 de mise!, a peste 250 de motete?, plus numeroase 
compozitii liturgice, imnuri, psalmi, etc.; dar si a 91 de madrigale 
1. În ediţia din 1850-94 (Leipzig), Opera omnia numără 33 de volume in-folio, 

insumánd in total 950 de compozitii. 


2. ,Motetul Renașterii tinde spre o graduală simplificare a contrapunctului și o mare 
aderentá la semnificația textului; dar motetele lui Palestrina sunt in mod prevalent 
de tip mistico-simbolic“ (Garzanti). 

profane, de dragoste, (pe lângă 41 de „madrigale spirituale“), execu- 
tate a capella (adică fără acompaniament de orgă sau alt instru- 
ment). 

Creaţia lui Palestrina, în general, este caracterizată de simplitate 
si claritate. Deși foarte mult admirat de contemporani pentru scrii- 
tura sa contrapunctică, totuși stilul său este de o naturală frumuseţe a 
liniilor melodice, în care este evidentă influența cântului gregorian. — 
Melodia lui are totdeauna multă grație: Ritmul este viu și uşor. De o 
claritate diamantină, „muzica lui nu e decât puritate, liniște și extaz. 
Stilul său angelic menţine = între scriitura contrapunctică și senti- 
mentul armoniei — un echilibru perfect. El reacționează contra 
concepției fastuoase si teatrale a serviciilor religioase venețiene si, 
totodată, contra aspirațiilor cromatice ale compozitorilor de madri- 
gale din jurul sáu. El readuce arta religioasă la decentá, simplitate si 
nobleţe. Sentimentul divinului conferă cântului său un sens de 
grandioasă imobilitate, care e totodată vibraţie si contemplatie, 
sublimitate austeră intimă și inaccesibilă“ (/dem). 

Claritate şi simplitate. „Expresia e profundă, dar senină și fără 
pasiune. Cu timpul, Palestrina se degajeazá de forma motetului, 
pentru a adopta un mod de constructie mai simplu, mai favorabil 
punerii mai pregnant în relief a cuvintelor“ (Combarieu). Chiar si in 
lucrárile pur religioase, pe texte liturgice, el conferá acestora 
trásáturi naturale, firesti, cu adevárat realiste. ,, Combinatiile acordice 
în muzica religioasă a lui Palestrina se remarcă printr-o înlănțuire 
atât de liniștită, prin absenţa totală a schimbărilor bruște, a diso- 
nantelor nepregătite, încât sunt deplin adecvate muzicii de cult“ (R. 
I. Gruber). 

Palestrina nu este un revolutionar. Nu este un inovator. Refuzá 
grandilocventa, retorismul, patosul, ispita virtuozitátii componistice 
a contrapunctului, si rareori cedează tentatiei. cromatismului. 
,,Palestrina este însăși interioritatea pură a sentimentului abia atins 
(si rareori) de senzaţie: Vorbeşte doar sufletului. Un peisaj de suflet, 
un peisaj cu totul interior de pietate și credință este terenul în care 
germinează arta sa“ (M. Mila). 

Limita inevitabilă a creației lui Palestina constă într-o uniformi- 
tate melodico-intonationalá și (uneori) în ritmica amorfă a polifoniei 
lui, care capătă câteodată, din această cauză, un caracter oarecum 
abstract. „Prelucrarea melodiilor de origine populară este pe alocuri 
dependentă de conţinutul religios al imaginilor muzical-poetice, de 

názuinta de a exprima în muzică un anumit calm al beatitudinii... 
ceea ce duce, într-o serie de cazuri, la ruperea melodiei lui 
Palestrina de: cântecul popular din care, totuşi, se alimenta muzica 
lui“* (Gruber). 

În concluzie, se poate spune că muzica lui Palestrina frapează 
„prin detașarea ei, prin impersonalitatea ei si — într-un anumit sens — 
prin atemporalitatea ei. Palestrina rezumă trecutul, dar nu an- 
ticipează viitorul. Încheie — într-un concept de incontaminată fru- 
musete — epoca polifoniei, al cărei cea mai înaltă personificare este 
el. — „„Palestrina nu este numai un mare muzician. El este marele 
muzician al secolului al XVI-lea. El rezumă într-însul mii de 
eforturi seculare... Íncheind o epocă, el inaugurează una nouă“ (Paul 
Dukas). 


Scoala venețiană 


Festivitátile publice venețiene, de mare amploare si strălucire, 
au contribuit la dezvoltarea continuă a artei muzicale, atât corale cât 
și instrumentale . Spre deosebire însă de școala romană, in care 
predomina o concepție mistică de renunțare la lumea reală, in 
lucrările muzicale venețiene se manifesta o puternică dragoste de 
viaţă, cultul naturii si al existenței pământești, — atitudini pe care 
compozitorii tin să le fixeze in imagini muzical-poetice. - „Din cele 
două şcoli care- predomină în polifonia. secolului al XVI-lea, cea 
romană cultivă de preferință muzica sacră si se menţine. fidelă 
vocalitítii pure, potrivit prescriptiilor liturgice, într-un spirit de 
intimă devoțiune; în timp ce şcoala venețiană, elaboratoare infati- 
gabilă a madrigalului profan, face loc, chiar și în polifonia sacră, 
unui gust de somptuoasă magnificentá coloristică, neexcluzánd din 
biserică nici ajutorul instrumentelor“ (M. Mila). Este o şcoală omo- 
genă, bine caracterizată şi care va exercita repede o durabilă și 
profundă influenţă asupra nordului Italiei şi Europei Centrale. 

Un rol important în înflorirea polifoniei venețiene în sec. XVI 
l-a avut stabilirea aici a unor maestri flamanzi, care au știut să 


1. ,Sonoritatea  scânteitoare, amestecul timbrelor ansamblurilor vocale si 


isntrumentale - alcătuite din instrumente cu coarde si de suflat — se impleteau cu 
jocul bogat de culori și cu ornamentele florale ale acestui gen de serbări 
organizate pentru toti cetățenii“ (G. I. Gruber). = Muzica Renaşterii venețiene va 
fi, astfel, in perfectá consonantá cu luminozitatea cromaticá a picturii venetiene a 
Renasterii. 

adapteze măestria artei lor polifonice la specificul culturii muzicale 
venețiene . 

Iniţiatorul polifoniei venețiene, Adrian Willaert (c. 1490- 
1562), a fost — timp de 35 de ani — „maestro di cappella" al bazilicei 
S. Marco. Excelent sef de scoalá (Andrea Gabrielli a fost elevul 
său), activ în diverse domenii ale compoziției muzicale (genul in 
care a excelat a fost madrigalul), producţia sa n-a fost vastă: 9 mise, 
- în care este evidentă influența lui Josquin, — si 3 culegeri de imnuri 
şi psalmi; iar în muzica profană, 2 culegeri de madrigale (plus cea 
mai semnificativă dintre culegerile lui Willaert: Musica nova 
(1559), cuprinzând 25 de madrigale, dar și 33 de motete; fără să 
dispretuiascá genul ușor: un volum de Canzoni villanesche alla 
napolitana, şi două de Canzoni francesi. În mise şi motete el 
folosește tradiționala tehnică flamandă, — totodată fiind primul care 
(profitând de faptul că în bazilica S. Marco existau două orgi fatá-n 
faţă) a instaurat uzanta compoziției pentru două coruri. A transcris 
pentru láutá — conformându-se marei mode în Italia a muzicii 
instrumentale în această perioadă — madrigale si canzone ale altor 
flamanzi. „Madrigalele sale, pe patru voci, exprimă o eleganţă puțin 
cam rece“ (Idem). 


Dar cei mai ilustri reprezentanti ai scolii venetiene sunt Andrea 
si nepotul sáu Giovanni Gabrielli. Ín arta lor culmineazá fastuoasa 
polifonie venețiană, cu larga sa libertate coloristică și copioasa sa 
practicá instrumentalá, un pol categoric opus severului stil roman. 
„Fastul, bogăția, bucuria de viață a Republicii Venețiene vibrează în 
polifonia lor superbă și somptuoasă: bogăția coloristică și decorativă 
a lui Tizian si Veronese își găsește echivalentul sáu în această 
muzică“ (Idem). 


1. Polifonia care înfloreşte în această perioadă la bazilica S. Marco tinde să se 
grupeze în formaţii diverse de coruri. „Factura policorală va favoriza si 
dispersarea grupurilor corale în locuri diferite din biserică, cu efecte de 
stereofonie, activând astfel forme de sonoritate policentricá: ceea ce indică de pe 
acum un gust baroc în formare“ (Cl. Gallico). 


2. „Muzica aceasta care a depășit acum cu mult atât aviditatea scolastică a 
contrapunctului flamand, cât și umila simplitate a formelor populare. O modernă 
libertate a fanteziei prezidează acum la invenția tematică, ce puţin datorează 
modului gregorian și nimic frottolei ţărăneşti. Folosirea desi moderată a 
cromatismului aduce o bogăție nouă de clarobscururi, de nuantári si de subtilitáti 
de expresie“ (Idem). 

Andrea Gabrielli (c. 1510-86), activ ca organist, timp de 25 de 
ani, al bazilicei S. Marco, dar și ca pedagog (la școala sa s-au format 
renumiți muzicieni italieni și străini). Compozitor” foarte fecund si 
multilateral, a știut să se adapteze noii epoci și noului stil de 
grandoare propriu maeștrilor picturii venețiene; „un stil spectacular 
şi coloristic (prin practicarea marcată a contrastului și disonantelor 
de natură nu rareori experimentale), înclinat să folosească mai multe 
coruri, alternative sau suprapuse“ (Enc. Garzanti). 

Producţia instrumentală este redusă; dar în sectorul vocal, arta 
lui Andrea Gabrielli s-a realizat la cel mai înalt nivel. Muzica sa 
sacră, de o mare claritate și somptuozitate, este ilustrată de circa 110 
motete (pentru 4-12 voci), de o splendidă serie de 7 Psalmi davidici 
(pentru 6 voci), de 4 mise (tot pentru 6 voci), si o grandioasá Gloria 
(pentru 16 voci). - Cát privește, muzica profană - circa 250 de 
madrigale, pentru 3-12 voci, — aceasta nu se depărtează prea mult, 
din punctul de vedere al stilului — de muzica sa sacră. Jocul 
contrapunctistic al părților este foarte liber condus, iar disonantele 
sunt folosite ca mijloace de expresie corespunzând unei aprofundate 
penetratii psihologice. 

Andrea Gabrielli a reflectat în creația sa fastul si solemnitatea 
proprii muzicii venețiene a acestei perioade. „În lucrările sale scrise 
pentru mai multe coruri, el împarte corurile după registre, con- 
trastează intrările vocilor înalte cu ale vocilor grave, iar uneori 
combină corurile, realizând astfel remarcabile efecte de culoare... În 
lucrările sale vocale el introduce și instrumente, iar către sfârșitul 
activității sale, creează si numeroare lucrări pur instrumentale, de 
mare succes" (R. I. Gruber). 


Întru totul asemenea lui Andrea, si Giovanni Gabrielli (1557— 
1612) — succesorul său ca organist al bazilicei S. Marco, a practicat 
toate genurile muzicale ale timpului, polifonia sacră la fel ca madri- 
galul, amestecând bucuros instrumentele cu vocile și de asemenea 
scriind numai pentru instrumente. 

„Ca volum, producţia lui Giovanni este inferioară celei a lui 
Andrea, dar de o structură mai complexă. Giovanni Gabrielli a găsit 
resurse mai bogate prin contrastarea și juxtapunerea grupurilor 
corale si orchestrale care dialoghează între ele. În raporturile dintre 
ansamblurile corale si instrumentale el foloseşte combinaţiile cele 
mai variate: fie că punea toate vocile să cânte simultan, fie că vocile 

intrau pe rând“ (Idem). — Singura culegere — publicată în timpul 
vieţii — de compoziții proprii (restul compozițiilor sale au apărut în 
culegeri colective) este Sacrae symphoniae ( 1597) — care sunt de 
fapt mari motete concertante. Canzone si sonate apar postum 
(1615), culegerea conținând .17 canzone? (pentru 5-12 voci), 3 
sonate (pentru 14 voci) şi o sonatá pentru 3 violine“, 

Cel mai ilustru. reprezentant al școlii venețiene — şcoală care-a 
desăvârşit dar a şi încheiat ciclul idealurilor renascentiste, — 
Giovanni Gabrielli este compozitorul care a inaugurat epoca barocă. 
În acelaşi timp, este si un important inovator. „A fixat un tip de 


orchestră definitiv pentru acel timp. Fuziunea timbrică a vocilor si a 


orchestrei a fost perfecționată de el. Reluând artificiul lui Willaert „el 
a împărțit — mai bine zis a dublat — masele corale și orchestrale si 
le-a opus într-un joc superb decorativ de ecouri şi răspunsuri în 
umbrele sonore ale bazilicei San Marco“ (M. Mila). - Toate aceste 
elemente, şi altele încă, fac din Giovanni Gabrielli — „poate primul 
compozitor al epocii moderne“. 


Școala flamandă. Orlando di Lasso 


Școala muzicală flamandă se caracterizează: „printr-un stil 
supranational si eclectic; o stăpânire completă a tehnicilor compozi- 
tionale polifonice; o tehnică tinzând spre o virtuozitate manieristicá; 
o voinţă de exprimare în raport cu textul pus pe muzică; un limbaj 
înclinat să determine afecte, ca reflexe sonore de stări sufletești; 
dramatizare; o extinsă aplicare de maniere madrigalesti; prevalența — 
în domeniul muzicii sacre - a motetului și declinul misei“ (CI. 
Gallico). 

Orlando di Lasso (c. 1532-94) cel mai mare polifonist flamand 
1.  „Particularităţile stilistice ale lui Giovanni se manifestă multilateral în cele două 

serii de „simfonii sacre“, în care maestrul, folosind un cor de 8, 10 sau 12 voci si 
cel puţin 17 instrumente, a creiat 77 de piese, reușind ca, prin contrastarea, 
alternarea și combinarea grupurilor de executanti, a mijloacelor de execuţie și a 
facturii muzicale, să obțină momente de mare tensiune dramatică“ (Idem). 

2. Cuvântul nu are semnificaţia actuală. În sec. XV era folosit pentru a indica o 
compoziție instrumentală; spre sfârșitul sec. XVI termenul desemna o asociere de 
voci si instrumente (fără o precizare a formei si destinaţiei); în sec. XVII, 
cuvântul nu se distinge totdeauna de termenul sonatd. 

3... Compoziţie de structură strofică, de obicei intonatá vocal dar care poate fi şi 
exclusiv instrumentală. 

4.. În culegerea Sacrae symphoniae, alături de lucrări liturgice sunt incluse și 14 
canzone și 2 sonate, — între care cea pentru 8 voci, bine-cunoscuta Sonata pian e 
forte. 

Palestrina (Anonim, sec. XVI). 


al secolului, marchează totodată punctul culminant al polifoniei 
vocale din secolul al XVI-lea. Opera sa aparţine tradițiilor muzicale 
ale mai multor țări europene în care a călătorit sau a trăit, temporar. 
Chiar de la vârsta de 12 ani a fost angajat în serviciul lui Ferdinand 
Gonzaga, viceregele Siciliei. A fost apoi maestro di cappella, la 
vârsta de 21 de ani, la S. Giovanni in Laterano (unde l-a întâlnit pe 
Palestrina), la Anvers, la München (in serviciul ducelui Bavariei), in 
Ţările de Jos, Franța, Germania, Boemia, si din nou in Italia si 
Bavaria, — distins cu înalte titluri onorifice de împăratul Maximilian 
II și de papa Grigore XIII. Aceste călătorii şi îndelungate sejururi in 
diverse ţări — si, în primul rând, geniala sa operă - i-au creat în 
curând o faimă europeană. 

Opera sa este, şi cantitativ, enormă: 58 de mise (pentru 4-8 
voci), 546 de motetel, unele profane; 101 magnificat?, 32 imnuri 
religioase, 14 litanii (rugăciuni colective), 187 de madrigaluri itali- 
ene, 33 de villanelles, 93 de lieduri germane (spirituale si profane), 


1. Cf. Enc. Garzanti. Dar după CI. Gallico - peste 1200 de motete. (numărul total al 
compozitiilor sale cifrándu-se in jur de 2000). Singurá culegerea Magnus opus 
musicum cuprinde „nu mai puţin de 516 motete“ ( Gruber). 

2. Cânt liturgic pe text din Evanghelia lui Luca (I, 46-55), care se cântă în bisericile 
catolice la vecernii. 

3. Compoziții vocale de origine napolitană, in formă populară, - in contrapozitie cu 
caracterul aulic al madrigalului contemporan. (Evoluánd in stil si cu text literar, a 
fost cultivat de mari compozitori - ca Willaert, Orlando di Lasso, Luca Marenzio, 
S. a.). 

şi 146 de chansons franceze (pentru 3-8 voci). - Spirit cultivat, 
umanist, a compus pe texte alese de el din Petrarca (îndeosebi), 
Ariosto, Bembo, Sannazaro, — dar si din Virgiliu si Horaţiu, din 
Ronsard si Du Bellay, sau chiar pe texte de cântece populare. 
„Orlando di Lasso a ştiut să redea cu aceeași abilitate patosul 
motetului latin ca si frivolitatea chanson-ului francez. Deși muzica 
italiană i-a influențat dezvoltarea. stilului, mult din opera sa ii 
amintește pe compozitorii flamanzi precedenţi“ (Garzanti). 

Tot atât de abil si de virtuoz ca Palestrina în ce privește scriitura 
contrapunctistică, Orlando are însă un simt mai accentuat al ritmu- 


lui, superior acestuia. „În domeniul genurilor de cult, Orlando 


acordă preferință motetului, căci acest gen de tranziție putea avea 
mai multă libertate în exprimarea unor sentimente variate. În 
motetele lui se remarcă îndrăzneala limbajului muzical, care se 
manifestă prin abundența alteratiilor, efecte armonice neașteptate, o 
subliniere a coloritului sonor (R. I. Gruber). - Motetele sale 
ocazionale sunt solemne, exaltate, sárbátoresti; in altele apar motive 
profund lirice, pátrunse de durere ori alteori de bucurie. Dar tot in 
motetele lui este de remarcat si umorul specific creatiei lui, uneori 
aproape burlesc. 

Ín domeniul armoniei Orlando apare mai curánd ca un conser- 
vator, — desi nu ezitá sá recurgá la cromatism cánd anumite efecte 
expresive o cer (ca în motetele din culegerea publicată postum 
Prophetiae Sybillarum). „Armonia sa este simplă. Ca orientare 
principală Orlando este un compozitor realist. În perioada Contrare- 
formei, sub influența netă a Bisericii catolice, Orlando a pus pe 
primul plan al creaţiei sale genurile muzicii bisericești; dar şi în 
misele sale — în care foloseşte coloritul sonor al tesáturii polifonice si 
alternarea ansamblurilor corale - secţiuni întregi au o factură de 
cântec popular. Multe din motetele sale, de asemenea, sunt legate de 
muzica populară, în care zugrăveşte adevărate tablouri ale vieţii de 
la ţară si în care predomină muzica imitativă, — ca în Ecoul“ , cel 
mai cunoscut exemplu dintre compoziţiile sale în genul cântecelor 
populare italiene. 

Perfect în conformitate cu arta flamandă în genere - în care 
predomină reprezentarea vieții zilnice, umorul bonom puţin cam 
grosolan, și satira ascuțită, — specificul stilului lui Orlando se reflectă 
deosebit de strălucit în genurile laice, ca chanson-ul, cântecul 
1. „Pentru reproducerea efectelor ecoului, Orlando alege exclamații scurte, 


sugestive, asigurând sonoritatea dorită. Predomină factura armonică; rolul 
cadentei si al ritmului bine marcat este mare“ (Idem). 

SY 


Pagină corală dintr-o misă de Palestrina (1554). 


polifonic german, sau villanella italiană. — „Un mare grup dintre 
producţiile sale muzicale în acest gen sunt cântecele polifonice de 
sursă franceză (scene de stradă, de interior, scene de gen malitioase) 
şi cele — de o mai mare simplitate și spontApieitiite decât celelalte — 
inspirate din cântecele polifonice pe text german! (cântece Si scene 
de dans, de stradă, de pahar), în care compozitorul apropie tot mai 
mult coralul german protestant de muzica populară“ (Idem). — Atât 
în cântecele germane cât și în cele franceze predomină lirica de 
dragoste, care capătă un caracter original. 

În aceste nenumărate compoziții profane, pe texte, adesea li- 
centioase si de surse italiene, franceze sau germane, Orlando a știut 
să se servească de limbajul polifonic pentru a obţine irezistibile 
efecte comice. „În primele sale compoziții profane contrapunctul 
este redus la o simplitate elementară, și se apropie de structura 


1. „Care relevă o oarecare influență a protestantismului german asupra creaţiei lui 
Orlando di Lasso“. 

omofonică a frottolei 1. în timp ce în a doua parte a vieţii sale, 
eleganța căutată a madrigalului a găsit în Orlando un mare admirator 
si un cultivator perfect“ M. Mila). 


Scoala spaniolă. Luis de Victoria 


Muzica spaniolă, de-o extraordinară strălucire, a secolului al 
XVI-lea prezintă clare analogii cu situația muzicii profane din Italia 
a aceluiași secol (villancicos, de pildă, corespund villanelle-lor 
italiene); iar marea polifonie sacră nu se deosebește, exterior, de 
tradiţia flamando-romană. „Dar spiritul acestei muzici este profund 
original. Nu este aici religiozitatea luminoasă și senină a lui 
Palestrina, ci o ascetică mortificare, o accentuare de motive patetice, 
drama interioară a conștiinței umane în căutarea lui Dumnezeu se 


manifestă în motetele şi în admirabilele Magnificat ale lui Morales“ 


(dem). 


Cristobal de Morales (c. 1500-53) este șeful școlii andaluze — 
una din cele două mari școli muzicale spaniole renascentiste, — a 
cărui producție (aproape în întregime sacră) îl afirmă cu primul 
polifonist spaniol de statură internațională. Format la școala marilor 
polifonisti flamanzi, cu totul remarcabil prin măiestria sa con- 
trapunctistică și aderenţa la textul literar, — „limbajul său muzical 
însă anticipează prescripţiile conciliare tridentine și clasicismul 


1. Formă de muzică polifonică pentru 4 voci, foarte răspândită în Italia Renașterii (si 
înlocuită apoi de alte forme, îndeosebi de madrigal). De origine populară, avea în 
genere un conținut erotic. Josquin este unul din marii compozitori de frottole. 

2.  Următoarei generaţii de remarcabili compozitori flamanzi îi aparține (primul ca 
importanță) Philippe de Monte (1521-1603), care a cunoscut, în epocă, aceeași 
mare faimă ca Palestrina si Orlando di Lasso. Asemenea celorlalți renumiți 
compozitori flamanzi, a trăit în Italia (24 de ani), la Anvers, Londra, Viena si 
Praga. A scris 27 de mise, 1200 madrigale (între care 148 ,spirituale^), si 
numeroase chansons. (în proporţie, compoziţiile religioase — mise, motete, — sunt 
mult mai puţine). „Fantezia sa este mai puţin pasionată sau înclinată spre 
dramatizarea contrastelor, ci mai mult e îndreptată către lirismul suav, imaginile 
senine si o rafinată elaborare a formei“ (Cl. Gallico). Unul din cei mai 
semnificativi reprezentanţi ai ultimei perioade a școlii franco-flamande de o 
rafinată tehnică polifonică Monte exprimă momentul de tranziţie de la Renaștere 
la baroc, ocupând un loc important în istoria madrigalului. 

3. Arta polifonică a fost sprijinită de Carol V si de Filip II. La curtea acestuia din 
urmă a trăit marele organist (orb din naștere) si compozitor Antonio de Cabezón 
(1510-66), — o personalitate absolut de prim plan, ale cărui compoziţii au 
imprimat un puternic impuls muzicii cembalo-organistice. 

palestrinian“ (Cl. Gallico). — A'scris 22 de mise-parodii!, un ciclu 
de canoane, Magnificat, peste 80 de motete, apoi imnuri, lamen- 
tatii^, precum si cáteva piese instrumentale. 


Numele mare al celeilalte principale scoli spaniole din perioada 
Renaşterii, Şcoala castiliană, este Luis de Victoria (1548-1611). 

Trimis de Filip II pentru studii la Roma (unde se pare că a fost 
elevul lui Palestrina) a devenit organist în cele două biserici spaniole 
din Roma; după 20 de ani petrecuți aici s-a înapoiat la Madrid, 
intrând în serviciul împărătesei Maria (fiica lui Carol VP. 

„În Spania arta muzicală cultă este, în principal, artă sacră. În 
secolul al XVI-lea elanurile mistice ale unei fervente și dogmatice 
religiozitáti convietuiesc cu gustul pentru expresia puternic clar-ob- 
scură, pentru dramatizarea contrastelor afective“ (Jdem). - Nici un 
alt compozitor nu confirmă, nu ilustrează într-un mod atât de 
strălucit acest adevăr ca Luis de Victoria. „Victoria este cel mai 
mare compozitor al Renaşterii spaniole și unul dintre cei mai mari, 
în mod absolut, din timpul său, comparabil cu Palestrina și cu 
Orlando di Lasso“; — deși producția sa (exclusiv sacră) este de un 
volum relativ modest: 20 de mise, 18 Magnificat și 25 de compoziţii 
liturgice de diferite genuri, 2 culegeri de imnuri, si 6 de motete. 
„Tipic reprezentant al Contrareformei, spirit mistic (a fost prieten cu 
Sf. Filippo Neri) și trăind izolat de lume", a avut mereu în față, ca 
exemplu, experiența muzicală a lui Morales; „dar s-a format, 
esențialmente, în ambianța romană, prin mijlocirea flamandă, într-o 
riguroasă concepție a muzicii liturgice si in obsesiva înclinaţie spre 
un schematism constructiv... Aceleaşi caracteristici de linearitate 
melodică, simplitate de concepţie şi vitalism contrapunctistic carac- 


1. Parodie: adaptarea unui text. literar la o compoziție instrumentală; sau, 
substituirea unui text cu un altul într-o- compoziție vocală, foarte la modă în 
secolele XV-XVII; în mod special misa-parodie, care rezultă din adaptarea 
textului liturgic cu melodii împrumutate din compoziții preexistente, sacre sau 
profane, uneori din cântece populare. 

2. Cânt liturgic catolic executat în zilele de joi-vineri-sâmbătă din Săptămâna 
Patimilor. Textul, de 57 de versete, este constituit de lamentatiile profetului 
Ieremia pentru distrugerea Ierusalimului (586 în. Hr.). 

3. La funeraliile căreia (în 1603) a scris muzica pentru slujba religioasă funebră 
Tenebrae factae sunt: „Nimeni n-a ştiut intona cu atâta forță tragică textul acestui 
motet, nimeni nu s-a contopit cu o atât de profund îndurerată tristeţe cu slujba 
bisericească închinată morţilor“ (M. Mila). 

terizeazá si motetele si celelalte compoziţii liturgice“ (Enc. Gar- 
zanti) . 

„Luis de Victoria, - cu toate profundele sale legături cu inovati- 
ile Contrareformei, care voia o muzicá simplá si de o clará inteligi- 
bilitate - s-a conformat intotdeauna, in mod scrupulos, polifoniei, — 
in care a transpus un viu simt al participárii dramatice (misticismul 
sáu era de aceeași natură pasională si nestăpânită ca a marilor săi 
contemporani, Sf. Tereza de Avila și Sf. Ioan al Crucii“ (Idem). 

„Credincios de o intransigentă rigoare, Victoria n-a vrut să scrie 
niciodată compoziţii profane“, și în polifonia sa extrem de savantă a 
oglindit misticismul sfinților spanioli, de un dramatic realism. Pasi- 
unile conţinute în Serviciul divin din Săptămâna Patimilor sunt 
compoziții de o extraordinară intensitate patetică și caracteristice 
geniului său pasional și chinuit: un extaz mistic senzual, asemenea 
celui în care se consumă Sf. Tereza a lui Bernini, preanuntá iminen- 
tul baroc“ (M. Mila). 


Scoala engleză. William Byrd 


În Anglia Renaşterii muzica n-a suferit, ca pe Continent, influ- 
enta marilor compozitori franco-flamanzi; iar din domeniul muzicii 
profane nu s-au păstrat multe lucrări scrise. Cu toate acestea, 
muzica engleză se afirmă la un nivel cu totul neobișnuit — fie prin 
polifonia vocală, fie prin producţia instrumentală în timpul „pe- 
rioadei elisabetane". Relativ puțin importantă este în acest timp 
polifonia sacră. Dar madrigalul italian dă loc aici unei producții 
originale de o mare distincţie și eleganță; si în același timp mai 
simplă, mai pură, eliberată de povara tradiţiei petrarchiste. Aproape 
toti autorii de polifonie vocală — printre care si Byrd - s-au distins 
mai mult în domeniul muzicii instrumentale. 

Marea personalitate muzicală a perioadei care coincide cu dom- 
nia Elisabetei I (1558-1603), cel care rezumă întreaga muzică 
engleză a acestei „epoci de aur“ este William Byrd (1543-1623), — 
ultimul muzician de religie si de formaţie catolică, fiind totuși 


1. Dintre cele 20 de mise, 9 sunt construite ca „mise-parodii“ ale unor motete ale 
sale; 4 exploateazá compozitii ale altor autori (Morales, Palestrina, Janequin), in 
fine alte 7 utilizeazá melodii gregoriene. 


2. „Tema unui cântec profan nu este pusă niciodată la baza unui edificiu sonor; dar 
vechile cântece spaniole ispitesc gustul muzicianului si îi sugerează imnul 
hieratic, consacrat de practica liturgică și de obiceiurile spaniole“. Creaţia lui Luis 
de Victoria, alimentată de ferventul misticism catolic „exprimă o îngemănare 
între resemnarea fatalistă arabă si tăcuta implorare creştină“ (Enc. Motta). 


ISTORIA CULTURII ȘI CIVILIZAȚIEI - XI 439 


Orlando di Lasso (portret de Meysens). 


exponentul suprem al culturii muzicale elisabetane anglicane. Or- 
ganist al domului din Lincoln și al capelei regale din Londra, este 
autorul unei opere foarte variate: peste 200 de compoziţii religioase 
şi profane pe texte engleze, circa 80 de motete pe texte latine, 3 mise 
anglicane complete, muzică corală cu acompaniament instrumental, 
piese profane pentru voce cu acompaniament de viole (în loc de 
obișnuita lăută). Byrd a excelat mai ales în muzica sacră pe text latin 
în care, pe lângă o strălucită tehnică polifonică de derivație sub- 
stantialmente flamandă, arată că acceptă o ușoară influență a stilului 
baroc italian. Capodopera sa este considerată culegerea de cântece 
liturgice Gradualia!: fapt semnificativ „într-o epocă în care în ţările 
catolice compoziţia pentru serviciul liturgic este în declin, și într-o țară 
cu religia oficială anglicană, unde celebrarea publică a ritului, cu toată 
prezenţa unor grupuri de catolici, era acum prohibită““ (Cl. Gallico). 
Repertoriul instrumental constituie, pentru noi, azi, partea cea 
mai interesantă a creaţiei lui Byrd. Remarcabilă, în primul rând, prin 
varietatea formelor: preludii, fantezii, dansuri, madrigale, variatiuni 
de arii, piese descriptive, etc., piese vocale solistice cu acompania- 
ment instrumental. Madrigalele lui Byrd sunt departe de stilul 
madrigalului rafinat italian; aici apar tablouri din viața cotidiană a 
mulţimii, spontaneitate, veselie, umor si melodica populară, nationa- 
lă engleză. Majoritatea pieselor (foarte mult inspirate de melodii de 


1. Graduale — cânt liturgic cuprins în partea a doua a misei catolice, executat de un 
grup restrâns de cântăreți (doi sau trei). 

muzică populară engleză) sunt scrise pentru instrumente cu clape; 
îndeosebi circa 120 de piese pentru virginal (el este primul creator 
de muzică pentru virginal), — instrument cu sonoritate dulce (asemă- 
nător spinetei si clavicembalo-ului), specific Angliei Renașterii. 


„Dacă Byrd nu face decât să schiteze trăsăturile polifoniei laice 
engleze a epocii Renaşterii, elevul său Thomas Morley (1557- 
1603) face un pas mai departe î în această direcţie. El este o întruchi- 
pare a figurii, noi pentru Anglia, a muzicianului umanist“ (Gruber). 

Morley - prieten cu Shakespeare si inițiatorul școlii madrigalis- 
ticii engleze - a scris un număr (redus) de compoziţii sacre, a 
popularizat în Anglia madrigalele maeștrilor italieni (a căror influ- 
entá se resimte în creaţia sa), dar publicând și câteva serii de 
madrigale proprii, canzonete, balete, caracterizate de vivacitate, 
veselie, antren și umor. Cel mai popular madrigalist englez, Morley, 
a scris si un important tratat de compoziţie (1597). 


Cel mai ilustru reprezentant al liricii vocale a Renașterii în 
Anglia, John Dowland (1562-1626), compozitor şi totodată virtuoz 
al lăutei, a călătorit ani multi si a activat în Franţa, Italia, Germania, 
Danemarca (8 ani la curtea regelui Christian IV) și la curtea regală 
din Londra. (Faima lui de virtuoz instrumentist era dublată de un 
comportament excentric, de repetatele sale extravagante). 

h calitatea de compozitor era foarte renumit pentru foarte 
popularele sale songs!, — 84 de cântece pentru voce si acompania- 
ment de láutá sau viola da gamba, de o melodică (,,melodia joacă la 
Dowland rolul predominant“) cantabilá si expresivă. „Prin continu- 
tul lor, aceste lucrări au, în parte, un caracter lirico-filozofic și în 
special liric de dragoste“ (Idem). La Dowland predomină, totuși, 
(deși multe songs au un colorit emoțional luminos, cântând bucuriile 
vieții si frumusețile naturii) imaginile meditatiei elegiace, — influ- 
entate si de marii mdrigalisti italieni (îndeosebi Luca Marenzio). — 
În acest sens, capodopera sa este culegerea intitulată Lachrymae 
(1604). 


Școala germană. Hans Sachs 


În perioada s şi în condiţiile Reformei şi ale Războiului țărănesc 


1. Scurte compoziții cu caracter liric pentru voce, de obicei acompaniată de un 
instrument, — la fel ca romanza italiană, chanson-ul francez sau Lied-ul german, 
- gen cultivat de cei mai mari compozitori englezi din sec. XVI si până azi. - 
Culegerea lui Dowland poartă titlul: Aires, or little songs to sing and to play to 
the iute (1600). 

german (din 1525), cântecul popular german a atins un înalt grad de 

dezvoltare. Cântecul liturgic, coralul protestant, menținea un contact 

intim cu cântecul popular, care pătrunde astfel si în muzica de cultl. 

Muzica polifonică se dezvoltă, în Germania, mai târziu decât în 
Franța- și (mai ales) Ţările de Jos. Cel mai important polifonist 
german, Ludwig Senfl (1492-1555), cantor la curtea imperială si la 
curtea princiară bavareză, a fost un compozitor fecund. Se cunosc, 
rămase de la el, 7 mise, 107 motete si mai bine de 130 alte 
compoziții liturgice; in plus 260 de Lied-uri si multă muzică 
instrumentală. - Contrapunctist de o vie imaginaţie, s-a inspirat din 
plin din tezaurul cântecelor populare, pe care le-a prelucrat folosin- 
du-se de tehnica polifoniei evoluate a şcolii flamande. 

În secolul al XVI-lea a căpătat o mare dezvoltare mișcarea 
poetico-muzicalá a asa-numitilor „maeștri cântăreți“ (Meistersin- 
ger), proveniți din rândurile meșterilor, membrilor breslelor 
meșteșugărești, ale burgheziei orășenești. Creaţiile acestora erau, în 
mod obligator, monodice (pentru voce fără companiament), poli- 
fonia nu era admisă, şi nici un fel de acompaniament instrumental. 
„Melodiile se desfășurau de regulă în așa-numitele moduri naturale 
sau bisericești. Ca. stil intonativ, ele erau de obicei depărtate de 
creația de cântece populare si se remarcau prin aruiicialițațea, 
cerebralismul si insuficienta expresivitate a melodiilor. Tabulatura 
maestrilor-cántáreti era alcătuită din reguli care împiedicau dezvol- 
tarea liberă și viguroasă a talentului creator și progresul muzicii; ea 
era subordonată spiritului de breaslă. Era reglementat până în cele 
mai mici amănunte si numărul de silabe ale textului versificat; erau 
enumerate precis cazurile în care se admitea introducerea unor 
înflorituri (Blümlein), oprirea pe un ton determinat, alegerea într-un 
caz anumit a cutárui mod, etc.“ (Idem). 

Totuși, printre aceşti meticulosi si pedanti maestri-cántáreti, 
care au uscat poezia si muzica, condamnându-le la un arid sistem de 
reguli abstracte, a apárut o strálucitá exceptie, — un maestru-cán- 
táret, cizmar de meserie din Nürnberg: Hans Sachs (1494-1576). 

1. În coralul protestant „adeseori la textul religios erau adaptate și melodii cu 
caracter dansant sau de dragoste“ (Gruber). 

2. „Majoritatea imaginilor muzical-poetice ale maeștrilor cântăreți sunt 
religios-filosofice sau desprinse din viața de toate zilele. O poetizare oarecum 
primitivă a vieţii burgheze de fiecare zi, în lumina unor meditații contemplative 
cu caracter religios-filosofic formează aici conţinutul predominant“. 

3. Sistemul de notație pentru instrumentele cu coarde și clape, adoptat în Europa în 
secolele XVI si XVII. Erau diferite tipuri de tabulatură, după epocă, ţară si 
instrument (cu coarde sau cu clape). 

Personalitate artistică cu o educaţie și cultură limitată, dar dotată 
cu multă fantezie, cu mult umor si cu un deosebit simt realist!, 
Sachs - care a studiat singur poezia, literatura multor popoare şi 
epoci, îndeosebi ale Germaniei, — este un autor exceptional de 
fecund: nu mai puţin de 4.270 de lucrări, devenite extrem de 
populare, datorită. spiritului care le animă, si glumelor, „„farselor“ 
(Schwânke), în care autorul — care cânta cu pasiune la láutá — folosea 
melodii de stradă, cântece populare, farse şi snoave hazlii. 


Apogeul madrigalului italian. 
Gesualdo da Venosa 


În Italia ultimelor decenii ale sec. XVI şi primelor ale secolului 
următor madrigalul atinge — ca perfecțiune și popularitate — punctul 
culminant. Madrigalul nu mai este doar un joc de experiențe lingvistice 
radicale, ci a devenit la această dată un fel de limbă comună italiană, 
cultă, de înaltă factură. Principiul său fundamental este acum cât se 
poate de ferm stabilit: „Interpretarea muzicală a cuvântului este 
programul comun, precis si coerent cu poetica imitării naturii“. Și de 
asemenea, celălalt principiu esenţial: „Supunerea dictatului muzical 
la cuvânt, la imaginile şi ideile care rezidă în cuvânt“, în textul literar 
pe care se compune muzica. „Tehnica e aceea mai completă și mai 
consolidată, fortificată, potentatá, a polifoniei imitative si poliritmiei; 
este apreciatá functia animatoare si expresivá a disonantelor, folosite 
cu o aventuroasă libertate“ (Cl. Gallico). 

Cel mai reprezentativ si mai aclamat compozitor italian de 
madrigale - prin care acest gen a atins punctul culminant - este 
Luca Marenzio (1553-99), — exponentul perfect al „petrarchismu- 
lui muzical“. 

A activat la catedrale si curți senioriale din diferite orașe 
(Modena, Ferrara, Venetia, Florenta, Roma, etc.) precum si la 
Curtea regelui Poloniei?. Opera sa profană include (pe lângă mai 
putine motete, sacrae cantiones, etc.) indeosebi 18 culegeri de 
madrigale (pentru 4-6 voci), precum si populare Vi/lanelle et arie a 
la napolitana. — În madrigalele sale aderenta muzicii la cuvânt, la 


1.. Sunt tocmai calitățile pe care i le atribuie Richard Wagner in Maestri cântăreți 
din Nürnberg, în contrapozitie cu pedanteria celorlalți membri ai corporației. 

2. Ínarta lui Luca Marenzio - arta unui om de lume, obișnuit cu strălucirea curților 
senioriale — regăsim expresia perfectă a unei epoci si a unei societăți extrem de 
rafinate spiritualmente, precum și a punctului suprem atins de stilul și tehnica 
madrigalului în sec. XVI (M. Mila). 

Frontispiciul unui volum de mise de Orlando di Lasso (1589). 


textul literar ales, este intimá, perfectăl, autorul folosind toate 
artificiile simbolismului sonor (așa-numitele „madrigalisme““), si ale 
„muzicii vizibile“ — după formula rezervată descriptivismului, pro- 
cedeu propriu si genului madrigal. „Totdeauna, însă, atent la ritm si 
la semnificaţia verbală, Marenzio favorizează totuși tendința ineren- 
tă madrigalului de a deveni o compoziție esențialmente muzicală, iar 
nu supusă, ca până acum, unei forme poetice“ (Garzanti). 

Marenzio a folosit toate experimentele tehnice alè- şcolii 
venețiene. ,,Magistralá este la el varietatea ritmică, cu folosirea 
sincopei... Procedeul imitatiei, chiar de mare virtuozitate, apare însă 
acum într-o formă episodică, și într-un concret raport descriptiv cu 
textul. După exemplul venețienilor, recurge adeseori la tehnica 
dialogului policoral si la dispoziția în ecou a vocilor“ (Idem). Totul 
este ușor si armonios pentru cel pe care contemporanii îl numeau i/ 
piu dolce cigno d Italia — lebăda cea mai gingase a Italiei. Suavitatea 
melodiei si a coloritului armonic ,face din Marenzio un fel de 


1. „Subtila contopire a cuvântului cu muzica într-un joc de continue interferente si 
reacții, fac din el cel mai perfect exemplu al acelui petrarchism sonor care a fost 
madrigalul“ (M. M.). 

Correggio al muzicii: are toată sensualitatea delicată și feminină a 
acestuia“‘ (Prunières). 


Echilibrul formal al madrigalului lui Marenzio se rupe în creația 
principelui Carlo Gesualdo da Venosa (c. 1560-1613). 

Apartinánd celei mai înalte aristocrații napolitane, devine cunos- 
cut mai întâi prin două fapte neobișnuite din viața sa sentimentală: 
surprinzându-și soția în flagrant delict de adulter îi ucide pe cei doi 
amanti, se refugiază la Curtea ducelui din Ferrara, unde se 
căsătorește cu nepoata acestuia (si unde leagă prietenie cu T. Tasso, 
compunându-i muzica pentru câteva piese lirice). Format la școala 
unui maestru din Napoli, a cultivat această artă din plácere!, - dupá 
ce, întors acasă după 3 ani, Curtea sa princiară era frecventată 
aproape exclusiv de compozitori, cântăreți si instrumentisti?. 

Ultimul (probabil) dintre madrigalistii Renasterii, Gesualdo, a 
lăsat o producţie, ca volum relativ modestă; 110 madrigale (pe 5 
voci), cuprinse în 6 culegeri, si 2 culegeri de motete. — „Tipică este 
relativa sa lipsă de interes pentru calităţile literare ale textelor pe care 
le alege pentru a le pune pe muzică. Ele trebuie să conțină doar 
enuntári concise, aproape aforistice, și bruște antiteze discursive“ 
(CI. Gallico). 

Punctul de plecare al limbajului muzical al lui Gesualdo este 
reîntoarcerea la cromatism: „opera sa, pe care unii ar vrea să o 
definească deja tipic barocă (fie si numai pentru insistența cu care el a 
abordat tema morţii si a durerii, aproape înflăcărându-se în atitudini 
ipohondrice), este. în realitate o prelungire a manierei renascentiste 
privind în principal raportul dintre poezie şi muzică. Gesualdo vizează 
mai mult: exprimarea sentimentului decât descrierea, decât pictura, 
zugrăvirea muzicală a textului; el evită acest simbolism (care se 
traducea în aşa-numitele „madrigalisme“). De aici, caracterul static al 
unei mari părți din compoziţiile sale, constând din fraze scurte, adeseori 
până şi. lipsite de teme [..] Dacă manieristă ne apare folosirea 
nuantelor armonice dizolvante, în schimb rezultatul fonic este suges- 
tiv; şi este subliniat de stilul vocal declamator, care îl situează pe 
Gesualdo la antipodul precedentelor experiențe madrigalistice ale 
unor Marenzio si Monteverdi“ (Garzanti). 

Reîntors la Napoli, Gesualdo scrie si câteva compoziții sacre 
(...ca şi cum ar fi avut remușcări și ar face o penitență...) - două 


1. Iar nu din exigente profesionale, — din moment ce majoritatea compozițiilor sale 
au fost publicate datorită unor muzicieni ai micii sale curți princiare. 
2. Vd. cartea lui Doru Popovici Gesualdo di Venosa, Buc. 1969. 

Tablatură spaniolă pentru harpă si vihuela (A. de Cabezón, 1578). 


culegeri de Cantiones Sacrae si o alta cu lucrări dedicate Săptămânii 
Patimilor. Aici - de altfel, ca si în madrigalele compuse acum — apar 
disonante libere, voința. expresionistică se accentuează, domină o 
notă de neliniște. „Liniile melodice frânte, abrupte, excesiv cromati- 
zate, aparenta incoerentá armonică, contrastele violente, sunt puse în 
slujba creării unei atmosfere de neliniște chinuitoare, în care pre- 
domină suspinele, lacrimile, durerea, spaima, și mai ales imaginea 
morții“ (L. Comes). 

Aceste aspecte definesc, în general, creaţia lui Gesualdo. 

„Protagonist al unei tragedii conjugale si asasin din gelozie, el 
pare a fi adus în insatiata febră cromatică a muzicii sale nemăsurata 
dezordine a pasiunilor sale“. Excesul de disonante, abuzul cromatis- 
mului, capriciile sale armonice, „oglindesc o stare sufletească tur- 
mentată si patetică... ce te duce cu gândul la romantismul avant la 
lettre al unui Caravaggio“. = „De la Marenzio la Gesualdo asistăm 
la trecerea de la ordonata euritmie a Renaşterii la agitata, convulsiva 
interioritate a barocului“ (M. Mila). 

„Muzica hipercromatizatá a lui Gesualdo nu se încadrează nici 
în coordonatele stilistice ale epocii sale, nici ale celei următoare, ci 
își găsește răsunet peste veacuri, anticipând componentele stilistice 


446 OVIDIU DRIMBA 


mult îndepărtate, in cromatismul wagnerian, sau — după unii — chiar 
în dodecafonismul secolului al XX-lea“ (L. Comes)!. 


Alte forme si manifestári muzicale 


O experienţă compozitionalá particulară ținând de genul madri- 
galului „şi care atestă vocaţia sa dramatică mereu crescândă în 
ultimii ani ai secolului este madrigalul dramatic sau dialogic... Sunt 
schițe portretistice ori descriptive, sau dialoguri, sau comedii redac- 
tate în întregime; texte animate dramatice, pline de umor amuzant 
sau de intenţii caricaturale, + scrise în italiană, în dialecte rustice, sau 
în limbi stâlcite ori amestecate: puse pe o muzică în stil polifonic 
madrigalesc ușor... Derivă, în mod clar, din filonul de cântece de 
carnaval, rustice, grosolane, din mascarade, balete și alte cântece 
vesele, distractive, de ospete, de chef“ (CI. Gallico). 

Personalitatea reprezentativă a genului este sacerdotul Orazio 
Vecchi (1550-1605), considerat precursorul operei. Autor al unei 
mise în 8 părți (In resurectione Domini) si a numeroase lucrări 
profane (culegerile J! convito musicale, etc.), canzonete, dialoguri, 
madrigale (Diologhi, pentru 7 şi 8 voci), care revelează calitățile 
excepționale de umorist și de portretist, proprii genului de madrigal 
dialogic. - Capodopera sa (si una din cele mai mari realizări ale erei 
polifonice este Amphiparnasso (1594) „commedia harmonica", 
după cum o definește el: un fel de operă utilizând stiluri multiforme, 
în spiritul ,,commediei dell’arte“, în forma dialectală și italiană, — și 
care se distinge de celelalte opere scenice reprezentate în acea epocă 
prin aceea că rolul fiecărui personaj era încredințat unui cor de 4 sau 
5 voci, care cântau în stil de madrigal. 


Notabile și caracteristice pentru epocă sunt cercetările și experi- 
entele clasiciste si academice legate de studiul și încercările de 
adaptare la spiritul epocii renascentiste a muzicii grecești și latine. 
Numeroase și de nivel apreciabil sunt tratatele în acest sens, — între 
care se remarcă Dialogo della musica antica e moderna (1581), 
adevărat manifest ideologic datorat excelentului instrumentist. (la 
lăută) si teoretician erudit, Vincenzo Galilei (tatăl marelui Galileo). 

1. Istoriei madrigalului italian îi aparține compozitorul flamand (dar care a trăit 
aproape toată viaţa în Italia, în serviciul celor mai mari curți ale timpului) - 
Giaches Wert (1535-96). - Caracteristica principală a stilului său este 
virtuozitatea. Opera sa componistică este cuprinsă în 12 culegeri de madrigale, 2 
de motete, — apoi mise, imnuri, canzonete si villanelle. - O considerabilă 
influență în epocă au avut madrigalele lui, bogate în efecte dramatice și anunțând 
stilul monteverdian. 


ISTORIA CULTURII ȘI CIVILIZAŢIEI - XI 447 


te 
Nope B ies? asgo cem - 


Șef de orchestră (xilogravură, sec. XVI). 


Între activitățile și tendințele muzicale definitorii pentru această 
perioadă de tranziție sunt și încercările (cu succes duse până la 
capăt) de restaurare a monodiei, a artei de a cânta solo cu acom- 
paniament instrumental, — artă în general reprimată de preponden- 
renta doctrină și practică polifonică, cea a culturii oficiale... Punctul 
de cotitură, momentul de instituire a noului stil are loc odată cu 
definirea și aplicarea (în ultimul deceniu al sec. XVI) a basului de 
acompaniament - basso continuo . — Culegerea ilustrativă de pres- 
tigiu (care il va influenta pe Monteverdi) este Madrigali per cantare 
et sonare a uno, a doi e tre soprani (1601) a organistului (dintre cei 
mai renumiti ai timpului sáu, maestrul lui Frescobaldi) si compozi- 
torul ferrarez Luzzasco Luzzaschi (1557-1620). 


„Muzica a fost întotdeauna parte în spectacolele teatrale, ocaz- 
ional, si într-o poziție mai mult ornamentală decât structurală. 


Prezența muzicală în spectacole şi vocaţia muzicală a acestora, 


l. „Denumirea părții mai grave a unei compoziții asupra căreia instrumentele care 
aveau această posibilitate (orga, clavicembalo, chitarrone — tip de lăută mai mare 
- şi altele asemănătoare) realizau în același timp, odată cu execuţia melodiei 
acordurile adecvate“ (Enc. Garzanti). 

crește mereu ca frecvenţă si consistenţă in sec. XVI în Italia" (CI. 
Gallico). 

În acest sens, tendința semnificativă a acestei perioade ia două 
aspecte, două forme de a se realiza: primul este „ansamblul acelor 
compoziții de concert, care tind sá-si asume funcţia de caracterizare 
dramatică, pe care sunetul o poate secunda, colora, califica“ ... „La 
celălalt pol, sunt formele de teatru literar, în care este mai evidentă 
disponibilitatea lor de a accepta momente muzicale“? (dem). 

Există situaţii de teatru muzical si în alte țări (dar, evident cá 
experiența aceasta este preeminentă și mai bine articulată în Italia). 
În Franţa, de pildă, se cântau chansons în timpul unui spectacol de 
teatru literar, în proză. În Anglia era în mare vogă în sec. XVI genul 
mask, la curtea regală (gen complex: recitare, canto, dans în costum, 
pantomimă), — probabil ca imitație a ballet-ului francez. 


Încă în pragul secolului al XVI-lea chiar, pe scenele italiene au 
apărut interludiile (intermedi), interpolári corale sau instrumentale 
autonome, plasate între actele unor comedii, drame pastorale, 
tragedii sau reprezentații alegorice. - Exemple de asemenea inter- 
polări extrem de. fastuoase si impresionante si prin utilizarea unor 
ingenioase. maşinării scenice, pot fi furnizate de strălucitele mani- 
festatii de la curţile din Florența, Roma, Ferrara, Urbino, Mantova, 
Veneţia, etc. 

Un caz — de asemenea semnificativ, demn de a fi menţionat — 
este cel al compozițiilor muzicale integrate si asimilate în însăși 
țesătura dramei teatrale. Momentul prim ilustrativ, cel care chiar a 
inaugurat această practică este dat de drama pastorală Fabula di 
Orfeo (1480) de renumitul poet umanist Angelo Poliziano; practică 
ce va culmina — după Aminta lui T. Tasso (1573) si JI pastor fido de 
G. B. Guarini (1586) - in Orfeu (Mantova, 1607), capodopera lui 
Claudio Monteverdi. 


1. “Aici se includ bucăţile luate dintr-un repertoriu mai puțin cult, ca: mascarade, 
cântece de carnaval, frottole, balete, etc., - „care posedă un specific potential 
mimic coregrafic, apt a fi reprezentat pe scenă“ (Idem). 

2. Ca: tragedii, comedii, drame pastorale; sau, genuri mai puţin definite şi regulate — 
ca farse, reprezentații alegorice, serbări teatrale, interludii, sacre rappresentazioni 
(drame religioase, liturgice). 

Gabrielli (Giovanni) 414, 420, 422, 430, 
431, 432 

Gaguin (Robert), 143 

Galenos, 102, 192, 238, 240, 241, 242, 246 

Galilei (Vincenzo), 413, 447 

Galileo Galilei, 103, 108, 216, 218, 220 

Galiotti (Marzio), 163 

Gama (Vasco da), 232, 306 

Ganassa (Naselli Alberto), 388 

Gaultier-Garguille, 408 

Gaza (Theodoro), 82 

Geertsz Georg, — vezi Erasm 

Gellius (Aulus), - vezi Aulus Gellius 

Gerson, 51 

Gesner (Konrad von), 229, 234, 236 

Gesualdo da Venosa, 417, 442, 444, 446 

Ghiberti, 72, 73, 99 

Ghirlandaio, 225 

Gibbon (Edward), 134 

Gilson (Etienne), 66 

Ginesse (Bertrand), 16 

Giorgios din Trebizonda, 24, 82, 163 

Giotto, 205 

Giovanna (regina), 119 

Giovio (Paolo), 56 

Gloucester (ducele de), — vezi Richard III 

Godard (Guiullaume), 48 

Goethe, 108, 286, 329, 330, 341, 361, 362, 
264 

Goldoni (Carlo), 331, 374, 381 

Gombert (Nicolas), 414 

Góngora (Luis de), 302, 332 

Gonzaga (Ferdinand), 433 

Gonzaga (Francesco), 24, 45, 49, 122 

Gonzaga (Vincenzo), 382, 385 

Goudimel (Claude), 424 

Gozzi (Carlo), 381 

Greene (Robert), 336 

Grigorie de Nazianz, 174 

Grévin (Jacques), 287 

Grigore XIII, 433 

Grimmelshausen, 311, 356 

Grocyn (Williams), 160, 173 

Gros Guillaume, 408 

Grosseteste (Robert), 81 

Grümbeck (Joseph), 244 

Guarini (Gov. Battista), 449 

Guarino Guarini (da Verona), 19, 21, 22, 
23, 24, 39, 65, 82, 85, 101, 103, 163, 
301 

Guazzo (Stefano), 27 

Guevara (Antonio de), 25, 27 

Guicciardini (Francesco), 42, 56, 84, 90, 94, 
95, 99, 124 
Gutenberg, 143 


H 


Halley (Edmund), 213 

Hardy (Alexandre), 287, 402 

Harvey (William), 247 

Heidenberg, - vezi Trithemius 

Heliodor, 58, 146 

Heltai (Gaspar), 164 

Henric II, 196 

Henric III, 146, 383, 395 

Henric IV, 209, 382, 385, 387, 383 

Henric VIIL 70, 96, 162, 171, 173, 190, 
223, 334, 357, 395 

Hercule, 120 

Herodot, 28, 58, 130, 146, 137 

Hermes Trismegistul, 190 

Heron, 105, 221 

Herrera (Fernando de), 302 

Heywood (John), 400 

Hesiod, 47, 154 

Hipocrat, 227, 242, 245 

Hipocrate din Kios, 105, 208, 221 

Hipparchos, 101 

Hohenheim (Theophrastus Bombastus), — 
vezi Paracelsus 

Holbein, 70, 173 : 

Homer, 28, 30, 31, 83, 117, 118, 147, 148, 
152, 168 

Honterus (Johannes), 164, 166, 167 

Horatiu, 28, 47, 55, 78, 111, 117, 126, 135, 
151, 156, 178, 290, 434 

Hroswitha, 151 

Hugo (Victor), 295, 341 

Huniade (Ioan Corvin de), 164 

Hurtado de Mendoza (Diego), 156 

Hus (Jan), 128 

Hutten (Ulrich von), 98, 150, 154, 155, 244, 
352, 353 


I 


Ieronim din Praga, 128 
Ignatiu de Loyola, 198 
Infessura (Stefano), 94 
Inocentiu III, 86 

Ioan al Crucii (Sf.), 438 
Ioana d'Arc, 98 

Irineu (S£), 174 

Isocrate, 82 

Iuliu II, 154, 171, 244, 412 
Iuliu III, 136 


i J 


Janequin (Clément), 415, 416, 428 
Janot (Jean), 47 

Jáger (Johannes), - vezi Rubeanus Crotus 
Joao II, 51 

Jodelle (Étienne), 287, 288, 402 
Johnston (John), 234 

Jonson (Ben), 368, 400, 401 

Jones (Inigo), 368 

Josephus Flavius, 56, 58, 169 
Josquin des Prés, 412, 422 

Jovio (Paolo), 138 

Juvenal, 52, 111 


K 


Kant, 108 

Kepler, 9, 108, 183, 185, 204, 213, 217, 
218, 219, 220 

Kremer (Georg - ,;Mercator"*), 233 

Kyd (Thomas), 340, 400, 401, 402 


L 


Labé (Louise), 293, 294 

Lactantiu, 117, 125 

La Fontaine, 286, 406 

Landino (Cristoforo), 82, 135, 136 

Landini (Francesco), 122 

Lantero (Pietro), 163 

Larivey (Pierre), 287, 401 

Lascaris (Johannes), 46, 82, 144, 145, 173 

Lasso (Orlando di) 412, 426, 432-436, 
437, 439 

Latimer (Hugh), 160 

Laura, 113, 251, 252 

Lavater (J. K.), 25 

Leibniz, 108, 183, 209 

Lefèvre d'Étaples, 42, 144, 174 

Lemaire des Belges (Jean), 97 

Lenau, 331 

Leon X, 82, 171, 172 

Leone Ebreo, 57 

Leonardo da Vinci, 9, 104, 141, 204, 206, 
208, 212, 213, 221, 224, 227, 228, 229, 
236, 238, 240 

Lesage, 286, 311 

Lessing, 356 

Leto (Pomponio), 130 

Linacre (Th.), 160, 173 

Lippi (Filippino), 393 

Lóbel (Joh.), 238 

Lodge (Thomas), 400 

Lombardo (Pietro), 51 

Longos, 146 

Lope de Rueda, 324 

Lope de Vega, 98, 287, 299, 300, 301, 302, 
324-328, 332, 374, 393 

Lopez de Villalobos (Fr.), 244 

Lorca (Federico Garcia), 302 

Lorenzo Magnificul, - vezi Medici Lorenzo 

Lucanus, 47 

Lucian din Samosata, 28, 52,82, 83, 126, 
143, 152, 162, 168, 174, 278, 353 

Lucretiu, 81, 125, 126 

Ludovic de Bavaria, 118 

Ludovic IX, 70 

Ludovic XII, 45, 51, 82 

Ludovic XIII, 408 

Ludovic XIV, 386, 388 

Luisa de Savoia, 190 

Lully (Jean Baptiste), 422 

Lupu (Vasile), 168 

Luther, 34, 35, 59, 144, 150, 154, 164, 171, 
174, 214, 273, 360, 364, 422, 423 

Luzzaschi (Luzzasco), 448 

Luzzi (Mondino), - vezi Mondino dei Luzzi 

Lyly (John), 336 


M 


Machiavelli, 52, 57, 84, 90, 94, 95, 96, 99, 
121, 123, 124, 134, 142, 259-260, 
262-265, 374 

Magellan, 232 

Mahomed II, 140 

Malatesta (Carlo), 122 

Malatesta (Sigismundo), 50 

Manetti (Gianozzo), 67, 68, 83, 86, 88 

Manuzio (Aldo), 144, 173 

Marcellinus (Ammianus), 81, 125 

Marenzio (Luca), 417, 420, 433, 442-444, 
445, 446 

Margareta de Austria, 190 

Margareta de Navarra, 144, 149, 196, 277, 
286 

Maria Tudor, 29, 161 

Maria dei Medici, 382, 385, 387 

Marinelli (Tristano), 382, 388 

Marino (Gian Battista), 385, 386 

Marot (Clément), 56, 285, 287, 414, 425 

Marlowe (Christopher), 309, 333, 340, 365, 
400, 401 

Marsigli (Luigi di), 122 

Masaccio, 141 

Massinger (Th.), 340, 400 

Matei Basarab, 168 

Matei Corvin, 163, 164, 166, 204 

Mazarin, 386, 388 

Maximilian I, 148, 154, 166, 188, 189, 354 

Maximilian II, 165, 433 


OVIDIU DRIMBA 


Medici (Caterina) - vezi Caterina dei 
Medici 

Medici (Cosimo dei), 45 

Medici (Giuliano dei), 135 

Medici (Lorenzo dei), 46, 82, 107, 110, 135, 
138, 225, 265, 266 

Medici (Piero dei), 46, 49 

Melanchton (Philipp), 33, 35, 104, 150, 
166, 167, 189, 214, 363, 364 

Mélin de Saint-Gelais, 56 

Memling, 412 

Mendoza (Diego Hurtado de), 156 

Mercator, - vezi Kremer Georg 

Merula (Giorgio), 81 

Merulo (Claudio), 421, 422 

Michel (Jean), 52 

Michelangelo, 46, 65, 73, 266, 267 

Milescu (Nicolae), 169 

Milton, 160, 301, 306, 385 

Mirandola, - vezi Pico della Mirandola 

Moise, 88 

Moliere, 263, 286, 287, 331, 374, 388, 392, 
403, 404, 406, 407 

Mondino dei Luzzi, 202 

Mondory, 406, 407 . 

Montano, - vezi Arias Benito Montano 

Montfleur, 406 

Monte (Philippe de), 436 

Monti (Giulio Cesare), 378 

Montaigne, 28, 29, 30, 31, 32, 33, 64, 72, 
100, 146, 159, 295-298, 309, 339, 383 

Montesquieu, 134 

Monteverdi, 417, 420, 422, 445, 449 

Morales (Cristobal de), 436, 437, 438 

Morley (Thomas), 440 

Morus (Thomas), 28, 29, 52, 58, 70, 74, 77, 
85, 90, 95, 96, 97, 145, 1601, 161, 162, 
173, 173, 174, 177, 178, 281, 309, 333, 
334-336 

Müller (Johann), — vezi Regiomontanus 

Münster (Seb.), 10, 97, 103, 232 

Murner (Th.), 356-358 

Mussato (A.), 113 


N 


Napier (John), 206 

Naselli (Alberto), — vezi Ganassa 
Nashe (Thomas), 311, 337, 400 
Násturel (Udriste), 168 

Nebrija (Antonio de), 53, 155, 156 
Neri (Filippo, Sf.), 426, 437 
Nettesheim, - vezi Agrippa von Nettesheim 
Newton, 216, 220 

Niccoli (Niccoló), 45, 47, 127 
Niccoló V (papá), 44, 46, 83, 130, 142 
Nostradamus, 185, 195-196 

O 


Ockeghem (Johannes), 412 

Ockham (W.), 51, 102 

Olahus (Nicolaus), 164, 165 

Orlando di Lasso, — vezi Lasso 

Orsini (Fulvio), 44 

Ovidiu, 16, 52, 55, 56, 100, 111, 141, 151, 
152, 156, 165, 178, 337, 417 


P 


Pachebel (Joh.), 424 

Pacioli (Luca), 205, 206, 208 

Palestrina, 412, 426, 427-429, 433, 434, 
437, 438 

Palissy (Bernard), 227, 229, 230 

Palladio (Andrea), 103, 368, 370-272 

Palmieri (Matteo), 99, 138 

Panormita, 136 

Paolo II, 138 

Paolo III, 171, 214, 244 

Paolo V, 198 

Paolo Giovio, 56 

Paracelsus, 9, 106, 108, 187, 188, 189, 
191-194, 225, 226, 239, 246 

Paré (Ambroise), 9, 243, 247 

Parentacelli (Tommaso), 46 

Pascal (Blaise), 207, 209 

Passerno (Antonio), 138 

Pedro de Medina, 103 

Peele (George), 400 

Pelletier (Jacques), 242 

Périers (Bonaventure des), — vezi Des Péri- 
ers 

Persius, 52, 55 

Petrarca, 43, 47, 52, 56, 65, 71, 72, 74, 75, 
78, 80, 81, 84, 85, 86, 89, 105, 113-118, 
122, 126, 132, 135, 149, 163, 251-255, 
269, 2775, 290, 384, 415, 416, 434 

Petrucci (Ottaviano), 412, 421 

Peucer (Gaspar), 166 

Peurbach (Georg), 102, 163, 204, 212 

Peutinger (Conrad), 150, 233 

Pfefferkorn (Johann), 155, 352 

Pico della Mirandola, 10, 42, 47, 67, 68, 79, 
83, 84, 85, 86, 88, 138, 139, 144, 152, 
154, 160, 183, 186, 189, 201 

Piccolomini (Alessandro), 100 

Piccolomini (Enea Silvio), 44, 47, 58, 85, 
99, 112, 138, 139, 140, 149, 163, 362 

Piccolopasso (C.), 224, 225 

Pickel (Conrad), - vezi Celtis 

Piero della Francesca, 49, 205 

Pirckheimer (Wil.), 150, 360 


Pitagora, 154 

Pius II, - vezi Piccolomini Enea Silvio 

Pius X, 261 

Plater (Felix), 248 

Platina, 130 

Platon, 23, 43, 47, 82, 84, 88, 89, 90, 101, 
107, 117, 123, 125, 136, 144, 148, 184, 
168 

Plaut, 52, 125, 152, 261, 376, 378 

Plethon (Gemistos), 82 

Plinius cel Bátrán, 53, 81, 201, 116, 135, 
200, 238, 278 

Plutarh, 22, 29, 58, 71, 83, 125, 145, 146, 
152, 160, 168, 278 

Polibius, 47, 56 

Poliziano (Angelo), 81, 82, 99, 100, 112, 
124, 127, 266, 449 

Pollaiuolo, 363 

Polo (Marco), 53, 58 

Pomponazzi (Piero), 92, 104, 202, 244 

Pontano (Giovanni), 112, 136, 137, 138 

Ponti (Diana), 382 

Postel (Guillaume), 196, 197, 198 

Propertius, 55, 111, 126, 135 

Ptolemeu, 53, 82, 105, 174, 204, 212, 220, 
223, 232, 233 

Pulci (Luigi), 58, 100, 124, 167, 168 

Puskin, 272, 328, 331, 341, 342 


Q 


Quevedo (Francisco), 310, 332 
Quintilian, 22, 23, 47, 81, 117, 125, 143, 
161 


R 


Rabelais, 12, 13, 14, 15,25, 31, 56, 59, 74, 
97, 102, 145, 148, 149, 176, 237, 
271-286, 300, 337, 356 

Racine, 287, 404, 406 

Rafael, 368 

Rammee (Pierre de la), — vezi Ramus Petrus 

Ramponi (Virginia), 385, 386 

Ramus (Petrus), 30, 31 

Regiomontanus, 102, 105, 150, 163, 185, 
204, 212 

Regnard, 387 

Reuchlin (Johann), 47, 82, 84, 150,. 152, 
153, 154, 155, 174, 189, 353 

Rhaw (Georg), 423 

Rhazes (al-Razi), 192, 245 

Rheticus (Joachim Georg), 166 

Riccoboni (Luigi), 381, 382 

Richard III, 392 

Richelieu, 407 

Rilke (R. M.), 266 

Rojas (Agustin de), 389 

Rolland (Romain), 286 

Rondelet (Guillaume), 236 

Ronsard, 97, 98, 149, 290-292, 294, 309, 
414, 415, 434 

Rousseau (J.-J.), 319 

Rubeanus (Crotus), Joh. Jáger, 150, 353 

Rucellai (Bernardo), 93 

Rudolf II, 217 

Ruzzante, - vezi Angelo Beolco 


S 


Sabbatini (Niccolò), 372, 373, 374 

Sachs (Hans), 358-361, 417, 441, 442 

Sacrobosco, 202 

Saint-Gelais (Melin de), 56 

Saint-Simon, 386 

Salernitanus (Nicolaus), 246 

Salustiu, 28, 52, 55, 93, 111, 126 

Salutati (Coluccio), 47, 65, 69, 76, 80, 84, 
85, 93, 119-122, 124, 127 

Salviani (Ippolito), 236 

Sanchez de las Brozas (Francisco), 156 

Sannazzaro (Jacopo), 57, 124, 301, 434 

San Pedro (Diego de), 57 

Sansovino (Jacopo), 43, 156 

Sanudo (Marin), 94 

Sapho, 294 

Savonarola (Gerolamo), 18, 19, 86, 160, 
426 

Savonarola (Michele), 223, 230 

Scala (Flaminio), 382 

Scaligero (Giulio Cesare), 227 

Scamozzi (Vincenzo), 372 

Scarlatti (A.), 420 

Scarron (Paul), 381, 403 

Scéve (Maurice), 293 

Scheidt (S.), 424 

Schwartzerd, - vezi Melanchton 

Scipio Africanul, 113, 252 

Scolari (Andrea), 163 

Scott (Duns), 51 

Seneca, 47, 52, 117, 126, 164, 261, 287, 
402 

Senfl (Ludwig), 441 

Serlio (Sebastiano), 367-370 

Servet (Miguel), 245, 247 

Sévigné (Mme de), 406 

Seyssel (Claude de), 148, 149 

Sforza (Federico), 45, 46, 110, 386 

Sforza (Francesco), 49 

Sforza (Galleazzo), 49 

Shakespeare, 98, 176, 283, 286, 287, 298, 
309, 328, 336, 337-351, 374, 395, 400, 
401, 440 


Sickingen (Franz von), 154 
Sidney (Ph.), 301, 335 
Sigismund (împărat), 20, 136 
Sigismund (regele Poloniei), 171 
Signot (Jacques), 10 

Sigonio (Carlo), 92 

Silvestro (papá), 132 
Simonide din Keos, 168 
Sivori (Franco), 167 

Sixt V, 49, 138 

Socrate, 88 

Sofocle, 82, 125, 261 
Sommer (Johann), 164, 166 
Spenser (Edmund), 98, 160, 336 
Speroni (Sperone), 92, 99 
Spinoza, 108 

Statius, 125 

Stevin (Simon), 210, 211, 222 
Strabon, 82, 83, 168 

Strozzi (Palla), 47 

Sturm (Johannes), 35 
Suetoniu, 55, 111, 119, 168 
Suida, 82 

Sweelinck (J.), 424 

Swift, 286 

Sydney (Ph.), 301 


T 


Tabarin, 386, 408 

Tacitus, 55, 56, 98, 151, 154 

Tartaglia (Nicola), 102, 206, 222 

Tasso (Torquatto), 57, 261, 262, 271, 
273-276, 301, 306, 384, 385, 444, 449 

Téllez (Gabriel), - vezi Tirso de Molina 

Teocrit, 47, 261 

Teofrast, 82, 83, 227, 238 

Teognis din Megara, 168 

Terentiu, 28, 30, 47, 52, 81, 117, 174, 261, 
376 

Tereza de Avila (Sf.), 438 

Theoderic din Ravenna, 98 

Tertulian, 125 

Tibul, 55 

Tirso de Molina, 330, 331 

Tisard (Fr.), 144 

Tit-Liviu, 47, 52, 55, 81, 111, 113, 117, 
123, 134 

Tizian, 156, 271, 430 

Toma din Aquino (Sf), 51, 130, 136 

Torres Naharro, 324 

Toscanelli dal Pozzo, 215 

Traversari (Ambrogio), 65, 81, 83, 163 

Tribaccio (Gaspare), 163 

Trismegistul (Hermes), 190 

Trissino, 98, 100, 261 

Trithemius (Johannes Heidenberg), 185, 
188, 192, 364 

Trotzendorf (Valentin), 35 

Tucidide, 56, 58, 82, 83, 130, 148, 152 

Turlupin, 408 

Tycho Brahe, - vezi Brahe 


U 


Udriste (Năsturel), - vezi Năsturel 
Ulrich (von Hutten), - vezi Hutten 
Urban V (papă), 44, 47 

Ureche (Grigore), 168 

Urfé (Honoré d"), 301 


V 


Valdes (Alonso de), 99, 158 

Valdes (Juan de), 158 

Valerius Maximus, 55, 56 

Valla (Lorenzo), 18, 38, 44, 76, 78, 81, 82, 
84, 85, 87, 105, 126, 111, 127, 129-133, 
154, 221 

Valleran Le Conte, 405 

Vallurio (Roberto), 93 

Van Boodt (Anselmo Boetius), 231 

Varese (Ambrogio), 185 

Varro, 81, 117 

Vasari (Giorgio), 71, 368 

Vasco da Gama, - vezi Gama 

Vasile cel Mare (S£), 174 

Vázquez (Juan), 418 

Vecchi (Orazio), 446, 447 

Vegetius, 52, 125 

Ventura Rossetti (G.), 224 

Vergara (Fr. de), 158 

Vergara (Pier Paolo), 158 

Vergerio (Pietro Paolo il Vecchio), 19, 20, 
21, 24, 25, 163 

Vergiliu, 16, 24, 28, 30, 31, 47, 52, 55, 56, 
100, 117, 126, 135, 152, 261, 306, 434 

Veronese, 412, 430 

Verrocchio (Andrea), 224 

Verucci (Virgilio), 378 

Vesalius (Andrea), 103, 240, 241 

Vespasiano da Bisticci, 44, 46, 71, 125, 127 


Notă 


Vespucci (Amerigo), 233 

Vicente (Gil), 304 i 

Victoria (Luis de), 436, 437, 438 

Viète (François), 209, 210 

Vigo (Juan de), 244 

Villani (Filippo), 122 

Villon, 52, 288 

Visconti, 45 

Visconti (Filippo), 46, 136 

Visconti (Galeazzo), 113 

Viscontini, 377 

Vitez (Janus), 163 

Vitruviu, 103, 125, 142, 367, 368 

Vittorino da Feltre, 19, 22, 23, 24, 26, 39 
45, 162 

Vives (Luis), 13, 28, 29, 102, 158, 159 

Vlad Dracul, 164 

Voltaire, 171, 261, 272, 286, 298, 385, 387 


W 


Wagner (Richard), 361,418 
Waldseemüller (Martin), 232 
Walther (Johann), 423 

Watton (Edward), 234 

Webster (John), 340, 341 

Wert (Giaches), 446 

Wesel (Andries van), — vezi Vesalius 
Wickram (Jórg), 362 

Widmann (Georg), 205 

Wieland, 272 

Willaert (Adrian), 414, 422, 430, 432 
Wilson (Thomas), 160 

Wimpfeling (Jakob), 150 
Worchester (conte de), 401 


X 


Xenofon, 47, 56, 83, 100, 125, 126, 143. 
148, 174 


Z 


Zerbis (J.), 240 
Zwingli, 154, 425 


Bibliografia lucrárilor consultate pentru acest prim volum dedi- 
cat Culturii Renasterii se va publica in volumul urmátor (rezervat in 
principal Filosofiei si Artei Renasterii), in curs de elaborare. 


Cuprins 


EDUCAŢIA ȘI ÎNVĂȚĂMÂNTUL 


Noi teme si atitudini culturale (9). - Contra sistemului 
scolastic. Rabelais (12). - Studiul Antichității — „Studia 
humanitatis“ (15). - Pedagogia renascentistă italiană. Ver- 
gerio, Guarino, Vittorino da Feltre (19). — Ideile pedagogice 
ale lui Erasm si influenta lui (27). - Pedagogia Renasterii in 
Franta. G. Budé, Petrus Ramus, Montaigne (30). - Sistemul 
pedagogic al Reformei si Contrareformei (33). — Școlile si 
universitátile (37). — Bibliotecile (43). - Functia culturalá a 
tiparului (50). - Concluzii (58). 


UMANISMUL 


Preliminarii (63). - Exaltarea omului (66). - Concepţia 
despre lume si viată (73). — Cultul Antichitátii (78). - Uma- 
nismul si religia (84). — Istoriografia si politica (90). — 
Traditia istoricá si limba nationalá (97). - Umanismul si 
ştiinţa (100). — Umanism și umaniști (109). — Precursorii 
( 12). - Umanistii italieni a 19). - Umanismul in alte tári. Ín 
Franta (143). - ' În Germania (149). - În Spania (155). - În 
Anglia (160). - În Ţările Române (162). - Erasm -— simbolul 
umanismului (1 71). 


ȘTIINȚA 


„Pseudo-știinţele“ (183). - Astrologia. Alchimia. Magia 
(184). - Marii „magi“ (188). — Știința Renașterii (201). — 
Matematica (203). - Astronomia (211). - Fizica (221). — 
Chimia (223). - Geologia (226). - Mineralogia (230). — 
Geografia (232). -. Zoologia (233). - Botanica (237). — 
Anatomia (240). - Medicina (241). 

LITERATURA 


Literatura italiană. Prerenasterea. Petrarca (251). - Boccac- 
cio (255). - Machiavelli (259). - Drama pastoralá. Comedia 
(261). — Poezia. Michelangelo (265). - Poema eroi-comicá 
(268). - Ludovico Ariosto (269). - Torquato Tasso (273). — 
Literatura franceză (277). - Rabelais (278). - Poezia. 
„Pleiada“. Ronsard (288). - A. d'Aubigné (294). - Mon- 
taigne (295). — Literatura Renașterii in Spania si Portugalia 
(299). — Genul idilic si cavaleresc (301). — Poezia lirică. 
Góngora (302). - Poemul epic. Luis de Camões (304). - 
Romanul picaresc (310). - Cervantes. Nuvelele (311). — 
„Don Quijote“ (317). - Dramaturgia. Lope de Vega. Cal- 
derón (324). - Literatura engleză. Th. Morus (333). - Di- 
rectiille poeziei si prozei (336). - Shakespeare poet (337). — 
Drama istoricá. Marile tragedii. Comediile (340). - Germa- 
nia. Literatura Reformei. Ulrich von Hutten (352). - Seb. 
Brant, Th. Murner, J. Fischart (353). - Hans Sachs. ,,Meis- 
tersang* (358). - Cărţile populare. ,,Faustbuch* (361). 


TEATRUL 


Teatrul italian. Sala si scena (367). — „Commedia dell’arte“ 
(374). - Companiile teatrale, mari actori (381). — Teatrul în 
Spania (388). — Teatrul englez (394). - Teatrul in Franța 
(401). - Mari actori francezi (405). 


MUZICA 


Muzica în epoca Renașterii (411). — Curente, forme si 

